TREĆI DIO: NASTOJANJE OKO PROČIŠĆENJA I UREĐENJA DUŠEVNIH MOĆI KAO 
POTREBNI NAPOR ZA OSTVARITI DUHOVNI RAST 

Čovjek u Božjem planu zauzima posebno i jedinstveno mjesto među stvorenjima. Bog je 
stvarao ovaj svijet radi čovjeka, a on je „jedino stvorenje koje je Bog htio radi njega samoga“ (GS 
13). Čovjek je stvoren na sliku Božju, sposoban upoznati i ljubiti Boga, ostvariti sebe dajući se u 
ljubavi te ulaziti u zajedništvo s drugim ljudima. 

Ali čovjek zbog posljedica istočnoga i osobnih grijeha doživljava i osjeća nutarnju 
neuravnoteženost i raspršenost. Posebno se nutarnja raspršenost čovjeka očituje u trenutku kada se 
želi sabrati na molitvu. Kad se odlučimo moliti, napadaju nas mnoge poteškoće, bezbrojne 
»rastresenosti«, često i nemogućnost da ostanemo u Božjoj nazočnosti... Da bi u tome uspio 
potrebno je da se vjernik trudi urediti sve svoje duševne moći, a na poseban način se to odnosi na te 
dvije moći, razum i volju, koje su oči naše duše, valja uložiti napor budu duhovno uređene i 
sređene. 

Pamćenje treba neprimjetno osloboditi od nekorisnih i štetnih misli, a ispuniti ga svetim 
sadržajem. Razum treba da tim svetim mislima bude rasvijetljen, o njima osvjedočen, u njih 
uvjeren. Tada će volja krenuti prema dobru što joj ga razum pokaže i prihvatit će ga to jače što joj 
jasnije predoči njegovu uzvišenost. Sve u životu čovjeka je dar Božji a raspored i uređenje nutarnjih 
duševnih moći zahtijeva poštovani naravni red što gaje Bog utisnuo u dušu. 

O toj nutarnjoj raspršenosti čovjeka Crkva uči: „Neuravnoteženosti od kojih trpi suvremeni 
svijet u stvari su povezane s onom osnovnijom neuravnoteženošću kojoj su korijeni u čovjekovu 
srcu. Naime u satnom se čovjeku sukobljavaju mnogi elementi. S jedne strane kao stvorenje 
iskustveno doživljava svoju višestruku ograničenost, a s druge se osjeća neograničenim u svojim 
željama i pozvanim na viši život. I dok ga privlače mnoge stvari, neprestano je prisiljen medu njima 
birati i nekih se odricati. Štoviše, kako je slab i grešnik, nerijetko čini ono što neće, a što bi htio, ne 
čini. Prema tome, čovjeka muči podijeljenost u njemu samom, a odatle se rađaju tako brojni i toliki 
razdori također u društvu (...). 

A Crkva vjeruje da Krist, koji je za sve umro i uskrsnuo, po svojem Duhu pruža čovjeku 
svjetlo i snagu da može odgovoriti svom vrhovnom pozivu. Nema pod nebom drugog imena danog 
ljudima po kojem oni treba da se spase. Ona vjeruje također da se u njezinu Gospodinu i Učitelju 
nalazi ključ, središte i cilj sve ljudske povijesti. Osim toga, Crkva tvrdi da se na dnu svih promjena 
nalazi mnogo toga što je nepromjenljivo i što ima svoj najdublji temelj u Kristu, koji je isti jučer i 
danas i uvijek (...) 

Svu ljudsku povijest prožimlje teška borba protiv moći mraka. Ta borba, koja je započela 
već od početka svijeta trajat će po riječi Gospodnjoj sve do posljednjega dana. Ubačen u tu borbu, 
čovjek se mora neprestano boriti da prione uz dobro. I jedino uz velike napore i pomoć Božje 
milosti može postići svoje unutarnje jedinstvo (...) 

Ako, dakle, netko zapita kako bi se moglo svladati to bijedno stanje, kršćani ispovijedaju da 
se sve ljudske djelatnosti što se dnevno nalaze u opasnosti zbog oholosti i neurednog sebeljublja 
moraju pročišćavati i privoditi k savršenstvu Kristovim križem i uskrsnućem“. (GS 10 i 37) 

Odnos čovjeka i Boga zauzima posebno mjesto u stvaranju. Bog je htio čovjeka da u slobodi 
i vjeri, milošću pozvan, odgovori u ljubavi na ponuđeno Božje prijateljstvo i sudjelovanje u Božjem 
životu. Neshvatljiva i beskrajna Božja ljubav je zadnji razlog tog velikog dostojanstva ljudskog 
bića. 

Bog je sve stvorio radi čovjeka, a njega je stvorio da mu služi, da ga ljubi, da gospodari nad 
svim stvorenjima i da mu ih prikazuje zajedno sa sobom i svojim djelovanjem u svijetu. Tako da se 
mi, ljubljena Božja bića, trebamo prepoznati u svim svojim dimenzijama. Cijelo naše biće je dar 
Božje ljubavi koju trebamo prepoznati i tako slaviti Boga. Čovjek tako ostvaruje puninu svoga bića 
samo u Bogu. 

Čovjek, stvoren na sliku Božju, istovremeno je tjelesno i duhovno biće. Bog je htio takvog 
čovjeka, a mi trebamo prihvatiti sami sebe i proslaviti Boga u svemu. Stvoritelj svakom čovjeku 
izravno stvara dušu, koja često u Bibliji označava i sam ljudski život kao takav ili ono nutarnje, 
najuzvišenije u čovjeku, duhovno počelo po kojem se on razlikuje od drugih stvorenja. I ljudsko 
tijelo oživljavano duhovnom dušom ima udjela u čovjekovom dostojanstvu, tako daje cijela ljudska 
osoba određena postati po Kristu hramom Duha Svetoga. A kako to kaže gore citirani dokument do 
nutarnjem jedinstva čovjek dolazi uz pomoć Božje milosti i uz velike napore koje mora ulagati. 

Dakle po svojoj naravi čovjek je sastavljen od dvije bitnosti međusobno bitno sjedinjene: od 
tijela koje je njegov materijalni dio i od duše, duhovnog dijela. Čovjek tako stvoren od Boga je 
obdaren duševnim moćima kojima se služi kako bi spoznao, ljubio, djelovao i na takav način se 
egzistencijalno i moralno odredio gradeći svoju ljudsku vjerničku osobnost. U katoličkoj nauci se 
mogu naći brojni kratki prikazi duševnih moći uzajamnost i isprepletenost njihova djelovanja koji 
se uglavnom oslanjaju na nauk sv. Tome Akvinskoga. Mi za jedan takva jednostavni prikaz se 

i oo 

oslanjamo na Albania i Asturu kojima oni žele pojasniti duhovnost sv. Ivana od križa : 

Što se tiče našega tijela u našem tijelu kao uostalom u tijelu mnogih životinja susrećemo 
sposobnost "spoznavanja" izvanjskog svijeta (da ga vidimo, da ga dodirujemo, itd.) i sposobnost 
"sklonosti" prema spoznatoj stvari."Spoznaja" se vrši osjetilima, a "sklonost" strastima. 

Osjetila su moći sposobne spoznavati konkretne kvalitete stvari, kao boju, oblik, itd., te 
mogu biti izvanjska ili unutarnja prema tome da li se osjetni predmet spoznat preko njih nalazi 
izvan nas ili u nama. 

Postoji pet izvanjskih osjetila: vid, pomoću očiju čovjek vidi boje, također oblike i pokret i 
stvari koje se nalaze izvan nas; sluh - govor, pomoću ušiju, čuje zvukove; njuh, pomoću nosa, 
osjeća mirise; okus, pomoću jezika, kuša ukusnost; opip, pomoću kože, osjeća toplinu (također i 
oblike) stvari koje su izvan nas. 

Nutarnja osjetila osjećaju pomoću mozga "osjete" izazvane u nama kroz izvanjska osjetila. 
Obično se navode dva nutarnja osjetila, pamćenju i mašti jer ova dva služe njegovu cilju te ih 
smatra predstavnicima svih ostalih nutarnjih osjetila. Pamćenje nam omogućuje da unutar nas 
"ponovno vidimo" boje, da "ponovno čujemo" muziku, da "ponovno osjećamo"mirise, da se 
prisjećamo događaja i prošloosti dok istovremeno ih oko (tj. organ vanjskog osjetila vida) više ne 
vidi, uho više ne čuje, itd. Pamćenje je i sposobnost zadržavanja ideja koje je fonnirao razum. 

Mašta nam omogućuje da unutar nas "sastavljamo" izvjesne slike, stvarne ili nestvarne. 
Tako, vidjevši prije čovjeka i konja, pomoću mašte možemo ponovno vidjeti ove dvije slike 
"sastavljene" na način da oblikuju čovjeka s tijelom konja. 

Čuvstva ili osjećaji su čini "osjetnih sklonosti" (nazvanih također i "apetitima, 'čeznućima") 
pomoću kojih smo tjerani prema onom što se dopada osjetilima (kao dobar miris, lijepa muzika, 
itd.) i odbijani po onome što se ne dopada našim osjetilima (kao loš miris, zaglušujući buka, itd.) 
Čuvstva se otvaraju samo ako su ugodni ili neugodni osjeti u nama prisutni ili posredstvom 
izvanjskih osjetila ili jer nas na njih podsjećaju nutarnja osjetila. Iz činjenice proizlazi vrlo važna 
posljedica tako da možemo zahvaljujući bdijenju nad sjetilnim spoznajama nadzirati naše strasti. 
Obično se navode samo četiri glavna čuvstva a druge se mogu s njima povezati i na njih svesti: 
radost, nada, strah i žalost. 

A što se tiče ljudske duše, čovjekova duša, kao i tijelo, obavlja svoje radnje "spoznavanja" i 
"sklonosti" prema onom što je spoznala. 

Razum je sposobnost naše duše koja je sposobna da spoznaje ne samo stvarne odlike tijela 
(što čine osjetila), već i apstraktne (zamišljene), tj. idealne odlike ovog istog tijela. 

Na primjer, ako vidim crvenu ružu, razum od nje apstrahira ideju crvenog koju ne zadržava 
više kao ideju vezanu za ružu, već kao univerzalnu ideju, koja se može primijeniti na sve predmete 
(ne samo na ružu) koji se slažu jer su crveni, kao rubin, trešnja, vatra. 


132 Vidi Duhovni nauk Ivana od križa, KIZ , prilagođen tekst sa str. 104- 113, Zagreb 2006, 

Kada razum na određen i konkretan predmet primijeni apstraktnu ideju, on donosi jedan sud, 
kao kad na pr. kaže: "trešnja je crvena", 'Petar je dobar". Neprekidna i progresivna serija sudova 
oblikuje zaključivanje koje čovjeku omogućuje sve veću spoznaju istine. Na isti način, razum 
oblikuje univerzalne ideje dobrote, veličine, beskonačnosti, itd. 

Volja je sposobnost koja teži prema dobru koje je razum spoznao. Dijete, koje vidi igračke, 
želi ih jer ih smatra kao dobro za njega. Jednako i onaj koji treba podnijeti neku operaciju, čak i 
bolnu, želi ju jer je za njega ozdravljenje veće dobro. Temeljna karakteristika volje jest daje 
"slobodna". Svi stječemo iskustva da smo to zaista mi koji odlučujemo nešto učiniti ili ne učiniti, da 
ovu stvar učinimo radije, nego neku drugu. 

Evo zašto smo "odgovorni" za ono što izaberemo. O onome koji slobodno hoće neku stvar kaže se 
da voli tu stvar; stoga se čin volje također naziva činom ljubavi. 

Dokle god razum spoznajući neku stvar istovremeno dok spoznaje ostaje stvarno odvojen od 
ove stvari s kojom se sjedinjuje samo po nakani pomoću apstraktne ideje koju ima o njoj, a volja, 
kada ljubi neku stvar, sjedinjuje se ili teži tomu da se sjedini stvarno s ljubljenom stvari. Radi toga 
ljubav teži k sjedinjenju onoga koji ljubi sa onim koga ljubi. 

Dok razum spoznajući neku stvar pretvara je u sebe (tj. čini ju sebi sličnom) oblikuje ideju 
za spoznatu stvar, volja, ljubeći jednu stvar, ona sama je pretvorena po ljubljenoj stvari postaje 
slična stvari koju ljubi. Zbog toga se kaže da ljubav onoga koji ljubi čini sličnim ljubljenome, 
pretvarajući ga u sebe. 

Ove karakteristike ljubavi, koje teže k sjedinjenju i preobrazbi onoga koji ljubi u ljubljeni 
objekt, temeljem su duhovne nauke za shvatiti dinamiku nauka o duhovnome rastu, na primjer sv. 
Ivana od Križa koji ih primjenjuje na put duše do sjedinjenja s Bogom, bilo u realizaciji 
odcjepljenja (slobode) koje duša mora imati u pogledu stvorenja, bilo u ostvarenju njezinog 
sjedinjenja s Bogom. 

Iz ovoga što smo naveli možemo izvesti tri zaključka po kojima razne moći duše međusobno 
djeluju kod čina konkretnih spoznavanja, težnji i ljubavi. 

Prvi, ništa ne ulazi u razum, a da najprije ne prođe kroz osjetila. Na početku našeg života naš 
je razum kompletno prazan, on je kao "tabula rasa", prazna ploča na kojoj nema apsolutno ništa. 
Zaista, slijepac od rođenja nikada neće moći imati ideju o boji, jer nikada nije vidio (osjetilima) 
neki obojeni predmet. Zato zovemo osjetila "prozorima duše ". 

Drugi, ništa se ne može poželjeti, ako se nije najprije spoznalo. Zaista, da bi volja mogla 
htjeti (tj. ljubiti) neki predmet, potrebno je da joj ga razum predoči. Ako u nekom polju ima blaga, 
ali za koje ja ne znam, očito je, da ga nikada neću moći htjeti! U tom smislu se govori da volja ovisi 
o razumu. S druge strane volja može odlučiti o tome da li da spozna ili ne neku stvar. Ako volja ne 
primijeni razum u spoznavanju neke stvari (na primjer kod čitanja neke knjige), razum neće moći 
spoznati ovu stvar. U tom smislu treba reći da razum ovsi o volji. 

Treći, strasti utječu i na razum kao i na volju. Kao što znamo, strasti su slijepe sklonosti koje 
podstaknute osjetima prate uvijek ili gotovo uvijek čine razuma i volje. Iz toga proističu dvije 
činjenice: da strasti vrše svoj utjecaj tako na čine razuma kao na čine volje. Pretjerana sklonost 
hrani može utjecati na razum tjerajući ga da kao bezopasno sudi neko jelo od kojega će nam 
naprotiv pozliti! Prema tome i volja će biti uvjetovana krivim sudom razuma. Ali utjecaj strasti 
može biti nadziran od volje. Na koji način? Da se strastima ukloni sjetilni predmet prema kojemu 
one teže. Tako kada volja zapovijeda sjetilima da ne gledaju, ne osjećaju, niti da se sjećaju okusa 
nekog ukusnog jela, strast može prestati, jer joj ne pridolazi sjetilni predmet, ah ako strasti prerastu 
u duhovnu manu moga jako oslabiti volju sve do toga da nad njom zagospodare. Nadzor volje nad 
strastima posredan je nadzor, jer se obavlja posredstvom osjeta. 

Iz svega navedenog se nameće zaključak o važnosti nastojanja vjernika oko čišćenja i 
uređenja vlastitih duševnih moći jer njihova uporaba izravno utječe na najvažnije stvari života i ne 
treba se s toga čuditi što svetačka tradicija o tome donosi brojne savjete i poticaje. 

Na poseban način se to odnosi na volju jer iz svega što smo kazali proizlazi da je volja 
najplemenitija čovječja moć i to iz četiri razloga: jer njoj služe moći spoznaje (osjetila, razum, 

pamćenje), nudeći joj svoje spoznaje; jer nju sve druge moći (podrazumijevajući tu strasti) slušaju 
čineći što im zapovijedi, jer volja po svojoj naravi ima moć koja sjedinjuje i preobražava i koja se 
može, kad je pred nju predočena spoznaja o božanskoj Ljubavi, uzdizati dušu putem duhovnoga 
rasta uz pomoć Božje milosti sve do sjedinjenja s Bogom; i na kraju jer nas slobodna volja čini 
kadrima za odgovorne odluke i odabire u životu. Zbog svega navedenoga jasno je zašto svetačka 
tradicija daje toliku važnost uređenju duševnih moći i zašto se mogu naći toliki brojni savjeti za ove 
prakse. 

Kod samog čina obraćenja u početnom razdoblju duhovnog života ne događa se potpuno 
nego djelomično očišćenje duše. Vjernik se treba ozbiljno i sustavno potruditi oko svog duhovnog 
rasta i sazrijevanja. Iz ranjenog dijela ljudske duše izlaze na površinu zle sklonosti i požude koje 
kao da osvjetljuju korijen grijeha u nama te izazivaju čovjeka na duhovnu borbu sa samim sobom, 
koja se često odvija uz manje ili veće poteškoće, a ponekada i uz padove. 

Čišćenje duše kao cjelokupni duhovni put duhovnoga rasta ima dva dijela: aktivni, u kojem 
pre dominira ljudsko nastojanje oko pročišćenja, potpomognuto Božjom milošću i pasivni, kada 
Bog provodi dušu kroz kušnje i tamne noći kako bi ju očistio do onih dubina do kojih ona sama 
nikako ne bi mogla doći i pred Bogom se očistiti. 

Treba naglasiti da za sjedinjenje s Bogom nije dovoljno samo pobijediti grijeh, nego je 
potrebno nutarnje preobraženje duše. Niti kod duša koje su išle putem nevinosti, poput sv. Terezije 
od Djeteta Isusa i mnogih drugih na putu duhovnoga rasta nije bilo toliko potrebno čistiti dušu 
koliko je preobraziti, odnosno su obličiti je Isusu Kristu iznutra, a to je paralelan proces. Potreba za 
čišćenjem ostaje u duši jer su zapreke za rast u ljubavi u ljubavi naše nesavršenosti, karakterijalne 
sklonosti i mane zadobivene krivim prosudbama u životu. Pa kada toga i nema, potrebno je nutarnje 
duševne moći preobraziti i osposobiti, tj. Bog ih mora učiniti sposobnima da prihvate sjedinjenje s 
njim. Sve se to mora dogoditi u duši da bi došla do sjedinjenja s Bogom. 

Koja je temeljna zakonitost čišćenja poglavito ovog aktivnog, odnosno prvog dijela 
duhovnog puta? Ova faza čišćenja duše, to jest kada pre dominira naš napor potpomognut, 
podrazumijeva ponavljanje praksi, naravnih i nadnaravnih čina u krepostima koje su suprotne 
onome od čega se duša mora oslobađati. Primjerice, ponavljanje čina blagosti u borbi protiv srdžbe, 
koje se duša mora osloboditi. Treba se boriti za blagost u svom životu i činiti sve moguće kreposne 
čine, uzimajući u obzir vlastitu narav. 

Kada duša ulazi u taj nutarnji svijet i duhovni boj, tada slabe sve one stvari koje priječe 
kreposti da zaživi u njenoj dubini. Duhovni boj može biti za dušu silno naporan jer se sa slabostima, 
poput ogovaranja, nestrpljivosti, perfekcionizma i mnogih drugih, treba uporno boriti i tako 
mijenjati nutarnji korijen iz kojega nastaju ove mane. U ovom nastojanju veoma pomaže molitva za 
krepost koju treba zadobiti. Bez borbe poduprte molitvom teško se napreduje: one pozitivno djeluju 
zajedno u duši. 

Zašto je otpor u duši tako snažan? Prvo, zbog istočnoga grijeha osnovne neuravnoteženosti 
ljudske duše zbog koje je naša duša i izravnjena. Postoji sklonost na zlo u svakoj ljudskoj duši zbog 
čega je potrebno nutarnje uređenje duševnih moći. Duši u biti ne dostaje nešto što bi trebala imati 
prema izvornom Božjem planu: nedostaje joj ona izvorna ljepota i usklađenost narav ne ranjena 
grijehom. Kao posljedica grijeha, onog istočnog ali i osobnih,u svaku je ljudsku dušu ušla nutarnja 
neuravnoteženost, raspršenost, podvojenost, sklonost na zlo i mnogo drugih stvari. 

Koji su temeljni pred uvjeti za uređenje duševnih moći i prolaziti put čišćenja? Kao prvo 
vjernik treba živjeti u milosti i opsluživati Božje zapovijedi, izbjegavati svaki svojevoljni grijeh, pa 
i onaj laki, jer je grijeh taj koji dušu uvijek iznova prlja iznutra i potiče ju da uđe u još dublje tamu. 
Duša koja se kalja grijehom ne može napredovati, stoga je prvi uvjet reći odlučno ne svojevoljnom 
grijehu. Možemo mnogo puta pasti, a da grijeh nije svojevoljan. Normalno je da padamo, no 
dižemo se, borimo se, ne odustajemo... Drugi preduvjet je imati želju za napretkom:duša mora 
imati želju da sve više i bolje ide za Bogom, želja da se Boga ljubi čistom ljubavlju. 

3.1. Nastojanje oko pročišćenja i uređenja vanjskih sjetila 

Vjernik se treba truditi uravnotežiti upotrebu vanjska sjetila i to tako da je potrebno 
izbjegavati bilo kakva pretjerivanja i strahove. Potrebno se baviti onim bitnim. Jedna od temeljnih 
dinamika asketskog napora kojeg ulažemo jest nastojanje da se uz pomoć Božje milosti zagospodari 
vlastitom nutrinom i slobodom, no ne smijemo pritom biti tirani sebi samima. Važno je to dobro 
razumjeti da se ne bi usvojio stav starijeg sina iz Evanđelja: „Nikada mi ništa nisi dao!“ (usp. Lk 15, 
29). Duša se mora boriti s mnogim stvarima, a ta konstantna borba može lako dosaditi ljudskoj 
naravi. Ovdje leži opasnost da usvojimo polovičnu ili krivu sliku o Bogu i o duhovnom životu. 
Duhovni život ne sačinjava samo borba i odricanje. Treba Boga slaviti i ljubiti, zahvaljivati mu za 
svoje talente i darove, radovati se malim sitnicama života koje su dobre i lijepe... 

Važno je da osoba nađe mjeru u samo savladavanju i odricanju; ne smije pasti u nutranje 
stanje o kome smo prethodno govorili. Ne smije se usvojiti uvjerenje da Bog samo i stalno nešto 
brani. To nije biblijski objavljeni Bog. Vjernici se ne naprežu iz drugih razloga osim za ostvarenje 
veće ljubavi prema Bogu. 

1 oo 

Sada prelazimo na klasične svetačke savjete vezane uz pojedina sjetila. " Prvi je od njih vid. 
Kaže Isus: „Ako te oko navodi na grijeh, iskopaj ga!“ (usp. Mt 5, 29). Pod time se podrazumijeva 
odlučnost u borbi protiv svega onoga što nas odvodi od kreposti, čistoće savjesti i Boga. Svetačka i 
asketska tradicija ovdje razlikuje više savjeta i poticaja. 

Prvi su grešni pogledi: neke su stvari same po sebi grešne i grijeh ih je gledati, npr. scene 
bluda, mržnje i nasilja ostavljaju tragove na duši onoga tko svoju nutrinu time hrani,. Nebrojeno 
negativnih takvih slika poticaja danas dolaze gotovo do svih ljudi. 

Važno je da ne frksiraju scene koje uznemiruju nutrinu, poglavito ne naslađujući se nad 
time. Ako se vjernika nađu u prilici da ne može izbjeći gledanje takvih slika i scena može se blago 
diskretno odvratiti pogled jer slike koje nekontrolirano pustimo u nutrinu ostavi svojih posljedica. 

Asketska tradicija razlikuje drugu vrstu pogleda su opasni pogledi. To je varijacija 
prethodnih savjeta. Svetačka tradicija podsjeća na kralja Davida čiji pad u grijeh ubojstva je 
započeo pogledom kojemu se nije odupro. Jednoga dana predvečer usta David sa svoje postelje i 
prošeta se po krovu svoje palače. Opazi s krova ženu gdje se kupa, ta žena bijaše izvanredno 
lijepa" (2 Sam 11, 2-3). 

Treća vrsta pogleda su radoznali pogledi. Postoji jedna mjera kada radoznalost prestaje biti 
dobra i postaje razlog zapreke sama sebi kao takvoj. Ne treba se bezrazložno uznemiravati ali dobro 
se držati klasičnih savjeta asketske tradicije vezanih uz uporabu sjetila vida. 

Dakle svojim vidom nećemo se nikada služiti u grješne svrhe, osobito nečiste. Kad nema 
opravdana razloga, svoje oči držat ćemo dalje svega što je pogibeljno za krepost. Čuvat ćemo se i 
znatiželjnih pogleda, pa makar i ne bili u sebi pogibeljni, ali nas rastresaju. Iz asketskih razloga, da 
pobijedimo sebe češće ćemo si uskratiti i poglede na dozvoljene pa i dobre stvari. Razboritost i 
iskustvo će nas poučiti kako da sačuvamo pravu mjeru između pretjerivanja i krajnosti. 

Drugo vanjsko sjetilo je sluh, povezan s njim i govor. Postoje razgovori koji sami po sebi 
nisu dobri, slično kao što smo govorili za vid, i njih je potrebno izbjegavati. Primjerice, nije dobro 
pretresati mane drugih, ogovarati, još manje se smije klevetati jer takvi razgovori kaljaju dušu. Duša 
istinoljubiva insti nk tivno osjeti i doživi da lije nešto kalja ili ne nakon takvih razgovora; ako imalo 
ima živu savjest, to iznutra doživi ili barem nasluti. Sv. Ivan Marija Vianney poručuje: „Ako je 
dovoljan jedan zao razgovor da se jednu osobu pokvari, često je dosta jedan dobra razgovor daje se 
odvrati od grijeha“ (ZZ 25,12) 

Sv. Ljudevit bi želio poučiti vjernika kako razotkriti taj duh svijeta protivan evanđelju: „Ne 
vjerujte u kriva pravila svijeta i ne slijedite ih: ne mislite, ne govorite i ne radite kako rade svjetski 
ljudi. Njihova se nauka tako protivi nauci Vječne Mudrosti kao što se tama protivi svjetlu i smrt 


133 Royo Marin, Teologia delta perfezione cristina, Rim 1965, str. 432- 497. 

životu. Dobro proučite njihove osjećaje i njihove riječi: zlo govore i misle o svim najvećim 
istinama. Istina, oni otvoreno ne lažu, ali prikrivaju svoje laži plaštem istine; čak ni ne vjeruju da 
lažu, a ipak lažu. Neće oni otvoreno hvaliti grijeh, ali, ili ga proglašavaju vrlinom ili čašću ili 
nekom indiferentnom stvari s beznačajnim posljedicama. Te je finese svijet naučio od đavla da 
prikrije rugobu grijeha i laži od kojih se i sastoji ta zloća o kojoj govori sv. Ivan: “Sav je svijet u 
vlasti Zloga ” (1 Iv 5, 19.), a danas više nego ikada.“(LJVM 199) 

Druga vrsta su bezazleni razgovori koji krate vrijeme: oni su dobri; svi pozvani na te 
opuštajuće razgovore u vrijeme rekreacije . No, treba izbjegavati provoditi sate i sate u takvim 
stvarima, dakle treba imati zdravu mjeru u svemu tome skupa. 

Ima korisnih, pa i svetih razgovori koji mogu biti duhovno jako korisni; Bog se može 
poslužiti nekim ljudima da drugu osobu potaknu obraćenje. Takvi razgovori mogu duši 
prouzrokovati puno dobra. Ipak, i ovdje osoba treba naći pravu mjeru i biti oprezna da ne uđe u 
raznorazne dinamike afektivna samo ostvarenja pod izlikom korisnih razgovora. 

Montfort poručuje: „Potrebno je, koliko se može, izbjegavati društvo ne samo svjetskih 
opasnih ili pogubnih ljudi, već i onih “pobožnih” koji su beskorisni i s kojima se samo gubi vrijeme. 
Tko hoće postati mudar i savršen, neka primijeni na se one tri zlatne riječi koje je Vječna Mudrost 
rekla svetom Arseniju: “Pobjegni, sakrij se, šuti!” “Izbjegavaj koliko možeš društvo ljudi kako su to 
činili i najveći sveci.” 134 - “Neka je vaš život sakriven s Kristom u Bogu ” (Kol 3, 3.). Konačno, ne 
govorite previše s ljudima da se možete razgovarati s Mudrošću. “ Tko šuti, smatra se mudrim’\ Sir 
20, 5.). (LJVM 199-200) 

Svi mi trebamo i društvo i prijatelje i to je dobro, ali je u svemu potrebno držati pravu 
mjeru, barem tako preporučuje svetačka tradicija vezano uz asketski napor. 

U biti asketska tradicija savjetuje da osoba treba govoriti malo i nikada se ne treba miješati u 
stvari o kojima osoba nije pitana ili koje je se ne tiču, zatim, potiče da se govori na način da se 
drugoga ne vrijeđa, kako se osoba ne bi morala stidjeti kada se sazna što je kazala, upozorava na 
važnost očuvanja duhovnog mira putem ljubeznog razmišljanja o Bogu, a kada je potrebno govoriti 
onda to valja činiti u miru i tišini. Sveci također upozorava na činjenicu da duša koja je sklona 
suvišnom govorenju, slabo osluškuje Boga. Razlog tome jest taj što šutnja nije samo šutnja jezika, 
već je prije svega nutarnja šutnja srca: kada srce šuti onda i jezik šuti, a kada je ljudsko srce 
potreseno, jezik je stalno aktivan. Sv. Ljudevit te savijete ovako sažima: 

„Ne govorite puno, ni premalo, i jedno i drugo se Bogu ne sviđa. Nikada nikoga ne 
prekidajte, prije nego odgovorite, poslušajte. Govorite na dobar način, ali prije nego što kažete, 
promislite. Ne govorite pretiho ali ne vičite. Nemojte imati ton učitelja, ni zapovijedan ili preziran. 
Nemojte imati ni prostački ton, ni sladunjav niti mlak“. (P 25, 21-22) 

U biti taži od vjernika se napor da ne govorili niti sluša bilo što je protivno ljubavi i čistoći 
duše. Iznijeli smo neke od klasičnih savjeta svetačke tradicije, koji su jednostavni, a na svakome je 
da ih nastoji mudro i razborito prevesti u vlastito iskustvo. 

Dakle, osnovno je da naši razgovori ne budu nikada grješni, uvredljivi, lažni, nečedni i 
sablažnjivi. Nastojat ćemo da budu uvijek korisni, poticajni, odgojni i sveti. Kod čestih 
posjećivanja, sastajanja i dogovaranja lako se pretvore u ogovaranja, protresanja i brbljanja. Dobro 
čini tko govori malo, rijetko, pametno i uvijek uljudno. "Ako tko ne griješi jezikom, savršen je" (Jak 
3,2). Odreći se ugodnih melodija, prijateljskih ćaskanja, primanja i davanja novosti znak je 
duhovnoga napretka. Šutnja i sabranost odlike su odabranih. A kad govore, Bog je glavna tema 
njihovih misli i riječi. 

Nadalje, kada se radi o osjetilu njuha: asketska i svetačka tradicija se pita treba li, ili ne, 
podnositi neugodne mirise? Poznata je zgoda iz života sv. Terezije Avilske prigodom posjeta 
jednom samostanu, da prvo što je učinila jest to da ga je pomela. Važno je živjeti stil života koji 
poštuje narav, osobnost, održavati higijenu, prema svetačkoj tradiciji postoje situacije u životu kada 


134 Nasljeduj Krista, I knj, 22 pogl., 1. 

treba podnositi i neugodne mirise? Na primjer neki puta treba u ljubavi podnositi siromahe i starije 
osobe koji imaju takav miris i paziti da ih se ne povrijedi pa i onda kad im se želi pomoći. 

Slijedeća vanjska osjetila na koja ćemo se osvrnuti su okus i opip. Obično govor asketske i 
svetačke tradicije je u ovom kontekstu vezan uz jelo, piće i traženje udobnosti. Uz ove temu vežu 
se grijeh neumjerenosti, mekoputnosti i dr. Bog nema ništa protiv nijednog urednog naravnog 
užitka. Problemi nastaju kod neumjerenosti i neurednog traženja samog užitka. 

Tako sv. Toma Akvinski i sv. Grgur su u svoje vrijeme ove neurednosti nazivali grijesima, a 
oni su uglavnom vezani uz jelo, te preciziraju da se oni sastoje u tome da se traži jesti izvan 
redovitih obroka i bez potrebe; jesti odviše pohlepno; jesti previše izbirljivo, jesti odveć fino i 
profinjeno te jesti previše. 

Prenaglašeno uživanje u hrani malo-pomalo zatamnjuje upotrebu razuma. Kod uživanja pića 
to je očita posljedica, no ona je svojstvena bilo kojoj navezanosti vezanoj uz jelo i piće: smanjuje se 
moć bistrine razuma, to jest zamračuje se njegova trezvenost i razboritost. 

O svim ovim asketskim savjetima treba trezveno razmisliti i pokušati ih razborito primijeniti 
u svome vlastitom iskustvu. U biti svetačka tradicija želi ukazati vjerniku da mora paziti na uporabu 
svojih sjetila kako ne bi postao čovjek svjetovnoga duha protivnoga duhu evanđelja. Sv. Ljudevit 
Montforski ovako razotkriva taj svjetovni duh: 

„Bog ima svoju Mudrost, i ta je jedina i istinska koju treba da ljubimo i tražimo kao veliko 
blago. Ali i pokvareni svijet ima svoju mudrost. Takvu treba da osudimo i prezremo kao zlu i 
opasnu. Do sada smo, kako kaže Apostol, govorili savršenim dušama samo o Božjoj Mudrosti. Ali 
da ih ne bi prevario varavi sjaj svjetske mudrosti, otkrijmo njenu obmanu i zloću. 

Svjetska mudrost je ona o kojoj je rečeno: “Uništit ću mudrost mudrih” (1 Kor 1, 19.), tj. 
mudrih ovoga svijeta. Težnja - “mudrost tijela neprijateljstvo je prema Bogu” (Rim 8, 7.). “Ta, 
naime, mudrost ne dolazi odozgo, već je ona zemaljska, ljudska, đavolska”(idik 3, 15.). Ta se 
svjetska mudrost savršeno slaže s načelima i modom svijeta. To je neprestana težnja za veličinom i 
čašću. Ona je potajno i trajno traženje vlastitog užitka i koristi, i to ne na neki grub i upadan način, 
uz neki skandalozni grijeh, već fino, taktički i proračunato, jer inače to više ne bi bila “mudrost”, 
već obična raskalašenost. 

Svjetski mudrac je čovjek koji zna dobro voditi poslove, uspijeva u svim zemaljskim 
pothvatima, a ne daje dojam da to namjerno čini, zna se vješto prikriti i neopazice varati, a da to 
nikom ni ne dođe do svijesti. Kaže jedno, a misli drugo, jako se brine za javno mnijenje i učtivost i 
zna se prilagoditi svemu što mu je na korist, a malo se brine za Božje interese i slavu. Potajno i 
zlobno spaja istinu s laži, Evanđelje sa svijetom, krepost s grijehom, a Isusa Krista s Belijalom. Želi 
da ga ljudi smatraju poštenim, ali neće da mu kažu da je pobožan; prezire, truje ili osuđuje svaku 
pobožnost ako se kosi s njegovom. Konačno, svjetski je mudrac čovjek kojega vode samo osjećaji i 
ljudski razum, te se samo prekriva vanjštinom kršćanina i poštena čovjeka, a nije mu stalo da se 
svidi Bogu, niti se trudi da pokorom dade zadovoljštinu za grijehe koje je počinio protiv njegova 
božanskog Veličanstva. 

Ponašanje toga svjetskog mudraca osnovano je: na časti, na onome “što će reći svijet”, na 
običajima, na punom želucu, na koristi, na svečanom izgledu i na zabavi. To je, kako on misli, 
sedam nedužih pokretača na koje se oslanja da mu život bude miran. Ima on i posebnih kreposti 
zbog kojih ga kanoniziraju svjetovnjaci, a to su: neustrašivost, finoća, politika, spretnost u 
pothvatima, uglađenost, učtivost i dobro raspoloženje. A za velik grijeh drži: neosjetljivost, glupost, 
neotesanost i pobožnjaštvo. 

Svom mogućom vjernošću slijedi zapovijedi koje mu nameće svijet: poznavati dobro svijet; 
živjeti kao častan čovjek; voditi spretno poslove; sačuvati dobro ono što ti pripada; izdići se iz 
prašine; stjecati sebi prijatelje; posjećivati ugledne; dobro se hraniti; otjerati od sebe melankoliju; 
izbjegavati svaku posebnost, neotesanost, pobožnjaštvo. 

Svijet još nije nikada bio tako pokvaren kao sada, jer još nije nikada bio tako profinjen i 
mudar u svom umovanju niti tako prepreden. Tako se vješto služi istinom da nas prodahne lažju, 
krepošću da opravda grijeh, a i riječima samog Isusa Krista da opravda svoje, tako da se često 
prevare i oni koji su Božji. Velik je broj tih mudraca u očima svijeta, a koji su ludi pred Bogom: 
Luđaka je neizmjeran broj“. (LJVM 74 -79) 

Svetačka i duhovna tradicija katoličke Crkve kada govori o uređenju u upotrebi vanjskih 
sjetila ne svodi svoj nauk samo na svijete što izbjegavati, čuvati se od duha svijeta, kako se 
oduprijeti negativnoj uporabi tih sjetila nego ukazuje i na praktičnu mudrost kako ljepotu i 
privlačnost onoga privlači sjetila iskoristi za duhovnu korist usmjeravajući sve na traženje i 
motrenje Boga. Lorenzo Scupoli uči: 

„Velika pozornost i neprestano vježbanje traže se u dobrom uređenju naših izvanjskih 
osjetila budući daje požuda, koja je kao zapovjednik naše iskvarene naravi, pretjerano sklona tražiti 
ugode i utjehe. Budući da nije u stanju postići ih sama po sebi, služi se osjetilima kao svojim 
vojnicima i prirodnim sredstvima kako bi dosegla njihove objekte kojih ideje utiskuje u dušu, 
izvlačeći je i privlačeći k sebi. Iz ovoga proizlazi zadovoljstvo koje se, zbog postojeće srodnosti 
između duše i tijela, razliježe po svim onim dijelovima osjećaja koji su sposobni za to zadovoljstvo 
tako da i duša i tijelo podnose zajedničku zarazu koja sve kvari. 

Ti uvidi štetu: potrudi se oko lijeka. Budi jako pažljiva da ne dopustiš svojim osjetilima da 
idu slobodno kamo hoće i ne služi se njima ako te na to pokreće samo ugoda, a ne kakav dobar cilj 
ili korist ili nužnost. Ako bi ona, a da ti i ne opaziš, otišla previše naprijed, moraš ih vratiti natrag ili 
ih urediti na način da, ondje gdje su prije postajala bijedni zatvorenici ispraznih utjeha, postignu od 
svakoga časnog objekta plijen i da ga donesu natrag u dušu kako bi ona, sva sabrana u sebi, raširila 
krila svojih moći prema nebu u razmatranju Boga. A to ćeš moći učiniti na ovaj način. 

Kada se bilo kojem od tvojih osjetila predstavi kakav objekt, odijeli mišlju od stvorene stvari 
duh koji je u njoj i misli da ona od same sebe nema ništa od onoga što stoji pred tvojim osjetilima, 
nego daje sve djelo Božje koji joj svojim nevidljivim duhom daje onaj bitak, onu dobrotu ili onu 
ljepotu i svako drugo dobro koje se u njoj nalazi. I toga časa se uzraduj daje tvoj Gospodin uzrok i 
počelo tolikih i toliko različitih savršenosti i koji ih u sebi samome sve sadrži u najvišem stupnju te 
da one nisu drugo doli najmanji stupanj njegovih savršenstava. 

Kada primijetiš da si zaokupljena razmatranjem stvari koje su časne, mišlju ćeš svesti 
stvorenje ni na što, usredotočujući oči razuma na Stvoritelja tu prisutna koji je stvorio te stvari i u 
njemu samome ćeš se radovati, govoreći: "O najpoželjnija Božja biti! Koliko se radujem da si ti 
sama beskonačno počelo svakoga stvorenog bića!" Nadalje, promatrajući drveće, travu i slično, 
vidjet ćeš da onaj život kojega imaju, nemaju sami od sebe, nego od duha kojega ne vidiš i koji ih 
oživljava i moći ćeš reći: "Evo tu istinskog života od kojega, u kojemu i po kojemu žive i rastu sve 
stvari. O živa radosti ovoga srca!" Tako ćeš ugledavši životinje, uzdići svoj razum k Bogu koji im 
daje osjetila i pokret, govoreći: "O prvi pokretaču koji, sve pokrećući, ostaješ nepokrenut u samome 
sebi, koliko se radujem tvojoj postojanosti i čvrstoći!" 

Osjetivši se privučena ljepotom stvorenja, odijeli ono što vidiš od duha kojega ne vidiš te 
razmotri daje sve ono što se prikazuje lijepim izvana samo od duha nevidljivoga, koji uzrokuje onu 
izvanjsku ljepotu, i stoga sva radosna reci: "Evo potočića nestvorenog izvora, evo malenih kapi 
beskonačnog mora svakoga dobra. Oh, kako se radujem u intimnosti srca misleći na beskrajnu 
vječnu ljepotu koja je podrijetlo i uzrok svake stvorene ljepote!" 

I primjećujući u drugima dobrotu, mudrost, pravednost i druge kreposti, reći ćeš svome 
Bogu, nakon što si učinila rečeno odvajanje: "O najbogatije blago kreposti! Koliko mi se sviđa da 
jedino od tebe i po tebi proizlazi svako dobro i da je sve, u usporedbi s tvojim božanskim 
savršenostima, kao ništa! Zahvaljujem ti, Gospodine, za ovo dobro i svako drugo dobro učinjeno 
mome bližnjemu: spomeni se, Gospodine, mojega siromaštva i velike potrebe koju imam za tom 
krepošću koju vidim kod drugoga." 


201 



Ako potom namjeravaš učiniti neku stvar, sjeti se da je Bog prvi uzrok svakog djelovanja i 
da ti nisi drugo doli njegov živi instrument. Stoga ćeš mu, uzdižući svoju misao, reći: "Vrhovni 
Gospodine svega, kolika je radost koju osjećam u sebi jer bez Tebe ne mogu ništa učiniti (usp. Iv 
15,5); štoviše, uživam što si ti prvi i glavni tvorac svih stvari!" Uživajući u hrani ili piću, razmisli da 
je Bog onaj koji im daje onaj okus i radujući se samo njemu, moći ćeš reći: "Raduj se, dušo moja: 
kao što izvan tvoga Boga ne postoji nikakva istinska radost, tako se jedino u njemu samome možeš 
radovati svakoj stvari" (usp. Fil 4,4). 

Ako ti se svidi miris neke stvari ugodne osjetilu, ne zaustavi se na tome zadovoljstvu. U 
misli prijeđi na Gospodina od kojega ima svoje podrijetlo i taj miris i osjećajući u tome nutarnju 
utjehu, reći ćeš: "Učini, Gospodine, da, kao što se ja radujem što od tebe proizlazi svaka milina, 
tako i duša moja, razgolićena od svakoga zemaljskog zadovoljstva, uziđe u visine i postane ugodan 
miris tvojim božanskim nosnicama. 

Kada čuješ kakvu harmoniju zvukova i pjesme, obrati se umom svome Bogu i reci mu: 
"Koliko se radujem, Gospodine i Bože moj, tvojim beskrajnim savršenostima koje sve zajedno ne 
samo da u tebi ostvaruju nad nebesku harmoniju, nego čine i čudesan koncert zajedno u anđelima, u 
nebesima i u svim stvorenjima." (Duhovni boj XXI) 

Razmisli: Uporaba koje od vanjskih sjetila mi stvara više napetosti u mojoj nutrini? Koji su 
glavni problemi na koje u tome nailazim? Koji od gore navedenih savjeta svetačke i asketske 
tradicije mi mogu pomoći u mome duhovnome životu? Bdijem li u svojini sjetilima pred navalama 
duh svijeta ? 


3.2. Nastojanje oko pročišćenja i uređenja nutarnjih sjetila 

Svetačka tradicija pod nutarnja sjetila svrstava pamćenje i maštu. A što se tiče pamćenja 
razlikuje se predodžbeno pamćenje od razumskoga pamćenja, a mi ćemo ovdje ujediniti govor o 
ovoj temi. 135 

Treba naglasiti da naša osobna vjera, bez pamćenja i sjećanja, ne bi mogla opstati i činjenica 
jest da bi naš duh bez njih bio poput prazne posude. Duša u sebi sadrži sve što je proživljeno, čisto i 
nečisto, i posljedice toga istoga. Gdje u tome leži napast? Problem je kada duša želi pomiriti duh 
svijeta i duh Evanđelja, tj. duh vjere, te kada se osoba počinje obraćati, ulaze u nju strahovi, sumnje 
i žalosti koje žele odnijeti njezin mir zbog njene prošlosti. Nijedno od ovih sjećanja nije prikladno 
duši za duhovni rast. Sv. Ivan od križa poručuje: 

„A da pamćenje opterećeno sjećanjima priječi duhovno dobro, jasno se pokazuje iz ovoga 
što smo rekli. Uznemirena duša, koja nema temelja ćudorednog dobro, jer se ono utiskuje samo u 
mirnu i spokojnu dušu, što više, duša daje važnosti utiscima pamćenja, pošto ne može biti pažljiva 
nego samo na jednu stvar, ako pazi na shvatljive stvari, ne može ostati slobodna da pazi na 
neshvatljive, a Bog je neshvatljivi (U III, 5,3) 

Vjernik i u ovoj dimenziji svoga bića koje nazivamo pamćenje i sjećenje može i treba 
ulagati napore kako bi duhovno rastao i čistio svoju dušu. Valja učiti iz svoje osobne povijesti i 
mudrosno se truditi oko vlastitog pamćenja i sjećanja. Duša zadržava u sebi sve proživljene 
pozitivne i negativne dojmove, viđene slike, stečene spoznaje, a te stvarnosti koje nosimo u sebi 
svjesno ili nesvjesno aktivno koristimo u svakodnevnom životu. Da bi čistio svoje pamćenje vjernik 
treba nastojati ne davati važnost beskorisnim sjećanjima koja ga samo opterećuju. Sv. Ivan od križa 
uči: 


„Duhovan čovjek, koji hoće da se služi naravnim sjećanjima i razglabanjem u pamćenju na 
putu k Bogu i za koju drugu stvar, podložan je trima štetama ili neprilikama. Prva šteta, koja dolazi 


135 R. Garriou - Lagrange, Le tre eta delta vita interiore, II, La purificazione dell anima dei principanti, Rim, 1984, str. 
93- 107. 

od strane svjetovnih stvari, sastoji se u tom da se ide u susret mnogim zlima zbog tih sjećanja i 
razglabanja, a ta su zla, na primjer, zablude, nesavršenosti, poželjenja, prosuđivanja, gubljenje 
vremena i mnoge druge stvari koje nemalo prljaju dušu. Da čovjek nužno pada u mnoge zablude, 
kad daje mjesta sjećanjima i razglabanjima, to je očito: zaista će se često činiti što je istinito da je 
lažno, što je sigurno daje sumnjivo i obratno, jer je nama, bijednim smrtnicima, vrlo teško do dna 
poznavati ma i samo jednu istinu. Od svih se tih nevolja duša oslobađa, ako potamni pamćenje u 
svakom razglabanju i sjećanju. 

Glede nesavršenosti, čovjek u njih pada na svakom koraku, ako zaustavlja pamćenje na 
osjetnim utiscima. Na ta sjećanja će se sigurno prilijepiti koja strast: ili žalost ili strah, sad mržnja 
sada tašta nada, ili isprazno veselje ili tašta slava ,itd., a te su stvari u najmanju ruku nesavršenosti, 
a katkada pravi, iako ne smrtni, grijesi; i sve to na profinjen način veoma zamagljuje dušu, pa i onda 
kad se razgovori i sjećanja odnose na Boga. Da se onda rađaju mnoga poželjenja, također je očito, 
jer nastaju naravnim načinom iz rečenih sjećanja: pa i samo željeti ta sjećanja, već je poželjenje. 
Također se očito vidi, da će čovjek formirati ne malo sudova, jer neće lako proći a da pamćenje ne 
naiđe na tuđa zla i dobra, a o njima će često uzeti dobro za zlo, ili zlo za dobro. Mislim da nema 
nikoga koji bi se oslobodio od svih manjkavosti, osim da oslijepi i potamni pamćenje obzirom na 
sve stvari. 

Kad bi mi netko rekao da se čovjek može osloboditi od svih tih nevolja kad nahrupe, 
odgovaram da je posve nemoguće potpuno uspjeti ako daje važnost sjećanjima; jer se u njima 
pojavljuju tisuće nesavršenosti i neprikladnosti, a neke su od njih tako profinjene da se, a da to duša 
i ne opaža, hvataju kao smola za onoga koji je se dotiče; pa se bolje prevladava sve odjednom tako 
da se odreče pamćenja u svim stvarima. Reći ćeš da se tako duša lišava mnogih dobrih misli i 
razmišljanja o Bogu koje joj mnogo koriste da isprosi od Boga milosti. Odgovaram da, zato da se 
od Boga dobiju milosti, mnogo više koristi čistoća duha, a ona se sastoji u tom da se duše ne hvata 
nikakva privrženost prema stvorenjima ni prema vremenitim stvarima, niti kakva živa pažnja prema 
njima. U tome sam mišljenja da se privrženost prema njima vrlo velikom lakoćom hvata duše zbog 
toga što su duševne moći nesavršene u svome djelovanju: stoga je bolje naučiti se da ih se ušutka, 
zato da bi sam Bog govorio“. (U III, 3, 1-3) 

Na tom putu prepreke se javljaju i iz ogorčenosti zbog nepravde koju je osoba pretrpjela. 
Osoba se osjeća povrijeđenom i ranjenom, a u njoj vriju osjećaji nepravde i osvete. Ljudski život ne 
teče uvijek mirno. On podrazumijeva padove i slabosti kako vlastite tako i osoba s kojima živimo. 
U nekim se situacijama čovjeku čini nemoguće oprostiti, te se iz duhovnih rana stalno javljaju 
uznemirujuće misli. Treba se boriti protiv beskorisnih sjećanja i misli, nastojati zaboraviti uvrede 
koje su nam nanesene. 

I u tim situacijama najvažnije je vjerovati Isusu koji za naše i opće dobro traži da oprostimo 
drugima. Ako ljubimo Isusa i želimo ga slušati, mora postojati želja da oprostimo onome tko nas je 
povrijedio i da molimo pred Isusom za sebe i drugoga, a Gospodin nas postupno mijenja i daje 
snagu. S druge strane treba posvjestiti činjenicu da smo i mi povrijedili druge ljude na što nas 
poziva Isus u molitvi Očenaša. Svetac nas upozorava: „Otpusti nam duge naše kako i mi 

otpuštamo dužnicima našim. Naši grijesi, kažu sv. Augustin i Tertulian, jesu naši dugovi koje 
imamo kod Boga, dugovi za koje njegova pravednost zahtijeva da budu isplaćeni do zadnjeg 
novčića. Svi mi imamo ove žalosne dugove. Ali usprkos našim brojnim grijesima, približimo mu se 
s povjerenjem i kažimo mu iskrenim kajanjem: „Oče naš, koji jesi na nebesima, oprosti grijehe 
našeg srca i naših ustiju, grijehe naših djela i propusta, koji nas čine neizmjerno krivima u očima 
tvoje pravde. Da, oprosti ih zato što i mi, sinovi jednoga tako blagoga i milosrdnog Oca, opraštamo 
iz poslušnosti i ljubavi onima koji su nas uvrijedili” (TSK 39). 

Uz molitvu i napor da oprostimo onima koji su nas uvrijedili treba se razborito potruditi oko 
pamćenja onoga što je dobro i lijepo u životu, kao i oko zaborava onoga što je zlo i štetno, te 
nanesene nam uvrede. Ne treba se samodopadno zadržavati na našim dobrim djelima niti dopustiti 
da duša bude uvjetovana sjećanjima koja smućuju, odnose mir i udaljuju od molitve i Isusa. 

Montfort poručuje: „Ne čini drugima ono što ne želiš da drugi učine tebi. Podnosi mane 
drugoga iz ljubavi prema Bogu koji podnosi tebe“ (MS 7, 2-3). „Isprazni svoje pamćenje od svake 

druge stvarnosti koja nije o Božjoj prisutnosti. Pazi da se svojevoljno ne zadržavaš nad zlom koje ti 
je bilo učinjeno, niti nad dobrom koje si ti učinio“ (MS 3, 5-6). 

Važan je još jedan savjet svetačke tradicije vezan uz pamćenje i sjećanje. Treba se sjećati 
velikih Božjih dobročinstava koja je učinio prema nama, još bolje osobno prema meni u mom 
životu, koliko dobra, milosti, praštanja, strpljenja... a sve to sveci potiču kako bi se u duši pobudio 
osjećaj zahvalnosti prema Bogu i želje da mu se bolje odgovori na njegovu ljubav. U biti to je ona 
evanđeoski stav koji je ima i Gospa u srcu kad u svojoj pjesmi Veliča kliče Velika mi djela učini 
Sve silni. (Lk 1,49) 

Sjećanje na Božja dobročinstva podržava budnost i nadu u duhovnome životu. U Svetome 
pismu Bog se više puta žali na ovaj zaborav a narod moj mene zaboravi, bezbroj je tomu dana (Jer 
2,33); zaboraviše Boga svoga koji ih izbavi (Ps 106, 21). Zaborav Boga čini u duši da je njeno 
pamćenje potpuno uronjeno samo u ovo zemaljsku stvarnost bez ikakva odnosa sa vječnošću. 

U duhovnom životu vjernik treba naučiti nositi se i s vlastitom maštom. Ona je čovjekova 
sposobnost po kojoj povezuje predodžbe i ideje, oblikuje stvarne i nestvarne slike i pomaže 
funkcioniranju razuma. Mašta crpi sadržaje iz doživljenoga, naučenoga i usvojenog po sjetilima 
osobito onoga što vidimo, ah i sama predodžbama kombinira staro i novo, zbiljsko i nestvarno, 
dobro i zlo te dočarava i potiče dušu. Budući daje čovjek ranjen istočnim i osobnim grijesima, to se 
odražava i na našoj mašti na poseban način kao rastresenost i duhovne sugestije iza kojih se može 
skrivati i đavolska napast te je kao takva često izvor napasti, prigoda za gubljenje vremena i 
sredstvo umišljenosti. 

Mašta je bez sumnje vrlo korisna sposobnost jer duša koja je sjedinjena s tijelom ne može 
razmišljati bez slika. Gospodin je govorio u prispodobama, slikovito prikazujući najdublje istine. 
Mašta može biti od velike pomoći za naš unutarnji život, prilikom razmatranja Isusova života ih u 
otajstvima krunice. Ah da bi bila blagotvorna i korisna, maštu mora voditi pravi razlog koji je 
prosvijetljen vjerom. Inače bi se mogla pretvoriti u’običnu maštariju; odvojiti nas od razmatranja i 
odvući nas prema ispraznom, nesuvislom maštanju, pa čak i prema zabranjenom. 

U duhovnom životu valja se razborito nositi s maštom. Prije svega vjernik se treba oduprijeti 
svojevoljnom prepuštanju neurednih poticaja koji dolaze iz mašte. Svetac poručuje: „Mrzi svoju 
maštu i pamćenje tjerajući ružne utvare, varave i beskorisne snove, razne predodžbe, opasne ih 
barem beskorisne iz prošlosti ih budućnosti“ (MS 3,4). 

Bez unutarnjeg bdijenja mašta je najčešće usmjerena na vlastite sposobnosti, na razmišljanje 
o tome kako smo dobro izvršili određeni zadatak, na divljenje - koje također nije stvarno - koje smo 
pobudili kod određenih ljudi ih u vlastitoj sredini. Na taj način ono što je započelo kao beskorisno 
razmišljanje vodi do gubitka ispravnosti nakane koja je postojala do toga trenutka; taština oblikuje 
tada ono što je u početku izgledalo potpuno bezazleno i, ukoliko se ne zaustavi, zbog krive nakane 
s vremenom uništava svako dobro. Drugim riječima, taština uništava velik dio naše pažnje koja bi 
pripala drugima, priječi nam vidjeti potrebe drugih i vršiti milosrđe. Obzorje ohole osobe jako je 
ograničeno: svršava u njoj samoj. Ohola osoba ne vidi dalje od sebe, od svojih kvaliteta, vrlina i 
svojega talenta. To je obzorje bez Boga. U takvim skučenim vidicima ne pojavljuju se drugi ljudi: 
nema mjesta za njih. 

Čovjek se ne smije prepustiti ljenčarenju i sanjarenju, ah kada je učinjen razborit napor da se 
odbace negativne predodžbe mašte, ne treba voditi izravnu borbu protiv nje, nego je najbolje ne 
obazirati se na njene hirove. Trebalo bi, koliko je do nas, sabrano, svjesno i odgovorno obavljati 
svoje staleške dužnosti. Osobito treba paziti da se duša u molitvi ne zaplete u borbu protiv 
predodžbi koje dolaze iz mašte. Najbolje je u molitvi lagano potiskivati slike iz mašte, a nikada ne 
napustiti i propustiti molitvu zbog rastresenosti. Ta borba ponekada može biti i teška, a svetac nam 
poručuje daje upravo tada molitva, iako mučna, pred Bogom zaslužnija. 

Uređenje mašte sa sobom donosi bezbrojna dobra za dušu. Ne radi se o čisto negativnom 
zadatku, usmjerenom samo na izbjegavanje grijeha, nego i naporu na području Božje prisutnosti i 
Ljubavi. Ponajprije, ono čisti dušu i vodi je k boljem življenju Božje prisutnosti; pomaže nam da 

bolje iskoristimo vrijeme posvećeno molitvi, jer mašta i snatrenja često onemogućuju razgovor s 
Gospodinom. 

S druge strane, mašta koja je očišćena stalnim mrtvljenjem, iz koje su pravodobno odbačene 
sve beskorisne misli, ima važnu ulogu u unutarnjem životu i našem odnosu s Bogom: ona nam 
pomaže dočarati slike iz Evanđelja, pridružiti se Isusu u vremenu kad je živio u Nazaretu s Josipom 
i Mari-jom, kao i u vremenu njegova javnog djelovanja u pratnji apostola. Osobito će nam pomoći 
prilikom razmatranja Gospodinove muke i otajstava svete krunice. Sv. Ljudevit uči: 

„Onaj koji vjerno potiskuje male rastresenosti tijekom kratke molitve, taj će biti vjeran u 
velikim stvarima. Ništa nije sigurnije od ovog: to su riječi Duha Svetoga! Hrabro, dakle, vi dobri 
sluge i vjerne sluškinje Isusa i njegove svete Majke, koji ste odlučili svakog dana moliti krunicu! 
Neka vas nikada mnogobrojne mušice, nazovimo tako rastresenost koja vas muči tijekom molitve, 
ne uspiju podlo navesti na to da napustite druženje s Isusom i Marijom u kojem se nalazite dok 
molite krunicu“ (TSK 125). 

Da bi odgajao vlastitu maštu, vjernik osim kontrole i odbacivanja njenih negativnih 
predodžbi, treba i može ispunjati je pozitivnim sadržajima: čitanjem duhovnog štiva, razmatranjem, 
korisnim i dobrim druženjem i razgovorima, dobro koristiti svoje slobodno vrijeme, a u molitvi se 
potruditi predočiti slike i situaciju o kojoj se razmatra. „Prije nego što započneš deseticu, zaustavi 
se na trenutak, duže ili kraće, ovisno o vremenu kojim raspolažeš, kako bi sagledao otajstvo koje 
slaviš" (TSK 126). 

Čovjek je cjelovito biće: duh, duša i tijelo, jedinstveno i nedjeljivo. Zbog toga sva svetačka 
tradicija, tako i Montfort, govori o duhovnom sazrijevanju vezanom uz tijelo i ljudska sjetila. 
Naime, čovjek uspostavlja vezu sa svijetom preko sjetila bez kojih ne bi mogao normalno 
funkcionirati. Prema sv. Ljudevitu vjernik treba imati na pameti svetost kao jasan cilj (usp. MT 3), 
kojemu treba težiti i s njime uskladiti cijelo svoje biće i djelovanje i vlastita sjetila. Ljudska duša 
upravo preko sjetila dobiva mnoštvo dobrih i loših poticaja iz svijeta pa zato mora naučiti mudrost 
bdijenja kako ti poticaji ne bi postali zaprekom na duhovnom putu nego prilika za duhovni rast. 
Čovjek, jer je složeno biće koje živi i djeluje uvijek u prolaznom povijesnom trenutku u onome sada 
koje prolazi, i u najmanjim činima, naizgled banalnim, može duhovno rasti ih padati. Poslušajmo 
sveca: 

„Uvjerite se da najmanja mrtvljenja učinjena iz ljubavi prema Bogu, kao na primjer 
suzdržati se i ne reći beskorisnu riječ, zadržati pogled, prigušiti poticaj srdžbe, nestrpljenja itd., veća 
je pobjeda nego osvojiti cijeli svijet, veće je djelo od stvaranja svijeta. To je ono što govore sveci“ 
(PKM 178). 

Montfort kada daje savjete vezane uz praksu bdijenja nad sjetilima svjestan je da njihova 
primjena mora biti mudro uravnotežena i tek kada vjernik istinski nastoji oko obraćenja i duhovnog 
napretka sam iz svoga iskustva uči kako ih primijeniti u praksi na zadovoljavajući način. 

„Pazite da ne padnete u pretjeranost i u nepromišljenost u vezi s mrtvljenjem po nedostatku 
poslušnosti, te da ne padnete u mlakost zbog nedostatka mrtvljenja“ (PKM 177). 

Pa ipak svetac praktično savjetuje, potiče, daje smjernice, poučava uvjeren u vrijednost 
bdijenja nad sjetilima i njihova mrtvljenja uzdajući se u razboritost vjernika i duhovnika: „Mrtvi 
svoje oči ne dopuštajući njima da gledaju opasne i radoznale stvari, drži ih čedno oborene. Mrtvi 
svoje uši od zlih, ispraznih i beskorisnih razgovora. Mrtvi svoj jezik govoreći malo, govoreći o 
Bogu ili stvarima koje se na njega odnose, ustrajno šuteći, ako možeš o onome što si dobro učinila, 
o manama bližnjega i svojim dobrim osobinama. Mrtvi svoj okus ne jedući izvan obroka, posteći 
prema poslušnosti, jedući i ono što ti se ne sviđa, jedući suzdržano i čedno kada te apetit i glad nose 
da jedeš pohlepno. Mrtvi svoj miris od beskorisnih mirisa, ne mirišući cvijeće, ne uzimajući duhan, 
ne koristeći parfeme“ (MS 4, 3-6). „Mrtvite vašu prirodnu aktivnost koja vas potiče da brzo činite, 
da puno činite, mrtvite vaše raspoloženje koje vama vlada i žalosti vašeg bližnjega“ (PKM 176). 

Ako svetac potiče na mrtvljenje sjetila to je samo zato jer je duboko uvjeren da to vodi dušu 
putem krjeposti: „Mrtvite vaše oči i bit ćete čedni, mrtvite sluh i bit ćete samilosni, mrtvite miris i 
okus i bit ćete umjereni, mrtvite jezik i bit ćete mudri, na kraju mrtvite dodir i bit ćete čisti“ (PKM 
175). 

Ako bismo htjeli sažeti klasične savjete asketske i svetačke tradicije vezane uz uporabu 
mašte onda treba reći da ako se nad njom ne bdije mašta postaje uzrokom rastresenosti, može 
postati i uzrokom napasti i grijeha jer slike koje se oblikuju u mašti su povezane uz neuredne i 
nepročišćene strasti i traženje dodatnog užitka po pristanu volje. 

A kako se treba nositi s maštom, kako bdjeti i što je nužno činiti da bismo išli putem 
čišćenja ljubavi i nutrine? To je po sebi jako zahtjevno i teško, ali i na ovom području svetačka 
tradicija daje svoje savjete. Prije svega, potrebno je bdijeti nad vlastitim vanjskim osjetilima, zatim, 
biti pažljivi pri odabiru sadržaja koji puštamo u našu nutrinu ( npr. romana, filmova, i dr.) - često 
može biti korisno odreći se od određenih sadržaja, treba izbjegavati prigode itd. Uz to pomaže boriti 
se protiv ljenčarenja, odnosno izbjegavati nerad na bilo koji način; maštu hraniti dobrim slikama i 
razmišljanjima o dobrim stvarima; usredotočiti se s pažnjom na ono što činimo, biti pažljivi kod 
obavljanja svojih poslova i dužnosti. 

Sveci dođu do istog zaključka da, kada je sve učinjeno da se uredi uporaba mašte, ne valja 
stavljati preveliki naglasak na borbi protiv sugestija koje se javljaju u mašti i općenito u nutrini jer 
to samo oduzima energiju i mir duši, prema sv. Tereziji, mašta je poput luđakinje u kući: 

„Ne znam kakav bi lijek postojao za ovo, zato što mi Bog dosad nije dao da ga dokučim. 
Drage volje uzela bih ga za sebe jer me muči, kako kažem, često. Tu se pokazuje naša bijeda, i vrlo 
jasno velika moć Božja, jer predodžbena moć (mašta), koja ostaje slobodna, toliko nam škodi i 
zamara nas, s one druge, koje su s Njegovim Veličanstvom sjedinjene, daju nam mir. Posljednji 
lijek koji sam našla, pošto sam se mučila niz godina, jest onaj koji sam spomenula kod molitve 
smirenosti, da se ne obazire na predodžbu moć nimalo više nego na luđaka, nego je pusti u njezinoj 
zasljepljenosti, koje nas samo Bog može osloboditi i, najzad, ovdje postaje robinjom. Moramo to sa 
strpljivošću podnositi 44 . (Ž 17,7) 

Ali tako se može reći tek na kraju, kad se osoba ozbiljno trudi u svome duhovnome životu, 
jer se ne smije unaprijed predati, niti puštati u nutrinu sadržaje protivne evanđeoskom duhu i tako 
dati mašti povoda da previše luduje. Prema tome, treba bdjeti, truditi se, a onda prihvatiti poteškoću 
neobuzdavanja mašte. Pod tim uvjetima slike mašte koje se jedna iza druge javljaju u nutrini, iako 
ostaju mučne za molitelja, ne samo da ne priječe duhovno sazrijevanje nego podnošenje tog 
iskustva može postati i izvor zasluga pred Bogom. Sv. Ljudevit kao veliki poznavatelj svih 
nutarnjih dinamika iskustva u molitvi uči: 

„Nijedna molitva ne donosi toliko zasluga duši, niti više slavi Isusa i Mariju, kao dobro 
izmoljena Krunica. Ali ipak, teško ju je moliti onako kako bi trebalo i potrebno je mnogo truda da 
se u tome ustraje, upravo zbog posebnih rastresenosti koje se skoro prirodno javljaju uslijed 
neprestanog ponavljanja iste molitve. Kada se moli mala služba Marijina ili sedam Psalama, ili 
druge molitve, raznolikost izraza i različitost riječi zaustavljaju maštu i preporađaju duh i kao 
posljedica na taj način pomažu duši dobro moliti te molitve. 

Ali u Krunici, koja zahtjeva neprestano ponavljanje Očenaša i Zdravomarije uvijek u istom 
obliku, vrlo je teško ne dosađivati se ili čak i ne uspavati se ili ne napustiti molitvu svete Krunice i 
potražiti kakvu drugu ugodniju i manje dosadnu molitvu. Stoga, ako želimo ustrajno moliti 
Krunicu, moramo imati neusporedivo dublju pobožnost od one koju zahtjeva bilo koja druga 
molitva, pa i sam Davidov Psalterij. 

Povećanju poteškoća pridonose, bilo naša prevrtljiva mašta koja gotovo nikad ne miruje, 
bilo zloba đavla koji neumorno pokušava odvući našu pažnju i spriječiti nas u molitvi. Što sve 
zlobni duh nije spreman učiniti protiv nas kada vidi kako smo odlučni moliti Krunice s nakanom da 
predusretnemo njegove zamke? Uvećava našu urođenu slabost i našu lijenost prije nego li i 
započnemo moliti; povećava dosadu, rastresenosti i umor. 

Ukratko, tijekom molitve nas opsjeda sa svih strana, da bi mogao, nakon što izmolimo 
Krunicu s mnogo napora i rastresenosti, izrugivati nam se i govoriti: “Tvoja molitva ništa ne vrijedi; 
tvoja Krunica nema nikakvu vrijednost, bilo bi ti bolje da si radio, bavio se svojim obvezama. Ne 
uočavaš li da gubiš vrijeme rastreseno brbljajući usmene molitve, dok bi sa pola sata provedenih u 

meditaciji ili čitajući kakvu dobru knjigu postigao mnogo više koristi? Sutra kada budeš manje 
pospan molit ćeš pažljivije. Ostatak Krunice ostavi za sutra!” Na taj način đavao uspijeva svojom 
lukavošću nagovoriti te da zapostaviš cijelu krunicu ili jedan njen dio, da zamijeniš krunicu drugom 
molitvom, ili daje barem odgodiš. 

Ne vjeruj mu, dragi subrate Krunice i ohrabri se ako je tijekom cijele Krunice tvoja mašta 
bila ispunjena rastresenošću i čudnim mislima koje si, čim si ih uoči, pokušavao si ih odagnati što si 
bolje mogao. Tvoja je Krunica toliko bolja koliko je zaslužnija; ona je toliko zaslužnija koliko je 
teža; toliko je teža koliko je manje prirodno duši ugodna, i više uznemirivana dosadnim mravima i 
mušicama koje lutaju bez reda i protivno tvojoj volji vrte se u mašti te ne dopuštaju duši da uživa u 
onom što govori niti da se odmori u miru. 

Čak i onda kad se moraš boriti protiv rastresenosti tijekom cijele Krunice, bori se hrabro sa 
oružjem u ruci, to jest nastavi je moliti iako bez ikakve slasti ili osjetne utjehe. Bit će to strašna, ali i 
spasonosna bitka za vjernu dušu. Naprotiv, ako položiš oružje, to jest, ostaviš svoju Krunicu, biti 
ćeš pobijeđen. I tada će te đavao, koji je trijumfirao nad tvojom voljom, ostaviti na miru, ali na 
sudnji dan, spočitavat će ti tvoju malodušnost i nevjernost. Onaj koji je vjeran u malim stvarima, 
vjeran je i u velikim (Lk 16,10): onaj koji vjerno potiskuje male rastresenosti tijekom vrlo kratke 
molitve, taj će biti vjeran u velikim stvarima. Ništa nije sigurnije od ovog: to su riječi Duha 
Svetoga! Hrabro dakle, vi dobri sluge i vjerne sluškinje Isusa i njegove svete Majke, koji ste 
odlučili svakog dana moliti Krunicu! 

Neka vas nikada mnogobrojne mušice - nazovimo tako rastresenost koja vas muči tijekom 
molitve - ne uspiju podlo navesti na to da napustite druženje s Isusom i Marijom, u kojem se 
nalazite dok molite Krunicu. Malo naprijed ću vam predložiti nekoliko sredstava kojima možete 
umanjiti rastresenost“. (TSK 122-125) 

Razmisli: Uporaba kojeg od nutarnjih sjetila mi stvara više napetosti u mojoj nutrini? Koji 
su glavni problemi na koje u tome nailazim? Koji od gore navedenih savjeta svetačke i asketske 
tradicije mi mogu pomoći u mome duhovnome životu? Jesam li strpljiv u podnošenju poteškoća koje 
se javljaju iz sjećanja i mašte? 

3.3. Nastojanje oko pročišćenja i uređenja čuvstava - emocija 

Čuvstva ili osjećaji su dakle čini osjetnih sklonosti (nazvanih također i emocije, čeznućima) 
pomoću kojih smo potaknuti prema onom što se dopada osjetilima (kao dobar miris, lijepa muzika, 
itd.) i osjećamo odbijanost prema onome što se ne dopada našim osjetilima (kao loš miris, 
zaglušujuća buka, itd). 

Čuvstva ili osjećaji sami po sebi su dobra stvar, kao i sve stvoreno od Boga, ali u moralnom 
redu jesu ambivalentni ili, kako se voli reći, indiferentni. Moralna vrijednost osjećaja ovisi o 
njihovu predmetu te načinu i mjeri kojom ih živimo očitujemo. U psihičkom pogledu dijele se na 
pozitivna i negativna. Crkva uči: 

„Ljudska osoba usmjeruje se prema blaženstvu svojim slobodnim činima: čuvstva što ih 
doživljava mogu je za to raspoložiti i u tome pomoći. Izraz čuvstva pripada kršćanskoj baštini. Pod 
izrazom čuvstva podrazumijevaju se uzbuđenja ili pokreti čuvstvenosti koji potiču na djelovanje ili 
na nedjelovanje gledom na ono što se kao dobro ili kao zlo osjetilo ih zamislilo. Čuvstva su 
prirodne sastavine ljudskog psihičkog života; one su kao neka posredništva i osiguravaju vezu 
između osjetnog i duhovnog života. Naš Gospodin veli (usp. Mt 7,21) daje ljudsko srce kao izvor iz 
kojeg se rađa pokret strasti”. (KKC 1762) 

Predmet prema kojemu s upravljeni daje osjećajima njihov sadržaj. Taj može bit naravnoga 
ili nadnaravnoga reda. Ako su pozitivni osjećaji, čuvstva (ljubav, želja, radost, nada, smjelost) 
usmjereni na dobro, onda su i moralno pozitivna, pogodna za asketski život. Ako se pozitivna 

čuvstva okreću za negativnim stvarima i zlu, onda su moralno negativna. 136 Jednako tako ispada 
loše ako su negativni osjećaji (mržnja, odvratnost, tuga, očaj, strah, srdžba...) usmjereni na dobro. 
Usmjeriti svoja negativna čuvstva prema negativnim stvarima jedini je način da ih se dobro 
upotrijebi. Duhovni rast i svetost zahtijevaju da se psihološki pozitivni osjećaji usmjeravaju prema 
moralno pozitivnom moralnom dobru. Crkva uči: 

„Strasti u sebi nisu ni dobre ni zle. One dobivaju moralno određenje samo u mjeri u kojoj 
stvarno ovise o razumu i volji. Strasti se zovu voljnima ili zato što ih volja naređuje, ili im se volja 
ne suprotstavlja. Svojstveno je savršenosti moralnog ili ljudskog dobra da razum ravna strastima. 
Snažna čuvstva ne odlučuju ni o moralnosti ni o svetosti osoba; ona su neiscrpna zaliha predodžbi i 
uzbuđenja kojima se izražava moralni život. Strasti su moralno dobre kad doprinose dobru djelu; u 
suprotnom slučaju su zle. Osjetne pokrete što ih prihvaća, ispravna volja usmjeruje prema dobru i 
blaženstvu; zla volja popušta neurednim strastima i povećava ih. Uzbuđenja i čuvstva mogu biti 
ugrađeni u kreposti ili se izopačiti u mane. 

U kršćanskom životu sam Duh Sveti djeluje stavljajući u pokret cijelo biće, uključujući i 
njegove boli, strahove i žalosti, kao što je očito u smrtnoj borbi i muci Gospodinovoj. U Kristu 
mogu ljudski osjećaji zadobiti svoje usavršenje u ljubavi i u božanskom blaženstvu. Moralna je 
savršenost u tome da čovjek bude usmjeren k dobru ne samo voljom, nego i svojom osjetnom 
težnjom, prema riječima Psalma: »Srce moje i moje tijelo kliču Bogu živome« (Ps 84,3) (KKC 
1766- 1770) 

Psihološki negativne emocije samo su čin samoobrane za slučaj kad nam prijeti neko zlo. 
Ako se dogodi da su naši osjećaji, naša čuvstva okrenuti prema nekim moralno indiferentnim 
predmetima, te prema tome nemaju određene moralne oznake, (na pr. pozitivni osjećaj prema plavoj 
boji) svoju moralnost poprimaju iz nakane, načina i mjere uporabe. Nonnalna čuvstva (emocije) 
sastavni su dio ljudske naravi i, dok su u svojim granicama, čista, umjerena i k dobru usmjerena, 
mogu nam silno pomoći u duhovnom životu (ljubiti stvari koje pomažu u duhovnome životu, željeti 
duhovno rasti, radovati se dobru...). Postaju moralni problem onda kad prijeđu granice načina i 
mjere te postanu nagla, žestoka i eksplozivna (afekti, provale osjećaja). Još opasniji su kad izađu 
trajno izvan svojih granica, zarobe pamet i volju te se pretvore razornu poplavu strasti. 

Ima mnogo čuvstava i mogu se na različite načine prikazati. Osnovno je čuvstvo ljubav koju 
izaziva privlačnost dobra. Ljubav budi želju za odsutnim dobrom i nadu da će ga postići. Taj pokret 
završava u užitku i u radosti posjedovanja dobra. Strah od zla uzrok je mržnji, odvratnosti i bojazni 
od budućeg zla. Taj pokret završava u žalosti zbog prisutnog zla ili u srdžbi koja mu se protivi. 
Obično se navode samo četiri glavna čuvstva a druge se mogu s njima povezati i na njih svesti: 
radost, nada, strah i žalost. Skolastička teologija govori o 11 temeljnih čuvstava i ovako prikazuje 
djelovanja njihovo na dušu: 

Čeznuće prema posjedovanjem dobru rađa osjećajem ljubavi 
zlo suprotno očekivanom dobru rađa osjećajem mržnje 
buduće očekivano dobro rađa osjećaj želje 
predvidivo buduće zlo rađa osjećaj odbojnosti ili bijega 
dobro prisutno i posjedovano rađa osjećajem užitka 
zlo prisutno rađa osjećajem žalosti 

dobro odsutno i zahtjevno ali koje je moguće zadobiti rađa osjećajem nade 
dobro odsutno i zahtjevno ali koje nije moguće zadobiti rađa osjećajem očaja 
zlo koje je zahtjevno a predviđa se i moguće ga nadići rađa osjećaj odvažnosti 
zlo koje je zahtjevno a predviđa se i nije moguće ga nadići rađa straha 
zlo zahtjevno i prisutno rađa osjećaj srdžbe 


136 Royo Marin, nav.dj. str. 464 - 475. 

Današnja psihološka istraživanja obogaćuju i razrađuju ovaj prikaz čuvstava. 137 Čuvstva 
(osjećaji) predstavljaju jedan od najosnovnijih ljudskih doživljaja. U pogledu intenziteta čuvstva se 
kreću od jedva primjetne nijanse trenutnog raspoloženja do najsnažnijih strasti. Bijes može varirati 
od slabe uznemirenosti do snažnog gnjeva; radost od blagog zadovoljstva do ekstaze. Što se tiče 
tenzija napetosti osjećaja emocije mogu biti aktivne, tj. pokreću na djelovanje (npr. srdžba) ili 
pasivne, tj. ne pokreću na nikakvu aktivnost (npr. žalost). Emocionalni doživljaji mogu biti ugodni 
ili neugodni. Osjećaji tuge, sramote i straha su neugodna čuvstva, a radost, ponos i poštovanje su 
ugodna čuvstva Neka čuvstva su neutralna, npr. čuđenje i iznenađenje. 

Stanje u kojem se naše tijelo nalazi važna je komponenta emocionalnog doživljavanja. 
Osjećamo napetost, suhoću grla, kucanje srca, znojenje, slabost udova. Osjećamo da naše tijelo vrši 
različite nekontrolirane radnje kao što su plakanje, smijanje, drhtanje, reakcija iznenađenja. 
Ponekad se odgovarajuće emocije mogu izazvati namjernim započinjanjem izvjesnih tjelesnih 
radnji koje su pod kontrolora volje, npr. smijanje ili plakanje. 

Isto vrijedi i za neke položaje tijela: položaj povijenosti i zgrčenosti može ponekad izazvati 
odgovarajuće osjećaje kao što su tuga ili tjeskoba; mrštenje može dovesti do razdraženosti. Ipak, 
tjelesno držanje još nije dovoljno za većinu slučajeva, potrebna je i prikladna situacija. 

Opažanje tjelesnih izražaja emocija kod drugih ljudi može u nama izazvati iste emocije. U 
nekim slučajevima postoji prava emocionalna zaraza: jadikovanje, naricaljke, dječji smijeh, panika. 

Empatijaje doživljavanje iste emocije koju neka druga osoba izražava. Simpatija je 
doživljavanje jedne pozitivne emocije koja se odnosi na emocionalno stanje ili situaciju druge 
osobe (npr. majčinski osjećaj zaštitničke nježnosti prema uplašenom djetetu). Komplementarna 
emocija javlja se od zavisnosti kako mi opažamo situaciju: npr. ako vidimo postiđenu osobu u nama 
se može pojaviti gnjev protiv one osobe koja je uzrokovalo poniženje. 

Emocije možemo podijeliti na više načina. Prve su primarne emocije. Zovu se "primarne" 
zbog četiri razloga: javljaju se vrlo rano u razvoju pojedinca; situacije koje ih izazivaju u osnovi su 
jednostavne; intimno su povezane s aktivnošću upravljenom k cilju; često su asocirane s visokim 
stupnjem tenzije. 

Radost - Bitni situacijski uvjet radosti je težnja k određenom cilju i ostvarenje tog cilja. 
Intenzitet radosti zavisi od nivoa tenzije koja se u čovjeku nagomila u toku motivirane aktivnosti. 
Ovdje valja naglasiti važnost ideala jer ono što se jeftino dobiva ili postizava, ne uzrokuje veliku 
radost. 

Gnjev - Osnovni situacijski uvjet za gnjev (srdžbu) jest percepcija prepreke na putu do 
postizanja nekog cilja. S obzirom na intenzitet varira od uznemirenosti do mahnitosti, ovisno od 
dužine frustracije. Srdžba je osobito jaka ako se prepreka percipira kao zlonamjerna ili nepravedna. 

Strah - Bitni situacijski uvjet za strah je percepcija opasnosti ili prijetnje. Ključni moment je 
nedostatak moći ili sposobnosti da se čovjek bori s opasnošću. Najdublji užas javlja se pred- 
premoćnom silom kao što su prirodne katastrofe. Kod straha se najčešće javlja emocionalna zaraza, 
panika. 

Žalost - Bitni situacijski uvjet za žalost jest percepcija gubitka nečega čemu smo težili ili 
što smo cijenili. Jačina osjećaja ovisi o vrijednosti objekta: najjača tuga nastaje zbog gubitka 
voljene osobe. Žalost je pasivno čuvstvo. S obzirom no intenzitet varira od razočaranja do očaja. 

Zatim imamo emocije koje se odnose na osjetnu stimulaciju. U ovu grupu spadaju oni 
emocionalni doživljaji ugode i neugode koji nastaju kada neki objekti podražuju naša -sjetila. 

Bol - Fizička bol je najvažniji slučaj emocionalnog uzbuđenja koje nastaje intenzivnim 
fizičkim podražajem. Pri slabim intenzitetima bol se opaža kao nešto sporedno, dok kod jačih 
intenziteta javlja se neugodno emocionalno stanje. Kod intenzivne boli javlja se oštra emocionalna 


137 Prikaz koji slijedi je od p. Mije Nikića, preuzet i prilagođen iz njegovih predavanja na FTI 2000 Zagrebu. 


209 




agitiranost. Intenzitet doživljene emocije u velikoj mjeri zavisi od razumijevanja prirode 
emocionalne situacije u kojoj se bol javlja. Bolna emocija je često pojačana strahom. 

Odvratnost - Javlja se u dodiru s predmetima koji izazivaju osjećaj odvratnosti kad se gleda 
ju mirišu ili dodiruju. Odvratnost je oštra neugodna emocija koja sadrži jaku tendenciju 
izbjegavanja i izrazite tjelesne osjećaje koji nastaju uslijed tjelesnih promjena kao što su mučnina i 
povraćanje. 

Nezadovoljstvo - Ovamo spadaju čuvstva averzije, odbojnosti i patnje. To su čuvstva 
upravljena na negativne objekte. Po intenzitetu idu od razdraženosti do užasa, koji se javlja kad 
prisustvujemo snažnim afektivnim događajima, naročito nesrećama, sakaćenju tijela, rušenju 
objekata. 

Zadovoljstvo - može se definirati kao pozitivno uživanje. Izvori zadovoljstva su neiscrpni. 
Po intenzitetu varira od manjih prijatnosti do ekstaze. Neki od izvora: tjelesni dodir, prijatan umor - 
odmor, boja, oblik, zvuk, aktivnosti, igra, čitanje... 

Imamo i emocije koje se odnose na samoocjenu. Kod ovih emocija zajednički je element 
da nastaju na temelju percepcije vlastitog ponašanja u odnosu na različite standarde. 

Uspjeh i neuspjeh - Ove emocije određene su nivoom aspiracije. Ako čovjek smatra da je 
dostigao ili čak premašio svoj nivo aspiracije, rađa se emocija zadovoljstva. Ako mu se čini da je 
podbacio, javlja se osjećaj neuspjeha i potištenosti. Pri tom je važno da se pronađe optimalni nivo 
aspiracije, tj. da ne bude niti previsok i nedostiživ, jer to rađa stalnim osjećajem nezadovoljstva, niti 
da bude prenizak jer tada ne predstavlja nikakvu motivaciju. 

Ponos i sram - Općenito govoreći čuvstvo ponosa javlja se kada osoba opaža da njeno 
ponašanje u skladu je s onim što se naziva pojmom o idealnom ,,ja“. Obrnuto, čuvstvo srama se 
javlja kada čovjek,opaža da njegovo ponašanje ne postiže ono što idealne slika o sebi zahtjeva. 

Krivnja i kajanje - Krivnja je osjećaj ružnog postupanja, prekršaja, i uvijek je neugodno 
čuvstvo. Kajanje je čuvstvo koje se javlja kad se osvrćemo na našu aktivnost u prethodnim 
situacijama i imamo uznemirenu savjest zbog loših djela. Jedan od izvora intenzivne uznemirenosti 
koja prati kajanje leži u svijesti nemoći da se ranije počinjena djela poprave. 

Zato tu su i emocije je se odnose na druge ljude. To su emocije koje nastaju iz naše 
odnosa prema drugim ljudima, a često mogu prerasti u trajne emocionalne dispozicije ili čuvstvene 
stavove. 

Ljubav - Čini se daje srž ljubavi percepcija da nas drugi privlači. Osim toga postoji temeljni 
osjećaj odanosti. Sa stanovništva osobe koja voli ljubav je uvijek i nužno nesebična. Intenzitet 
ljubavi može se kretati od blage naklonosti do strasne zaljubljenosti. Intenzitet zavisi i o 
pristupačnosti voljenog objekta: nedostupni se objekt ljubavi voli s više žara. Ljubav je složeni 
pojam kojim ima više zančenja: romantična ljubav, prijateljska ljubav, majčinska ljubav, seksualna 
ljubav, ljubav prema samom sebi, itd. 

Ljubomora - Bitni situacijski uvjet za ljubomoru jest percepcija da se naklonost voljene 
osobe okreće nekome drugom više nego nama. Postojanje rivala (stvarnog ili zamišljenog) nužan je 
faktor. Intenzitet ovisi od intenziteta ljubavi i od veličine povrede samopoštovanja. 

Mržnja - Bitni situacijski uvjet za mržnju jest prisutnost omražene osobe ili predmeta. Srž 
emocije je želja da se objekt mržnje uništi. Na taj način omrznuta osoba igra centralnu ulogu u 
životnom prostoru čovjeka koji mrzi. Mrziti se može samo psihološki bliska, odnosno značajna 
osoba. Kad se uništi objekt mržnje, može se javiti osjećaj gubitka. 

I na kraju imamo emocije vezane za procjenjivanje. Karakterizira ih ocjenjivačke 
orijentacije prema stvarima i zbivanjima u svijetu i u vlastitom položaju u širem kontekstu svijeta. 

Humor i smijeh - Humor je širok pojam. Ovamo spadaju duhovitost, komedija, satira, šala, 
burleska, itd. Također ne postoji jedna jedina reakcija smijeha, već se one razlikuju po kvaliteti i 
detaljima, čovjek može urlati od smijeha ih se samo smiješiti; može vrištati ili se prigušeno smijati; 
može se cerekati, kikotati, grohotom se smijati, kliktati. Ima različitih teorija o humoru. Teorija 

percepcije neuspjeha. Osnovni povod za humor je percepcija neuspjeha osobe, institucije ili 
ponašanja koje ne volimo. Smijeh izaziva trijumf, superiornost, podsmjehivanje ili prezir. 

Teorija percepcije neprikladnosti smatra da smijeh izaziva viđenje stvari u novom i 
neočekivanom odnosu, element iznenađenja ili neočekivanog zaokreta je bitna stvar za pojavu 
smijeha. 

Estetska čuvstva - Malo se zna o situacijskom uvjetu ovih čuvstava. Obično postoji element 
čuđenja zbog otkrivanja nekog novog uvida u cjelinu stvari. Po intenzitetu variraju od tihog 
uživanja do ekstaze radosti. 

Čuđenje i divljenje - Situacije koje sadrže objekte, sile ili zbivanja koje opažamo kao moćne, 
čudne i neobjašnjive izazivaju emocije čuđenja i divljenja. Ono što te objekte i zbivanja čine 
dostojnim čuđenja i divljenja jest upravo to sto ih doživljavam kao velike, moćne i misteriozne i 
izvan mogućnosti našeg shvaćanja. Psihologija u ovom kontekstu tretira i religiozna čuvstva. 

Osamljenost - Nastaje kao svijest o pojačanom iskustvu granice između vlastitog "ja" i 
ostatka svijeta. Pred beskrajnim univerzumom čovjek se osjeća odvojen, izoliran i izgubljen, 
osamljen. 

Bossuet sva čuvstva svodi na ljubav jer izviru iz ljubavi: »Naše ostale emocije odnose se 
jedino na ljubav, koja ih uključuje ili ih sve izaziva. Ljubav je čuvstvo kojim čovjek, teži za 
sjedinjenjem s osobom ili predmetom, koji mu se sviđa. Čovjek želi imati to u svojoj vlasti. Mržnja 
je čuvstvo kojim čovjek odbija od sebe što šio mu se ne sviđa. Ona izvire iz ljubavi u tom smislu što 
mrzimo ono, što je protivna onome što libimo. Bolest mrzim samo zato što volim zdravlje, i nekoga 
mrzim samo zato, što on stavlja zapreke onome sto volim. Želja je traženje dobra, kojega nemamo, 
rađa se iz toga što mi to dobo volimo. Odbojnost nas odvraća od zla, koje prijeti onome što ljubimo. 
Radost radi dobra, koje ljubeći posjedujemo. Žalost naprotiv nastaje i nestaje sa prisutnim zlom 
koje ugrožava premet ljubavi. Odvažnost se nastoji sjediniti s predmetom, koji voli, iako 
postignuće toga je teško. Strah nas tjera da se izbjegavamo zlo koje ugrožava ono što ljubimo. Nada 
se sa žarom upravlja prema, onome što ljubimo a što je moguć postići. Očaj se rađa u duši, kad joj 
postignuće ljubljeno objekta izgleda nemoguće. Srdžba odbija žestoko ono, što čini zlo onome što 

1 TR 

ljubimo i budi želju za osvetom“. 

Da bi čovjek uredio svoju nutrinu, duhovno rastao i sazrijevao treba ulagati napor u 
odgajanje svojih osjećaja kao sastavni dio odgoja vlastite volje. Osjećaji se javljaju kao naša 
pozitivna reakcija ili privlačna težnja prema onome u čemu se dobro osjećamo, ili negativna 
odbojnost prema onome što nam je protivno: mjesta, osobe ili prilike u kojima se nalazimo. Moralni 
i duhovni problemi nastaju kad čovjek usvoji tu osjećajnu privlačnost ili odbojnost kao kriterij 
vlastitog odlučivanja. A posljedica toga je da on traži samo ono što mu čini ugodu, a izbjegava 
svaku protivštinu. 

Kada se ovaj stav usvoji on vodi dušu u često suprotstavljanje volji Božjoj jer Bog može od 
nas tražiti i ono što nije u skladu s našim osjećajima i prema čemu kušamo odbojnost. Isus je u 
Getsemaniju osjećao odbojnost prema muci koja je započinjala ali je uz nju pristao jer je Otac to od 
njega tražio za naše spasenje. Biblijska i svetačka tradicija jasno uči da pozitivno odgovoriti Bogu 
može podrazumijevati i odreknuće, odvajanje, udaljavanje od mjesta, okružja i osoba gdje se dobro 
osjećamo. 

Upravo na to iskustvo sv. Ljudevit potiče bi. Lujzu Trichet kada ju kao zrelu i cijenjenju 
osobu koja čini puno dobra u ubožnici u svom gadu, poziva da sve napusti i uputi se u La Rochelle. 

„Doista vi činite mnogo dobra u vašem kraju, ali ćete činiti mnogo više u tuđem; i sjetimo se 
da je Bog od Abrahama do Isusa Krista, pa od Isusa Krista do naših dana odvajao svoje najveće 
prijatelje od njihova kraja jer, kako kaže sam Gospodin, nitko nije prorok u svome zavičaju. Znam 
da ćete imati poteškoća koje treba prevladati, ali tako slavan poduhvat za Boga i za spas duša treba 


138 Bossuet, Connaissance de Dieu et de soi me me, I, 6. 

biti posut trujem i križevima. Ako se štogod ne riskira za Boga, neće se ništa velikoga učiniti za 
n jega“ (PIS 27). 

Temelj duhovnog sazrijevanja vjernika je prvenstvo u ljubavi prema Bogu, a test do koje 
mjere istinski ljubimo Boga je naša reakcija i odluka na ono što Bog od nas traži, a protivno je 
našim osjećajima. Ako nema spremnosti prihvaćanja Božjih odredbi pa i s radošću, onda se lako 
može dogodit da nas savlada vlastiti egoizam. Da bismo služili Bogu trebamo imati slobodno srce. 

Sv. Ljudevit koji je sam živio potpuno predano u ruke Božje providnosti od Boga za družbu 
svojih misionara moli upravo svećenike koji imaju slobodno srce za služiti Bogu iz ljubavi: „Sto te 
molim? Liberos, slobodne sinove, svećenike koji su slobodni tvojom slobodom, lišeni svega, bez 
oca, bez majke, bez braće, bez sestara, bez roditelja po tijelu, bez prijatelja po svijetu, bez dobara, 
bez privrženosti i briga, pače bez vlastite volje. (usp. Lk 14, 26.). Liberos, slobodne sinove, koji će 
robovati tvojoj ljubavi i tvojoj volji, ljude po tvom srcu koji će, bez vlastite volje koja bi ih uprljala 
i zadržavala, ostvariti sve što ti hoćeš i oboriti sve tvoje neprijatelji kao toliki novi Davidi sa štapom 
križa i praćkom svetoga ružarija u rukama“ (GM 7-8). 

Da bi vjernik došao do potrebene nutarnje slobode treba usmjeravati svoje osjećaje prema 
dobru i ljubavi prema Bogu i ljudima, bdjeti nad njima izbjegavajući navezanosti na stvari, prilike i 
osobe, a sve to je moguće ako uistinu prihvati odricanje od samoga sebe i stavi se na raspolaganje u 
služenju što je u biti znak prve zrelosti neke osobe. Da bi do toga doveo dušu, svetac daje klasične 
savjete katoličke asketike koji tvrdo zvuče, a postaju razumljivi samo u perspektivi veće ljubavi i 
slobode koje treba zadobiti: „Vrši trajno mrtvljenje svoje naravi i svog raspoloženja kako bi bila u 
malom broju onih koji pronalaze put u život i ulaze kroz uska vrata raja“ (MS 5, 1). „Smatraj 
nesretnima one koji žive u svojim ugodama, koji uživaju, posjećuju lijepi svijet, koji dobro 
obavljaju svoje probitke, smiju se, zabavljaju“ (MS 2,6). „Čuvaj se predmeta prema kojima osjećaš 
posebnu privlačnost 14 (MS 1, 3) „Odreci se sjetilnih užitaka iako su bezazleni 44 (MS 4, 1). 

Dakle vjernik se treba truditi odgajati vlastite osjećaje ali ne tako da nastoji tiranski se 
odnositi prema emocijama nego fleksibilno i razborito uz poštovanje sebe i svojih doživljaja te 
usmjeravati osjećaje prema dobru. Treba odmah naglasiti da prvi poticaji bilo kojeg osjećaja u duši 
se ne mogu u potpunosti kontrolirati, naprotiv često se van bilo kakve kontrole, ali i da oni ne utječu 
na moralnost naših čina. Grijeh se događa po pristanku volje a ne po prvim poticajima osjećaja koji 
su grešni, a sama borba protiv tih prvih poticaja osjećaja može donijeti duhovnu korist duši. 

O svojem emotivnom životu moramo voditi računa, jer je važan za naš fizički, intelektualni i 
moralni, dakle i asketski i duhovni život. Svako čuvstvo ima jaki utjecaj na psihofizičku djelatnost. 
Može je razviti do maksimuma, a može je i paralizirati. Ideja praćena ugodnim čuvstvima i volja 
potaknuta prijatnim osjećajima potiču na djelovanje. I obratno, neugodni osjećaji odvraćaju od rada. 
Čuvstva su korisna i odgojna samo ako stoje pod kontrolom razuma i volje. Ako činimo dobro 
isključivo pod utjecajem osjećaja, umanjuje nam se moralna zasluga, jer u tom dobrom djelu nije 
sudjelovala naša volja. Ali, ako čuvstva samo pomažu i prate rad volje, naše djelo dobiva na 
vrijednosti. 

Želja za duhovnim rastom obvezuje nas da svoje emocije ne prepuštamo hirovima trenutaka. 
Kršćanski ideal nije u tome da se čuvstva i emocije iskorijene ili unište jer tada bismo uništili 
samu narav čovječju, cilj da ih očisti, sredi, odgoji i usmjeri ka posvećenju, jer čuvstva se dadu i 
odgojiti i posvetiti. To nam dokazuje vlastito i tuđe iskustvo. To znamo iz povijesti svetaca i 
obraćenika. Čovjek ima dovoljno slobode da se opre čuvstvima i dovoljno snage da ih držimo na 
uzdi. Doduše, apsolutno gospodstvo nad osjećajima ne možemo imati, ali se razumom, taktikom i 
jakom energijom mogu staviti u službu dobra. Pored ostaloga, kreposti se stječu i suradnjom naših 
osjećaja. 

Posvetu emocija započet ćemo orijentirajući ih uvijek prema dobrim i kreposnim ciljevima. 
Motivi rada i osjećanja moraju biti vazda nadnaravni. Svi niži porivi mogu se sublimirati svetim 
ciljevima i sadržajima. Zatim, uvijek ćemo paziti na mjeru u svojim osjećajima. Emotivnost ne 
smije imati prevlast u životu čovjeka. Budući da je tendencija emocija da umanje racionalnost i 
voljnost, mi ćemo pojačati svoj umni život, više razmišljati i razmatrati. Dat ćemo uzvišen sadržaj 

svome životu. Nećemo biti trstika koju njišu strasti. Više ćemo graditi na krepostima vjere i 
razboritosti! 

Asketska tradicija daje i savjete kako nastojati oko uređenja neurednih čuvstava ili emocija. 

Najvažnije sredstvo u borbi protiv neurednih čuvstava je postojana i odlučna volja da ih se pobijedi, 

ili radije da im se volja ne podloži i prepusti. Treba se truditi na shvaćanju uzroka neurednih 

osjećaja i nastojati urediti to područje svoga života i doživljaja, a to često podrazumijeva 

izbjegavanje prigoda koje dovode do neurednih čuvstava. Vjernik se isto tako treba truditi spriječiti 

nagle, žestoke i eksplozivne njihove izljeve (afekti, provale osjećaja). Još opasniji su kad izađu 

trajno izvan svojih granica, zarobe pamet i volju te se pretvore razornu poplavu strasti. 

Redovito se daje još jedan savjet a to je da treba emocije usmjeravati prema dobru i tako ih 

uređivati i udaljavati od onoga što se želi promijeniti. Evo klasičnih savjeta kako usmjeravati 

1 

pojedina čuvstva prema dobru. 

- ljubav - usmjeriti na ljubiti Boga, duhovni život, Crkvu narod... 

- mržnja - usmjeriti na mrziti grijeh, neprijatelje spasenja, sve što dokida dostojanstvo čovjeka 

- želja - usmjeriti na želju za svetošću, sve što je korisno crkvi, društvu... 

- odbojnost ili bijeg - usmjeriti na bijeg od grešnih prigoda, i svega što može ugroziti put vjere 

- užitak - usmjeriti na vršenje volje Božje, dobara što činimo na slavu Božju, što drugi čine... 

- žalost - usmjeriti na usmjeriti na samilost prema Kristovim patnjama, žalost zbog progonstva 
Crkve, zla u svijetu... 

- nada - usmjeriti na to da ćemo postići vječno spasenje, da nas Bog ne ostavlja.... 

- očaj- usmjeriti na razmišljati o nepovjerenju u sebe i ne oslanjati se samo na sebe nego i na milost 
Božju... 

- odvažnost- usmjeriti na da ćemo nadvladati sve poteškoće uz pomoć Boga... 

- strah - usmjeriti na Strah Božji, strah od grijeha.... 

- srdžba - usmjeravati je na odbojnost prema grijehu i svemu što na to potiče.... 

Čuvstva, emocije i strasti koje su uređene i usmjerene prema dobru, umjerene i podložne 
volji donose puno koristi na duhovnom putu rasta. One postaju snažni pokretači razuma i volje i 
pomažu im u nastojanju oko dobra. 

Potiču razum na marljivu želju za spoznajom istine. Kad se u duši u pozitivnom smislu 
javljaju čuvstva pa i strasti za dobrom čovjek tome posvećuje sve svoje snage, trudi upoznati dobro, 
naš duh lakše shvaća istinu a pamćenje je aktivnije u čuvanju spoznatog ljubljenog dobra. Onaj tko 
strastveno uzljubi Isusa s više žara upoznaje svoju vjeru, bolje ga shvaća i spremniji je za provesti u 
praksu Isusovu riječ. 

Čuvstva, emocije i strasti koje su uređene i usmjerene prema dobru pozitivno djeluju na 
volju čovjeka, jačaju njenu odlučnost i predanost. Ono što se s voljom radi to se radi i bolje, 
primjerenije, s više postojanosti. Kada je volja zahvaćena strašću i ljubavlju za Boga duša se ne 
suzdržava do bilo kakvih napora. Bez sumnje tada volja je ta koja određuje i uređuj čine gorljivosti i 
ujedinjuje ljudske snage u nastojanju oko dobra. 

Razmisli! Koja pozitivna a koja negativan čuvstva najčešće doživljavam u svome osobnom 
iskustvu? Kako se s njima nosim? Nastojim li urediti svoj vlastiti osjećajni svijet i usmjeriti ga 
prema dobru? Koji od gore navedenih prikaza i savjeta vezanih uz čuvstva bi mi mogli više pomoći 
u mome duhovnome iskustvu ? 


3.4. Nastojanje oko pročišćenja i uređenja razum 

Vjernik se treba iznad svega potruditi oko upoznavanja istina vjere i dinamika duhovnog 
života, a sve to se svodi na spoznaju Isusa našeg spasitelja i otkupitelja. Naime, čovjek je tako 
stvoren da ono što upozna kao istinsko dobro to i uzljubi. 


139 Royo Marin, nav. dj. str. 475. 

Radi se o tome kako ćemo svoje umne sposobnosti staviti u službu vjere i duhovnog života. 
Tako smo stvoreni da razumom spoznajemo istinu. Izvor i mjerilo svake istine, pače i sama Istina, 
to je Bog. Prema tome i glavni predmet našega umovanja ima biti vječna Istina. Dosljedno, i prva 
dužnost ljudskoga života mora biti spoznaja Boga. Tko prezire upoznavanje Boga taj prezire pravu 
Istinu i onemogućuje svoj duhovni napredak, dakle griješi. Nastojanje oko spoznaje u vjeri 
podrazumijeva napor za upoznali Boga ali i putova što nas k njemu vode. 140 

Dakle da bi vjernik više uzljubio Boga mora se truditi izići iz vjerskog ne znanja. Sv. 
Ljudevit Montforski je u tome više nego jasan: „Može li se ljubiti ono što se ne pozna? Može li se 
žarko ljubiti ono što se tek nesavršeno pozna? Zašto tako malo ljubimo vječnu i utjelovljenu 
Mudrost, klanjanja dostojnog Isusa, ako ne zato što ga ne poznamo, ili ga vrlo malo poznamo? Vrlo 
malo je onih koji bi se s apostolom dali na istinsko proučavanje te nadpoznatljive znanosti o Isusu, a 
ipak je ta znanost najplemenitija, najugodnija, najkorisnija i najpotrebnija od svih znanosti na nebu i 
na zemlji“ (LJVM 8). 

Upravo zato Crkva u svojoj pastoralnoj praksi sustavno poučava vjeronauk, katehizira i 
potiče na čitanje Svetog pisma i knjiga duhovnog sadržaja. Svetačka tradicija u svojim djelima 
jasno naglašava središnje mjesto Isusa Krista u kršćanstvu. Dakle uz općeniti napor produbljenja 
istina vjere vjernik poseban napor treba ulagati u spoznaju Isus Krista. Radi se o jednom važnom i 
potrebnom navještaju otajstva Isusa Krista koji sprječava kulta i pobožnosti koji ne bi bili vezani uz 
bit kršćanskog života. Ne radi se samo o pukom znanju i poznavanju informacija nego o 
meditativno molitvenom pristupu u kome vjernik nastoji usvojiti evanđeoski nauk. Sv. Ljudevit uči: 

„Isus Krist, naš Spasitelj, pravi Bog i pravi čovjek, treba biti vrhovni cilj svih naših 
pobožnosti, inače bi one bile krive i lažne“ (PP 61). „Želimo li već na ovom svijetu savršenu 
svetost, upoznajmo Mudrost. Hoćemo li u srcu imati korijen besmrtnosti, imajmo u duhu spoznaju 
Mudrosti. Spoznati Krista, utjelovljenu Mudrost, znači dosta znati, makar drugo ne poznavao. Znati 
sve, a njega ne upoznati, znači uistinu ništa ne znati. Sto koristi strijelcu da zna gađati oko cilja, ako 
sam cilj promaši? Sto će nam sve ostale znanosti spasenja, ako ne poznamo Isusa Krista koji je 
jedini ono potrebno i koji je cilj kojem moramo svi prispjeti? Premda je veliki apostol poznavao 
mnoge stvari i bio stručnjak u ljudskom umijeću, ipak je izjavio da ne želi znati drugo do li Isusa 
Krista, i to raspetoga: jer ne držah zgodnim među vama išta drugo znati osim Isusa Krista, i to 
raspetoga (usp. 1 Kor 2, 2). Recimo i mi s njime: Ali sve to što mi je bilo vrijedno, izgubilo je u 
mojoj cijeni vrijednost za me zbog Krista. Štoviše, sve sada gubi u mojoj cijeni svoju vrijednost 
zbog najveće prednosti: spoznaje Krista Isusa, moga Gospodina (usp. Fil 3, 7-8). Sve su mi ove 
spoznaje ništavne u usporedbi s Isusom Kristom, mojim Gospodinom. Sada vidim i sam 
proživljavam daje ta spoznaja tako ugodna, korisna i divna da do ostalih više ništa ne držim, te iako 
su mi se prije toliko sviđale, sada mi se čine prazne i smiješne, da mi se čini gubitkom vremena dok 
se njima bavim“ (LJVM 11-12). 

Na putu upoznavanja Isusa vjernik se treba mudrosno suočiti s praksama koje našem grijehu 
i strastima ranjenom razumu otežavaju ili olakšavaju tu spasenjsku spoznaju. Prepreke upoznavanju 
istine i spoznaje Isusa Krista su svakako beskorisne misli koje nam se vrte u glavi. Vjernik treba 
paziti na svoje vlastite misli. Osobito valja obratiti pozornost na beskorisne misli i radoznalost u 
nepotrebnim stvarima na koje pristajemo te uzrokuju gubljenje duhovne snage i udaljuju 
usredotočenost od bitnih stvari i slabi molitveni život. A na poseban način to vrijedi za grešne misli. 
Isto tako treba se paziti brzopletog prosuđivanja, apsolutiziranja vlastitoga suda kao i navezanosti 
na svoju prosudbu, a razborito je potražiti duhovnu pomoć u složenim situacijama u razgovoru i 
savjetovanju. Montfort Kćerima Mudrosti i svima nama poručuje: 

„Kćeri moja, mrzi svoj duh s njegovim mislima odbacujući ih ako su zle, opasne ili 
beskorisne, a ako su dobre, podloži ih sudu poglavara. Ne oslanjaj se nikada na svoje ideje, svoje 
misli, svoje spoznaje, viđenja, kontemplacije, i nemoj se nikada postaviti zadnjim sucem njihove 
dobrote i zloće. Budi uvjerena da sud drugih o nekoj indiferentnoj stvari je uvijek ispraviji i 
sigurniji od tvoga, iako želiš sebe uvjeriti u suprotno“ (MS 3, 1-3). 


140 Royo Marin, nav. dj. str. 476- 489; Tanqerey, nav.dj. str. 500- 505. 

Sv. Bernard među ovim beskorisnim mislima razlikuje tri vrste ovisno o njihovoj štetnosti 
koju uzrokuju u nutrini: ,,Sv. Benedikt nas potiče braćo da budemo budi vezano uz naše misli. 
Postoje tri vrste misli kojih se moraju čuvati oni koji se Bogu vraćaju svim srcem i trude se 
pripraviti u sebi Bogu dostojno boravište. Ima misli koje se plod ljenčarenja i potpuno su 
neprikladne a duša ih može s lakoćom od sebe odagnati ili prihvatiti pod uvjetom da boravi sebi 
samoj u prisutnosti Boga vladara sve zemlje. Ove misli su blato ali jednostavno blato koje se ne 
hvata za nas niti zaudara. 

Druge misli su žešće, jako se priljube uz nas kao one koje pripadaju naravi i kao da su od 
istoga blata od kojeg smo mi stvoreni, te samo malo što se jave ne mogu se odagnati bez velikih 
poteškoća. Neki puta nas tako zahvati sjetilna misao za hranom, pićem odjećom da je teško 
možemo udaljiti iz našega srca. Ovo zavisi od tog što je ova blatnjava misao naišla na isti teren 
našeg blata. Ova vrsta misli nije samo blato nego je ljepljivo blato. 

Treća vrsta misli su u sebi nečiste koje zaudaraju koji ni iz kojega razloga ne smijemo pustiti 
u našu nutrinu, trebamo ih goniti od sebe svom svojom snagom plačući i uzdišući zazivati Duha 
Svetoga da dođe u pomoć našoj slabosti i nemoći. Ove misli se odnose na blud, zavist, oholost i 
druge pogubne poroke. Ako želimo sačuvati našu dušu čistom trebamo još dok su ove misli daleko, 
kad se tek rađaju, ići im u susret sa svom odlučnošću goniti ih od nas kako ne bi pronašle načina ući 
u našu nutrinu. Od ovih misli se ne treba čuvati samo kao od blata nego kao od naj nečistije i 
smrdljive otpadne jame“. (Sermoni cliversi XXXI) 

Ljudski odnosi su opterećeni lakim sudovima o bližnjemu i mogu ozbiljno narušiti ljubav. 
Na najmanji znak prosuđuje se osoba i sumnja se u njene nakane ili djela. Isus nas je opomenuto da 
se pazimo ove zle sklonosti koja se lako uvlači u srce i međuljudske odnose: „Ne sudite pa dosita 
neće biti suđeni. Jer mjerom kojom mjerite odmjerit će vam se“ (Lk 6, 37). Vrlo je teško donositi 
sud o ljudskim djelima. Njihova prava vrijednost ovisi u velikoj mjeri o nakanama i motivima iz 
kojih se čine, a ti motivi su našim očima nevidljivi. Neka netočnost koju mi konstatiramo, u očima 
Božjim može biti samo jednostavna materijalna nesavršenost, koja u njegovim očima nije tako teška 
kao u našim. Čovjek gleda lice, a Bog srce. 

Možda je toj pogrješci uzrokom više slabost ili zabuna, nego zloća i razmišljanje. Tko zna 
ne dopušta li Bog toj osobi pogrješke kao protutežu njezinoj krjeposti, kao kušnju našoj krjeposti? 
Tko zna nije li ta pogrješka koju vidimo jedna slabost protiv koje se ta osoba bori, koju u sto 
slučajeva pobijedi, a jednom posrne? Pa kad bismo i pretpostavili da su nakane manjkave, nama je 
nepoznato koliko je tko pred Bogom odgovoran. Bog od svake duše traži samo onoliko koliko joj je 
milosti dao. Naša je dužnost mrziti grijeh, ali nemamo pravo prezirati i mrziti grješnika nego 
svakome čovjeku svjedočiti ljubav Kristovu. O potrebi trezvenosti i razboritosti prožetima ljubavlju 
kada se radi o prosudbi bližnjega, sv .Ljudevit piše: 

„Neka nikada ne interpretiraju u zlom smislu ono što ima samo privid zla, ispričavajući zbog 
slabosti, neznanja i strasti ono što je očigledno zlo, uvjereni da Bog dopušta zlo koje se vidi kako bi 
izvukao veće dobro koje se ne vidi i ostaje skriveno. Neka ne povjeruju odmah onima koji njima 
govore loše o bližnjemu, iako govore motivirani ljubavlju kako bi stvar promijenili na dobro, nego 
neka u ljubavi dokinu sud dok se dobro ne informiraju. Neka se radije izlože da budu prevarene 
zbog ljubavi, nego da donesu brzoplet sud griješeći protiv te krjeposti i razboritosti (PKM 1 li¬ 
li?). 


Sv. Franjo Saleški još dublje istražuje od kuda se javlja dinamika krivih sudova u duši: 
„Krive sudove treba liječiti prema uzrocima. Ima srdaca, koja su već od prirode trpka, gorka i oštra, 
pa ogorče sve, što prime, i kako veli prorok, pretvaraju sud u pelin, sudeći bližnjega vazda preoštro 
i preosomo. Ovima je prijeko potreban vješt duhovni liječnik, jer im je srce po prirodi gorko, pa ga 
je teško izviđati. Ako ta gorčina i nije grijeh, nego samo mana, ipak je opasna, jer u neku ruku 
uvodi u dušu i uzrokuje, da zavlada krivi sud i odgovor. Neki sude krivo ne iz osornosti već iz 
oholosti, držeći, da će tim više podići svoju čast, što više tuđu ponize. To su drzoviti i naduti 

duhovi, koji se dive sami sebi, sami do sebe drže toliko, te im je sve drugo sićušno i nisko: »Nisam 
poput ostalih ljudi«, reče onaj ludi farizej. 

U nekih nema ove očite oholosti, a ipak im je drago pretresati tuđe mane, da se slađe 
naužiju, a i drugome pruže dobra svojstva, što drže, da ih imaju. A to je zadovoljstvo tako tajno i 
nezamjetno, te se bez osobito oštra oka ne može opaziti, a ne zamijete ga ni oni, koje obuzme, dok 
im ga ko ne pokaže. Neki hoće da sami sebi laskaju i opravdaju se pred sobom da umire grižnju 
savjesti, pa vrlo rado sude, da su drugi opaki kao i oni, ili ih tišti još veća opačina. K tome su si 
zabili u glavu, da im je manja krivnja, ako je mnogo zločinaca. Mnogi krivo sude samo stoga, jer im 
je osobito drago umovati i odgonetati ćud i ćudoređe drugih, vježbajući duh. Ako kadgod na 
nesreću pogode, eto ih sve drzovitijih i spremnijih da nastave, tako te ih jedva jedvice možeš od 
toga odvratiti. Neki sude po strasti, pa vazda dobro sude o ljubimcima, a zlo o omraženima. 
Čudnovato je, ali istinito, da prevelika ljubav uzrokuje krivi sud i o onome, koga ljubiš. Ta strahota 
izvire iz nečiste, nesavršene, mutne i bolesne ljubavi, iz ljubomora, koji, općenito je znano, zbog 
bezazlena pogleda, zbog nestašna smiješka odmah osuđuje osobe radi vjerolomstva i preljuba. 
Napokon dosta potiču sumnju i krivi sud strah, želja za slavom i druge duhovne slabosti. 

No gdje je lijek? Onima, koji piju sok etiopske biljke ofijuse (ciparskoga cvijeta), čini se, da 
svuda gledaju zmije i užasne stvari. Koji progutaju oholost, zavist, želju za slavom, mržnju, ne vide 
ništa, gdje ne bi našli što zločesto i pokudno. Oni prvi moraju piti vina, da se izliječe; a ovim 
drugima velim: pijte što više možete svetoga vina ljubavi, pa će vas osloboditi od opake ćudi, koja 
vas potiče na ove krive sudove. Ljubav se boji, da se ne naiđe na zlo, a kamo li da bi ga tražila; pa 
sve ako se i na njega namjeri, obori oči i drži se, kanda ga i ne vidi. Dapače, čim čuje buku, zažmiri 
prije nego pravo pogleda, a poslije iz svete bezazlenosti misli, da ono nije bilo pravo zlo već samo 
sjena ili utvara zla. Ako li nehotice prepozna zlo, odmah se okrene i nastoji, da mu zaboravi sliku. 
Ljubav je prijeki lijek za sva zla, a osobito za ovo. Koji boluju od žutice, sve im se čini žuto. Krivi 
je sud zbilja duhovna žutica, pa koji od nje boluju, njihove oči vide sve naopako. A tko bi se rado 
izliječiti, neka lijeka ne meće na oči ni na razum, već na čuvstva, koja su noge duševne. Ako su ti 
čuvstva blaga, blago ćeš i suditi; ako si ljubezna, sudit ćeš ljubezno.“ (Filoteja III, 28) 

Na početku duhovnog života vjernik se može zanositi uzvišenim mislima o svom duhovnom 
putu, posebnom poslanju, velikom služenju Bogu, duhovnom životu, gorljivom nerazboritom 
apostolatu, olakom prosudbom drugih i drugačijih. Zanošenje je plod duhovnog neiskustva, 
neprokušanosti, nepoznavanja sebe i stvarnih dinamika duhovnog života ili ukratko, iskustvenog 
neusvajanja autentičnog evanđeoskog duha poniznosti i ljubavi u blagosti. A sve skupa proizlazi iz 
duhovne oholosti koja se rađa po samodopadnosti. Montfort nas opominje: 

„Trebaš, dakle, kćeri moja jako pažljivo biti nepovjerljiva prema svjetlima svoga razuma, 
ma koliko ti bila osoba nutrine prema osjećajima svoga srca, ma koliko ti pravedni i iskreni 
izgledali prema lijepim i uzvišenim mislima, i pobožnim planovima koje zli duh, preobučen u 
anđela svijetla, nadahnjuje često najgorljivijim i najduhovnijim kako bi učinio da padnu, služeći se 
svojim lukavstvom i prijevarama. Kako bi razlučila i izbjegavala lukave zamke samoljublja, tijela i 
đavla, evo važnih savjeta koje ti dajem: nemoj se nikada svojevoljno samodopadati; još manje imaj 
povjerenja u ono što si mislila, zamislila ili odlučila, nego stavi svoje dopadanje, povjerenje i svoj 
oslonac samo u Marijine zasluge, čija si ropkinja, u njen zagovor kod Isusa; u krv i zasluge Isusa 
kod Oca i u beskrajno milosrđe Boga, tvoga Oca. Ne budi sudac samoj sebi, jer nitko nije zakonit 
sudac u svojoj kući, nego otkri svoje misli, ideje. Budi poslušna ispovjedniku koji ti je dan i izabran 
od tvog duhovnika, okoristi se njegovim mišljenjem, slijedi pouke i nauk božanske Mudrosti koje 
sam ti dao“ (MS 11). 

U biti svetačka tradicija bi nas htjela poučiti mudrosti rasuđivanja zdravog razuma u kome 
osoba na temelju iskustva, razmišljanja i dijaloga prosuđuje život u skladu s vjerom i rasuđuje pod 
vidikom Boga i vječnosti. Radi se o tome da se vjernik treba truditi kako ne bi postao tvrdoglav i 
svojeglav pouzdavajući se u svoja nadahnuća i uvjerenja bez sučeljavanja i slušanja drugoga. Prava 
mudrost sastoji se u tome da poštujemo tuđa uvjerenja, a da živimo po svojima u skladu s vjerom 
djelatnom u ljubavi, u sučeljavanju s duhovnikom, koji nam posreduje opće crkveno prihvaćenu 

duhovnu i provjerenu tradiciji. Na taj način duša malo po malo gubi sklonost prema svojeglavosti, 
oholosti, samouvjerenosti i kritizerstvu koja su uzrokom mnogih lutanja. 

Da to svladamo, potrebno je studirati i učiti u prvom redu ono što je korisno, posebno ono 
što je potrebno, a ne ono što nam se iz znatiželje sviđa. Dosljedno tome samo umjereno i trijezno se 
treba odnositi prema onome što više djeluje na maštu nego na duh, kao što je većina romana, 
filmova ili ono što se odnosi na novosti i na svjetske događaje, kao što su novine i razne revije. 
Lorenzo Scupoli poručuje: 

„Jedna druga stvar, od koje treba čuvati razum, kako bi mogao dobro rasuđivati. Druga stvar 
od koje moramo braniti razum jest znatiželja. Naime, ispunjajući ga sa škodljivim, ispraznim i 
nepristojnim mislima, činimo ga slabim i nesposobnim da nauči ono što se odnosi na naše istinsko 
mrtvljenje i savršenstvo. Stoga ti trebaš biti kao mrtva u svemu što se odnosi na istraživanje ne 
nužnih, premda dopuštenih, zemaljskih stvari“ (DB IX). 

U diskusijama, koje čovjek ima s drugima, treba, tražiti istinu, a ne zadovoljštinu za 
povrijeđeni ponos ili prevlast svojih ideja ili se ravnati prema unaprijed usvojenim osjećajima. 
Rijetko je, da u protivnom mišljenju ne bi bilo poticaja na traženje istine, koja nam je do sad 
izmakla. Slušati pažljivo i nepristrano razloge svojih oponenata i odobravati im ono što je ispravno 
u njihovim opaskama je još najbolji način, da se približimo istini, kao i da očuvamo zakone 
poniznosti i ljubavi. Sve u svemu treba, želimo li disciplinirati svoj razum, studirati ono što je 
duhovno potrebnije i korisnije i to nadnaravnim duhom i ciljem, što znači sa željom spoznati, ljubiti 
i prihvatiti istinu. Scupoli uči: 

„Razlog zbog kojega ne razlučujemo ispravno sve navedene stvari, zajedno s brojnim 
drugima, jest to što im odmah na njihovu prvom pojavku pristupamo ili s ljubavlju ili s mržnjom. 
Njima zatamnjen razum ne može ih ispravno prosuditi za ono što one jesu. 

Ti, da se i tebi ne bi dogodila ova varka, budi pažljiva koliko više možeš u držanju svoje 
volje očišćene i slobodne od neurednog osjećaja prema bilo kakvoj stvari. I kada se nađeš pred 
kakvim objektom, prije nego ga poželiš ili odbaciš, promotri ga dobro s razumom i nastoji ga 
proniknuti više sa zrelošću nego s mržnjom, ako se radi o nečemu što je protivno našim naravnim 
nagnućima, ili s ljubavlju, ako ti donosi radost. Jer tada je razum, budući da nije strašću zapriječen, 
slobodan i jasan; može spoznati istinito i proniknuti unutar zla koje se krije ispod lažnog 
zadovoljstva i u dobro koje je prikriveno prividom zla. 

No ako se je volja već prije usmjerila s ljubavlju prema nekoj stvari ili je s gnušanjem 
odbija, razum je ne može dobro upoznati jer ga onaj osjećaj koji je već prisutan zatamnjuje te čini 
da stvar prosudi različito od onoga što ona jest i kao takvu, predstavljajući je volji, ona se još žarče 
nego prije pokreće u ljubavi ili u mržnji prema toj stvari protiv svakog zahtjeva i zakona razuma. 
Uglavnom, razum biva zatamnjen tim osjećajem i tako zatamnjen dotičnu stvar iznova prikazuje 
volji kao još poželjniju ili odbojniju. Stoga, ako se ne opslužuje pravilo o kojem rekoh ove dvije 
toliko izvrsne i plemenite moći, razum i volja, kao u nekakvu vrtlogu idu, bijedno iz tame u još 
gušći mrak te iz pogreške u još veću. 

Pazi se dakle, kćeri, sa svakom vrstom budnosti od bilo kojega neurednog osjećaja prema 
bilo kojoj stvari koju prije nisi dobro ispitala i svjetlom razuma, a osobito onim milosti, molitve i 
suda tvoga duhovnika, prepoznala za ono što ona jest. Držim da se moraš osobito paziti u nekim 
izvanjskim djelima koja su dobra i sveta, i to više nego u nekim drugima jer u njima, kao takvima, 
postoji veća opasnost zablude i nesmotrenosti s naše strane. Naime, zbog kakve situacije vremena, 
mjesta i mjere, ili iz obzira prema poslušnosti, ponekad ti mogu nanijeti ne malu štetu, kao što se to 
zna za mnoge koji su u svetim i hvalevrijednim vježbama upali u opasnost“. (DB IX). 

Oholost razuma također treba izbjegavati i to onaj ponos duha, koji je opasniji i teže izliječiti 
nego li oholost volje. To otežava život vjere i poslušnost kršćanima. Htjeli bi biti dostatni sami sebi, 
toliko imaju pouzdanja u svoj razum i ne primaju vjersku pouku ili bi je barem htjeli kritizirati i 
tumačiti čisto ljudskim razumskim razlozima. Uslijed oholosti razuma čovjek ima toliko 
pouzdanja u svoj sud, da ne voli nikoga pitati za savjet, a posebno ne svoje starije. Odatle nastaju 

tolike nerazboritosti i ona tvrdoglavost u privrženosti svojim vlastitim idejama, radi koje osuđujemo 
oštrim tonom mišljenja, koja nisu u skladu s našim. To je jedan od najčešćih, razloga podijeljenosti 
koje se zapažaju među kršćanima. Ponovno poslušajmo savjet Scupolija: 

„Ako budeš slijedila ove upute, izbjeći ćeš mnogim zasjedama jer lukava zmija, videći daje 
u onima koji nastoje napredovati u duhovnome životu volja snažna i jaka, pokušava oboriti njihov 
razum kako bi zagospodarila ili njime ili voljom. Stoga često običaje dati im uzvišene osjećaje, žive 
i neobične; osobito ih u najvećem stupnju daje osobama oštrijega i dubljeg duha koje se lako 
uzohole kako bi, zaokupljene radošću i razmatranjem onih točaka u kojima se zavaravaju da uživaju 
Boga, zaboravile očistiti srce i potruditi se u upoznavanju samih sebe te u istinskom mrtvljenju. 
Uhvaćeni tako u zamku oholosti, od vlastitog razuma prave idola. Odavde slijedi da malo po malo, 
a da i ne primijete, uvjere sami sebe da im nije potreban nikakav savjet ni pouka jer su već 
naviknuti u svakoj prigodi uteći se idolu vlastita suda. 

Ova je stvar velika opasnost i teška za izliječiti jer je opasnija oholost razuma nego volje. 
Budući da se oholost volje očituje vlastitom razumu, lakše će se jednoga dana pokoriti kome treba. 
No, tko je duboko uvjeren da je njegovo mišljenje bolje od drugih, od koga i kako bi mogao biti 
ozdravljen? Kako će se podvrgnuti tuđemu sudu koji se ne drži toliko dobar kao vlastiti? Ako je oko 
duše, a to je razum, s kojim se je trebala upoznati i očistiti rana oholosti volje, bolesno, slijepo i 
puno te iste oholosti, tko će ga moći izliječiti? I ako svjetlo postane tama te red zakaže, što će biti 
od ostaloga? Stoga se ti na vrijeme suprotstavi tako opasnoj oholosti prije nego što ti prodre do 
same koštane srži. Otupi oštrinu svog intelekta, spremno se podloži tuđemu sudu, postani luda iz 
ljubavi prema Bogu i bit ćeš mudrija od Salomona“. (DB IX). 

Čovjek je tako stvoren od Boga da ne može istovremeno biti zauzet dvjema različitim 
mislima. Zbog toga je klasična katolička svetačka asketska tradicija poziv sv. Pavla „bez prestanka 
molite“ (1 Sol 5, 17), osim kao same trenutke posvećene molitvi, interpretirala u kategorijama 
nastojanja oko duha sabranosti i vježbanja u Božjoj prisutnosti kao vrsna sredstva na putu čišćenja i 
povećanja osobnosti. U biti radi se o nastojanju i vježbanju u gajenju svijesti o Božjoj prisutnosti 
bilo ponavljanjem nekog molitvenog zaziva upućena Bogu ili jednostavne pomisli na Boga tako da 
vjernik postaje svjestan da se cjelokupni njegov život odvija pred Bogom te se uči prosuđivati život 
počevši od te svijesti. Svetac savjetuje: „Sva vaša djela činite u Božjoj prisutnosti i za Boga 
samoga“ (PKM 138). 

A o toj velikoj tajni duhovnog života tako poticajno pjeva: „Želimo li biti sretni, sačuvati 
nevinost, proći neopečeni i posred vatre? Po biti i moći Bog je prisutan posvuda. Pazimo, dakle, i 
živimo u Božjoj prisutnosti. Po ovom velikom otajstvu Bog nas potiče da postanemo sveti i vidimo 
ga posvuda; što je zaslužnije od njegove nazočnosti na nebu. Bog me ovdje vidi...“ (P 24). 

Razmisli! Kakvo je moje iskustvo kod upotrebe razumskih moći u duhovnome životu i 
molitvi? Trudim li se bolje upoznati i molitveno spoznati otajstva vjere?Koje su glavne poteškoće na 
koje na tom putu nailazim? Koji od gore navedenih asketskih savjeta vezanih za spoznajne moći je 
meni osobno korisniji u ovome trnutku? 


3.5. Nastojanje oko pročišćenja i uređenja volje 

Volja je sposobnost ljudske duše da može težiti dobru i kao takva ravna drugim ljudskim 
činima. Kao što je razuma traži istina, volja teži za dobrom, i to ne prema bilo kakvo dobru, nego 
onom najvećem, Bogu. Volja ne može težiti za nečim što nije spoznala i upoznala kao dobro, pa 
makar to bilo nekada samo prividno dobro za kojim volje zbog krive spoznaje teži. 141 Volje to čini 
uklanjanjem zapreka, biranjem sredstava, zaposlenjem duševnih i tjelesnih organa. O tom prvenstvu 
volje u čovjekovu nutarnjem svijetu sv. Franjo Saleški uči: 

„Jedinstvo, načinjeno od različnosti, stvara red. Red ima za posljedicu i skladnost i mjeru. A 
ta skladnost u stvarima, koje su cjelovite i svršene, rađa ljepotu. Veliki sveti Dionizije, a za njim 


141 Royo Marin, nav. dj. str. 489 - 498; Tanqerey, nav.dj. str. 505 - 510. 

također anđeoski sveti Toma Akvinski sjajno uče, da ljepota i dobrota, kakogod kolikogod imaju 
neku sličnost među sobom, ipak nisu jedno te isto. Jer dobro je ono, što se sviđa želji i volji, a lijepo 
je ono, što se sviđa razumu i spoznaji. Drugim riječima: dobro je ono, što nas veseli, kada se nalazi 
u našemu posjedu, a lijepo je ono što nam se sviđa, kada mi to spoznamo... 

Kad je dakle Bog htio, da sve stvari učini dobnima i lijepima, on je mnoge i različite stvari 
sveo na savršeno jedinstvo da tako kažemo on ih je svrstao ujedno kraljevstvo. Na taj način sve one 
pomažu i podržavaju jedne druge, a opet sve zajedno u Bogu nalaze svojega vrhovnoga vladara. 

Na taj načinje, dragi moj Teotime, od bezbrojnoga mnoštva i bezbrojnih ljudskih različitosti 
čina, kretnji, čuvstava, sklonosti, običaja, strasti, sposobnosti i svojstava, koja se nalaze u čovjeku. 
Bog stvorio naravno kraljevstvo, koje se sastoji u volji, koja zapovijeda i vlada nad svime, što 
postoji u tome malom svijetu. Nama izgleda, kao daje Bog rekao volji ono isto, što je faraon rekao 
Josipu: »Ti ćeš gospodariti mojom kućom, sav će se narod pokoravati zapovijedima, koje će izlaziti 
iz tvojih usta. Bez tvoje zapovijedi nitko se ne će ni maknuti«. (Pos 41, 40-44). Tu vlast vrši volja 
na zaista vrlo različite načine“. (RBLJ 1,2) 

Dakle nije moguće duhovno rasti i sazrijevati bez ulaganja napora na usavršavanju vlastite 
volje koja je sposobnost težnje za dobrom koje je čovjek spoznao kao takvim. Na žalost, kada se 
čovjek prevari te krive stvari spozna kao dobre za njega onda za njima teži i želi ih posjedovati te je 
rad i napor oko upoznavanja istinskog dobra ujedno i veliki poticaj za usavršavanje volje. Prva stvar 
oko koje se vjernik treba istinski potruditi je posjedovanje dobre nakane kod svog htijenja i 
djelovanja. Nakana ili cilj je počelo svakog uistinu ljudskog čina. Sv. Ljudevit nas poučava da sve 
naše nakane trebaju biti prožete duhom vjere. 

„Vjeruj da se najveće stvari koje se događaju na zemlji, događaju u nutrini, u srcu vjernika. 
U svemu što činiš imaj razlog u vjeri. Ova krjepost neka hrani tvoju molitvu i upravlja tvojim 
ponašanjem“ (MS 2, 7-8). 

Lorenzo Scupoli potiče dušu da bdije nad svojom voljom: „Osim vježbe koju moraš činiti s 
obzirom na razum, neophodno je da urediš i svoju volju kako bi se, ne ostavljajući je u njenim 
željama, u svemu suobličila božanskoj volji. Dobro znaj da ti nije dosta htjeti i nastojati stvari koje 
su Bogu ugodne, nego ih moraš željeti i izvršiti kao potaknuta od njega i jedino s ciljem da mu se 
svidiš. I u ovome, više nego u gore navedenome, u nama postoji velika oprečnost s naravi: ona je 
toliko sklona samoj sebi da u svim stvarima, pače u dobrima i duhovnima (ponekad više nego u 
drugima), traži vlastitu ugodu. Na ovima se rado zadržava, a onim drugima se, bez ikakva 
podrozijevanja, hrani.... No moraš znati da su prijevare fine naravi slabo poznate: ona, skrovito 
tražeći uvijek samu sebe, puno puta prikaže kao da su u nama rečeni razlog i svrha da se svidimo 
Bogu, a nije tako. Često se dogodi da se ono što se želi ili ne želi zbog našeg interesa, nama pričini 
da to želimo ili ne želimo kako bismo se svidjeli Bogu. Kako bismo izbjegli ovu prijevaru, pravi i 
vlastiti lijek bio bi čistoća srca koja se sastoji u svlačenju staroga čovjeka i oblačenju novoga (usp. 
Kol 3,9-10; Ef 4,22-23): i toj svrsi se usmjeruje i ovaj boj“. (DB X) 

Glavno nastojanje vjernika oko posvetu volje je da se trudi podložiti svoju volju volji 
Božjoj. Bez toga nema duhovnoga rasta. Put za sjedinjenje s Bogom počinje preko ujedinjenja s 
njegovom svetom voljom. I sam Isus to naglašava: "Moje je jelo vršiti volju onoga koji me je 
poslao" (Iv 4,34). Neće ući u kraljevstvo nebesko oni koji samo govore: "Gospodine, Gospodine", 
već oni koji vrše volju Očevu (usp. Mt 22,34). 

Pa ipak, čovjek ranjen grijehom osjeća te rane i u vlastito volji. Glavna izranjenost volje 
očituje se u slabosti u htijenju dobra, to jest čovjek može spoznati što bi za njega bilo istinsko 
dobro, ali volja može ne biti dovoljno jaka da usmjeri osobu prema njemu. Nepokretnost i slabost 
volje izlaže vjernika opasnosti da ostane izvan mogućnosti da primi Božje darove jer Bog ne daje 
darove da bi bili neiskorišteni, odbačeni ili rasipani. Takav čovjek neka ne misli da će što primiti od 
Gospodina, jer je čovjek s razdijeljenom dušom nestalan u svim putovima svojim (Jk 1, 7-8). 
Nepokretnost i slabost volje izlaže vjernika opasnosti da ostane izvan mogućnosti da primi Božje 

darove jer Bog ne daje darove da bi bili neiskorišteni, odbačeni ili rasipani. BI. Marija Terezija od 
sv. Josipa o tome zapisa: 

„Žalostan svršetak ove naše susestre saopćujem vam zato što je ona bila jedna od onih duša 
koja je uvijek samo 'htjela'. 'Htjela' se je popraviti, ali započela nije nikada. Nikada nije čvrstom, 
jakom voljom učinila jedan odlučan korak u svom samosvladavanju. Napokon joj je bila oduzeta 
milost i mogućnost taj 'jedini korak' učiniti, kojega u snu nije mogla učiniti, kako nam je sama tako 

živahno pripovijedala.“ 

Kada vjernik živi bez odlučnosti za Boga ili odbacuje putove života i providnosti u mučnim 
situacijama pod isprikom da to ne može podnijeti ili da nema snage, tj. kada Bog odredi da se nađe 
u nekoj njemu protivnoj situaciji, mrmlja, buni se, odbacuje poteškoće i sumnja u Božju ljubav. 
Štoviše, tone u duh pobune i neprihvaćanja Božjih planova, slabost se volje povećava jer pred 
Bogom odgovorno sprečava put vlastitoga sazrijevanja što sa sobom nosi štetne posljedice. 

Volja jača i dobiva snagu po suradnji s milošću. Kad vjernik pozitivno odgovara na Božje 
milosti u životu, u lijepim situacijama i njemu sklonim ili u onima mučnim i napornim, njegova se 
volja potpomognuta milošću jača i učvršćuje u težnji za istinskim dobrom. Naravno da to 
podrazumijeva odreknuće od samoga sebe i slobodu od navezanosti, ali u svjetlu vjere to je put koji 
vodi prema najvećem dobru. Poslušajmo Montforta: „Pustite zle neka napreduju. Njihova dobra su 
za kratko vrijeme, eto njihove nagrade. Pravedniku šaljem nedaće, puštam ga da radi, ali sve to 
kako bih ga pročistio i učinio da zasluži neizmjernu slavu“ (P 108, 11). 

„Drugo, da se ispraznimo od samih sebe, treba nam također umirati samima sebi, tj. treba 
nam se odricati djelovanja naših duševnih moći i naših tjelesnih osjetila. Moramo gledati kao da ne 
gledamo, slušati kao da ne čujemo ništa, služiti se stvarima ovoga svijeta kao da se njima i ne 
služimo (usp. 1 Kor 7, 31). To sveti Pavao naziva svakidašnjim umiranjem: „Iz dana u dan umirem“ 
(IKor 15, 31). Ako pšenično zrno ne padne u zemlju i ne umre, ostaje samo (usp. Iv 12, 24) i ne 
donosi dobra ploda. Ako ne umremo sebi i ako nas naše najsvetije pobožnosti ne vode u tu potrebnu 
i plodnu smrt, nećemo donijeti vrijedna ploda. Naše nam pobožnosti ne bi bile korisne, i sva naša 
pravedna djela zaprljalo (usp. Iz 1,3) bi naše sebeljublje i naša vlastita volja. U tom bi se slučaju 
Bogu gadile naše najveće žrtve i naša najbolja djela koja bismo mogli učiniti, a na svojoj smrti našli 
bismo se praznih ruku s obzirom na krjeposti i zasluge, i ne bismo imali iskre čiste ljubavi koja se 
podjeljuje samo dušama koje su umrle sebi i kojih je život sakriven s Kristom u Bogu“ (PP 81). 

Druga izranjenost ljudske volje je određena sklonost prema zlu koja proizlazi iz nereda 
istočnoga i osobnih grijeha. Uistinu nije dovoljno da čovjek spozna što je za njega istinsko dobro 
kako bi potakao volju da ide za njim. Jer volja može biti privučena i zlom ili barem naklona prema 
zlu. Sveto Pismo jasno govori o toj čovjekovoj nutarnjoj podijeljenosti: „Ali ja vidim u mojim 
udovima drugi zakon koji se bori protiv zakona moga uma te me zarobljava u zakon grijeha koji je 
u mojim udovima“ (Rim 7, 23). Montfort je i sam kušao to bolno iskustvo: „Osjećam u sebi ovo 
pobunjeno tijelo koje mi svaki dan priređuje borbu u kojoj je moja jadna duša gotovo pobijeđena 
tako da popušta na njegov mamac. Ah, što bi učinio ovaj jadni zemaljski crv koji je samo grijeh i 
ništavilo kad ne bi imao u ovom užasnom ratu, o moj Isuse, tvoju svemoguću ruku“ (P 114, 12-13). 

Do ozdravljenja i jačanja volje dolazi se po spremnom prihvaćanju svega što Božja 
providnost odredi u vjemikovom životu. Volja se oslobađa od svojih neurednosti kad se vježba u 
umiranju sebi prihvaćajući u sinovskoj podložnosti iz ljubavi ono što Bog raspoređuje. Čovjek u 
tome surađuje, treba se ozbiljno potruditi i nastojati oko dobra i boljitka za sebe i druge. Uz taj 
napor treba sebe i svoj posao predavati Bogu vjerujući da ga on vodi i proviđa preko ljudi i prilika. 

Usprkos svemu na tom se putu vjernik može naći u situaciji protivnoj vlastitim željama i 
očekivanjima što treba prihvatit s vjerom i otvorenošću prema Bogu, što je uvjet da njegova milost 
preobražava našu volju i nastojanje te mijenja i prilike. Kada vjernik odbacuje putove života i 
providnosti u mučnim situacijama pod isprikom da to ne može podnijeti ili da nema snage, tj. 
vjerojatno jer kada Bog odredi da se nađe u nekoj njemu protivnoj situaciji mrmlja, buni se, 


142 Isto, str. 286. 

odbacuje poteškoće i sumnja u Božju ljubav. Što više tone u duh pobune i neprihvaćanja Božjih 
planova, slabost volje se povećava jer pred Bogom odgovorno sprječava put vlastitog sazrijevanja 
što sa sobom nosi štetne posljedice. Montfort koji je sam bio potpuno predan u ruke Božje 
providnosti i volje te kušao sve koristiti toga, htio bi i nas poučiti toj mudrosti: 

„Budi volja tvoja kako na nebu tako i na zemlji. Ništa ne izmiče promislima Božje 
providnosti, koja je sve predvidjela i sve uredila još prije nego se nešto dogodi. Nijedna zapreka ne 
može je spriječiti da se ostvari cilj koji je odredila. Zato kada tražimo od Boga da vrši svoju volju 
nemojmo se bojati, kaže Tertulian, da se netko može uspješno usprotiviti ostvarenju njegovih 
planova, ali ponizno prihvatimo sve ono što je on htio providonosno za nas pripraviti. A mi molimo 
da vršimo uvijek i u svemu njegovu presvetu volju, koju spoznajemo po zapovijedima, s istom 
spremnošću, ljubavlju i ustrajnošću kojom ga anđeli i sveci slušaju u nebu“ (TSK 39). 

„Gledajte, kako vas neizmjerno mudri i svemoćni Bog podržava jednom rukom, i ako vas 
bije drugom; jednom ubija, drugom oživljava; on ponizuje i uzvisuje, a obim rukama seže blago i 
moćno od početka do kraja vašega života. Blago, jer ne dozvoljava da ste napastovani i mučeni 
preko vaših sila; moćno, jer vas pomaže svojom milošću koja je dovoljna da podnesete napast i 
tegobu, bila ona kako mu drago jaka i trajna. Podupire vas moćno jer je on Bog, kao što to Duh 
Sveti na usta Crkve govori: on je vaša potpora na rubu ponora kraj kojega stojite jer vas prati na 
putu kojim ste lutali; jer je on vaša sjena u vrućini što vas peče; vaše odijelo na kiši koja vas moči i 
u zimi za leda na kojem se smrzavate; vaša kola u kojima se odmarate kada vas je već shrvao umor; 
vaša pomoć u nevoljama koje vas stižu; vaš je štap o koji se upirete na skliskim putovima, i vaša 
luka usred oluje, što vam prijeti brodolomom i propašću” (PPK 56). 

Dakle dobro odgojimo svoju volju potrebno ju je učiniti poslušnom Bogu i vlastitoj savjesti 
u svim stvarima te dosta jakom da zapovijeda tijelu i sjetilnosti. Da se taj cilj postigne, potrebno je 
nastojati ukloniti zapreke i truditi se u pozitivnim nastojanjima. 

Neke zapreke smo već naveli evo i ostalih prema nauku katoličke asketske tradicije. Jedna 
od njih je nepromišljenost, čovjek često ne razmisli prije djelovanja, nego slijedi naviku i trenutačni 
poticaj. Dakle prije voljne odluke dobro je razmisliti što Bog traži od nas, što je dobro i prikladno 
učiniti. Još jedan zapreka je grozničavost htjenja koja često jaku i isključivu napetost troši mnoge 
energije duši. Dakle treba mir i umjerenosti i u dobru. Treća zapreka je nebriga i neodlučnost koje 
dovode do pomanjkanje moralne snage i još više slabe snagu volje. I strah od ne uspjeha popraćen 
pomanjkanjem pouzdanja je često zapreka volji u ostvarenju dobra. Vjernik treba gajiti sigurnost 
da s pomoću Božjom može imati moralnu sigurnost da će postići željene i s voljom Božjom 
usklađene rezultate. 

Uz ove navedene nutarnje zapreke imamo još i vanjske kao što je ljudski obzir, po kojem 
postajemo često do krajnjih granica suzdržani, i radi kojeg se bojimo tuđe kritike i tuđeg mišljenja. 
Vjernik treba držati na pameti da su Božji sud i mišljenje presudni a ne ljudski sud, koji uvijek 
može biti pogrešan, a često i zlo namjeran. I loš primjer može biti zaprekom ali tada se treba sjetiti, 
da je jedini Uzor, kojega treba slijediti je Isus, naš Učitelj i Naš Gospodin 

Pozitivna sredstava za uređenje naše volje se sastoje u tome, da se nastoji harmonično 
uskladiti djelovanje razuma, volje i milosti. Na naš razum spada da oblikuje duboka uvjerenja 
kršćanska uvjerenja, poglavito po razmatranju, koja će biti u isto vrijeme i vodilja i poticaji za 
volju. Ta uvjerenja su sposobna odrede odluku volje, da se odluči za ono što je u skladu s voljom 
Božjom. 

Ova uvjerenja snažno djeluju na volju. Ona sa svoje strane mora odlučno i ustrajno djelovati 
i odabirati dobro koje je u skladu s voljom Božjom. Treba puno odlučnosti jer kad je čovjek 
razmislio ikad se pomolio treba se odlučiti unatoč oklijevanja koja bi mogla nastati. 

Odluka mora biti čvrsta ali i prikladnim sredstvima provedena u djelo. Ipak treba naglasiti da ova 
čvrstina ne znači naglost, treba biti u miru , ima želju da potraje, a da postane ustrajna, često će se 
trebati obnoviti njezini napori, i nikada se ne dati smesti neuspjehom. Čovjek je, pobijeđen samo 
onda, kad napusti borbu. I pored neki manjkavosti vjernik treba dakle znati, računati s Božjom 
milošću. Ako se istinski trudimo, ponizno i pouzdano molimo, Bog nam nikada ne će uskratiti 

svoju pomoć i s njom ćemo biti uspješni. Moramo dakle obnavljati često svoje uvjerenje o 
apsolutnoj potrebi milosti za ostvariti bilo kakve pomake u duhovnome životu. 

Sv. Bernard uči o tom postupnom duhovnom rastu u dobroj volji: „Riječ Božja treba učiniti 
dvije stvari: ozdraviti duše koje su u porocima i potaći dobre. Kada kažem duše pale u poroke pod 
time ne podrazumijevam sve one koje su u porocima, nego one koje na poroke pristaju i ne opiru 
mu se koliko mogu. A pod dobre duše podrazumijevam ne samo savršene duše, nego i početnike 
koje imaju zle sklonosti na njih ne pristaju nego se opiru. Ta duše zbog neznanja ili slabosti često 
padaju pa ipak se podižu zbog dobre volje koju imaju. Dobra volja čini dušu dobrom, samo dobra 
volja čini dušu dobrom, a zla volja je čini zlom. Budući da čovjek, kako to kaže Job, nikada ne 
ostaje u istom stanju (Jb 14,2), uistinu napreduje ili nazaduje - treba rasti i u dobroj volji. 

Prvi stupanj ovog puta je ispravna volja, gdje duša u duhu pristaje na Božji zakon ali tijelo 
me se opire te ne uspijeva učiniti dobro koje ljubi nego čini zlo koje mrzi sve to zbog svoje slabosti. 
Ovdje je volja ispravna, mrzi u sebi ono što Riječ Božja ne odobrava. 

Na drugom stupnju duše ne čini više zlo koje mrzi nego čini i dobro na koje u volji pristaje, 
iako sa poteškoćama odvažno govori „prema tvojim riječima prošao sam teškim putovima“ (usp.Ps 
17,4). 

Na trećem stupnju, široka srca trči putovima Božjih zapovjedi, nalazi svoju slast u njima kao 
u velikom bogatstvu, jer pomazana duhovnim pomazanjem svjesna je da Bog ljubi vesela 
darovatelja, trudi se činiti svako dobro djelo te s davidom pjeva: ja kročim putem zapovjedi tvojih 
jer si mi prosvijetlio srce (Ps 119, 32). 

Na četvrtom stupnju su anđeli koji savršeno čine dobro sa svom jednostavnošću kada to 
žele. Ovaj stupanj duša može samo željeti ali se ne može na njega uspeti za vrijeme ovo zemaljskog 
života. 

A tko nema dobru volju neka zna da mu je zapriječen put u vječni život“. ( Sermoni diversi 
CXXIV) 

Općenito govoreći o kršćanskom životu, askezi i svakom nastojanju vjernika na kraju valja 
naglasiti daje sve samo zbog Isusa i naše želje da ga ljubimo i sjedinimo se s njime.Tu kristološku 
dimenziju cjelokupnog asketskog napora sv. Ljudevit tako jasno izražava: „Mudrost se, kaže 

Duh Sveti, ne nalazi kod onih koji žive po vlastitim prohtjevima, koji daju svojim strastima i svojim 
sjetilima sve što im se svidi. „Jer oni koji žive po tijelu, ne mogu se svidjeti Bogu, a tjelesna je 
mudrost neprijateljica Bogu“ (Rim 8, 7-8). „Neće moj duh u čovjeku ostati dovijeka; čovjek je 
tjelesan“ (Post 6, 3). Svi koji pripadaju Isusu Kristu, utjelovljenoj Mudrosti, razapeli su svoje tijelo 
s manama i požudama, uvijek nose u tijelu mrtvljenje Isusa Krista, stalno trpe silu, nose svaki dan 
svoj križ, i konačno, umrli su i pokopani s Kristom (usp. Lk 9, 23; Rim 6, 4). Ovim nam riječima 
Duh Sveti bjelodano pokazuje da ako želimo zadobiti Isusa Krista, utjelovljenu Mudrost, onda se 
trebamo vježbati u mrtvenju i odricanju od svijeta i samih sebe“ (LJVM 194). 

Razmisli! Koje su naj dragocijenije pouke iz moje osobne povijesti? Imam li dobru nakanu u 
djelovanju? Koje sklonosti prema zlu posebno teško proživljavam? Koji su glavni problemi u mojoj 
volji na putu prakticiranja vjere? Koji od gore navedenih poticaja je u ovom trenutku za mene 
najvažniji? 

ČETRVRI DIO: NEGATIVNI VIDIK KRŠĆANSKOG ŽIVOTA I SAVLADAVANJE 
ZAPREKA NA PUTU DUHOVNOGA RASTA 

Vjernik svoju vjeru temelji na poruci i osobi Isusa Krista, koji je početnik, uzrok, i potpora 
vjere, pa se zato ne treba bojati zapreka na koje nailazi na putu duhovnoga života i napora koje 
treba ulagati za duhovno rast nego mora ustrajati i odupirati se u borbi protiv grijeha i protiv svega 
onoga što ga može pokolebati u potpunoj vjernosti Bogu. 

U Evanđelju osim uvjeravanja u beskrajnu ljubav Očevu Isus nam govori: »Oganj dođoh 
baciti na zemlju ... Mislite da sam došao na zemlju donijeti mir? Nipošto, kažem vam, nego razdor.« 
(Lk 12, 52) 

Isus, koji je mirotvorce proglasio blaženima i apostolima ostavio svoj mir kao baštinu, u 
Evanđelju otvoreno izjavljuje i to da nije došao donijeti zemlji mir nego razdor. Ova Isusova izreka 
se ne protivi niti poništava druge Isusove riječi. On, štoviše, naglašava da unutarnji mir, kao znak 
usklađenosti čovjeka s Bogom i kao prianjanje uz Božju volju, ne oslobađa od borbe, od 
suprotstavljanja svemu onome kao što su to požude strasti, napasti, kušnje i grijesi, što se u našoj 
nutrini ili u našoj sredini protivi Božjoj volji, slabi vjeru i sprečava u služenju Gospodinu. 

Dakle i najmiroljubiviji kršćanin mora neustrašivo i odvažno boriti sa svome što je protivno 
životu u milosti Božjoj, i to opet po uzoru na Isusa, koji se nama za ljubav borio protiv grijeha sve 
do krvi i sramote križa. Ali da ta borba bude evanđeoska i sveta, u nju se ne smije uvući nikakva 
nepročišćena ljudska ni osobna pobuda ili cilj. Taj duhovni boj smije pokrenuti samo onaj oganj 
ljubavi koji je Isus došao baciti na zemlju s jednim ciljem da plamti na slavu Oca i na spasenje ljudi 
prvo u srcu vjernika a onda i svuda po svijetu. 

Zbog toga ognja ljubavi Isus je žarko želio krst u krvi svoje muke. Po tom ognju ljubavi, jer 
žele čistom ljubavlju uzvratiti na Isusovu ljubav, kršćanin mora biti pripravan da se odupre svemu 
što ga sprečava u ispovijedanju i življenju vjere, u ostvarenju zvanja, u vršenju Božje volje. To su 
gorki razdori koja su često veoma mučan križ, ali oni su, poput Isusova križa, određena za spasenje 
onih istih koji iz ljubavi prema njemu podnose napor puta. 

4.1. Glavne zapreke na putu duhovnoga rasta 

Čovjek zbog izranjenosti vlastite naravi doživljava bolnu nutarnju podjelu u svome biću 
koja se očituje u požudama, borbi sa grijesima, nepročišćenim strastima od kojih su neke posebno 
naglašene, uz to je izložen napastima i kušnjama te mu je duhovni put posebno u ovoj fazi rasta 
označen i padovima uz potrebu neprestanog bdijenja i borbe na koju je izazvan iznutra i izvana. 

4.1.1. Borba protiv duha svijeta i trostruke požude 

Razmišljajući o otajstvu otkupljenja više i dublje shvaćamo i tajnu grijeha. Sjaj svijetla 
poput kontrasta čini da više naslućujemo svu jačinu tame. Ljudi koji su se po grijehu udaljili od 
Boga, stavljaju sebe u središte života. Udaljavaju se od dobra i čine zlo, tako da se u njima 
nastanjuje grijeh. Osobe redovito osjećaju i uzajamni negativni utjecaj po nekoj otajstvenoj 
solidarnosti u grijehu. O tome Kateki z am Katoličke Crkva kaže: 

“Od posljedica istočnog grijeha i sviju osobnih grijeha ljudi, svijet u cjelini poprima neko 
grešno stanje koje se može označiti izrazom svetog Ivana: grijeh svijeta (Iv 1,29). Tim se izrazom 
također označuje negativni utjecaj koji na sve osobe vrše stanja zajednica i društvenih struktura koje 
su plod ljudskih grijeha” (br. 408). 

Ovaj svijet ranjen grijehom ima svoju lažnu mudrost, stil vrednovanja, ponašanja i življenja 
koje je nužno uvidjeti kako ne bi pali pod njihov utjecaj i ostali vjerni Isusu Kristu. Apostol Jakov 
nas opominje: “Ne znate li da je prijateljstvo sa svijetom neprijateljstvo prema Bogu? Tko god 
dakle hoće biti prijatelj svijeta, promeće se u neprijatelja Božjega’’ (Jk 4,4). Sv. Ljudevit do u 
detalje razotkriva svu dvoličnost ljudi ovoga svijeta zatvorena duhu Evanđelja: 

“Bog ima svoju Mudrost, i ta je jedina i istinska koju trebamo ljubiti i tražiti kao veliko 
blago. Ali i pokvareni svijet ima svoju mudrost. Takvu trebamo osuditi i prezreti kao zlu i opasnu. 
Ali da nas ne bi prevario varavi sjaj svjetske mudrosti, otkrijmo njenu obmanu i zloću. Svjetska 
mudrost je ona o kojoj je rečeno: “ Unistit ću mudrost mudrih” (1 Kor 1, 19.), tj. mudrih ovoga 
svijeta. Težnja - “mudrost tijela neprijateljstvo je prema Bogu ” (Rim 8, 7.). “Ta, naime, mudrost 
ne dolazi odozgo, već je ona zemaljska, ljudska, đavolska'j Jak 3, 15.). Ta se svjetska mudrost 
savršeno slaže s načelima i modom svijeta. To je neprestana težnja za veličinom i čašću. Ona je 
potajno i trajno traženje vlastitog užitka i koristi, i to ne na neki grub i upadan način, uz neki 
skandalozni grijeh, već fino, taktički i proračunato, jer inače to više ne bi bila “mudrost”, već obična 
raskalašenost. 

Svjetski mudrac je čovjek koji zna dobro voditi poslove, uspijeva u svim zemaljskim 
pothvatima, a ne daje dojam da to namjerno čini, zna se vješto prikriti i neopazice varati, a da to 
nikom ni ne dođe do svijesti. Kaže jedno, a misli drugo, jako se brine za javno mnijenje i učtivost i 
zna se prilagoditi svemu što mu je na korist, a malo se brine za Božje interese i slavu. Potajno i 
zlobno spaja istinu s laži, Evanđelje sa svijetom, krepost s grijehom, a Isusa Krista s Belijalom. Želi 
da ga ljudi smatraju poštenim, ali neće da mu kažu da je pobožan; prezire, truje ili osuđuje svaku 
pobožnost ako se kosi s njegovom. Konačno, svjetski je mudrac čovjek kojega vode samo osjećaji i 
ljudski razum, te se samo prekriva vanjštinom kršćanina i poštena čovjeka, a nije mu stalo da se 
svidi Bogu, niti se trudi da pokorom dade zadovoljštinu za grijehe koje je počinio protiv njegova 
božanskog Veličanstva”(LJVM 74-75). 

Svetac vjernicima ukazuje na veliku potrebu upoznavanja antikršćanskog duha u svijetu i 
njegovu potpunu oprečnost duhu Božjeg kraljevstva. Kršćanin treba bdjeti da se ne suobliči duhu 
svijeta koji redovito miješa istinu i laž, ljudske pozitivne vrijednosti i evanđeosku poruku s 
egoizmom. Ciljevi i nakane dvoličnog humanizma duha svijeta, koji je zatvoren za nadnaravno su 
protivni Bogu i dostojanstvu čovjeka. Oni su sebeljubni i grešni, a to stanje se nastoji opravdati 
la ž nim korištenjem pravih vrijednosti u krive svrhe. Koliko osoba više usvaja duh evanđelja i ljubi 
Boga, toliko više uviđa tu, za nju bolnu, dvoličnu stvarnost. Svetac je do u potankosti opisuje: 

“Ponašanje tog svjetskog mudraca osnovano je: na časti, na onome “što će reći svijet”, na 
običajima, na punom želucu, na koristi, na svečanom izgledu i na zabavi. To je, kako on misli, 
sedam nedužnih pokretača na koje se oslanja da mu život bude miran. Ima on i posebnih kreposti 
zbog kojih ga kanoniziraju svjetovnjaci, a to su: neustrašivost, finoća, politika, spretnost u 
pothvatima, uglađenost, učtivost i dobro raspoloženje. A za velik grijeh drži: neosjetljivost, glupost, 
neotesanost i pobožnjaštvo. 

Svom mogućom vjernošću slijedi zapovijedi koje mu nameće svijet: poznavati dobro svijet; 
živjeti kao častan čovjek; voditi spretno poslove; sačuvati dobro ono što ti pripada; izdići se iz 
prašine; stjecati sebi prijatelje; posjećivati ugledne; dobro se hraniti; otjerati od sebe melankoliju; 
izbjegavati svaku posebnost, neotesanost, pobožnjaštvo. 

Svijet još nije nikada bio tako pokvaren kao sada, jer još nije nikada bio tako profinjen i 
mudar u svom umovanju niti tako prepreden. Tako se vješto služi istinom da nas prodahne lažju, 
krepošću da opravda grijeh, a i riječima samog Isusa Krista da opravda svoje, tako da se često 
prevare i oni koji su Božji. Velik je broj tih mudraca u očima svijeta, a koji su ludi pred Bogom: 
Luđaka je neizmjeran broj» (LJVM 77 -79). 

Duh svijeta se redovito očituje u la ž nim načelima i sloganima protivnim Evanđelju. Veliča 
se moć, bogatstvo uspjeh, uživanje, lukavstvo, neograničena sloboda, a sve u službi vlastitog 
bezobzirnog egoizma. S druge strane, to je često popraćeno ismijavanjem i prikrivenim ili 
otvorenim progonstvima kršćanskih vrijednosti i morala. Duh svijeta ranjena grijehom se redovito 
izražava i u traženju zabava i užitaka s otvorenom ili prikrivenom nakanom protivnom dostojanstvu 
čovjeka i nauku Isusa Krista. Ljudi se u tom stilu života uzajamno potiču lošim primjerima i 
trajnom navezanošću na kulturu skandala, o kojim se piše, čita, govori, prepričava... i na svoj način 
sudjeluje. 

Najbolji i najjednostavniji način prikazivanja prepreka duha svijeta koje vjernik mora 
nadići,kako bi ostao vjeran Isusu Kristu, ostaje opis sv. Ivana Evanđeliste: “Ne ljubite svijeta, ni 
što je u svijetu. Ako tko ljubi svijet, nema u njemu ljubavi Očeve. Jer što god je svjetovno - požuda 
tijela, požuda očiju i oholost života - nije od Oca, nego od svijeta. Svijet prolazi, i požuda njegova, 
a tko čini volju Božju ostaje dovijeka ”. (1 Iv 2, 15-17). 

Crkva uči da ljudska narav koja se zbog grijeha nalazi u nedostatku izvorne svetosti i 
pravednosti, nije potpuno pokvarena, nego je izranjena, podvrgnuta neznanju, patnji i vlasti smrti. 
Čovjek kuša u sebi nutarnju negativnu sklonost prema zlu, požudu. „Zbilja ne razumijem što radim, 
ne činim ono što bih htio, nego što mrzim to činim” (Rim 7, 15). Požuda je jedna od posljedica 
istočnog grijeha. Budući da se čovjek rađa s istočnim grijehom izranjenim stanjem naravi, požuda je 
u njemu prisutna od samoga rođenja. Kao posljedica i trag grijeha ona ostaje u duši i nakon 
krštenja. A osobni grijesi još više jačaju snagu požude u nama. Sama po sebi ona je sklonost na 
grijeh, dakle, nije učinjeni grijeh. Po klasičnoj katoličkoj izreci požuda proizlazi iz grijeha, sama po 
sebi nije grijeh, ali potiče na grijeh. Ona je izraz snage grijeha u nama, posljedica grijeha na 
izranjenu ljudsku narav koja ostaje u čovjeku, te ga izaziva na duhovnu borbu sa samim sobom. Pa 
ipak požuda nema zadnju riječ, nije nepobjediva, čovjek uz suradnju s Božjom milošću može je 
nadvladati. 143 

Požuda je zapravo nered koji je grijeh unio u sjetilni dio našeg bića, u naša čuvstva koja teže 
udovoljenju potreba. Ugoda koju ljudi kušaju u zadovoljenju čuvstava je prirodna i prirođena našem 
biću, i kao takva nije grijeh kad je u s skladu s moralnim zakonom koji je Bog upisao u naša srca. 
Grijeh počinje kad se traži užitak zbog užitka, suprotno prirodno utvrđenom redu, a čovjek 
svojevoljno na to pristaje. A kada se naša volja odupire neurednim požudnim sklonostima ne samo 
da tu nema grijeha, nego se osoba vježba i raste u krjeposti i utvrđuje u dobru. Možda će nam jedan 
primjer pomoći da lakše sve to shvatimo. Osjećaj gladi i potreba za hranom je dobra i neophodna za 
život svakog čovjeka. I ugoda u okusu hrane je dobra. Grijeh neumjerenosti u jelu i piću počinje 
kad čovjek teži užitku u hrani zbog samoga užitka, i to u konzumiranju hrane preko potrebne mjere, 
te tako škodi vlastitom zdravlju. 

Ali ako duša pristaje uz požudu, traži i pronalazi u njoj svoje zadovoljstvo i užitak onda 
neminovno ide u susret bolnom iskustvu nutarnjega ropstva. Sv. Ivan od križa to ovako opisuje: 
„Drugi način kako požude nanose duši pozitivnu štetu sastoji se u tom da je od njih duša mučena i 
zlostavljena poput onoga koji podnosi kaznu te je čvrsto vezan konopima i ne nalazi mira dok nije 
oslobođen. O takvima David veli: Opletoše me užeta grešnika. (Ps 118,61) 

Užeta mojih grijeha ili mojih požuda opletoše me. Nadalje, kao što bi bio mučen onaj koji bi 
gol legao na trnje ili na bodljike, tako treba reći za dušu koja hoće da leži na svojim požudama, što 
su kao kakvo trnje koje je bode i ranjava uz mnogo boli. Stoga psalmista veli drugdje: Opkoliše me 
poput pčela, ubod im žeže kao trnje zapaljeno. (Ps 117,12). 

Bez sumnje u požudama, koje su trnje, raste oganj tjeskobe i muke. Pače, kao što 
zemljoradnik bode vola upregnuta u jaram, u čežnji za obilnom ljetinom, tako čežnja muči dušu 
upregnutu u jaram požuda, da postigne ono za čim čezne. To se može dobro vidjeti u želji koju je 
Dalila imala da otkrije u čemu leži izvanredna Samsonova snaga. Sveto pismo veli da gaje ovom 
željom toliko mučila daje smalaksao skoro na smrt: Kako mu je svakog dana dodijavala molbama i 
mučila ga, njemu već dozlogrdje. (Suc 16,16) 

Požude su za dušu toliko veća muka koliko su jače, jer je tolika muka kolika je žudnja; stoga 
duša podnosi toliko više muka koliko je više požuda drži u ropstvu. Na duši se obistinjuje, već u 
ovom životu, ono što je rečeno u Otkrivenju o Babilonu: Koliko se hvalisala sjajem i uživanjem, 
toliko joj zadajte muka i tuge\ (Ot 18,7) Koliko hoće da uzdigne i zadovolji svoje požude toliko ima 
muka i boli. I kao što je mučen onaj koji upadne u ruke neprijatelja, tako je mučena i duša koja se 
pušta daje njezine požude vuku i da nad njom gospodare". (U I, 7, 1-2) 


143 M. Belda Plans, Concupiscenza, u DES, str. 590 - 594. 

Najbolji i najjednostavniji način prikazivanja prepreka požude koje vjernik mora nadići kako 
bi ostao vjeran Isusu Kristu, ostaje opis sv. Ivana Evanđeliste: „Ne ljubite svijeta, ni stoje u svijetu. 
Ako tko ljubi svijet, nema u njemu ljubavi Očeve. Jer što god je svjetovno - požuda tijela, požuda 
očiju i oholost života - nije od Oca, nego od svijeta. Svijet prolazi, i požuda njegova, a tko čini 
volju Božju ostaje dovijeka” (1 Iv 2, 15-17). 

Požuda tijela 

Požuda tijela je neuredna ljubav prema sjetilnim užicima protivna zahtjevima razuma. Ona 
se može očitovati u različitim područjima ljudske egzistencije i pod vidikom svih sjetila; vida, 
sluha, dodira, okusa i mirisa. Po klasičnoj katoličkoj tradiciji požuda tijela se očituje u dvije glavne 
mane. U neumjerenosti u jelu i piću, te u bludu. Neumjerenost se može odraziti u životu neke osobe 
na više načina. U jelu kao proždrljivost, izbirljivost, u pohlepnom načinu konzumiranja hrane, u 
prekomjernom jedenju, u čestom i nepotrebnom hranjenju izvan uobičajenog redovnog ritma 
dnevnih obroka. Neumjerenost u piću je pijanstvo, u blažem vidu i često pretjerano pijuckanje. 
Jedanput učinjeni grijeh ima tendenciju ponavljanja. Ponavljanjem istih čina rađa se duhovna mana 
koja uvjetuje čovjekov duhovni život tako da mu zasljepljuje savjest i iskrivljuje konkretne sudove 
o dobru i zlu. No grijeh ne može do kraja uništiti moralni osjećaj u čovjeku. Duhovne mane se u 
katoličkoj tradiciji nazivaju i glavni grijesi jer rađaju druge grijehe i mane. S uobičajenom 
pronicljivošću i otvorenošću, koja postaje izravni govor i poticaj na samoispitivanje, Montfort 
govoreći o požudi tijela piše: 

„Tjelesna je mudrost ljubav prema užicima. Upravo takvu izabiru mudraci ovoga svijeta, 
tražeći samo sjetilne užitke. Žele samo dobro jesti, a daleko odbijaju sve što može mrtviti njihovo 
tijelo uzrokujući mu neudobnost kao što su to post ili koja druga tjelesna strogost. Takvi redovito 
misle samo na jelo, pilo, zabave, smijeh, razonodu, kako da najugodnije provedu vrijeme, a za to 
traže mekane krevete, razbibrige, fine gozbe i ugodno društvo. I nakon svih tih užitaka u kojima su 
bez skrupula sudjelovali ugađajući svijetu i brižljivo čuvajući svoje zdravlje, traže sebi ispovjednika 
koji će biti najmanje skrupulozan. Oni, naime, tako zovu raspuštene ispovjednike koji ne vrše svoju 
dužnost. Tako žele na jeftin način zadobiti mir za svoj ugodni i lagodni život i oproštenje svih 
grijeha. Kažem, na jeftin način, jer ti mudraci po tijelu obično žele za pokoru koju molitvicu ili 
kakvu milostinju mrzeći sve što bi moglo nanijeti bol njihovu tijelu” (LJVM 81). 

Požuda tijela se iznad svega duboko osjeća na području seksualnosti. Treba odmah 
napomenuti da je seksualnost po sebi dobra i sveta. Ona je u Božjem planu za čovjeka i kad je 
življena u skladu s moralnim zakonom vodi osobu k posvećenju i spasenju. Seksualnost se ne svodi 
samo na jedan dio ljudskoga bića, spolne organe i sjetilnu ugodu, nego je izričaj cjelokupne ljudske 
osobe u jedinstvu tijela i duše. Odnosi se na afektivnost, sposobnost voljenja, zajedništva s drugim 
osobama i rađanje djece. Već na prvim stranicama Biblije čitamo daje Bog htio spolnost i da je prvi 
ljudski par združio u ženidbu koja podrazumijeva sjedinjenje supruga u ljubavi i njihovu plodnost 
(usp. Post 1, 26-28 i 2, 7-24). Po grijehu ljudska narav gubi prvotnu svetost i pravednost, a u srcima 
ljudi javlja se požuda tijela koja razorno djeluje na području ljudske spolnosti i unosi neuredne 
napetosti u povezanost muškarca i žene. Isus Krist je otkupio cjelovitog čovjeka, tako da je i 
seksualnost snagom krsne milosti usmjerena prema spasenju i posvećenju u braku ili djevičanskom 
pozivu. Spolni odnos je za katolike zakonit samo u sakramentalnom braku po kojem se supruzi 
ukorjenjuju u potpunu vjernost kojom Krist ljubi svoju Crkvu. 

U tom svijetlu svaki čin autoerotizma i drugi načini traženja seksualne naslade su egoistični 
čini, dakle, grijesi daleko od zrele i sebedarne ljubavi. Grijeh bluda se obično razvija ljenčarenjem, 
nezdravim prijateljstvima, čitanjem nećudorednih knjiga, gledanjem filmova dvoličnog moralnog 
sadržaja, praćenjem revija, televizijskih programa i internatskih sadržaja koji izravno izazivaju 
tijelesne grijehe. K tome na grijeh nas još najčešće navode napasti mašte, mode, zli primjer i izazovi 
iz okoline. Sv. Ljudevit govoreći o požudi tijela koja prerasta u bludni grijeh piše: 

,,0 okrutnog li ropstva u koje blud dovodi čovjeka. Taj grijeh mu oduzima svaki odmor i 
dovodi ga u stanje trajne uznemirenosti jer tijelo koje treba biti podloženo, gospodari nad razumom 

koji treba zapovijedati. Nemir prethodi i uvijek slijedi taj grijeh. Kojeg li gorkog kajanja nakon što 
se bludno sagriješi! Svega se duša boji od Boga i ljudi koji mrze taj grijeh. Činom grijeha požuda 
raste i gospodari nad čovjekom. Oči su prepune bluda i neprestano griješe. Nečisti grijeh je 
sramotno ropstvo. Sram je posebna karakteristika ovog grijeha. Blud je jedna vrst opojenosti koja 
čini da bludnik zaboravi na sve ono što on jest i svodi ga na nivo životinje. Hoću li, dakle, uzeti 
udove Kristove i učiniti ih udovima bludničinim? Nipošto (usp. 1 Kor 6, 15). O današnji svijete što 
si učinio od one stare čednosti kršćana koji su se više bojali tog grijeha nego same smrti. 
Pokvarenost sadašnjega vijeka je takva da joj se pripisuju grijesi koji su se skoro pripisivali Sodomi. 
Blud je najopasnije ropstvo za spasenje. Njegova strast blokira sva sredstva povratka Bogu. Odvlači 
od sakramenata, Božje riječi i bogoštovlja. Zbog obzira i običaja čini da osoba ide nedostojna na 
svete pričesti i tako dovrši otvrdnuće u grijehu, potiče da se razmišlja o porocima kršćanstva, da se 
sumnja o vjerskoj istini postojanja pakla, da se druži sa slobodnjacima. Prigode koje vode do bluda 
su izbirljivost i pretjeranost u jelu i piću, neumjerenost, luksuz, nečednost, razgovor o skandalima, 
veselje, komedije, spektakli, loše knjige i romani. Sedam je lijekova protiv bluda: bdjeti nad srcem, 
odbacivati grješne misli koje su kvasac bluda, pokora, razmišljanje o smrti, razmatrati o paklu, 
zaposlenost i molitva“ (KP 228, 231). 

Požuda tijela, na bilo koji način da se manifestira, čini da osoba zaboravi na svoje 
dostojanstvo djeteta Božjega i da dopusti da nad njime zavlada sjetilni užitak. Umjesto da surađuje s 
Božjom milošću i slijedi duboke čežnje svoje duše za oplemenjenjem i posvećenjem upoznajući i 
ljubeći Boga i ljude, te tako kuša istinske radosti, duša se prepušta ljudskoj bijedi, gubi slobodu i 
postaje robom sjetilnosti i tjelesnosti. Kršćanin se mora boriti protiv tog ropstva jer ono dovodi u 
pitanje vječno spasenje. Dužnici smo, dakle, braćo, ali ne tijelu da po tijelu živimo! Jer ako po tijelu 
živite, umrijeti vam je. Ako li pak Duhom usmrćujete tjelesna djela, živjet ćete (usp. Rim 8, 12). 

Lorenzo Scupoli uči: „Kako se boriti protiv požuda tijela? Protiv ovog poroka trebaš se 
boriti na osobit način, različit od drugih. Stoga, kako bi se znala uredno boriti, moraš promotriti tri 
vremena: 1. prije napasti, 2. u napasti, 3. nakon što je napast prošla. 

Prije napasti borba će biti protiv uzroka koji običavaju prouzročiti ove napasti. Prije svega, 
moraš se boriti ne sučeljavajući se poroku, nego izbjegavajući svim svojim silama bilo koju prigodu 
i osobu od koje bi ti mogla doći i najmanja opasnost. A budući da ih ipak ponekad moraš susresti, 
čini to vrlo brzo te s čednim i ozbiljnim licem, a riječi ti moraju imati više okus oporosti negoli 
prijaznosti i pretjerane ljubaznosti. 

Ne uzdaj se u činjenicu da ne osjećaš niti si u toliko i toliko godina iskusila poticaje tijela jer 
ovaj prokleti porok ono što nije učinio u mnogo godina čini u jedan trenutak te često postavlja 
tajnovite spletke; toliko više naškodi i nezalječivo rani koliko se više pokaže bezazlen i koliko je 
manje sumnjiv. 

Puno puta treba se bojati ondje (kao što je to iskustvo pokazalo i još uvijek pokazuje) gdje se 
navika stvara pod izlikom dopuštenih stvari, kao u slučaju rodbinskih veza ili dužne službe ili 
kreposti koja se nalazi u ljubljenoj osobi. Doista, nerazboritim i prevelikim prakticiranjem miješa se 
otrov sjetilne ugode koji, kapajući neopaženo malo po malo, prodire sve do u srž duše, sve više 
zatamnjuje razum na način da se vrlo opasne stvari - ljubazni pogledi, slatke riječi i ugodni 
razgovori - počnu smatrati bezazlenima; i tako, prolazeći sjedne na drugu stranu, dođe se do pada u 
propast ili u kakvu bolnu napast koju će biti teško nadvladati. 

Iznova ti kažem da bježiš jer si slama. Ne uzdaj se u činjenicu da si mokra i natopljena 
vodom dobre i čvrste volje, odlučna i spremna radije umrijeti nego Boga uvrijediti: čestim 
drugovanjem malo po malo vatra će svojom toplinom, sušeći vodu dobre volje, kada se to najmanje 
očekuje, prikačiti ti se ne vodeći računa ni o rodbini ni o prijateljima; neće se Boga bojati, neće 
voditi računa ni o časti, ni o životu, ni o svim kaznama paklenim. Stoga bježi, bježi ako zaista ne 
želiš biti iznenada zaskočena, uhvaćena i ubijena. 

Bježi od dokolice te budi budna i pažljiva s mislima i djelima prikladnima tvome zvanju. 


227 



Nikada se ne opiri, nego uvijek poslušaj svoje pretpostavljene, spremno izvršavajući zadane 
stvari, a još radije one koje te ponižavaju i koje su protivne tvojoj volji i tvojem prirodnom 
nagnuću. 

Nikada ne sudi drsko o svojem bližnjemu, a osobito o ovome poroku. Ako je očito pao, imaj 
smilovanja i nemoj ga prezreti; ne izruguj ga, nego za samu sebe izvuci plod poniznosti i spoznaje 
same sebe, znajući da si prah i ništa; približi se Bogu s molitvom i više nego ikada izbjegavaj 
prigode gdje bi bila samo i sjena opasnosti. A ako budeš olako sudila druge te ih prezirala, Bog će 
te ispraviti dopuštajući da i ti sama upadneš u isti porok kako bi uvidjela svoju oholost te tako 
ponižena znala uzeti lijek za oba ova poroka. A ne padajući i ne mijenjajući misao, ipak znaj da se 
jako može sumnjati u tvoje stanje. 

Dobro pazi da se, imajući možda kakav dar i užitak duhovnih ugoda, ne prepustiš ispraznom 
samo odobravanju uvjeravajući se da si nešto i da te tvoji neprijatelji neće više napadati jer ti se čini 
da ih promatraš s gađenjem, grozom i mržnjom. Budeš li u tome nesmotrena, lako ćeš pasti. 

U vrijeme napasti razmotri dolazi li ona iz nutarnjega ili vanjskog uzroka. Pod vanjskim 
uzrocima mislim na radoznalost očiju, ušiju, taštinu u odijevanju, familijarnost i razgovore koji 
potiču na ovaj porok. U tim slučajevima lijek je čestitost, skromnost, ne željeti ni vidjeti ni čuti 
stvari koje potiču na ovaj porok i bježi, kao što ti gore rekoh. Unutarnji uzrok proizlazi ili od 
vitalnosti tijela ili od misli uma koje nam dolaze iz naših ružnih navika ili po sugestiji đavla. 
Senzualnost tijela treba mrtvih postovima, disciplinom, cilicijem, bdjenjem i drugim sličnim 
pokorama na koje nas upućuju smjernost i poslušnost. Što se tiče misli, dolazile s koje mu drago 
strane, sredstva su ova: biti zauzeti različitim obvezama u skladu s vlastitim zvanjem te s molitvom 
i razmatranjem. 

Molitva neka bude sljedeće vrste: kada počneš primjećivati ne samo te misli nego i njihove 
prve začetke, odmah se umom uteći Raspetome te mu reci: "Isuse moj, Isuse moj slatki, brzo mi 
pomozi da ne budem svladana od ovog neprijatelja." I grleći križ na kojem visi tvoj Gospodin, više 
puta poljubi rane njegovih svetih nogu žarko govoreći: "Rane lijepe, rane čiste, rane svete, ranite 
ovo bijedno i nečisto srce, oslobađajući me opasnosti da vas uvrijedim." 

U vrijeme kada su tjelesne napasti brojne, ne bih želio da razmatranje bude o određenim 
temama koje predlažu razne knjige kao lijek ovim napastima: da se razmatra o niskosti ovoga 
poroka, nezasitnosti, uznemiravanjima i gorčini koji mu slijede, o opasnosti i gubitku dobara, 
života, časti i sličnih stvari. Ovaj način nije uvijek sigurno sredstvo koje bi pobijedilo napast, 
štoviše, može donijeti štetu: doista, ako razum, sjedne strane, odbaci ove misli, s druge nam pruža 
prigodu i opasnost da se radujemo i da udovoljimo užitku. 

Stoga je pravi lijek pobjeći u svemu ne samo od njih nego i od svake stvari koja nam ih 
predstavlja, pa bila im i suprotna. Stoga tvoje razmatranje, upravljeno ovom cilju, neka se bavi 
životom i mukom raspetoga Gospodina. A ako bi ti se za vrijeme razmatranja pojavile iste misli i 
još te više uznemirivale, što će ti se lako dogoditi, nemoj se zbog toga prestrašiti, niti ostaviti 
razmatranje, niti se okreni njima kako bi im se suprotstavila, nego slijedi svoje razmatranje 
najintenzivnije što možeš, ne vodeći računa o tim mislima, kao da nisu tvoje. Doista, ne postoji bolji 
način od ovoga da im se suprotstaviš, makar te neprestano napadale. 

Završit ćeš potom razmatranje s ovom ili kakvom molbom: "Oslobodi me, Stvoritelju i 
Otkupitelju moj, od neprijatelja mojih u čast tvoje muke i tvoje neizrecive dobrote", ne okrećući 
razum k poroku jer i sama pomisao na nj nije bez opasnosti. Sa sličnom napašću nikada ne 
raspravljaj jesi li ili nisi na nju pristao jer je i to, pod prividom dobra, đavolska prijevara kojom te 
želi uznemiriti, obeshrabriti i učiniti malodušnim; ili se nada da će te, držeći te zaokupljenu takvim 
promišljanjima, navesti da padneš u kakvu nedopuštenu ugodu. Stoga ti je u ovoj napasti, kada tvoj 
pristanak nije jasan, dosta da sve ukratko ispovjediš svome ispovjedniku, ostajući potom mirna i ne 
misleći više o tome. A to učini na način da mu vjerno otkriješ svaku svoju misao i neka te u tome ne 
spriječi nikakav sram niti respekt. Ako u borbi protiv naših neprijatelja moramo biti ponizni kako 
bismo ih pobijedili, u ovome moramo biti još ponizniji budući daje ovaj porok gotovo uvijek kazna 
za oholost. 

Nakon što napast prođe, ono što trebaš učiniti jest da, premda se osjećaš slobodna i posve 
sigurna, u razumu ostaneš posve udaljena od onih objekata koji su ti prouzročili napast, makar bi se 
zbog dobra kreposti ili kojega drugog dobra osjetila potaknutom djelovati drukčije. Doista, ovo je 
prijevara poročne naravi i zamka našega lukavog protivnika koji se preobražava u anđela svjetla 
kako bi nas odvukao u tamu.“ (Duhovni boj XIX) 

Razmisli! Jesam li svjestan izranjenosti svoje duše i duša drugih ljudi požudom? Koliko 
požuda tijela djeluje na mene i da li zazivam Isusa da me oslobodi? Jesam li spreman po Marijinim 
rukama prihvatiti umiranje sebi, Isusu za ljubav, kako bih mogao u životu odgovorno i zrelo ljubiti 
sebe i bližnjega, osobito drugi spol? 

Požuda očiju 

Stvoreni svijet je lijep i dostojan našeg divljenja. On je djelo i odraz Božje moći i dobrote. 
Može nas potaknuti na molitvu i uzdići na motrenje duhovne nevidljive stvarnosti. Polazeći od 
svijeta čovjek može spoznati Božju moć i dobrotu. Grijeh je unio nered u ljudsko srce i odrazio se i 
u njegovu odnosu prema dobrima svijeta. Čovjek umjesto da se služi za njega stvorenim dobrima i 
preko stvorenja uzdiže do Stvoritelja, snizuje se do robovanja i pohlepe za zemaljskim dobrima. 

Sv. Augustin potiče: „Kao što sam kazao dvije stvari čine teškim put kršćana, privlačnost 
sjetilnoj ugodi i podnošenje patnje. Zbog toga bolo tko da je u boju neka zna da se suočava sa 
cijelim svijetom, i pobjeđuje ga ako boreći se nadvlada ove dvije poteškoće. Neka pobijedi sve što 
zavodi i sve što prijeti: sjetilna radost je prolazna i isprazna, ako želiš ući kroz uska vrata zatvori 
vrata požudi i strahu, sredstva kojima napasnik obara dušu. Požuda stavlja na kušnju po 
obećanjima, a patnja stavlja na kušnju po prijetnji. Ima duša ono za čim treba gajiti veliku želju da 
se ne obazire na ove požudne želje, ima se čega bojati da se ne boji ovih prijetnji. Ne treba dokinuti 
želju nego je usmjeriti na Dobro, ne treba ugasiti strah nego ga usmjeriti drugdje. 

Što si pohlepno žudio ti koji si popuštao laskavosti svijeta? Požudu tijela, požudu očiju, 
oholost života. Ne znam tko je ovaj pakleni pas sa tri glave ali poslušaj apostola Ivana: 

„Ne ljubite svijeta, ni što je u svijetu. Ako tko ljubi svijet, nema u njemu ljubavi Očeve. Jer 
što god je svjetovno - požuda tijela, požuda očiju i oholost života - nije od Oca, nego od svijeta. 
Svijet prolazi, i požuda njegova, a tko čini volju Božju ostaje dovijeka” (1 Iv 2, 15-17). 

Ovaj svijet koji se naslađuje duhom svijeta nije upoznao svoga Tvorca, tvoja ljubav neka 
primjeni smjer, neka pokida veze sa stvorenjima i priveže se Stvoritelju. Neki kažu za druge da 
velik je to čovjek? Zašto, zato što poznaje mnoge stvari, a ja želim znati samo što on ljubi? U 
požudi tijela je užitak, u požudi očiju je radoznalost i bogatstvo, u životnim ambicijama je oholost. 
Tko pobijedi ove tri stvari pobijedio je požudu, koja ima puno ogranaka ali smo tri grane“. (Govor 
313 A) 


Požuda očiju se sastoji u neurednoj i znatiželjnoj sklonosti prema zemaljskim dobrima. 
Zemaljske materijalne stvari očaravaju čovjeka i zavode ga, te čine da on zaboravi na svoje 
dostojanstvo gospodara zemlje. I umjesto da prepoznaje Boga, koji providonosno upravlja i vodi 
svijet, čovjek se navezuje na prolazna dobra, požudno ih želi, traži, nagomilava te zaboravlja na 
Boga i vječnu domovinu. Pišući o požudi očiju sv. Ljudevit kaže: 

„Zemaljska mudrost, o kojoj govori sv. Jakov, jest ljubav prema dobrima ove zemlje. S tom 
se mudrošću mudraci ovoga svijeta potajno združuju kad im se zalijepe srca na ono što posjeduju, 
kada vode parnice i nepotrebne razmirice da nešto steknu ili sačuvaju, kada velik dio svog vremena 
ni o čem drugom ne razmišljaju i ne govore osim o vremenitim stvarima. Za njih se jedino i zalažu, 
dok se za svoje spasenje i za sredstva tog spasenja, kao što su ispovijed, pričest ili molitva, brinu tek 
površno, nemamo i povremeno, samo da pred ljudima sačuvaju izgled pobožnosti” (LJVM 80). 

Čovjek zaražen požudom očiju zaustavlja se na vanjštini, na vremenskom dobru. Tom 
napašću je đavao napastovao i samog Isusa u pustinji: „Đavao ga onda povede na goru vrlo visoku i 

pokaza mu sva kraljevstva svijeta i slavu njihovu pa mu reče: „Sve ću ti to dati ako mi se ničice 
pokloniš.“ Tada mu Isus reče: „Odlazi Sotono““ (Mt 4, 8-10). Mnogi ljudi nažalost podlegnu toj 
napasti i za njih je jedina prava sreća posjedovanje bogatstva i u njemu pronalaze jedinu sigurnost 
za svoju budućnost. Još je apostol Pavao opominjao kršćane da bdiju nad tom požudom: „A oni koji 
žele da postanu bogataši upadaju u napast, u zamku i u mnoge lude i pogubne želje što strovaljuju 
ljude u propast i uništenje, jer pohlepa za novcem je izvor svih zala. Budući da su joj se neki 
predali, zalutali su od vjere i proboli sami sebe mnogim teškim mukama” (1 Tim 6, 9-10). 

Prema klasičnoj katoličkoj tradiciji požuda očiju se očituje u škrtosti. Crkva uči da čovjek 
ima pravo na privatno vlasništvo, ali i da zemaljska dobra trebaju biti svima na raspolaganju. Svi 
imaju pravo na minimum potreban za dostojanstveni život. Škrtac više od svega ljubi novac i 
bogatstvo. On gomila dobra i uživa u gomilanju posjeda te ne želi dirati u dobra koja je nagomilao. 
Ne koristi se novcem da služi sebi i drugome, nego postaje robom bogatstva ili užitaka koje mu ono 
može pružiti. Na taj način zemaljska dobra postaju pravi idoli kojim se ljudi klanjaju umjesto Bogu. 
Osoba koja posjeduje materijalna dobra trebala bi se njima poslužiti za svoje potrebe i u skladu s 
mogućnostima priteći u pomoć siromasima, te tako sudjelovati u ostvarivanju planova Božje 
providnosti u ovome svijetu. O toj opasnosti zatvaranja srca pred Bogom, zbog navezanosti na 
bogatstvo, svetac piše: 

„Kako je ta Vječna Mudrost u sebi blaga, laka i zahtjevna, ma da je tako sjajna, divna i 
uzvišena! Ona poziva ljude da ih nauči kako će biti sretni, ona ih traži, smiješi im se i napunja ih 
nebrojenim dobročinstvima, pretječe ih na tisuću raznih načina i ide sve dotle dok ne sjedne na prag 
njihove kuće da ih čeka i pruži im dokaze svoga prijateljstva. Možemo li imati srce koje će odbiti 
ovu blagu pobjednicu!? O, kako su nesretni veliki i bogati ako ne ljube Mudrost! Kako su 
zastrašujuće riječi koje im upravlja! Ne možemo ih pravo ni prevesti: Gospod će vas napasti brzo i 
užasno jer za velikaše je nemilosrdna kazna, a moćnici će biti moćno kažnjeni. Njih očekuje oštra 
istraga (usp. Mudr. 6, 5-8). Dodajmo tim riječima i neke od onih koje im je Mudrost rekla ili 
zapovjedila da im se kažu nakon što se utjelovila. Ali jao vama bogataši (Lk 6, 24). Lakše je devi 
proći kroz iglene ušice, nego bogatašu ući u kraljevstvo nebesko (Mt 19, 24; usp. Mk 10, 25; Lk 18, 
25). Ove je posljednje riječi božanska Mudrost toliko puta ponovila dok je boravila na zemlji da su 
je tri evanđelista zapisala gotovo na isti način, a da nisu ništa izmijenili. Bogati bi zbog njih trebali 
plakati, vikati, zapomagati: Pazite sad, bogataši! Udarite u plač i jaukanje nad nevoljama koje će 
vas zadesiti (usp. Jak 5, 1). Ali jao, oni imaju ovdje na zemlji svoju utjehu i kao da su začarani 
svojim uživanjem i bogatstvom pa ne zapažaju nevolje koje im prijete nad glavom” (LJVM 5-6). 

Škrtost se uglavnom očituje u nagomilavanju suvišnih predmeta, dobara, novca, nakita, 
dragocjenosti. Uživa se u posjedovanju i promatranju tih stvari, osobito rijetkih predmeta koji se 
posjeduju. Previše se tuguje zbog gubitka nekog dobra, ponekad i sitnica, te se živi u strahu od 
gubitka, tako da strah, nemir i nezadovoljstvo, popraćeno trajnom pohlepom, čine da osoba 
zaboravi Boga i vječno spasenje. Prema drugima, škrta osoba postaje tvrda srca, nije spremna 
pomoći ni od svoga preobilja, a sklona je lihvarenju. Nastoji prisvojiti tuđe stvari, uskraćuje 
bližnjemu zasluženu plaću, a ponekad i najbližima negira potrebno za život, spremna je na 
nepravdu, kršenje obećanja i ideala, pohlepno želi uvećati dobare, pa i na nepravedan način, a 
neuredno i sebično zadržava stečeno. Škrtac zaboravlja na smrt, vječnost, Boga. Izgubio je slobodu 
srca. Isus je izravno opominjao: „Gdje je tvoje blago tuje i tvoje srce“ (Mt 6, 21). 

Razmisli! Zahvaljujem li Bogu za materijalna dobra oslanjam li se na njegovu očinsku providnost? 
Jesam li spreman pomoći drugima u potrebi? Koliko novost Evanđelja prožima moj odnos prema 
materijalnom svijetu ? 

Oholost života 

Treća požuda koja kao posljedica grijeha djeluje u ljudskom srcu je oholost života koja se 
sastoji u isticanju samoga sebe, vlastite slave i veličine. Kršćanska duhovna tradicija ukazuje na 

oholost kao prvu od svih mana i glavnih grijeha koja je izvor svih drugih zala. Ohola osoba 
uveličava svoje sposobnosti, sebe smatra superiornim u donosu na druge, te svjesno izgrađuje lažnu 
sliku o sebi. Središte njezina života, suda, mjere, odluka i vrednovanja tako postaje vlastiti uznositi 
ego. Oholica odbija sebi i drugima priznati ograničenosti, slabosti i bijedu u svojoj osobnoj 
povijesti. Te dimenzije svoga bića ohola osoba potiskuje i negira jer radije želi živjeti u iluziji 
vlastite veličine i uzvišenosti. Tako osoba postaje zarobljenik same sebe i spremna je 
instrumentalizirati druge. 

Prema katoličkoj tradiciji, oholost, u odnosu na sebe u duši, očituje se u tome što osoba teži 
prema traženju slave te u lijenosti u duhovnom životu. Oholica se ne smatra malenim ni pred 
Bogom samim. Sebe drži središtem svega i vrednotom kojoj se i drugi moraju pokloniti. Sebe 
precjenjuje, druge podcjenjuje, vlastohlepan je i častohlepan, nametljiv, preuzetan, ambiciozan, 
govori o tuđim manama ističući svoje vrline ili ih glumi i na umjetan način pokazuje drugima, tašt 
je. Smeta mu svatko tko više ili bolje zna od njega. Bijesan je kad njegovo samoljublje naiđe na 
neprihvaćanje ili zapreke kod drugih. Ne priznaje druge boljima i sposobnijima, pa ne prihvaća 
savjet ni naredbe. Drži se savršenim, te se ne trudi oko svoga obraćenja. 

Oholost uvijek ostaje glavnom zaprekom na čovjekovom duhovnom putu. Ona je prva i 
glavna od duhovnih mana iz koje proizlaze mnogi drugi grijesi. U temeljima narušava svaki 
krjepostan život i najveća je zapreka duhovnom rastu. Katolička tradicija jednodušno smatra da se i 
grijeh anđela sastojao baš u oholosti, u buntu prema Bogu, zbog isticanja vlastite veličine. Oholost 
je glavna zapreka djelovanju Božje milosti. Bog se oholima protivi, a poniznima daje milost (usp. 
Jak 4, 6). O životnoj oholosti koja postaje ta đavolska mudrost, Montfort piše: 

„Đavolska je mudrost štovanje časti i ljubav prema njima. S tom se mudrošću združuju 
mudraci ovoga svijeta kada, makar i potajno, teže za veličinom, čašću, dostojanstvom i uzvišenim 
službama, kada traže da ih ljudi priznaju, časte, hvale i da im plješću, kada u svom proučavanju, 
poslovima, borbama i riječima traže samo ljudsku slavu želeći da ih svi smatraju pobožnim i 
učenim ljudima, velikim vođama, pravnim stručnjacima, ljudima neobičnih zasluga i značenja, kad 
ne mogu podnijeti da ih se prezire ili osramoti, te skrivaju sve što je na njima manjkavo, a ističu 
lijepo” (LJVM 82). 

Ohola osoba ne uviđa život kao stvarnost koju treba otkriti, prepoznati kao dar i prihvatiti. 
Ona se zavarava da treba život nadomjestiti nečim što je isključivo njeno djelo. U biti, oholost ne 
prepoznaje u životu dinamiku dara ni Boga darovatelja, nego sve pripisuje sebi, tražeći u svemu 
svoju slavu i veličinu. Još je apostol Pavao opominjao: „Ta tko tebi daje prednost? Što imaš da nisi 
primio? Ako si primio, što se hvastaš kao da nisi primio“ (1 Kor 4, 7). Ohola osoba postaje 
nesposobna za autentične odnose s drugima i s Bogom. Za nju su drugi predmet kojima se služi ili 
napast od koje se treba obraniti, jer prenaglašeno cijeni sebe, svoje sposobnosti i talente bez da 
prepoznaje Boga kao darovatelja svakog dobra. Ohola osoba uveličava vlastitu uzvišenost kao da 
joj talenti nisu dani od Boga za služenje i ljubav, ili se samodopadno naslađuje dobrim djelima koja 
čini, kao da Bog nije prisutan u tome kao providonosni činitelj koji daje snagu i milost da se čini 
dobro. Traženje slave, časti, hvale i odobravanja uvijek prati oholost. Ohola osoba ne slavi Boga u 
životu zbog njegovih darova, nego slavu traži i pripisuje je sebi, te na taj način krade Bogu slavu. 

Govoreći o tom stanju duha u svijetu, svetac piše: „Svjetski čovjek je uvijek ohol, 
istovremeno kad se snizuje, želi da pred očima zasja njegova skromnost i finoća, očaran je da može 
pokazati svoje talente, dobra i moć. On prikriva i skriva svoje mane kako bi pokazao svoju slavu. 
Umanjuje sve sebi jednake kako bi posvuda sebe uzdigao. Posjećuje samo ugledne, a prezire 
siromahe. Prepoznaje se oholost svjetovnjaka, njegova je slava isprazna i varava, njegov izgled, 
njegova odjeća i njegovo kretanje. Dok hoda, dok govori žudi samo za uzvišenošću, uznositošću, 
veličinom i raskošću. Braneći svoje tijelo samo njega sluša i pred njim se snizuje. Gorljivo 
zapovijeda, smatra se mudrim, voli prednjačiti u svemu, čak i u poniznosti” (P 29, 63-66). 

Oholost se u odnosu na druge najčešće izražava u srdžbi i zavisti. Zavist se rađa iz oholosti, 
a sastoji se u žalosti zbog tuđeg materijalnog ili duhovnog dobra. Može se pretvoriti i u mržnju, a 
redovito se izražava u podcjenjivanju, ogovaranju, rovarenju, spletkarenju i uživanju u tuđem zlu. A 

samu osobu koja je zavidna, izjeda i ogorčuje vlastiti jad i pakost. Dok srdžba, iako svaka nije 
grješna npr. roditelja, starješina zbog počinjenog zla ili nepravde, grijehom postaje kad je 
bezrazložna, neuredna i pretjerana. Osoba ne zna pravo reagirati na vanjske podražaje i zapreke, te 
pokazuje svoju razdražljivost, neumjerenost i slabost. U srdžbi čovjek gubi kontrolu, postaje 
smiješnim, naprasitim, agresivnim i teži za osvetom i nanošenjem štete bližnjemu. 

Posebna vrsta oholosti na koju redovito ukazuju duhovni autori pa tako i sv. Ljudevit je 
duhovna oholost. Kada osoba pođe putem obraćenja i redovite molitve, tada treba paziti na 
dinamike duhovnog života, jer redovito postoje đavolske napasti koje prate buđenje i rast u vjeri. 
Jedna od njih je duhovna oholost. Osoba, svjesno ili nesvjesno, zbog toga što se obraća, moli i raste 
u duhovnom životu može pasti u napast uznošenja samoga sebe tako da se počne smatrati boljom od 
drugih, naprednijom, zaslužnijom, te počne tražiti slavu zbog svoga umišljenog napretka u 
duhovnim stvarima. Duhovno ohole osobe nastoje oko molitve prvenstveno tražeći utjehu koju 
molitva ponekada donosi, a ne Boga niti istinsko obraćenje i rast u krjepostima. One redovito teže i 
za Božjim darovima, ali ne s dokraja čistom nakanom služenja i izgradnje Crkve. Uživaju u ulozi 
duhovnih učitelja drugih ljudi. Pa čak i kada vjernik dobije darove od Boga, mora se znati s njima 
duhovno okoristiti. Sv. Ljudevit se puno puta u svojim djelima vraća na profinjene napasti. 
Donosimo samo nekol ik o poticajnih tekstova: 

„Budite uistinu uvjereni, da je sve što je u nama najvećim dijelom pokvareno po grijehu 
Adamovu i po našim osobnim grijesima, i to ne samo tjelesna sjetila, nego također moći duše. Niste 
li opazili da Gospodin često puta odvraća oči svoje od darova i milosti kojima nas je obasuo ? 
Zašto? Naš pokvareni duh promatra te darove i milosti i djela, koja iz njih izviru, sa 
samodopadnošću i zlom nakanom i nadutošću, pa ih tako kaljamo i kvarimo. Kada, dakle, pogled i 
misli ljudskoga duha tako pokvare najbolja djela i božanske darove, što da tek reknemo o činima 
naše vlastite volje, koji su još pokvareniji nego li oni duha” (PPK 47)? 

Razmisli! Jesam li svjestan raznih poticaja oholosti u mom životu? Savladavam li samoga sebe? 
Raspoznajem li duhovnu oholost koja se redovito javlja na putu rasta u vjeri? Utječem li se Mariji 
da me uči poniznosti? 

4.2. Grijeh, narav, vrste i posljedice te borba protiv grijeha 

Crkva definira grijeh „kao prekršaj protiv razuma, ispravne savjesti, prijestup je istinske 
ljubavi prema Bogu i bližnjemu, zbog izopačene privrženosti nekim dobrima. On ranjava čovjekovu 
narav i ugrožava ljudsku solidarnost; definiran je kao riječ, čin ili želja protiv vječnoga zakona. 
Grijeh je uvreda Bogu. „Tebi, samom tebi ja sam zgriješio i učinio što je zlo pred tobom“ (Ps 51 ,6). 
Grijeh se diže protiv ljubavi Božje prema nama, udaljuje od nje naša srca. Kao i prvi grijeh to je 
neposlušnost, buna protiv Boga, radi volje da čovjek postane kao bog spoznajući i određujući dobro 
i zlo. Grijeh je, dakle, ljubav prema sebi sve do prijezira Boga. Zbog tog oholog uzdizanja samoga 
sebe grijeh je dijametralno oprečan Isusovoj poslušnosti koja ostvaruje spasenje. Upravo u muci, u 
kojoj će ga Kristovo milosrđe pobijediti, grijeh u najvećem stupnju očituje svoju žestinu i svoje 
mnogoličje. Kristova žrtva tajanstveno postaje izvor iz kojega će neiscrpno izvirati oproštenje 
grijeha“(KKC 1849-1851). 

Sv. Ljudevit u djelu Ljubav vječne Mudrosti motri muku Kristovu i oslanjajući se na sv. 
Tomu Akvinskog i crkvene oce uči daje Isus trpio ne samo općenito za grijehe cjelokupne ljudske 
povijesti, nego i za svakoga čovjeka osobno. 144 Na taj način Montfort želi dovesti vjernika i njegov 
grijeh do opredjeljenja pred Isusom koji je za njega trpio. To uistinu postaje pravi poticaj za napor 
oko istinskog odbacivanja grijeha i obraćenja. 

„Njegova je presveta duša bolno trpjela zbog grijeha svih ljudi koji su vrijeđah njegovog 
ljubljenog Oca, kao i zbog vječne osude tolikog broja duša koje ne prihvaćaju njegovu muku i smrt 


144 Teološki temelj ovog poimanja je postavka koju zastupaju crkveni oci među njima i sv. Toma Akvinski daje Isusova 
duša još od prvog trenutka stvaranja ima blaženo viđenje Boga, dakle u Bogu i cjelokupne ljudske povijesti. 

kao izvor spasenja. Duša mu je suosjećala ne samo sa svim ljudima, već i sa svakim pojedinim koga 
poimence poznavaše“ (LJVM 162). 

A zbog uzajamne ljubavi i povezanosti Isusa i Marije Montfort naglašava da treba „imati 
čvrstu odluku da ćemo izbjegavati bar svaki smrtni grijeh koji vrijeđa majku ništa manje nego Sina“ 
(PP 99). „Može li se reći da netko uistinu ljubi i časti Presvetu Djevicu, dok svojim grijesima 
ranjava, probada, razapinje na križ i pogrđuje bez ikakva milosrđa Isusa Krista, njezina Sina“ (PP 
98)? 

Velika je razlika među samim grijesima i u njihovoj težini. Sveto pismo donosi više popisa 
grijeha. Tako, na primjer, Poslanica Galaćanima suprotstavlja djela tijela plodovima Duha: »A očita 
su djela tijela. To su: bludnost, nečistoća, razvratnost, idolopoklonstvo, vraćanje, neprijateljstvo, 
svađa, ljubomora, srdžbe, spletkarenja, razdori, strančarenja, zavisti, pijančevanja, pijanke i tome 
slično. Unaprijed vam kažem, kao što vam već rekoh: koji takvo što čine, kraljevstva Božjega neće 
baštiniti« (Gal 5, 19-21). 

Grijehe možemo razlikovati po njihovu predmetu, kao što je to slučaj sa svakim ljudskim 
činom, ili prema krepostima kojima se suprotstavljaju. Jednako tako, grijehe možemo podijeliti i 
prema tome odnose li se na Boga, bližnjega ili nas same; mogu se dijeliti na duhovne i tjelesne 
grijehe; na grijehe misli, riječi, djela ili propusta. Crkva svojim učenjem kaže da je prikladno 
grijehe prosuđivati upravo po njihovoj težini (KKC 1846ss). 

Prije svega treba naglasiti da se svi ljudi rađaju u stanju istočnoga grijeha kojim je ranjena 
njihova iskonska narav. Osim toga razlikovanje između smrtnoga i lakoga grijeha vidimo već u 
Svetom pismu, a nametnulo se u crkvenoj predaji. Također znamo da takvo razlikovanje potvrđuje i 
ljudsko iskustvo. Smrtni grijeh u čovjekovu srcu razara ljubav teškom povredom Božjega zakona. 
On čovjeka odvraća od Boga koji je njegova posljednja svrha i blaženstvo, te »na njegovo mjesto« 
stavlja niže dobro. Laki grijeh ne uništava ljubav, premda je vrijeđa i ranjava. 

Sv. Ljudevit Montofrski ovako opisuje to razlikovanje grijeha i njihove učinke u duši: 
„Istočni grijeh vlada u nama od rođenja. Adam nas je svojim grijehom sve zarazio. Nakon krštenja 
čovjek slobodnom voljom sam čini grijeh koji zovemo sadašnji, aktualni, smrtni ili teški. Smrtnim 
grijehom uvijek gubimo milost. Čovjek se izlaže nemilosti pravednog i besmrtnoga Boga. Tako 
čovjek zaslužuje vječnu kaznu. Laki grijeh slabi milost Duha Svetoga, a kazna je vremenita". (P 
109,21-25) 

„Sebeljublje je posve suprotno od svete vatre božanske ljubavi, treba sve trpjeti i sve učiniti 
kako bi se protjeralo ovu profinjenu pakost. Kako bi se gorilo mojim čistim plamenom, kako bi se 
kušalo moje sveto pomazanje, treba mrziti svoju dušu čak do mrtvljenja. Moja spasonosna vatra se 
gasi vodom lakih grijeha. Tko ih ne čini svojevoljno, doći će do čiste ljubavi neba" (P 5, 29-31). 

Kad se čovjekova volja usmjeri prema nečemu što se po sebi protivi ljubavi, po kojoj se 
čovjek usmjerava prema konačnoj svrsi a to je sjedinjenje s Bogom i život vječni, grijeh je zbog 
svog predmeta smrtan, bio on protiv ljubavi prema Bogu - kao što je psovka, krivokletstvo i slično, 
ili protiv ljubavi prema bližnjemu - kao što je ubojstvo, preljub i slično. Nekad se pak volja 
grešnikova usmjerava na ono što u sebi sadrži neki nered, ali se ipak ne protivi ljubavi prema Bogu 
i bližnjemu, kao što su isprazne stvari, riječi, neumjesni smijeh i slično. Takve stvari su laki 
grijesi. 145 

Da neki grijeh bude smrtan, istodobno se traže tri uvjeta: »Smrtni je grijeh onaj kojemu je 
objekt teška stvar, a učinjen je pri punoj svijesti i slobodnim pristankom«, piše papa sv. Ivan Pavao 
II. u svojoj apostolskoj pobudnici »Pomirenje i pokora«, gdje nastavlja: »Valja pridodati (...) da su 
neki grijesi unutarnje, sami po sebi, teški i smrtni s obzirom na svoju težinu. Postoje, naime, čini 
koji po sebi samima i u sebi samima, neovisno o okolnostima, nisu nikad dopustivi, zbog samoga 
njihovog predmeta. Ukoliko su ti čini počinjeni s dovoljno svijesti i slobode, oni su uvijek teški 
prijestupi.« 


145 B. Zomparelli, Peccato, u DES II, str .1896 - 200. 

Tešku stvar ili »tešku materiju« grijeha pobliže određuje Deset zapovijedi, prema Isusovu 
odgovoru mladiću: »Ne ubij, ne čini preljuba! Ne ukradi! Ne svjedoči lažno! Ne otmi! Poštuj oca i 
majku!« (Mk 10, 19). Težina grijeha je veća ili manja, na primjer ubojstvo je veće od krađe. Treba 
voditi računa, preporučuje Katekizam, i o svojstvu povrijeđenih osoba: nasilje nad roditeljima po 
sebi je veće od nasilja nad strancem. 

No, niti lakim grijesima ne smijemo pridavati »malu važnost«, to vrijedi za sve kršćane a 
posebno osobe Bogu posvećene. Jer, mnoge lake stvari stavljene zajedno čine jednu tešku; mnogo 
kapljica vode pune rijeku, kao što i puno zrnaca skupa čine hrpu. To znači da grijeh povlači za 
sobom grijeh, a ponavljanjem istih čina rađa se mana. Iz nje proizlaze izopačena nagnuća koja 
zasljepljuju savjest i iskrivljuju kon kr etne sudove o dobru i zlu. 146 

Lallement, jedan od klasika katoličke duhovne literature tako poticajno uči: „Sto svjetovnim 
osobama učini smrtni grijeh, duhovnim osobama to bude po lakom grijehu. U svjetovne osobe strast 
potamni djelovanje svjetla vjere i razuma. Pokvareni osjećaj smuti rasuđivanje i ona zapada u 
najgore nerede (...) Na taj način otvrdnemo i naviknemo se na mnoštvo lakih grijeha. Taština, 
osjetnost, sklonost našim malim lagodnostima guše u nama svjetlo kojim opažamo zlo što ga 
skrivaju različite pogreške. Držimo skrupuloznim one koji se radi svoje osjetljive savjesti drukčije 
ponašaju. I laskajući sami sebi poljepšavamo tisućama izlika strast koja nas zasljepljuje. Izmišljamo 
kakvu dobru nakanu i nakon toga prelazimo preko svih poticaja milosti. 

Pad duše dolazi od umnažanja lakih grijeha, koji smanjuju rasvjetljenje i božanska 
nadahnuća milosti, slabe duševnu gorljivost i snagu koja nam je potrebna za uspješno odupiranje 
navalama neprijatelja. Tako dolazi zaslijepljenost, slabost, čest pad, navika, neosjetljivost, jer kada 
imamo sklonost, griješimo i ne opažajući grijeh. 

Tko ne mari za izbjegavanje lakih grijeha prijeti mu opasnost da se izgubi upravo u 
najsjajnijim uspjesima svojega rada za spas bližnjega. Nije moguće da tako živeći ne padne u smrtni 
grijeh ne opazivši to ponekad i sam. Ali on ne prestaje biti odgovoran za grijehe što ih čini u svom 
neznanju, jer je ono kao hotimice planirano. 

Oni koji brižno izbjegavaju lake grijehe obično osjećaju u sebi pobožnost i imaju u duši 
moralnu sigurnost da su u stanju milosti. Oni što bez straha padaju u lake grijehe ne osjećaju utjehu 
prave pobožnosti i Duh Sveti im ne daje sigurnosti da su u stanju milosti. Kada padnemo u laki 
grijeh, i to zamijetimo, trebamo se u srcu Bogu pokloniti i s ljubavlju Mu se obratiti, s pouzdanjem 
moliti za oproštenje i nikad se ne predati malodušnosti i nemiru“. {Nauk o duhovnom životu III, 2,1) 

Mane su povezane uz glavne grijehe, koji se zovu tako jer rađaju druge grijehe, druge mane: 
oholost, škrtost (lakomost), zavist, srdžba, bludnost, neumjerenost u jelu i piću, lijenost ili nehaj. I 
među samim teškim grijesima postoji dinamika njihova uzajamnog odnosa. 

Papa sv. Grgur Veliki uči: „Poroci i grijesi koji nas napastuju, i koji u nevidljivoj bitci protiv 
nas se bore su u službi oholosti koja njima vlada, neki slijede kao vođe a drugi kao vojska. Svi 
grijesi ne zauzimaju srce na isti način. Dok oni veći, kojih je manje iznenade dušu koja je nehajna, 
oni manji koji su brojniji masovno dolaze. Sama kraljica poroka, oholost, kada zauzme srce odmah 
ga predaje sedmorici smrtnih grijeha, kao nekim svoji vođama kako bi ga opustošili. To jest vojska 
slijedi ove vođe jer je jasno da iz njih proistječe mnoštvo grijeha i poroka. Ovo će biti jasnije ako 
citiramo popis koliko je to moguće razlikujući vođe vojske. 

Korijen svakog grijeha je oholost. Njene prve grane su sedam teških grijeha, svi proizlaze iz 
ovoga otrovnoga korijena, to jest: oholost, škrtost, zavist, srditost, blud, neumjerenost u jelu i piću 
te lijenost. Evo zašto naš Gospodin vidjevši da smo zarobljeni grijehom je došao i prihvatio duhovni 
boj kako bi nas oslobodio. Ali ovi pojedini grijesi imaju po cijelu vojsku protiv nas. Uistinu iz 
oholosti se rađa neposluh, odbojnost, dvoličnost, svađe, nesloge, umišljaji novotarija. Iz zavisti 
proizlaze mrmljanja, oduzimanja, radost zbog nesreća drugoga, žalost zbog njihova uspjeha. Od 


146 G. Thils, Santita cristaina, Ed. Paoline, Milano, 1965, str. 861 - 875. 

srdžbe proizlaze svađe, oholost duha, uvrede, psovke. Od škrtosti proizlaze izdaje, krađe, laži, 
nemiri, krivokletstva, nasilje, tvrdoća. Od neumjerenosti u jelu i piću proizlaze luda radost, 
nepristojnosti, brbljavost, zatupljenost duha. Blud rađa zaslijepljenost duha, nepristojnost, 
nepostojanost, žurba, egoizam, mržnja na Boga. Dakle kada sedam glavnih grijeha prodru u srce, 
uzrokuju toliko drugih grijeha kao da se radi o nekoj vojsci koja maršira. Od ovih sedam grijeha dva 
su tjelesna a pet je duhovnih. Ali svi su međusobno povezani da ne dolazi jedan a da ne povuče i 
druge.“ ( Moralia XXXI, 80-81). 

Katehetska tradicija podsjeća da postoje i grijesi »koji vapiju u nebo«: krv Abelova, 
sodomski grijeh, jauk potlačenog naroda u Egiptu, jauk stranca, udovice i sirote, te nepravda prema 
nezaposlenom radniku. »No pohuli li tko na Duha Svetoga, nema oproštenja dovijeka; krivac je 
grijeha vječnoga« (Mk 3, 29). Božje milosrđe ne pozna granica, »ali tko namjerno odbaci prihvatiti 
ga pokajanjem, odbacuje oproštenje vlastitih grijeha i spasenje što ga Duh Sveti nudi. Takvo 
otvrdnuće može dovesti do konačnog nepokajanja i vječne propasti« (KKC 1864). Grijeh je 
osoban čin. Osim toga odgovorni smo i za grijehe što ih drugi čine, kad u njima sudjelujemo: 
učestvujući u njima izravno i svojevoljno; naređujući, savjetujući, hvaleći ili odobravajući ih; ne 
prijavljivajući ih ne sprečavajući ih, kad smo to dužni učiniti; štiteći one koji čine zlo. 

Kada govorimo o Deset zapovijedi, onda znamo da izriču zahtjeve ljubavi prema Bogu i 
prema bližnjemu. Prve tri se odnose ponajprije na ljubav prema Bogu, a ostalih sedam na ljubav 
prema bližnjemu. No, one su »nerazdruživa cjelina«; svaka upućuje na svaku drugu i na sve skupa; 
one se međusobno uvjetuju. Štoviše, i osvjetljavaju pa tvore cjelinu - pa »prekršiti jednu zapovijed, 
znači povrijediti sve ostale. Ne može se poštivati druge ljude, a da se ne blagoslivlja njihov 
Stvoritelj. Ne može se klanjati Bogu, a da se ne ljube svi ljudi, koji su njegova stvorenja« (KKC 
2069). 

Budući da izriču osnovne čovjekove dužnosti prema Bogu i bližnjemu, Deset zapovijedi u 
svom bitnom sadržaju objavljuju teške obveze. One su u biti nepromjenjive, i obvezuju uvijek i 
svagdje. Posluh zapovijedima obuhvaća i obveze koje su, po sebi, lake. Tako na primjer uvreda 
nanesena riječima zabranjena je petom zapovijedi, ali neće biti teški grijeh, osim zbog okolnosti ili 
nakane onoga koji je nanosi. 

Učinci grijeh su višestruki u duši i izvan nje. Grijeh je uvreda Bogu i kršenje vlastite 
savjesti, ah i oskvrnuće vlastitoga vjerničkog bića jer svaki vjernik je već po krštenju posvećen. 
Istovremeno grijeh nanosi štetu i zajednici vjernika jer narušava crkveno zajedništvo. Crkva uči da 
svaki učinjeni grijeh sobom nosi posljedice i kaznu koja može biti vječna i vremenita, a neke od 
njih ostaju i nakon valjane ispovijedi: 

„Da bi se shvatili ovaj nauk i praksa Crkve, treba imati u vidu da grijeh ima dvostruku 
posljedicu. Teški grijeh nas lišava zajedništva s Bogom čineći nas time nesposobnima da 
postignemo vječni život; to se lišavanje zove »vječna kazna« za grijeh. S druge strane svaki grijeh, 
pa i laki, povlači sa sobom nezdravu privrženost uz stvorenja, koju treba čistiti bilo na ovoj zemlji 
bilo poslije smrti u stanju zvanom čistilištem. To čišćenje oslobađa od takozvane »vremenite 
kazne« za grijeh. Ove dvije kazne ne smiju se shvaćati kao vrsta osvete koju Bog dosuđuje izvana, 
već kao posljedice same naravi grijeha. Obraćenje koje proizlazi iz goruće ljubavi može postići 
potpuno očišćenje grešnika, tako da ne ostane više nikakve kazne. 

Oproštenje grijeha i obnova zajedništva s Bogom donose oproštenje vječnih kazni za grijeh. 
Vremenite kazne za grijeh ipak ostaju. Strpljivo podnoseći patnje i svakovrsna iskušenja te, kada 
dođe taj dan, sučeljavajući se vedro sa smrću, kršćanin treba da ove vremenite kazne za grijeh 
nastoji primiti kao milost; mora se truditi da djelima milosrđa i ljubavi, te molitvom i raznim 
pokorničkim činima potpuno odloži »starog čovjeka« i obuče »novog čovjeka«. (KKC 1471- 1472) 

Kad se govori o grijesima treba isto tako napomenuti da ljudski čini za koje smo odgovorni 
su oni svjesni i slobodni, da bi ljudska odgovornost u dobru i zlu bila cjelovita potrebna je potpuna 
svijest i slobodna odluka. Božji zakon i zapovijedi su iste za sve ljude on se ne prilagođava 
postupno ljudima nego ljudi postupno trebaju duhovno rasti i usvajati sve Božje zapovijedi. Nitko 

ne može vlastitu slabost usvojiti kao kriterij za odrediti što je dobro a što zlo. Ipak im postupnost 
upoznavanja, željenja i činjenja dobra. Osoban odgovornost je srazmjema je aktualnom, trenutnom 
stanju shvaćanja i pristajanja uz dobro u svojoj konkretnoj životnoj situaciji. Ali isto tako valja 
naglasiti da smo pred Bogom odgovorni ne samo za konkretne čine i odabire u životu nego i za 
dobro oblikovanje vlastite savjesti, to jest svatko je dužan raditi na odgoju vlastite ispravne savjesti. 

Svetac naših dana papa Ivan Pavao II uči: „Bog ne zapovijeda nemoguće stvari, a 
zapovijedajući traži da se založiš da činiš ono što možeš, da moliš za ono što ne uspijevaš i pomoći 
će ti da mogneš“ (Veritas splendor S 103 i Fmiliaris consortio C 34). 

Talijanska biskupska konferencija u katekizmu za odrasle uči: „Objektivno moralo zlo i 
subjektivni grijeh se ne smiju miješati. Isto teško moralno zlo može za neke biti teški grijeh, a laki 
ili nepostojeći za druge, ovisno da li je njihova odgovornost potpuna, djelomična ili nepostojeća. 
Crkva je učiteljica i majka, sjedne strane odlučno uči istinu, s druge nastoji shvatiti ljudsku slabost 
i poteškoće određenih situacija.“ (La verita vi fara liberi 920 ) 

Upravo zbog ovog složenog stanja ljudskih situacija Isus je zapovjedio da ne sudimo druge 
nego da sud prepustimo Bogu koji sve poznaje, ali istovremeno je Crkva dužna naviještati svu istinu 
i prozivati objektivno moralo zlo i grijeh, pozvati na kajanje i Isusovo oproštenje, a koliko je tko 
subjektivno odgovoran i grešan prepušta Bogu i njegovu sudu. 

Ali isto tako svetačka tradicija potiče svakog vjernika na odlučnost volje u odbacivanju 
svakog grijeha kao i sklonosti na grijeh. Sv. Franjo Saleški uči: 

„Svi Izraelci zbilja iziđoše iz Egipta, ali ne iziđoše svi drage volje, zato u pustinji mnogi 
požališe, što nemaju egipatskoga luka i mesa. Tako ima i pokornika, koji se zbilja riješe grijeha, ali 
ne odbace grešne sklonosti. Obećaju, da ne će više griješiti, ali nekako preko volje, jer im se ne da 
lišiti i čuvati nesretnih grešnih naslada. Srce im se obraća k njemu kao Lotova žena k Sodomi. 
Uzdržavaju se od grijeha, kao bolesnici, što ne jedu dinja, jer im se liječnik grozi smrću, budu li ih 
jeli, a ipak im je teško, što ih ne smiju okusiti, govore i pogađaju se, bi li smjeli, rado bi ih barem 
pomirisali, pa drže sretnima one, što ih smiju jesti. Tako se eto i ovi slabi i mlitavi pokornici neko 
vrijeme uzdržavaju od grijeha, ali im je žao. Voljeli bi griješiti, a da ne budu osuđeni. Govore o 
grijehu s ushitom i nasladom, pa drže sretnima one, što griješe. 

Čovjek se odlučio osvetiti. Na ispovijedi se predomisli. No eto ga malo poslije među 
prijateljima, gdje s nasladom govori o svojoj svađi, pa veli, da bi učinio svašta, kad se ne bi bojao 
Boga. Spominje, daje težak Božji zakon, koji hoće da se prašta. Ej, daje Bog dopustio osvetu! Ah, 
tko ne vidi, da se taj jadnik riješio grijeha, daje zbilja izišao iz Egipta, ali ga srce vuče onamo, da se 
najede luka i češnjaka, kojim se hranio! Tako radi i žena, što se okanila grešne ljubavi, ali joj je 
drago, da joj se klanjaju i udvaraju. Jao, kolika pogibao prijeti takovima! 

Ti si, Filotea, odlučila, da ćeš živjeti pobožno. Nije dosta, da se samo ostaviš grijeha, nego 
moraš očistiti svoje srce od svake grešne sklonosti, jer ti u jednu ruku prijeti pogibao, da ćeš opet 
pasti, a u drugu ti ove jadne sklonosti neprestano slabe dušu i tako je tište, te ne bi mogla raditi 
dobrih djela brzo, marljivo i često, a to je ipak jezgra prave pobožnosti. Duše, što se odrekoše 
grijeha, ali još imaju te sklonosti i slabosti, nalikuju, čini mi se, boležljivim djevojkama. Nisu 
bolesne, ali su im bolesna sva djela; jedu bez slasti, spavaju bez odmora, smiju se bez veselja i vuku 
se, a ne idu. Tako i one duše rade dobro, ali tako mlitavo, te gube plod sva njihova i onako 
malobrojna i slaba dobra djela. 

Da obaviš ovo drugo čišćenje od sklonosti na grijeh, ponajprije moraš shvatiti golemo zlo, 
što nam ga donosi grijeh. To budi u nama duboko i skrušeno kajanje. Ako je pokajanje i maleno, ali 
osobito ako je združeno sa sakramentima, čisti nas dovoljno od grijeha, ako lije veliko i skrušeno, 
čisti nas i od preostalih grešnih sklonosti. Mala mržnja ili zloba uzrokuje, da nerado gledamo i 
izbjegavamo družbu onih, koje mrzimo. Ako li je mržnja smrtna i žestoka, izbjegavamo i mrzimo 
ne samo mrska čovjeka, nego bježimo i ne možemo podnositi ni njegovih saveznika, rodbine i 
prijatelja, pače ni njegove slike ni išta, što je njegovo. Tako i pokornik. Mrzi li slabo na grijeh, kaje 
li se samo slabo, pa i istinski, odlučit će doista, da ne će više griješiti. Ali kad zamrzi na grijeh, 

velikim i skrušenim pokajanjem odriče se ne samo grijeha već i svih grešnih okolnosti, što izviru iz 
grijeha ili vode u grijeh. Stoga se, Filotea, moramo iz petnih žila odbaciti i pokajati za sve, što je u 
vezi s grijehom. Kad se Magdalena obratila, omrznu joj grijeh i grešne naslade, pa više nikad i ne 
pomisli na njih. David ustvrdi, da ne mrzi samo na grijeh nego i na sve grešne putove i staze. Ovako 
se pomlađuje duša.A da to uzmogneš shvatiti i pokajati se, moraš obaviti ova razmatranja. Ako ih 
dobro obaviš, iščupat ćeš uz Božju milost iz svoga srca grijeh i glavna grešna nagnuća“. (Filoteja I, 
7-8) 


Obraćenje je proces u kojem je borba protiv grijeha, strasti i zlih sklonosti nezaobilazna. 
Napredak i nastojanje oko molitvenog života nužno mora pratiti i napredak u moralnom životu. Ne 
može se vjernik svakodnevno družiti s Bogom u molitvi i meditaciji i s teškim grijehom u duši s 
njim razgovarati u prijateljskom ozračju iskazujući mu ljubav i klanjanje. Ako netko želi biti Božji 
prijatelj treba paziti da ga ne povrijedi, ražalosti, da ne razapinje Isusa svojim grijehom dok s njim 
razgovara kao sa Spasiteljem. 

U borbi protiv grijeha sv. Ljudevit osim molitve, vjerniku daje klasične i trajno važeće 
savjete. Iskreno odricanje od grijeha, izbjegavanje grješnih prigoda i odbacivanje duha svijeta 
protivna duhu Kristovom. „Mrzim najvećom mržnjom svaki grijeh, pa i laki jer vrijeđa Boga 
samoga, jer nam zatvara nebo. Izbjegavam i njegov privid pa i u najmanjim prigodama. Grijehu 
naviještam rat kako bih vodio spasenju grješnika. Ničega se na zemlji ne bojim osim ove užasne 
nesreće. Pakao, kako god bio užasan, bez grijeha se čini ljubezan. Izbjegavam veliki i lijepi svijet 
jer je poguban“ (P 139, 45-47). 

Montfort naglašava i marijansku dimenziju napora za oduprijeti se grijehu. U borbama za 
ustrajnost u milosti, u padovima i podizanjima kao i u molitvi koja je redovita i ne navezana na 
osjećaje, Marija je prisutna i djelatna: 

„Prava je pobožnost prema Presvetoj Djevici postojana. Ona utvrđuje dušu u dobru, navodi 
je da ne izostavlja lako svoje pobožne vježbe, daje joj odvažnost opirati se navikama i načelima 
svijeta, dosađivanjima i strastima tjelesnim i đavolskim napastima. Zato osoba koja je ispravno 
pobožna majci Božjoj nije nimalo prevrtljiva, turobna, skrupulozna ili bojažljiva. Neću reći da 
katkad ne posrne i ne izgubi osjetnu pobožnost. Ali padne li ona se podigne pružajući ruku svojoj 
dobroj majci. Ako li ne nalazi osjetne ugodnosti u pobožnosti, ona se ne uznemiruje, jer pravednik i 
vjerni Marijin štovatelj živi o Isusovoj i Marijinoj vjeri, a ne o tjelesnim osjećajima“ (PP 109). 

Svetac je iz osobnog i pastoralnog iskustva bio duboko uvjeren u učinkovitost molitve svete 
krunice da bi se postigla milost istinskog obraćenja. On drži da molitva krunice ako se moli u duhu i 
po naputcima koje on daje, prije ili poslije sigurno vodi dušu do obraćenja i ustrajnosti u milosti do 
kraja. Kao što smo vidjeli, Montfort sam daje naputke za to, a donosi i svoja svjedočanstva i 
pastoralna iskustva o toj tajni milosti (usp. TSK 113, 135). Na kraju poziva čitatelja da se sam 
iskustveno uvjeri u to. 

„Ako se kao pravi kršćanin, iskreno želiš spasiti i ići stopama svetaca, te želiš potpuno 
izbjeći pad u bilo koji smrtni grijeh, slomiti svaku đavolsku zamku i ugasiti sve đavolske goruće 
strijele, onda moli onako kako nas je naučio i zapovjedio Isus Krist. Dakle, potrebno je svakoga 
dana moliti barem ružarij ili neku drugu molitvu jednake vrijednosti. Rekao sam, barem, jer ćeš 
svakodnevno moleći petnaest otajstava krunice zadobiti onoliko milosti koliko je potrebno da se 
držiš daleko od svakog smrtnog grijeha, da pobijediš svaku napast usred bujica bezakonja svijeta 
koje za sobom često i jače povlače, usred gustih tmina koje potamnjuju i one najprosvijetljenije, 
među zlim duhovima koji, vještiji više nego ikad, imaju manje vremena za napastovanje, zato 
napastuju lukavije, profinjenije i s više uspjeha. Oh, kojeg li čuda milosti po molitvi svete krunice 
da pobjegneš svijetu, đavlu, grijehu i tijelu te spašen dođeš u nebo! Ako ne želiš vjerovati ovome 
što govorim, vjeruj barem svojem osobnom iskustvu! Pitam te, kada si malo molio, onako kako se 
obično radi u svijetu, da li si, možda, uspijevao izbjeći neke veće padove i teške grijehe, koji su ti se 
u tvojoj zaslijepljenosti činili lakima? Stoga otvori oči i ako želiš sveto živjeti i umrijeti bez grijeha, 
barem smrtnoga, neprestano moli, moli krunicu svakog dana“ (TSK 139-140). 

Sv. Ljudevit uz molitvu, pokoru i milostinju naglašava važnost još jedne opće crkvene 
prakse za duhovni rast, a to je post i pokora. Prema klasičnom katoličkom poimanju praksa posta je 
usko povezana s obraćenjem i nutarnjim čišćenjem. 147 Praksa posta s različitim naglascima u 
pretjeranosti ili u opuštenosti je trajno prisutna u životu Crkve, a danas je preporučena na Drugom 
vatikanskom koncilu. Post je oduvijek smatran sredstvom za jačanje krjeposti, pomoć u molitvi i 
način da se duša više otvara volji Božjoj. Još u Starom zavjetu post je vidljivi čin po kome se od 
Boga traži oproštenje i milosrđe (usp. Ps 34; Tob, 12, 8). U Novom zavjetu sam Isus posti (usp. Mt 
4, 1-11), povezuje ga s obraćenjem (usp. Mt 6, 16-18) i preporuča uz molitvu kao sredstvo za 
pobjedu nad zlim duhovima. Ovaj rod se može istjerati samo postom i molitvom (usp. Mt 17, 21). 

Post podrazumijeva promjenu života. On je znak autodiscipline i vježbanja u materijalnoj i 
duhovnoj ljubavi. Ali valja naglasiti da je post iznad svega veza uz naš odnos s Bogom, to jest u 
duhovnom smislu važna je nakana koja mora biti usmjerena na Boga i njegovo služenje, a ne na 
čovjeka, samosvladavanje ili dijetu. 

Razmisli! Kakvo je moje iskustvo grijeha? Koja je dinamika mojih padova i koje pouke 
izvlačim iz tih bolnih iskustava? Što mi najviše pomaže u borbi protiv grijeha? Koji gore navedeni 
savjeti su mi u ovom trenutku najkorisniji? Na kojim područjima svoga moralnog života bi trebao 
još više molitve i ulaganja napora? 

4.2.1. Borba protiv sedam glavnih grijeha i grijesi protiv deset Božjih zapovijedi 

Borba protiv glavnih grijeha zapravo jedna vrsta kršćanskoga mrtvenja. Izvori grijeha su u 
trostrukoj požudi koju smo već opisali u glavnim crtama. Ove tri požude su i izvori i korijeni teških 
ili glavni grijeha. Duša koja ne bdije ponavljanjem istih grešnih čina predaje se u volji zlu i pada u 
duhovne mane. Duhovne mane se povezuju uz glavne grijehe, koji se zovu tako jer rađaju druge 
grijehe, druge mane: 

„Mane se mogu svrstati prema krepostima kojima se suprotstavljaju, ili se mogu povezati uz 
glavne grijehe što ih kršćansko iskustvo razlikuje slijedeći svetog Ivana Kasijana i svetog Grgura 
Velikoga. Zovu se glavnima, jer oni rađaju druge grijehe, druge mane. Glavni grijesi su: oholost, 
škrtost, zavist, srditost, bludnost, neumjerenost u jelu te lijenost.“ (KKC 1866). 

Dakle posebno teška posljedica grijeha jest stvaranje zlih navika, mana. Čestim 
ponavljanjem grješnih čina stiče se lakoća pada u grijeh i sklonost za zlo. Tako grješni čin prelazi u 
grješno stanje, habitus. U čovjeku nastaje stalna sklonost prema zlu, koju pomaže slabost čovječje 
naravi sklone zlu još od istočnoga grijeha. Kršćanska tradicija nabraja sedam glavnih mana ili 
grijeha. Ima i drugih teških mana, ali ove su najčešće i izvor su ostalima, premda nisu uvijek smrtni 
grijeh. 

Oholost, neuredna težnja za vlastitom veličinom što se očituje na razne načine; 

Lakomost neuredna težnja za zemaljskim dobrima; 

Blud, neuredna težnja za spolnim užicima; 

Zavist, žalost radi tuđega dobra; 

Neumjerenost, neuredna težnja za jelom i pićem; 

Srdžba, neuredno i ljutito reagiranje na vanjske podražaje; 

Lijenost, neuredna težnja za mirovanjem duševna i tjelesnim. 

Borba protiv glavnih grijeha je uvijek zauzimala važno mjesto u kršćanskoj duhovnosti. 
Borba proti smrtnom grijehu je osnova svake askeze. S njome se mora započeti duhovni život. Ona 
karakterizira prvu i temeljnu fazu kršćanske askeze. Glavni oblici borbe protiv grijeha jesu: 

Mržnja na grijeh i svako zlo uopće. Postiže se razmišljanjem o njegovoj težini (uvreda Boga, 
neposluh, buna, nevjemost, nezahvalnost, nepravda, prezir Isusove ljubavi i muke)..., o njegovim 


147 A. Gentili - M Regazzoni, Digiuno, u DES str. 769. 

148 SSCbr. 105-110. 


238 



teškim posljedicama (anđele je pretvorio u vragove, upropastio prve ljude i po njima svih nas, 
doveo svako zlo na zemlju, stvorio pakao, Krista razapeo...), među kojima je osobito teška: propast 
naše duše (gubimo posvetnu milost, pravo na nebo i zasluge, prestajemo biti djeca Božja i njegov 
hram, postajemo plijen sotone, zaslužujemo pakao i mnoge vremenite kazne...). 

Otkrivanje izvora osobnih grijeha. Kad budemo načisto odakle nam dolaze najteže napasti, 
lakše ćemo se braniti i boriti. Ako je izvor grijeha u nama samima, usmjerit ćemo svoju borbu na 
savladavanje požuda i strasti, stjecanje moralnog znanja, jačanje volje ili odgoj osjećaja (već prema 
tome u čemu smo najslabiji). 

Izbjegavanje napasti i grješnih prigoda, ako smo otkrili da se poticaj na grijeh nalazi izvan 
nas. Čim smo nutarnje slabiji, tim se više moramo čuvati vanjskih opasnosti. Pogotovo ne smijemo 
sami tražiti grješne pogibelji. 

Ispovijed poslije svakoga teškog grijeha. I to čim prije, odmah. Ako nije moguća ispovijed, 
barem savršeno pokajanje. Tko se nauči živjeti u smrtnome grijehu postat će okorjeli grješnik, 
nesposoban za nadnaravni život. 149 

Molitva za pomoć Božju u ovoj teškoj borbi. Zazivati Gospu, anđela čuvara, sveca zaštitnika 
i uzora. Česta pričest. Naglašujemo da je molitva najbolji lijek u svakoj duhovnoj i tjelesnoj 
potrebi. 

Oholost 150 

Oholost je izopačenost onog pozitivnog osjećaja kojim cijenimo ono što je dobra u nama i 
opravdane želje da i drugi to cijene u onoj mjeri u kojoj je korisno za dobre odnose koje moramo 
imati s njima. Sigurno čovjek može i mora cijeniti ono što je Bog dobra stavio u nas, sve talente i 
darove. Ali isto tako treba priznati daje Bog prvo počelo, temelj i iskon svakog dobra u nama kao i 
njegova posljednja svrha kako to reče Gospodin: Neka ljudi vide vaša dobra djela i slave Oca 
nebeskoga.{ Mt 5, 16) 

Dakle ovaj osjećaj, kojim častimo Boga i koji nas potiče da poštujemo sami sebe, a može se 
i željeti da i drugi to dobro vide, da ga cijene, i time slave Boga kao, što i mi moramo spoznati i 
cijeniti odlike i talente bližnjega. Ovo međusobno poštivanje i cijenjenje ide u prilog dobrim 
odnosima, koji trebaju vladati među ljudima. 

Izopačenost ovog pozitivnog osjećaja samo poštovanja događa se u dva smjera. Prvi kad 
čovjek zaboravi ja, da je Bog začetnik i izvor svih dobara pa ih pripisuje samome sebi, a to 
znači, barem neizravno, nijekati daje Bog naše prvo počelo. Drugi načinje kad čovjek nastoji činiti 
za sebe, da ga drugi cijene, umjesto da radi Boga i salvu Božju i da Mu iskazuje svu čast onim što 
radi. To je također neuredno i znači, barem neposredno, nijekati da je Bog naš posljednji cilj i 
svrha našeg bića i djelovanja. 

Oholost je dakle neuredna ljubav prema samomu sebi, kojom čovjek neposredno ili izravno 
cijeni sebe kao da je sam sebi prvi početak ili zadnja svrha svoga života i djevovanja. To je neka 
vrsta idolatrije, jer čovjek sebe promatra kao Boga. Oholost ima puno oblika i lica. Prvi se oblik 
sastoji u tome, da čovjek gleda i smatra sebe kao svoje prvo počelo, izričito ljube sebe na tako 
neuredni način, da bi se smatrali svojim prvim počelom. To stanje može dovesti do bezboštva koje 
svojevoljno zabacuju Boga, jer ga neće za svoga Gospodina: I reče luđak u srcu svojem: nema 
Boga! (Ps 13,1), 

Prema svetačkoj tradiciji to je isto tako bio i grijeh Luciferov, koji, htijući da bude 
samodostatan, odbi da se podvrgne Bogu. To je bilo i u korijenu grijeha neposluha prvih ljudi jer su 
želeći da budu kao bogovi, htjeli sami upoznati dobro i zlo. T 

Ljudi upadaju u grijeh oholosti i neizravno živeći i radeći kao da bi naravni i nadnaravni 
darovi, kojima nas je Bog obdario, bili posve naši. Prekomjerno cijene samoga sebe kao da su sami 


149 J.M. Aubert, Compendio della morale cattolica, Paoline Milano 1989, str 126-162. B. Haring, Liberi efedeli i Cristo 
I, Paoline Milano 1980, str. 445-490. 

150 Za prikaz pojednih teških grijeha vidi Tanquery, nav.dj. str. 514 - 560. 

začetnici odlika i talenata koje se nalaze u njima. Oholi ljudi uživaju u svojim odlikama i u svojim 
zaslugama, kao da bi oni bili jedini začetnici toga. 

Bossuet poručuje: "Duša se videći da je lijepa naslađuje sama u sebi, i uspavljuje se u 
razmatranju svoje ljepota. Ona je prestala jadnoga časa odnos prema Bogu. Zaboravila je na svoju 
ovisnost o Njemu. Ona se je najprije zaustavila na sebi, a onda se usmjerila na samu sebe. Ali je 
čovjek, tražeći da bude slobodan sve do prekida veza s Bogom prekršio zakon pravde i postao rob 
grijeha“. (Tr, della concup. IX) 

Još je veća oholost onih koji pripisuju sami sebi vježbanje i rast u kreposti, ili koji si 
umišljaju, da su dragovoljni darovi Božji plod njihovih zasluga. Nadalje imamo oholost i onih, koji 
misle da naša dobra djela pripadaju nama više nego Bogu, dok je u stvari On njihov glavni uzrok, 
isto je i kad u njima uživaju, kao da bi ta djela bila samo njihova. 

Iz istoga razloga ljudi preuveličavaju svoje osobne odlike i svojstva. Ohol čovjek zatvara oči 
pred svojim pogreškama, a dobre svoje strane gleda kroz jako povećalo. I tako si pripisuje odlike, 
kojih nema, ili barem takve, koje samo izgledaju kao krepost. Tako na primjer čovjek daje 
milostinju da se pokaže i da ga drugi drže milosrdnim, a u stvari je oholica, isto tako je kad netko 
umišlja, da je posebni Božji miljenik zbog doživljaja sjetilnih utjeha ili jer može napisati lijepih 
duhovnih misli a u stvari se još nalazi na počecima duhovnog puta. 

Sv. Ivan Vijaneyu o zasljepljujućim učincima oholosti piše: „Svaki čovjek, koji se jagmi za 
pažnju ljudi, slijepac je. Kako velika su zla, što ih je u svijetu prouzročila oholost! Bez ovog 
glavnog grijeha, koji je izvor svih ostalih grijeha, ne bi bilo Pakla. Oholica se vlada prema Bogu 
kao podanik, koji nezadovoljan time što je zakon i odredbe svoga vladara zgazio, ide u svom 
bjesnilu iako daleko, da mu u grudi zarine bodež, zbaci ga s prijestolja, zgazi nogama i sebe samoga 
stavi na njegovo mjesto. 

Nema grijeha, koji u onom, tko ga čini, uzrokuje tako veliku promjenu, kao oholost jer 
najviši i knez među anđelima, najljepši stvor, što ga je Bog stvorio, postao je radi ovog grijeha 
najružniji đavao. Vrata, kroz koja oholost najlakše prodre u ljudsko srce, su vrata bogatstva. 

Oholost je izvor svih opačina i uzrok svih zala, što ih je na zemlji bilo i što će ih biti u slijedećim 
stoljećima. Ono, što je oholosti najpogubnije je to da ga je čovjek sve manje svjestan, što on više 
njime vlada. Zaista, nikad neće oholica htjeti vjerovati, daje ohol, niti priznati, da ima krivo, sve što 
govori i čini, je prema njegovu mišljenju dobro rečeno i učinjeno kako treba“. (ZZ 12) 

Ohol čovjek povećalom ispituje pogreške drugih, dok je svojih pogrešaka teško svjestan. 
Vidi slamku u oku svoga bližnjega, a u svome ne vidi brvna. Kad ka da dođe. tako daleko, da poput 
farizeja, prezire svoju braću vjeri, smatraju se boljim od njih. 

Oholost dolazi do izražaja što je takav čovjek, kao kritičar i nezadovoljnik. Gleda na 
najmanje geste ili pogreške svojih bližnjih i pretpostavljenih da ih omalovaži te mu je i poslušnost 
znatno teža. Kršćanska duhovna tradicija ukazuje na oholost kao prvu od svih mana i glavnih 
grijeha koja je izvor svih drugih zala. Ohola osoba uveličava svoje sposobnosti, sebe smatra 
superiornim u donosu na druge, te svjesno izgrađuje lažnu sliku o sebi. Središte njihova života, 
suda, mjere, odluka i vrednovanja tako postaje vlastiti uznositi ego. Oholica odbija sebi i drugima 
priznati ograničenosti, slabosti i bijedu u svojoj osobnoj povijesti. Te dimenzije svoga bića ohola 
osoba potiskuje i negira jer radije želi živjeti u iluziji vlastite veličine i uzvišenosti. Tako osoba 
postaje zarobljenik same sebe i spremna je instrumentalizirati druge. 

Oholosti sastoji se i u tome, da čovjek gleda samoga sebe kao svoju posljednju svrhu, živi i 
djeluje a nema Boga kao cilj života, želi da ga drugi hvale, kao da su sva njegova djela 
bila potpuno njegova, njega imaju za cilja a ne služenja. Takvi ljudi žele da ih drugi hvale da im 
dijele komplimente radi njihovih dobrih djela, kao da su im oni glavni začetnici i kao da bi imali 
pravo da sve rade iz taštine i bog svoje slave, ne brinu se za slavu Božju a još manje za dobro svoga 
bližnjega. Oni u tom idu tako daleko, da si umišljaju, da drugi moraju u praksi tako urediti svoj 
život, kako se njima sviđa ili da im moraju služiti. Idu do te mjere da se postavljaju središtem 
drugih i da teko kažemo njihovim ciljem. 

Posebna vrsta oholosti na koju redovito ukazuju duhovni autori pa tako i sv. Ljudevit je 
duhovna oholost. Kada osoba pođe putem obraćenja i redovite molitve, tada treba paziti na 
dinamike duhovnog života, jer redovito postoje đavolske napasti koje prate buđenje i rast u vjeri. 
Jedna od njih je duhovna oholost. Osoba, svjesno ili nesvjesno, zbog toga što se obraća, moli i raste 
u duhovnom životu može pasti u napast uznošenja samoga sebe tako da se počne smatrati boljom od 
drugih, naprednijom, zaslužnijom, te počne tražiti slavu zbog svoga umišljenog napretka u 
duhovnim stvarima. 

Duhovno ohole osobe nastoje oko molitve prvenstveno tražeći utjehu koju molitva ponekada 
donosi, a ne Boga niti istinsko obraćenje i rast u krjepostima. One redovito teže i za Božjim 
darovima, ali ne s dokraja čistom nakanom služenja i izgradnje Crkve. Uživaju u ulozi duhovnih 
učitelja drugih ljudi. Pa čak i kada vjernik dobije darove od Boga, mora se znati s njima duhovno 
okoristiti. 

Sv. Ivan Kasijan o strašnim učincima oholosti u duši zapisa: „ Posljednja bitka bije se s 
duhom oholosti. Premda se u poretku bitaka sa strastima smatra posljednjom, ona je s obzirom na 
početak i vrijeme zapravo prva. Ovo je najokrutnija i naj neukrotivija zvijer, koja osobito napada 
savršene. Proždire ih ljuto ujedajući u času kad gotovo dosegnu sam vrh vrline. 

Oholost ima dva oblika: prvi je onaj koji, kao što smo rekli, napada muževe visokog 
duhovnog života, a drugi obuzima početnike. I premda oba oblika oholosti potiču pogibeljnu 
uznositost i pred Bogom i pred ljudima, ipak se prvi prvenstveno odnosi na Boga, a drugi na ljude. 
Dadne li Bog, istražit ćemo u posljednjim poglavljima ove knjige načela i sredstva protiv drugog 
oblika, a sada bismo donekle razmotrili prvi, kojim, kao što smo rekli, bivaju iskušavani 
prvenstveno savršeni. 

Zla oholost je strast koja uništava sve vrline i ogoljuje te lišava čovjeka svake pravednosti i 
svetosti. Kao neka sveobuhvatna zaraza, ona se ne zadovoljava oslabljenošću samo jednog uda, ili 
jednog dijela, nego smrtno ranjava cijelo tijelo. Ona i one što već stoje na vrhuncu vrline pokušava 
oboriti i upropastiti. Svaka druga strast zadovoljava se svojim granicama i svojim ciljem. I premda 
remeti i druge, usmjerena je uglavnom protiv jedne vrline, te prvenstveno nju pritišće i napada. 
Tako ugađanje želucu, tj. strast prejedanja i sladokusnosti upropašćuje suzdržanost, pohota skrnavi 
čistoću, gnjev napada trpljenje. 

Ponekad onaj koji pati od neke strasti, nije sasvim bez ostalih vrlina. Usprkos gubitku jedne 
vrline, koju je svladala žestoka strast suprotna toj vrlini, čovjek može donekle sačuvati ostale. 
Međutim, kad bijednom dušom zavlada, te osvoji najčvršću tvrđavu od svih vrlina, umrtvljenost, 
oholost se poput naj surovijeg tiranina obrušava na dušu i do temelja razara njezin grad. Razvalivši 
nekoć visoke zidine svetosti i pomiješavši ih sa zemljom poroka, oholost ne dopušta da se sačuva 
ijedan znak slobode u porobljenoj duši. Što je porobljena duša bila bogatija, to je jaram ropstva teži, 
to je oholost grabežljivo grublje lišava svake vrline. Ako želiš točnije saznati mjeru sile tog 
najsurovijeg tiranina, sjeti se da je anđeo - što su ga zbog golemog sjaja i ljepote nazvali 
svjetlonošom (luciferom) - zbačen s neba upravo zbog te strasti. Ranjen strijelom oholosti, on se iz 
najvišega kruga blaženih anđela strovalio u ponor. Ako je takav bestjelesni anđeo, urešen tako 
važnim prednostima, bio s neba zbačen na zemlju zbog jednog uznošenja srca, koliko tek mi, koji 
smo odjeveni u smrtno tijelo, treba da svom budnošću izbjegavamo oholost! To samo pokazuje 
veličinu pogibeljnoga pada“.(Fz'/o£a/za...) 

Iz oholosti nastaju brojne pogreške a glavne su: preuzetnost, slavoljublje i tašta slava. 
Preuzetnost je neuredna želja i nada htjeli činiti stvari, koje su iznad naših sila. Nastaje odatle, što 
čovjek ima jako dobro mišljenje o sebi, o svojim naravnim sposobnostima, znanju, snazi i svojoj 
kreposti. U intelektualnom pogledu takav čovjek misli, daje sposoban da se prihvati i da rješava 
najteže probleme, najzamršeni ja pitanja, ili barem da se prihvati studija, koji je nerazmjeran 
njegovim talentima. Ohola osoba si lako utvara, da ima mnogo zdravog rasuđivanja i razboritosti te 
da on rješava sa sigurnošću najkontroverznija pitanja. 

U moralom pogledu takav smatra da posjeduje dosta svijetla, da sam sebe vodi i ne osjeća 
nikakve potrebe da pita za savjet nekoga drugoga. On je uvjeren, unatoč svojih prošlih pogrešaka, 
da se ne treba bojati ponovnog pada, nerazborito se izlaže u grešne prigode u kojima ponovno 
padne. 

A iz toga nastaju klonulost i ljutnja, što je opet često uzrok novih pogrešaka. U duhovnom 
pogledu ohol čovjek ima malo smisla za skrivene kreposti koje nastaju mrtvnjem. On više voli 
kreposti, koje dolaze jače do izražaja, umjesto da gradi na čvrsto temelju poniznosti, on sanja o 
veličini duše, o snazi karaktera, o velikodušnosti, o apostolskoj gorljivost i velikim uspjesima. Ali 
takav čovjek u prvim većim kušnjama vidi brzo koliko je još njegova volja slaba i nestalna pa ipak 
teži za izvanrednim milostima, dok je još na početci ma duhovnog života 

Ohola preuzetnost, rađa ambicije, častohleplje, slavohlepljem, a to je neuredna ljubav prema 
častima, dostojanstvima i autoritetom nad drugima. Takav čovjek preuveličava svoje snage,smatra 
se većim od drugih hoće da drugima vlada, da im zapovijeda i da im nameće svoje vlast te ideje. 
Sv. Toma Akvinski kaže da se ta neuredna ambicija može manifestirati na tri načina:“tako da 
čovjek traži časti koje nije zavrijedio i koje nadilaze njegova sredstva: da ih traži za sebe, za svoju 
vlastitu slavu, a ne za slavu Božju; da se zaustavlja se kod toga da uživa u častima u sebi, a da se 
njima ne služi na dobro bližnjega, što se protivi poretku stvari, koji je Bog ustanovio, da stariji rade 
na dobro svojih podložnika 14 (Su. Th II, 2, 131, a 1) 

Ohola ambicija odnosi na sva područja ljudskog života, na političkom planu takav čovjek 
želi da upravlja drugima, i to često uz cijenu i podlosti, i sve se čini daše pridobije glasove birača. 
Na intelektualnom području ohola ambicija se očituje u tome kad čovjek tvrdoglavo traži da 
nametne drugima svoje ideje, pa i u pitanjima, o kojima se slobodno raspravlja. I u civilnom pa i 
crkvenom životu takav čovjek pohlepno traži prva mjesta, službe, naklonost i poštovanje. 

Iz oholosti se rađa i taština i uobraženost, koja je u biti je neuredna ljubav prema tome da 
nas drugi cijene. Kad čovjek sam sebe pretjerano cijeni, onda želi, da ga cijene i drugi cijene. Može 
postojati u nama želja, da nas drugi cijene, koja ne predstavlja ništa neuredno. Ako želimo da 
netko priznaje naše naravne ili nadnaravne odlike da po njima i u njima slavi Boga, i da naš utjecaj 
da činimo dobro, bude time same još veći, u tome nema nikakva grijeha. 

Moralni nered se dakle sastoji u tome, što čovjek hoće da ga drugi cijene radi njega 
samoga, a da ne prepisuje tu čast Bogu, koji nam je dao sve što ima dobroga u nama. Isto tako taj 
se nered sastoji i u tome, što čovjek hoće da ga drugi časte radi ispraznih stvari koje ne zaslužuju. 

Nitko nije tako lijepo opisao tu stvar kao sv. Franjo Saleški: "Nazivamo taštom slavom onu, 
koja se iskazuje ili za ono što u nama nema, ili za ono, što je u nama ah nije naše,ili za ono što je u 
nama.... i što je naše, ali ne zaslužuje da se radi toga hvali. Plemenitost rase, zasluge predaka, 
narod, to su stvari, koje nisu u nama, nego našim predcima. Ima ih, koji su ponosni i oholi što jašu 
na dobrom konju, što imaju perjanice na svojim šeširima. Sto su skupocjeno obučena Ali, tko ne 
vidi daje to ludo! Jer ako tu ima što slave, ona pripada konju, ptici i krojaču... Drugi opet drže do 
sebe i promatraju svoj uvijeni brk, lijepo uređenu bradu, kovrčavu kosu, njegovane ruke, što znaju 
plesati, igrati, pjevati... ali nisu li takvi drski kad hoće da, si tako ispraznim stvarima uvećaju cijenu 
i žele povećaju reputaciju? Drugi opet hoće, da ih za malo njihova znanja ljudi cijene i poštuju, kao 
da bi svaki morao k njima ići u školu i smatrali ih svojim učitelj ima, Zato ih zovu uobraženim i 
umišljenim učenjacima. Drugi se opet šepure svojom ljepotom i misle, da im svi moraju dodvarati. 
Sve je to jako tašto, glupo i nedolično i slava koju čovjek želi zadobiti na temelju tako bijednih 
stvari, zove se tašta, glupa i isprazna slava“. (Filoteja III,4). 

Iz taština rađaju hvalisavost i licemjerstvo. Hvalisanje je navika govoriti o sebi ili o onomu 
što se može okrenuti na svoju korist za to da nas drugi cijene. A licemjerstvo je kad čovjek na 
izvan i prividno živi kreposno, a istovremeno neprestano skrivajući pod tom koprenom velike 
moralne propuste i grijehe. 

Sv. Toma Akvniski kaže da je oholost: „najveći od svih grijeha, jer se oholost ne želi 
podložiti vrhovnom Božjem gospodstvu, odbijati poslušnost Bogu ili njegovim zakonitim 

predstavnicima; je veliki grijeh, jer se time čovjek diže protiv Boga. Veliki grijeh i tada, kada 
čovjek sebi pripisuje ono, što očito dolazi od Boga, a posebno darove milosti. Jer to neizravno znači 
nijekati, daje Bog prvo počelo svega dobroga što ima u nama. 

Mala oholost, koja Boga priznaje kao prvo počelo ili posljednju svrhu, ali ne iskazuje Bogu 
sve ono što smo dužni i tako oduzimamo jedan dio, njegove slave je lagani grije protiv kojega se 
treba boriti. 

Što se tiče puta duhovnoga rasta oholost jako veliki neprijatelja i zapreka savršenstva, jer 
ona uzrokuje u našoj duši vrlo žalo snu prazninu i izvor je brojnih grijeha. Ona nas naime lišava 
mnogih milosti i mnogih zasluga. Lišava nas mnogih milosti jer Bog se protivi oholima a poniznima 
daje milost. (Jk 4,6) 

Oholost lišava dušu mnogih zasluga. Jedan od bitnih uvjeta za postići zasluge pred Bogom 
za svoja djela je čistoća nakane. A oholica , čini radi sebe da se svidi ljudima, mjesto da radi za 
Boga, i zaslužuje isti prijekor, koji je Isus upravio farizejima, koji su činili svoja dobra djela da se 
pokažu, da ih ljudi hvale i vide i stoga Isus reče: Zaista vam kažem primili su plaću svojujMt 6,2) 

Ohola osoba lako pada i u preuzetost te se izlaže opasnosti grešnih prigoda što dovodi do 
težih padova. Zbog oholosti ne traži odmah potrebne milosti lako se pada, a zatim oholica upada u 
malodušnost, a izlaže se i opasnosti da disimulira svoje grijehe na ispovijedi. Oholost je izvor i 
pogrešaka prema bližnjemu: zbog oholosti čovjek ne će da popusti, pa i onda kada ima krivo, 
zajedljiv je u razgovoru, upušta se u žučljive i oštre diskusije, koje dovode do razmimoilaženja i 
nesloga. Odatle onda opet gorke pa i nepravedne riječi protiv drugih da ih se ponizi, odatle oštre 
kritike protiv odgovornih i odbijanje poslušnosti. 

Takav čovjek želi da bude velik i da u svemu dominira nad svojim, bližnjima, nema za njega 
nimira ni pokoja. Nije miran sve dok ne zagospodari nad svim svojim takmacima, a kako do toga 
nikada ne može potpuno doći, postaje zbunjen, uznemiren i nesretan. 

O strašnim posljedicama oholosti za dušu sv. Katarina Sijenska, kao da joj sam Bog govori, 
zapisa: „Sada hoću da ti govorim o trećem stupu, to jest o oholosti koja je, premda sam je metnuo 
na zadnje mjesto, ipak prva, jer su sve mane začinjene ohološću, kao što su sve krjeposti začinjene i 
primaju život od ljubavi. Oholost se rađa i hrani od sjetilnog sebeljublja koje je, kako ti rekoh, 
temelj ovim trima stupovima i svim kolikim zlima što ih stvorovi počinjaju. Zaista, koji sebe ljubi 
neurednom ljubavlju, lišen je moje ljubavi, jer ne ljubi mene; a kad me ne ljubi, vrijeđa me, jer ne 
vrši zapovijed zakona, a taje da mene ljubi nada sve stvari, a bližnjega kao samoga sebe. 

Uzrok je ovaj: pošto ljube sebe sjetilnom ljubavlju, ne služe meni niti me ljube, nego služe i 
ljube svijet; jer sjetilna ljubav i svijet ne supriličuju se meni. I kako nema te sukladnosti sa mnom, 
nužno onaj koji ljubi svijet sjetilnom ljubavlju i onaj koji mu služi na sjetilan način, mrzi mene; i 
onaj koji mene iskreno ljubi, mrzi svijet... 

Oholost mi je tako odurna da je pala s neba, kad se je anđeo uzoholio. Oholost se ne penje 
na nebo, nego ide na dno pakla; stoga je moja Istina rekla: »Tko se uzvisuje«, to jest ohološću, »bit 
će ponižen; a tko se ponizuje, bit će uzvišen.« 

Oholost mi je odurna kod svake vrsti osoba, ali mnogo više kod ovih službenika, jer sam ih 
postavio u ponizan stalež da služe poniznom Jaganjcu; ali oni rade posve protivno. Kako li se ne 
stidi bijedni svećenik da se oholi videći gdje seja ponizujem, dajući vam Riječ, Jedinorođenog svog 
Sina?... 

O prokleta oholosti, koja se temeljiš na sebeljublju! Ti si zaslijepila njihovo razumsko oko 
na taj način, da su, dok im se čini da ljube i da su nježni prema sebi, postali prema sebi okrutni; dok 
im se čini da su na dobitku, oni su na gubitku; dok im se čini da plivaju u užitcima, u bogatstvu i u 
velikom veličanstvu, oni su u velikom siromaštvu i bijedi, jer su lišeni bogatstva krjeposti; spali su 
sa visa milosti na niskost smrtnoga grijeha. 

Njima se čini da vide, a slijepi su, jer ne poznaju ni sebe ni mene. Ne poznaju svoga stanja ni 
dostojanstva na koje sam ih postavio, niti krhkosti svijeta, ni kako je malo čvrst: kad bi to malo 
poznavali, ne bi od svijeta učinili sebi božanstvo. Tko im je digao spoznaju? Oholost. Na taj su 

način postali zlodusi, dok sam ih ja izabrao da budu zemaljski anđeli u ovom životu; a oni, naprotiv, 
padaju s visine neba u niskost tame“. ( Dijalog 128 ) 

I na kraju postavlja se pitanje kako se boriti protiv oholosti. U biti radi se o tome da duša na 
evanđeoski način shvati i prihvati svoje ništavilo pod raznim vidicima i svoju potpunu ovisnost o 
Bogu. Prva i najvažnija stvar se sastoji u tome da spoznamo kako je Bog začetnik svakoga dobra i 
dosljedno tomu Njemu pripada sva čast i sva slava. Sami smo po sebi mi ljudi smo ništavilo, jer 
Bog nas je stvorio i neprestano nas stvara, kada bi to prestao činiti sami po sebi postali bi ništavilo. 

Bez sumnje svidjelo se božanskoj Dobroti, da mi udijeli egzistenciju, život, talente i darove, 
duhovnu i besmrtnu dušu i radi toga moram Ga blagoslivljat i svakoga dana. 

Čovjek je dakle stvoren iz ništa, a sam po sebi opet naginje ka ništa, ka smrti, kamo bih se 
sigurno i vratio, da ga Stvoritelj ne podržava 

Ono što kažemo za čovjeka u naravnom redu, to vrijedi još više u nadnaravnom redu, red u 
milosti. Ovo sudioništvo u božanskom životu po milosti što predstavlja našu plemenitost i veličinu 
pred Bogom je čisti dar po Isusu i u Isusu. Sam po sebi čovjek ne može ništa učiniti u redu milosti. 
Sam Isus reče: Bez mene ne možete ništa učiniti (Iv 15,5). 

Uz to čovjek ima i moralnu ništavnost zbog istočnog i osobnih grijeha. A grijeh je uvreda 
nanesena Božjem Veličanstvu, uvreda koja sobom nosi i kaznu. Moramo dakle, kao grešnici ne 
samo tražiti, da nas drugi cijene nego i prihvatiti nedostatnost samih sebe i u evanđeoskom duhu 
prihvatiti sve poteškoće pa i sva poniženja koja se događaju u životu. 

Razmisli! Koje su najčešće napasti oholosti koje kušam na svome duhovnome putu? Kako se 
s njima borim? Što me u meni i izvan mene potiče na oholost? Jesam li zadovoljan svojim životom i 
trudim li se proslaviti Boga svojim talentima i dobrom koje činim? Koji od gore navedenih savjeta 
su mi najkorisniji u ovome trenutku za moj duhovni život? 

Zavist 

Zavist je u isto vrijeme i strasti glavni grijeh. Kao strast zavist je neka duboka žalost, 
koju čovjek osjeća u svom srcu zbog dobra, koje vidi kod drugih. Ovaj dojam često je popraćen 
stezanjem srca, koje umanjuje njegovu aktivnost i uzrokuje osjećaj tegobe. 

U Katekizmu Katoličke Crkve jasno se ističe da je zavist jedan od glavnih grijeha: »Ona 
označuje tugu koju netko osjeća pred dobrom drugoga i neumjerenu želju da to dobro prisvoji, 
makar i nepravedno. Kad želi teško zlo bližnjemu, zavist je smrtni grijeh« (KKC, 2539), te 
zaključujemo da zavist doista predstavlja »jedan od oblika tuge i prema tome odbijanje ljubavi; 
kršten čovjek borit će se protiv nje dobrohotnošću. Zavist često dolazi od oholosti; kršten čovjek 
trudit će se da živi u poniznosti: Htjeli biste vidjeti da je Bog proslavljen po vama? Pa dobro, 
radujte se napretku svoga brata, i eto Bog će biti proslavljen po vama. Budi Bog hvaljen, reći će se, 
zato što je njegov sluga znao pobijediti zavist nalazeći svoju radost u zaslugama drugih« (KKC, 
2540). 

Zavist je sklonost da se čovjek žalosti i žali zbog dobra svoga bližnjega i to smatra kao 
povrede nanesene vlastitoj superiornosti. Često, zavist prati i želja da vidimo bližnjega lišena 
dobra, koje nas zasjenjuje. Ova mana proizlazi iz oholosti, koja ne može trpjeti takmaca. Kad je 
čovjek uvjeren u svoju vlastitu superiornost, onda se žalosti, kada vidi druge kako su nadareni isto 
tako dobro i bolje od njega ili barem, kada vidi da bolje uspijevaju. Predmet zavisti su napose 
sposobnosti koje se jače ističu. Ali kod nekih ljudi ona se odnosi na Svaku dobru odliku, pa i na 
krepost. Ova se pogreška očituje u tome, što takav čovjek teško sluša gdje druge hvale. A tada 
nastoji da te hvale umanji kritizirajući one koje hvale. 

A zavist doista ima brojne posljedice, ugrožava naš odnos prema Bogu, a još više prema 
bližnjemu. Kod zavisti je riječ o izopačenosti prirodnog nagona koji nas potiče da se ugledamo u 
nečije odlike. 

A zavist ne želi drugome dobro, jer joj izgleda da to dobro - bolji uspjeh neke osobe - stoji 
na putu vlastitoj slavohlepnosti, vlastitom uzdizanju, pa često dovodi i do klevetanja, ogovaranja i 
tračanja u kojemu se onda pred drugima nastoji »naći i razotkriti« tobožnje slabosti »mrskoga 
drugoga«, prikazujući ga kao nedovoljno kompetentnoga, marljivoga, pametnoga i slično, a ne bi li 
se sebe samoga »uzdiglo« u nečijim očima. 

Zavist je različita od mržnje, jer mržnja zavidi bližnjemu kao takvome na svakome dobru, 
koji dodaje da se zavist i mržnja »mnogostruko isprepleću«. Plodovi zavisti su »douškivanje, 
ocrnjivanje, kleveta, zluradost, zlovolja i konačno mržnja. Grijeh zavisti (ne uzimajući u obzir 
stupanj svijesti i slobode) tim je veći što je veće dobro na kojemu se drugome zavidi. Zavist postaje 
strašan grijeh protiv Duha Svetoga ako se bližnjemu zavidi što je on u ljubavi i milosti Božjoj«. 

Sv. Ivan Vianeyi opominje: „Kako sretan bi bio svijet, kad bismo bili slobodni od opačine 
zavisti i posjedovali pravu ljubav prema bližnjemu. Kad bismo se znali veseliti s onima koji su 
sretni i u radosti; žalostiti se s onima, koji su u boli i trpljenju; zahvaljivati Bogu za dobro, koje On 
dijeli našim susjedima, želeći im sve kao i samima sebi. 

Od svih grijeha protiv ljubavi prema bližnjemu zavist je jedan od najvećih i najružnijih i jer 
je taj grijeh mnogo teže spoznati nego druge, nije čudo da ih tako malo ima, koji ga ispovijedaju i 
nastoje ga se osloboditi. Ah, kako mnoge su osobe, pa i one koje se smatraju pobožnima, od njega 
zaražene, a ne vjeruju u to! Jedan zavidnik je tako slijep, da ne spoznaje ni svoje grijehe. Vjerojatno 
ćete mi reći, da svaki grijeh onoga, koji ga čini, zasljepljuje. To je istina ali nema nijednog grijeha, 
koji duša s tako gustim oblacima zastire i koji više otežava spoznaju samoga sebe, kao grijeh 
zavisti. 

Ako nas napadaju misli zavisti, jer drugi imaju više uspjeha u vremenitim poslovima nego 
mi, trebamo odmah pomisliti kako jedan kršćanin mora Bogu zahvaljivati na onom dobru, što gaje 
iskazao njegovom bratu. Radi li se o duhovnim dobrima, moramo zahvaljivati Bogu još više, što 
ima duša, koje mu nadoknađuju uvrede, što mu ih ni nanosimo. 

Zavist uključuje u sebi istodobno i nemoć, okrutnost i potajnu nevjericu. Ne vjerujem, da 
ima ikoji grijeh, koji bi bio gori i kojeg bi se trebalo više bojati, nego zavisti, jer je to tajni grijeh, 
često prikrit blještavilom kreposti i prijateljstva ... Ovaj prokleti grijeh unosi obično i razdore u 
obitelj i“. (ZZ, 63) 

Cesto ljudi zamjenjuju zavist i ljubomoru. Kad povlačimo razliku među njima, onda 
možemo reći, da je ljubomora pretjerana ljubav prema svome vlastitom dobru, koju prati strah,da 
nam drugo to dobro ne odnesu. Na primjer netko je bio prvi u razredu, onda opazi napredak jednog 
su učenika i postaje ljubomoran, jer se boji da mu on ne odnese prvo mjesto. Odatle se rađa ona 
ljubomora, koja nastaje kad kada među profesionalcima ili artistima, književnicima. Jednom riječi: 
čovjek je zavidan zbog tuđega, a ljubomoran zbog vlastitog dobra. Isto tako postoji razlika i između 
zavisti i natjecanja. Natjecanje je jedan pohvalni osjećaj, koji nas potiče da nasljedujemo, do 
stignemo, a ako je moguće i prestignemo odlike drugih, ali samo dopuštenim sredstvima. 

Zloću zavisti možemo promatrati u njoj samoj i u njenim učincima. Sama po sebi je zavist 
teški grijeh jer se direktno protivi kreposti ljubavi, koja zahtjeva da se čovjek raduje dobru drugih. 
Koliko je veće dobro, zbog kojeg čovjek zavidi toliko je veći i grijeh. Sveti Toma nam kaže daje 
zavist vrlo teški grijeh kada se odnosi na duhovna dobra bližnjega, i ako se netko žalosti radi 
duhovnog napretka ili apostolskih uspjeha bližnjih. To je tako, ako čovjek na te osjećaje zavisti 
posve pristane, ali često su puta, to samo utisci i ne posve promišljeni osjećaji ili barem premalo 
promišljeni i nepotpuno svojevoljni, u tom zadnjem slučaju, zavist je laki grijeh. 

I u svojim učincima zavist je katkada vrlo strašna. Ona budi osjećaje mržnje. Čovjek je 
izložen opasnosti da mrzi one, kojima je zavidan i na koje je ljubomoran, i dosljedno da o njima 
govori zlo, da ih ocrnjuje, da ih kleveće, i da im želi zlo. 

Ona često ide za tim da posije razdor ne samo medu tuđima, nego i u obiteljima, sjetimo se 
povijesti Josipa i njegove braće u Starom zavjetu ili medu obiteljima, koje su međusobno povezane. 

A ti razdori mogu ići jako daleko i dovesti do neprijateljstva pa i sablazni. Ona katkada razdvaja 
katolike iste vjere na veliku štetu za dobro svete Crkve. 

Zavist nuka na traženje bogatstva i časti. Nuka čovjeka da nadvisi one, prema kojima gaji 
zavist, troši mnogo vremena za kojekakve više ili manje makinacije, gdje se najčešće vlastito 
poštenje nalazi u velikoj opasnosti. I na kraju zavist uznemiruje dušu samog zavidnika te takav 
čovjek nema mira ni pokoja, dok nije uspio nadvisiti svoje takmace. A kako se rijetko u tom uspije 
dušu mu obuzimaju neprestane tegobe. 

Zavist je dakle jedan od sedam glavnih grijeha, tj. jedan od grijeha iz kojeg se rađaju drugi 
grijesi, druge mane. Kao takva, ona može dovesti do najgorih zlodjela. Sveti Grgur ističe da od 
zavisti nastaju mržnja, ogovaranje, kleveta, zluradost zbog nesreće bližnjega i nelagoda zbog 
njegova blagostanja. 

Protiv zavisti se borimo pomoću razmatranja ljubavi i darežljivosti Božje prema svim 
stvarima, pomoću vježbanja u poniznosti ljubavi prema bližnjemu, te pomoću djetinjeg predanja 
sveznajućim Božjim planovima. 

Deseta Božja zapovijed zahtijeva od svakoga od nas da iz svoga srca izagnamo zavist. 

Po zavisti đavolovoj u svijet je ušla smrt, a sveti je Augustin zapisao da se mi »međusobno borimo, 
a jedne protiv drugih naoružava nas zavist«. Zato je u zavisti vidio »po izbor đavolski grijeh«. 

Negativna sredstva u borbi protiv zavisti se sastoje u tome da moleći se voljno odbacimo 
prve osjećaje zavisti i ljubomore koji se bude u srcu, može pomoći zabaviti se sasvim drugim 
stvarima, a se opet vrati mir u dušu treba da si onda može razmatrati da odlike i dobra svojstva 
bližnjega ne umanjuju njegove sposobnosti, nego su za poticaj koji nas da ih slijedimo. 

Među pozitivnim sredstvima za borbu protiv zavisti pomaže razmišljanje da smo svi mi 
djeca istoga Boga koji je naš Otac, te nas dobro drugoga potiče taj kršćanski i hvale vrijedan 
osjećaj, koji nas nuka da nasljedujemo oslanjajući se na Božju milost. 

Plemenitost u nakani ne tražiti pobjedu nad drugima, ne tražiti njihovo poniženje, 
gospodstvo nad njima, nego tražiti da mi postanemo bolji. Takvo shvaćanje je uspješni poticaj 
protiv zavisti jer ne povrjeđuje ljubav i u isto je vrijeme poticaj jer promatrati kao uzore bolje medu 
svojom braćom, u želji da ih nasljedujemo u stvari znači priznavati svoju nesavršenost i htjeti se od 
nje oslobađati, koristeći se primjerima onih, koji nas okružuju. Ne znači li to raditi isto, što je radio i 
sveti Pavao kad je pozivao svoje učenike, da mu budu nasljednici, kao što je on bio nasljednik 
Kristov: Ugledajte se na mene, kao i ja na Krista (lKor,ll,l) 

Razmisli! Koje su najčešće napasti zavisti koje kušam na svome duhovnome putu? Kako se s 
njima borim? Što me u meni i izvan mene potiče na zavist? Jesam li zadovoljan svojim životom i 
trudim li se zahvaljivati Boga za talente i dobro koje drugi čine? Koji od gore navedenih savjeta su 
mi najkorisniji u ovome trenutku za moj duhovni život? 

Srdžba 

Srditost je određeno skretanje od onog instinktivnog osjećaja, koji nas sili, da se branimo, 
ako nas netko napada i da odgovorimo silom na silu. 

Imaju dvije vrste srditosti: srditost strast i srditost osjećaj. Ako srdžbu promatramo kao 
strast, onda je to ona jaka potreba u nama, da reagiramo na trpljenje ili neku moralnu ili fizičku 
neugodnost. Ova neugodnost budi u nama jako uzbuđenje, koje sve snage usmjeruje prema tome, da 
ukloni tu poteškoću. I tada je čovjek sklon da iskali svoju srdžbu na osobama, životinjama, ili 
stvarima. 

Razlikujemo je u glavnom dvije vrste: to je srditost, koja je ekspanzivna i javlja se kod jakih 
osobnosti i grčevita srditost, koja se javlja kod slabih. Kod prve srce žestoko udara i tjera krv na 
površinu, sanje postaje ubrzano. Lice se zacrveni, vrat nabrekne,vene se pokažu na površini. Kosa 
se diže, pogled se krijesi; oči hoće iskočiti iz sljepoočica, nozdrve se šire, glas postaje promukli 
ispresijecan, prejak. Mišićna se snaga povećava, cijelo je tijelo spremno za bitku do te mjere da se 
neki puta kretnje ne mogu spriječiti, te osoba počinje da napada, ruši i miče zapreke. 

U drugoj srditosti naprotiv srce se smiruje disanje postaje lakše, lice postaje posve blijedi, 
hladni znoj probija na čelu, vilice se stišću i čovjek je napadno tih. Ali ta uzrujanost, 
koja se nalazi u čovjeku, konačno izbija na vani i u žestokim se udarcima konačno smiruje. 

Još u Starom zavjetu u knjizi Mudrih izreka luđakom se naziva onoga koji ne zna svoju 
srdžbu kontrolirati. „Luđak odmah odaje svoj bijes, a pametan pokriva sramotu.“ (12,16) 
Bezumnici, jer se Boga ne boje, lako planu i nerazborito postupaju: „Mudar se boji i oda zla se 
uklanja, a bezuman se raspaljuje i bez straha je. Nagao čovjek čini ludosti, a razborit ih podnosi.“ 
(14,16-17) 

Sirah potiče sunarodnjake da ne budu kivni na svoje bližnje bez obzira na podnesenu 
nepravdu, a pogotovu da ne budu osvetoljubivi uzvraćajući također nepravednim djelima. (10,6) 
Mržnja i srdžba jednako izobličuju čovjeka: „Mržnja i srdžba jednako su gnusne i grješan ih čovjek 
obje u sebi nosi.“ (27,30) Zavist i srdžba narušavaju zdravlje: „Zavist i srdžba skraćuju dane i briga 
donosi starost prije vremena.“ (30,24) 

Srditost, u koliko se promatra kao osjećaj je živa želja da odbijemo i kaznimo napadača. A 
postoji i opravdana srditost, sveta ljutnja koja nije ništa drugo, nego jaka, ali razumna želja, da se 
krivci kazne pravednom kaznom. U takvu je srdžbu upao i Naš Gospodin, kada se razljutio, na 
trgovce, koji, su od kuće Njegova Oca načinili razbojničku špilju (Iv 2, 13-17). 

Žalost i sveta ljutnja obuzimala je Isusa kada su ga farizeji u tvrdokornosti svojega srca 
vrebali ne bi li prekršio Mojsijev zakon ozdravljajući subotom bolesne: „Tada ih srdito sve naokolo 
pogleda te, ožalošćen zbog tvrdoće njihova srca, rekne čovjeku: 'Ispruži ruku!' On je ispruži i ruka 
mu ozdravi.“ (Mk 3,5) Inače, Isus osuđuje nepravednu i bezrazložnu srdžbu: „A ja vam kažem: 
Svatko tko se ljuti na svojega brata bit će odgovoran sudu.“ (Mt 5,22) 

U pismu Efežanima Pavao prihvaća daje i ljutnja sastavnim dijelom međuljudskih odnosa. 
Ali upravo u ljutnji kršćani se trebaju ponašati drukčije, ne smiju dopustiti da ih nadvlada i da 
postane njihovom osudom. Pavao piše: „Ako se ljutite, ne griješite! Neka sunce ne zađe nad vašom 
srdžbom! I ne dajte mjesta đavlu!“ (Ef 4,26-27) 

Kada se čovjek sučeli s neistinom i nepravdom, onda je razumljivo zdušno i vatreno 
odupiranje i zauzimanje za istinu i pravdu. Pritom čovjeka, ovisno o temperamentu i sposobnosti 
samokontrole, što je i razumljivo, obuzme pravedna ljutnja i srdžba koja se očituje kao obrana 
vlastitog dostojanstva, istine i pravičnosti. 

No, ni u takvim slučajevima ljutnja ne smije preuzeti maha. Neka sunce ne zađe nad vašom 
srdžbom, upozorava Pavao. To ne pretpostavlja kompromisno ponašanje, prijeći preko svega, 
odnosno zatajiti istinu i uzmicati pred nepravdom. Pavao zapravo želi reći kako dan ne može biti 
ljepše završen nego kad si u miru sa svakim. Što god dulje svađa, ljutnja i srdžba hlade i zamrzavaju 
međuljudske odnose, to će biti teže kasnije, ne samo vratiti toplinu svakodnevnom suživotu, nego i 
odmrznuti sav led koji je stegnuo ljudsko srce. Zato: Kada nisi u pravu, pomoli se Bogu da ti prije 
zalaska sunca podari milost, te priznaš svoju nepravdu. A ako jesi u pravu, pomoli se Bogu da te 
obdari dobrotom koja će te osnažiti i ohrabriti za prvi korak, kako bi prije zalaska sunca stisak mke 
tvome i njegovom srcu podario mir. 

Pavao daje Efežanima još jedan koristan savjet: Ne dajte mjesta đavlu. Ova se preporuka 
može dvostruko tumačiti. Najprije da kroz ljutnju ne daš povoda đavlu! Ne pružaj mu prigodu da te 
zaskoči! Svaki zategnuti odnos, svaka, pa i najmanja, svađa i ljutnja predstavljaju plodno tlo sotoni 
da zasije što više sjemena razdora i nemira. Tijekom povijesti Crkve bilo je toliko nemira, razdora i 
raskola, jer se dopustilo da sunce zađe nad ,,njihovom“ srdžbom. 

Drugo tumačenje Pavlovih riječi temelji se na grčkom pojmu diabolos što izvorno znači 
klevetnik, lažov. Koristeći ovaj tennin, Pavao poručuje kršćanima kako ništa tako grubo ne 
narušava međuljudske odnose kao kleveta i laž. Kroz ogovaranje i klevete nanosi se nenadoknadiva 
šteta čovjekovu dobrom glasu. Pravi će vjernik izbjegavati pružiti priliku praocu svake laži i klevete 
- đavlu, da se kroz klevetu ne rasplamsava i produbljuje srdžba i ne unosi razdor u međuljudske 
odnose. 

Sv. Ivan Kasijan o nastojanju duše da se bori protiv srdžbe i usmjeri je u nutrini prema 
dobru zapisa: „Ma koji bio razlog pokretu srdžbe, ona nam osljepljuje oči srca. Oslabljujući oštrinu 
umnoga vida, pokret srdžbe ne daje da vidimo Sunce pravde. Svejedno je prekriva li oči zlatni ili 
olovni listić, jer vrijednost metala ne utječe na jačinu sljepila. Uostalom, srdžba nam čini i uslugu, 
ukoliko se srdimo na sladostrasne pokrete svoga srca i ukoliko negodujemo što smo skloni 
sramotnom činu, bilo potajice, bilo pred ljudima; uslugu nam srdžba čini i kad strepimo pri pomisli 
na prisustvo anđela i samoga Boga, koji je svuda i sve ispunja, te na njegovo oko koje sve vidi pred 
kojim se ne mogu sakriti nikakve tajne. Korisno je i kad se ljutimo na samu srdžbu, na to što se ona 
uvukla u nas okrećući nas protiv brata. 

Jer tada sa srdžbom odbacujemo i njezine pogubne prijedloge, ne dajući joj da se gnijezdi u 
skrovitosti naših grudi. Da se tako gnjevimo uči nas i prorok David, koji je odlučno iz svojih 
osjećaja izbacivao tu strast. On se nije htio osvetiti čak ni svojim javnim neprijateljima (koje je Bog 
predao u njegove ruke). 

Na takav se način i nama dopušta srdžba, ali za spasenje, tj. srdžba na same sebe, i na loše 
misli koje nam dolaze. Možemo se, dakle, srditi na njih i ne griješiti, tj. ne sprovesti ih u djelo sebi 
na pogibelj. Naime, ono što mislite u srcima kad vas iznenadno spopadnu smućujuće misli, 
ispravljajte spasonosnom skrušenošću, nakon što ste mirnim rasuđivanjem uspjeli utišati svaki šum 
i nemir srdžbe. To će biti slično lijeganju na udobnu postelju. Iskoristivši pouku ovoga retka i 
blaženi je Pavao rekao: Srdite se, ali ne griješite!, a zatim dodao: Sunce nek ne zađe nad vašom 
srdžbom i ne dajte mjesta đavlu. (Ef 4, 26-27). Ako je pogubno dopuštati da Sunce pravde zađe u 
srdžbi našoj, i ako razgnjevivši se odmah u srcu svome dajemo mjesto đavlu, zbog čega onda nešto 
prije zapovijeda da se srdimo, ali da ne griješimo. Ne kaže li on zapravo: srdite se na svoje strasti i 
na svoju srdžbu, kako vam, popustite li srdžbi, ne bi počelo zalaziti Sunce pravde - Krist. Jer 
njegovim odlaskom dah biste u svom srcu mjesto đavlu“. ( Filokalia ...) 

Da srditost bude opravdana, traži se da bude pravedna po svom predmetu to jest da ide za 
tim da se kazni samo onaj, koji zaslužuje i onoliko koliko zaslužuje. Umjerena to jest da ne ide, 
dalje, nego to traži počinitelja nepravda, i da se drži onoga reda koji zahtjeva pravda. 

Ljubezna s obzirom na nakanu to jest da ne ide za osjećajima mržnje nego samo da traži, da se 
uspostavi red popravi krivac. Ako neki od tih uvjeta ne dostaje, onda, se radilo pretjeranosti srdžbe 
koju treba prekoriti. Napose je srditost opravdana kod poglavara i roditelja. A obični građani imaju 
nekada pravo a i dužnost da se rasrde da zaštite interese svoga grada i spriječe pobjedu zla. Jer ima 
naime zbilja ljudi na koje lijepi način ne djeluje ništa i koji se boje samo kazne. 

Srdžba bi se mogla definirati kao prirodnim nagonom, odnosno spontanom reakcijom na sve 
ono što ugrožava osobni integritet. Opravdana srdžba je posebice značajna unutarnja snaga koja 
čovjeku pomaže u svladavanju svih zamki i prepreka koje ga sputavaju, otežavaju mu i priječe 
živjeti temeljne vrijednosti: istinu, pravdu, mir, ljubav ... „Tko se ne može rasrditi, taj ne može u 
potpunosti ni ljubiti.“ (B. Haring, Kristov zakon, Zagreb 1973., I, s. 361). Čovjek kada ljubi, to čini 
cijelim svojim bićem, svim svojim duševnim i tjelesnim sposobnostima. To isto čini kada se svom 
snagom suprotstavlja zlu. Ako se, međutim, prepusti duševnoj mlakosti i tjelesnoj mlitavosti u borbi 
protiv zla, onda će u svojoj slabosti popustiti i biti svladan od Zloga. Dakle, u kršćaninovoj borbi 
protiv zla i opredjeljenju za dobro posebno mjesto zauzima i opravdana srdžba. Svetopisamski reci 
hvale ljudsku goruću srdžbu kada je prezrena ili pogažena Božja čast. 

Srdžba poprima negativne i grješne značajke kada se prevrši prava mjera. Kada npr. prijeđe 
u agresivnost, grubost i nasilje fizičko ili psihičko, onda ljutnja i gnjev postaju ćudoredno grješni i 
zakonski kažnjivi, posebice ako se izrode u nasilje. Takva se srdžba ničim ne može opravdati. Kada 
srdžba i bijes toliko ovladaju čovjekom da u nekim trenutcima izgubi mirno razumsko rasuđivanje, 
onda je riječ o teškom moralnom prijestupu. Ako srdžba proistječe iz grješne pobude, već je u 
začetku grješna: npr. po svaku cijenu nasilno ukloniti ono što pojedincu ne odgovara, svaka vrsta 
osvete, povreda ljudskoga dostojanstva, namjerno ponižavanje i ugnjetavanje, razaranje i 
uništavanje tuđih dobara... 

U svakoj srdžbi su manje ili više prepoznatljive dimenzije strasti. Kao što postoji prirodni 
poticaj strasti, tako isto postoji prirodni poticaj srdžbe. Grješnost počinje kada se čovjek svjesno 
prepusti nagonu strasti, odnosno srdžbe, kada ona stupnjevito postaje sve neobuzdanija. 

Prekoračiti mjeru u pravednoj srdžbi, smatra se lakim grijehom. Ali i u tom slučaju, ako 
netko predviđa da će mu pravedna srdžba pomutiti razumno rezoniranje i postupanje, počinit će 
teški grijeh ako se ne bude odupro napadu srditosti. Neopravdana srdžba, koja redovito nastaje iz 
zle pobude, teški je grijeh jer vrijeđa Božje i ljudsko dostojanstvo i usmjerena je protiv krjeposti 
pravednosti i ljubavi. 

Ali srdžba kao glavni grijeh, i o kojoj se ovdje radi, to je jaka i neumjerena želja kazniti 
svoga bližnjega, da ne vodimo računa o ona tri uvjeta, koja smo spomenuli. Srdžbu često prati i 
mržnja koja ide za tim da se osveti a ne samo da se odbije zapreku koja uzrokuje srdžbu. Mržnja je 
promišljeni i trajni i osjećaj pa prema tome ima i težih posljedica. 

Srdžba ima svoje stupnjeve. U početku je to osjećaj nestrpljenja a očituje se u 
neraspoloženju kod prve zapreke, kod prvog neuspjeha, zatim dolazi ljutnja koja se pokazuje time, 
što se čovjek razdražuje više nego što je vrijedno ili pokazuje svoje nezadovoljstvo neumjesnim 
kretnjama. Ponekada to prelazi i u žestinu, a svodi se ne samo na riječi, nego i na udarce, može 
prijeći i u bijes, a to znači zapravo u časovitu ludost, kolerik u takvom času nije uopće pri sebi, 
nego se prepušta neumjesnim riječima, i tako neuravnoteženim kretnjama, da bi se to moglo sazvati 
pravom ludošću. Napokon se sve to izrodi katkada i u pravu mržnju, koja se ne da umiriti koja ide 
samo za, tim, da se osveti, pa čak da i uništi svoga protivnika. Važno je razlikovati te različite 
stupnjeve, da im se može ocijenili moralna zloba. 

Moralnu zloću srdžbe možemo promatrati u njoj sebi i u njenim posljedicama. Ako 
promatramo srdžbu njoj samoj razlikujemo kad je srdžba jednostavni prolazni osjećaj, tada je po 
svojoj naravi laki grijeh. Jer je u tom slučaju po srijedi samo pretjeranost u načinu, kako se ona 
očituje, u tom smislu, što prelazi,pravu mjeru. 

Ali ima slučajeva kada je ona toliko, pretjerana, da čovjek gubi gospodstvo nad-samim 
sobom i da se prepusti velikim uvredama prema bližnjemu. Ako su takvi osjećaji i pokreti, iako im 
je izvor u strasti promišljeni i slobodni, oni su velik grijehe. Ali oni su redovito samo polu voljni. 

Srdžba koja se razvila do mržnje i osvete, ako je promišljena i svojevoljna, po svojoj je 
naravi veliki grijeh jer teško vrijeđa ljubav a često i pravdu: Svaki, koji se srdi na svojega brata, 
bit će povrgnut sudu, A onaj, koji rekne svome bratu glupane morat će pred veliko vijeće... a tko 
mu kaže luđače morat će u pakao ognjeni. (Mt 5,22) 

Ali ako osjećaj mržnje nije promišljen ili ako čovjek na njega potpuno ne pristaje, bit će 
samo lagani grijeh. Učinci i posljedice srdžbe ako se ne svladava, znadu katkada biti strahoviti. 
Srdžbi se pripisuju izdaje, ubojstva, trovanja, neslaganje, građanske ratove ratove sa svim svojim 
žalosnim posljedicama. Pa i onda, kada ne ide do pretjeranosti srdžba je izvor mnogih pogrešaka, 
jer pon joj gubimo vlast nad samim sobom, posebno jer narušava mir u obiteljima i stvara strašna 
neprijateljstva. 

Što se duhovnoga rasta tiče, ona je po riječima sv. Grgura: „velika zapreka za duhovni 
napredak. Jer, ako je ne obuzdavamo po njoj gubimo mudrost i ravnotežu, uljudnost koja unosi čar 
u društvene odnose, cvijet pravde jer strast a ne dopušta da spoznamo prava bližnjega, nutarnju 
sabranost, koja je tako potrebna za sjedinjenje s Bogom, za mir duše i za poučljivost u 
nadahnućima milosti“. (Moralia LXXV,1) 

Postavlja se pitanje kojim sredstvima se boriti protiv srdžbe. Ona moraju biti takva, da 
djeluju protiv strasti srdžbe i osjećaja mržnje, koja joj je katkada njena posljedica i nastavak. 
Pomažu i čisto ljudske stari kao lagana dijeta, uzdržavanje od razdražljivih, posebno alkoholnih 
pića; naime poradi uske veze između duše i tijela, jako je važno znati umiriti i samo tijelo. A u toj 
stvari treba voditi računa o temperamentu i zdravstvenom stanju osobe. 

Da se predusretne srdžba, dobro je naviknuti razmišljati prije posla, da nad nama ne 
zagospodare prvi napadaji strasti. To je posao, za koji treba puno truda, ali je jeko koristan. Budući 
da unatoč svega srdžba ima veliki utjecaj na naše srce, bolje ju je odmah odbiti, nego se s njome 
pogađati. Jer za ono malo, što joj čovjek pusti da radi po volji, ona postaje gospodar situacije i čini 
kao i zmija, koja polagano uvuče čitavo svoje tijelo gdje može stavit i glavu. Treba na prvi osjećaj, 
koji imate o njoj, odmah skupiti svoje sile, ne,doduše grubo i naglo, nego tiho, a opet ozbiljno. 
Inače, u želji da grubo obuzdamo svoju srdžbu naglo, samo se uzrujamo još više, 

Da bolje obuzdamo srdžbu, korisno je činiti obratno, to jest misliti sasvim na drugu stvar, 
nego je ona, koja bi je mogla izazvati. Treba dakle odstraniti iz glave uspomenu na doživljene 
nepravde i odbaciti sumnje. 

A na poseban način treba molitvom prizvati u pomoć Boga, kad vidimo, da nas je spopala 
srdžba. Kad srdžba u nama izaziva i osjećaje mržnje, bijesa i osvete, onda se ti osjećaji mogu u 
korijenu liječiti samo ljubavlju, koja se temelji na ljubavi prema Bogu. To je 

prilika, da se sjetimo, da smo svi djeca istog nebeskog Oca, da smo svi ucijepljeni u istoga Krista, 
pozvani na istu vječnu sreću, i da su te velike istine nespojive s osjećajima mržnje. Tako će se 
vjernik prije svega sjetiti riječi očenaša: "... i otpusti nama duge naše, kao što i mi otpuštamo 
dužnicima svojim", jer živo želi da Bog oprosti njemu, oprostit će i on rado svojim neprijateljima 

Ne smije čovjek zaboraviti i na primjere Isusa Krista, koji naziva Judu svojim prijateljem još 
i u času izdaje, i moli s križa za svoje krvnike. I ne smije zaboraviti zamoliti Ga za snagu da 
zaboravi i oprosti. Ovo su glavna sredstva da pobijedimo srdžbu. 

Sv. Ivan Kasijan o velikoj potrebi duši da se bori protiv srdžbe ako želi duhovno rasti zapisa: 
„Stoga, želimo li postići najviše blaženstvo o kome je pisano: Blago čistima srcem: oni će Boga 
gledati! (Mt 5,8), dužni smo tu strast izbaciti ne samo iz svojih djela, nego je i s korijenom iščupati 
iz dubine duše. Jer neće nam mnogo koristiti obuzdavanje srdžbe u riječima i djelima, ukoliko je 
Bog, pred kojim se ne može ništa sakriti, bude vidio u našem srcu. Evanđeoska riječ zapovijeda 
nam da prvo odsijecamo korijene strasti, a onda njezine plodove (koji se nakon odsijecanja korijena 
više neće rađati). Tako će duša uzmoći postojano prebivati u svakom trpljenju i svetosti, jer srdžba 
neće biti uklonjena tek s površine, tj. iz naših postupaka i djelovanja, nego iz dubine, tj. iz 
najskrovitijih misli. Stoga treba mrtvih srdžbu i mržnju, kako ne bismo upali u grijeh čovjeko 
ubojstva, koji se bez njih ne može počiniti. Pisano je: svaki koji je srdi na brata svoga, bit će 
podvrgnut stidu (Mt 5,22), tkogod mrzi brata svoga, ubojica je (1 Iv 3,15). 

Takav, naime, u srcu želi da pogine onaj na koga se srdi. I premda nije prolio krv rukom ili 
mačem, Gospodin ga zbog strasti srdžbe proglašava ubojicom. On će, naime, svakome uzvratiti ili 
nagradom, ili kaznom i to ne samo za djela, nego i za namjere volje, kao što piše prorok: Ja dobro 
po znam njihova djela i namjere njihove. Dolazim da saberem sve puke i jezike.. .(Iz 66,1 8). 
Apostol veli: O tom svjedoci i njihova savjest, a i prosuđivanja kojima se medu sobom optužuju ili 
brane. To će se očitovati na Dan u koji će, po mojem evanđelju, Bog po Isusu Kristu suditi ono stoje 
skriveno u ljudima. (Rim 2,15-16). 

Prema tome, Kristov nasljedovatelj, treba da s korijenjem iz sebe izbaci strast srdžbe. Za 
savršeno, pak, ozdravljenje od te bolesti neophodno je ovakvo liječenje: prije svega potrebno je 
vjerovati da srdžba ne dolikuje ni uz kakvu izliku, ni zbog opravdanih, ni zbog neopravdanih 
razloga; pri tom valja znati da srdžba potamnjuje izvornu svjetlost koja je u nama, što uzrokuje da 
odmah izgubimo i svjetlost razlikovanja, i blagost i pristojnost, i mjerilo pravde; zatim, treba da 
znamo kako će se, ukoliko se duh srdžbe zadrži u nama, neizbježno onečistiti naš duh, te neće moći 
postati hramom Duha Svetoga; i napokon, treba da smo svjesni kako ne smijemo moliti i pred 
Gospodom izlijevati svoje prošnje sve dok ustrajemo u srdžbi. A iznad svega treba da smo svjesni 
kako svakog dana možemo umrijeti, a s one strane neće nam pomoći što smo održavali čistoću od 
bludnosti, odrekli se cjelokupnog imanja, prezreli bogatstvo, te postili i bdjeli, kad nam već zbog 
srdžbe i mržnje Sudac svemira prijeti vječnim mukama“. ( Filokalia ...) 

Razmisli! Koje su najčešće napasti srdžbe koje kušam na svome duhovnome putu? Kako se s 
njima borim? Što me u meni i izvan mene potiče na srdžbu? Jesam li zadovoljan svojim životom i 
trudim li se stvarati ozračje mira u životu s bližnjim? Koji od gore navedenih savjeta su mi 
najkorisniji u ovome trenutku za moj duhovni život? 

Neumjerenost u jelu i piću 

Neumjerenost nije ništa drugo nego neuredna upotreba onog užitka, koji je Bog htio 
povezat i s jelom i pićem što je tako potrebno za održavanje života svakog pojedinca. 

Neumjerenost je neuredna ljubav prema užicima kod jela i pića. Neurednost se sastoji u 
tome što čovjek, traži užitak u hrani zbog samoga užitka užitak mu je isključivi cilj. Još apostol 
Pavao opominje na one kojima je Bog trbuh. (Fil 3,19). Čovjek traži užitak u hrani i piću ne 
obazirući se na razboritost, na praila a česti protivno i dobru svoga zdravlja Svetačka tradicija 
razlikuje četiri načina, kako se može pogriješiti u tim pravilima: 

Prvo je jesti prije red a to znači prije, nego čovjek osjeća potrebu, izvan termina koji su za 
jelo određeni, i to bez razloga, samo zato da zadovolji svoju proždrljivost. 

Drugo je jesti izbirljivo to znači tražiti posebna i sladokusna jela s mnogo brige, zato da u 
tom više uživa. To je grijeh gurmanluka. 

Treće je jesti odviše, to znači prijeći granice teka ili potrebe, najesti se ili napiti toliko, da 
mogu pokvariti i zdravlje. To može rastumačiti samo neurednom željom i užitkom za jelom i pićem, 
i daje to ono, što svijet zove proždrljivost. 

Četvrto je jesti pohlepno, to znači jesti s pohlepom, proždrljivo, kako to čine neke životinje. 
I to svijet smatra neotesanošću i neuljudnošću. 

Moralna zloća neumjerenosti je u tome, što ona podlaže dušu tijelu, materijalizira čovjeka, 
slabi mu moralni i intelektualni život i pripravlja ga polako i neopazice na bludni užitak, koji je, na 
kraju krajeva, kao i ovaj sjetilne vrste. 

Sv. Ivan Kasijan opominje: „Ma kakvim jelima da se nasiti trbuh, rodit će se sjemenje 
putene pohote, a um, svladan težinom jela, neće više biti u stanju dobro upravljati kormilom 
rasuđivanja. Um ne opija samo neumjerena upotreba vina: njega obično čini klimavim i kolebljivim 
te ga lišava čistih i neporočnih misli i samo izobilje svakovrsnih jela. Uzrok razvrata i pogibije 
Sodomljana nije bilo samo opijanje vinom, nego i pre sitost trbuha. Slušaj kako Gospodin na usta 
proroka kori Jeruzalem (usp. Ez 16, 49). Zbog čega je sagriješila sestra tvoja, Sodoma, ako ne stoga 
što je jela kruh svoj do sitosti i pre sitosti? Takva pre sitost kruhom raspalila ih je neugasivim žarom 
putene pohote, te su, po sudu Božjem, bili s neba sažeženi sumpornim ognjem. Ako je njih, na taj 
način, jedino neumjerenost u upotrebi kruha, zbog strasti pre sitosti, sunovratila u ponor razvrata, 
što reći o onima, koji pri cvjetajućem zdravlju tijela, sebi dopuštaju neumjerenost u mesu i vinu, na 
koju ih potiče samougađajuća pohota, a ne tjelesna nemoć. 

Kao mjeru suzdržavanja sveti oci preporučuju da hranu, koju moramo primati zbog 
podržavanja tjelesnog života, prestanemo jesti dok u nama još postoji želja za jelom. 

Sudeći po tome, i nemoćan tijelom može savršeno vršiti krepost umjerenosti, jednako kao krepak i 
zdrav, to jest ukoliko snagom volje bude obuzdavao želju za jelom kada tijelo ne bude za njim 
imalo potrebu. Jer, i apostol kaže: "u brizi za tijelo, ne pogodujte požudama" (Rim 13, 14) On nije 
zabranio da vodimo brigu o tijelu, nego samo zapovijeda da pri tome ne budemo pohotni. On je 
odbacio pohotljivu brigu o puti, ali razumnu, neophodnu brigu za život nije isključio. Prvo je 
zabranio da popuštanjem tijelu ne upadnemo u pogubna pohotljiva djela, a potom je dopustio da se 
tijelo, oslabljeno nerazumnom strogošću, ne bi pokazalo nemoćnim za ispunjavanje naših duhovnih 
zanimanja i napora“. ( Filokalia ...) 

Neumjerenost u jelu i piću je teški grijeh kad ide tako daleko, da smo nesposobni, kroz duže 
vrijeme, za obavljanje svojih staleških dužnosti ili nesposobni da poslušam Božje i crkvene 
zapovijedi. Na primjer, kada škodi zdravlju, kada je izvor, i uzrok ludog rasipanja materijalnih 

dobara koje ugrožava obiteljske interese, kada je uzrok prekršaja zakona posta i nemrsa. Isto je 
tako veliki grijeh kada je ta neumjerenost uzrok drugih velikih grijeha. 

Evo nekoliko primjera. Neumjerenost kod stola po malo sprema i pripravlja čovjeka na 
neuzdržljivost koja je kćerka proždrljivosti, Neuzdržljivost očiju i ušiju, koje traže škodljivu hranu, 
a često kao posljedica toga druge štetne sadržaje. Uzrokuje i neuzdržljivost mašte, koja smućuje 
čovjeka, neuzdržljivost pamćenja, koje traži u prošlosti sumnjive uspomene, da tako razdraži i 
uzbudi požudu, neuzdržljivost misli, koja budi i misli na nedopuštene stvari, neuzdržljivost srca, 
koje teži za tjelesnim užitcima, neuzdržljivost volje, koja odustaje od toga da vlada sjetilima. 
Neumjerenost kod stola rada često neumjerenog ću jezika. Koliko grijeha protiv ljubavi i 
pravednosti, ogovaranja i indiskrecije zbog pretjeranosti kod stola. Često se na takva način izdaju 
tajne, koje je čovjek obeća čuvati, službene tajne, koje su tako svete, a ide tako daleko da se tu 
napada često i dobar glas muža i žene, majke obitelji i domovine. Neumjerenost je laki grijeh sve 
dotle, dok se čovjek prepušta užicima koje mu pruža jelo a da ne upadne u teške prekršaje i 
pretjeranosti. 

Neumjerenost u piću je pijanstvo, u blažem vidu i često pretjerano pijuckanje. Jedanput 
učinjeni grijeh ima tendenciju ponavljanja. Ponavljanjem istih čina rađa se duhovna mana koja 
uvjetuje čovjekov duhovni život tako da mu zasljepljuje savjest i iskrivljuje konkretne sudove o 
dobru i zlu. No grijeh ne može do kraja uništiti moralni osjećaj u čovjeku. 

Sto se tiče duhovnoga rasta neumjerenost je za nj velika zapreka. Ona podržava 
mekoputnost koja slabi volju i razvija ljubav prema sjetilnim užitcima što opet priprema dušu na 
opasne neuredne predanosti njima. Lakomost je nadalje izvor mnogih pogreb šaka, jer u nama 
izaziva pretjerano veselje, što nas rastresa i potiče na pričanja i brbljarije, neukusne šale i viceve, 
predstavlja opasnost za suzdržljivost i čednost, i tako otvara dušu za đavolske napadaje. Važno je 
dakle boriti se protiv lakomosti. 

Postavlja se pitanje kako se boriti protiv neumjerenosti. Glavno je da užitak nije cilj nego 
sredstvo i da prema tome mora biti usklađen sa razumom. Čovjek se treba truditi općenito da ima 
uređen život, paziti na nakane, biti trezven, nastojati mrtviti požudi, paziti na vlastito zdravlje a sve 
to će se onda odraziti i na to da bude umjeren u jelu i piću. 

Evo nekih od klasičnih savjeta asketske svetačke tradicije koji mogu pomoći u tome: Ne 
jesti i ne piti samo iz zadovoljstva, niti do sitosti, nego samo dok nam je dosta. Ne jesti van obroka. 
Odreći se uvijek nečega za stolom Isusu i Mariji za ljubav. Jesti malo navečer, i ponekada preskočiti 
večeru. Uzdržavati se u nekim danima u tjednu. U petak ili subotu postiti o kruhu, vodi, ili barem 
jesti jedno jelo. 

A što se tiče kakvoće hrane, ne tražiti birana ukusna jela, ni posebne začine, ni mirise, 
umake i slično, ili se barem ne žaliti ako je hrana nije pripremljena po našem ukusu, hladna ili 
nezačinjena. 

Sv. Ivan Kasijan istovremeno potiče na razboritost i postojanost asketskih nastojanja „Što se 
tiče načina suzdržavanja od hrane ili posta, ne može se dati pravilo jednako za sve, budući da kod 
svih nije jednaka snaga tijela. Ta se krepost, pak, ne vrši samo duhov nom snagom, nego treba biti 
razmjerna tjelesnoj snazi. Ne mogu svi postiti cijeli tjedan. Neki bez hrane ne mogu bi ti više od dva 
ili tri dana, a nekima je teško izdržati i do za laska sunca. Osim toga ni povrće, zelje ili suhi kruh 
nisu hranjivi za svakoga. Jednima su potrebne dvije funte da se nasite, a drugi osjećaju težinu ako 
pojedu jednu funtu ili pola funte. Međutim, svi koji se suzdržavaju treba da imaju isti cilj, tj. da se 
ne prejedaju primajući hranu u skladu s mjerom tjelesnih snaga. Jer dušu slabi ne samo kakvoća, 
nego i količina hrane, raspaljujući u njoj štetan, grešan oganj... 

Prema tome, mjeru suzdržavanja treba odrediti sud savjesti svakog pojedinca. Svatko je 
dužan sebi odrediti mjeru suzdržavanja, tj. koliko je suzdržavanja potrebno za borbu protiv 
uznemiravanja puti. Postove, pravilom određene, svakako treba da drži. Međutim, ako poslije njih 
ne budemo čuvali umjerenost u hrani, njihovo nas izvršavanje neće dovesti do savršene čistoće. 
Gladovanje u višednevnim postovima donijet će samo kratkotrajnu iscrpljenost i zamor tijela, ali ne 
i čistoću, ukoliko mu bude slijedilo nasićenje tijela do sitosti: jer, čistoća duše nerazdvojno je 

povezana s gladovanjem trbuha. Postojanu čistoću tijela obzirom na bludnost nema onaj tko ne 
može biti trajno umjeren. Strogi postovi ostaju bez koristi ukoliko za njima slijedi pretjerano 
popuštanje u hrani: plod njihov brzo će biti izagnan strašću ugađanja trbuhu. Stoga je razumnije 
umjereno svakodnevno hranjenje, nego povremeni dugi i krajnje strogi postovi. Neumjereno 
nejedenje može ne samo pokolebati postojanost i čvrstoću duše, nego i učiniti da molitve budu 
beživotne zbog nemoći tijela“. ( Filokalia ...) 

Razmisli! Koje su najčešće napasti neumjerenosti koje kušam na svome duhovnome putu? 
Kako se s njima borim? Što me u meni i izvan mene potiče na neumjerenost? Jesam li zadovoljan 
svojim životom i trudim li se oko umjerenosti i razboritosti u prehrani? Koji od gore navedenih 
savjeta su mi najkorisniji u ovome trenutku za moj duhovni život? 

Blud 

Slično kao što je Bog povezao s hranom sjetilno uživanje, da pomogne čovjeku da uzdrži 
svoj život, tako je isto privezao i jedan posebni užitak uz spolne čine, kojima je svrha održanje 
ljudske vrste. 

Treba odmah napomenuti daje seksualnost po sebi dobra i sveta. Ona je u Božjem planu za 
čovjeka i kad je življena u skladu s moralnim zakonom vodi osobu k posvećenju i spasenju. 
Seksualnost se ne svodi samo na jedan dio ljudskoga bića, spolne organe i sjetilnu ugodu, nego je 
izričaj cjelokupne ljudske osobe u jedinstvu tijela i duše. Odnosi se na afektivnost, sposobnost 
voljenja, zajedništva s drugim osobama i rađanje djece. Već na prvim stranicama Biblije čitamo da 
je Bog htio spolnost i da je prvi ljudski par združio u ženidbu koja podrazumijeva sjedinjenje 
supruga u ljubavi i njihovu plodnost (usp. Post 1, 26-28 i 2, 7-24). Po grijehu ljudska narav gubi 
prvotnu svetost i pravednost, a u srcima ljudi javlja se požuda tijela koja razorno djeluje na 
području ljudske spolnosti i unosi neuredne napetosti u povezanost muškarca i žene. Isus Krist je 
otkupio cjelovitog čovjeka, tako daje i seksualnost snagom krsne milosti usmjerena prema spasenju 
i posvećenju u braku ili djevičanskom pozivu. Spolni odnos je za katolike zakonit samo u 
sakramentalnom braku po kojem se supruzi ukorjenjuju u potpunu vjernost kojom Krist ljubi svoju 
Crkvu. 

U tom svijetlu svaki čin autoerotizma i drugi načini traženja seksualne naslade su egoistični 
čini, dakle, grijesi daleko od zrele i sebedarne ljubavi. Grijeh bluda se obično razvija ljenčarenjem, 
nezdravim prijateljstvima, čitanjem nećudorednih knjiga, gledanjem filmova dvoličnog moralnog 
sadržaja, praćenjem revija, televizijskih programa i internatskih sadržaja koji izravno izazivaju 
tjelesne grijehe. K tome na grijeh nas još najčešće navode napasti mašte, mode, zli primjer i izazovi 
iz okoline. 

Katekizam Katoličke Crkve definira: „Bludnost je neuredna želja ili razuzdana naslada 
spolnog užitka. Spolni užitak moralno je neuredan kad se traži radi samoga sebe, izdvojeno od 
svrhovitosti rađanja i sjedinjenja.“ (KKC 2351) 

Odričući se prirodnog cilja spolnosti traži se isključivo naslada, a izbjegava odgovornost i 
posljedice. Možda je to najbolje vidljivo kroz izreku: „Grijeh puno obećava, malo daje, sve 
oduzima!“ 

Što obećava? Ponajprije ostvarenje same želje koja će biti veličanstvena, dati nam ispunjenje 
svega onoga što nam drugi plasiraju kao istinu, a time i grešnikovih skrivenih maštanja, jačajući pri 
tome naš ego, pred drugima. 

A što daje? Ponajprije razočarenje, jer osoba ne nalazi ispunjenje svih maštanja i nadanja. 
Ono što nam je bilo ponuđeno kao istina, sada se pokazuje kao laž. S druge strane ono što nas 
ponekad najviše plaši jest da to ne dospije u javnost te da tako budemo izvrgnuti preziru. 

Što oduzima? A što sve ne?! I Boga i čovjeka i sve što je s njima povezano! Zajedništvo s 
Bogom rušimo izabirući neku “drugu“ trenutnu ljubav, istovremeno Mu prkoseći: „To je moja 
sloboda! Što hoćeš?“ Odreknuvši se Boga, odričemo se i čovjeka gazeći svoje i tuđe dostojanstvo, 
jer osoba za nas više nije osoba nego obični objekt podređen našim egoističnim ciljevima. 

Sv. Ljudevit govoreći bludnom grijeh piše:„0 okrutnog li ropstva u koje blud dovodi 
čovjeka. Taj grijeh mu oduzima svaki odmor i dovodi ga u stanje trajne uznemirenosti jer tijelo koje 
treba biti podloženo, gospodari nad razumom koji treba zapovijedati. Nemir prethodi i uvijek slijedi 
taj grijeh. Kojeg li gorkog kajanja nakon što se bludno sagriješi! Svega se duša boji od Boga i ljudi 
koji mrze taj grijeh. Činom grijeha požuda raste i gospodari nad čovjekom. Oči su prepune bluda i 
neprestano griješe. Nečisti grijeh je sramotno ropstvo. Sram je posebna karakteristika ovog grijeha. 
Blud je jedna vrst opojenosti koja čini da bludnik zaboravi na sve ono što on jest i svodi ga na nivo 
životinje. Hoću li, dakle, uzeti udove Kristove i učiniti ih udovima bludničinim? Nipošto (usp. 1 
Kor 6, 15). 

O današnji svijete što si učinio od one stare čednosti kršćana koji su se više bojali tog grijeha 
nego same smrti. Pokvarenost sadašnjega vijeka je takva da joj se pripisuju grijesi koji su se skoro 
pripisivali Sodomi. Blud je najopasnije ropstvo za spasenje. Njegova strast blokira sva sredstva 
povratka Bogu. Odvlači od sakramenata, Božje riječi i bogoštovlja. Zbog obzira i običaja čini da 
osoba ide nedostojna na svete pričesti i tako dovrši otvrdnuće u grijehu, potiče da se razmišlja o 
porocima kršćanstva, da se sumnja o vjerskoj istini postojanja pakla, da se druži sa slobodnjacima. 

Prigode koje vode do bluda su izbirljivost i pretjeranost u jelu i piću, neumjerenost, luksuz, 
nečednost, razgovor o skandalima, veselje, komedije, spektakli, loše knjige i romani. Sedam je 
lijekova protiv bluda: bdjeti nad srcem, odbacivati grješne misli koje su kvasac bluda, pokora, 
razmišljanje o smrti, razmatrati o paklu, zaposlenost i molitva“ (KP 228, 231). 

Blud je grijeh, koji ponajviše neprimjetno razara današnjeg čovjeka, a time i društvo u 
kojem čovjek živi. On zahvaća intimu čovjeka, polako ju mijenja otuđujući čovjeka od drugih i 
mijenjajući njegove poglede na samog sebe, ljude s kojima živi i Boga na čiju je sliku stvoren. 
Ostajući u ovom grijehu, osoba se sve više povlači u sebe gradeći što veći zid prema ljudima i 
Bogu. Zbog toga se teško ispovijeda, a kada se ispovijeda čini to najčešće opisno, zbog stida, a 
ponekad, nažalost, osoba dolazi do te faze da neke stvari više ne vidi kao grijeh jer ih smatra 
normalnim pojavama u društvu u kojem živi (npr. masturbacija, predbračni i izvanbračni odnosi, 
prostitucija, pornografski sadržaji u novinama, na televiziji i intemetu), iako ih Crkva izričito 
navodi kao grijeh (KKC 2351-2359). Traži se opravdanje za normalnost u svijetu u kojem živimo, a 
istodobno se ruši vlastita moralnost. To se pandemično širi i ozbiljno prijeti moralnosti i opstojnosti 
društva. 

Grijeh bluda ima velike negativne učinke na putu duhovnoga rasta. Bilo koji grijeh bluda 
počinjen lako prerasta u grešnu naviku koja lako blokira put duhovnog rasta, gubi se želja za 
Bogom, sjetilni nagoni počnu gospodariti nad voljom koja lako postaje rob strasti. A što je još gore 
duša se zadoji egocentrizmom koji malo po malo dokida sebe darnu ljubav. Mašta bude 
preplavljena slikama niskih strasti. 

U borbi protiv bludnosti važno duhovno je pravilo da se čistoća posebno čuva tako, da 
čovjek izbjegava opasne i grješne prigode. Kad je čovjek jedanput uvjeren u svoju slabost, neka se 
ne izlaže bez potrebe odveć izazovnim situacijama i pogibelji. Treba ih izbjegavati sa svom brigom, 
želimo li da u njih ne upadnemo, jer svaki, koji se njima izlaže lako i pada. 

Kad se dakle radi o gledanju, čitanju, posjetu, razgovoru, stanju, što bi čovjek mogao izbjeći 
bez neke naročite poteškoće onda smo to i dužni učiniti. Umjesto da ih tražimo, treba od tih prilika 
bježati. 

Ali ima prilika i situacija, koje nije moguće izbjeći s kojima se susrećemo svakoga dana u 
sebi i izvan sebe koje možemo pobijediti samo mrtvljenjem. Na poseban način moraju posebno 
biti budne, jer nerazboriti pogledi raspaljuju i potiču želje, a ove opet pokreću volju. Zato Isus i 
kaže da je svaki koji pogleda ženu s grješnom željom u srcu, da je već učinio s njome preljub. 
Svatko tko pogleda ženu samo žudeći je, već je s njom učinio preljub u srcu.( Mt 5,28) 

Sv. Ivan Kasijan uči: „Poznavajući bolje od svih prirodu svoga stvorenja, i sam Bog, Tvorac 
i Stvoritelj cjelokupnog ljudskog roda, liječenje usmjerava k uzrocima nastanka ove strasne bolesti 

te kaže: Tko god s požudom pogleda ženu, već je s njome učinio preljub u srcu. (Mt 5,28) Govoreći 
o požudi očiju, Isus ukazuje na unutarnje osjećaje koji uzrokuju da se čovjek loše služi Božjim 
darom gledanja. Ustvari, srce, bolesno i ranjeno strijelom pohote, gleda požudom, te dar gledanja 
koji mu je Tvorac pružio na dobro, preokreće svojom strasnošću u loša djela, izvlačeći čulom vida 
na vidjelo skrivenu bolest sladostrašća. Zbog toga se spasonosna zapovijed i upućuje onome koji 
nečistim gledanjem čini zlo i ranjava. Jer, ne kaže se: "Na svaki način čuvaj oči svoje", nego: A s 
vrh svega, čuvaj svoje srce, jer iz njega izvire život. (Izr 4,23). 

Neka nam prvo i glavno djelo čuvanja čistoće srca bude da iz svojih misli što je moguće 
brže izgnamo sjećanje koja nam se po tananom djelovanju đavolske pakosti prikradaju u misli. Jer, 
ako se dugo zadržimo u takvim mislima, neprijatelj naš i obmanjivač može ih od tih žena 
neprimjetno skrenuti na one, po kojima bi mogao posijati misli štetne za dušu. Brinući se, stoga, da 
ispunimo zapovijed: "Povrh svega što se čuva čuvaj srce svoje", dužni smo, prema prvobitnoj 
zapovijedi Božjoj, pažljivo paziti na smrtonosnu glavu Zmije (usp. Post 3), tj. na začetke zlih 
pomisli preko kojih đavao pokušava ući u našu dušu. Ukoliko se dogodi da zbog našeg nemara 
njegova glava prodre u naše srce, treba paziti da za njom ne uđe i cijelo tijelo, tj. da se iz nečistih 
misli ne porodi i privola na grešnu nasladu. Ukoliko, pak, bude pušten u nutrinu, neprijatelj će 
zaplijeniti dušu i konačno je ubiti svojim smrtonosnim ugrizom. Sve zlikovce u zemlji koji niču, tj. 
putena osjećanja, dužni smo istrebljivati od začetka, (usp. Ps 101,8) i razbiti o stijenu sinove 
Babilona, dok su još dojenčad. (usp. Ps 137,9). Jer, ne budu li razbijeni dok su još nježni i slabi, oni 
će se, rastući zbog našeg povlađivanja, svom silinom podići, te će nas ili pogubiti, ili će biti 
pobijeđeni, ali ne bez velikih napora i mnogih uzdaha. Jer, kad se jaki, tj. duh naš, naoruža i čuva 
svoj stan, tj. čuva mir našeg srca strahom Božjim, u miruje sav njegov posjed (usp. Lk 11,21), tj. 
plodovi njegovih trudova i vrlina, stečeni nakon duga vremena. Ali ako dođe jači od njega i svlada 
ga, tj. đavao po privoli na pomisli koje ubacuje, otme mu sve njegovo oružje u koje se uzdao, tj. 
sjećanje na Pisma, ili strah Božji i plijen razdijeli (usp. Lk 11,22), tj. navike u vrlinama suprotnim 
porocima. 

Ovo je, kaže sveti Pavao, volja Božja: vaše posvećenje - da se uzdržavate od bludnosti (usp. 1 Sol 
4,3). I da u nama ne bi ostavio sumnju ili tamu nerazumijevanja onoga što naziva svetošću (pravdu, 
ili ljubav, ili smirenje, ili trpljenje -budući da se svim tim vrlinama stječe svetost), on dalje otvoreno 
ističe: Da se uzdržavate od bludnosti, da svatko od vas zna svoje tijelo posjedovati u svetosti i 
poštovanju, a ne u pohotnoj strasti kao pogani koji ne poznaju Boga. (usp. 1 Sol 4, 3-5) Pogledaj 
kojim pohvalama on opisuje čistoću duše, nazivajući je svetinjom. Prema tome, onaj koji prebiva u 
pohoti, u stanju je beščašća i nečistoće te u njemu nema svetosti. Nešto dalje, opet nazivajući 
čistoću duše svetošću, sveti Pavao dodaje: Bog nas, doista, nije pozvao na nečistoću, nego na 
svetost. Prema tome, tko to (čistoću) odbacuje, ne odbacuje čovjeka nego Boga koji svoga Duha 
Svetoga udahnjuje u vas. (1 Sol 4,7-8) ( Filokalia ...) 

Dakle iz iskustva se uči kako živjeti i truditi se, kako naučiti svladavati i ne padati u bludne 
grijehe. Stoga upravo svetačka tradicija naglašava pojedina područja naše egzistencije na koja je 
potrebno obratiti pozornost: pravilnim seksualnim odgojem koji će biti primjeren mjestu i vremenu 
u kojem živimo, pedagoškom načinu iznošenja same stvarnosti, a nadasve uzrastu osobe; 
obuzdavanjem mašte i nečistih želja (što bi bilo, kad bi bilo, hoće li se biti važan u društvu jer je to 
nešto ,,dobro“; kroćenjem osjetila vida i jezika, nastojeći izbjeći pojedine časopise, televizijske 
kanale ili internetske portale s takvom tematikom te pričanjem dvosmislenih viceva ili 
naglašavanjem pojedinih dvosmislenih riječi; korisnom zanimacijom i zaposlenošću, a ne 
ljenčarenjem kada ti iz dosade svašta pada na pamet; nasljedovanjem života Krista i svetaca, 
otkrivajući kako su se oni nosili u svoje vrijeme s napastima pokušavajući ih primijeniti u konkretni 
život; čuvanjem svoga i tuđeg kako duhovnog tako i tjelesnog dostojanstva jer smo djeca Božja, 
prebivalište Duha Svetoga, a istovremeno sa sviješću kako ne želimo da se netko neprimjereno na 
tome području izjašnjava o našim najmilijima; redovitom molitvom i čestim primanjem 
sakramenata Euharistije i Pomirenja pazeći pri tome na samo dostojanstvo sakramenata kako ne bi 

došlo do omalovažavanja i svetogrđa što u biti znači pričešćivanje u stanju grijeha ili ispovijed od 
prigode do prigode. 

Tridentinski Sabor nas uči, da nam Bog ništa nemoguće ne zapovijeda, nego da On traži, da 
učinimo ono i onoliko kolika možemo, i da se molimo, da postignemo milost, da učinimo ono, što 
smo nesposobni sami po sebi. ( De just.XI) Ova se zapovijed posebno odnosi na čistoću koja 
predstavlja za većinu kršćana, pa i one koji su u svetom ženidbenom staležu teškoću. Da svladamo 
poteškoće, treba moliti, moliti često razmišljajući o velikim istinama vjere. Ovo često uzdignuće 
naše duše prema Bogu otkida nas malo po malo od sjetilnih naslada, i usmjerava nas na traženje 
radosti u Bogu koje su čiste i svete. 

Uz molitvu treba pridodati i često primanje sv. Sakramenata. Kad se čovjek često ispovijeda 
uz sve druge prakse vjere posebno jača volju i dobiva milosti za daljnju borbu protiv napasti. Treba 
stvarati nutarnje i vanjsko ozračje koje pomaže u duhovnome boju. 

Sv. Ivan Kasijan uči: „Prema otačkoj predaji drugi se nutarnji boj vodi s duhom bludnosti. 
Vodi se svaki dan i ljući je i dulji od drugih bojeva. Vrlo su rijetki potpuni pobjednici. A boj počinje 
s prvom zrelošću i ne prestaje prije pobjede nad ostalim strastima. Jer je način napadanja dvojak, a 
oružje dvostruko, i oružje obrane treba da je dvojako. Za stjecanje savršene čistoće nije dovoljan 
samo tjelesni post: važnija treba da je pokajnička skrušenost duha i neprekidna molitva protiv 
najnečistijeg duha, popraćene neprestanim proučavanjem Pisma, te sjedinjene s umnim radom, 
tjelesnim naporom i radom ruku. To čuva srce od lutanja i vraća ga u sebe. Najpotrebnija je prava 
duboka smirenost, bez koje se ne može ni jedna strast pobijediti. 

Preobražaj te strasti uvjetovan je savršenim očišćenjem srca, iz koga se, po Gospodinovoj 
riječi, ispušta otrov te bolesti. Ta iz srca izviru opake namisli, ubojstva, preljubi, bludništva, krade, 
lažna svjedočanstva, psovke. (Mt 15,19) Prema tome, najprije treba očistiti ono otkud izlazi izvor 
života i smrti, kao što govori Salomon: A s vrh svega, čuvaj svoje srce, jer iz njega izvire život. (Izr 
4) Ta tijelo se pokorava njegovoj volji i vlasti! Naravno, treba svom snagom slijediti pravilo 
oskudnosti u hrani da tijelo, presićeno obiljem jela i protiveći se zapovijedima duše, u svom ludilu 
ne bi oborilo svog voditelja, tj. duha. Ali ako je suština našega rada samo iscrpljivanje tijela, bez 
istodobnog posta duše od drugih strasti i bez bavljenja Božjom riječi, ili bez drugih oblika 
duhovnoga rada, nećemo se biti u stanju uspeti do istinske čistoće. Jer u tom će slučaju ono što u 
nama vlada oskvrnjivati naše tijelo, premda ono može biti i čisto. Prema tome, kao što je Gospodin 
ukazao, treba da najprije očistimo nutrinu čaše da joj i vanjština bude čista. (usp. Mt 23,26). 

Ostale se strasti, obično čiste u općenju s ljudima te u svakodnevnim poslovima i djelima. 
One se nekako liječe i samom neugodom i dosadom zbog padanja u njih. Tako se, primjerice, porivi 
gnjeva, poniženja i netrpeljivosti liječe -osim srdačnom poukom i bodrom pažnjom - i 
posjećivanjem braće te čestim izazivanjem samih strasti. Jer češće izazivane i iskazivane, češće se i 
izobličuju te se stoga brže i liječe. Ova, pak, bolest, uz iscrpljivanje tijela i skrušenost srca, ima 
potrebu i za usamljenošću i udaljavanjem od ljudi, kako bi se - nakon što povodi njezina pogubnog i 
grozničavog raspaljivanja budu uklonjeni - brže došlo do stanja savršenog zdravlja. Kao što nekim 
bolesnicima koristi da im se štetna jela ne iznose pred oči (da se pri pogledu na njih ne bi pojavila 
želja), tako i proganjanju ove bolesti (tj. pohote) vrlo mnogo pomažu udaljavanje od ljudi i osama: 
bivši udaljena od vanjskih izazova bolesna duša slobodnije uzlazi k najčišćoj spoznaji, pa lakše i s 
korijenom može iščupati zarazno uzbudivanje pohote... Svaki uspjeh u vrlini jest djelo milosti 
Gospodnje. I savladavanje svake strasti jest njegova pobjeda. To prije je ovo djelo (tj. stjecanje 
čistoće i svladavanje pohote) naročita milost i dar, kao što potvrđuju i mišljenja svetih otaca te 
iskustva onih koji su se očistili od strasti .“(Filokalia...) 

Razmisli! Na koje se događaju najčešće napasti bluda koje kušam na svome duhovnome 
putu? Kako se s njima borim? Što me u meni i izvan mene potiče na blud? Jesam li zadovoljan 
svojim životom i trudim li se oko čistoće i molim za nju? Koji od gore navedenih savjeta su mi 
najkorisniji u ovome trenutku za moj duhovni život? 

Škrtost 


Škrtost je neuredna ljubav prema zemaljskim dobrima. Zemaljska su nam dobra dana od 
Boga da se njima pomognemo u svojim zemaljskim potrebama, potrebama duše i tijela, da 
sačuvamo svoj život i život onih, koji ovise o nama i da si njima priskrbimo sredstva, koja su nam 
potrebna za naš ljudski i duhovni rast. 

Među ovim zemljaskim dobrima, jedna su nužna bilo za sadašnjost, a druga za budućnost. 
Dužnost nam je da ih steknemo poštenim i čestitim radom. Druga su dobra korisna da postepeno 
povećamo svoje zali da osiguramo svoj pristojan život i život bližnjih da njima doprinesemo nešto 
općem dobru i pomažemo potrebnima. 

Sv. Ivan Kasijan uči: „Pokreti ostalih strasti kao da u nama samima imaju početak, kao da 
su usađeni u čovjekovu narav i nekako stopljeni s sjetilnošću. Budući da su istodobne s našim 
rođenjem, strasti svojim pokretima preduhitruju pojavu sposobnosti razlikovanja dobra i zla. One 
se pobjeđuju jedino dugotrajnim trudom. Ta, pak, bolest, srebroljublje, dolazi kasnije i izvana 
prilazi duši. Zbog toga se i može lakše otkloniti i istjerati. Međutim, ukoliko se zbog nemara previdi 
i jednom pusti u srce, ona postaje pogubnija od svih. Izgoni se teže od svih, jer posta je korijenom 
svih zala (usp. 1 Tim 6,10) i izvorom različitih strasti“. ( Filokalia ...) 

Neuredna ljubavi prema zemaljskim dobrima postoji već u nakani. Naime, čovjek može 
željeti bogatstvo zbog bogatstva kao svoj zadnji cilj, ili kao neku posrednu svrhu, koja mu pomaže 
da dođe do neke druge svrhe, na primjer da si priušti užitke ili časti. Ako se čovjek na tome 
zaustavi i ne gleda, da je bogatstvo samo sredstvo za njegovo dobro, dobro bližnjega i cijeloga 
društva, da pomoću bogatstva postigne viša plemenitija dobra, onda težnja za gomilanjem dobara 
postaje neka vrsta idolatrije, kult zlatnoga teleta. Takav čovjek živi samo za novac. 

Grijeh škrtosti očituje nadalje u načinu kako se ta dobra stječu. Čovjek ih traži ne birajući 
sredstva, često na štetu prava drugih ljudi, na štetu svoga zdravija ili na štetu zdravlja namještenika 
ili opasnim špekulacijama. 

Ovaj se grijeh očituje i u načinu kako se čovjek tim dobrima služi. Takav čovjek uvijek daje 
novaci žalosno i škrto jer ga želi nagomilavati, smatrajući da u bogatstvu ima neku veliku sigurnost 
ili da uživa u sreći koju mu pruža bogatstvo! Ništa ili gotovo ništa ne daje za siromahe niti za 
poslove od općeg dobra. Neki da vole svoj novac kao idol, naslađuju se nad time što ga posjeduju: 
to je klasični tip lakomca! 

Naša civilizacija je izmislila još jedan oblik nezasitne ljubavi prema bogatstvu, želja za 
postati bogatašem, ali ne zato da na takav način osigura svoju budućnost ili budućnost svoje djece, 
nego da postigne onu dominantnu vlast i koju daje novac. Kad takav čovjek posjeduje velike 
svote novca tada on traži da uživa veliki ugled, često ima veću vlast od vlastodržaca. Ova se 
novčana dominacija, katkada izrodi u pravu tiraniju, koja može poprimiti sveopće dimenzije. 

Škrtost je grijeh jer je u biti je pomanjkanje pouzdanja u Boga koji je obećao da će bdjeti 
nad nama očinskom brigom i da neće dopustiti, da nam išta uzmanjka, što nam je potrebno, samo 
ako imamo pouzdanja u Njega. On nas poziva, da promatramo ptice nebeske, koje ne siju niti 
žanju, ljiljane u polju, koji ne rade i ne predu, ali ne sigurno zato, da nas potakne na lijenost, nego 
da nas umiri u našoj zabrinutosti i brigama i da nas potakne i pozove na pouzdanje prema svom 
nebeskom Ocu. A škrtac, mjesto da se pouzdaje u Boga, pouzdaje se u svoj novac i bogatstvo i time 
čini nepravdu Bogu jer se ne pouzdaje u Njega. 

To nepouzdan je u Boga prati često puta preveliko pouzdanje u samoga sebe i u svoju 
aktivnost. Takav čovjek želi biti sam svoja providnost i pada u neku vrstu idololatrije, jer novac čini 
svojim Bogom. A nitko ne može u isto vrijeme služiti dvojici gospodara. Bogu i bogatstvu: ne 
možete služiti Bogu i bogatstvu (Mt 7,24). 

Ovaj je grijeh dakle velik po Svojoj naravi iz razloga, koje smo upravo naveli, ali i zato jer 
se škrtac teško ogrješuje o pravednost, jer se služi sumnjivim sredstvima da stekne i očuva svoje 

bogatstvo. Ogrješuje se i ljubav jer ne daje milostinju onima koji su u potrebi. Ogrješuje se često o 
svoje vjerske dužnosti jer dopušta da ga posve zaokupe poslovi, radi kojih Bog ostaje po strani. A 
ako se škrtost očituje samo u manjima stvarima i nije nikakva smetnje za život vjere onda je laki 
grijeh ali i protiv njega se valja boriti. 

Škrtost je velika zapreka za duhovni rast jer je jest neuredna ljubav prema bogatstvu. To je 
strast, koja ide za tim da istisne Boga iz našeg srca koje je hram Božji Srce koje spopadaju jake 
želje za zemaljskim stvarima i bogatstvom postaje nemirno i zaokupljeno svakakvim brigama. Da 
se srce sjedini s Bogom treba ga osloboditi od svake zemaljske brige i navezanosti od svakog 
stvorenja, jer Bog hoće čitav ljudski duh, čitavo srce. Posebno treba srce isprazniti od oholosti, a 
privezanost uz bogatstvo je veliki znak oholosti, jer takav čovjek, ima više pouzdanja u svoje 
bogatstvo nego li u Boga. 

Privezati svoje srce uz novac znači dakle staviti veliku zapreku Božjoj ljubavi u nama. Jer 
tamo, gdje nam je blago, tamo nam je i srce. Odvojiti svoje srce od bogatstva, to znači otvorit i 
vrata Bogu da uđe u naše srce. Škrtost dovodi čovjeka i do toga, da se ne mrtvi, i do senzualnosti. 
Kad čovjek ima punio novaca i kad uživa u samom sebi on želi uživati u tome da se priušti mnoge 
užitke. Ili ako si uskraćuje te užitke, onda privezuje svoje srce uz novac te često ne dopušta ni 
drugima da zadovolje svoje osnovne potrebe. U jednom i drugom slučaju je novac je idol koji nas 
odvraća od Boga. S toga ako želi živjeti svoju vjeru vrlo je važno da se čovjek bori protiv tako 
ružne sklonosti škrtosti. 

Sv. Ljudevit opominje: „Tko je, molim škrtac, lakomac? Onaj koji nije zadovoljan s onim 
čime bi trebao biti. Oni koji su se obogatili nisu, naravno, gulikože ni kradljivci od siromašnih. 
Gospodin bogataše naziva luđacima. Luđače, duša tvoja ove noći će ti biti zatražena... Nema 
nepopravljivijega poroka od škrtosti jer većina gramzivaca ne poznaje svoju nesreću. Nikada 
luđacima, kaže sv. Augustin, neće Bog dati svoje kraljevstvo. Kako će samo teško bogataši ući u 
kraljevstvo nebesko. Govoreći mir, a mira nema. Od manjih do većih, od mlađih do starijih, svi 
nastoje steći bogatstvo. 

Lakomci svim srcem, svom pameću, svim silama ljube bogatstvo. Kao što je proždrljivosti 
Bog trbuh, tako se može reći da je novac Bog strasti i materijalne pohlepe. Lakomci su 
idolopoklonici, lakomost, je ropstvo krivovjerja. Kipovi bogova poganima su srebro i zlato. 
Štovatelj idola štuje zlato i srebro, lakomac također štuje zlato i srebro. 

Klanja se zlatu kao onom idolu. Lakomac zlatu prinosi dušu. Lakomac je idolopoklonik i 
iskazuje jedino kult zlatu kao Bogu i jer više cijeni bogatstvo od Boga. Ako bi trošio novac, novac 
je za to, ako bi mu služio, novac postaje božanstvo. Kao što su Izraelci od zlata koje su iznijeli iz 
Egipta napravili idola, zlatno tele, tako lakomci od zlata i srebra koje su za sebe prikupili, tvore 
idole. 

Ne dopadaju se lakomcu siromasi koji viču ni bijede koje se pokazuju, nego oni imaju uši ali 
ne čuju. Reci bogatašu: neki je siromah u takvom stanju da umire od gladi, daj nešto malo, on ne 
čuje: uši imaju i ne čuju reci mu. Blaženi koji shvaćaju oskudnoga i siromašnog koji nutrinu bira, 
reče sv. Augustin. Nije li dolikovalo da se smiluješ i spasiš se. 

Škrtci Imaju dušu svoju na prodaju; čak je i za obol prodaju. Često je lakomac gori čovjek 
od samog Jude koji je prodao Krista za 30 denara, jer ponekad lakomac i Krista i dušu prodaje za 
jedan denar. Lakomac je protiv sebe nakupio gusto blato, a zemaljske dobitke sakupio težinom 
grijeha. 

Ne postoji nijedna vrsta grijeha koja ne potječe iz lakomosti: nju možeš vidjeti doma i vani 
na trgu ili u sudnici, ili u gradskim vijećnicama, ili u kraljevskim palačama ili bilo gdje možeš 
vidjeti kako buja i razvija se grijeh“. (KP 93-100) 

Protiv škrtosti se bori usvajanjem evanđeoskog uvjerenja da bogatstvo nije svrha, nego 
sredstvo koje nam daje Providnost, da namirimo svoje potrebe i potrebe svoje braće. Nadalje 
uvjerenje da je Bog vrhovni Gospodar svega imetka, a da smo mi, ako ćemo pravo, samo 
upravitelji, i da ćemo jednoga dana morati položiti račun Vrhovnom Sucu. 

Dobro je razmišljati da su to prolazna dobra, koja ne ćemo ponijeti sa sobom na drugi svijet 
ili barem one nemaju vrijednosti za koje ih mi držimo, a ako smo pametni onda ćemo stjecati 
bogatstvo ne za zemlju nego za nebo: "Ne sabirite sebi blaga na zemlji gdje ga uništava moljac i 
rđa, gdje kradljivci obijaju i kradu. Sabirite sebi blaga u nebu, gdje ga ne uništava ni moljac ni rđa, 
gdje kradljivci ni obijaju i ne kradu." (Mt 6,19) 

Da se oslobodimo od duha škrtosti nužno je moliti na t nakanu i truditi se biti velikodušan 
prema siromasima. I kada se borimo protiv grijeha bez sumnje, uvijek će ostati u nama neka od tih 
nagnuća a po njima se vježbamo u strpljivosti i to nam pomaže da se sjetimo da se ne smijemo 
pouzdavati sami u sebe nego u milost. Ali će ta nagnuća biti manje opasna i lakše ćemo se s njima 
nositi uz pomoć Božje milosti. Bez sumnje i uz sve naše napore koje ulažemo još ćemo 
proživljavati napasti ali će one za nas biti prilika više spoznati vlastitu krhkost i boriti se novu 
pobjedu. 

Razmisli! Imam Ii napasti škrtosti na svome duhovnome putu? Kako se s njima borim? Što 
me u meni i izvan mene potiče na tu borbu? Predajem li se u Božju providnost koja se brine za 
mene i moju budućnost? Koji od gore navedenih savjeta su mi najkorisniji u ovome trenutku za moj 
duhovni život? 

Lijenost 

Lijenost se odnosi na senzualnost jer ona na koncu konca ima svoj početak u ljubavi prema 
užicima u smislu da nas nuka da izbjegavamo svaki napor i trud. Doista u nama svima ima neka 
težnja svesti svoje napore na najmanju mjeru, i ta težnja paralizira ili umanjuje našu aktivnost. 

Lijenost je težnja k neradu, ili barem težnja, za nemarnošću i mlitavosti u radu. To je neko 
neuredno raspoloženje čovjeka kojemu je često uzrok slabo zdravstveno stanje ali u većini slučajeva 
pravi uzrok je slabost volje koja se ustručava i izbjegava svaki napor. Lijenčina izbjegava svaku 
muku, sve ono, što bi ga moglo smetati u njegovu miru i Što bi gar moglo umoriti, kao neka vrsta 
parazita koji želi živjeti na tuđi račun, koliko samo 

može. Miran je i tih, kad ga nitko ne dira ali ako ga tko hoće pokrenuti iz njegova mira i nerada, 
postaje svadljiv i opak. 

Postoji više vrsta lijenosti, čovjek može biti nehajan, bezbrižan, indolentan dok radi svoj 
posao polako, mlitavo i ravnodušno. A ako radi, onda ga radi slabo. Danguba ne odbija u načelu 
posao ali zakašnjava, zabušava i odgađa u beskraj poduzeti posao. Osoba pravo lijen neće raditi 
ništa što umara i pokazuje veliku odvratnost prema svakom ozbiljnom duševnom i tjelesnom poslu. 

Ako se pak lijenost odnosi na duhovni život, onda se zove duhovna lijenost (acedia). 
Duhovna lijenost je neraspoloženje prema svakoj duhovnoj praksi, odbijanje duhovnog napora, 
uslijed koje čovjek pobožne vježbe obavija uvijek nemarno, nastoji ih skratiti, ili ih potpuno ispušta 
pod nekom ispraznom isprikom. 

Lijenost je grijeh. Treba se podsjetiti da je čovjek stvoren da radi. Kada je Bog stvorio 
prvoga Adama, stavio gaje u raj zemaljski da „ga obraduje i čuva“ (Ps 2,15) iz razloga što čovjek 
nije, kao Bog, savršeno biće. Čovjek ima mnoge sposobnosti i talente koji se usavršavaju radom. 
Dakle iz ljudske naravi proizlazi raditi, da tako ostvaruje svoje duševne moći i samoga sebe, da 
osigura sve što mu je potrebno za tijelo i dušu i tako težiti prema svojem cilju i punini svoga bića. 

Datost rada za čovjeka dolazi i prije istočnoga grijeha. Ali nakon što je čovjek sagriješio, 
rad je postao za njega ne samo prirodni zakon, nego i kazna, u tom smislu, što je postao težak i 
mučan i kao neko sredstvo kojim čovjek nadoknađuje svoj grijeh. U znoju lica svojega moramo 
jesti svoj kruh, kruh intelektualni kao i tjelesni, kojim hranimo svoje tijelo. U znoju lica svoga kruh 
svoj ćeš jesti (Ps 1,19). 

Lijenost dakle krši taj dvostruki zakon i naravni i pozitivni te je grijeh, a veličina se toga 
grijeha mjeri, prema težini dužnosti, koje zanemaruje. Kada lijenost ide tako daleko da čovjek 
zanemaruje svoje vjerske dužnosti koje su potrebne za spasenje, posvećenje ili kada svojevoljno 
zanemaruje, u velikoj stvari, koju svoje staleške dužnosti onda čini veliki grijeh. 

Kada je ta lijenost samo takve naravi, da zanemaruje svoje dužnost,bilo građanske bilo 
vjerske, koje su od manje važnosti, onda čini laki grijeh. Ali ako se čovjek ne bori protiv 
nehajnosti i nebrige ona će bivati sve veća, postajat će sve tragičnija i biti će za nju sve odgovorniji. 

Sv. Ivan Kasijan o ovoj napasti koja je mučila monahe iz prvih vremena uči: „Jer onoga, 
koga duh utučenosti počne svladavati, čini ga lijenim i bezbrižnim, goni ga iz ćelije da luta poput 
skitnice, trom za svako dobro djelo, prisiljava ga da uporno obilazi ćelije svoje braće i samostane, te 
da ne razmišlja ni o čemu, osim gdje bi i pod kojom izlikom mogao ručati sljedeći put. Ta, um 
lijenčine ne misli ni o čemu do li o hrani i želucu. Nađe li prijatelja u muškarcu ili ženi, koji 
skapavaju u istoj studeni, upliće se u njihova djela i potrebe. I tako se malo po malo uhvati u zamku 
štetnu za dušu te je kao u zmijinu zagrljaju i više se nikad neće moći vratiti napuštenim djelima 
svoga prijašnjeg zvanja. 

Duh utučenosti u nama prvenstveno izaziva lijenost, odvraća nas od posla i uči 
besposličarenju. Stoga je najdjelotvornije oružje protiv nje: ne popuštati i raditi. U tom pogledu kao 
liječnički recept protiv utučenosti možemo uzeti ono što je sv. Pavao pisao Solunjanima o 
nastojanju: Samo vas, braćo, potičemo da u tom još više uznapredujete pa da se trsite mirno živjeti, 
svoje činiti i raditi svojim rukama, kako smo vam zapovjedili, te tako časno živite prema onima 
vani i nikoga ne trebate ( 1 Sol 4,10-12). 

Pavao nalaže: živite časno, tj. boravite u svojim ćelijama daleko od kojekakvih priča (od 
kojih se ne može sačuvati onaj koji luta) da ne biste izgubili svoj unutarnji mir, te počeli oko sebe 
širiti nemir. Još kaže: trsite se svoje činiti, tj. nemojte biti radoznali kako biste saznali što čine drugi 
i ne gledajte ponašanje druge braće, kako biste ih osuđivali i klevetali, umjesto da se brinete o 
ispravljanju vlastitih grešaka i stjecanju vrlina, riječju o revnovanju za evanđelje. I još kaže 
Apostol: radite svojim rukama, tj. sjedeći u ćeliji prionite uz neki ručni rad. Time se odsijeca i sama 
mogućnost onoga što je ranije obacivano. 

Onaj tko voli sjedi zaposlen nema kad šetati, istraživati tuđa djela, uplitati se u njih i o njima 
suditi. U drugoj poslanici Solunjanima sv. Pavao dodaje: Zapovijedamo vam, braćo, u ime 
Gospodina Isusa Krista, da se klonite svakoga brata što živi neuredno i ne po predaji koju primiste 
od nas (2 Sol 3,6). Ovdje više ne moli, nego zapovijeda, i to ne običnim riječima, nego imenom 
Gospodina Isusa. Time želi da shvatimo kako je ta zapovijed obvezna. Iz konteksta je vidljivo daje 
to zapravo zapovijed o radu. Onoga koji izbjegava posao, ne treba primati u kršćansku zajednicu. 
Prema tome, on zapovijeda da se udaljavamo od onih koji ne žele raditi. Njih treba da odsijecamo 
kao unakažene udove, kako bolest nerada - ta smrtonosna zaraza - ne bi prešla i na zdrave udove. U 
već rečenome sadržan je i snažan poticaj na ljubav prema poslu. Apostol daje sebe kao primjer koji 
valja nasljedovati: ... dok bijasmo među vama, nismo živjeli neuredno: ničiji kruh nismo badava jeli 
(2 Sol 3, 7-8A), premda je i Gospodin odredio onima koji evanđelje navješćuju da od evanđelja i 
žive. ( Filokalia ...) 

Što se tiče duhovnoga života i rasta lijenost i to duhovna, je jedna od najozbiljnijih zapreka 
na tom putu zbog svojih žalosnih posljedica. Zbog nje naš život postaje više ili manje besplodan. 
Tada se za dušu mogu lijepo i s pravom primijeniti riječi Sv. Pisma, koje govori o njivi lijenčine: 
"Prolazio sam pokraj njive lijenčine i pokraj vinograda luđaka. Gle, sve je bilo zaraslo u trnje, Sve 
je boo pokrio korov, zid im je bio porušen. Još malo spavati, još malo drijemati, još malo ruke 
sklopiti i počivati već dolazi na te siromaštvo kao kakav teklić" (Iz 24,30). 

Eto baš se to nalazi u duši lijenčine umjesto kreposti, u duši mu rastu mane, zidovi,koji su 
bili podignuti mrtvenjem, da sačuvaju njegovu krepost, ruše se malo po malo, i spremaju put navali 
neprijatelja, to jest grijeha. 

Ljudski duh i srce doista ne mogu ostati neaktivni, pa ako nisu zabavljeni studijem ili kojim 
drugim radom ubrzo na njih navali mnoštvo slika, misli, želja i čuvstava. A u stanju naše pale 
naravi, ako se ne borimo protiv tih misli i želja u čovjeku prevlada trostruka požuda. 

Kada lijenost zahvaća dušu ne dovodi u pitanje samo duhovni rast nego i vječno spasenje. 
Već sama činjenica, da ne vršimo svoje dužnosti dovoljni je razlog za zabrinutost. Stvoreni smo: 

da služimo Bogu i vršimo svoje staleške dužnosti, mi smo radnici, koje je Bog poslao u svoj 
vinograd a Gospodar traži da radimo. Ako dakle skrstimo ruke, mjesto da radimo, pa ako i ne 
počinimo nikakav čin koji se pozitivno prtivi Božjim zapovijedima, ne će li Gospodar prekoriti i nas 
kao one radnike, radi našeg nerada: što stojite cijeli dan besposleni? (Mt 3,10) Neplodno drvo 
zaslužuje da se posiječe i baci u vatru već iz samog razloga, što ne donosi roda: Jer svako, drvo, 
koje ne rodi roda, posjeći će se i baciti u oganj (Lk 13,17). 

Da bi se čovjek borio protiv lijenosti treba se prije svega uvjeriti da je rad vrlo potreban, i 
da obveza rada obvezuje jednako bogate i siromašne. Tko ne prihvati tu životnu i biblijski 
objavljenu datost izlaže se opasnosti ne samo vremeniti problema u ovome životu nego i onoj za 
svoje vječno spasenje. 

Uz uvjeravanje, koje je na prvom mjestu kao lijek protiv lijenosti, potreban je stalni i 
metodički napor, primjenjujući savjete koji su iznesena o odgoju volje. Lijenost je slabost volje a 
budući da lijenčina zazire od svakoga napora, važno mu je pokazati da na kraju krajeva nema 
jadnijeg čovjeka od lijenčine: budući da ne zna kako da upotrijebi svoje vrijeme ili kako on kaže, 
budući da ne zna kako da ubije vrijeme te nema volje ni za što i cijeli mu život postaje strašan. 
Dakle bolje se truditi, postati koristan i tako steći malo sreće nastojeći usrećiti i druge oko sebe. 

Medu lijenost spada i stanje onih koji pokazuju aktivnost, ali jedino za igre, zabave i 
svjetovne sastanke ali ne za staleške i vjerske dužnosti. Treba ih potaći na razmišljanje o ozbiljnosti 
života i njihovih dužnosti, da moraju biti korisni, da usmjere svoje djelovanje na polje rada i 
ostvarenja sebe kao čovjeka i vjernika. 

Razmisli! Imam li napasti lijenosti na svome duhovnome putu? Kako se s njima borim? Što 
me u meni i izvan mene potiče na tu borbu? Trudim li se savladavati samoga sebe? Koji od gore 
navedenih savjeta su mi najkorisniji u ovome trenutku za moj duhovni život? 

Grijesi protiv deset Božjih zapovijedi 

Kršćanska tradicija nabraja sedam glavnih mana ili grijeha. One se nazivaju glavnim 
grijesima i zbog toga što su izvor mnogih drugih grijeha. Ima i drugih teških mana, ali ovih sedam 
su najčešće i izvor su ostalima. 

Grijehe možemo razlikovati po njihovu predmetu, kao što je to slučaj sa svakim ljudskim 
činom, ili prema krepostima kojima se suprotstavljaju. Jednako tako, grijehe možemo podijeliti i 
prema tome odnose li se na Boga, bližnjega ili nas same; mogu se dijeliti na duhovne i tjelesne 
grijehe; na grijehe misli, riječi, djela ili propusta. Crkva svojim učenjem kaže da je prikladno 
grijehe prosuđivati upravo po njihovoj težini (KKC 1846ss). Jedan od klasičnih načina prikazivanja 
grijeha je ukazivanje na deset Božjih zapovijedi. Donosimo samo kratki prikaz onoga dobra koje je 
sadržano u svakoj od zapovjedi kao i način kako se on krši i time čovjek griješi. 

Jednoga je dana Isusu pristupio mladić čovjek te ga upitao: »Učitelju, koje mije dobro činiti 
da imam život vječni?« (Mt 19, 16). 

Isus mu odgovori: »Ako hoćeš ući u život, čuvaj zapovijedi.« On tako pokazuje da Božje 
zapovijedi naznačuju čovjeku put u život i vode ga u život. U starome Savezu Mojsije je dao narodu 
Deset zapovijedi Božjih, Dekalog; Isus, Sin Božji, punina objave, ponovno nam daje te zapovijedi. 
On ih konačno potvrđuje i predlaže nam ih kao put i uvjet spasenja. Onaj koji čuva zapovijedi, 
zadobiva vječni život koji je udioništvo u samome Božjem životu. Vječni se život savršeno 
ostvaruje tek poslije smrti, ali on je u vjeri već od sadašnjega trenutka svjetlo istine i izvor smisla za 
cijeli život. Već sada mi započinjemo imati udjela na punini zahvaljujući našemu sjedinjenju s 
Isusom koga smo prihvatili i kojega nasljedujemo. 

„Učiteljstvo pastira Crkve u moralnim pitanjima redovito se vrši u katehezi i u 
propovijedanju... Na taj se način, od pokoljenja u pokoljenje, pod vodstvom i budnošću pastira, 
prenosi poklad (baština) kršćanskog morala što ga sačinjava značajna cjelina normi, zapovijedi i 
kreposti koje proistječu iz vjere u Krista a oživljava ih ljubav. Ta je kateheza tradicionalno, uz 

Vjerovanje i Oče naš, uzela kao temelj i Deset Božjih zapovijedi koje izražavaju načela moralnog 
života što vrijede za sve ljude“ ( Katekizam , br. 2033). 

Prva zapovijed: »Ja sam Gospodin Bog t\>oj: Nemaj drugih bogova uz mene! 

«Ljubi Gospodina, Boga svoga, svim srcem svojim, svom dušom svojom i svom snagom svojom (Pnz 
6, 5). 

Prva zapovijed zahtijeva od čovjeka da vjeruje u Boga, da se u njega pouzdaje i da ga ljubi 
iznad svega. Ona također zahtijeva da Boga prizna kao jedinoga i pravoga Boga, te da mu iskazuje 
štovanje i da ga proslavlja kako to Bog hoće. Dužnost da se Bogu iskazuje pravo štovanje tiče se 
čovjeka u njegovoj osobnoj i društvenoj dimenziji. Čovjek treba »moći slobodno ispovijedati 
religiju kako privatno tako i javno« 

Prva zapovijed zabranjuje nevjeru, krivoboštvo, praznovjerje, vraćanje, magiju, krivovjerje 
te nemar ili odbijanje da se upozna istina vjere. 

Druga zapovijed: »Ne izusti imena Gospodina Boga svoga uzalud!« 

Gospodine, Bože naš, divno je ime tvoje po svoj zemlji (Ps 8, 2). 

Druga zapovijed propisuje poštovanje Božjega imena. Njegovo je ime sveto. Ta zapovijed također 
zahtijeva da se izvrše zavjeti i obećanja kojima se čovjek obvezao. 

Druga zapovijed zabranjuje i nedolično spominjanje Božjega imena, psovanje i kletve te krivu 
zakletvu. Psovka se sastoji u tome da se na uvrjedljiv, nedoličan način rabi ime Božje, ime Isusa 
Krista, Blažene Djevice Marije i svetaca. 

Treća zapovijed: »Spomeni se da svetkuješ dan Gospodnji!« 

Kristovo uskrsnuće dogodilo se osmoga dana; taj dan se naziva danom Gospodnjim ili 
nedjeljom, to jest danom koji Crkva slavi kao dan milosti i svetosti. Treća zapovijed zahtijeva da 
Bog bude čašćen na svetkovine, i to vanjskim bogoslužjem. Za kršćane je sveta misa prvi i najveći 
bogoslužni čin. Jedna od crkvenih zapovijedi propisuje vjernicima sudjelovanje u nedjeljnoj 
euharistiji i u euharistiji velikih svetkovina. 

Treća zapovijed zabranjuje rad nedjeljom i drugim zapovjedanim danima, osim u slučaju 
velike nužnosti. Ona također zabranjuje svaku aktivnost koja bi sprječavala bogoslužje. Ustanova 
nedjelje daje svima mogućnost da »imaju dovoljno odmora i slobodnog vremena za obiteljski, 
kulturni, socijalni i vjerski život« (GS 67). 

Četvrta zapovijed: »Poštuj oca i majku da dugo živiš i dobro ti bude na zemlji!« 

Četvrtom zapovijedi Bog je htio da nakon njega poštujemo svoje roditelje i one koji su od 
njega primili neku vlast za naše dobro. 

Četvrta zapovijed zabranjuje vrijeđanje roditelja i neposluh prema njima kao i onima koji 
imaju vlast nad nama. Roditelji su prvi odgovorni za odgoj svoje djece u vjeri, molitvi i svim 
vrlinama. Oni trebaju poštovati i promicati taj odgoj. Oni imaju dužnost pobrinuti se, prema svojim 
mogućnostima, za materijalne i duhovne potrebe svoje djece. Pozvat će se na same sebe i poučavat 
će svoju djecu kako je prvi kršćaninov poziv u tome da nasljeduje Isusa Krista. 

Peta zapovijed: »Ne ubij!« 

U Božjoj ruci leži život svakog bića i dah životvorni svakog ljudskog tijela (Job 12, 10). 

Od prvoga časa svoga začeća pa sve do smrti ljudski je život svet samim time što je ljudska osoba 
stvorena na sliku i priliku živoga i svetoga Boga koji ju je htio radi nje same. Peta zapovijed 
zahtijeva ljubav prema svima, pa i prema neprijateljima, te popravljanje materijalnoga i duhovnoga 
zla nanesenoga bližnjemu. 

Ova zapovijed zabranjuje čovjekoubojstvo, samoubojstvo, namjerne povrjede, udarce, 
uvrjede, proklinjanja i svaki postupak koji drugima nanosi zlo. Ona zabranjuje i pobačaj, koji Crkva 
kažnjava izopćenjem. Dragovoljna eutanazija, bez obzira na njezine oblike i motive, predstavlja 
ubojstvo čovjeka. Zabranjuje i sve ono što nanosi štetu svome i tuđem psiho fizičkom zdravlju, 
droga, alkohol, pušenje... 

Šesta zapovijed: »Ne sagriješi bludno!« 

Ljubav je temeljni i urođeni poziv svakog ljudskog bića (Ivan Pavao II., Familiaris 
Consortio, 11). Stvarajući muškarca i ženu Bog je svakomu je od njih na isti način udijelio osobno 
dostojanstvo. I muškarcu i ženi dužnost je priznati i prihvatiti svoj spolni identitet. 

Šesta zapovijed zahtijeva da se bude čistim u vlastitom tijelu, poštujući sama sebe i druge 
osobe najvećim poštovanjem, jer mi smo Božje djelo i hramovi Duha Svetoga. Slobodno sklopljen 
ženidbeni savez između bračnih drugova uključuje vjernu ljubav i nameće im obvezu da svoj brak 
čuvaju nerazrješivim. 

Šesta zapovijed zabranjuje svaku nečistoću u činima, mislima i pogledima. Ona odbacuje 
sve nemoralne knjige, slike i priredbe. Među grijehe koji se u teškoj mjeri protive čistoći spadaju 
samozadovoljavanje, blud i prostitucija, pornografija i homoseksualni čini. 

Sedma zapovijed: »Ne ukradi!« 

„Ni kradljivci, ni lakomci, ... ni razbojnici neće baštiniti kraljevstva Božjega (1 Kor 6, 10). 
Sedma zapovijed propisuje pravedno postupanje, tj. pravednost i ljubav, u upravljanju zemaljskim 
dobrima i plodovima ljudskoga rada. 

Sedma zapovijed zabranjuje krađu, koja se sastoji u prisvajanju tuđega dobra protiv razumne 
volje vlasnika. Nepravedno si uzeti i koristiti se tuđim dobrima, bez obzira na koji način, protivno je 
sedmoj zapovijedi. Ona također nalaže vraćanje stvari koje pripadaju drugima, ispravljanje 
počinjenih nepravdi, plaćanje duga i davanje pravedne plaće radnicima. 

Osma zapovijed: »Ne reci lažna svjedočanstva!« 

Ne svjedoči lažno na bližnjega svoga« (Izl 20, 16). Kristovi su učenici obukli »novog 
čovjeka, po Bogu stvorena u pravednosti i svetosti istine« (Ef 4, 24). 

Istina ili istinitost je krjepost koja se sastoji u tome da se pokazujemo iskrenima u svojim činima i 
riječima, čuvajući se svake dvoznačnosti, laganja i licemjerstva. Osma zapovijed zahtijeva da se 
istina kaže u svako vrijeme i na svakome mjestu te da se na pozitivan način tumače postupci drugih. 

Osma zapovijed zabranjuje svaku laž, svako ponašanje i svaki govor koji znače ogovaranje 
ili klevetanje. Laž se sastoji u govorenju neistine s nakanom da se prevari bližnjega. Pogrješka 
počinjena protiv istine zahtijeva da bude popravljena. 

Deveta zapovijed: »Ne poželi tuđeg ženidbenog druga!« 

Tko god s požudom pogleda ženu, već je s njome učinio preljub u srcu (Mt 5, 28). Deveta 
zapovijed zahtijeva savršenu čistoću duše. Ona upozorava na to da se valja suprotstaviti svakoj 
razuzdanoj želji ih požudi tijela, te zabranjuje nečiste misli i želje. Čišćenje srca zahtijeva molitvu, 
prakticiranje čednosti, nakana i pogleda. Čistoća srca traži stid koji je u strpljivosti, skromnosti i 
diskreciji. Stid pak štiti intimnost osobe. 

Deseta zapovijed: »Ne poželi nikakve tuđe stvari!« 

Gdje ti je blago, ondje će ti biti i srce (Mt 6, 21). Deseta zapovijed zahtijeva da se bude 
pravednim i umjerenim u želji za popravljanjem svoga vlastitog stanja te da se strpljivo podnose 

poteškoće koje proizlaze iz naših tegoba. Odmak od bogatstva neophodan je za ulazak u kraljevstvo 
nebesko. 

Deseta zapovijed zabranjuje nezasitnu požudu koja rađa neumjerenošću u stjecanju 
bogatstva i moći koje bogatstvo uključuje. Zavist je pak žalost koju se osjeća pred dobrima drugoga 
i neodoljiva želja da se ta dobra prisvoje. To je jedan od glavnih grijeha. Onaj koji je kršten, bori se 
protiv zavisti dobrohotnošću, poniznošću i prepuštanjem Božjoj providnosti. Božje zapovijedi na 
jednak način vrijede za sve ljude. One nas povezuju s Bogom, čuvaju pravo svakoga i osiguravaju 
mir u zajednici. Svaki se čovjek može i treba prema njima ravnati; jer Božje zapovijedi nisu izvana 
nametnut popis pravila i zakona. One odgovaraju čovjeku i u skladu su s njegovom naravi. One 
poštuju njegovo dostojanstvo. „Kad nešto zapovijeda, Bog svojom milošću to čini mogućim. (KKC 
2082) 


Lorenzo Scupoli o djelovanju đavla prema onima koji su u stanju grijeha tako poticajno uči: 
„Moraš znati, kćeri, da đavao ne nastoji drugo doli oko naše propasti i da se ne bori sa svima istim 
oružjem. Za početak, opisujući neke od njegovih borbi, njegovih metoda i prijevara, izlažem ti 
razna čovjekova stanja. Neki se nalaze u ropstvu grijeha, a da ne misle o tome kako bi se oslobodili. 
Drugi se žele osloboditi, ali ništa ne poduzimlju. Treći misle da se nalaze na putu kreposti, a 
zapravo se od nje udaljuju. Četvrti, napokon, nakon što su stekli kreposti, padaju s još većom 
propašću. O svima ću potanko govoriti. 

Držeći nekoga u ropstvu grijeha, đavao ne nastoji drugo doli zaslijepiti ga sve više i 
odmaknuti ga od bilo kakve misli koja bi ga mogla dovesti do spoznaje njegova nesretna života. 
Ne samo da ga odmiče od misli i nadahnuća koji ga pozivlju na obraćenje drugim protivnim 
mislima, nego ga spremnim i poticajnim prigodama obara u isti grijeh ili u druge još veće. Stoga, 
postajući sve više slijep u vlastitoj sljepoći, sve više se baca na grijeh te se na njega navikava tako 
da od sljepoće ide u još veću i od grijeha k još većemu, gotovo u jednom začaranom krugu protječe 
njegov bijedan život sve do smrti, ako Bog ne intervenira svojom milošću. 

Lijek tome, koliko je do nas, jest da onaj tko se nađe u ovom nesretnom stanju bude 
potaknut da dade prostora misli i nadahnuću koji ga iz tame pozivaju na svjetlost, vapeći iz svega 
srca svome Stvoritelju: "Gospodine moj, pomozi mi, pomozi mi brzo i izbavi me iz ove tame 
grijeha." Ne propusti više puta ponoviti ovaj vapaj na ovaj ili sličan način. 

Ako je moguće, uteći se odmah kojem duhovniku tražeći pomoć i savjet kako bi se 
oslobodio neprijatelja. Ako ne možeš odmah k njemu, uteći se svom brižnošću k Raspetome 
bacajući se licem na zemlju pred njegovim svetim nogama; također se uteći Djevici Mariji, tražeći 
milosrđe i pomoć. I znaj da u ovoj brižnosti stoji pobjeda.“ ( Duhovni boj 17-18 pog ) 

Razmisli! Protiv koje Božje zapovijedi imam najčešće napasti? Kako se s njima borim? Što 
me u meni i izvan mene potiče na tu borbu? Trudim li se shvatiti evanđeoski duh kojim su prožete 
Božje zapovijedi? 

4.3. Strasti i duhovne mane 

Da bi vjernik došao do potrebne nutarnje slobode treba usmjeravati svoje osjećaje prema 
dobru i ljubavi prema Bogu i ljudima, bdjeti nad njima izbjegavajući navezanosti na stvari, prilike i 
osobe, a sve to je moguće ako uistinu prihvati odricanje od samoga sebe i stavi se na raspolaganje u 
služenju što je u biti znak prve zrelosti neke osobe. Da bi do toga doveo dušu, svetac daje klasične 
savjete katoličke asketike koji tvrdo zvuče, a postaju razumljivi samo u perspektivi veće ljubavi i 
slobode koje treba zadobiti: „Vrši trajno mrtvljenje svoje naravi i svog raspoloženja kako bi bila u 
malom broju onih koji pronalaze put u život i ulaze kroz uska vrata raja“ (MS 5, 1). „Smatraj 
nesretnima one koji žive u svojim ugodama, koji uživaju, posjećuju lijepi svijet, koji dobro 
obavljaju svoje probitke, smiju se, zabavljaju 44 (MS 2,6). „Čuvaj se predmeta prema kojima osjećaš 
posebnu privlačnost 44 (MS 1, 3) „Odreci se sjetilnih užitaka iako su bezazleni 44 (MS 4, 1). 

U čovjekovom životu nastaje poseban problem kad osjećaji postanu nagli, žestoki, 
eksplozivni, a još problematičnije kada trajno izađu izvan svojih granica, usmjereni prema onome 
što nije dobro te zarobe razum i volju te na taj način njima ovladaju da postaju zle strasti koje 
prevladavaju u životu i prerastaju u duhovne mane. Tada čovjek traži isključivo zadovoljenje 
užitaka za kojima teži, na žalost često ne obazirući se ni na što drugo, ni na koga drugoga bilo u sebi 
bilo izvan sebe. 

Kada se zla strast ukorijeni u životu, onda borba protiv nje postaje jako teška i naporna za 
dušu. U borbi protiv strasti uz molitvu treba jačati i volju u duhu gore danih savjeta sv. Ljudevita, 
posebno ono što je vezano uz predmet za kojim strast žudi i razmišljanje o negativnim posljedicama 
zadovoljenja strasti, a često najkorisniji savjet je izbjegavati grješne prigode koje raspaljuju strast. 
Svetac potiče: „Ako te tvoje oko, tvoja ruka ili tvoja noga navode na grijeh, odsjeci ih bez 
oklijevanja zbog straha da ćeš ih izgubiti. Drugim riječima, bježi od prigoda koje te navode na 
grijeh pa da su ti neophodne kao jedan od tvojih udova“ (MS 5, 4). 

Znači veliku pažnju vjernik mora obratiti na svoje strasti. Kad se, naime, neka emocija 
pretvori u zlu strast, potpuno je poremećen čovjekov psihički i moralni život. Razum gubi svoju 
bistrinu i objektivnost, a volja svoju snagu, slobodu i čestitost. Degradirane su osnovne značajke 
ljudskog bića: um i volja. Odatle izviru tolike nesretne posljedice razbuktanih strasti. Takva 
strastvenost se pretvara u negaciju bilo kakve askeze i savladavanja sebe. 

Strastima se može suprotstaviti samo jaka volja pomognuta zdravim rasuđivanjem. Snaga 
volje, koja se bori za svoju slobodu, da bude slobodna i odlučna za dobro i Boga spriječit će provalu 
strasti, a redovito razmišljanje o učincima i posljedicama za ljudsku i duhovnu dimenziju otupit će 
joj bijes. 

Nekada se strasti dadu pobijediti i bez velikoga naprezanja volje. Dostaje ukloniti njihov 
predmet. Zaboraviti ga obraćajući pažnju na druge pa i svete stvari ili im usredotočiti se na druge 
predmete želje. Zaposlenost i zauzetost plemenitim radom onemogućuje ili barem umanjuje nastupe 
strastvenosti. A najvažnije je treba imati jedan visoki moralni ideal i za nj živjeti, a za vjernike 
autentičan život vjere! Uz razboritost i umjerenost treba imati i jakost. 

Djelovati suprotno je klasičan asketski nauk. Sv. Ivan od križa to ovako izražava: 

,,S obzirom na četiri naravne strasti, a to su radost, nada, strah i bol, da se umrtve i učvrste u 
savršenom miru, a u njihovoj su smirenosti i slaganju sakrivena nebrojena dobra, evo ovaj općeniti 
lijek koji je izvor neizmjernih zasluga i velikih kreposti! 

Duša treba da želi ne što je lakše, nego što je teže; ne što ugađa okusu, nego što mu ne 
ugađa; ne što ima više ugodnosti, nego što je ima manje; ne odmor, nego trud; ne utjehu, nego 
bezutješnost; ne što je više, nego što je manje; ne dragocjenije i skuplje, nego ono što je manje 
cijenjeno i priprostije; ne nešto, nego ništa. 

Duša neka ne traži u vremenitim stvarima ono što je bolje, nego ono što je gore; neka radi 
Krista želi biti siromašna, gola i lišena svega što postoji na svijetu. Treba da svim srce prigrli to 
vježbanje u odricanju i kreposnim djelima da njima ojača volju; pa ako to čini od srca, imat će u 
tom za veoma kratko vrijeme velik užitak i utjehu, ako radi uredno i razborito“. (U I 13 5-7) 

Uza svu žustrinu svetačkog teksta koji ukazuje na jedan vidik ove borbe sam sv. Ivan na 
kraju citata poziva na urednost i razboritost ovoga napora da se duša ne bi uputila krivim putem. Ne 
smije se pasti u asketizam, pokoru zbog pokore, niti usvojiti sliku Boga koji samo i tajno nešto ne 
dopušta ili brani... Ali može duši pomoći okomiti se direktno na svoju strast pobjeđujući je 
suprotnom krepošću. Dakako, borbu sa strastima nije dobro ni lako voditi sam samcat. Treba nam 
pomoć odozgo, milost a i razgovor sa duhovnikom ili nekom duhovno trezvenom osobom. Potpora 
je svakako u molitvi i sakramentima, osobito u ispovijedi. 

Svoje insti nk te valja najprije nadzirati, zatim usmjeriti prema vlastitom i tuđem dobru i 
usmjeriti na Boga. Može pomoći će izbjegavanje grešne prigode! Odvajati svoje srce od svega što je 
neuredno i što nije Božje: "Sinko, daj mi srce svoje!" (Izr 23,26). 

Koji put se znade izjednačavati askezu nanošenjem boli i patnje. No, to nikada nije točno. 
Kršćanska askeza ne veliča patnju zbog patnje, nego nas uči kako ćemo savladati svoje neuredne 

strasti, iskoristiti ih i pobijediti za ostvarenje veće i čišće ljubavi. U ovom kontekstu svetačka 
tradicija poziva na važnost prihvaćanja malih žrtava u svakodnevnici. Sv. Ljudevit Montforski to 
nenadmašivo ovako iskazuje: 

„Upotrebi male križeve još više nego velike. Bog ne gleda toliko na trpljenje, koliko na vrstu 
trpljenja i način kako trpimo. Trpjeti mnogo i loše trpjeti znači trpjeti poput prokletnika; trpjeti 
mnogo i hrabro, ali za zlu stvar znači biti mučenikom sotone; trpjeti malo ili mnogo, ali za Boga, 
znači trpjeti poput sveca. 

Možemo li birati križeve, tada birajmo naročito malene i skrivene, i ako su uz njih u isti čas 
vidljivi i veliki križevi. Ohola narav može tražiti napadne i velike križeve, dapače ih zahtijevati, 
izabrati i obujmiti, ali izabirati samo malene i skrivene križeve i nositi ih radosno može biti samo po 
djelu velike milosti i u velikoj vjernosti Bogu. Radite dakle poput trgovaca pred svojom blagajnom: 
upotrijebite sve, nemojte izgubiti ni najmanji komadić pravoga križa, makar daje samo ubod muhe 
i igle, ili ma kakova neugodnost od vašega susjeda, mala uvreda ili prezir, mali gubitak ma ijedne 
samo kune, kakav maleni duševni nemir ili mala bol nekog uda ili tjelesna nezgoda itd. Nastojte 
poput trgovca u dućanu iz svega crpsti korist, pa ćete brzo biti bogati u Bogu, kako je onaj trgovac 
novcem, jer je skupljao kunu po kunu u svoju blagajnu. U svakoj i najmanjoj protivštini, koja vas 
zadesi, recite : “Hvaljen budi Bog! Bože moj, hvala ti”. Tada onaj križ, koji hoćete steći, sakrijete u 
Božjem sjećanju koje je kao vaša blagajna, i ne mislite više na nj, osim da kažete : “Tebi, Bože moj, 
neka bude hvala!” ili : “Hvala ti Gospodine ili budi mi milosrdan!” (PPK 49) 

Askeza prihvaća patnju ne kao svrhu života, već samo kao dobrodošlo sredstvo samoodgoja 
i sudjelovanje u otkupiteljskim mukama Spasitelja. Istinska askeza jest plod evanđelja koje je 
radosna vijest i koje život vjernika ispunja srećom. Kršćanstvo je vjera vjera ljubavi, radosti i 
spasenja. Ni u bilo čijem ljudskom životu, uz nezaobilazne muke, nema toliko mjesta radosti kao u 
životu kršćanina koji istinski živi svoju vjeru. 

Ali isto tako nitko kao kršćanin nije svjestan da za to mora ponijeti neophodni napor jer 
kako to uči Lorenzo Scupoli: 

„U čovjeku postoji više volja koje se međusobno bore. Premda se može reći da u ovoj borbi 
u nama postoje dvije volje - jedna od razuma, stoga nazvana razumska i viša, i druga od osjetila, 
nazvana niža i sjetilna, koja se običaje označiti imenima nagona, tijela, osjetila i strasti - ipak, 
budući da smo ljudi po razumu, čak ako kažemo da samo s osjetom želimo neku stvar, ne treba 
shvatiti kao daje doista želimo sve dok se ne sklonimo daje poželimo višom voljom. Stoga, sva se 
naša duhovna borba sastoji nadasve u činjenici da je razumska volja, koja se nalazi između 
božanske volje koja je nadilazi i niže sjetilne volje, neprestano napadana od jedne i od druge jer je 
svaka nastoji privući k sebi te je sebi učiniti podložnom i poslušnom. Veliku muku i napor, osobito 
na početku, trpe oni koji su robovi ružnih navika kada odluče popraviti vlastiti pokvaren život i, 
oslobađajući se svijeta i tijela, staviti se u službu ljubavi prema Isusu Kristu. 

Ovo se događa jer su udarci koje viša volja podnosi sa strane božanske volje i sa strane 
senzualne, koji je neprestano napadaju, snažni i jaki te se podnose s velikom mukom. To se ne 
događa onima koji su već naviknuti na kreposti ili na mane i u tome ustrajavaju budući da kreposni 
lako pristaju na božansku volju, a poročnici se bez suprotstavljanja prigibaju sjetilnoj volji. 

No neka si nitko ne umišlja da će moći postići prave kreposti niti služiti Bogu na dostojan 
način ako zaista ne želi činiti silu nad samim sobom i podnositi muke koje se osjećaju u napuštanju 
ne samo velikih nego i malih užitaka, na koje je prije bio navezan zemaljskim osjećajem. Posljedica 
toga je da samo mah broj doseže cilj savršenstva: nakon što su s velikim naporom nadvladali veće 
mane, ne žele si dalje činiti nasilje nastavljajući trpjeti probadanja i muke koje se doživljavaju u 
opiranju gotovo bezbrojnim vlastitim malim voljama i strastima manjega značenja koje, 
prevladavajući u njima svakoga časa, počinju gospodariti i nad njihovim srcima. 

Među ovima se nađe i ponekih koji se, ako i ne kradu tuđa dobra, previše navežu na ona koja 
opravdano posjeduju; ako si i ne pribavljaju časti nedopuštenim sredstvima, ne preziru ih kao što bi 

trebali niti ih prestaju željeti i tražiti na razne načine; ako i opslužuju dužne postove, ne mrtve ipak 
vlastitu proždrljivost jer pretjerano blaguju i žele najfinija jela; živeći u uzdržljivosti, ne odriču se 
prijateljstava koja im gode, a koja donose velike zapreke na putu sjedinjenja s Bogom i u duhovnom 
životu; budući da su ove stvari u svakoga jako pogibeljne, potrebno je od njih bježati koliko se više 
može. Iz ovakvih stvari također proizlazi da su i njihova dobra djela učinjena s mlakošću duha te da 
su popraćena brojnim interesima i skrivenim nesavršenostima iz poštovanja prema samome sebi i 
želje da budu pohvaljeni i cijenjeni od svijeta. 

Ovi ne samo da ne napreduju na putu spasenja, nego, vraćajući se natrag, idu u pogibelj da 
iznova padnu u prijašnja zla ukoliko ne ljube istinsku krepost te se pokazuju premalo zahvalnima 
prema Gospodinu koji ih je istrgao ispod vlasti đavla. Osim toga, oni su neznalice i slijepi uvidjeti 
opasnost u kojoj se nalaze jer se uvjeravaju da su na sigurnom. Ovdje se otkriva prijevara toliko 
štetnija koliko je manje primjetnija: naime, mnogi koji teže duhovnome životu, ljubeći se više nego 
što bi trebah (premda se uistinu ne znaju ljubiti), obavljaju vježbe koje više pristaju njihovu ukusu, 
a ostavljaju one koji živo diraju njihovu naravnu sklonost i njihove senzualne nagone, protiv kojih 
bi se svaki razum htio okrenuti svom snagom. 

Stoga, kćeri moja ljubljena, upozoravam te i potičem da se zaljubiš u poteškoće i muke koje 
nosi pobjeda nad samim sobom: tu je sve! Toliko sigurnija i brža bit će pobjeda koliko se snažnije 
zaljubiš u poteškoće koje početnicima pokazuju kreposti i rat, a ako poteškoće i napornu borbu 
uzljubiš više nego pobjede i kreposti, brzo ćeš steći svaku stvar.“ (Duhovni boj XII) 

Dakle svaki čovjek se mora boriti protiv toga da ne padne u neuredne strasti i to iz razloga 
da one ne zavladaju u njemu jer jedanput učinjeni grijeh ima tendenciju ponavljanja. Ponavljanjem 
istih čina rađa se duhovna mana koja uvjetuje duhovni život čovjeka tako da mu zasljepljuje savjest 
i iskrivljuje kon kr etne sudove o dobru i zlu. No ipak grijeh ne može do kraja uništiti moralni osjećaj 
u čovjeku. Duhovne mane se u katoličkoj tradiciji nazivaju i glavni grijesi, jer rađaju druge grijehe i 
mane koje u svome korijenu imaju neurednu strast. 

Neurednima se nazivaju strasti, koje su upravljene prema nekom moralno zabranjenom 
dobru, ili prema nekom doduše dopuštenom dobru, ah s prevelikom žestinom i bez odnosa prema 
Bogu. Neuredne strasti zasljepljuju dušu i slabe volju za dobro, odnose se prema svojem objektu 
brzo i naglo, bez kontrole razuma, tako čovjek dopušta da bude vođen isključivo užitkom. A to vodi 
do toga da krivo sudi i da mu se potamni zdravi razum. Sjetilni nagon užitka je slijep po naravi, i 
ako duša dopusti, daje on vodi, postaje i sama zaslijepljena. Čovjek tako dođe do toga da umjesto 
da pusti da ga vodi trezvenost i razboritost, dopušta da njime ovlada trenutačni užitak pa i po cijenu 
ne moralnog odnosa prema sebi, ljudima i stvarima. Tada postaje nesposoban za zdravo 
prosuđivanje i istovremeno neslobodan, u volji zarobljen svojom neurednom strašću. 

A takvo stanje nepročišćene i neuređene nutrine zamara duši i uzrokuje čovjeku velika 
trpljenja. Sv. Ivan od Križa kaže: "Strasti su kao mala djeca, koja su nestrpljiva i koju čovjek ne 
zna zadovoljiti. Ona traže od svoje majke čas ovo, čas ono, i nikada nisu zadovoljna. Lakomac se 
umara iskapajući uzaludno da dođe do blaga. Tako se i duša zamara od nastojanja da postigne ono, 
što zahtijevaju ti nagoni. Ako je jedan i zadovoljan, javlja se drugi i to prouzrokuje umor, jer ih 
ništa ne može zadovoljiti... Nagoni umaraju i muče dušu. Oni je žaloste, uznemiruju i smućuju, kao 
vjetar valove.“ (U 1,1.6) 

Iz svega do sada rečenoga uočljivo je da je toliko jače trpljenje i patnja, koliko su strasti 
življe i dublje ukorijenjene u dušu. Neumrtvljenje i nepročišćene strasti uznemiruju dušu sve dok 
ne budu zadovoljene. Ako se savjest otima, one nasrću, navaljuju i uznemiruju volju, da ona popusti 
njihovim prohtjevima, koji se neprestano obnavljaju: a to stanje onda postaje duši a često i okolini 
velika patnja. 

Neumrtvljenje i nepročišćene strasti slabe volju. Volja, koju ove buntovne strast i razvlače 
na sve strane razdijeljena a prema tome da i slabi. Sve ono u čemu volja popušta strastima povećava 
njihovu nadmoć i umanjuje snage volje da se odupre tim istim strastima. Strasti, koje čovjek ne 
kroti duša oslabljena dovode do pada u mlakost samim time i do odreknuća u borbi za čistoću. 

Naime strasti prljaju dušu. Kad duša popuštajući strastima neuredno se predaje stvorenjima i time 
postaje zla i pred Bogom okaljana. Umjesto da bude vjerna slika Božja, ona postaje slična 
stvarima uz koje se neuredno vezuje. 

Sv. Ivan od križa uči: "Usuđujem se ustvrditi da samo jedan jedini neuredni nagon, a da se 
uopće i ne radi o velikom grijehu je dostatan da stavi dušu u jedno tako mučno, ružno i gadno 
stanje, da postaje nesposobna za bilo kakvo blisko sjedinjenje s Bogom, tako dugo, dok se od toga 
ne očisti. Što da se onda kaže o onoj duši, koju nagrđuju i muče sve njezine naravne strasti, koja je 
predana svim svojim nagonima? Kakva li ogromna daljina ne će biti između takve duše i božanske 
Čistoće? Ni riječi ni umovanja nisu dosta da shvatimo raznolikost mrlja, koje toliko različitih 
nagona proizvodi u jednoj duši svaki nagon ostavlja na svoj način svoj posebni dio gada i smrada i 
duši". (U I. 9,2) 

Koji su klasični savjeti svetačke i asketske tradicije u borbi za čistoću duše proitv vlastitih 
strasti? Čim čovjek postane svjestan, da mu u duši nastaje neki neuredni pokret, treba pozvati u 
pomoć sva naravna i nadnaravna sredstva, da ga zaustavi i njime zagospodari. 

Odmah u početku, čovjek se služi voljnom moći odbacivanja koja potpomaže milost da 
otkloni taj pokret. Tako će na primjer izbjegavati vanjske čine i geste koji samo potiču opojenost 
strasti, ako čovjek osjeća da ga obuzima srdžba izbjegava neuredne geste, galamu, trudi se ostati 
miran sve dok: se mir ne vrati. Ili drugi primjer, ako se radi o vrlo jakom čuvstvu privlačnosti, na 
poseban način ako je neuredna, čovjek može izbjeći da se sastane s tom osobom, da s njome govori, 
a posebno da joj izražava, pa i na indirektni način čuvstva koja osjeća prema njoj. Uz obveznu 
molitvu tako strast malo po malo slabi. 

Nadalje, posebno ako se radi o nekoj strasti uživanja, treba nastojati odagnati predmet te 
strasti. Da u tom uspijemo, treba: živo usmjeriti svoju maštu i svoj duh na neki čestiti posao, koji 
nas može rastresti od misli na žuđeni predmet. Čovjek u tom slučaju nastoji da se zaokupi studijem, 
rješenjem nekog problema, igrom, šetnjom, razgovorom. Kad se ponovno počne javljati mir, čovjek 
promatra o moralnome pretku stvari vezanom u predmet svojim želja, što može ojačati volju protiv 
privezanosti uz neuredne užitke. 

Ova opažanja mogu biti naravna kad čovjek promatra nezgode i za sadašnjost i budućnost od 
kakve pogubne i opasne veze, od odveć sjetilnog prijateljstva, ali posebno mogu biti nadnaravna, 
kad čovjek misli na činjenicu, da ne može napredovati u duhovnome životu sve dotle, dok traju 
takve veze, može pomisliti na lance kojima se okiva, na kompromis, koji čini na račun svoga 
spasenja, na’ sablazan, koju time može izazvati. 

Ako se pak radi o strastima koje potiču na borbu, kao što su srdžba i mržnja, nakon što je 
prošao čas njihova intenzivnog doživljaja za smanjenje tih strasti često je potrebno poduzeti 
dodatne napore, suočiti se sa poteškoćama i uvjeriti se po molitvi i razmišljanju, a posebno vjerom, 
daje nedostojno i čovjeka i kršćanina predati se srdžbi ili ljutini, daje to protivno Isusovu nauku i 
duhu, te da je plemenitije, časnije i više u skladu s Evanđeljem nastojati ostati miran i gospodar 
samoga sebe. 

Konačno će čovjek pokušati da učini pozitivne čine, koji su protivni strasti. Tako, ako 
čovjek osjeća, antipatiju prema nekoj osobi on će nastojati napose da se za nju moli, nastojat će biti 
s njome ljubezan. Ako naprotiv čovjek osjeća preveliko čuvstvo prema nekoj osobi, navezanost, 
izbjegavat će njezino društvo, a ako to ne može, iskazivat će joj ono poštovanje koje iskazuje i 
svima drugima. 

Sve i kad su strasti upravljene na dobro, treba ih znati moderirati, to znači vođeni vjerom i 
milosti staviti ih pod nadzor razuma i volje. Bez toga bi strasti bile pretjerane, jer su po svojoj 
naravi brze i nagle. Tako na primjer jaka gorljivost lako prelazi u pretjeranu ljutinu u bijes, a veselje 
u neuredan život. Posebno smo izloženi opasnosti da tako pretjeramo u našem vremenu, gdje je 
grozničava aktivnost postala prava pošast suvremenog čovjeka. A ovi jaki pokreti strasti, pa i kad, 
se odnose, na dobro, umaraju i škode duši i tijelu i ne mogu u nijednom slučaju dugo trajati, jer 


268 



ništa silovito i brzo ne traje dugo. I zato je ustrajnost u naporu najbolja za raditi na uređenju vlastite 
nutrine. 

Lorenzo Scupoli uči: „Svaki put kada je tvoja razumska volja napadnuta od one sjetilne, s 
jedne strane, te, s druge, od božanske i dok svaka nastoji odnijeti pobjedu, potrebno je vježbati se na 
više načina kako bi u tebi prevladala božanska volja. 

Prvi: kada si napadnuta i boriš se protiv poticaja osjetila, moraš im suprotstaviti žestok otpor 
kako tvoja viša volja ne bi na njih pristala. 

Drugi: kada oni prestanu, ponovno ih u sebi izazovi kako bi ih s još većom žestinom i 
snagom potisnula. Poslije ih izazovi na treći boj u kojem ćeš se već naviknuti odbaciti ih od sebe s 
prezirom i odbojnošću. Ova dva poticaja na borbu moraju se vršiti u svakom našem neurednom 
nagonu osim u onim tjelesnima, o kojima ćemo govoriti poslije. 

Naposljetku, moraš vršiti čine suprotne svakoj tvojoj neurednoj strasti. Sa sljedećim 
primjerom sve će ti biti puno jasnije. 

Možda si napadnuta od podražaja nestrpljivosti: ako ulazeći u samu sebe ostaneš dovoljno 
pozorna, osjetit ćeš da oni neprestano kucaju na vrata tvoje više volje daje podlože i da ona na njih 
pristane. Ti, kao prvu vježbu, odupirući se svakom podražaju, čini ponavljajući koliko možeš kako 
tvoja volja ne bi dala pristanak. Ne prestani se nikada boriti sve dok ne primijetiš da je neprijatelj 
već umoran i kao mrtav, pobijeđen. 

Ali pogledaj, kćeri, đavolsku zloću. Kada primijeti da se mi snažno opiremo podražajima 
neke strasti, ne samo da ih prestaje poticati u nama, nego, kada su već potaknuti, pokušava ih na 
trenutak primiriti. A to čini kako mi ne bismo s vježbom stekli naviku kreposti suprotnu onoj strasti. 
Osim toga, pokušava nas zaplesti u zamku isprazne slave i oholosti, nastojeći nas lukavo uvjeriti da 
smo mi, kao vrijedni borci, odmah porazili svoje neprijatelje. 

Stoga ti prijeđi na drugu bitku, prizivajući si u pamet i potičući one misli koje su ti prouzročile 
nestrpljivost, na način da se osjetiš njima pokrenuta u osjetilnoj strani, a potom ih iznova potisni još 
snažnije nego prije. 

Premda odbijamo naše neprijatelje znajući da činimo dobro te da se sviđamo Bogu, ipak, 
ako ih posvema ne mrzimo, padamo u opasnost da nas drugi put nadvladaju. Stoga ih moraš susresti 
trećim napadajem te ih od sebe odbaciti ne samo s gađenjem nego i s prezirom, sve dok ne postanu 
mrski i odurni. 

Naposljetku, kako bi uresila i usavršila svoju dušu s kreposnim navikama, moraš probuditi 
nutarnje čine koji su izravno suprotni tvojim neurednim strastima. Primjerice, ako želiš steći 
savršenu naviku da djeluješ sa strpljivošću, ako ti netko, prezirući te, pruži prigodu da budeš 
nestrpljiva, nije dostatno da se djeluje na tri načina o kojima sam ti govorio, nego kao dodatak 
moraš željeti i ljubiti da budeš prezrena, želeći da nanovo od iste osobe budeš uvrijeđena, očekujući 
i pripravljajući se da podneseš i teže stvari. Razlog zbog čega su takvi suprotni čini nužni za 
usavršavanje u krepostima je sljedeći: drugi čini, premda mnogi i snažni, nisu dostatni da iščupaju 
korijenje koje proizvodi poroke. 

Stoga (da nastavimo o istom primjeru), premda mi, kada smo prezreni, ne popuštamo 
poticajima nestrpljivosti, nego se štoviše protiv njih borimo na tri načina, gore navedena, uza sve to, 
ako se ne naviknemo mnogim i čestim činima da ljubimo prezir te da mu se radujemo, nikada se 
nećemo uspjeti osloboditi poroka nestrpljivosti koji se, zbog naše naklonosti vlastitom dobrom 
glasu, temelji na odvratnosti prema preziru. I sve dok ostane živ, poročni korijen uvijek iznova niče 
tako da oslabljuje krepost, štoviše ponekad je posve uguši te nas dovodi u stalnu opasnost da 
padnemo u svakoj prigodi koja nam se ukaže. Iz ovoga slijedi da bez suprotnih čina ne možemo 
steći pravu naviku ka krepostima. 

Još upozorimo da ovi čini trebaju biti toliko česti i toliko brojni da posvema uzmognu 
razoriti poročnu naviku koja se, budući da je preko brojnih poročnih čina zavladala našim srcem, 
brojnim suprotnim činima treba istrgnuti iz srca kako bi se u njemu nastanila kreposna navika. 
Štoviše, kažem i ovo: za steći kreposnu naviku potrebno je više dobrih čina nego li je za poročnu 

naviku potrebno loših; doista, dobri čini nisu potpomognuti našom naravi, kako su potpomognuti 
oni loši, budući daje sama narav grijehom iskvarena. 

Osim ovoga što do sada rekoh, dodajem da ako se krepost koju želiš vršiti tako stječe, moraš 
vršiti i vanjske čine koji trebaju biti suglasni nutarnjima kao, primjerice (da ostanemo na 
navedenom primjeru), da riječi upotrebljavaš s krotkošću i ljubavlju te služeći na kakav način, ako 
možeš, onoga tko ti je dosadan ili protivan. Premda bi ti se ovi čini, bilo vanjski bilo nutarnji, mogli 
činiti ili biti popraćeni podređenom slabošću duha tako da ti se čini da ih vršiš protiv vlastite volje, 
ne smiješ ih zbog toga nikako prestati vršiti: ma koliko bili slabi, ipak te drže čvrstom i stabilnom u 
borbi te ti olakšavaju put ka pobjedi. 

Budi pažljiva i u sebi sabrana kako bi se borila ne samo protiv velikih i jakih želja, nego i 
protiv malih i slabih koje dolaze iz bilo koje strasti budući da ove male krče put velikima koje 
potom u nama rađaju poročnim navikama. Iz premale brige koju su neki poduzimali u 
iskorjenjivanju iz srca ovih malih željica, nakon što su nadvladah i najveće iste strasti, dogodilo im 
se da su, kada su to najmanje očekivali, još snažnije nego prije bili napadnuti i pobijeđeni od istih 
neprijatelja. Podsjećam te da nastojiš oko mrtvljenja i slamanja svojih želja i u dopuštenim, ali ne 
nu ž nim stvarima jer će iz toga za tebe slijediti mnoga dobra, a ti ćeš biti sve raspoloženija i 
spremnija da se i u drugima pobijediš; postat ćeš jaka i izvježbana u borbi protiv napasti, izbjegavat 
ćeš đavolske zamke te ćeš činiti ono što je milo Gospodinu. 

Kćerkice, jasno ti kažem: ako nastaviš ići, na način kako ti rekoh, u ovim vjernim i svetim 
vježbama kako bi se popravila i pobijedila samu sebe, uvjeravam te da ćeš u malo vremena mnogo 
napredovati i stvarno, a ne samo po imenu, postati duhovna. No, na drugi način i drugim vježbama, 
makar bile, kako ti držiš, izvrsne i toliko drage tvom ukusu da ti se čini da si u njima posve sabrana 
i da se nalaziš u slatkim razgovorima s Gospodinom, ne uvjeravaj se da ćeš ikada postići istinsku 
krepost i duh. A istinsko se savršenstvo (kako ti rekoh u prvom poglavlju) na sastoji niti se rađa iz 
ugodnih vježbi suglasnih s našom naravi, nego iz onih koje je stavljaju na križ, zajedno sa svi 
njenim činima. Na taj način čovjeka, obnovljenoga preko življenja evanđeoskih kreposti, sjedinjuju 
s njegovim Raspetim i Stvoriteljem. 

Nitko ne sumnja da se poročne navike javljaju s mnogim činima više volje kada ova popušta 
požudi osjetila. Suprotno tome, navike u evanđeoskim krepostima se stječu vršeći često i što češće 
djela koja su sukladna božanskoj volji, koja nas poziva sad ovoj, sad onoj kreposti. Kao što naša 
volja ne može biti poročna i zemaljska, ma koliko bila napadana od niže strane i od poroka, sve dok 
im ne popusti i dok se ne prigne, tako nikada neće biti kreposna i sjedinjena s Bogom, premda bila 
živo pozivana i napadana nadahnućima i božanskom milošću, sve dok se s njom ne suobliči u 
nutarnjim i vanjskim činima. 

Ono što treba učiniti kada je viša volja pobijeđena i u svemu prigušena od niže i od 
neprijatelja. Ako bi ti se ponekad činilo da viša volja ne može ništa protiv one niže i protiv svojih 
neprijatelja zbog činjenice da u sebi ne osjećaš učinkovito htjenje protiv njih, ipak budi čvrsta te ne 
napuštaj boja. Doista, uvijek se moraš smatrati pobjednicom, sve dok ne primijetiš da si popustila. 
Budući da naša viša volja ne treba nižu kako bi proizvela svoje čine, tako, ako ona sama ne želi, ne 
može biti nikada prisiljena priznati se pobijeđenom premda joj se mnogi otvoreno suprotstavljaju. 
Stoga je Bog obdario našu volju slobodom i takvom snagom da, kad bi se sva osjetila, svi demoni i 
sav svijet naoružali i udružili protiv nje, napadajući je i pritiskujući je svom snagom, uza sve to ona 
može, njima usprkos, slobodno htjeti ili ne htjeti sve ono što želi ili ne želi, toliko puta i toliko 
vremena i na onaj način i za onaj cilj koji joj se više sviđa. 

Ako bi te ovi neprijatelji ponekad napali i pritisnuli tolikom silinom da tvoja gotovo ugušena 
volja ne bi više, tako rekuć, imala daha oduprijeti se, ne prepadni se niti baci oružje na zemlju, nego 
se u tom slučaju posluži jezikom i brani se govoreći: "Ne popuštam ti, ne želim te", poput onoga 
onaj koji, imajući neprijatelja na leđima i ne mogavši mu zadati udarac vrhom mača, udari ga 
drškom. A kako ovaj pokušava odskočiti unatrag kako bi te ranio vrhom, tako se i ti povuci u 
spoznanje same sebe koja si ništa i ništa ne možeš te, s pouzdanjem u Boga, koji sve može, zadaj 
udarac neprijateljskoj strasti govoreći: "Pomozi mi, Gospodine! Pomozi mi, Bože moj! Pomozi mi 
Isuse, Marijo, da im ne popustim." 

Moći ćeš još, kada ti neprijatelj ostavi vremena, pomoći slabost volje utječući se razumu te 
razmatrajući različite točke: po tim razmatranjima volji se povrati dah i snaga protiv neprijatelja. Na 
primjer: u kakvu progonu ili kakvoj drugoj neprilici toliko te napada nestrpljivost da je tvoja volja 
gotovo ne može ili ne želi podnositi; ojačat ćeš je baveći se razmišljanjem o sljedećim ili o nekim 
drugim točkama: 

Razmotri zaslužuješ li ono zlo koje trpiš jer si mu možda dala prigodu; ako ga zaslužuješ, 
shvati da pravda zahtijeva da strpljivo podnosiš one rane koje si sama sebi svojim rukama zadala. 

Ako nemaš n ik akve krivnje, okreni svoju misao drugim svojim pogreškama za koje te Bog 
još nije kaznio, a koje ni ti sama nisi kaznila kako treba. I videći da ti Božje milosrđe mijenja kaznu 
za njih, koja bi bila vječna kazna u paklu ili vremenita u čistilištu, s jednom malom sadašnjom 
kaznom, moraš je ne samo rado primiti, nego za nju i zahvali ili. 

Kada ti se učini da si učinila puno pokore i da si malo uvrijedila božansko Veličanstvo (u 
što, pak, nikada ne smiješ biti sigurna), moraš misliti da se u kraljevstvo nebesko ne ulazi osim kroz 
uska vrata i kroz mnoge nevolje (usp. Mt 7,13-14). 

Čak i kad bi mogla u nj ući i kroz druge puto^vc, zbog zakona ljubavi ne bi smjela na to ni 
pomisliti budući daje sin Božji i svi sveci poslije njega u nj ušli preko tmja i križa. 

Ono na što trebaš ciljati u ovoj i u svim drugim prigodama jest volja Božja. On će se, zbog 
ljubavi prema tebi, neizrecivo radovati svakom kreposnom činu i mrtvljenju koje ćeš ti činiti kao 
vjerna i velikodušna ratnica, kako bi odgovorila na njegovu ljubav. A drži za sigurno da koliko je 
nevolja u sebi nerazložnija i nedostojnija po svojem podrijetlu, stoga tebi neugodnija i teža za 
podnositi, toliko ćeš Gospodinu više ugoditi prihvaćajući i ljubeći, čak i u stvarima po sebi 
neurednima a za tebe gorkima, njegovu božansku volju i raspoloživost po kojoj svaki događaj, 
makar i "iskrivljen", ima svoje pravilo i svoj savršen red. 

Neka upozorenja o načinu borbe. Neprijatelji protiv kojih se treba boriti te s kojom krepošću to 
treba činiti 

Već si uvidjela, kćeri, način na koji se moraš boriti da bi pobijedila samu sebe i da bi se 
uresila krepostima. Osim toga, sada znaj da se moraš boriti, štoviše nužno je da se svaki dan boriš 
osobito protiv sebeljublja te da se navikavaš poput dragih prijatelja primati preziranja i protivštine 
koje bi ti svijet mogao zadati. Tako ćeš brže i lakše odnijeti pobjedu nad svojim neprijateljima. 
Zbog zanemarivanja ove vrste borbe i premale brige događalo se i događa, kako sam naglasio, da su 
pobjede teške, rijetke i nestalne. 

Još te upozoravam da tvoja borba mora biti s jačinom duše koju ćeš lako steći budeš li je 
tražila od Boga te ako, razmatrajući bijes, vječnu mržnju i velik broj skupina i vojski neprijatelja, 
isto tako razmotriš da su beskonačno veći Božja dobrota i ljubav s kojima te ljubi te da su brojniji 
anđeli nebeski i molitve svetaca koji se bore na našoj strani. Iz ovoga razmatranja je proizišlo da su 
tolike i tolike kr hk e žene nadvladale i pobijedile svu moć i mudrost svijeta, sve napadaje tijela i sav 
bijes pakla. 

Stoga se nikada ne smiješ prepasti, premda ti se ponekad čini da napad neprijatelja sve više 
bjesni i da bi mogao potrajati kroz sav tvoj život te kako ti prijete padovi na raznim stranama. 
Doista moraš znati, osim ovoga što rekoh, da je svaka snaga i spoznaja naših neprijatelja u ruci 
našega božanskog kapetana, u čiju čast se bori. Budući da nas on sam zove u borbu, ne samo da 
nikada neće dopustiti da ti se naudi, nego će ti, boreći se za tebe, darovati pobjedu nad njima kada 
mu se svidi i kada to bude tebi na veću korist, čak ako bi zakasnio sve do posljednjega dana tvog 
života. 

Tebe se tiče samo ovo: ti se velikodušno bori te, ako i budeš više puta ranjena, nikada ne 
bacaj oružja niti se dadni u bijeg. Naposljetku, kako bi se hrabro borila, moraš znati da se ova borba 
ne može izbjeći te da je i onaj tko se ne bori, nužno u borbu uvučen i u njoj gine. Osim toga, 
neprijatelji su nam ispunjeni tolikim sposobnostima i mržnjom da se ne može ni na kakav način 
nadati ni miru ni primirju. 

Kristov vojnik treba odmah rano ujutro sići na bojno polje. Tek što se probudiš, prva stvar 
koju trebaju pro^motriti tvoje nutarnje oči jest da se vidiš unutar jednoga zatvorenog polja s ovim 
zakonom: tko se tu ne bori, ostaje zauvijek mrtav. 

U tom polju zamislit ćeš da vidiš ispred sebe, s jedne strane, onog neprijatelja i ono svoje 
ružno nagnuće koje si već prepoznala kako bi ih porazila, ali koji su naoružani kako bi te ranili i 
usmrtili; s desne strane zamisli svojega Vođu - pobjednika Isusa Krista - s njegovom presvetom 
Majkom Djevicom, zajedno s njenim ljubljenim zaručnikom Josipom, s mnogim četama anđela i 
svetaca i osobito sa sv. Mihovilom arkanđelom; s lijeve strane, potom, zamisli da vidiš đavla 
paklenoga s njegovom vojskom s ciljem da potakne tvoju strast, potičući te da na nju pristaneš. 

U takvu polju učinit će ti se kao da čuješ glas, možda tvoga anđela čuvara, koji ti kaže ovo: 
"Ti se danas moraš boriti protiv ovoga i protiv drugih svojih neprijatelja. Neka se ne prestraši tvoje 
srce jer je naš Gospodin i tvoj Vođa ovdje s tobom sa svim ovim slavnim četama: on će se boriti 
protiv tvojih neprijatelja te neće dopustiti da te nadvladaju u snazi i sposobnosti" (usp. Pnz 20,3-4). 
Stoj čvrsta, učini si nasilje i podnosi muku dok si činiš nasilje“. (Duhovni boj XIII) 

Redovito treba biti u stanovitoj mjeri umjeren u gajenju naših želja i strasti, treba u tom 
naporu prevladavati neka mirnoća i šutnja da tako izbjegavamo neprestanu i stalnu napetost, prema 
tome izbjegavati pretjeranu žurbu, koja škodi našim snagama. Naše slabo ljudsko biće ne može se 
stalno naporno naprezati a da se ne preiscrpi. 

Prije nego poduzmemo napore, ili nakon što smo potrošili veliki dio energije, razboritost i 
mudrost zahtijeva da mirujemo, i da se odmorimo i pored naj opravdanijeg razloga za napore i 
najgorljivijeg i najčišćeg poleta za dobro. Primjer za to nam je ostavio i sam Isus, koji je od 
vremena do vremena pozivao svoje učenike na odmor: »Dođite vi sami nasamo u pusto mjesto i 
malo se odmorite". (Mk 6, 31) 

Razmisli: Kakvo je moje osobno iskustvo u borbi protiv strasti? Koji poticaji strasti najčešće 
mi stvaraju poteškoće u duhovnome životu? Koja sredstva mi u naporima da umrtivm i uredim svoje 
strasti mi najviše pomažu? Koji od gore navedenih savjeta su mi najkorisniji u ovom trenutku u 
mome osobnome iskustvu ? 

4.4. Dominantna duhovna mana 

U duhovnom životu vjernika uz strasti i zla nagnuća obično nalazimo i dominantu strast koja 
kada je neuređena lako može prerasti u dominantu duhovnu manu koja narušava sklad duhovnog 
života, a može proizlaziti i iz drugih stvarnosti. Ona vodi do slabljenja učinkovitosti milosti, a može 
dovesti i do mlakosti. Dominantna duhovna mana je vlastita svakoj osobi, a razlikuje se od osobe do 
osobe. Teško ju je uočiti, a često je zadnji teško primjetljivi korijen napast i padova. Obično se 
prikriva u nekoj sklonosti, navezanosti ili nesavršenosti karaktera. 151 Tu manu je moguće otkriti 
samo u molitvi, redovitom ispitivanju svijesti, razgovoru s duhovnikom i ustrajnim iskrenim radom 
na upoznavanju samoga sebe. 

Sv. Ljudevit Montforski opominje: „Jedan članak, samo jedna stvar neprakticirana, 
zapostavljena, odbačena i protiv koje se boriš, stvorili su bezbožnika i heretika te doveli do potpune 
zloće. Jedna mana uz koju se pristaje i koju se gaji, često je greben i velikih svetaca uz koji je Bog 
vezao njihovo spasenje i svoje velike planove. Daleko od nas te neodlučne duše koje trajno stoje na 
dvije obale, daleko od nas te nevjerne duše i jao njihovim nevjemostima. Borimo se protiv zlih 
strasti, nagnuća, dominantnih grijeha, gonimo lisice iz vinograda koje mu nanose veliku štetu. 
Potrudimo se cijelim duhom upoznavati, svim srcem ljubiti, cijelim tijelom služiti velikom učitelju 
bez pridržaja i prestanka“ (P 153, 16-20). 

Dakle veoma je korisno otkriti glavno čuvstvo koje dominira našim životom. Obično je 
povezano s našim karakterom i može se skrivati iza sklonosti našeg temperamenta. To je naš kućni 
neprijatelj koji može u nama potpuno poništiti djelovanje Božje milosti. To ćemo postići općim 
ispitom savjesti, a onda ćemo mu posvetiti naročitu pažnju u posebnom ispitu savjesti. Otkrit ćemo 


151 R. Garrigou -Lagrange, nav. dj. str. 62-73. 

da je to većinom potreba ljubavi (ljubiti i biti ljubljen). Odlično, kad sam već ljubljen od Boga, 
preostaje mi samo da ga još više ljubim. 

Upoznamo li, dakle, tu svoju glavnu strast, dobili smo u ruke ključ, koji otvara vrata k našim 
dobnim i zlim stranama, k našim sklonostima i odbojnostima. A položiti svoju dominantu strast 
volji i dobru istovremeno znači pobijediti svoju narav. 

Na prvi pogled može izgledati, da se ta strast dosta lako otkrije. Ali nije tako. U našem srcu 
ponekada se osjeća, kako se čitav niz strasti među sobom bori za prvenstvo. Tu je najprije ljubav i 
mržnja. Neposredno iz njih izviru radost i žalost, čežnja i odvratnost, nada i očajanje, hrabrost i 
strah. K ovima pridolaze oholost, hvalisanje, nadutost, omalovažavanje, taština, drzovitost, 
malodušnost, stid, kajanje, dobrohotnost, sućut, ruganje, prezir, srdžba, osvećivanje, tuga i tolike 
druge. Valja napomenuti da se radi o prvim nutarnjim poticajima na zlo koji se javljaju zbog 
izranjanosti duše istočnim i osobnim grijesima koji samo po sebi nisu grijeh, grijehom bi postali 
ukoliko se dogodi pristanka volje na njih. O toj borbi duše sv. Berand tako poticajno piše: 

„Dođi Gospodine Isuse, iskorijeni svaki korijen zloće iz moje duše. Dođi i kraljuj u njoj. 
Škrtost se podiže i traži mjesta u meni, taština i umišljenost žele mnome ovladati, oholost želi biti 
kraljica u meni, bludnost viče ovdje ja zapovijedam, ogovaranje, zavist i bijes se tuku u meni kako 
bi vidjele kome ću dati prednost. Sa moje strane činim što mogu da se oduprem, borim se dok imam 
daha, zazivam tebe Isuse, Spasitelju moj, branim se tebi za ljubav, jer ispovijedam da tebi pripadam. 
Želim da Ti budeš moj Bog i vičem: Nemam drugih Bogova osim tebe Isuse! Dođi Isuse, moj 
Gospodine, svojim moći rasprši sve moje neprijatelje. Dođi i kraljuj u meni jer si ti moj kralj i Bog 
moga života. Amen.“ (Molitve svetaca st. 30 ) 

Općenito govoreći čini se, da je samoljublje glavna strast svakog čovjeka, jer on po svojoj 
naravi traži prije svega svoju vlastitu sreću. Stoga sa zadovoljstvom susreće sve ono, što može 
povećati tu njegovu sreću. Tako on promatra svaku vrlinu, koju posjeduje, ali i svako dobro, što ga 
je učinio. 

Treba li osuditi svako samoljublje? Nikako, jer nam sam Bog zapovijeda, da ljubimo sami 
sebe. Kad je Gospodin htio pokazati, koliko moramo ljubiti svoga bližnjega, onda je za mjerilo uzeo 
našu ljubav prema nama samima. »Ljubi bližnjega svoga kao samoga sebe!« Sebe moramo ljubiti, 
jer smo slika samoga Boga stvoritelja jer smo otkupljeni Kristovom krvlju i određeni zd vječnu 
sreću u Bogu. A jer je i naš bližnji isto tako slika Božja i otkupljen Kristovom krvlju, te određen za 
vječnu sreću kao i mi, i njega moramo ljubiti istom ljubavlju. Ipak, ta će ljubav uvijek morati početi 
od nas, te se onda dalje širiti oko nas. 

Ali naše samoljublje lako znade izopačiti i prekoračiti granice što mu ih je odredio Bog. To 
se događa onda, kad same sebe ljubimo vise nego Gospodina Boga. Kad prestupimo bilo koju 
Božju zapovijed radi svoga užitka ili koristi, time rušimo onaj red vrednota, što gaje Bog postavio. 
A to ne može voditi k dobru. Takvu neurednu ljubav prema sebi svakako moramo iskorijeniti iz 
duše. 

Samoljublje može biti dvostruko: može se odnositi na našu dušu i na naše tijelo. Dobro 
uređena ljubav duše bit će poticalo na plemenita djela, dok će se neuredna ljubav pokazati u taštini 
hvalisanju i oholosti. Uredna ljubav prema tijelu sastoji se u razboritoj a umjerenoj brizi za naše 
tjelesno zdravlje, dok se neuredna ljubav očituje u raznim oblicima sjetilnosti, što može završiti u 
grijehu nečistoće. 

Neuredna, dakle, ljubav prema sebi rađa u nama dvije mane: oholost i sjetilnost. Bit će 
dobro, da malo potanje promotrimo te dvije mane. 

Oholost je neuredna težnja za isticanjem sebe i svojih sposobnosti pred drugima. Ona nas 
potiče da vrlo mnogo držimo do sebe, te da želimo i tamo biti prvi, gdje nam to nikako ne pripada. 
Iz oholosti se rađaju taština i hvalisavost. 

Redoviti grijesi oholosti su samodopadne misli, želje riječi i djela, a možemo ih svaki dan 
susresti, ne samo kod drugih nego i kod sebe. Svaka oholost vrlo je pogibeljna i korijen je 
mnogobrojnih grijeha. Njezin je dinamika, da čovjek sebe stavi na mjesto Boga. Oholost je strast, 

koja najviše napada darovite ljude. U njoj treba tražiti uzrok mnogim zlima i u svjetskoj povijesti i u 
Crkvi. Ona je majka svih raskola i otpada od Crkve i vjere. 

Sjetilnost je neuredna ljubav prema sjetilnim nasladama i užicima. Ona čovjeka potiče, da se 
prepušta sjetilnim čuvstvima i tjelesnim nagonima. Strogo uzevši, ona je uzbuđenje tijela, koje svoj 
vrhunac postiže u grijehu nečistoće. Kad ona zavlada čovjekom, potamnjuje mu razum i oduzima 
volju za rad i smisao za sve ono, što je lijepo i uzvišeno. Ona ide za tim, da sebi posve podvrgne 
višega čovjeka, to jest dušu i njezine vrline. 

Kako ćemo, dakle, upoznati svoju dominantnu strast ili manu? Prije svega moramo znati, da 
je naša glavna strast obično uzrok naših svagdanjih pogrješaka, a i sami napasnik nastoji još više 
potaći dušu prema dominanto neuređenom čuvstvu ili strasti i tako ga po redovitim padovima 
pretvoriti u dominantnu duhovnu manu. 

Prvi od uvjeta za upoznati svoju dominantnu duhovnu manu je odlučna borba protiv svakog 
svojevoljnog grijeha, u protivnom ona se skriva iza tih istih grijeha a da je duša ne uočava. Isto tako 
pretpostavlja se iskrenost i istinoljubivost duše koja treba bdjeti nad samom sobom. Dobro je paziti 
na najčešće padove i na način kako se to duši događa posebno na samim počecima nutarnjih i 
vanjskih stanja koja dovode do pada. Dominanta duhovna mana može se upoznati i po najčešćim 
padovima te po onome što duše ne bi htjela nikako da bude razotkriveno. 

Stoga istražimo, imamo li možda grijeha ili nedostataka uz koje djelomično pristajemo, te ih 
obično činimo uz djelomični pristanak volje svojevoljno. Mislimo li rado na svoje prošle uspjehe? 
Volimo li o sebi pohvalno govoriti i pokušavamo li druge navesti, da o nama pohvalno govore? Ako 
nas je tko makar i nehotice uvrijedio, nastojimo li mu odgovoriti uvredom, ili pak u sebi njegujemo 
osvetničke misli prema takvome? Ne posvećujemo li pretjeranu pažnju svojoj vanjštini, da na taj 
način svratimo na sebe pozornost drugih? Da li drugima zavidimo na njihovim uspjesima? Da li 
omalovažavamo tuđa djela iz zavisti, što ih nismo mi izveli, a ne oni? Ako je tako, onda lako 
možemo upoznati, da nam je glavna strast oholost ili taština. 

U tom slučaju znamo, što moramo uzeti kao predmet svoga nastojanja i posebnog ispita 
savjesti. I taj predmet možemo još više ograničiti, da bude što konkretniji i određeniji. Tako 
možemo uzeti samo samodopadne misli ili samodopadne riječi. Na taj način lakše ćemo voditi 
nadzor nad sobom, dok je vrlo teško odjednom nadzirati sve oblike oholosti, koji se u nama mogu 
pojaviti, te se protiv njih uspješno boriti. 

Otkrijemo li kod ispita savjesti, da smo vrlo skloni na tromost i bezbrižnost; ne prihvaćamo 
li se posla ni onda, kad nas na to zove dužnost; ako rado sanjarimo; ako su nam ugodna ćaskanja i 
beskorisno traćenje vremena, te razne zabave; ako puštamo uzde svojim sjetilima, da se hrane gdje 
smiju i ne smiju, onda možemo biti sigurni, daje naša glavna strast i mana sjetilnost. Ona će, prema 
tome, biti predmet našeg posebnog ispita savjesti. Ali i nju ćemo morati podijeliti, kako bismo je 
lakše svladali. Uzet ćemo samo nešto, kao npr. gubljenje vremena, ili popuštanje uzda očima, ili 
sklonost k sanjarenju, ili točnost i savjesnost u prihvaćanju posla. 

Ako na taj način ne možemo sa sigurnošću otkriti svoju glavnu manu ili strast, onda se 
poslužimo ovim načinom. Promatrajmo sami sebe i svoja nutarnja zbivanja, pa ćemo opaziti, da 
redovito jedna te ista strast ostale pobjeđuje. To je onda ta naša glavna strast, protiv koje se moramo 
boriti. 

Ali ako ni to ne pomogne, jer se više strasti međusobno bori za prevlast, onda nemojmo 
gubiti vrijeme u daljem istraživanju, nego uzmimo jednu od tih za predmet svoga ispita savjesti. 

Kad su dominantna duhovna strast i mana razotkriveni, duša treba ozbiljno nastojati oko 
rada na tome području svoga duhovnoga života. Prvo treba moliti za onu krepost koja joj je 
potrebna i koja se odnosi na stanje duše koje ta mana narušava. Pomaže i savladavanje samoga sebe 
po nekim drugim vidicima kako bi se ta mana pobijedila kao i zadavanje samome sebi nekih pokora 
za padove koji se događaju. Duša se ne smije prepustiti malodušnosti zbog poteškoća pa ni zbog 
neuspjeha nego se trajno dizati i neprestano moliti i savladavati sebe. Bez da duša prihvati ovaj 
duhovni boj neće moći duhovno napredovati. A pobjede koje zadobije kod uređenja dominantne 
duhovne strasti i mane jačati će njenu volju i dovesti je do veće nutarnje slobode. 

Ovdje treba spomenuti nešto važno. Posebnim ispitom savjesti nikako ne idemo za tim, da 
svoja čuvstva iskorijenimo, nego da ih usmjerimo na dobro. Bog nam je, naime, dao čuvstva da nam 
pomažu u životu, i dok su pod vodstvom razuma, donose nam mnogo dobra. Dapače, čovjek bez 
strasti ne bi više bio pravi čovjek. 

Sv. Franjo Saleški uči: „Promatraj kadikad, koje ti strasti najviše vladaju u duši. Kad ih 
upoznaš, živi i vladaj se u mislima, u riječima i u djelima baš suprotno. Spaziš li na pr., da si sklona 
na taštinu, razmatraj češće, kako je jadan ovaj ljudski život; kako će na čas smrti dosađivati savjesti 
ove taštine; kako su nedostojne plemenita srca, pa su samo djetinje šale, zabavice i t d. Često govori 
protiv ispraznosti; pa ako ti se i čini, daje to preko srca, ne prestani je prezirati, pa će te i protivnici 
poštovati. Kad govorimo protiv koje stvari, potičemo sami sebe, da zamrzimo na nju, ako smo je 
prije i ljubili. Čini što više jednostavnih i poniznih djela, ako ti se i čini, da radiš nerado. Tako ćeš 
se naviknuti na poniznost, a oslabit ćeš svoju taštinu. A kad se vrati napast, ne ćeš više uz nju 
prionuti, nego ćeš je hrabrije suzbiti. 

Ako naginješ na škrtost, misli često, kako je lud ovaj grijeh, koji nas čini sužnjima onoga, 
što je stvoreno, da nama služi. Misli, da ćeš na smrtnom času sve morati ostaviti i predati onome, 
koji će to rasuti ili kojemu će služiti na propast i prokletstvo. Obaraj se žestoko na škrtost, hvali 
uvelike prezir svijeta. Prisili se, da dijeliš milostinju ili da radiš kakvo milosrdno djelo. 

Ako rado ljubiš ili bi rado, da te drugi ljubi, misli često, kako je ova zabava opasna tebi i 
drugima; kako će te ljudi kuditi radi lakoumlja. Hvali često čistoću i bezazlenost srca, pa nastoj, da 
ti se što više djela složi s tim. Čuvaj se svakoga pretvaranja i udvaranja 44 . (Filoteja IV 10) 

Kada na primjer strast sjetilnosti podvrgnemo vodstvu razuma i kad je oplemenimo, čini nas 
sposobnima da lakše osjetimo tuđu nevolju i daje nastojimo ublažiti. Oplemenjena, ona vodi tolike 
osobe u bolnice i ubožnice, da tamo služe nevoljnicima. A nađe li se tako oplemenjena u srcu 
svećenika, čini prava čudesa milosrđa u dušama raskajanih grješnika i liječi rane mnogih ljudskih 
duša i srdaca, rješava mnoge ljudske sudbine pomažući im oko spasenja. 

Oplemenjena strast oholosti i dovedena na pravi put, daje čovjeku plemenit poticaj za 
izvođenje velikih djela za Boga, Crkvu i duše. Takav čovjek ne broji žrtve ni poteškoće, što ih je 
morao svladati, već ima pred očima samo cilj. Ona je mnoge ljude dovela do svetosti. Dosta je 
pogledati u život bar nekih svetaca, da se u tome osvjedočimo. Takav je slučaj sa svetim Ignacijem 
Lojolskim, svetim Franjom Ksaverom, pa i velikim apostolom naroda, svetim Pavlom. 

Razmisli: Koja je moja dominantna duhovna slabost?U koje grijehe najčešće i najlakše 
padam? Koji su razlozi tome? Kako se protiv toga borim? Što mi najviše u tome pomaže? Što učim 
iz ovoga moga iskustva ? 

4.5. Napasti kušnje 

Općenito je ljudsko iskustvo da je čovjek izložen napastima. U samoj biti napasti je 
zavođenje i navođenje na grijeh. Čovjek je sam u sebi duboko izranjen i izložen duhovnoj pogibelji, 
sklon požudi i neurednoj ljubavi. Ali osim svojih nutarnjih slabosti i sklonosti, napasti čovjeku 
dolaze i izvana od đavla i svijeta. Nitko ne može izbjeći napastima. I samog Isusa Krista je đavao na 
početku njegova javnog života u pustinji napastovao na zlo. Biblija nam ukazuje na đavla kao 
najvećeg napasnika. “Otrijeznite se i bdijte! Protivnik vaš đavao, kao ričući lav obilazi tražeći koga 
da proždere. Oprite mu se čvrsti u vjeri, znajući da iste takve patnje podnose i vaša braća po svijetu” 
(1 Pt 5, 8). 

Napast potiče grješne želje raspaljuje požude, očarava maštu užicima ili korišću, sugerira 
krive zaključke i potiče volju na zla djela. 152 Ona može da bude nenadana ili česta, privlačna ili 
silovita otvorena ili prikrivena a uvijek je opasna. Učestalost i snaga napasti ovisi o tjelesnoj 
konstituciji, temperamentu, odgoju, okolini, upornosti sotone, a i otajstvenim putovima Božjih 


152 U. Rocco, Tentazione, u DES III, str. 2664 - 2675. 

planova. Bog nas nikada ne napastuje - to se protivi njegovoj svetosti i dobroti - ali nas katkada 
kuša i ispituje našu vjernost. Takove se napasti onda zovu kušnje. 

Svijet koji je pod utjecajem zloga, postaje napasnikom. On sam ne postaje zlim jer je Božje 
stvorenje i kao takvo je dobro. No svijet podložan utjecaju ljudskog grijeha navodi osobu na 
zablude i kao da poziva čovjeka da usvoji duh ovoga svijeta ranjena grijehom i protivna Bogu. Tako 
da se svijet prikazuje čovjeku kao ispunjenje svih njegovih želja počevši od želje za ljubavlju koju 
samo Bog može u potpunosti zadovoljiti u ljudskom srcu. Napast je, dakle, plod naših nutarnjih zlih 
sklonosti, sugestivne đavolske zlobe i izazova ovoga svijeta. Ona budi i potiče naše grješne i zle 
želje. Raspaljuje požude, a mašti prikazuje očaravajuće užitke protivne Božjem Duhu. Sugerira 
krivo prosuđivanje i pogrješne zaključke o pravim životnim vrijednostima, te potiče volju na zla 
djela. 

Uza sve napore koje poduzimamo da iskorijenimo svoje mane i pobijedimo grijehe lako 
možemo očekivati da će nam se događati napasti. Napast je poticaj na zlo, koji dolazi od naših 
duhovnih neprijatelja. Bog nas direktno nikada ne kuša: Neka nitko kad je kušan neka ne kaže, da 
je od Boga kušan, jer Bog ne može biti kušan na zlo, a On ne kuša nikoga (Jk 1,8). Ali Bog dopušta, 
da nas kušaju naši duhovni neprijatelji, dajući nam sve potrebne milosti, da se odupremo. On ima za 
to velikih razloga. 

On hoće da mi zaslužim o nebo i da nagrada bude u razmjeru sa zaslugom, dosljedno sa 
svladavanjem poteškoća. A sigurno je, da je napast jedna od najvećih poteškoća i predstavlja 
pogibao našu kr hk u krepost. I zato odlučno pobijediti napast je jedan od najzaslužnijih čina. A 
pobijediti napast se može samo pomoću Božje milosti. 

Borba sa napasti je sredstvo čišćenja duše. Napast nas doista podsjeća, da smo nekada, 
uslijed pomanjkanja budnosti i odvažnosti, pali i tako nam je sama napast ona prilika, da obnovimo 
čine odlučnosti, pokajanja, žalosti i poniznosti, a ti čini doprinose čišćenju i jačanju naše duše. 

Ona nas nagoni nadalje,da odlučno i ustrajno nastojimo oko života u milosti da ne bismo 
podlegli. Tako kušnje sa svoje strane pridonose da okajemo svoju prijašnju popustiljivost i svoje 
prijašnje padove u ono što je protivno volji Božjoj sadašnjim po činima koji se opiru napasti, a po 
svemu tomu nastojanju naša duša postaje čišćom. 

Napast je konačno i sredstvo za duhovni napredak. Po borbi sa napastima dublje shvaćamo 
potrebu, da se ne zaustavimo na putu rasta, nego da napredujemo time da se sigurnije klonimo 
svake opasnosti. Istovremeno napast je i škola poniznosti i nepouzdanja u samoga sebe. U napasti 
čovjek bolje shvaća svoju slabost i svoju nemoć, bolje osjeća potrebu milosti i moli se s više žara. 
Čovjek bolje uvida potrebu mrtvenja prema neurednim užicima i strastima koji su izvori napasti, i 
prihvaća s više odvažnosti svakodnevne male križeve da na takav način umrtvi žestinu požude. 

Napasti su i škola ljubavi prema Bogu jer u napasti čovjek, da se sigurnija odupre, više 
osjeća potrebu za Bogom i žarče ga traži. A kada od Njega dobije snagu i zaštitu postaje zahvalniji 
na milostima koje Bog nikad ne uskraćuje dijeliti onima koji se u svim svojim poteškoćama njemu 
obraćaju za pomoć kao svome Ocu. 

Iako se napast zavodnički nameće našoj duši kao poticaj na grijeh, ona sama nije grijeh, ali 
našim pristankom to postaje. Napast je zlo koje nam se nudi, kao prividno dobro. Grješnost se 
sastoji u pristanku volje. Ali ima i pozitivna strana napasti. Mi smo kao vjernici dužni opirati se 
svim napastima. Odoljeti toj zavodničkoj primamljivosti što nam se nudi postaje junačko djelo, 
izvor zasluga i prigoda za rast u krjepostima. Svetačka tradicija drži da su napasti, iako mučne, 
često i korisne jer nas ponizuju, čiste i iz njih izvlačimo pouku pošto ne znamo do kuda dolaze naše 

1 ST 

mogućnosti, a napast nam pokazuje što smo. 

Dobro je sebi posvijestiti da mi u molitvi Očenaša svakodnevno molimo Boga da nas ne 
uvede u napast. O tome Katekizam Katoličke Crkve piše: „Ova prošnja seže u korijen prethodne. 
Molimo Oca da nas ne uvede u napast. Teško je prevesti grčki izraz jednom riječju: znači ne dopusti 
ući u nju, ne dopusti da podlegnemo napasti. Bog ne može biti napastovan na zlo, i ne napastuje 
nikoga (Jak 1, 13). Naprotiv, želi nas osloboditi. Mi ga molimo da ne dopusti da krenemo putem 


153 Vidi odlučnan prikka karddinala D. Tettamanzi, II grcmde tentatore, Piemme Milano 2001; Tanquerey, nav.dj. str. 
560 -590. 

koji vodi u grijeh. Uključeni smo u borbu između tijela i Duha. Ova prošnja moli Duha razlučivanja 
i jakosti” (KKC 2846). 

Prije svega treba spomenuti da su napasti uvijek osobna stvar, povezane s karakterom, 
poviješću i moralnim stanjem osobe. Ima osoba, koje su jako strastvene, a u isto vrijeme slabe 
voljom te su često napastovane i napasti ih jako uznemiruju. Ima pak drugih osoba drugih koje s 
više uravnotežene i odlučnije po karakteru, koje rjeđe napasti napadaju i koje i u napasti ostaju 
mirne. 

Različit odgoj također prouzrokuje velike razlike među ljudima. Oni koji su odgojeni u 
strahu i ljubavi prema Bogu, koje su se stalno i strogo vježbale u svojim dužnostima i koje su uvijek 
bile okružene samo dobrim primjerima manje su napastovani. Ima ih opet, koje su odgojeni u 
ljubavi prema užitcima i u strahu od svakog trpljenja a vidjeli su vidjele mnogo loših primjera te je 
očigledno da će ovi biti više napasti, nego oni prvi. 

Borba s napastima ovisi i o putovima Božje Providnosti. Ima duša, koje Bog zove na veću 
ljubav i kojima Bog čuva čistoću očinskom brigom, a ima opet drugih, koje također Bog hoće 
dovesti k svetosti, ali preko mučnih i žalosnih iskustava, da ih tko učvrsti u kreposti. 

To pitanje redovito se nameće i postavlja kada osoba ozbiljno prakticira vjeru. „Međutim ta 
borba i pobjeda nisu moguće bez molitve. Svojom molitvom Isus je savladao napasnika na početku 
i u završnoj borbi agonije. Ovom prošnjom našemu Ocu (ne uvedi nas u napast) Krist nas sjedinjuje 
sa svojom borbom i agonijom. U zajedništvu s njegovom molitvom, postojano se naglašava budnost 
srca” (KKC 2849). Sv. Ljudevit, jer je i sam prošao kroz kušnje i borio se s napašću, potiče nas: 

„Bdijte i molite (Mt 26, 14). Duh je slab, a kušnja trajna i uvijek podmukla; bez trajne 
molitve pad je neizbježan. Apostoli su mislili daje Spasitelj ev poziv samo savjet, preblago su po 
modi tumačili njegovu riječ, i unatoč tome što su se družili s Isusom Kristom, pali su u kušnju, čak i 
u grijeh. Život je rat i neprestana napast. Mi se moramo boriti, ne s neprijateljem od krvi i mesa, 
nego protiv samih paklenih sila (usp. Ef 6, 12). Koje ćemo, dakle, bolje oružje upotrijebiti, ako ne 
molitvu Očenaša koju nas je naučio naš veliki Predvodnik, ako ne anđeoski pozdrav Zdravomarijo, 
koji je protjerao đavle, razorio grijeh i obnovio svijet, ako ne razmatranje o životu i muci Isusa 
Krista (u krunici), čijom mišlju se moramo oboružati, kako nalaže sv. Petar kačko bismo se obranili 
od istih neprijatelja koje je Isus pobijedio i koji nas svakodnevno napadaju” (ČTSK 137, 84). 

Svetac donosi više uputa u borbi s đavolskim napastima: „Sredstva za pobijediti đavla: 1. 
Prvo sredstvo: odbiti ga. Odstupi Sotono. Ne treba ga slušati niti s njime raspravljati. Ništa dobra se 
ne može od njega očekivati niti dobiti. 2. Drugo sredstvo: izbjegavati grješne prigode, ne izlagati se 
napastima. 3. Treće sredstvo: neopozivo pristajati uz Božje zapovjedi i zakone” (KP 819). 

U duhovnom životu ima više vrsta napasti i osoba se samo boreći uči praktičnu mudrost 
kako se s njima nositi. Evo još nekoliko Montfortovih poticaja vezanih uz neke napasti: „Oduprijeti 
se napastima đavla: Protiv vjere, jednostavno govoreći: vjerujem u Boga, ili, vjerujem ono što uči 
Katolička Crkva; napastima protiv nade: povjerenjem i predanjem u zasluge Isusa Krista i u 
svemogući Marijin zagovor; napastima nestrpljenja: promatrajući Isusovu muku, nagradu koja nam 
je obećana, patnje u zagrobnom životu, težinu vlastitih grijeha; oduprijeti se napasti ispraznosti, 
samodopadnosti, umišljenosti i oholosti sjećajući se grijeha koje smo učinili, njihovog broja i težine 
s pogledom na beskonačnu Božju svetost”(PBM 8-9). 

Pokušat ćemo na kraju sažeti klasični nauk katoličke svetačke tradicije u borbi protiv 
napasti. Prvi i najvažniji uvjeti su oni koji su nam već znani; molitva, duhovna budnost, pristajanje 
uz Boga, pobuđivanje čina onih krjeposti na koje su usmjerene napasti, sjećanje na Isusa, povjerenje 
u njega i Marijin zagovor te brižno izbjegavanje grješnih prigoda. Grješne prigode su nepovoljne 
okolnosti koje nas navode na grijeh. One mogu dolaziti od raznih osoba kao i od posebnih situacija 
vremena, prostora i događaja u kojima se možemo naći. Neke su prigode pogibeljne same po sebi 
jer stvarno potiču na grijeh i svima su opasne jer su objektivno zle. Druge grješne prigode su 
situacije koje same po sebi nisu objektivno zle, ali su odveć izazovne i duhovno slabu osobu mogu 
navesti na grijeh. 

Sv. Franjo Saleški uči: „Tako rade đavao, svijet i tijelo s dušom, koja se zaručila za Sina 
Božjega. Šalju joj napasti i zavode je pa joj preporuče grijeh, na što se ona nasladi ili ne; napokon 
pristaje ili odbije napast. To su eto tri stupnja, kojima se pada u grijeh: napast, naslada i privola. 
Ako ih i ne može čovjek očito razabrati u svim grijesima, može ih razabrati jasno u velikim i 
groznim grijesima. 

Kad bi napast na bilo koji grijeh trajala čitavoga našega vijeka, ne bi nas mogla učiniti 
omraženim pred božanskim Veličanstvom, ako nam ne bi omiljela i ne bismo na nju pristali. 
Razlog je, jer u napasti ne radimo nego trpimo; a jer se ne naslađujemo, ne može nam se nikako 
upisati u grijeh. Sv. je Pavao dugo trpio sjetilne napasti, pa opet je slavio Boga, a nije Bogu 
omrznuo. Sv. Anđela Foligni je tako strašno sjetilnih napasti, da nam je žao već, kad pripovijeda. 
Velike su napasti trpjeli i sveti Franjo i sv. Benedikt, pa se prvi bacio u trnje, a drugi u snijeg, da ih 
savladaju. Ipak stoga ne izgu-biše ni mrvice Božje milosti, nego je dobrano pomnožiše. 

Moraš, dakle, Filotea, u napastima biti hrabra, pa se ne boj, da si propala, dok ti ne omile. 
Pazi dobro na razliku između osjećanja i privole. Čovjek može osjećati napasti, a da mu ne omile, 
ali ne može pristati, a da mu ne omile. Naslada je prvi stupanj k privoli. Neka nam dakle neprijatelji 
našega spasenja stavljaju zamke i zapreke, koliko im drago, neka stražare uvijek pred vratima 
našega srca tražeći ulaz, neka nam nude, što im drago: dok je u nas čvrsta odluka, da se ne ćemo 
svim tim naslađivati, ne možemo nikako uvrijediti Boga; duša se ne može uvijek napasti otresti, ali 
može ne privoljeti. Zato nam i ne može nauditi napast, pa trajala i dugo, samo ako nam se ne mili! 

Što se tiče naslade, koja može doći iza napasti, treba znati, da nam u duši imaju dva dijela, 
viši i niži, a niži ne slijedi uvijek višega, već posebno vrši svoje. Zato se češće niži dio naslađuje 
napašću bez privole višeg dijela duše. To je ona muka i borba, što je opisuje sv. Pavao, kada kaže, 
»da mu tijelo strastveno želi protiv duha«, da je u njemu »zakon udova i zakon duha« ... 

Jesi li vidjela kada, Filoteja, golemu žeravicu pokrivenu pepelom? Dođeš li nakon deset, 
dvanaest sati, da potražiš vatre, naći ćeš jedva jedvice malko usred ognjišta. A ipak je ima, pa kad je 
nađeš, možeš njome zapaliti sve već ugašeno ugljevlje. To vrijedi i za ljubav, taj naš duhovni život 
usred golemih i žestokih napasti. Napast baci svoju nasladu u niži dio duše, pa bi rekao, da čitavu 
dušu pokrije pepelom, a ljubav Božju gotovo smlavi, jer se nigdje ne zapaža osim usred srca i usred 
duše. Dapače se čini, kanda je i nema, pa ćeš je jedva jedvice naći. A ipak je živa, jer uza sav nemir 
duše i tijela stoji čvrsta odluka, da ne ćemo pristati na grijeh ni na napast. Usto se naslada mili 
vanjskome čovjeku, ali ne unutarnjemu, već ako nam je i opkolila svu volju, još je nema u volji. Po 
tome se vidi, daje ta naslada nehotična, pa stoga nije ni grešna“. (Filoteja IV,3) 

Dakle prema klasičnom nauku koju potječe još od sv. Augustina napast se događa u tri faze: 
sugestija (upliv na duševne moći), naslada (uživanje) i pristanak. 

Sugestija se sastoji u predočenju nekog zla u mašti ili duhu koji su predstavljeni na više ili 
manje živi način i to tako da uzrokuju milinu i privlačivost zabranjenog ploda. Zlo se duši prikazuje 
kao privlačno i dobro. Neki puta je to predstavljanje duši jako zavodljivo i nameće se odlučno te 
postaje kao neka vrsna opsjednuća. Kako god bila opasna ovakva sugestija ona sama po sebi 
nikada nije grijeh, osim ako ju je čovjek svojevoljno izazvao i sam na nju pristao jer nikada nema 
grijeha tamo gdje volja nije dopustila svoj pristanak. 

Uz sugestije se odmah nadovezuje naslada i uživanje niži dio duše se insti nk tivno 
usmjerava prema zlu koje je sugerirano i u tom nalazi neko uživanje. 

Ako volja odbije pristanak, ako pobijedi napast i odbije ju, ona je pobjednica i čini vrlo 
zaslužni čin. Ako ona naprotiv uživa u onom užitku ako uživa svojevoljno i na taj užitak pristane 
unutrašnji grijeh je počinjen. 

Sve ovisi o slobodnom pristanku volje i stoga ćemo, da nam to bude jasnije, pokazati 
znakove, po kojima se može raspoznati da li smo pristali na napast i u kolikoj mjeri. 

Po čemu se može uvidjeti da se dogodio pristanka na napast bilo da se radi o nepotpunom ili 
potpunom pristanak. Može se smatrati da na napast nije pristao onaj, koji, unatoč sugestije i 
instinktivnog užitka koji prati napast osjeća nezadovoljstvo i dosadu zato što je napastovan, ako se 
bori da ne padne onda ima nutarnji strah u višem dijelu duše od zla kojem mu se u napasti nudi. 

Za napasti možemo biti i odgovorni ako znamo i predviđamo, daje ova ili ona situacija ili 
djelo za nas izvor napasti. Sv. Franjo Saleški uči: „Kneginja, o kojoj smo govorili, nije bila kriva 
onoj nepoštenoj ponudi, jer već uzesmo, daje bila protiv njene volje. No da je bilo kako dala povod, 
želeći vratiti ljubav onome, ko joj se udvarao, nesumnjivo bi bila kriva i za samu nemoralnu 
ponudu, da bi zaslužila ukor i kaznu, sve da se poslije i protivi pristanku. Tako se češće dogodi, da 
već napašću zgriješimo, ako smo krivi napasti. Znam na pr., da se u igri rado rasrdim i psujem, pa 
mi je igra napast. Stoga griješim, kad god se igram, a kriv sam svima napastima, što me snađu u 
igri. Isto tako, znam li, da će me snaći napast i da ću sagriješiti u kojem društvu, pa ipak idem 
dragovoljno, bez sumnje sam kriv svim napastima, što me ondje snađu. Ako se čovjek može 
ukloniti nasladi, što dolazi uz napast, griješi uvijek kad uz nju pristane, i to već prema tome, je li 
veća ili manja naslada, da li jače ili slabije pristaje, traje li dulje ili kraće. 

Zamjerili bismo svakako kneginji, o kojoj smo govorili, daje ne samo poslušala onu ružnu i 
nepoštenu ponudu, nego daje u njoj uživala, i zabavljala se zadovoljno s njom u srcu. Jer ako i ne 
bi zbilja pristala, da izvrši, što joj je ponuđeno, ipak bi pristala srdačnom nasladom, što ju je 
osjetila. A svakako je nepristojno, predavati se duhom ili tijelom nepristojnim stvarima. 
Nepristojnost se sastoji u pristajanju srca. 

Kad te dakle snađe kakva napast, najprije promotri, jesi li sama dala povod dragovoljno, pa 
ako je tako, sagriješila si samom napašću, jer si se izložila grešnoj pogibelji. To vrijedi onda, kad si 
se lako mogla ukloniti prigodi i kad si slutila ili morala slutiti, da će te napast snaći. Inače ti se ne 
može upisati u grijeh. 

Kad se čovjek može očuvali od grešne naslade iza napasti, a nije se očuvao, svaki put griješi 
već prema tome, je li se dulje ili kraće zabavljao, i prema uzroku naslade. Žena nije dala povoda, da 
joj se udvaraju, ali joj je to drago, pa joj se mora zamjeriti, ako je uzrok njenoj nasladi samo 
udvaranje... Ne griješim, ako uživam samo u lukavosti i u vještini, a ne privolim na osvetu. No 
treba mi se čuvati, da se ne zabavljam dugo, jer bi mi se mogla svidjeti i osveta. 

Ponekada naslada navali na čovjeka iznenada odmah iza napasti, prije nego je čovjek i 
opazi. I to može biti samo neznatni laki grijeh. Bit će veći, ako osjetimo nasladu, pa se zabavljamo 
podulje zbog nemara i kao da se pogađamo sa nasladom, hoćemo lije primiti ili odbiti. Još je veći 
grijeh, ako opazimo nasladu i zabavljamo se zbog nemara i bez ikakve odluke, da je odbijemo. No 
ako svojevoljno i hotice odlučimo, da ćemo uživati takve naslade, već je ta promišljena odluka 
težak grijeh, ako je zločest predmet, kojim se naslađujemo. Velik je dakle porok, ako žena hoće da 
ljubaka, sve ako se ne kani podati ljubavniku“. (Filoteja IV,4) 

Možemo smatrati, da je pristanak nepotpun kada čovjek ne odbije napast odmah, čim 
opazi, daje opasna: "Ponekada naslada navali na čovjeka iznenada odmah iza napasti, prije nego je 
čovjek i opazi. I to može biti samo neznatni laki grijeh. Bit će veći, ako osjetimo nasladu, pa se 
zabavljamo podulje zbog nemara i kao da se pogađamo s nasladom, hoćemo li je prihvatiti ili 
odbiti" (Filoteja 1,6). Takov ponašanje se protivi razboritosti i čovjek se izlaže opasnosti da pristane 
na napast. 

Pristanak na napast je nepotpun i onda, kada čovjek oklijeva koji čas. On bi htio s jedne 
strane malo okusiti od zabranjene naslade, a s druge strane ne bi htio uvrijediti Boga. Ukratko iza 
jednog časa oklijevanja, on odbija napast i tu ima još i mala pogreška nerazboritosti. 

Ako čovjek odbije napast, ali samo na pola. Opire se, ali mlako i nepotpuno. Dakle, ako je 
po srijedi polu opiranje onda je i polu pristanak te je čovjek time počinio laki grijeh. 

Pristanak volje na napast je potpun kad volja, oslabljena prvim ustupcima popusti, da 
hotimično uživa u grješnom užitku usprkos opiranja i opomena vlastite savjesti koja spoznaje i sudi 
daje to zlo to duša čini. A ako se radi o napasti o većim i moralno važnijim stvarima onda je veći i 
grijeh. To je grijeh mišlju a ako k misli još dodamo i želju na koju pristajemo time se grijeh još 
povećava. Konačno ako od želje čovjek pređe i na djela ili barem na to da za to traži i iznalazi 
načine, kako da ostvari svoju grešnu namjeru to je onda grijeh činom. 

U različitim slučajevima, koje smo iznijeli nakon borbe sa napasti se javi sumnja da li smo 
pristali na napast. U tome slučaju prosudba je u korist duše, to jest čovjek može smatrati da se nije 
dogodio pristanak, poglavito ako se tijekom borbe sa napast i molio. 

Postavlja se pitanje kako se ponašati u napastima. Klasičan nauk asketske tradicije to sažima 
u tri glavna savjeta. Prije napasti bdjeti i predvidjeti; tijekom napasti odlučno se boriti i moliti Boga 
za pomoć a nakon napasti zahvaliti Bogu ako je napast pobijeđena, a iza pada se odmah poniziti 
pred Bogom i dići, ako treba i po ispovjedi i nastaviti duhovni put. 

Bdjeti ili predvidjeti napast je velika kršćanska mudrost. Isus je u Maslinski vrtu kazao apostolima: 
Bdijte i molite, da ne padnete u napast (Mt 24,41) dakle to su dva velika i odlična sredstva, da se 
napast predusretne. Budnost u sebi uključuje dvije glavne nutarnje predispozicije: nepouzdan je u 
same sebe i pouzdanje u Boga. 

Treba se dakle ohole preuzetosti uslijed koje se čovjek pod izlikom daje dosta jak oslanja 
na sebe i izlaže grešnim prigodama. Još je apostol Pavao opominjao: Tko misli da stoji, neka pazi 
da ne padne (1 Kor 10,12 ) jer, ako je duh i voljan, tijelo je slabo i sigurnost se nalazi u poniznom 
nepouzdavanju u samoga sebe i pouzdanju u Boga. 

Isto tako treba izbjegavati i svaki nerazboriti strah, koji samo povećava probleme Istina je 
doduše, da smo slabi po sebi, ali smo nepobjedivi u onom, koji nas jača: Vjeran je Bog koji vas ne 
će dopustiti da budete kušani više nego što možete podnijeti nego će učiniti s kušanjem povoljan 
ishod da magnete podnijeti. (1 Kor 10,13) 

Ovakvo evanđeosko nepouzdan e u sama sebe i pouzdanje u Boga, pomaže nam, da 
izbjegavamo opasne prigode, društvo i zabavu i sve gdje nam je iskustvo već pokazalo da bismo 
se lako izložili opasnosti da padnemo u grijeh. Takvo nas nepouzdavanje u samog sebe 
čuva od nebrige, koja je jedna od najopasnijih prilika za pristajanje uz napasti, čuva nas i od 
mlakost koja slabi snage volji i popušta pred napasti. 

Po tom nepouzdanju, čovjek se boji ispraznih maštanja sanjarija gledanja neurednih 
sadržaja, koje napunjaju dušu opsjenama koje lako i brzo postaju opasne. Jednom riječi, ako čovjek 
nema pouzdanja u sebe, nego u Boga, onda se on vježba i u mrtvenju u različitim oblicima, 

Uz bdijenje ide i molitva te je Boga uz nas u tim teškim i mučnim situacijama. Trebamo Ga 
dakle zazivati sa svetim pouzdanjem, sigurni, da Bog kao Otac želi nam pomoći. Svaka molitva, 
protiv napasti je dobra, treba moliti i kad se duša bori sa napasti a posebno treba u vrijeme mira 
moliti za jakost u vrijeme kada napasti opet dođu kao i za krepost oprečnu našim najčešćim 
napastima. 

Potrebno je odbacivati napast i opirati se pristanku volje kako bi je savladali. Ova će borba 
biti različito prema, naravi svake pojedine napasti. Neke napast su česte, ali nisu tako jake, radi se 
o manjim napastima. Sv. Franjo Saleški o tome tako duboko i profinjeno uči: 

„Premda se moramo boriti protiv velikih napasti odlučnom srčanošću, pa nam je i 
zadobivena pobjeda veoma korisna, ipak je možda korisnije, da svojski suzbijemo male napasti. Jer 
ako velike nadmašuju svojom žestinom, kudikamo više nadmašuju male svojim brojem, pa ako 
pobijediš male, jednako je kao da si svladao i najveće. Vuci i medvjedi su jamačno opasniji od 
muha, ah nam toliko ne dodijavaju i ne dosađuju, pa ne traže toliko strpljivosti. Vrlo se je lako 
očuvati od ubojstva, ali je teško zapriječiti malu srdžbu, za koju se svaki čas dešava prigoda. Vrlo se 
lako čovjeku ili ženi uzdržati od preljuba, ali se teško okaniti namigivanja, zaljubljivanja, 
udvaranja. Lako je mužu i ženi od tuđe ljubavi sačuvati tijelo, ali nije lako srce. 

Lako je ne okaljati bračne ložnice, ah nije lako sačuvati bračne ljubavi. Lako je ne krasti 
tuđega dobra, ali nije lako ne željeti ga i ne čeznuti za njim. Lako je ne reći kriva svjedočanstva na 
sudu, ali nije lako ne slagati u društvu. Lako je ne opijati se, ah je teško biti trijezan. Lako je ne 
poželjeti drugome smrti, ali je teško ne poželjeti mu neugodnosti. Lako je drugoga ne ozloglasiti, ali 
gaje teško ne prezirati. 

Ukratko, sve su ove male napasti, kao srdžba, sumnja, ljubomora, zavist, ljubakanje, 
isprazno prijateljstvo, taština, dvoličnost, prenavljanje, nečiste misli, neprestane vježbe za one, koji 
su pobožni i odlučni. Zato se, draga Filotea, moramo brižno i pomno pripraviti na ovaj boj. Vjeruj, 
koliko pobjeda održimo nad ovim manjim neprijateljima, toliko će nam se dragulja uplesti u vijenac 
slave, što nam Bog pripravlja u svome raju. Stoga ti kažem; branimo se dobro i dostojno od ovih 

sitnih i slabih navala, pa čekajmo, dok ne navale jače napasti, da ih uzmognemo suzbiti hrabro i 
junački. 

Ove male napasti: taština, sumnja, tuga, ljubomora, zavist, i slične spletke lete pred našim 
očima kao muhe i mušice, pa nas gricnu sad za lice, sad za nos, jer ih se ne možemo sasvim otresti. 
Najbolje ćemo im se opirati, ako ne taremo zbog njih glave. Sve nam ove mogu dosađivati, ali ne 
mogu nauditi, ako smo čvrsto odlučili, da ćemo služiti Bogu. 

Prezri dakle ove sićušne navale, pa i ne misli na to, što bi ti one htjele reći. Pusti, neka ti zuje 
oko ušiju, koliko im drago, neka lete oko tebe kao muhe. Ako hoće da te ujedu i ugnijezde ti se u 
srcu, naprosto ih odbij; ne bori se s njima i ne odgovaraj, već prioni uz protivne čine, a osobito uz 
ljubav Božju. Ako mi vjeruješ, ne ćeš tvrdoglavo htjeti, da protiv napasti stavljaš protivnu krepost, 
jer bi to značilo, da se hoćeš s njom da prepireš. Ako možeš prepoznati, kakva je napast, pobudi 
ukratko krepost, koja se upravo bori s njom, pa se naprosto uteći k raspetom Isusu, pobudi ljubav 
prema Njemu i poljubi Mu svete noge. Tako se najlakše svladava neprijatelj u malim i u velikim 
napastima. Ljubav prema Bogu sadržava sve savršenosti svih kreposti mnogo bolje nego same 
kreposti. Zato je i najpreči lijek protiv svih opačina. Komu se navikne duša, da se u svim napastima 
utječe u ovo opće sklonište, ne će mu se trebati obzirati i istraživati, kakva gaje napast snašla nego 
će se, čim osjeti nemir, prihvatiti ovoga prijekog lijeka, koji je usto i paklenome neprijatelju tako 
grozan, te će ga prestati napastovati, čim vidi, da ga njegove napasti potiču na božansku ljubav. 
Toliko o sitnim i čestim napastima, s kojima se ne valja u tančine zabavljati. Inače bi se uzalud 
mučio“. (Filoteja IV 8-9) 

Ovdje nas zanimaju posebno velike i teške napasti i kako se s njima nositi. Treba se protiv 
njih boriti: brzo, energično, ustrajno, ponizno. 

Brzo, odmah čim se napast javi, bez raspravljanja s neprijateljem, bez oklijevanja. U 
početku, budući da napast još nije uhvatila čvrstog korijena u našem srcu, lakše ju je odbaciti ali 
ako čekamo, dok se ukorijeni, to će onda biti mnogo teže. Zamislimo si odmah zabranjeni užitak, 
kao nešto što nam je odvratno, kao kakvu zmiju ili kao kakvog izdajicu, koji nas noće uhvatiti 
sjetimo se Sirahovih riječi: Bježi od grijeha kao od zmije! Jer, ako mu se približiš, ujest će te. (Sir 
21,2) A bježimo tako da se molimo i da svoj duh čvrsto skrenemo na neki drugi predmet. 

Odlučno, ne mlako kao da nam je žao. Napast treba odbiti čvrsto: Odlazi od mene sotono! 
Alije različita taktika, koja se ima koristi već prema vrsti napasti. Ako se radi o napastima, koje su 
zamamljive, treba se od njih okrenuti i bježati i usmjeriti svratiti svoj duh na neki drugi predmet, 
koji bi ga mogao zaokupiti. Direktno opirati ovoj vrsti napasti bi samo povećalo poteškoće. A ako 
se radi napasti neke odvratnosti prema dužnostima, o antipatiji, mržnji, ljudskom obziru tada je 
često je bolje izravno se oprijeti i suprotstaviti napasti, odvažno promatrati poteškoću i osloniti se 
na evanđeoska načela, daje nadvladamo. 

Ustrajno, dogodi se naime katkada, da se napast, koju smo na čas pobijedili opet vrati s 
novom draži, kao da đavao dovodi iz pustinje sedam drugih duhova koji su gori od njega. Na tu 
neprijateljevu upornost treba odgovoriti opiranjem, koje nije ništa manje odlučno. Pobjeđuje onaj, 
koji se bori do kraja. Ali je tada da budemo sigurniji da s tom napasti upoznamo i svoga duhovnog 
vođu ili je spomenuti u ispovijedi. 

To je savjet koji daje sv. Franjo Saleški: „Čim opaziš veliku napast, radi poput male djece, 
kad vide vuka ili medvjeda na polju. Ona odmah trče u naručaj ocu ili majci ili ih barem zovu u 
pomoć. Uteći se i ti k Bogu i vapi njegovo milosrđe i pomoć. Taj nam lijek preporučuje Gospod 
Naš: »Molite se, da ne uđete u napast«. 

Vidiš li, da napast ne popušta, nego još raste, poteci u duhu i zagrli sv. Križ, kao da vidiš pred 
sobom raspetoga Isusa. Obećaj, da nipošto ne ćeš pristati na napast, moli ga, da ti pomogne. I dok 
napast ne popusti, obećavaj, da ne ćeš pristati. 

No dok ovako obećavaš i opireš se, ne gledaj u lice napasti, već samo upiri oči u Spasitelja. 
Jer ako gledaš u napast, pogotovo dok je jaka, mogla bi ti pokolebati srčanost. Zabavljaj duh 
kakvim dobrim i čestitim poslom. Kad ti srce prione uz posao, izagnat će posao iz srca napasti i 
zlobne zamke. 

Prijeki je lijek protiv svih napasti, velikih i malih, da svome ispovjedniku otvorimo srce i 
iznesemo mu sve pomisli, čuvstva i osjećaje. Pazi dobro, šutnja je prvi uvjet, što ga nečastivi stavlja 
duši, kad je hoće da zavede. Tako i oni koji bi rado zavesti žene ili djevojke, najprije brane, da o 
njihovim ponudama ne smiju govoriti ocu ni mužu. A Bog naprotiv traži u svojim nadahnućima, da 
ih najprije očitujemo svojim poglavarima i vođama. 

Ako nas iza svega toga bude napast još tvrdoglavo uznemirivala i mučila, nema druge, nego 
da se i mi njoj tvrdoglavo opremo, izjavljujući, da nećemo privoljeti. Kao što se djevojka ne može 
udati, dok govori, da ne će poći za momka, tako se ni duša, pa i smutila se, ne može oskvrnuti, dok 
sama ne pristane. 

Ne prepiri se s neprijateljem i ne odgovaraj mu ni slova, osim onako, kako ga je Spasitelj 
posramio: »Odlazi, sotono, klanjat ćeš se svome Gospodu Bogu i njemu ćeš služiti«. Poštena žena 
ne smije odgovarati ni slovca, pa ni pogledati u lice prostaku, koji je progoni nepoštenim 
ponudama, već ga mora naprosto ostaviti, a ujedno obratiti svoje srce k mužu, pa mu iznova bez 
odmora i bez oklijevanja priseći obećanu vjernost. Tako se ni pobožna duša, kad je zaskoči napast, 
ne smije upuštati u prepirku ni odgovarati, već se mora prostodušno obratiti k svome zaručniku 
Isusu Kristu i opet mu ispovjediti vjeru i izjaviti da kani zauvijek biti sva samo njegova.“ (Filoteja 
IV, 7). 

Izgleda da je ovo otvaranje srca posebna milost jer je napast, koju smo razotkrili već je na 
pola svladana. 

Ponizno. Poniznost priziva milost, a milost nam daje pobjedu. Đavao, koji je učinio grijeh 
oholosti, bježi pred svakim činom poniznosti, i trostruka, požuda, koja ima svoju snagu baš u 
oholosti, lakše se pobjeđuje kada joj svojom poniznošću, da se tako izrazimo zatupimo vrh. 

Nakon što je napast prošla važno je paziti, da ne ispitujemo u sitnice jesmo li pristali ili ne, 
takva bi nerazboritost mogla opet dovesti napast i stvoriti novu mogu. Uostalom vrlo je lako 
vidjeti, prema glasu i sudu savjesti, bez dubokog ispitivanja, da li je čovjek pristao na napast ili ne. 
Ako se uistinu dogodio pristanak savjest će nas sam po sebi na to opominjjati bez našeg 
pretjeranog uznemirivanja. 

Ako je čovjek po milosti Božjoj pobijedio u borbi protiv napasti, tada neka zahvali Bogu 
koje mu je dalo pobjedu i na takav način se čuva od samouvjerenosti i oholosti za borbe koje su još 
pred njim. Na to nas potiče zahvalnost a to je najdalje i sredstvo da steknemo nove milosti potrebne 
za daljnji put. Oni pak koji pripisuju pobjedu samima seli i ne misle, da se zahvale Bogu, neće biti 
dugo u miru, biti će ponovno napastovani, a može im se dogoditi da će bolno osjetiti svoju slabost. 

Naprotiv, ako je čovjek u napast pao i počinio grijeh neka se prisjeti prispodobe o rasipnom 
sinu i milosrdnom Ocu, neka se pokaje i ispovijedi i nastavi svoj put. Ali da grješnik izbjegne 
novim padovima, dok se kaje treba da se svojim grijehom i padom okoristi i to tako, da se duboko 
ponizi pred Bogom, da prizna svoju nemoć, da čini geste pokore i nastoji oko dobra, da stavi sve 
svoje pouzdanje u Boga, trudi se postati oprezniji izbjegavajući brižno sve prilike. Oni koji se tako 
pridižu, kaže sv. Augustin: „postaju iza toga ponizniji, pametniji i gorljiviji/ 4 (Decor et grat. I) 

Žestina i veličina napasti ne smije nas obeshrabriti jer Bog se time služi kako to uči sv. 
Franjo Saleški: „Ove goleme navale i silne napasti pripušta Bog, draga Filotea, samo onim dušama, 
koje hoće da digne do svoje čiste i uzvišene ljubavi. No odatle ne slijedi, da će poslije stalno onamo 
doprijeti. Jer se često dogodilo, da su neki svojski odbili žestoke navale, ali su se poslije iznevjerili 
milosti Božjoj, pa su ih svladale male napasti. To ti kažem u jednu ruku, ako ti se kad desi pa te 
snađe velika napast, da znaš, da te Bog silno voli i očituje ti, da će te uzvisiti pred svojim bičem; a u 
drugu ruku, da budeš uvijek ponizna i bojažljiva, te de se ne pouzdaješ u sebe, kad si prevladala 
velike napasti, da ćeš moći odoljeti malima, nego da budeš uvijek vjerna božanskome Veličanstvu. 

Snašle te ne znam kakve napasti, a iza njih naslade, dok voljom ne pristaneš i uz napast i uz 
nasladu, ne boj se, nisi uvrijedila Boga. Kad se čovjek onesvijesti, pa ne daje znaka života, meću 
mu ruku na srce. Osjete li i malo gibanje, sude, da je živ, pa da će ga dragocjenom vodom i kakvom 
okrepom opet okrijepiti i dozvati k sebi. Tako se kadikad dogodi, te se zbog žestoke napasti čini, da 
nam je duša posve klonula i kao onesviještena nema ni duhovnoga života ni gibanja. Ako hoćemo 

doznati, je li tako, metnimo ruku na srce. Promotrimo, vrše li srce i volja svoju dužnost, uskraćuju li 
privolu i odbijaju napast i nasladu. Dok se u našem srcu događa uskraćivanje pristanka na napast, 
stalni smo, daje u nama ljubav, život naše duše, i daje u našoj duši, pa makar skrovito i tajno, naš 
Spasitelj Isus Krist. Moleći se neprestano, primajući sakramente i uzdajući se u Boga, doći ćemo 
opet k sebi i živjeti potpuno i prekrasno. (Filoteja IV,5) 

Svetačka katolička tradicija razlikuje napasti od kušnje. Postoji razlika između kušnje i 
napasti. Kušnja je neka situacija, nevolja u kojoj se nađemo, neko trpljenje koje zahtijeva napor da 
svladamo sami sebe i u evanđeoskom duhu prihvatimo mučnu situaciju (bolest, gubitak drage 
osobe, razočarenje...). U kušnji dolazi i napast, a napast nas direktno napada i želi navesti na grijeh 
da optužujemo Boga ili da ga se odreknemo. Kušnja je za čovjeka dobra. Isus je bio kušan, svi 
proroci i apostoli, sveci i pravednici bili su kušani. Kušnja ojačava našu vjeru i potiče na ljubav. 

Bog dopušta da njegovi prijatelji, kao Job budu kušani kako bi pokazali i dokazali svoju 
vjernost Bogu, došli do prave poniznosti i do potpunog predanja u njegove Očinske ruke koje sve 
izvode na dobro onima koji njega ljube (usp. Rim 8, 28). Kušnja vjerniku postaje prigoda za 
posvećenje i rast u zaslugama pred Bogom. U određenom smislu cijeli ljudski život neizbježno je 
jedna vrsta duge kušnje u kojoj vjernik imajući pred očima život Isusa Krista, osobito njegovu 
muku. Bogu pokazuje svoje povjerenje u njegovu ljubav. Svaka se osoba u životu mora suočiti s 
tom bolnom stvarnošću. Isusova ljubav daje vjerniku uzor, motiv i snagu da s njime, u Božjem 
Duhu, prihvati tu bolnu stvarnost. O tome svetac tako poticajno piše: 

„Ova prokleta zemlja na kojoj mi živimo, ne rađa blažene. U ovoj zemlji tmine, ne vidimo 
jasno. Na ovom uzburkanom moru, ne možemo ploviti mirno. Napastima se ne može izbjeći bez 
borbe. Na ovom mjestu kušnje i na ovom ratnom polju ne možemo proći bez uboda jer je zemlja 
zasađena trnjem. I odabrani i odbačeni moraju, htjeli ne htjeli, nositi svoj križ. Zapamtite ova četiri 
retka: Jedan od tri križa s Kalvarije moraš mudro izabrati; jer trpjeti, ili kao svetac ili kao pokajnik 
ili kao nesretni prokletnik, potrebno je. Dakle, ne trpite li radosno poput Isusa Krista, ili strpljivo 
poput dobroga razbojnika, tada morate nevoljno trpjeti kao što je trpio zli razbojnik; morat ćete do 
dna iskapiti najgorči kalež bez ikakve utjehe koja proizlazi iz milosti, a k tomu okusiti svu težinu 
svoga križa, bez pomoći koja dolazi od Isusa Krista. Osim toga, morate još nositi i drugi teret što ga 
đavao dodaje vašemu križu, a to je nestrpljivost, na koju vas navodi, tako ćete biti nesretni u društvu 
sa zlim razbojnikom na zemlji i ići ćete s njim u vatru” ( PPK 33). 

Usprkos vlastitih slabosti jačini napasti i kušnji, pa i padova i podizanja duša mora u svemu 
ovome čuvati nutarnji mir i uzdati se u Božje milosrđe te tražiti njegovu pomoć i nastaviti svoj hod i 
duhovni boj. Lorenzo Scupoli to tako nenadmašivo uči: „Puno dobara određena gorčina i duhovna 
suhoća donose duši ako su prihvaćene u poniznosti i strpljenju. Kada bi to osoba razumjela, bez 
daljnjega ne bi pala u more nemira i žalosti, jer bi prihvatila sve to ne kao znak odbacivanja od 
Boga, nego kao znak velike i posebne ljubavi. Prepoznala bi to kao milost koja od njega dolazi. 

Neka ti postane to očigledno skrećući pozornost da takva iskustva doživljavaju oni koji više 
od drugih žele i trude se oko služenja Bogu, udaljujući se od stvari koje bi ga mogle uvrijediti. Pazi 
na ovo što sam ti rekao, ne događa se redovito odmah nakon što se osoba obrati, nego nakon što je 
neko vrijeme služila Gospodinu i nakon što je odlučila u svom srcu da mu želi više i bolje služiti, 
budući da je već odredila služiti potpuno Bogu. Neće ti se nikada dogoditi da vidiš grešnike i one 
koji su opojeni ispraznostima svijeta, da se žale zbog sličnih napasti. 

Jasno je dakle da nutarnje napasti, pogotovu suhoća i tamna noć duše, su dragocjena hrana 
na koju Bog poziva one koje ljubi. Bez da u tom trenutku duša to primijeti, ona se nalazi prazna i 
gola, ponekad se skandalizira zbog tih napasti, a uistinu bolje i dublje spoznaje samu sebe u velikoj 
poniznosti duha. 

Upravo tu poniznost, za njeno dobro Bog od duše traži, iako bi ona htjela pobjeći s tog puta 
jer joj je odveć žao što nema doživljaja i osjetne pobožnosti. Duši se čini da bez njih svaka pobožna 
vježba i molitva su gubljenje vremena i isprazan napor. 

Da bi dublje razumio kako Bog dopušta napasti za naše dobro, treba razmišljati o ljudskoj 
naravi. Zbog zlih nagnuća naše naravi ranjene grijehom, čovjek je ohol, ambiciozan, sklon da više 
vrednuje sebe i pretpostavlja o sebi. Ovo pretjerano cijenjenje samoga sebe je pogrešno i šteti 
istinskom duhovnom napretku, i sami miris toga vodi na krvi put. 

Zbog toga Bog koji je uvijek vjeran, koji se brine o svakome, a posebno o onima koji su se 
potpuno predah njemu na službu, čini tako da nas sve oslobađa od ove opasnosti. Zbog te njegove 
strategije mi smo na određeni način primorani upoznati sami sebe u istini.... 

Ako nekada padneš u neki grijeh ih nemarnost, u riječima ih djelima, na primjer 
uznemirujući se zbog onoga što ti se događa, ih mrmljajući, ih čuvši mrmljanje posvađaš se, ih te 
zadesi neki pokret nestrpljenja ih radoznalosti ih sumnjičenja u odnosu na druge, ih ako padneš na 
neki drugi način jedanput ih više puta molim te nemoj se obeshrabriti. Primoravaš se tako misliti na 
prošlost žalosteći se i padaš u depresiju u sebi. 

U ovim slučajevima si napastovan vjerovati da nećeš nikada moći izići iz sličnih slabosti, ih 
da su tvoja ne savršenstva uzroci svemu ih tvoja slaba odluka. Drugi puta će ti izgledati da tvoj put 
nije uistinu put u Duhu na putu Gospodnjem. S tisuću drugih strahova mogao bi otežati svoju dušu i 
pasti u depresiju. Neposredna posljedica je da se sramiš pred Bogom i ne vježbaš se živjeti u 
njegovoj prisutnosti ih si bez povjerenja kao u potpunom nedostatku vjere u njega. 

Izaberi kao lijek, gubljenje vremena razmišljajući o tim stvarima ispitujući do najmanjih 
sitnica kada si potpuno pristao na ove misli koliko si vremena pristajao na te misli, ako si pristajao 
jesi li to uistinu želio ih ne, jesi li dao mjesta tom osjećaju ih si ga odmah odagnao. Shvaćaš dobro 
da koliko više tako misliš to manje razumiješ jer nećeš tako naći dobar i pravi put. Na taj način 
raste ti nutarnja smutnja i nemir. Uhvati te zabrinutost i krivi mučni strah u odnosu na sakrament 
ispovjedi. Kada, nakon što si izgubio toliko vremena, uspiješ se ispovjediti, ne dođeš do mira u 
strahu da nisi sve kazao. 

Tako život postane muka i ogorčenost s malo duhovnih plodova. Pazi sve to se rađa zbog 
toga što se ne želi prihvatiti vlastita prirodna krhkost i ne poznaje se način kako se odnositi prema 
Gospodinu. Upravo kada duša padne u ove slabosti ih bilo koje druge, više od svega koristi ponizno 
u ljubavi okrenuti srce Gospodinu nego gristi nezadovoljstvo i žalost zbog grijeha, prisiljavajući se 
trajne ispite savjesti, pogotovu za lake grijehe. Jer samo jedan stvar treba nam biti jasna; u ove lake 
pogreške pada duša koja se trudi na duhovnome putu. Da, kazao sam samo osobe koje se trude 
duhovno rasti i već su se udaljile od teških grijeha. Onima koji su živjeli bez duhove stege, stalno 
vrijeđajući Gospodina, treba druga vrsta nagovora. Lijek koji ovdje predlažem nije za njih. Oni 
trebaju oplakivati svoje grijehe, odmjeriti težinu i ispovjediti ih, jer zbog njihovih grijeha i 
nemarnosti ne trebaju biti lišeni sredstava potrebnih za njihovo spasenje. 

Vratiti ću se govoriti o onom miru u kojem treba uvijek ostati onaj koji služi Bogu, tvrdim 
još i više. Ovo obraćenje srca i života, da bi bila prožeta punim povjerenjem u Boga, ne odnosi se 
samo na lagane grijehe, svakodnevne slabosti nego i na grijehe teže od uobičajenih. Ako ponekad 
Gospodin dopusti da padneš u neki grijeh, i to se događa duže vrijeme u određenim periodima, pa i 
da su grijesi uzrokovani ne samo slabošću nego i zlobom, nikada i nikada ne bi trebao prestati imati 
povjerenja u Boga i njegovo milosrđe. Znaj da kajanje srca u kojemu vlada uznemirenost i 
skrupuloznost neće nikada dovesti dušu tamo gdje Bog hoće, jer Bog hoće da slobodno od svega 
bude ljupko povjerenje koje je utvrđeno od njegove beskrajne dobrote i milosrđa. 

Upravo ovo je krajnje važno i potrebno za osobe koje ne samo da žele samo izići iz njihove 
bijedne grešnosti, nego i snažno rasti u ljubavi i sjediniti se s Bogom po vršenju kreposti. Mnoge 
duhovne osobe ne uspijevaju ovo razumjeti. I zbog tog razloga žive stegnuta srca, žalosna i puna 
nepovjerenja. 

I to je razlog koji ih sprječava da pođu naprijed i postanu sposobni za primanje većih 
milosti koje Bog malo pomalo za njih pripravlja. Često žive uistinu bijednim životom. Sažalijevati 
ih njima ništa ne koristi jer žive okrenute same sebi, svojim umišljanjima bez da prihvate pravu i 
spasenjsku istinu koja vodi na kraljevski put kršćanskog života, solidnih kreposti, i koja vodi do 
onoga mira koji nam je sam Isus ostavio u baštinu (usp. Iv 15,27). Ove osobe koje često 

padaju u neki nemir zbog sumnje njihove svijesti trebaju pitati savjet duhovnog vođe ili neke osobe 
duhovno prokušane. Radi se zatim da treba slijediti dobivene savjete i potpuno se smiriti. 

Svaki put kada vidiš da si pao u neku manju ili veću manu, pa bilo to i četiri tisuće puta na 
dan, nemoj se uznemirivati. Ne dopusti da te zahvati nemirna gorčina i ne zadržavaj se predugo u 
srditom pogledu na sebe samoga. Radije čim si postao svjestan onoga što si učinio, gledaj na tvoju 
krhkost poniznim očima, i zatim odmah se obrati Bogu s ljubavlju punom povjerenja. Možeš mu 
kazati: «Gospodine činio sam po onome što jesam, od mene ne možeš očekivati drugo do li ove 
mane. Znam da ne bih ostao samo na ovima, da me ne podupire tvoja dobrota koja me nikada ne 
napušta. Zahvaljujem ti za mane od kojih si me oslobodio. Kajem se za ono što sam učinio 
propuštajući odgovoriti na tvoje milosti. Oprosti mi i udijeli mi milost da te više nikad ne vrijeđam 
te da me ništa, ama baš ništa ne odijeli od tebe, a ja ti želim služiti i slušati te uvijek». 

Nakon što si ovo kazao ne gubi vrijeme u bilo kojem nemiru. Tako bi smatrao i držao Isusa 
nesposobnim da ti oprosti? Radije u velikom povjerenju i dubokom miru idi naprijed nastavljajući 
svoj duhovni put kao da nisi pao u bilo kakav nedostatak. Pazi ne trebaš se tako ponašati samo 
jedanput, nego sto puta ako treba, i svaki put s istim povjerenjem i mirom u duhu, zadnji put kao i 
prvi. Budi siguran da tako se ponašajući slaviti ćeš Božju dobrotu upravo jer si dužan imati veliku 
ideju o njemu, njegovoj dobroti, milosrđu, koji su beskrajno veći nego ti to možeš i zamisliti. 

Tako ćeš vidjeti da neće trpjeti tvoj duhovni rast, ustrajnost i kročiti ćeš naprijed bez 
gubljenja vremena i plodova. Između ostalog čineći tako, možeš malo pomalo prestati griješiti i 
padati u mane u koje najčešće padaš. Uistinu za tvoju je korist odmah ustati potpuno svjesnim 
činom iz tvog bijednog stanja, i duboko se poniziti pred Bogom koji ti dopušta istovremeno 
ispovjediti vjeru u njegovo milosrđe. Tako ćeš ga uvijek sve više ljubiti i slaviti. I živjeti ćeš. 

Dogoditi će se da isti pad, s Božjom pomoći, će te uzdići na viši stupanj duhovnog života od 
onoga s kojega si pao. Podrazumijeva se da će se sve to dogoditi ako budeš imao čistu nakanu 
služiti se time za dobro. Evo dakle, pokazujem put kojim bi trebale hoditi osobe koje su često 
nemirne i u mukama. Tako bi upoznale svoju veliku sljepoću i odbacili je, jer je samo na štetu i 
gubljenje vremena. Dobro drži do ovog nauka. On je jedan od ključeva koje srce ima da dođe do 
mira, otvarajući se velikom blagu duhovnosti koje Bog hoće uliti u njega obogaćujući ga u kratkom 
vremenu“. (. Nutarnji mir pu koji vodi u Raj 12-15 ) 

Razmisli! Razlikujem li u svom životu kušnje od napasti? Koje su napasti protiv kojih se 
najčešće moram boriti? Zazivam li Isusa i Mariju kad se jave napasti? Izbjegavam li prigode koje 
me mogu dovesti u napast? Koji od gore navedenih savjeta su mi najkorisniji u ovom trenutku za 
moj duhovni život? 

4.6. Nezreli, neautentični i nepročišćeni motivi, uvjerenja i odgovori duše na ponudu Božje 
ljubavi kao zapreke na putu duhovnoga rasta 

Bog je ljubav, Bog mene ljubi, Bog želi da ja njemu čistom ljubavlju uzvratim na njegovu 
beskraju ljubav. Rekli smo da je ovo uvjerenje temelj kršćanskoga duhovnoga života. Ali zbog 
izranjenosti naše ljudske naravi istočnim i osobnim grijesima u ljudskoj duši nastaju brojne 
poteškoće kad se to želi provesti u praksu. U ovom poglavlju iznosimo glavne poteškoće koje nas 
više ili manje prate na putu nastojanja čišćenja vlastite duše i rasta u vjeri koji se upravo očituju i u 
nadvladavanju ovih istih poteškoća i nepročišćenih motiva. 

4.6.1. Krive slike o Bogu i kako se truditi promijeniti ih 

Bog je Bog ljubavi, apostol Ivan kliče: "Bog je ljubav" (1 Iv 4,8). Isus je objavio da je Bog 
dobri Otac svih ljudi koji ljubi ali to ne znači da Bog ljubavi nije za čovjeka i zahtjevan. Ističući u 
prvi plan da vjernik treba nastojati vršiti volju Božju, Isus time želi čovjeka osloboditi od ropskog 
odnosa s Bogom koji se temelji na propisima Zakona i pozvati ga na osobni odnos s Bogom koji se 
temelji na slobodi i ljubavi, gdje će na najbolji mogući način doći do izražaja njegovo predanje 

Bogu i drugom čovjeku. A Bog ljubavi želi nas po ljubavi voditi putem vječnog spasenja kako to 
Ivan možda u najljepšoj rečenica u cijelom Svetom pismu zpisa: "Bog je tako ljubio svijet daje dao 
svoga jedinorođenog Sina da ne pogine nijedan koji u nj vjeruje, već da ima život vječni" (Iv 3,16). 

Paralelno s ovom ovo objavom jedine prave slike o Bogu Sveto pismo još od prvih stranica 
donosi i svjedočanstva o napastima krive slike o Bogu koji sputava ljudsku slobodu kojoj su ljudi 
izloženi. Još u prvoj napasti zmija sugerira Evi krivu sliku o Bogu, Bogu koji samo brani i 
zabranjuje: Zar vam je Bog rekao da ne smijete jesti ni s jednoga stabla u vrtu. (Pos 3,1). A kada je 
prvi čovjek pao u prvi grijeh kao popratna posljedica toga isto čina osjetio je strah pred Bogom 
ljubavi: Bog zovne čovjeka: Gdje si? On odgovori čuo sam t\>oj korak po vrtu, pobojah se jer sam 
gol pa se sakrili. Tko ti kaza da si gol? Jesi li dakle jeo sa stabla koje sam ti zabranio jesti? (Pos 3, 
9-10). 

Na mogućnost služenja Bogu s krivom slikom bez da osoba to čini u ljubavi i slobodi 
gledajući Boga kao dobroga Oca nego kao onoga koji niša ne daje i ne dopušta, ukazuje i Isus u 
prispodobi o izgubljenom sinu kada u usta stnnijeg sina stavlja ovu optužbu prema Ocu: Evo ti 
služim tolike godine i nikada ne prekršili ni jedne tvoje zapovijedi, a ti mi nikada ne dade ni jareta 
da bi se mogao pogostiti sa svojim prijateljima. (Lk 15, 29) 

Za živjeti vjeru i imati autentičan odnos prema Bogu u ljubavi, Bogu Ocu našem nebeskom, 
nužno je imati u svojoj duši pravu evanđeoski objavljenu sliku o Bogu. Mnogi, ljudi, na nažalost iz 
razno raznih razloga, nose u sebi krivu ili iskrivljenu sliku Boga. 

Sliku i pojam o Bogu mi, velikim dijelom ljudi stječu na temelju znanja i osobnog iskustva 
vjere, ovisno kako im je otajstvo vjere naviješteno i posvjedočeno posebno u djetinjstvu te na 
temelju slika i doživljaja o svom vlastitom zemaljskom ocu. 

Vjerski poremećaji slike o Bogu predstavljaju poremećeno unutarnje usvajanje određenog 
vjerskog poimanja pod utjecajem pogrešnog vjerskog odgoja na primjer prikazivanja vjere kao 
sputavajuće religioznosti crkvenih propisa i zakona, ovo smiješ ili ne smiješ. 

A u biti se radi gotovo radi o krivoj slici Boga ili o pogrešnom središnjeg otajstva vjere 
poimanju vjere, a to je ljubav. U krive ili dvojbene slike o Boge ubrajaju se sve one predodžbe o 
Bogu koje zastrašuju čovjeka i narušavaju njegovo povjerenje u Božju ljubav, dobrotu i milosrđe te 
dovode do bezrazložnog straha, osjećaja srama ih nezdrave krivnje, osjećaja osobne ništavnosti i 
bezvrijednosti. Na žalost takva slika o Bogu se još samo pojačava ako osoba moralno luta i pada 
teže prijestupe i pogreške, jer Adam je slika svakoga od nas i kao što se njemu u dušu zbog grijeha 
uvlačio strah od Boga ljubavi tako se događa i s nama. 

Takve osobe u Bogu vide strogog suca ili svemirskog policajca, a ne milosrdnog stvoritelja 
koji ljubi čovjeka i izvor je života. To su osobe koje ne prepoznaju nedvojbenu Biblijsku poruku, 
Boga milosrdnog Oca ljubavi koji prašta i vodi putem spasenja. 

Isto tako oblikovanje slike o Bogu je redovito i psihološki uvjetovana na temelju doživljaja 
vlastitoga Oca. Prema tome ako je zemaljski otac imao puno ljubavi, razumijevanja, strpljenja 
prema svome djetetu, ono će tada dijete oblikovati u svojoj psihi pozitivnu i dragu sliku oca. Kad to 
dijete kasnije čuje za Boga i kad ga počne nazivati Ocem, na što nas poziva molitva Očenaša, ono 
će, najvjerojatnije, imati ispravan pojam Boga, odnosno pozitivnu sliku Boga kao dobrog i dragog 
Oca, koji ga voli i za nj se brine. Ukoliko je dijete bilo zapostavljeno od oca ili čak prestrogo 
kažnjavano, ono će, najvjerojatnije, i na Boga Oca gledati s nepovjerenjem, strahom, a možda čak i 
s prezirom. 154 

Dakle na stvaranje slike o Bogu utječu obitelj i odnosi u obitelji, ambijent, navještaj vjere i 
autentičnost svjedočanstva onih koji vjeru navještaju, ali i način kako to osoba intelektualno i 
emocijalno integrira, te moralni put sazrijevanja s više ii manje lutanja. 

Teško je otkriti do kraja dubinske razloge nastajanja nezdrave slike Boga, jer se radi o zahvaćanju 
u najskrivenije čovjekove težnje čemu se podsvijest na sve načine opire. Ipak se može doći do nekih 
općih crta. 


154 Ovo poglavlje je uglavnom parafrazirano iz predavanja M. Nikića na FTI od 2000 i tekstova M. Nikić, Krive i prave 
slike o Bogu, Naklada J.Lang, 2006, Zagreb, str, 8-10; 20- 35. 

Tu je najprije jednostrano prenošenje slike Boga. U propovijedi i pouci slika Boga se 
stilizira prema jednoj riječi ili postavki o Bogu, a slušatelj opet iz svoje nutarnje situacije samo 
nešto od toga usvaja. Osobit je utjecaj obiteljskog ozračja. Djeca posebno proživljavaju i upijaju baš 
ono što je u roditelja i odgojitelja u podsvijesti, više nego onu sliku Boga koju im svjesno pružaju. 
U njih se tako utiskuju svi potisnuti osjećaji tjeskobe i krivice pred Bogom. Zato često djeca 
religiozno vrlo aktivnih roditelja, ukoliko je ta njihova religioznost nedovoljno evanđeoska i ne 
autentična te je izraz plod prikrivene tjeskobe pred Bogom, upravo bježe od Boga, dok djeca 
nereligioznih često traže Boga. Važno je dakle da kod roditelja ili odgojitelja bude ispravan odnos 
između življene i naviještane vjere. 

Na stvaranje nezdrave slike Boga utječe i raskorak između primljene slike Boga i osobno 
doživljavane. Cesto se slika Boga gotovo mehanički prima, a da se osobno ne asimilira. Pa dubinom 
duše i djelovanjem vladaju možda i suprotni zakoni nego na izvana. U pojmovima je kroz pouku i 
okolinu preuzeta kršćanska slika Boga, ali u dubinama duše djeluje neka druga slika Boga. Možda 
su odgojitelji previše apstraktno prenosili sliku Boga, tako da nije bila moguća osobna duševna 
integracija. A također je moguće da zbog općeg racionalističkog duha ili sistema poučavanja u 
nekom razdoblju sposobnost osobnog doživljavanja ostane nerazvijena. To se onda posebno teško 
odražava u usvajanje toliko raščlanjene slike Boga kao što je kršćanska. 

Do rušenja slike Boga dolazi ondje gdje se ne samo u velikom idealizmu ta slika sa 
strahopočitanjem poštivala i bila gledana kao daleki ideal, nego gdje se tom uzoru htjelo približiti 
na praktički neostvariv način te je ta nemoć dovela neke i do odbacivanja Boga ili bolje reći slike o 
Bogu kakvu su zamislili. 

Evanđeoska slika o Bogu kao što je prenosi i naviješta kršćanska tradicija, slika je punine i 
beskrajnog bogatstva. Sve vrijedno na stvorovima mora biti na svoj način i u Stvoritelju kao 
prauzroku. Sv. Ljudevit Montfoski tako jednostavno i duboko naviješta tu evanđeosku sliku o 
Bogu“ 

„Oče naš. Najnježniji od svih očeva, svemoguć u stvaranju, čudesan u uzdržavanju, 
preljubazan u svojoj Providnosti, uvijek dobar, dapače beskrajno dobar u Otkupljenju! Bog je naš 
Otac a mi smo svi braća, raj je naša domovina i naša baština. Zar nije dosta samo to da ljubimo 
Boga i bližnjega i oslobodimo se svih navezanosti na zemlju? Ljubimo, dakle, jednoga Oca i 
ponavljajmo mu na tisuće puta: Oče nas koji jesi na nebesima. Ti koji ispunjaš zemlju 
beskonačnošću svoje biti, ti koji si svugdje prisutan; ti koji si u Svecima po svojoj slavi, u 
osuđenicima po svojoj pravednosti, u pravednicima po svojoj milosti, u grješnicima po svojoj 
ustrajnoj strpljivosti, učini da se uvijek sjećamo svog nebeskog porijekla, da živimo kao tvoji pravi 
sinovi i da uvijek sve naše goruće želje budu prema tebi usmjerene. 

Sveti se ime tvoje. Ime Gospodnje je sveto i strašno - reče kralj prorok - i nebo odzvanja od 
neprestane slave serafina kojom slave svetost Gospodina Boga nad vojskama- kliknu Izaija. S tim 
riječima tražimo da ga cijela zemlja upozna te da se klanja otajstvima tako velikog i svetog Boga; 
da On bude upoznat, da ga ljube i da mu se klanjaju bezbožnici, Turci, Hebreji, pogani i svi 
nevjernici; da mu svi ljudi služe i slave ga živom vjerom, čvrstom nadom i žarkom ljubavlju 
odričući se svakoga grijeha. Jednom riječi, tražimo da svi ljudi budu sveti jer je i on Svet. 

Dođi kraljevstvo tvoje. Kraljuj, o Gospodine, u našim dušama, svojom milošću u ovome 
životu, kako bismo zaslužili kraljevati s tobom poslije smrti, u tvome kraljevstvu koje je najviša i 
vječna sreća u koju vjerujemo, kojoj se nadamo i koju iščekujemo: sreća koju nam je Očeva dobrota 
obećala, koju su nam zasluge Sina Božjega omogućile, i koju nam Duh Sveti po svome svjetlu 
objavljuje. 

Budi volja tvoja kako na nebu tako i na zemlji. Ništa naravno ne izmiče promislima Božje 
providnosti, koja je sve predvidjela i sve uredila još prije nego li se nešto dogodi. Ni jedna zapreka 
ne može je spriječiti u ostvarenju cilja koji je odredila. Zato kada tražimo od Boga da vrši svoju 
volju, nemojmo se bojati, kaže Tertulian, da se netko može uspješno usprotiviti ostvarenju njegovih 
planova, ali ponizno prihvatimo sve ono što je on htio providonosno za nas pripraviti. A mi molimo 
da vršimo uvijek i u svemu njegovu presvetu volju, koju spoznajemo po zapovijedima, s istom 
spremnošću, ljubavlju i ustrajnošću kojom ga Anđeli i sveci slušaju u nebu. 

Kruh naš svagdašnji daj nam danas. Isus Krist nas uči tražiti od Boga ono što nam je u 
životu potrebno za dušu i tijelo. Ovim riječima ponizno ispovijedamo našu bijedu i iskazujemo čast 
Božjoj Providnosti, izjavljujući da očekujemo od njegove dobrote sva vremenska dobra. Riječju 
kruh tražimo od Boga ono što je neophodno za život; suvišno je isključeno iz te prošnje. Taj kruh 
tražimo danas, tj. ograničavamo svaku našu brigu na tekući dan, s pouzdanjem u Boga za sutradan. 
Tražeći kruh svagdašnji mi ispovijedamo našu trajnu potrebu Božje zašite i pomoći. 

Otpusti nam duge naše kako i mi otpuštamo dužnicima našim. Naši grijesi, kažu sv.Augustin 
i Tertulian - jesu naši dugovi koje imamo kod Boga, dugovi za koje njegova pravednost zahtijeva da 
budu isplaćeni do zadnjeg novčića. Svi mi imamo ove žalosne dugove. Ah usprkos našim brojnim 
grijesima, približimo mu se s povjerenjem i kažimo mu iskrenim kajanjem: “Oče naš, koji jesi na 
nebesima, oprosti grijehe našeg srca i naših ustiju, grijehe naših djela i propusta, koji nas čine 
neizmjerno krivima u očima tvoje pravde. Da, oprosti ih zato što i mi, sinovi jednoga tako blagoga i 
milosrdnog Oca, opraštamo iz poslušnosti i ljubavi onima koji su nas uvrijedili.” 

I ne uvedi nas u napast nego izbavi nas od zla. I nemoj dozvoliti da zbog svoje nevjemosti 
tvojim milostima podlegnemo napastima svijeta i tijela. Nego oslobodi nas od zla koje je grijeh, od 
zemaljskih muka, i od vječne muke koju smo zaslužili. 

Amen. Izraz je to vrlo utješan jer je - kaže Sveti Jeronim - kao pečat stavljen od Boga našim 
prošnjama na završetku kako bi nas uvjerio da nas je uslišao. To je kao da nam sam Bog kaže: 
“Amen! Neka vam bude po vašim prošnjama. Ja sam ih uslišao.” To je značenje riječi Amen. 

Svakom riječju Očenaša častimo Božja savršenstva. Nazivajući ga Oče štujemo njegovu 
plodnost: “Oče, ti vječno rađaš Sina koji je Bog kao i Ti, vječan, istobitan s tobom, iste moći, iste 
dobrote, iste mudrosti s Tobom. Oče i Sine, ljubeći se nadišete Duha Svetoga koji je Bog kao i Vi. 
Vi, tri Božanske osobe dostojne klanjanja, vi ste samo jedan Bog.” Oče naš. Oče ljudi po stvaranju, 
uzdržavanju i otkupljenju, milosrdni Oče grješnika, Oče prijatelju pravednih, veličanstveni Oče 
svetih. 

Koji jesi. Ovim riječima divimo se beskonačnosti, veličini, slavi i savršenstvu biti Boga, koji 
se uistinu naziva Onaj koji jest. Jest onaj koji bitno, nužno i vječno postoji. Biće svih bića; uzrok 
svih bića, koji u sebi eminentno sadrži savršenstva svih ostalih bića. On je svugdje po svojoj biti, 
prisutnosti i moći, bez da ga to ograničava. 

Štujemo njegovu uzvišenost, slavu i veličanstvo riječima: koji jesi na nebesima, to jest kao 
onaj koji sjedi na prijestolju, usredotočen na ispunjenje pravde nad svim ljudima. 

Moleći da se sveti ime njegovo , klanjamo se njegovoj svetosti. Tražeći dođi kraljevsko 
tvoje prepoznajemo njegovo kraljevanje nad svakim stvorenjem i pravednost njegovog zakona 
želeći tako da ga ljudi slušaju tu na zemlji kao što ga Anđeli slušaju na nebu. Moleći ga da nam 
dade kruh svagdanji, vjerujemo u njegovu Providnost. Tražeći ga da nam oprosti grijehe, zazivamo 
njegovo milosrđe. Pokorno ga moleći da nas ne pusti da padnemo u napast, utječemo se njegovoj 
moći. I nadajući se da će nas izbaviti od zla, uzdamo se u njegovu dobrotu. 

Sin Božji je uvijek proslavljao Oca u svojim djelima, došao je na svijet da bi ga ljudi slavili, 
naučio ih je kako da ga štuju ovom molitvom koju je on s radošću naučavao. Zato je trebamo često i 
pažljivo moliti u istom Duhu u kojem ju je On sročio. 

Pobožno moleći ovu božansku molitvu mi vršimo toliko čina najplemenitijih kršćanskih 
kreposti koliko je riječi koje izgovaramo. Na riječi Oče naš koji jesi na nebesima, vršimo čine vjere, 
klanjanja, poniznosti. Moleći da se sveti njegovo ime te da bude slavljeno, pokazujemo žarku 
gorljivost za njegovu slavu. Moleći ga da dođe njegovo kraljevstvo, vršimo čin nade. Želeći da se 
vrši njegova volja kako na nebu, tako i na zemlji, pokazujemo duh savršene poslušnosti. Tražeći od 
njega kruh svagdašnji, živimo siromaštvo duha i slobodu od navezanosti na zemaljska dobara. 
Moleći ga da nam oprosti naše grijehe, vršimo čin kajanja. Opraštajući onima koji su nas uvrijedili, 
vršimo čin savršenog milosrđa. Pokorno moleći pomoć u napastima, vršimo čine poniznosti, 
razboritosti i jakosti. Čekajući da nas oslobodi od zla, vježbamo strpljivost. Napokon, moleći sve to, 
ne samo za sebe, nego i za svoga bližnjega, i za sve članove Crkve, ponašamo se kao prava djeca 
Božja, nasljedujemo ga u njegovoj ljubavi koja obuhvaća sve ljude i ispunjamo zapovijed ljubavi 
prema svome bližnjemu 44 . (TSK 39 -42) 

Na žalost zbog raznih razloga koje smo naveli spoznaje o Bogu i oblikovanje krivih slika o 
Bogu osobito u ranoj fazi ljudskog života ostaju urezane u psihi osobe česti i kroz čitav život. 
Moguće je da neki oblikuju neurotiziranu sliku Boga koja se teško mijenja, posebno ako osoba toga 
ne postane svjesna kroz nastojanje oko življenja uistinu evanđeoske vjere. Nikić naglašava da u 
svakoj je neurozi neki nedostatak stvarnosti, do kojeg dolazi zbog potiskivanja važnih problema ili 
zbog jednostranosti u životu. 

Dio stvarnosti koji je trebalo proživjeti, često patnja, gurnut je u podsvijest. Duša ima moć 
da se zaštiti od patnje tako daje privremeno potisne u podsvijest. Osim toga, moguće je daje zbog 
nekih razloga preskočena jedna faza razvitka duševnih funkcija i tako biva nešto od realnosti 
odsječeno i potisnuto u podsvijest gdje ne umire, nego što više ojača i postaje prisilno. Tako dolazi 
do disocijacije svjesnog i podsvjesnog, koja radi kompenzacijske dinamike podsvjesnog vodi u 
duševnu razdvojenost, proturječne postupke i neshvatljive stavove i preokrete. 

Nikić navodi više krivih slika o Bogu koje se na žalost mogu usvojiti: Nemoćni bog, kao što 
sam naziv sugerira jest bog koji ne može promijeniti ovaj svijet i ne može ostvariti sve ono što 
zamisli i zaželi. On može biti dobar i dobronamjeran, ali pred ljudskom i demonskom zloćom on 
ostaje nemoćan. 

Nemilosrdni i okrutni bog. Osoba koja u svojoj psihi nosi sliku okrutnog boga koji kažnjava 
bez milosrđa ne može u sebi razviti istinsku ljubav prema takvome Bogu. Istina je da Bog kažnjava 
zlo, ali je pun milosrđa prema čovjeku pa i onda kad on čini zlo. Nekima je to teško shvatiti pa 
onda doživljavaju Boga kao onoga koji je okrutan ne samo prema zlu, nego također i prema čovjeku 
koji čini zlo. 

Deistički ili nezainteresirani bog. Deistički bog je nezainteresirani bog koji nema vremena 
ni volje za brigu o ovome svijetu. On je doduše stvorio ovaj svijet, ali se više ne brine za njega nego 
ga je prepustio samome sebi i prirodnim silama da ga dalje vode i njime upravljaju. Danas se sve 
više širi slika Boga kao neke neosobne svemirske sile i kozmičke energije s kojom se ne može 
uspostaviti osobni prijateljski odnos. 

Trgovački bog. Trgovački bog je bog s kojim se može pogađati, trgovati kao na tržnici. To je 
bog koji je, istina moćan, ali sve njegove usluge se moraju skupo platiti. Takav bog ništa ne 
poklanja. Sve treba zaslužiti odnosno kupiti. Trgovački bog je ugovarački partner komu platiš 
određeni porez pa si miran. Kako dolazi do ovakve slike Boga? RodKtelji ili vjeroučitelji koji nas 
poučavaju kako moramo biti dobri da bi nas Bog mogao voMjeti doprinose formiranju ovako 
iskrivljene slike trgovačkog boga. 

Magijski bog. Sliku magijskog boga imaju u sebi one osobe koje misle da na Boga mogu 
utjecati nekim svojim magijskim formulama, strogo određenim ritualima i slično. U našu se 
pobožnost mogu vrlo lako uvući elementi magijskog mišljenja i doživljavanja Boga. Magijski bog 
je bog koji bi trebao meni služiti. U ovom slučaju nije primarna vjera u Božju dobrotu, nego vjera u 
čudesnu magijsku moć raznih molitvenih formula i vjerskih obreda kojima se može utjecati na 
Boga. 

Demonizirani bog. Demonizirani bog jest najdestruktivnija slika Boga. To je totalna 
protivnost pravoj slici Boga. Demonizirani bog je onaj koji mrzi, laže i ubija. Takav bog progoni 
čovjeka. Takvog boga čovjek ne može ljubiti. Od takvog se boga bježi i njega se mrzi. Mjesto slike 
boga imamo nešto tajanstveno, nedohvatljivo, puno ponora, s crtama užasa i zlobe, prisile i 
prijetnje. 

Sekularizirani bog. U jezgri sekularizirane slike Boga nije pravi Bog, nego neka ovosvjetska 
stvarnost koja poprima božanske atribute i daje va~ravu nadu tamo gdje bismo zapravo trebah biti 
razočarani. Tako država ili vođa mogu poprimiti atribut svemoći. Također i neograničeno 
povjerenje u znanost da će ona riješiti sve probleme čovječanstva dovodi do idoli- ziranja 
ovosvjetske stvarnosti koja na koncu razočara čovjeka jer ne može ispuniti njegova očekivanja. 

Nepouzdani i ćudljivi bog. Nepouzdani ili ćudljivi bog je biće koje nije uvijek dobro 
raspoloženo. Apsolutni vladar koji neke bez zasluge predodređuje za ljubimce, a druge za propast. 

To je bog na kojega se čovjek ne može osloniti. Takav bog može čovjeka i razočarati pa se, prema 
tome, na njega ne može uvijek računati. 

Moralizirajuća slika Boga. To je bog koji sitničavo i osvetljivo bdije nad izvršivanjem 
zapovijedi. Jao onom koga zateče u kakvoj pogrešci. Pedantni bog koji pažljivo proračunava 
bilancu nad knjigom života svakog čovjeka. Formiranju moralizirajuće slike Boga doprinose oni 
roditelji koji i sami moraliziraju. Umjesto da o Bogu govore kao o Ocu nebeskom koji neizmjerno 
voli svoju djecu, oni o njemu govore u kategorijama moralnih zabrana i dužnosti. Najčešće riječi 
kojima se fonnira moralizirajuća slika Boga su: "moraš", "ne smiješ", "to je strogo zabranjeno", 
"ovo ne smiješ propustiti", "teška kazna čeka one koji ovo prekrše" i slično. 

Preozbiljni i mrzovoljni bog. Postoje osobe koje sve shvaćaju preozbilj- no, koje se ne znaju 
šaliti, koje najčešće izgledaju mrzovoljno s puno elemenata depresivne osobnosti. Takve osobe i 
Boga doživljavaju kao strašno dalekoga koji se ne zna i ne želi šaliti, koji je nezadovoljan i 
mrzovoljan jer ljudi ne žive kako bi on to želio. 

Uz ove krive slike o Bogu koje navodi Nikić treba navesti još i onu danas često jako raširenu 
o Bogu koji je ljubav, ne zahtjevna ljubav pred kojom je sve jedno mi griješili ili ne, a još je gora 
verzija te slike, zato što je Bog ljubav koji uvijek prašta, čovjek proračunato sebi dopuštati život u 
grijehu. Svetačka tradicija je ukazivala na ovu pogubljenu sliku o Bogu: 

„Preuzetni štovatelji jesu grješnici koji su se pustili svojim strastima, ili su to ljubitelji 
svijeta koji, pod lijepim imenom kršćanina i Gospinih štovatelja, skrivaju ili oholost, ili lakomost, 
ili nečistoću, ili pijanstvo, ili srdžbu, ili psovku, ili klevetanje, ili nepravdu, itd.; koji mimo spavaju 
u svojim zlim navikama, a da se ne trude mnogo oko svoga popravka, pod izlikom da su pobožni 
Djevici; koji umišljaju da će im Bog oprostiti, da neće umrijeti bez ispovijedi i da neće biti osuđeni, 
jer mole svoju krunicu, poste subotom, u bratovštini su sv.Ružarija ili Škapulara ili u Gospinim 
kongregacijama, jer nose haljinicu ili lančić Presvete Djevice, itd. Kad im tko rekne da takva 
njihova pobožnost nije drugo do đavolska varka i pogibeljna preuzetnost kadra da ih upropasti, oni 
neće to da vjeruju. Oni odgovaraju daje Bog milosrdan; nije nas stvorio da nas osudi; nema čovjeka 
koji ne griješi; da oni neće umrijeti bez ispovijedi" (PP 97) 

Postavlja se pitanje što s onom ili onima krivim slikama o Bogu koje svi ljudi u višoj ili 
manjoj mjeri su usvojili. Naša je predodžba o Bogu uvijek iskrivljena kad u njemu ne gledamo 
dobrog Oca koji nas ljubi, poučava, želi da vršimo njegovu volju jer nas to vodi prema punini života 
i sretnoj vječnosti. 

Prvo i najvažnije je nastojanje oko življenja vjere u evanđeoskom duhu i ozbiljan napor duše 
da živi u Božjoj milosti jer kao što smo naglasili grijeh, posebno teški, kao popratnu posljedicu 
između ostalog sobom u dušu unosi i strah od Bog. 

Pomaže i razmišljanje i razmatanje nad biblijskim i svetačkim tekstovima koji govore o 
čistoj i prevelikoj Božjoj ljubavi koja spremno prašta, ozdravlja i uzdiže vjernika. Naime autentično 
življena vjera malo po malo, uz puno vremena i napora mijenja iznutra čovjeka a to podrazumijeva 
promjenu ne samo njegovih uvjerenja nego i percepcija sebe i Boga. Dakle već sam milost Božja, 
ne bez naših opiranja i napora, u nama mijenja krivu sliku o Bogu koju smo usvojili i vodi nas 
prema evanđeoskoj slici Boga. Dobro je moliti na nakanu, da nam sam Bog pomogne da shvatimo 
njega kao Boga ljubavi. 

Bog je Otac kojega nam objavljuje Isus. Samo u osobi Isusa Krista i objavi mi otkrivamo tko 
je Otac. Sam on nam otkriva oca i odgovara na pitanje: Oče tko si ti ? Isus je jedini posrednik, samo 
u njemu i njegovoj ljudskoj naravi imao puninu. Tko vidi mene vidi Oca. (Iv 14,9) Mi obično kada u 
našim molitvama gledamo Isusa i razmatramo o Isusu vidimo ga kao onoga koji je u zajedništvu s 
nama, samilostan s našim patnjama i križevima a trebalo bi razmatrati o Isusu kao o onome koga je 
iz svoje prevelike ljubavi poslao od Oca i koji nam pokazuje lice Očevo. Isti taj Otac nam po Isusu 
šalje Duha Svetoga i želi nas uvesti u tajnu svoje nutrine i ljubavi. 

Razmisli! Kakva je moj slika o Bogu? Je li se ona s vremenom mijenjala ovisno o mojom 
nastojanjima da živim vjeru? Koliko slika o Bogu je utjecala i utječe na moj duhovni put? Molim li 

ikada da Bog ispravi moja krivo usvojenja uvjerenja i predodžbe pa i one o mojom zamislima o 
Bogu ? 


4.6.2. Krive slike o samome sebi i kako se truditi promijeniti ih 

Ako je autentična spoznaja samoga sebe toliko potrebna za put rasta u svetosti, ona je za 
dušu jako naporna, možda i najteža. Samo su sveci do kraja upoznali sebe jer je takva spoznaja plod 
popratne milosti sjedinjenja s Bogom. Dobro je, dakle, ne zavaravati se mišlju da sebe dobro, do 
kraja poznajemo na autentično duhovan način. 155 

Istinsko prihvaćanje samoga sebe znači zahvalno prihvaćanje tjelesnih i duhovnih darova što 
nam ih je Bog darovao. Ono uključuje i zauzetost da se ti darovi koriste za dobro i ostvarenje našeg 
životnog poziva na koji nas Bog poziva, kao i prihvaćanje vlastitih ograničenosti. 

Da bi upoznao samoga sebe, čovjek treba spoznati cjelovitost istine o svome biću. Ona 
podrazumijeva s jedne strane uzvišeno dostojanstvo čovjeka sa svim darovima i talentima koje je 
dobio stvaranjem kao ljubljeno Božje biće i poziv na vječni život u Bogu, a s druge duboku slabost 
i bijedu koja se očituje u životu svakog čovjeka. Ta spoznaja je bitna i neophodna za svaku 
autentičnu katoličku duhovnost, svjesno prihvaćanje otajstva Otkupljenja, prihvaćanje istine, u 
ljubavi, o sebi i vedar suživot s ljudima. 

Kao što jednu ljudsku i duhovnu nezrelost redovito prati kriva slika o Bogu tako je prati i 
iskrivljena slika o sebi samome. I koliko je jedna osoba više ljudski zrela ili nezrela, tome je više 
podložna. Kada osoba ima iskrivljenu sliku o sebi, u biti ne prihvaća samu sebe i svoju osobnu 
povijest, uglavnom zbog toga što doživljava da nije bila dovoljno ljubljena ili što sama ne ljubi 
zrelom ljubavlju ili što ne prepoznaje u svom konkretnom životu Božju ljubav, te tako koči duhovni 
život. 

Oslanjajući se na p. Szenmartonia, 156 kratko ćemo navesti samo neke, najčešće razloge 
iskrivljenih slika o sebi. Prvi: Učinak kao mjera vrijednosti. Osoba može stvoriti pogrešnu 
predodžbu o vlastitoj vrijednosti na temelju učinka i uspjeha. Ako se osoba s tim stavom u duši 
smatra uspješnom na temelju odobravanog učinka, lako može pasti u oholost i aroganciju, a ako ne 
postiže koliko bi hitjela ih koliko se od nje traži, pojavljuje se naglašeno negativna slika o sebi. 

Drugi razlog za iskrivljenu sliku o sebi može biti težnja za najboljim; perfekcionizam. Ta 
težnja je obično plod pogrešna odgoja i velikog samouvjerenja o vlastitim talentima i 
sposobnostima. Te osobe, same sebi ili drugi pred njih, stave prevelike ideale, a oni gaje uvjerenje 
da uvijek i u svemu moraju biti uspješni, savršeni do sitnica, te tako postići odobravanje i pohvale u 
svemu što čine. Budući da često podbace s obzirom na vlastita i tuđa očekivanja, postaju 
razdražljivi i razočarani. 

Treći razlog: Uspoređivanje s drugima. Mnogi imaju iskrivljenu sliku o sebi zbog trajnog 
uspoređivanja s drugima. Gledaju što drugi imaju, a oni nemaju, bilo u čisto ljudskim osobnim, 
materijalnim pa i duhovnim stvarnostima. Osobe koje s takvim stavom žive redovito sebe vide 
uskraćenima te ih to zasljepljuje u prihvaćanju darova i talenata koje im je Bog udijelio. 

Četvrti razlog: Pogrešno shvaćena duhovnost. Osobe usvoje duhovnost koja se ne temelji na 
Božjoj Očinskoj ljubavi, nego naglašavaju trajno nezadovoljstvo svojim krepostima, životom drugih 
kršćana, negativnim stanjem u Crkvi i svijetu. Takve osobe žive u nezadovoljstvu i srahu, te to 
stanje šire i oko sebe. Zdrav duhovni život mora biti pozitivan i graditi se na poniznosti i ljubavi. 

Iskrivljena slika o sebi priječi put rasta u ljubavi. Najčešće se to očituje u nemogućnosti 
prihvaćanja i voljenja samoga sebe. Osoba, istovremeno, ne voli sebe i traži nadoknade u najčešće 
nezdravim posesivnim ili dominirajućim odnosima s drugima. Ako ne volimo sebe, ne možemo 
istinski voljeti ni druge, a nismo ni sposobni dopustiti drugima da nas vole, to jest nismo spremni 
prihvaćati ljubav drugih ljudi. Treća posljedica, možda i najteža, iskrivljene slike o sebi jest da ne 
možemo voljeti Boga niti prihvatiti njegovu ljubav. U duši prevladava nepovjerenje i nepouzdanje u 
Boga, koje može prerasti u optuživanje i bunt. 


155 O spoznaji samoga sebe već smo govorili u poglavlju 2.9. i ovo na neki način čini cjelinu s njime. 

156 Nav.dj. str., 26-39. 

Iz navedenih razloga krive slike o sebi, lako je uočiti da u biti takvim osobama nedostaje 
vjera i povjerenje u Boga, vrednovanja i korištenja talenta i darova koje nam je Bog udijelio u 
svrhu služenja i ljubavi. Tako izranjene osobe u biti i u duhovnom životu više traže sebe do li Boga, 
pa ga zato ne mogu ni pronaći. 

Na putu spoznaje samoga sebe, prepreke se javljaju i iz ogorčenosti zbog nepravde koju je 
osoba pretrpjela. Osoba se osjeća, povrijeđenom i ranjenom, a u njoj vriju osjećaji nepravde i 
osvete. Ljudski život ne teče uvijek mimo, on podrazumijeva padove i slabosti, vlastite i osoba s 
kojima živimo. U nekim situacijama čovjeku se čini nemoguće oprostiti, te se iz duhovnih rana 
stalno javljaju uznemirujuće misli. I u tim situacijama najvažnije je vjerovati Isusu koji, za naše i 
opće dobro, traži da oprostimo drugima. S naše strane, ako ljubimo Isusa i želimo ga slušati, mora 
postojati želja za oprostiti onome tko nas je povrijedio, te molitva pred Isusom za sebe i drugoga, a 
Gospodin nas postepeno mijenja i daje snagu. 

Istinsko prihvaćanje samoga sebe znači zahvalno prihvaćanje svih tjelesnih i duhovnih 
darova što nam ih je Bog darovao. Ono uključuje i zauzetost da se ti darovi koriste za dobro i 
ostvarenje našeg životnog poziva na koji nas Bog poziva, kao i prihvaćanje vlastitih ograničenosti. 

Da bi upoznala samu sebe osoba treba gajiti spremnost na istraživanje svoje duše, u prvom 
redu vlastite osjećaje i doživljaje. Trebam dokraja iskreno sam sebi reći kako se osjećam i zašto se 
tako osjećam ili ponašam, ne tražeći isprike niti prikrivajući prave uzroke i razloge. 

Ako varamo sami sebe jer se bojimo suočiti sa sobom kakvi uistinu jesmo, zatvorili smo put 
budućem rastu i vrtimo se u istom krugu. Kada osoba ulazi u samospoznaju, mora gajiti osjećaj 
vlastite vrijednosti samopoštovanja jer je ljubljeno, iako ograničeno i izranjeno, Božje stvorenje. 
Cesto puta se osjeća veliki raskorak između onoga što bi osoba hitjela biti i onoga što stvarno jest. 

Iskreno suočenje sa samim sobom, što nije moguće bez ustrajne molitve, nam pomaže i 
oslobađa od lažne sigurnosti da smo postigli savršenstvo. Sam Isus je poručio da će nas istina 
osloboditi. Ta samospoznaja treba biti uvijek u vjeri u Boga ljubavi, koga duša treba tražiti u svemu 
pa i u vlastitim ograničenostima. 

Malo ljudi se istinski trudi upoznati samoga sebe, uglavnom se ljudi površno spoznaju a 
dublji korijeni i temelji naše osobnosti, motivacije koje nas pokreću, posebno nesvjesne ostaju 
skrivene i nepoznate. Kako bi se bolje upoznali prije svega treba biti istinoljubivi i prihvatiti istinu o 
sebi, tim više što evanđeoski življena vjera nas takve kakvi jesmo stavlja pred Boga ljubavi koji nas 
ljubi i želi da duhovno rastemo i sazrijevamo. 

Dakle spoznaja samoga sebe je i popratna stvarnost življenja vjere, a na tome putu nam 
svakako može pomoći ispit savjesti o čemu smo već govorili. A da se bolje upoznamo trebamo 
pitati sebe ne samo što činimo nego i zašto to činimo pokušavajući otkriti skrivene motive i 
potisnute emocije koje nas pokreću na djelovanje. 

Razmisli! Kak\>u imam sliku o samome sebi? Naslućujem li razloge iskrivljenja slike o 
samome sebi? Je li se ona mijenjala s vremenom? Koji je pozitivni učinak življenja vjere na 
mijenjanje te slike o samome sebi?Molim li se ikada za spoznaju sebe u evanđeoskom duhu i 
vježbam li se u tome pri ispitu svoje savjesti? 

4.6.3. Ljudska i duhovna nezrelost i napori za osobno sazrijevanje 

Malo po malo vjerniku živeći vjeru vjerniku se bistri i slika vlastitog ljudskog i duhovnog 
identiteta. Ono što na poseban način karakterizira kršćanski život u ovoj fazi je dublje iskustveno 
shvaćanje prepreka koje se javljaju na putu ostvarenja naslućenog ideala kršćanske svetosti, a to su 
grijeh i korijeni grijeha, strasti, slabosti, požude i napasti. Duša koja se u molitvi počne nositi s tim 
stvarnostima, iskustveno uči dinamike duhovnog života. Radi se o vremenu čišćenja od grijeha, 
krivih strasti i zlih sklonosti, a na taj način vjernik oslobađa slobodu za veću ljubav prema Bogu i 
čovjeku. Ovaj period duhovnog života može potrajati i više godina. 

U rastu duhovnog života vjernik treba težiti za sazrijevanjem i napretkom koji ga vode 
prema krajnjem cilju, a to je sjedinjenje s Bogom. Čovjek sam po sebi i svojim naporima ne može 

to postići nego mora djelotvorno na tom putu surađivati s Božjom milošću te će ga Bog sam dovesti 
do sjedinjenja s njime. Na tom putu valja ostvariti ljudsku i kršćansku zrelost. A to se, da se 
izrazimo riječima Drugoga vatikanskoga koncila, događa kada čovjek uz velike napore i pomoću 
Božje milosti ostvari svoje nutarnje jedinstvo (usp. GS 37). 

Čovjek je ljudski sazreo kada stabilno i odgovorno živi, kada je kao osobnost usvojio 
temeljenje ljudske vrijednosti koje jednim nazivnikom možemo nazvati dobrotom. Zrela ljudska 
osoba u stavovima i ponašanju vođena je ljubavlju sebedarja što u biti znači da njenim prosudbama, 
ponašanjem i relacijama ne dominira egoizam i posesivnost. Ljudska zrelost podrazumijeva vedro i 
objektivno poznavanje samoga sebe i razboritu prosudbu životnih osobnih i društvenih prilika sa 
svim problemima i poteškoćama, uspjesima i neuspjesima, radostima i mogućnostima te 
prihvaćanje istih ulažući napore za vlastito i opće dobro. 

Kršćanski milosni život nadilazi i prožima čisto ljudsku stvarnost svake osobe, ali ne kao 
neki dodatak na način da su ljudska narav i nadnarav milosti odvojene i izolirane. Božji dar milosti 
se ucijepi i ,,utjelovi“ na ljudsku dimenziju, prožima je i oplemenjuje, vodi putem potpunog 
ostvarenja krsnom dinamikom umiranja „staroga čovjeka“ egoizma, požude i grijeha te rađanja 
„novoga čovjeka“ u Isusu Kristu, sazrijevanjem, oplemenjenjem sve do preobraženja i 
pobožanstvenjenja ljudskog bića. U tom smislu kršćanin u svom djelovanju sudjeluje cjelovitim 
svojim ljudskim bićem. 

Kršćanski život milosti je tako najuže povezan s ljudskom naravi i ne može se pravilno 
razvijati ako je ljudska dimenzija vjernika nestabilna, krhka, nezrela i podložna egoističnim 
hirovima, strastima, željama, posesivnom traženju sebe u relacijama s bližnjim. U tom će kontekstu 
vjernik teško ostvariti kršćansku nadnaravnu ljubav prema bližnjemu ako nema izgrađenu naravne 
društvene krjeposti jer kršćanska ljubav nije isprazni neučinkoviti osjećaj, nego služenje Bogu u 
ljudima u konkretnoj povijesti, što nije moguće ako je deklarirani vjernik netolerantan, nestrpljiv, 
nehuman i tvrd prema bližnjemu. 

Zbog toga Crkva preporučuje vjernicima da se „nauče cijeniti one krjeposti do kojih ljudi 
više drže i koje preporučuju Kristovi sluge kao što su iskrenost, stalna briga za pravdu, vjernost 
obećanjima, uglađenost u odnosima, u govoru, čednost povezana s ljubaznošću“. Dakle, težnja za 
kršćanskom zrelošću, savršenstvom, svetošću i sjedinjenjem s Bogom po slobodnom rastu života 
milosti se potpuno ostvaruje i živi u dinamici ljudskog sazrijevanja. U tom smislu kršćanska zrelost 
i svetost se mogu ostvariti samo u ostvarenju ljudske zrelosti. Milost obično ne nadoknađuje 
nedostatke u ljudskoj zrelosti nego potiče i potpomaže vjernika da se trudi oko njene izgradnje. 

Zbog toga kršćanin u težnji za savršenstvom i svetošću nužno mora težiti i za ljudskim 
sazrijevanjem, a vrijedi i obrnuto. Svako autentično kršćansko sazrijevanje je istovremeno i ljudsko 
sazrijevanje. A najjasnije je to Crkva izrekla i na Drugom vatikanskom koncilu: „Tko slijedi Krista, 
savršenog čovjeka, i sam postaje više čovjekom“ (GS 41). 

Nezrelost ljudska i duhovna se može očitovati i u tome da se afirmacija vidi u radu a on sam 

1 co 

po sebi obilan pa i plodan, po sebi još nije znak zrelosti. Ima i onih koji vjeruju da će se ostvarit i 
u uspjehu, karijeri, napose ako su se okružili i štovateljima. Ipak, karijera i liderstvo mogu biti lažni, 
kri nk a fasada, alibi i alijenacija; daleko od autentične zrelosti, koje nema bez trajna i ozbiljna rada 
na sebi. Iluzija rađa frustraciju, frustracija nezadovoljstvo, nezadovoljstvo dosadu, dosada nerad i 
nevjeru idealima životnog poziva. 

Upoznati i priznati stupanj svoje nezrelosti, raskrinkati sebe pred Božjim koji sve vidi, 
suočiti se u istini s prekoravanjima Duha koji u nama govori prvi je korak prema autentičnoj 
zrelosti. Istinska i poštena ocjena sama sebe redovito je teška, može biti jako mučna pa i porazna. 
Ali ne smije roditi pesimizmom, bezvoljnost za dulju borbu, a ni postupak takvog ispitivanja i 
priznavanja ne smijemo proglasiti nevrijednim. 


7 Dekret drugoga vatikanskoga koncila Optatam totius, br. 11. 

158 Dio tekst koji je slijedi je parafrazirano od I. Fuček, Ljudska, kršćanska i svećenička zrelost, u Obnovljeni život, 
1991 (46), 60-66. 

Kako god bilo, pitanje o zrelosti odnosno nezrelosti temeljno je i najvažnije životno pitanje. 
Stupanj zrelosti odnosno nezrelosti uvjetuje pozitivno ili negativno upravo sve probleme cjelokupne 
naše egzistencije 

Zrelost uvjetuje i naše pravilne odnose prema drugima. Nezreo čovjek nije sposoban 
uspostaviti ni s kim iskreno prijateljstvo. Zašto nije? Zato stoje zatvoren u sebe, živi u opsjeni daje 
netko i nešto. Nesvjesno se nadvisuje nad ostale, očekuje od njih priznanje i službu; nije sposoban 
otvoriti se i iskreno dati drugima, u sebi nije razvio sposobnost sebe darja. Dati samoga sebe nam 
nije prirođena: uključuje otkidanje od sebe, zatajenje sebe, žrtvu. 

Nezreo čovjek nije sposoban prihvatiti drugoga onakva kakav jest. On ga hoće povremeno, 
kad je raspoložen, kad mu služi kao sredstvo rekreacije, afirmacije, ugode, kad mu je potreban, ali 
ga uvijek želi na »svoju sliku i priliku«, ne drukčijeg, nego prema vlastitom ukusu. U tom smislu, 
ima ih koji čitav život uspijevaju oko sebe okupljati jednako nezrele koji njima povlađuju. U 
korijenu je negdje pretjerana težnja za štovanjem. Potrebni su mu obožavatelji a oni nisu pravi 
prijatelji niti je to prijateljstvo. Dapače, takav će se tužiti na to da nema prijatelje, da mu nitko nije 
prijatelj. 

Shvaća prijateljstvo kao teritorij koji valja osvojiti za sebe, jer se ne zna dati drugima, ne zna 
steći prave prijatelje u slobodi i zahvalnosti te si i prijateljstvo ne može izroditi i zapriječiti uzrast u 
zrelost: može, dapače, postati i moralno opasno. Kako god bilo nezreo ne poznaje mogućnost 
autentičnog prijateljstva jer nije sposoban da se povjeri, pregazi, daruje, oslobodi sjetilnosti i 
oholosti pa da prihvati drugoga bez interesa, da se kontrolira. 

Nezreo čovjek nije kadar nonnalno živjeti za bračni život. Osnovno zvanje koje se ostvaruje 
i u braku i u celibatu, je zvanje na autentičnu ljubav, znači na zrelost. Uđu li u brak nezreli, riskirali 
su krah. U početku će živjeti u zanosu zaljubljenosti ili strasti, sve do otkrića prvih suprotnosti koje 
će se ubrzo pokazati. Tom spoznajom spušta se živa emocionalne napetosti i nastupa kriza. Ako se 
spusti do ledišne točke i tu ostane, rastava je tu. Danas je riječit dokaz tomu da su mnogi parovi tek 
koji mjesec nakon svadbe već u pravoj krizi. Normalan brak traži velika odricanja, a oni se za to 
nisu spremili. 

Događa se to i Bogu posvećenim osobama. Prime li svećeničko ređenje nezreli, jedva će kad 
imati snage početi zrelije. Nije slučajno to što Kodeks kanonskog prava iz 1983 očekuje od svih 
vjernika »ljudsku zrelost«, i »evanđeoski duh uske povezanosti s Kristom« (c. 244), od člana 
svjetovnih ustanova »da ima zrelost koja je potrebna za pravilno življenje vlastito ustanovi« (721, 
par. 3), a od redenika da u dobi od dvadeset pet godina ima dovoljnu »zrelost« (c. 1031, par. 1), 
koja obuhvaća sve stupnjeve: ljudsku, kršćansku i svećeničku. 

Nezreo, nadalje, nije sposoban živjeti zajednički život: svi treba da služe njemu, on nikome. 
U zajednici je on monada za sebe i želi da zajednica bude njemu na služenje. Događa se da u 
redovničku zajednicu netko ulazi da izbjegne teškoće, da se egzistencijalno osigura, da ne bude 
sam, da ga ne uhvati životno razočaranje i frustracija, da postane netko i nešto. Takve osobe u 
zajednicu neminovno unose elemente egoizma. 

Što vrlo otežava normalan rad zajednice, napose još zato takve osobe žele biti primijećene, 
shvaćene, poštovane, obavijene ljubavlju, toplinom, osjećajnošću. Ah zajednički život živi se 
pravilno i uravnoteženo samo onda kad se svatko svojevoljno i zrelo raspoloži drugima, ne 
očekujući uzvrat. Budući da nezreo nije kadar da služi nego hoće iskočiti, isplivati, prigrabiti prvo 
mjesto, vladati drugima, nije sposoban za zajednički život. 

Treba napomenuti da zrelost obilježava pravilan odnos prema Bogu. Religiozna se zrelost 
očituje u uvjerenom, dubokom, sinovskom, otvorenom i odanom molitvenom i životnom odnosu s 
Bogom; odnosu koji može obuhvatiti ne samo zvanje nego i sve životne opcije i temeljne odluke i 
preobraziti ih u događaj odnosa s Bogom. 

Nezreo može uspostaviti samo nezreo odnos s Bogom, egocentričan i egoističan, površan, 
koji se izražava u molitvi za materijalne uspjehe, izražen u prestiž, u strahu, u nekim religioznim 
epizodama i manifestacijama, odijeljenim od stvarnog života. Budući daje religioznost bitna i 
nerazoriva čovjekova protega, treba reći: religiozno je zreo onaj tko je ljudski zreo, zreo u svim 
dimenzijama svoje osobnosti. 

Drugim riječima, ako se religiozno nezreo usmjeri prema životnim pozivima u kojima 
religiozni život naročito obvezuje, taj nije sposoban da živi na visini zadataka koje je preuzeo. 
Religiozni, naime život zahtijeva slijediti Krista izbliza, prema evanđeoskim savjetima, analogno 
sakramentalnoj stvarnosti, tj. da bude vidljivi znak apsolutnog Božjeg prvenstva u sučeljenju s 
vrijednostima svijeta. 

Treba, nadalje, sasvim jasno reći da pravi apostolski uspjeh ovisi o stupnju osobne zrelosti. 
Svatko ima svoje mjesto u svijetu, narodu, društvu, Crkvi. To mjesto nije ponovljive i zamjenljivo 
ni s kim ni s čim. Svaki je osobno pozvan da na svijetu izvrši svoje poslanje, određeno i ponuđeno 
mu od Providnosti. Bog određuje zadatak svakome prema njegovim kvalitetama. 

Ali nezreo nije sposoban izvršiti svoj dio: iza sebe ostavlja neuspjehe, krhotine, praznine, 
započeto a nedovršeno. Zreo, naprotiv, izvodi dobre stvari, jednostavno zato što iskorištava talente 
koje je primio, a osim toga, predaje se utjecaju Božje milosti; radi kao da sve ovisi o njemu, a 
pouzdaje se u Boga kao da sve ovisi o Bogu. Naprotiv, nezrela osoba, ako i ima tražene kvalitete za 
dotično poslanje čini samo ono što je loše, jednostavno zato što je usmjerena na svoj ja, svoj uspjeh, 
svoj prestiž. 

A nijedna osoba ne može duhovno sazrijevati bez ustrajnog i sustavnog rada na samoj sebi. 
Općepoznata je psihološka istina da se ne može ostvariti autentična ljudskost ako čovjek ne dovede 
do izražaja, punog razvoja sve dimenzije svoje osobnosti. Stoga tvrdimo da za kršćanina, ako želi 
ostvariti osobnu zrelost nije dovoljno da može prilagođeno djelovati u međuljudskim odnosima. 
Također nije dovoljno ni samo to da može sam riješiti svoje nutarnje konflikte i intimne probleme. 
Da bi kršćanin mogao ostvariti osobnu zrelost, potrebno je i to da razvija i proživljava svoj odnos s 
Kristom, mora živjeti u milosti Božjoj. 

To ipak ne znači da gubimo vlastiti identitet. Naprotiv, po duhovnome životu postajemo sve 
više ono za što smo stvoreni i sve se više razvijaju naše najplemenitije sposobnosti i osobine 
značaja. 159 

Mijenja se naše shvaćanje života: vidimo ga kao Božji dar; izoštrava se percepcija moralnih 
vrednota: vidimo daje bolje biti dobar i miroljubiv nego sebičan i svadljiv, premda ni nama to ne 
uspijeva u svakoj prilici; uočavamo važnost ljudske osobe i shvaćamo što pomaže istinskome 
dobru; naša je motivacija pročišćena: želimo dobro i kreposti. Prisutnost Duha, dalje, čini našu 
savjest osjetljivom za Božju prisutnost u svijetu. Duh potiče neodlučne da izgrađuju bratsku 
zajednicu. Sve te dobre želje i nakane znakovi su da Duh Božji doista prebiva u našim srcima, a sve 
smo to dobili već krštenjem. 

Evo nekih kriterija za vrednovati ljudsku zrelost koji se nadahnjuju na školi personalne 
psihologije 160 : 

1. Zreo čovjek ima svoj ja, misli svojom glavom, odlučuje svojom voljom. Uspješno se brani od 
iracionalnih i negativnih utjecaja i svoje naravi svoje naravi i okoline. 

2. Ima prijatelje, sposoban je voljeti ljude, živjeti za njih i s njima. Ima osoba u čiji život ulazi s 
prijateljskom ljubavlju i kojima dozvoljava da uđu u njegov život s istom ljubavlju. 

3. Uravnotežen je na području osjećajnosti, ne podleže eksploziji srdžbe, sljepilu euforije, ropstvu 
strasti. Ne guši svoje osjećaje u alkoholu, drogama, sanjarenju, psovkama. Nije sputan uskogrudnim 
brigama, zarobljen u svoj sebični svijet. Teške osjećaje savladava smireno, bez ispada, bez 
dramatiziranja, ne pribjegava praznovjerju. Prihvaća sebe, podnosi osjećaj frustriranosti, na 
neprijateljstva i neprihvaćanja ne uzvraća agresivnošću ili neprijateljstvom. 

4. Ima jasan životni cilj. Svoje misli riječi i djela usmjeruje prema njemu. Sve vrijeme stavlja u 
službu cilja. Koncentriran je na cilj i ne zarobljava se ni uspjesima, ni neuspjesima, ni poslom, ni 
odviše sitničavima pravilima života. 

5. Realistički gleda na život i spremanje na zalaganje. Objektivno sudi o stvarima, događajima i 
osobama, sposoban je rješavati probleme praktičnog života i društvenih odnosa, ustrajan je u 


159 Szentmartoni, nav.dj.str. 27-30. 

160 G.Allport, La psicologia della personalita, PAS 1969, str, 315- 320. 

ostvarivanju planova. Ocjenjuje realno okolnosti, uspijeva u svom naumu u to ga potiče da se još 
više zalaže. 

6. Objektivno gleda na sebe i sprema je na humor. Ne živi u iluzijama; ne laže sebi; ne uzdiže se i 
ne ponižava se. Objektivno ocjenjuje sposobnosti i ograničenosti, mjesto u društvu, rad. Na 
manjkavosti reagira blagim humorom, prihvaćajući stvarnost kakva jest. 

7. Stalno proširuje svoj životni nazor, obogaćuje iskustvo. Spreman je na razgovor, stalnu 
korekturu, mijenja sudove jakim dokazima koje prihvaća od pametnijih, učenijih, zrelijih, boljih 
ljudi. 

8. Preuzima na sebe odgovornost za svoje čine i za čine onih koji su radili po njegovoj naredbi, 
volji, pod njegovim utjecajem; po njegovu primjeru. Ne umanjuje, niti uvećava odgovornost za 
svoje čine. 

9. U teškoćama oslanja se maksimalno na sebe. Ne opterećuje druge. Teškoće podnosi strpljivo, nije 
impulzivan, ne oklijeva, nije tjeskoban. No spremno prihvaća pomoć kada mu je, potrebna. 

10. Pronalazi ravnotežu između otvorenosti i zatvorenosti: ne gubi se u društvu i ne bježi u 
izolaciju. Ima vremena za sebe, ne isključujući druge. Drugima prilazi kao individuum, a u 
individualnosti je svjestan drugih. Individualnošću obogaćuje druge, a oni njega obogaćuju svojom 
raznolikošću. 

11. Prihvaća druge sa svim kvalitetama i slabostima, s njihovom širinom i skučenošću; prihvaća ih 
kao drukčije. Zna da je prihvaćanje drugoga temelj dijaloga i prilagođivanja, a neprihvaćanje 
drugoga izvor neuroze, agresivnosti, bojažljivosti, egoističnih reakcija kao i lažnog ponašanja. U 
odgoju prevelika sistematičnost i uniformiranost mogu ugušiti osobnost. 

12. Prihvaća kritiku i sugestiju, pa i ne dobronamjernu, misleći ha ono što se govori, a ne tko 
govori; znajući da će mu neprijatelj reći ono što mu se prijatelj ne usudi reći. 

13. Usmjeruje sve težnje i aktivnosti da ostvari životni poziv. Životnim nazorom na svijet 
osmišljava svaku misao, riječ, djelovanje. Cjelovito gleda na život. Vjerom (ukoliko ne traži vlastitu 
sigurnost, interes i sentimentalno zadovoljstvo) formira ljestvicu vrednota podvrgavajući niže 
višima. 

14. Hrabro se suočava s tragičnim, nepredviđenim situacijama koje dovode u pitanje životno 
opredjeljenje, zvanje, ili samu egzistenciju (smrt drage osobe, neuspjeh u poslovima, politički 
neuspjeh, nepravda, gubitak dobrog glasa, bolest koja ga diskvalificira, neostvarenje pravedne 
težnje...). U takvim situacijama dolazi do izražaja čovjekova vitalnost, energija, hrabrost, pozitivni 
konstruktivni snalažljivi duh. Ako možeš gledati kako se ruše neke stvari u životu ostati miran, i 
nakon toga ići naprijed - ti si zreo čovjek. 

Razmisli: U kojim područjima ljudske zrelosti bi trebao još više rasti, a s čime sam 
zadovoljan? U čemu se najviše očituje vjerska zrelost u mom životu? Da li se trudim oko ljudske i 
kršćanske zrelosti i da li molim to za sebe i bližnje? 

4.6.4. Krivo poimanje duhovnog života i posebne napasti početnika: poimanje utjehe, 
nepostojanost i pretjerana gorljivost 

Kršćanska tradicija poznaje brojne pokušaje izlaganja bitnih tema kršćanskoga i duhovnoga 
života i kao posljedica toga provođenja raznih vjerskih praksi s različitim krivim naglascima. Evo 
nekih najpoznatijih koje je Crkva odbacila kao zablude i hereze. Tražilo se savršenstvo u tajnom i 
povlaštenom znanju (gnostitci), u velikim pokorama i mrtvljenjima (flagelansti), u moralnoj 
strogosti (jansenisti), u krivom poimanju kršćanske slobode koja dopušta moralnu opuštenost jer 
Bog je ljubav (laksisti), u potpunom pasivnom predanju božanstvu bez potrebne suradnje ljudskog 
napora (kvijestisti), u isključivo vanjskom djelovanju (amerikanizam). 

Dakle na uštrb evanđeoskog duha ljubavi prenaglašavalo se neke dimenzije prakse vjere kao 
što su sam nje sadržaj, praksa, iskustvo, intelektualno poimanje i produbljenje i dosljednost. Ovisno 
o predominantnim krivim naglascima ako ih vjernik slijedi bez evanđeoskog duha i sklada onda i 
njegov duhovni lik postaje deformiran. Tako se kod nekih dogodi da imaju crte fanatičnosti gotovo 


296 



sektaške, drugi postaju pobožni formalisti, neki uzneseni tražitelji čudesnoga, drugi frazijeski 
legalisti ili moralizirajući rigoristi. 

Bit savršenstva se ne sastoji ni u vanjskim pobožnostima, (mogu biti puko nabrajanje), ni u 
pokorama (ma kako bile velike mogu biti plod traženja samoga sebe), ni posebnim velikim 
darovima (mogu biti povod oholosti), ni u duhovnoj utjesi (njeno traženje može biti plod čistog 
sebeljublja), ni u aktivizmu apostolata (iza revnog izvanjskog rada može se skrivati duhovna 
praznina), niti u nutarnjem i duhovnom životu u općem smislu riječi koji napreduje do savršenstva 
koje treba postići (ima umjetnika, filozofa, ateista i pripadnika drugih religija s razvijenim 
nutarnjim životom, a nemaju veze s kršćanstvom). 161 

Vjerodostojan kršćanski život je posve usmjeren na Krista, posve prožet njegovom osobom, 
naukom i milošću. A svetačka tradicija naglašava kristocentričnost kršćanskoga života, daje i 
kriterij po kojem bi se razlučio način kako postići cilj duhovnoga života. 

Sv. Ljudevit Montfortski poručuje:„Sve naše savršenstvo stoji u ovome: upriličiti se Isusu 
Kristu, s njim se sjediniti i njemu se posvetiti. Zato je, bez sumnje, najsavršenija od svih pobožnosti 
ona koja nas najsavršenije upriličuje Isusu, s njim nas sjedinjuje i njemu posvećuje. A pošto je 
Marija od svih stvorova najviše upriličena Isusu, dosljedno i pobožnost prema blaženoj Djevici, 
svetoj majci našega Gospodina, više od ijedne druge pobožnosti posvećuje i upriličuje dušu Isusu, 
pa što je neka duša više posvećena Mariji, to će biti više posvećena i Isusu Kristu. 

Eto, zato savršena posveta Isusu nije ništa drugo nego savršeno i potpuno posvećenje sama 
sebe Presvetoj Djevici; a baš tu pobožnost ja naučavam; ili, drugim riječima, taje posveta savršena 
obnova zavjeta i obećanja učinjenih na krštenju 44 . (PP 120). 

Svetac naglašava srž Isusova evanđeoskog najvažnijega poziva i zahtijeva: „Budite savršeni 
kao što je savršen Otac vaš nebeski 44 (Mt 5, 48). Svrha i smisao duhovnog života je Bog sam koji 
nam se objavljuje u Isusu, a savršenstvo se sastoji upravo u onome što kaže Montfort: „Upriličiti se 
Isusu Kristu, s njim se sjediniti i njemu se posvetiti 44 vršenjem volje Božje živeći cjelovitost poruke 
Evanđelja prema Marijinoj izreci: „Što vam god rekne, učinite 44 ! (Lk 2, 5). Kada se izgubi svijest o 
tome da je Isus i suobličenje njemu u posluhu vjere iz ljubavi bit kršćanskog savršenstva lako je 
pasti u razno razne zablude u duhovnom životu koje je Crkva odbacila. 

Uz već navedena kriva poimanja duhovnoga života svakako treba ukazati na još jedno, 
danas jako prisutno pa i u vjerskim krugovima, traženje samoga sebe, neka vrsta egolatrije. Kad u 
svemu čovjek traži sebe, ne može pronaći Boga. Isus je trži odricanje od sama sebe Bogu za ljubav i 
onda u toj dinamici ljubavi prema Bogu i bližnjemu vjernika pronalazi i ostvaruje samoga sebe. Na 
žalost često se u duhovnosti stavljaju krivi naglasci u smislu otvorenog ili latentnog prvenstvenog 
traženje sebe i to u praksi vjere, pa se to prikazuje i kao ideal duhovnoga života. 

Stvarna zapreka življenju u Božjoj ljubavi nisu stvorovi koji kao takvi su dobri i imaju svoju 
vrijednost i dostojanstvo, nego naš krivi odnos prema stvorenome. Umjesto da ih upravljamo 
njihovu Tvorcu, mi ih rezerviramo sebi. Njihovo središte pomičemo od Boga na sebe. Kad moj "ja" 
sve prisvaja sebi, postaje sam sebi najveći neprijatelj. Spas mu je u spoznaji: ja ne postojim od sebe 
ni za sebe, nego od Boga i za Boga. Živjeti po tom uvjerenju znači kršćansko odricanje. Ali to je 
ustvari obogaćenje. Ono što nam u naravnom redu izgleda negacijom sebe, to je u nadnaravnom 
redu zapravo jedina afirmacija. 

Stoga, nikada, nigdje, ni u čemu ne treba prvenstveno tražiti samoga sebe. Pa niti u 
duhovnom životu. Neću moliti zato i dokle u molitvi nalazim svoj užitak. Neću se poniziti da nakon 
toga budem istaknut, niti ću biti "apostol" samo stoga što to odgovara mojim naravnim sklonostima. 
Pa i sama moja težnja za savršenstvom ne smije se ograničavati na to da ja budem savršen, nego da 
se Bog proslavi u meni. Koliko više nestanem u sebi, toliko ću biti veći u Bogu. I obratno: kada god 
budem tražio sebe, izgubit ću Boga. "Tko hoće da ide za mnom, neka se odrekne sama sebe" (Lk 
9,23). 

Autentičan evanđeoski stav vodi vjernika prema samo darivanju. Kad uspijemo zaboraviti 
sebe, onda smo zreli za svetu ravnodušnost. Svetačka tradicija je tako nazvala duševno 

raspoloženje pri kojemu nam svaka stvar postaje indiferentna ili bezvrijedna ako nije u vezi s 
Bogom. Bog nam je jedina prava vrednota koja daje svoje vrijednost svemu ostalome a sve ono što 
ne služi njegovoj slavi. Ne tražimo čak ni duhovnih utjeha, da se ne bi neuredno uvukle između nas 
i Boga. U stvorenjima ne nalazimo nikakve isključive naslade, a patnje, što nam ih život donese, 
primamo veselo i snosimo strpljivo, smatrajući ih svojim križem, koji grlimo istom ljubavlju kojom 
je i Krist svoga grlio. 

Čim se privežemo uz neko stvorenje, srce je izgubilo ravnotežu i slobodu, volja više nije 
slobodna za Božju ljubav. A sloboda je bitni uvjet voljnoga djelovanja. Ne samo u tom smislu daje 
volja neovisna, slobodna od vlastitoga egoizma i stvorenja, već i da se slobodno opredjeljuje za 
Stvoritelja. Volja čovjeka zaobljenja samim sobom i stvorenjima nema više snage težiti za 
slobodom djece Božje i zrelom ljubavlju a kao posljedica toga upravo jer traži samoga sebe neće 
pronaći samoga sebe. Samoga sebe se može pronaći u sebedarnoj ljubavi prema Bogu i bližnjemu 

Iluzije početnika 

Često ah ne uvijek Bog početnicima u duhovnome životu duži ili kraći period daje osjetljive 
duhovne utjehe s ciljem da ih privuče u svoju službu i življenje vjere 162 . A zatim ih kao pedagog 
neko vrijeme uskraćuje, da iskuša i utvrdi njihovu odlučnost za boga i ojača krepost. Dakle mnogi 
na počecima duhovnoga života koji doživljavaju ove utjehe misle da su dostigli neki veći stupanj 
svetosti, kada doživljavaju ove duhovne utjehe, a kada ove utjehe nestaju i kušaju suhoću, tada 
misle da su izgubljeni, od Boga ostavljeni i napušteni. Važno je dakle, da bismo izbjegli preuzetnost 
i malodušnost, izložiti pravu nauku o duhovnim utjehama i o suhoći 

Duhovne osjetne utjehe su tiha uzbuđenja nutrine koja djeluju na sjetilnost duše i bude 
osjetnu duhovnu radost. Kod jačih sjetilnih utjeha srce se širi i jače kuca, krv brže kola, lice postaje 
sjajno, glas uzbuđen, a katkada se to veselje očituje i u suzama. Ove sjetilne utjehe razlikuju od 
duhovnih utjeha, koje Bog obilno daje dušama, koje su već duhovne uznapredovale, ah ova vrsta 
utjeha nije u sjetilnom dijelu duše, ne doživljavaju se kao osjećajna radost. Ove duhovne utjehe 
višega reda djeluju na razum tako da ga rasvjetljuju i na volju koju potiču na molitvu, odlučnost 
za Boga i krepost. Uostalom, ove se dvije vrste duhovnih utjeha često mijenjaju, posebno u 
početnim periodima duhovnoga rasta i ono što ćemo o njima reći može se primijeniti na jedne i na 
druge. 

Ovim duhovnim utjehama može biti trostruki uzrok: 

Bog koji postupa s nama slično kao što majka postupa sa svojim djetetom. Bog nas privlači 
k sebi milinom, koju kušamo i nalazimo u njegovoj službi zato da nas lakše odvrati od lažnih 
užitaka ovoga svijeta, 

Đavao može uzrokovati ove sjetilne utjehe tako da može djelovanjem na nervni sustav, 
maštu i osjećajnost, prouzročiti neka osjetna uzbuđenja, kojima se želi poslužiti da nas potiče dalje, 
sve do neumjesnih strogosti, taštine, preuzetnosti, a iza toga čovjek prije ili poslije pada u klonulost 
i malaksalost. 

I sama ljudska narav može biti uzrokom ovih utjeha. Ima temperamenata, koji imaju veću 
sposobnost maštanja, koji se lakše uzbuđuju, koji su optimisti, i ovi, kad prakticiraju kakvu 
pobožnost po naravi nalaze u njoj neko udovoljenje svojoj osjećajnosti. 

Duhovne utjehe imaju sigurno svoju korist u duhovnome životu. One posebno na počecima 
olakšavaju spoznaju Boga. Mašta, potpomognuta milošću, rado si predstavlja Božje ljepote, srce 
u njima uživa, tada čovjek voli moliti, dugo razmišljati a duša bolje shvaća Božju dobrotu 

Duhovne utjehe jačaju volju jer se volja kad u sjetilnom dijelu duše i s njim povezanim 
sposobnostima više ne nalazi nikakvih zapreka, nego naprotiv izvrsne pomoćnike, lakše oslobađa 
od stvorenja, usmjeruje se na ljubav prema Bogu, stvara čvrste odluke, koje lakše izvršava uz 
pomoć milosti koju dobiva po molitvi: ljubeći Boga na takav način kušajući sjetilne utjehe volja 
spremno podno si male svagdanje žrtvice i rado si nameće i neka mrtvenja. Ove nam utjehe 

pomažu, da steknemo i neke dobre navike, zahvalnosti, molitve, poslušnosti, ljubavi prema,Bogu, 
a te navike, u nekoj mjeri, ostaju i nakon što prestaju te duhovne utjehe te tako pozitivno djeluju na 
naš duhovni rast. 

Međutim ove utjehe sobom nose i neke opasnosti. U prvom redu one izazivaju neku vrstu 
duhovne neumjerenost tako da se čovjek više veže uz utjehe, koje Bog daje, nego uz Boga, koji ih 
daje i to tako, da kad utjehe prestanu duša zanemaruje svoje redovite duhovne vježbe i svoje 
staleške dužnosti. Što više i onda, kada ih doživljujemo, naša pobožnost nije baš solidna jer sve dok 
u osjećajima žalimo zbog Isusove muke, odbijamo učiniti mu žrtvu tih istih osjećaja kad nam 
oduzme te osjetno prijateljstvo, ne želimo da nam ga uskrati jer kušamo neku milinu u njemu. 

A nema solidnije i bolje kreposti nego le je ljubav prema Bogu, koja ide uključivo sve do 
žrtve smoga sebe. Duhovne utjehe znadu često uroditi i duhovnom ohološću u ovom ili onom 
obliku. Kod utjeha se lako javlja tašta samodopadnost. Kad Čovjek doživi takvu utjehu i kada mu je 
lako moliti, lako pomisli, da je već postao svet iako je zapravo u duhovnom životu još početnik. 
Javlja se taština, takav čovjek želi govoriti i drugima o tim svojim utjehama, da mu poraste 
vrijednost, misli, da je jak te postaje preuzetan,misli da je nepobjediv te se katkada se izlaže i 
pogibeljnim napastima, ili barem počinje se odmarati od duhovnoga puta i napora i to onda kada bi 
morao udvostručiti svoje napore kako ne bi pao i dalje napredovao 

Sv. Franjo Saleški tako jednostavno i duboko uči: „Rekoh, da se pobožnost ne sastoji u slasti 
i milini, u utjesi i osjetnoj mekoći srca, što nam mami suze i uzdahe i daje nam ugodno i slatko 
zadovoljstvo u nekim duhovnim vježbama. Tako je, draga Filotea, drugo je ovo, a drugo pobožnost. 

Ima mnogo duša, koje uživaju ove slasti i utjehe, a ipak su veoma opake, ne ljube istinski 
Boga, a još su manje pravo pobožne... Tako ima ljudi, kojima se topi srce, kad promatraju Božju 
dobrotu i muku Spasiteljevu, pa stanu uzdisati, plakati, Bogu se moliti i zahvaljivati s takvim 
osjećajem, te bi rekao, da im srce kipi od pobožnosti. No kad dođe do kušnje, vidi se, da su im suze 
i sva ta osjećajnost poput nagle kiše, što se iza ljetne sparine pljuskom salije, ali ne prodre u zemlju, 
pa iza nje niču samo gljive. Tako su uzalud i suze, što panu na opako srce, ako u nj ne prodru. Ovi 
kukavni ljudi ne će vratiti ni novčića krivo stečenoga blaga, ne će se okaniti ni jedne jedine opake 
sklonosti, ne će podnijeti ni najmanje nevolje na svijetu na čast Spasitelju, za kojim su plakali. 

Svi su oni trzaji njihova srca samo nekakve duhovne gljive, koje nisu prava pobožnost, nego 
su vrlo goleme varke paklenoga neprijatelja, koji zabavlja duše ovim sićušnim utjehama, da se 
posve zadovolje njima, a ne traže prave i stalne pobožnosti. A prava je pobožnost stalna, odlučna, 
živa i djelatna volja, koja vrši sve što je Bogu ugodno. 

Dijete udara nježno u plač, kad vidi, gdje majci puštaju krv. No da u isto vrijeme majka, za 
kojom plače, zaište od njega jabuku ili slatkiš, što ga drži u ruci, ne bi joj ga nikako htjelo dati. 
Takve su ti većinom naše nježne pobožnosti. Plačemo nježno, kad vidimo, gdje su raspetome 
Spasitelju kopljem proboli srce. Jao, Filotea, pravo je, da oplakujemo gorku muku i smrt našega 
Oca i Otkupitelja. Ali zašto mu ne damo drage volje jabuke, što je držimo u ruci, a on je tako 
srdačno traži od nas? Zašto mu ne prikažemo sićušne željice, naslade, ugodnosti, što bi nam ih rado 
istrgnuti iz ruku, a ne može, jer su to naši slatkiši, do kojih je nama više stalo, nego do njegove 
nebeske milosti? Oh, to je djetinje prijateljstvo, nježno, ali slabo, mušičavo, neplodno. 

Pobožnost se dakle ne sastoji iz te nježnosti i sjetilnih čuvstava, što potječu nekada od 
mekane naravi, koja se doima svašta, a gdjekad dolaze od neprijatelja, koji hoće da nas zabavi, pa u 
mašti budi svakojake slike. 

Ove mekane i ljupke slasti kadikad su ipak veoma dobre i korisne, jer bude duševno 
čeznuće, krijepe duh, a gorljivoj pobožnosti dodaju svetu radost i veselje, pa nam i izvanja djela 
postaju lijepa i ugodna. To je ona slast, što je čovjek osjeća u božanskim stvarima... Tako i oni, što 
im je Bog dao ovu nebesku manu slasti i utjeha, ne mogu ni željeti ni primati utjeha svjetovnih, a 
kamo li da bi za njima čeznuli i uz njih prianjali. Ovo ti je malo naslućivanje besmrtnih vrlina, koje 
Bog daje onima, koji ga traže. Ovo su slatka zrnca, što ih daje svojoj nejakoj djeci, da ih privuče. 
Ovo je okrepljiva vodica, kojom im krijepi srce, ovo je neki zalog vječne nagrade. 

No reći ćeš: kad ima osjetnih utjeha, koje su dobre i izviru od Boga, a ima i nekorisnih i 
opasnih, pače štetnih, koje potječu ili od naravi ili od samoga neprijatelja, kako mogu razabrati 
jedne od drugih, kako mogu prepoznati zločeste, ili nekorisne medu dobrima? Općenito je pravilo, 
predraga Filotea, za čuvstva i strasti naše duše, da ih moramo poznati po plodovima. Naša su srca 
drveće, čuvstva i strasti su grane, a djela ili čini su plodovi. Srce je dobro, ako su mu dobra čuvstva, 
a čuvstva i strasti su dobre, ako izrađuju u nama dobra čuvstva, a čuvstva i strasti slasti, ljupkosti, 
utjehe čine poniznijima, strpljivijima, prijaznijima, ljubeznijima i samilosnijima prema bližnjemu, 
ako revnije motrimo svoje požude i zločesta nagnuća, ako postajemo stalniji u svom vježbanju, 
pokomiji i podložniji prema poglavarima, priprostiji u svome životu onda, Filotea, nesumnjivo 
izviru iz Boga. 

No ako su ove slasti samo zbog nas slatke, ako smo pored njih radoznali, opori, svadljivi, 
nestrpljivi, svojeglavi, oholi, naduti, osorni prema bližnjemu i ako se već držimo malim svecima, pa 
ne ćemo, da nas niko vodi ni kara, jamačno su ovo krive i štetne utjehe. Dobro stablo rodi samo 
dobrim rodom. 

Kad nas obaspu ovakve slasti i utjehe moramo se najprije jako poniziti pred Bogom. 
Čuvajmo se, da zbog njih ne kažemo sebi: »O kako sam dobar«. Ne, Filotea, zbog ovih dobara 
nismo bolji, jer, kako rekoh, od njih se ne sastoji pobožnost. Recimo radije: »O kako je dobar Bog 
onima, koji se ufaju u nj, duši, koja ga traži!« Komu je šećer u ustima, ne može reći, da su mu usta 
slatka, nego da je sladak šećer. Tako je i duševna slast vrlo dobra, a Bog je predobar, koji nam je 
daje, ali zato nije dobar onaj, koji je prima. 

Priznajemo, da smo mala djeca, kojima treba mlijeka. Zato nam i daju ona slatka zrnca, jer 
nam je duh još nježan i slabašan, pa nas treba mamiti i mamcem privlačiti k ljubavi Božjoj. Nego 
općenito i redovito govoreći, primajmo ponizno ove milosti i darove pa ih cijenimo uvelike, ne zato, 
jer su po sebi dragocjeni, nego jer nam ih ruka Božja sipa u srce. Tako radi i majka, koja miluje 
svoje čedo, pa mu meće u usta slatkiš za slatkišem. Da je nejako dijete razumno, više bi cijenilo 
slatko majčino milovanje i draganje nego slast slatkiša. Mnogo je već, Filotea, da čovjek osjeti ove 
slasti. Ali je najveća slast promatrati, da nam te slasti sam Bog svojom rukom, poput ljubezne 
majke, ulijeva u usta, u srce, u dušu i duh. 

Kad ih tako ponizno primimo, upotrijebimo ih marljivo prema nakani Boga, koji nam ih 
daje. A čemu nam Bog daje ove slasti? Da budemo blagi prema bližnjemu, a ljubezni prema njemu. 
Majka daje djetetu poslastice, da je ljubi, ljubimo i mi Spasitelja, koji nam daje tolike slasti. A 
ljubiti Spasitelja znači slušati ga, izvršivati njegove želje, ukratko, prigrliti ga poslušno i vjerno. 
Kad dakle primimo kakvu duhovnu utjehu, trudimo se, da onaj dan što mamije radimo dobra djela i 
ponizujemo se. 

Uza sve to moramo se gdjekad odreći takovih slasti i ljupkih utjeha. Moramo ponekad 
otrgnuti od njih srce i izjaviti, iako ih primamo ponizno i ljubimo, jer nam ih Bog daje i jer nas 
potiču na njegovu ljubav, da nam ipak nije stalo do njih nego do Boga i do njegove svete ljubavi, da 
ne tražimo utjehe nego Tješitelja; da nam nije do slasti već do slatkoga Spasitelja, da nam nije do 
nježnosti, nego do Boga, koji je milina neba i zemlje. I s takvim osjećajem odlučimo, da ćemo ostati 
čvrsti u svetoj ljubavi Božjoj, pa sve da nas za čitava vijeka ne zapadne nikakva utjeha. Odlučimo, 
da ćemo i na Kalvariji i na Taboru govoriti: »Gospode, dobro mi je uza te«, bio Ti na križu ili u 
slavi. Napokon te opominjem, ako ti Bog dade obilje ovakvih utjeha, nježnih suza i slasti ili što 
izvanredno: porazgovori se vjerno sa svojim ispovjednikom, da te uputi, kako se imaš ustezati i 
vladati. Pisano je naime: »Nađeš li meda, jedi, koliko ti je dosta«. (Filoteja IV, 13) 

Dakle da se dobro okoristimo utjehama, i da izbjegnemo opasnosti, na koje smo upozorili 
treba se držati klasični savjeta svetačke tradicije. Bez sumnje, smije čovjek priželjkivati te duhovne 
utjehe pod jednim uvjetom, to jest s namjerom da se njima služi, da ljubi Boga i ispuni volju. Crkva 
to moli u molitvi na Duhove, kada moli milost duhovne utjehe: da se njegovoj se utjesi vazda 
radujemo. 

Dakle autentična duhovna utjeha je zaista Božji dar, kojemu je cilj da nam pomogne u djelu 
našeg posvećenja. Taj dar treba cijeniti, možemo za njega i moliti, samo ako se podložimo u svemu 

volji Božjoj. Kad nam Bog dade te utjehe, primimo ih sa zahvalnošću i poniznošću priznajući, da ih 
nismo dostojni i treba ih pripisivati Bogu. Ako se Njemu sviđa, da nam udjeli utjehe duša to 
ponizno prihvaća ali prihvaća i suprotno. 

Nakon što smo te utjehe ponizno prihvatili treba se njima okoristiti prema nakani Onoga koji 
nam ih daje kako to uči svetačka tradicija. 

Napokon treba znati, da te utjehe neće neprestano trajati te valja moliti ponizno od Boga 
milost da mu vjerno služimo i u suhoći koja će prije ili poslije doći. I umjesto želje da svojim 
naporima produljimo te duhovne utjehe, treba gajiti svetu ravnodušnost i čvrsto se vezati uz Boga, 
koji utjehe daje ili oduzima. Na početku treba naglasiti da sve suhoće nisu jednake i nemaju sve isti 
konačni razlog. Suhoće koje nastaju zbog kompromisa sa grijehom, zbog mlakosti, iscrpljenosti i 
premorenosti nisu providonosne, Bog ih ne želi, niti ih šalje nego su one posljedica našeg 
nevjerodostojna ili nerazborita načina života. Ako se duša nalazi u ovoj vrsti suhoća treba odlučnije 
i razboritije služiti Bogu pa će onda drugačije i doživljavati Njega u molitvi i služenju. 

Da nas utvrdi u krepost Bog sam nam šalje s vremena na vrijeme duhovnu, suhoću. Ova 
suhoća neka vrsta kušnje i pedagogije kojom Bog čisti i odgaja dušu za duhovni rast. Suhoća znači 
pomanjkanje osjetilnih i duhovnih utjeha, koje su olakšavale molitvu i vježbanje u krepostima. 
Usprkos svih, često ponavljanih, napora, čovjek u suhoći nema volje za molitvu, ona mu je što više 
i dosadna, teška i vrijeme u molitvi mu izgleda užasno dugačko. Vjera i pouzdanje kao da je 
zaspalo, a duša mjesto da bude lagana i radosna, živi u nekoj ukočenosti i mrtvilu. Čovjek još 
djeluje samo na poticaje svoje volje. To je sigurno jako mučno stanje. Ali ono ima svoje korist. 

Kad Bog pripušta suhoće, to je zato, da nas oslobodi navezanosti od svega stvorenoga, pa i 
od osjećaja sreće koju nalazimo u pobožnosti, da se naučimo ljubiti samo Boga radi Boga samoga a 
ne zato što nam je lijepo i ugodno s njime. 

On nas želi time učiti poniznosti pokazujući nam, da nam nije dužan davati utjehe, nego da 
su to njegovi posve dragovoljni i nezasluženi darovi. Osim toga nas s time i čisti bilo od naših 
prošlih pogrešaka, bilo od naših sadašnjih navezanosti i svakog traženja samoga sebe. Kad čovjek 
treba služiti Bogu bez doživljaja radosti nego samo uvjerenjem i voljom, tada on doživljava da mu 
je to služenje mučno te trpi, a tim trpljenjem okajava i daje zadovoljštinu za svoje grijehe. 

Služiti Bogu u suhoći učvršćuje nas u kreposti, jer, da nastavimo moliti i dobro činiti, treba 
odlučno i ustrajno vježbati svoj volju a po toj se vježbi učvršćujemo u kreposti 

Sv. Franjo Saleški uči: „Razložih ti, predraga Filotea, što imaš raditi, kad te obaspu utjehe. 
Ni ova blaga vedrina ne će dugo potrajati. Desit će se kadikad, da ćeš biti bez ikakvog pobožnog 
osjećaja, pa će ti se duša pričiniti kao pusta, prazna i neplodna njiva, na kojoj nema ni traga ni staze 
da k Bogu pođeš; nigdje kapi milosti, daje orosi, pa se čini, da će je suša pretvoriti u ugarnicu. Jao, 
žalosna li je takva duša, pogotovo kad je pritisne žestoka nevolja! Onda se poput Davida dan i noć 
hrani suzama, a neprijatelj je na stotine načina navodi na očaj, pa je grdi i ruži: »Ah, kukavice, gdje 
ti je Bog? Kojim ćeš putem poći k njemu? Ko i kada će ti moći vratiti radost njegove svete 
milosti?« 

Što ćeš dakle sada. Filotea? Motri, odakle izvire nevolja. Sami smo često krivi svojoj 
neplodnosti i suhoći. 

Kao što majka ne da šećer djetetu, ako ima gliste, tako i Bog nama uskraćuje utjehe, ako se u 
njima ispravno naslađujemo i ako je u nama crv oholosti. »Dobro je, Bože moj, da si me ponizio; 
jer sam te uvrijedio prije nego sam se ponizio.« 

Bog nam oduzima prijatnosti i slasti svoje ljubavi, da kazni našu lijenost, kad ne ćemo da ih 
za vremena nakupimo. Neki puta se valjamo po postelji sjetilnih naslada i prolaznih utjeha, kao 
sveta Zaručnica u Pjesmi nad pjesmama. Zaručnik naše duše kuca na vratima srca i zove nas, da se 
vratimo na duhovni posao. No mi se pogađamo s njim, jer nam je žao ostaviti tašte zabave i rastati 
se s la ž nim nasladama. Stoga on odlazi i ostavlja nas mlitave. Ako li ga opet stanemo tražiti, teško 
ćemo ga naći. A sami smo krivi, jer smo bili neiskreni i nevjerni njegovoj ljubavi, jer smo je 
zanemarili, da se nasitimo zemaljskih dobara. Pčele mrze umjetni miris; ni slasti Duha Svetoga ne 
mogu se slaviti s patvorenim svjetovnim nasladama. 

Dvoličnost i lukavština na ispovjedi i u duhovnim razgovorima s duhovnim vođom uzrokuju 
suhoću i neplodnost. Kad lažeš Duhu Svetome, kakvo čudo, ako ti uskrati svoju utjehu. Nećeš da 
budeš bezazlena i prostodušna kao malo dijete, pa ne ćeš dobiti ni poslastica za malu djecu. 

Pre sita si svjetovnih zadovoljstava, pa nije čudo, što ti ne prijaju duhovne radosti. Veli stara 
poslovica: »Kad su golubi presiti, gorke su im trešnje«. Tko je bogat zemaljskim nasladama, 
nesposoban je za duhovne. 

Ako dobro sačuvaš plod dobivenih utjeha, steći ćeš i nove, jer »ko ima, dat će mu se još, a 
ko nema onoga, što mu je dano, već izgubi svojom krivnjom, uzet će mu se i ono čega nema«, t. j. 
uskratit će mu se one milosti, što su mu bile pripravljene. Istina je, da kiša krijepi samo biljke, koje 
se zelene; a onima koje se ne zelene, otima i ono života, kojega nemaju, jer odmah sagnjiju. 

Zbog više takvih razloga gubimo pobožne utjehe, i snalazi nas duhovna suhoće i neplodnost. 
Ispitajmo dakle savjest, hoćemo li opaziti u sebi koju od ovih mana. No pazi, Filotea, da se ne 
ispituješ odviše nemirno i radoznalo; već pretresi svoje vladanje u tom pogledu, pa nađeš li izvor 
ove nevolje u sebi, zahvali Bogu. Bolest je već napola izliječena, kad joj se sazna za uzrok. Ako 
naprotiv ne nađeš ništa osobita, što bi ti moglo uzrokovati suhoću, ne dangubi, tražeći radoznalo, 
nego posve jednostavno, ne ispitujući ništa posebno. Radi evo ovo: 

Ponizi se duboko pred Bogom i priznaj svoje ništavilo i nevolju: »Jao, što sam, kad sam 
prepuštena sama sebi? Ništa, Gospode, nego suha zemlja, koja kad ispuca, žeđa za nebeskom 
kišom, a usto je vjetar raznosi i satire u prah«. 

Zavapi Boga i moli ga, da te razveseli; »Vrati mi, Gospode, svoju spasonosnu radost. Oče 
moj, ako je moguće, ukloni od mene ovu čašu. Odlazi, neplodni sjevernjače, jer mi sušiš dušu. 
Zapiri prijatni vjetre utjehe, duni po mome vrtu, pa će milo zamirisati njegova čuvstva«. 

Pođi k svome ispovjedniku, otvori mu svoje srce, otkrij mu sve nabore svoje duše, posve 
bezazleno i ponizno poslušaj njegove savjete. Bog vanredno ljubi poslušnost, pa nam i te kako 
koristi, kad poslušamo tuđi savjet, osobito ispovjednikov, iako nam se čini, da će baš malo koristiti. 
Tako je Namanu koristila jordanska voda, kojom se služio po Elisejevoj zapovjedi, premda se 
ljudskoj pameti činilo, da će sve biti uzalud! 

Uza sve to nije ništa tako korisno ni plodno u ovoj suhoći i neplodnosti, kao kad se čovjek 
odviše ne stara i ne trsi, daje se riješi. Ne kažem, da naprosto ne smijemo željeti, daje se riješimo; 
nego kažem, da ne smijemo biti odveć zabrinuti, već se osloniti posve na posebnu Božju providnost, 
da radi s nama, što je sveta volja Božja, u ovom trnju i pustinji. Zavapimo onda: »Oče, ako je 
moguće, ukloni od mene ovu čašu«; ali dodajmo veoma svečano: »Ali neka ne bude moja nego 
Tvoja volja«. I onda gledajmo, da budemo što mirniji. Kad nas Bog vidi ovako ravnodušne, utješit 
će nas obilnim milostima i darovima, kao i Abrahama. Kad je Bog vidio, da je Abraham odlučio 
žrtvovati svoga sina Izaka, bilo mu je dosta vidjeti ga onako ravnodušna i samo prijekorna. Zato 
mu se ukaza i utješi ga vrlo prijazno i milo ga blagoslovi. 

U svakoj žalosti i nevolji, bilo duševnoj, bilo tjelesnoj, kad nam se pomrsi ili iščezne sjetilna 
pobožnost, recimo od svega srca dubokom poniznošću: »Gospod mi je dao utjehe, Gospod ih je 
uzeo. Njegovo sveto Ime budi blagoslovljeno.« Ustrajemo li ovako ponizni, vratit će nam Bog svoje 
divne darove, kao što ih je vratio Jobu, koji je ovako govorio u svim svojim tugama i nevoljama. 

Napokon, Filotea, ne klonimo duhom, pa bila i žestoka naša suhoća i neplodnost, nego 
čekajmo strpljivo, da nam Bog vrati utjehu, a mi hodimo njegovim putem. 

Ne zapuštajmo nikakve pobožne vježbe, već koliko možemo umnožimo dobra djela. Kad ne 
možemo svome dragom Zaručniku ponuditi svježih poslastica, dajmo mu suhu koricu. Ta njemu je 
svejedno, samo kad ga nudi srce, koje je čvrsto odlučilo, da će ga ljubiti... Tako se, Filotea, dogodi 
često, da duša za lijepa proljeća duhovnih utjeha nastoji samo sisati i uživati, te u preobilju tih 
blagih naslada zanemaruje dobra djela. Naprotiv u duhovnoj oštrini i neplodnosti, što manje osjeća 
pobožnih ugodnih slasti, to više radi dobrih djela i to rađa obilje pravih kreposti, kao strpljivost, 
poniznost, samo prijekor, odricanje i samozataju. 

Teško se dakle mnogi varaju, a osobito žene, kad misle, da se manje mili Bogu, kad njegovu 
Veličanstvu služimo u suhoći bez nježnosti i bez naslade. Naša su djela poput ruža, koje su 
dražesnije kad se posuše. A djela su nama ugodnija, kad ih radimo nježna srca u utjesi, nama 

kažem, kojima je samo do vlastite naslade. No pred Bogom više mirišu i vrijede, ako ih činimo 
usred duhovne suhoće i neplodnosti. Da, draga Filotea, za vrijeme suhoće nas volja živom snagom 
potiče na službu Božju, pa mora biti jača i ustrajnija nego za vrijeme duhovne slasti. Nije čudo, kad 
netko služi vladara u mimo doba i u dvorskim nasladama. No tko mu služi u krvavom ratu, u 
bunama i progonima, time pokazuje da je vjeran i stalan. Sv. Anđela da Foligni veli, da je Bogu 
najmilija molitva, kad mu se molimo silimo na molitvu, to jest ne zbog užitka ili zbog nagnuća 
naslada, nego samo da ugodimo Bogu, jer nas volja nuka nekako nerado, sileći i savladavajući 
protivnu suhoću i otpor. To vrijedi o svim dobrim djelima. Sto nam je više svladati zapreka bilo 
unutarnjih, bilo vanjskih, to su vrjednija i zaslužnija pred Bogom. Što više mislimo na vlastitu 
korist, nastojeći o kreposti, to više i čišće sjaji božanska ljubav. Dijete će rado poljubiti majku, kad 
mu pruži slatko. No mora da je jako ljubi, poljubi lije i onda, kad mu ponudi pelina ili gorka soka.“ 
(Filoteja IV, 14) 

Dakle svetačka tradicija uči da ako nismo mi sami uzrok suhoće tada treba da se njome 
dobro okoristiti, a povlašteno sredstvo da u tom uspijemo, je da dobro zapamtimo, da je služiti 
Bogu bez osjetne radosti mnogo zaslužnije, nego kad čovjek nastoji uz doživljaj utjehe. 

Posebno, nikada he treba izgubiti odlučnost i hrabrost, i ništa ne skratiti od svojih vježbi, 
napora ili odluka, nego nasljedovati Našega Gospodina i kad nam je lijepo i ugodno i kad je mučno 
i teško. Dobro je o ovim savjetima često razmišljati i porazgovarati s ispovjednikom ili 
duhovnikom. 

Kad se duša preda Bogu i kad počinje mu služiti i napredovati na duhovnim putovima, 
milost Božja ju podržava, privlačivost je novosti i neki žar prema kreposnom životu, te duša nastoji 
uklanjati sve zapreke na tome putu. Ali dođe vrijeme najčešće popraćeno suhoćama kada se osjeća 
umornom jer mora uvijek obnavljati iste napore te se gorljivost duše posve ugasi jer svuda 
doživljava iste zapreke. Tada je čovjek izložen, opasnosti da klone i da se pokoleba, da bude 
nepostojan. 

To se stanje očituje u praksama vjere koje čovjek obavlja s manje revnosti, skraćuje ih i 
zanemaruje, u vježbanju u krepostima, čovjek je velikodušno započeo na putu evanđeoskog 
odricanja, pokore i mrtvenja, ali postaje mu to ubrzo dosadno i mučno, pa smanjuje svoje napore; u 
neprestanom posvećivanju svojih djela, čovjek je prije imao naviku, da često prikazuje svoja djela 
Gospodinu, da bude siguran, da ih čini s čistom nakanom. No uskoro se zamara u toj vježbi, 
zanemaruje ju, a konačni je rezultat taj da su mnogi naši poslovi protkani rutinom, znatiželjom, 
taštinom i sjetilnošću. A nemoguće je da čovjek duhovno napreduje i sazrijeva s takvim 
dispozicijama: jer nikamo se ne dolazi bez ozbiljnog napora. 

Postavlja se pitanje kako se boriti protiv nepostojanost. Treba prije svega biti na čistu i 
uvjeren, da je nastojanje oko sazrijevanja posao za koji treba dugo vremena, koji zahtijeva mnogo 
ustrajnosti i da samo oni uspijevaju, koji se daju na posao neprestano sa novim žarom unatoč 
djelomičnih neuspjeha, koje doživljavaju. Pa tako rade svi poslovni ljudi, kad žele uspjeti. To 
mora činiti i duša, koja želi duhovno napredovati! Svakog se jutra pita, ne bi li mogla uraditi nešto 
više ili bolje za Boga. I svake se večeri brižljivo ispituje, da li se istinski zalagala barem 
djelomično ostvariti svoje nakane. 

U ovoj borbi pomaže vježbanja u posebnom ispitivanju savjesti. Čovjek svu svoju pažnju 
usredotoči na jednu točku, ili na jednu krepost i kada u ispitu savjesti ili razgovoru sa 
ispovjednikom ili duhovnikom o tome razmišlja onda može biti siguran da u nutrini bdije i trudi se 
oko napretka. 

Pretjerana gorljivost je još jedna posebnih napasti početnika u koju gotovo svi, a posebno 
obraćenici neko vrijeme padaju. Većina početnika, puni dobre volje nastoje oko svoje duhovnog 
života i savršenosti s velikom gorljivošću i pretjeranom revnošću, a često to svršava tako, da se 
umore i iscrpe u beskorisnim naporima. 

Glavni razlog ove pogreške je u tome što svoj napor vide kao volju Božju. Umjesto da 
pitaju za savjet duhovnika, ispovjednika ili nekoga tko već dugo se ozbiljno trudi oko življenja vjere 

radi na svoju ruku i odatle nastaju mnoge nerazboritosti, mnogi uzaludni napori, i mnogi krivi 
koraci koji često imaju suprotan učinak od onoga željenoga. 

Najčešće u pretjeranoj gorljivosti ima i preuzetosti. Naime čovjek bi htio napredovati na 
brzinu a ne etapama, naglo izaći iz puta čišćenja, napora i pokore i doći na put sjedinjenja s Bogom, 
ali često naiđe na nepredviđene zapreke, izgubi povjerenje i počne nazadovati, a katkada pada i u 
teške grijehe. 

Najčešći rezultat takve pretjerane gorljivosti i aktivnosti je indiskrecija, gubitak nutarnje 
sabranosti, nemir i uzrujanost, bez postizanja ikakvog ozbiljnog rezultata. 

U biti vjernik bi trebao predati samoga sebe i sve svoje djelovanje Bogu, po uzoru na Boga 
strpljivo ponositi sebe i druge, učiti praktičnu duhovnu mudrost u svome djelovanju, posavjetovati 
se, postati svjestan da u duhovnom i nadnaravnom životu, ne napredujemo grozničavim naporima 
nego mirnim razboritim i dobro sređenim korakom. Da se tome posvetimo trebamo se podložiti 
djelovanju Božjemu, moramo se nužno boriti protiv svih uzroka pretjerane gorljivosti, naravne 
živosti karaktera koja se prebrzo odlučuje, preuzetnosti kojoj je uzrok preveliko precjenjivanje 
samoga sebe, znatiželje koja uvijek traži nešto novo. 

Razmisli! Koje je moje poimanje duhovnoga života? Pokušaj sažeti njegovu bit u nekoliko 
temeljnih postavki? Prepoznajem li neke od zabluda u duhovnome životu koje sam nadišao? Što mi 
je u tome najviše pomoglo? 

4.6.5. Skrupuloznost i strah 

Skrupuloznost je fizička i moralna slabost koja uzrokuje u savjesti neku nesređenost i zbog 
koje se savjest boji, bez opravdanih motiva, da je uvrijedila Boga. Ta bolest se ne javlja samo kod 
početnika, nego se ona češće susreće kod njih ali i kod osoba koje su više duhovno uznapredovale. 

Riječ skrupul (od latinske riječi: scrupulus mali, kamenčić dugo je vremena označavao tako 
mali uteg, koji je osjećala najosjetljivija vaga. U moralu je označavao onaj najosjetljiviji sud, kojim 
su se bavile samo najdelikatnije savjesti i tako se došlo do pojma skrupul pod kojim 
razumijevamo pretjerani nemir koji osjećaju neke savjesti da su uvrijedile Boga a sve to bez 
ikakvih objektivnih pravih motiva. 

Skrupul nastaje neki puta zbog naravnog uzroka, a drugi put radi nekog nadnaravnog 
zahvata. U koliko je uzrok u naravi osobe skrupuloznosti je često uzrok fizička ili moralna bolest, 
neka vrsta depresivnog stanja zbog koje je skrupuloznom čovjeku teško zdravo razumski ocjenjivati 
moralne čine, i zbog se u njemu rađa misao koja mu ne da mira da je po sebi banalnim stvarima 
počinio teški grijeh i tamo, a nema za to nikakva ozbiljnog razloga. 

A ima i moralnih razloga zbog koji rađaju skrupulo kod ovih duša. Ljudski duh do sitnica 
oprezan, savjestan i bojažljiv koji se zaustavlja i gubi u najmanjim detaljima, koji bi htio ima ti 
apsolutnu sigurnost u svim stvarima rađa skrupuloznost. A što je još gore duh toga čovjeka je slabo 
i krivo formiran kad se radi o evanđeoskoj slici Boga te si predstavlja Boga, ne samo kao strogoga, 
nego i kao neumoljiva suca. 

Skrupulozna duša u ljudskim činima ne razlučuje između nutarnje sugestije i prvog poticaja 
na grijeh, što samo po sebi nije grijeh, i pristanka te misli daje sagriješio jer je doživljavao mučne 
sugestije i poticaje na zlo. 161 Uz to ako je takav čovjek tvrdoglav i više vrednuje svoj vlastiti sud 
koji je očigledno kriv nego li sud ispovjednika ili osobe koju pita za savjet ona se njegova situacija 
još više komplicira sve do mučnog a često i dramatičnog stanja. 

Skrupul se može javljati i kao kušnja koju Bog pripušta ali i sam đavo mu može kao 
napasnik biti uzrokom. Bog dopušta da budemo tako uznemirivani da nas ispravi u nutrini posebno 
zbog oholosti i naše samodopadnosti, čas da nas iskuša, da nas potakne na profinjenost savjesti, da 
nadoknadimo za svoje prijašnje propuste i pogreške a sve s ciljem da nas vodi putem većeg rasta i 
sazrijevanja. To se često događa dušama koje Bog hoće pripraviti na kontemplaciju, kako. 


163 Ž. Bezić, nav.dj. str. 215-219. 

I đavao ponekad utječe svojim djelovanjem dušu i ubaci nemir u našu nutrinu. Uvjerava nas 
nutarnjim sugestijama da smo u stanja teškoga grijeha, često da nas spriječi da pristupamo pričesti 
ili da nas smeta vršenju naših staleških dužnosti. Napose on nastoji da nas prevari u vezi moralne 
ubrojivosti ovog ili onog čina, da bismo tako mislili da smo sagriješili, pa i tamo gdje nema ništa od 
grijeha, a posebno gdje nema teškoga grijeha. 

I u skrupulu ima više stupnjeva. Na početku je to zapravo samo vrlo osjetljiva i bojažljiva 
savjest, koja se pretjerano boji i koja vidi grijeh tamo gdje ga i nema. Zatim su to prolazni skrupuli 
o kojima je dobro porazgovarati sa duhovnikom i ispovjednikom i ako čovjek prihvati savjete koje 
su mu dani ubrzo će se toga osloboditi. I na kraju imamo skrupul u pravom smislu riječi o kome se 
nije s drugima konzultiralo na vrijeme te čovjek gotovo redovito ostaje tvrdoglavo vezan uz svoj 
sud i prosudbu. 

Važna je i razlika između nježne savjesti pojedinca koji žarko želi ljubiti Boga i želi da u 
svemu vršti njegovu volju svidi te želi zbjeći i najmanje pogrješke i najmanje hotimične ne 
savršenosti dok skrupuloznu osobu vodi usredotočenost na sebe zbog koje on jako želi znati i biti 
potpuno siguran da posjeduje stanje milosti. Nježna savjest, budući da poznaje svoju slabost i boji 
se grijeha, ali ne uznemireno boji se da ne uvrijedi Boga. Onaj tko je u skrupulama upada u 
bezrazložan strah da griješi u svakoj prilici. Nježna savjest znade uvidjeti razliku između velikog i 
malog grijeha a u slučaju sumnje se odmah podvrgava sudu ispovjednika dok skrupulant raspravlja 
žestoko sa svojim duhovnim vođom i ne podvrgava se lako njegovim odlukama nego ostaje naveza 
na svoj pogrešan sud. 

Neki puta skrupuli se odnosi na sve stvari u životu. Prije posla uvećava preko mjerno 
opasnosti, koje bi mogle nastati u takvoj ili onakvoj inače posve bezazlenoj prilici, a nakon posla 
ispunja dušu nemirom bez ikakva razloga i predbacuje savjesti, da seje teško ogriješila. 

Češće se skrupuli odnose na određeni broj stvari u praksi vjere, na prošle ispovijedi da su 
bile nevaljane. I nakon što je takav čovjek načinio i više životnih ispovijedi nije nikako zadovoljan 
njima. Boji se da nije sve rekao, da se nije dovoljno pokajao i uvijek želi da iznova počne. Odnose 
se i na zle misli i prve poticaje na njih, mašta je napunjena lošim slikama i kako one ostavljaju, 
neki utisak na dušu skrupulozna osoba se boji se da je na njih pristao, naprotiv on je u to i siguran, 
iako mu se apsolutno nisu sviđale, na misli psovke: budući da mu takve ideje prođu kroz glavu, 
on je uvjeren da je na njih pristao iako ih ne želi; na ljubav, slušao je ogovaranje, a da nije 
odlučno protestirao, zbog ljudskog obzira nije ukorio brata, sablaznio je bližnjega indiskretnim 
riječima, vidio je neku masu ljudi koja se skupila, a nije išao gledati, ne radi li se možda o nekoj 
nesreći i o kakvoj osobi, koja bi trebala svećenika da je odriješi i u svemu tomu vidi on velike 
smrtne grijehe. 

Skrupuli imaju žalosne i bolne posljedice za dušu i tijelo, po malo slabe i dovode do 
neuravnoteženosti nervni sustav. Strah i neprestana tjeskoba vrši loši utjecaj na tijelo i zdravlje. To 
može postati prava opsesija i dovesti do potpune bezumnosti. 

Skrupuli zasljepljuju duh i iskrivljuju sud čovjeku te malo takav čovjek gubi sposobnost da 
razlikuje, što je grijeh, a što nije, što je laki a što teški. Nepobožnost srca je česta posljedica 
skrupula jer čovjek neprestano živi u nemiru i uzrujanosti, postaje egoističan, ne pouzdaj e se u 
cijeli svijet, pa ni u Boga jer ga smatra jako strogim sucem koji jedva čeka da kazni duši. Tuži se na 
to što nas je ostavi o u tako bijednom stanju i nepravedno optužuje Boga za svoje stanje. 

Kad je čovjek skrupulant, onda on troši svoju snagu u beskorisne napore u sitničavim 
stvarima i tada nema više snage da se bori u važnijim stvarima te se nađe u nenadani napadajima 
klonulost koji ponekad dovedu do velikih ljudskih i moralnih padova. 

Ali ako čovjek znade skrupule prihvatiti kao kušnju i u tom mu malo po malo pomaže mudri 
i iskusni duhovni vođa, onda može izvući i velike korist od ove muke i borbe. Ona služi da pročisti 
dušu i vodi do toga da nastoji izbjeći i najmanje grijehe i svojevoljne nesavršenosti te tako postiže 
veliku čistoću srca. Borba sa skrupulima nam pomažu, da se vježbamo u poniznosti i poslušnosti, 
jer nas skrupuli primoravaju da podvrgnemo svoje sumnje svojem ispovjedniku ili duhovnome vođi 
i da slijedimo njegove naputke posve poučljivo i podložno. Skrupuli pomažu i tome da duša dođe 
do veće čistoća nakane. 

Protiv skrupula se treba boriti od još početka, prije nego se duboko ukorijene u dušu. Glavni 
i zapravo jedini lijek je potpuna i apsolutna poslušnost razboritom duhovnom vođi ili ispovjedniku. 
Budući da se po skrupulima potamnilo svijetlo savjesti i vlastite prosudbe, čovjek treba pomoć 
drugo svijetlo, mišljenje i sud duhovnika. Duhovni vođa mora znati zaslužiti, povjerenje 
skrupulozne osobe i znati koristiti se autoritetom da mu pomogne da se izliječi od ove nutarnje 
bolesti. 

Duhovnik treba pokazati dobrotu i zanimanje za tu dušu i pokazujući i želju i nadu, da je 
ozdravi. Blago i s puno dobrote nastojati pomoći mu pa i onda kada mu pod poslušnost da slijedi 
njegove savijete. U biti skrupuli imaju korijen u duši i u potisnutim strahovima bilo od Boga bilo od 
zdrave ljudske odgovornosti. 

Kada su nutarnje a često i vanjske prilike tako se poslože u životu da su suprotne 
očekivanjima duše, njena vjera i povjerenje u Boga koji je milosrdni Otac i s ljubavlju vodi svoju 
djecu su izloženi kušnji čovjek zbog osjećaja ugroženosti doživljava strah. Takav doživljaj postaje 
velika kušnja vjerniku koji je napastovan mislima da je u opasnosti i da je Bog daleko od njega. 
Tada se najčešće u duši javlja tjeskobni strah kao reakcija na nutarnje i vanjske situacije koje sa 
sobom nose potencijalne opasnosti ili patnje. Duša kao da doživljava nedostatak vlastite moći da se 
bori s tim mučnim nutarnjim i vanjskim situacijama. 

Strah je opće ljudska pojava i u određenim situacijama svi ga ljudi doživljavaju. Strah može 
biti iracionalan, plod neke psihološke anomalije koji potpuno blokira čovjeka a može imati i 
pozitivni učinka tako ga potiče i pripravlja za borbu i svladavanje situacije koja uzrokuje strah. 164 

U nadvladavanju straha veliku pomoć daje nam vjera. 165 U vjeri čovjek stoji pred Bogom 
koji sve može, pa prema tome, može nas osloboditi i od onog straha pred kojim je sam čovjek 
nemoćan. Ukoliko osoba ima u sebi pravu sliku Boga, naime, Boga koji je, ne samo svemoćan, 
nego i Onaj koji nas neizmjerno ljubi, tada svaki strah iščezava iz duše kao mrak pred svjetlom. 

Mnogi a posebno patološki strahovi zahvaćaju i ponekad naprosto guše čovjeka samo zato 
što on ne pozna i ne prihvaća sebe. Nije dovoljna površna spoznaja na temelju samog ponašanja 
osobe. Potrebno je imati hrabrosti upoznati dubinske temelje svojih strahova. Radi se o dubinskoj, 
uglavnom podsvjesnoj motivaciji koja iza pozornice često, a da toga i nismo svjesni, dirigira naše 
ponašanje, pušta na scenu života razne strahove koji nas onda plaše i obezglavljuju. 

Strah nutarnji nemir i tjeskoba često mogu za neke osobe biti poticaj da taži novi smisao, da 
nasluti horizonte beskraja i vječnosti i bude prvi pokretač za otkrivanje Boga u svome životu. 

Strah koji blokira dušu je na tom putu velika zapreka za ljudski i duhovni rast. Duši nije 
moguće ne kušati strah, ali je u njezinoj moći ne prepuštati se potpuno tom osjećaju. BI. Marija 
Terezija od sv. Josipa Majka i Utemeljiteljica Karmela BSI zna da su strah i preuzetnost zapreke 
koje zaustavljaju svaki duhovni rast: „Plašljive se duše neće nikad visoko uspeti u kreposti, a 
preuzetne neće do kraja ustrajati.“ (Mali vodič k savršenosti, str. 28.) 

Tko prolazi kroz ova iskustva buneći se te otvrdne u podložnosti Bogu, time u svojoj duši 
uzrokuje zaustavljanje u sazrijevanju i usporavanje u duhovnom rastu. Obično se tada javlja u duši 
žalost kao posljedica nutarnjega stanja prestanka duhovnoga rasta i gubitka Boga, čemu je duša 
ozbiljno težila i puno truda uložila na tom putu. 

Življena vjera i svjesno izgrađeni i realno utemeljeni stav pouzdanja u samog sebe najbolji je 
odgovor na strah bilo koje vrste. Kako bi se mogao izgraditi zreli stav samopouzdanja najviše 
pomaže vjera u Boga koji prihvaća i voli svoja stvorenja. Najjači razlog da sebe prihvatim nalazi se 
u činjenici i istini da je Bog prvi mene prihvatio. Ako me sam Bog voli i prihvaća takvog kakav 
jesam, onda nema nikakvog razloga da se i ja sam ne prihvatim. 

Osim strahova koje ljudi doživljavaju u problematičnim situacijama svakodnevnog života, 
svjesno ili nesvjesno imaju strah i od vlastite smrti. Strah od smrti napada svakog čovjeka, jer je on, 


164 P. Madre, Le paure, u La chimats di Dio, Ancora Milano 1994, str. 51 -66. 

165 M. Nikić, Kako vjerom nadvladati strah, Zagreb, 2009, str. 9-11. 

po svojoj naravi, smrtno biće koje jednom mora umrijeti a u sebi ima duboke želje za vječnim 
životom te je smrt zastrašujuća prijetnja svakom čovjeku. 

Objavljeni Bog u bibliji je milosrdni Otac koji ljubi svoju djecu a uskrsli Isus kao gospodar 
života i smrti ohrabruje svoje učenike: Dana mi je sva vlast na nebu i na zemlji. (Mt 28,18). Isus nas 
želi osloboditi od straha od opasnosti i želi da se naš strah od smrti se transformira u vjeru u Njega 
koji je jača od svega pa i od same smrti. Življena vjera nadnaravnom snagom Božje milosti jača 
čovjeka iznutra i oslobađa ga on one temeljene tjeskobe i straha od nestanka zauvijek. 

Krist je svojom smrću smrt pobijedio. Isusove riječi: "Tko vjeruje u mene, ako i umre, živjet 
će" (Iv 11,25) odagnaju strah od smrti i u srcu svakog vjernika bude nadu u život vječni. Tko u sebi 
nosi takvu kršćansku nadu, taj će imati hrabrosti umrijeti samome sebi i prije svoje smrti. Kako se 
to čini? Tko izađe iz sebe, tko pobijedi sebe, tko umre sebi, odnosno svojoj sebičnosti, taj postaje 
sposoban nesebično ljubiti, a iskrena, autentična ljubav prema Bogu i bližnjemu pobjeđuje svaki 
strah, pa tako i strah od smrti, jer "straha u ljubavi nema, nego savršena ljubav izgoni strah" , kaže 
nam sv. Ivan apostol (1 Iv 4,18). 

Razmisli! Imam li poteškoća sa skrupulama na svome duhovne putu? Jesam li sklon 
poslušati savjet u duhovne životu? Koji strahovi se najčešće javljaju u mome životu? Tražim li 
dublji uzrok tih strahova? Kako se s njima nosim? Koliko mi vjera pomaže nadvladati strahove i 
razmišljam li kao vjernik o svojoj smrti? 

4.6.6. Osjećaj krivnje; evanđeoski ili neurotični 

Vjerojatno svaki čovjek je više ili manje u životu doživio poznat osjećaj krivnje i grižnje 
savjesti. On se pojavljuje u duši nakon nekog propusta, lošeg postupka ili nekog čina učinjena 
usprkos prekoravanja vlastite savjesti. Općenito govoreći to je znak da se zbog nečeg osjećamo 
odgovornima i krivima. 166 

Krivnja je neugodan osjećaj nutarnjeg prijekora koji se javlja kad savjest procijeni da smo 
učinili nešto što nije dobro ili da iznevjerili osobna moralna i vjerska uvjerenja. Tako da krivnja 
svjedoči o postojanju vlastitoga moralnog vrijednosnog sustava, vjerskih uvjerenja na temelju kojih 
procjenjujemo svoje postupke i osobnu odgovornost. 

Prolazeći kroz Bibliju vidimo kako je krivnju jako teško razlikovati i razlučiti od grijeha i 
kazne (usp. Post 4,11-13, Iz 6,7;22,9, Jr 30,14-15). Za kršćansko shvaćanje pojma krivnje važno je 
shvatiti povezanost osjećaja grijeha, grešnosti i osjećaj krivnje. Grijeh je u biti religiozni pojam jer 
pretpostavlja osobni odnos vjernika prema Bogu. U Svetom pismu još od prvih stranica ljudi zbog 
neposluha su krivi pred Bogom, gdje grijeh i krivnju prati jak osjećaj srama i straha, neugode i 
golotinje pred Bogom. (usp.Pos 3) 

Ali od prve stranice Biblije se govori i o Božjem spasenjskom planu za čovjeka grešnika 
koji je Bog ostvario po i u Isusu Kristu. Evanđeoska istina o spasenju po vjeri, po Duhu Svetom 
koji prebiva u nama koji ispunjava i prosvjetljuje osobu, te kršćansko zajedništvo u crkvi koje 
omogućava vjerniku da iskusi ljubav Božju, razumijevanje što se dogodilo na Kristovu križu i 
nadoknađuje za naše grijehe pozitivno utječu na vjernika i po praštanju daje mu novu priliku da 
promjeni svoje loše i grešno ponašanje i svoj odnos prema Bogu, i sebi te, da traži oproštenje te da 
po ispovjedi bude oslobođen osjećaj krivnje. 

Crkva uči da jedan od učinka ispovjedi je „mir i spokoj savjesti, te duhovna utjeha“. (KKC 
1496) Dakle evanđeosko iskustvo krivnje podrazumijeva istinoljubivost i prihvaćanje vlastite 
odgovornosti pred Bogom, vjeru u njegovo oproštenje, želju za popravnom, kajanje i ispovijed 
nakon koje vjernik ponovno zadobiva nutarnji mir. 

Dakle evanđoski ili zdravi osjećaj krivnje sastoji se u svijesti daje čovjek svjesno i slobodno 
bio neposlušan Bogu, prekršio moralni principi i tako unio nered u svoju nutrinu. Evanđeoski i 
ljudski zreli osjećaj krivnje u konačnici vodi prema vjerskom ljudskom i psihološkom dozrijevanju i 


166 Ovo cijelo poglavlje je uglavnom parafraziran]e predavanja Mije Nikića na FTI u Zagrebu 2000 godine 

autentičnom moralnom uzdignuću osobe, budući da nakon kajanja i žalosti zbog počinjenog zla i 
grižnje savjesti slijedi slobodna odluka pokajanja, ispovijed i ponovno zadobiveni mir. Čovjek koji 
nije teže psihički opterećen ne može kršiti nutarnje moralne principe a pri tome ne osjećati nikakvu 
psihološku muku i opterećenje. 

Problem nastaje kada mnogi ljudi pa i vjernici zbog nedovoljnog vjerskog ili ljudsko odgoja 
ne shvaćaju vjerske temelje grijeha, kao uvrede Bogu, a još manje putove izmirenja. O pogrešnom 
sudu savjesti Crkva uči: 

„Čovjek mora uvijek slušati siguran sud vlastite savjesti. Kad bi svjesno radio protiv takvog 
suda, sam bi sebe osudio. No događa se da moralna savjest bude u neznanju i donosi pogrešne 
sudove o činima koje treba izvršiti ili su već izvršeni. To se neznanje često može pripisati osobnoj 
odgovornosti, a događa se kad se čovjek malo brine da traži istinu i dobro, i kada savjest zbog 
grešne navike pomalo postane gotovo slijepa. U takvim slučajevima osoba je kriva za zlo koje čini. 

Uzroci zastranjenju suda u moralnom vladanju mogu biti nepoznavanje Krista i Evanđelja, 
loši primjeri drugih, robovanje strastima, težnja za nekom krivo shvaćenom autonomijom savjesti, 
odbacivanje autoriteta Crkve i njezinog učenja, manjak obraćenja i ljubavi. Naprotiv, ako je 
neznanje nesavladivo ili je sud pogrešan bez odgovornosti moralnog subjekta, zlo koje osoba čini 
ne može se njoj ubrojiti. No to ipak ostaje zlo, nedostatak, nered. Zato treba nastojati moralnu 
savjest ispraviti od njezinih zabluda. 

Dobra i čista savjest prosvijetljena je iskrenom vjerom. Ljubav, naime, istovremeno izvire 
»iz čista srca, dobre savjesti i vjere bez pretvaranja« (1 Tim 1,5) Sto više prevladava ispravna 
savjest, to se više osobe i društvene skupine udaljuju od slijepe samovolje i nastoje se prilagoditi 
objektivnim normama moralnosti. (KKC 1790-1794) 

Uz sve ovo treba nadodati daje problem još i veći što kod mnogih ljudi malo po malo kao 
da potpuno nestaje osjećaj za grijeh, što je jedan od znakova gubitka vjere, nego je za njih to samo 
društvena pojava. Neki čak negiraju i postojanje opće ljudskih moralnih nonni, pa ipak ova vjerska 
i ljudska lutanja ne rješavaju problem krivnje koji svi osjećaju kada čine objektivno moralno zlo. 
Ova krivnja postaje neurotična i patološka te može dovesti do velikih duševnih i tjelesnih problema 
pa i bolesti. Usprkos samo uvjeravanja i samo opravdavanja u duši ostaje mučni osjećaj krivnje koji 
može postati bolesni i patološki te uzrokovati ozbiljne vjerske, duhovne i ljudske probleme i 
poteškoće. 

To može biti egzistencijalna krivnja i ona dovodi čovjeku u svijest istinu ili činjenicu da nije 
autentičan, da je učinio nešto loše, da se ne kreće u smjeru maksimalnog razvoja svih svojih 
mogućnosti. Osoba opterećena krivnjom nema mira u sebi i ne može biti sretna. Krivnjom je 
opterećeno i duševno zdravlje, a vrlo često i tijelo osjeti negativne posljedice. A krivnja može 
postati i neurotična. 

Neurotični osjećaj krivnje izvorno je nesvjestan i često se osjeća prije samog prekršaja a 
redovito nakon njega. Pojavljuje se kao nešto opsesivno, puno tjeskobe, prisile, regresivno i 
destruktivno. Može biti okrenut prema osobi koja ga osjeća ili prema drugima što čini osobu 
paranoidnom. Kajanje koje tada čovjek osjeća je cilj samom sebi. U ovom slučaju osoba je 
zabrinuta ne za prekršaj moralnog zakona, nego za ranjavanje vlastitog narcizma. Neurotik ne 
uspijeva oprostiti samome sebi, nego se izjeda, a ako je vjernik koji ne autentično živi svoju vjeru 
izjeda se i onda nakon što mu Bog i drugi oproste. Ovaj opsesivni osjećaj krivnje, samo prividno 
izgleda moralni problem, a ustvari je psihološka reakcija vlastite razočarane želje za savršenstvom i 
apsolutnim idealom kao i prisilnom potrebom za kažnjavanjem. 

Neurotični načini izbjegavanja ili razrješavanja krivnje mogu se događati na više načina. 
Premještanje, potiskivanje ili negiranje postojanja krivnje je čest slučaj. U ovom slučaju prevladava 
obrambeni mehanizam projekcije. Osobna krivnja se može nesvjesno zamijeniti simptomima 
anksiozne neuroze ili neke fobije. 

Izbjegavanje i nepriznavanje krivnje može se preokrenuti u stvaranje samo destruktivnih 
ovisnosti o drogi, alkoholu, pušenju. Svoju osobnu krivnju neki nastoje nadvladati stvarajući u sebi 

neki perfekcionistički ja ideal, odnosno idealiziranu sliku o sebi koju onda moraju hraniti 
pretjeranim zahtjevima. 

Konačno ima i onih koji, zbog jakog procesa regresije, ne osjećaju stvarnu krivnju budući da 
„takozvana primitivna savjest" prevladava nad autonomnom koja se nikada nije dostatno razvila. 
Takve osobe se ravnaju po infantilnom principu zadovoljstva. 

Jednom uzrokovani osjećaj krivnje ako nije dobro razriješen, nego potisnut u podsvijest 
izaziva u čovjeku tjeskobu koju nije lako podnositi. Najčešće se i tjeskoba potisne u podsvijest gdje 
uzrokuje ili povećava već postojeći osjećaj nemoći, odnosno osjećaj inferiornosti. Potisnuta krivnja 
i osjećaj nemoći udruženi s već potisnutom agresivnošću radi psihičkog ekvilibrija tražit će 
rasterećenje. Ono se može dogoditi tako da osoba okrene protiv sebe svoju agresivnost i svoju 
krivnju ili daje projicira na druge i onda se doživljava progonjena od drugih. Potisnuti osjećaj 
krivnje, kao i svaka druga potisnuta bolna emocija može se transfonnirati u neko psihosomatsko 
oboljenje, ovisno o genetskoj predispoziciji osobe i njezinoj psihičkoj konstituciji. 

Zbog potisnutog osjećaja krivnje, osoba osjeća strah od kazne, a poznato je da strah od 
kazne može stvoriti u osobi potrebu za kaznom. Uslijed ove neurotične težnje za samokažnjavanjem 
može doći do teških duševnih smetnji, kao i do raznih vrsta samo oštećenja, naročito kroz udese. 
Potisnuti osjećaj krivnje ako se ne razriješi na zdravi način, stvorit će u psihi patološku potrebu za 
samokažnjavanjem, odnosno formirat će se razne vrste sadističkih i mazohističkih tendencija. 

Vidjeli smo kako se vjernik na evanđeoski način može nositi s osjećajem krivnje i ponovno 
doći do nutarnjega mira. Postavlja se pitanje kako se čisto ljudski nositi sa ovim neurotičnim 
osjećajem krivnje koji mogu kušati i vjernici koji ne žive na vjerodostojan način svoju vjeru, a koji 
redovito kušaju oni koji vjere nemaju. A za sve vrijedi i slijedeće. 

Za čisto ljudski kod osjećaja krivnje dobro je priznavanje vlastite odgovornosti, a ako je 
drugi čovjek oštećen to postaje i poziv na oprost i odustajanje od osvete. Dobro je nastojati 
nadoknaditi štetu i ispričati se te dogovoriti način kako možemo ublažiti posljedice. Ako se 
posljedice mogu ublažiti ili nadoknaditi, nije dovoljna samo isprika. 

Uz malo razmišljanja, učenja od drugih otkrit ćemo prikladnije oblike ponašanja, a učenje iz 
vlastitoga iskustva motivirat će nas da ta saznanja uistinu i primijenimo. Tako se osjećaj krivnje 
pretvara u osjećaj odgovornosti. Biti odgovoran znači svojim mudrim postupcima spriječiti vlastite i 
tuđe štete i patnje. 

Dakle, neugodan osjećaj koji donosi iskustvo krivnje treba dovesti do dubljeg razumijevanja 
unutarnjih dinamika između dijela sebe koji optužuje nas, onog koji je nešto skrivio i onoga koji 
želi primijeniti sebe i posljedice svojih loših čina. Tako čovjek mudrosno uči put prema miru i 
odgovornosti. 

Razmisli! Kak\>o je moje iskustvo s osjećajem krivnje? Da li se zrelo vjernički nosim s njime 
i učim iz svoje vlastite povijesti? Ima li kod mene znakova neurotičnog osjećaja krivnje? 

4.7. Psihičke poteškoće i anomalije i duhovni put 

Psihologija je znanost koja proučava čovjekove psihičke procese i njegovo ponašanje te je 
prisutna u svakodnevnom životu svih ljudi bili oni toga svjesni ili ne. Ali isto tako treba napomenuti 
da psihologija ne daje uvijek konačne odgovore na pitanja koja se pred nju postavljaju, često se 
rado znanju koje se temelji na naslućivanju. Spoznaje suvremene psihologije mogu obogatiti 
spoznaje duhovnoga života posebno kad se radi o spoznaji samoga sebe. A to posebno vrijedi za 
psihološke anomalije koje se javljaju kod nekih ljudi. 

Tako je studij psihologije važna psiho fiziologija koja izučava ljudski živčani sustav i 
njegove funkcije, studiranje percepcije prostora i objekata, studiranje objektivnih karakteristika 
podražaja i odgovarajućih osjeta, studiranje čuvstva ili osjećaja, motivacija, ponašanja čovjeka u 

raznim životnim situacijama, oblikovanje osobnosti vlastitoga ja i sve dinamike vezane uz to, 
ljudsku inteligenciju, razne poteškoće i anomalije. 167 

Iz navedenog se vidi kompleksnost studija psihologije, ovo naše poglavlje nema bilo kakvih 
pretenzija nego jednostavno želio iznijeti neke osnovne informacije koji mogu biti od koristi za 
bolje shvaćanje dinamika duhovnog života, shvaćanje samoga sebe i drugoga, pa i informacije o 
glavnim anomalijama i poteškoćama koje se javljaju i kod onih ljudi koji se trude živjeti svoju vjeru 
na autentičan način. 

Čovjek kao osoba djeluje kao jedna cjelina. Međutim, u toj cjelini čovjek otkriva više raznih 
svjetova, pa tako i spomenute strukture stvarnog i idealnog ja. Stvarni ja je jedna struktura, jedan 
dio ličnosti kojemu je primarna želja zadovoljavati svoje potrebe. Zove se stvarnija, jer označava 
mene kakav stvarno jesam. U svom djelovanju stvarni ja je motiviran svjesnim i nesvjesnim 
željama i potrebama koje traže svoje zadovoljenje. 

U cjelokupnom razvoju ličnosti, struktura stvarnog ja se najprije formira još od smog 
početka života. Da bi dijete moglo preživjeti bilo je potrebno da se netko brine za njega, da bude 
prihvaćeno i voljeno. Radi se prije svega o potrebama fiziološke i psihološke naravi. Dijete treba 
hraniti, prati, uspavljivati, zatim igrati se s njime, prihvatiti ga takvog kakvo jest, biti strpljiv s 
njime, jednostavno, voljeti ga. 

Stvarni ja je pod velikim utjecajem prisila i automatskog ponašanja. Stvarni ja je po svojoj 
naravi nezasitan, jer svaka zadovoljena želja i potreba, najprije jedno vrijeme miruje, a onda se budi 
i postaje još zahtjevnija. Sto je više zadovoljavamo, ona postaje sve zahtjevniji, dokle god to tijelo 
može fizički podnijeti. 

Ukoliko su u djetinjstvu sve ili većina želja djetetu bile zadovoljavane, ono će steći 
uvjerenje daje to normalno i da se kasnije u životu sve njegove želje i potrebe moraju automatski 
zadovoljavati. Kad dođe k sebi i kad se njegova razumska svijest artikulira i dosegne potrebnu 
zrelost, dijete će se, na toj razumskoj razini, pomiriti s činjenicom da se ne mogu zadovoljavati sve 
potrebe i ispunjavati baš sve želje. Međutim, naša podsvijest, naš afektivni svijet ne miri se lako s 
tom spoznajom, nego i dalje svom silinom traži da se zadovoljavaju sve potrebe i želje koje se 
pojave ili osjete. 

Nevolja je u tome što motivacija za takvo ponašanje sada dolazi iz nesvjesnog pa osoba ne 
može promijeniti svoj stav jer jednostavno nije svjesna kako i odakle te želje dolaze. Pa i onda kad 
ih postane svjesna, one ostaje prisilne i traže automatsko zadovoljenje. Koliko ljudi iskrivljuju 
stvarnost, a to znači istinu, ne poznavajući razne potisnute konflikte i svoje nesvjesne disonantne 
potrebe koje se protive njihovim idealima. Raznim obrambenim mehanizmima njih pokrivamo, ali u 
isto vrijeme iskrivljujemo stvarnost. Međutim treba odmah reći kako nije moguće dugo ostati u 
takvom stanju. Ili će osoba napustiti svoje ideale ili će živjeti jedan dvoličan život nanoseći zlo 
svome psihičkom a onda i tjelesnom zdraviju. 

Tek istinskim susretom sa sobom, sa svojim potisnutim svijetom moguće je doći do zdravog 
razrješenja konflikta. Ukoliko je, s druge strane, djetetu bilo puno toga uskraćivano, ono će ostati 
gladno ljubavi i temeljnog prihvaćanja pa će čitav život tražiti razne surogate za nedoživljenu 
ljubav. Kao što smo već rekli, nije dobro ako se sve potrebe i želje djeteta zadovolje, a, čini se, još 
je gore ako se ne zadovolje. Pa što je onda dobro? Ideal bi bio da se te želje zadovoljavaju umjereno 
i u pravo vrijeme, a to jedva tko zna i može. Jednostavno se moramo pomiriti s time da se u nama 
najprije razvije ta struktura stvarnog ja koje je s jedne strane svjesno i na toj razini nam ne 
predstavlja problem. 

Kad osoba na toj razini spozna da je za nju štetno zadovoljavati određene želje i potrebe, 
ona će, ako je zrela i pametna, svojevoljno se odreći onoga što joj škodi, onoga što narušava njezino 
fizičko, psihičko ili duhovno zdravlje. Međutim, problem je u tome stoje naš stvarni ja velikim 
dijelom nesvjesne naravi, to znači, u svom ponašanju je motiviran, bolje reći prisilno djeluje po 


167 Bez ikakvih drugih pretenzija ovo poglavlje donosimo sama kao osnovne informacije koje mogu biti korisne o 
temama i problemima danas važnim za opće ljudski život, pa i za duhovni put jer se često susreću i kod ljudi koji žive 
vjeru. Ovo cijelo poglavlje 7.4. je uglavnom parafraziran]e predavanja Mije Nikića na FTI u Zagrebu 2000 godine. 

diktatu potisnutih želja, nezadovoljenih potreba, ra z nih strahova i svojevrsnih konflikata, a da toga 
ni sami nismo svjesni. 

Fonniranje idealnog ja. Druga struktura ličnosti je idealni ja. To je onaj moj ja koji teži za 
idealima, koga vrhunci zovu, koji želi učiniti nešto veliko i lijepo za Boga i ljude. Idealni ja je ono 
što bih ja želio i trebao biti. Idealni ja želi živjeti kao što je Krist živio. On želi vršiti volju Očevu. 
Njega na djelovanje motiviraju ideali, odnosno objektivne vrijednosti. On želi činiti dobro i 
spremanje za to platili cijenu. Idealni ja je ono najljepše u nama. Činjenica da smo stvoreni na sliku 
Božju, pomaže nam da lakše shvatimo narav našeg idealnog ja. U dubinama ljudskog bića postoji 
jedna iskra dobrote i plemenitosti, jedna čežnja za Bogom najvećim dobrom. Dokle god je čovjek 
živ ta iskra u njemu tinja i gori od želje da se rasplamsa. 

U dubinama našega srca nas najviše fascinira, oduševljava i neodoljivo privlači ono što je 
božansko. To je radi toga što je čovjek, ostajući čovjek, zapravo neispunjeno biće, ako smijemo 
tako reći, on je nedogotovljeno biće, on je čežnja koja traži božanski smiraj. Konačno, to je istina, 
prije svega radi toga što je Bog sam to htio. On je stvorio čovjeka s konačnim ciljem da ga jednom 
samim sobom ispuni, da ga jednom takne iskrom božanskog života. Upravo zato ono božansko 
najviše fascinira čovjeka. Naš život može osmisliti samo ono stoje veće od našeg života. To je Bog 
koji je postao vidljiv u osobi Isusa Krista. 

Ono što čovjeka motivira iznutra da nadilazi samog sebe jest njegov idealni ja, njegove želje 
da ostvari nešto veliko u životu, da dostigne određene ideale, da živi istinske vrijednosti. Savjest se, 
u ovom kontekstu, može promatrati kao glas idealnog ja koji je orijentiran prema objektivnim 
vrijednostima i koji čitavu osobu vodi njezinom maksimalnom samoostvarenju. Psihološka, pa i 
ljudska zrelost osobe sastoji se u skladnoj integraciji njenog idealnog i stvarnog ja. 

Različiti su načini u kojima je čovjek prisutan samome sebi. Čovjek nije nikada potpuno 
svjestan čitave svoje narav. Svi mi imamo svoju prošlost koja je velikim dijelom nepristupačna 
našoj svijesti. Svi mi imamo također aktualne potrebe kojih nismo svjesni. Ipak ta prošlost i te 
potrebe čine sastavni dio našega Ja i jako utječu na naše trenutno raspoloženje i ponašanje. 

Ono što razlikuje polarnost svijest-podsvijest jest stupanj pristupačnosti odnosno svijest o 
vlastitom ponašanju. Svjesni procesi su izravno poznati: gladan sam - idem nešto pojesti. 
Podsvjesni procesi su indirektno poznati: izbjegavam dotičnu osobu jer mije antipatična i osjećam 
prema njoj agresivnost iako mi nije ništa učinila. Dubljim uvidom u podsvjesnu motivaciju moguće 
je otkriti uzrok takvog ponašanja. Afektivna memorija pronalazi sličnost s osobom prema kojoj je 
primarno upravljena moja agresivnost. 

Svijest, normalno polje svijesti koju pojedinac ima o sebi i stvarima. Dakle, sadrži sve ono 
što je uvijek odmah pristupačno svijesti. Podsvijest - sadrži sve ono psihičko iskustvo koje nije 
prisutno svijesti i koje ne može biti pristupačno iako to osoba želi. Dakle, nije dovoljna samo želja 
da se sjeti. Dakle, to je sve ono što je osobi nepoznato, a prisutno u njoj. Dijeli se na predsvjesno 
nesvjesno, ovisno o stupnju dubine, odnosno udaljenosti od svijest. Predsvjesno što sadrži sve ono 
što nije neposredno prisutno svijesti, ali može biti učinjeno svjesnim redovitim sredstvima, 
refleksijom, ispitom savjesti, meditacijom. Npr. ne možemo se sjetiti nekog imena, a kasnije nam 
dođe na pamet. Nesvjesno - oni sadržaji svijesti koji se mogu dovesti u svijest samo profesionalnim 
sredstvima - projektivnim testovima. 

Podsvjesno se upoznaje posredno, tj. po svojim učincima. Dokazi za prisutnost nesvjesnog: 
Simptomatična radnja: automatski, bez razmišljanja učinjena neka radnja, motivirana je nesvjesnom 
motivacijom Zatim gestikuliranje rukama, izražaj lica otkriva dubinske potisnute emocije. Djela 
koja činimo spontano bez svjesnog htijenja otkrivaju duboke psihičke procese: švrljanje olovkom za 
vrijeme telefonskog razgovora i slično. 

Pogreške, na primjer u čitanju mogu biti rezultat su konflikta dviju nezavisnih psihičkih 
sila: svjesne i nesvjesne. Te pogreške su izraz potisnutih želja. Aktivno zaboravljanje: nešto se 
zaboravi ne zbog oštećenja memorije, nego zbog zapreka neke podsvjesne potisnute sile. 

Vlastiti snovi su kraljevski put do podsvijesti. Kad oslabi nutarnja cenzura svijesti, otkrivaju 
se nesvjesni potisnuti sadržaji. U toku noći postoje 5 perioda sna koji postaju sve duži kako se 
približava vrijeme ustajanja. San traje od 10-15 minuta. Ako osoba više dana ne spava, može doći 

do psihotičnog stanja i pojave halucinacija. Procesi odgovorni za stvaranje snova. Ostatak dana 
provocira sadržaj podsvijesti. Potiskivanje: obrambeni mehanizam koji je naučen već u prvoj godini 
života, pomaže osobi da se oslobodi prevelike tjeskobe tako da nepoželjni sadržaj potiskuje iz 
svijesti u podsvijest. Sposobnost sublimacije: sadržaji koje svijest ne želi prihvatiti (na primjer 
seksualne i agresivne naravi) oblače se i maskiraju u prihvatljivim ruhom. Za pravo tumačenje 
snova potrebno je od očitog sna prijeći na onaj skriveni, latentni. 

Kondenzacija: više slika iz stvarnog života ujedinjuju se zajedno u jednu sliku. Za san, 
odnosno za podsvijest dvije posve različite stvari kao npr. moja kuća i moj otac mogu biti identične. 
Kuća je kuća i u isto vrijeme moj otac. Za podsvijest ne vrijedi zakon kontradikcije. Podsvijest ima 
drugačiji pojam o vremenu i prostoru, zato je moguće u isto vrijeme biti na dva različita mjesta. 

U svakom slučaju san se nikada ne može fotografirati. Kako ja ulazi u polje svijesti, sferu 
logičkog mišljenja, on unosi i u svoj san logičko mišljenje i pripovijedajući ga (svoj san) čini 
drugotnu verziju, to je nesvjesni proces cenzure i selekcije sna. Dakle, važno je uočiti kako je 
proces sna pokoran zakonima podsvjesne emotivnosti. Preko snova izražavaju se potisnuti impulsi, 
želje, interesi kojih pojedinac nije potpuno svjestan. Snovi nam daju mogućnost da izrazimo one 
podsvjesne aspekte nas samih i to ne samo one cenzurirane aspekte, nego također i onu emotivnu 
stvarnost koje nismo potpuno svjesni u snovima neki psiholozi vidi izražaj želje za spoznajom: san 
u tom slučaju pokazuje sve važne teme za razvoj ličnosti koje su još ostale u sjeni, tj. nerazvijene. 

Podsvjesni dio našeg bića ima svoj sadržaj. Čovjek redovito zna da često radimo nešto a da 
ni sami ne znamo prave razloge tog djelovanja - zašto to činimo. I mnogi bi se iznenadili kad bi 
postali svjesni svih osjećaja koje u sebi imaju. Često se ima negativna slika o podsvjesnom, ali 
podsvjesno može biti pozitivno, u svakom slučaju ono je neutralno. Podsvjesno nije samo 
konfliktualnog porijekla, tj. nije samo posljedica trauma i nižih uspomena, na primjer samo 
seksualne i agresivne naravi, kako je mislio Freud. 

U podsvijesti se nalaze: 

- Iskustva i uspomene potisnute jer su traumatične i nepoželjne, kao neko skladište 
memorija. Npr. djevojčica postala mucavac nakon prometne nesreće, a da to i ne zna, ili nakon 
nekog drugog traumatskog događaja. 

- Psihičke energije još ne upotrijebljene od osobe, jer nije osoba svjesna da ih ima ili jer ih 
boji upotrijebiti ih jer još nisu zrele i prihvatljive za svijest. Tako mnoge energije ostaju 
neiskorištene i onda se okreću protiv same osobe, pretvaraju se u poteškoće. 

-Impulsi još potpuno ne integrirani, odnosno potisnuti jer stvaraju konflikte. Npr. osjećaji 
seksualne i agresivne naravi, osjećaj manje vrijednosti. 

-Motivacijske težnje, odnosno načini uobičajenog ponašanja, navike, koje su postale 
automatske, sjedište stilova života, tračnice po kojima krenu želje. Tu može biti prisutno 
egzibicionističko ponašanje, isticanje sebe. 

Gospodariti podsvjesnim ne znači samo poznavati uzroke traumatskog stanja, nego također i 
osloboditi veliki dio svojih želja, kreativnosti, spontanosti bez kojih bi život bio monoton. Doći u 
zdravi kontakt s podsvjesnim znači povećati stupanj slobode i kreativnosti. 

Podsvijest ima i svoje zakonitosti. Podsvijest ne priznaje zakon kontradikcije. Podsvjesni 
elementi iako međusobno kontradiktorni mogu stajati jedan uz drugi bez konflikta dok su samo u 
sferi podsvjesnog. Kontradiktorni elementi se ne poništavaju: bijelo i crno, ljubav i mržnja, 
poniznost i egzibicionizam mogu postojati a da se ne poništavaju međusobno. Napetost će nastati 
kad osoba živi svoju razinu svijesti koja je suprotna onoj podsvjesnoj. 

Posljedice ovoga zakona: 

- Objektivno značenje nekog čina ne odgovara nužno subjektivnom značenju koje mu 
pojedinac daje podsvjesno, npr. spolni čin bi trebao imati značenje međusobnog darivanja, a može 
biti upotrijebljen kao sredstvo za izražavanje agresivnosti i podsvjesne dominacije. 

- Ponašanje može izraziti istovremeno suprotne tendencije, npr. ulazak u brak može nastati 
iz iskrene želje da se međusobno pomažu i vole i u isto vrijeme može biti motivirano strahom 
nesigumošću, narcisoidnim traženjem sebe... 

- Jedno ponašanje koje je u sebi zdravo i zrelo može imati za pojedinca obrambeno značenje. 
Na primjer religiozno ponašanje da se obrani od neprihvatljivih poriva. Zato je veoma važno 
poznavati zašto činimo, a ne samo što činimo. 

Podsvjesno je izvan vremena. Podsvjesni elementi egzistiraju neovisno od vanjske 
stvarnosti. Ne postaju svjesni spontano s vremenom. Osoba može promijeniti mjesto, zanimanje, 
prijatelje, ali se neće zbog toga automatski promijeniti. 

Podsvjesno se ne obazire na stvarnost, ali silno utječe na nju. Ima svoju logiku drugačiju od 
one koju ima svijest. Podsvjesni osjećaj nesigurnosti uzrokuje osjećaj krivnje kojeg osoba (svijest) 
procjenjuje kao iracionalan (tj. nije opravdan djelima), pa ipak taj osjećaj krivnje i dalje ostaje 
djelotvoran. Podsvjesno utječe na svjesno, a teže obratno. 

Podsvjesno ima dinamičku snagu koja ga čuva. Odupire se introspekciji, zadržava u sebi ono 
što se nalazi u podsvijesti Vrlo je teško postati svjestan obrambenih mehanizama koje psiha 
upotrebljava u borbi protiv promjene i popravka osobnosti. Prema nekima podsvjesno se vodi 
principom užitka. U podsvijesti nema negacije, sumnje, nesigurnosti, energija koja pripada 
podsvjesnim idejama slobodno se kreće i može se slučajno spojiti s drugim idejama, kao u snu. 

Postavlja se pitanje kako se formira podsvijest? Ona se formira procesom neposrednog 
premještanja iz svijesti u podsvijest. Objekt potiskivanja mogu biti iskustva prošla, posebno 
traumatska, instinkti, temeljne potrebe, emocije... Instinkti posjeduju energiju. Objekt, memorija, 
aktivnost koja je na bilo koji način povezana s insti nk tom dobiva od njega energiju. Kao čavao koji 
se namagnetizira uz magnet. Potiskivanje je automatski nesvjesno. Potisnuto ostaje u podsvijesti 
jako snažno. Potisnuti materijal ne mijenja se u podsvijesti ostaje izoliran od vremena i ne ulazi u 
nonnalni krug restrukturacije i promjene. Afektivni naboj može se premještati sjedne stvari na 
drugu (transfer). Može se dogoditi daje jedna osoba potisnula neku potrebu a daje ipak motivirana 
od te potrebe. Na oblikovanje podsvijesti djeluje i proces progresivne sedimentacije: stvaranje 
navika koje postaju automatske i ukorjenjuju se u podsvijesti. 

Život nas ljudi je takva da se svi nađemo jako izazovnim situacijama. Općenito govoreći 
čovjek se nalazi u konfliktnoj situaciji kad ga nutarnje potrebe ili vanjski poticaji usmjeruju na neku 
aktivnost koja se ne može ostvariti bez zapreka i poteškoća. 

U normalnim prilikama prilagođenog ponašanja čovjek rješava konfliktnu situaciju 
uočavanjem značajnih momenata situacije i racionalnim ponašanjem koje se sastoji u aktivnom 
mijenjanju situacije ili u izmjeni ciljeva ili težnji. Ukoliko zapreka udovoljenju nekih potreba leži u 
prirodnoj ili društvenoj okolini, pojedinac može te zapreke zaobići, odnosno ukloniti predlažući 
izmjene i aktivnosti sudjelujući pri ostvarenju tih promjena. Ako do konflikta dolazi zbog 
neravnoteže između težnja i mogućnosti, koja je uvjetovana nekim ličnim nedostacima, onda 
rješenje može biti u izmjeni ciljeva ili smanjenju vlastite razine težnje Ako je poteškoća u sukobu 
kontradiktornih motiva, racionalno rješenje sastoji se u trijeznom vaganju vrijednosti tih motiva do 
konačne i brze odluke. 

Prilagođeni načini ponašanja u konfliktnim situacijama jesu: pojačani napor da se postigne 
cilj; promjena sredstava kojima se postiže cilj; zamjena ciljeva, tj. nalaženje alternativnog puta; 
rcdcliničija situacije. Karakteristika je prilagođenog ponašanja u konfliktnim situacijama da dovodi 
do uspješnog smanjenja nutarnje napetosti i do nekog zadovoljenja potrebe, a da pri tome pojedinac 
ne zapada u nove konfliktne situacijo jednakog ili još većeg intenziteta. 

Ako se čovjek duže vremena nalazi u nemogućnosti da zadovolji svoje osnovne potrebe ili 
se češće nalazi u situaciji da bira između za njega veoma značajnih a kontradiktornih motiva 
jednakog intenziteta, može nastupiti posebno stanje emocionalne napetosti, nemira i nezadovoljstva 
koje se zove frustracija. U stanju frustracije ljudsko je ponašanje obično loše prilagođeno, jer 
emocionalni momenti često imaju prevagu nad racionalnima. Zaobilazni načini koje u tom stanju 
čovjek redovito upotrebljava za zadovoljenje svojih potreba, mogu ga dovesti u nove konfliktne 
situacije. 

Među neprilagođenim načinima ponašanja u stanju frustracije naj tipičnija su: agresija, 
regresija, fiskacija i rezignacija. 

Agresija se očituje u izravnom napadu na izvor frustracije. U toru smislu, agresija je u stvari 
prilagođeno ponašanje. Agresija može imati različite fonne a sama agresija obično postoje štetna, 
jer ciljevi agresije nisu nužno u logičkoj vezi sa situacijom koja izaziva frustraciju. Dolazi do 
generalizacije agresije, proširuje se na mnoge objekte koji kad kad nemaju nikakve veze s 
frustracijom. Drugu opasnost predstavlja mogućnost premještanja agresije. Kad zbog bilo kojeg 
razloga osoba ne može izravno iskazati svoju agresiju prema izvoru frustracije, ona se prenosi na 
druge objekte. 

Regresija znači vraćanje na ranije oblike ponašanja koji su bili karakteristični za neki već 
prijeđeni stadij razvoja. Kod odraslih regresijo se obično javlja u vidu impulzivnosti i 
nekontroliranosti ponašanja. 

Fiksacija je ustrajanje u nekoj aktivnosti za koju je očigledno da nije prilagođena situaciji i 
ne dovodi do cilja. Rezignacija se očituje kao pasivan stav prema okolini. Zbog doživljaja 
neuspjeha i dojma da se potrebe nikako ne mogu zadovoljiti, može doći do značajnog gubitka 
samoinicijative. 

Treba kazati i par riječi o još jednoj psihičkoj realnosti koja je zajednička svim ljudima. 
Obrambeni mehanizmi ličnosti predstavljaju učenjem stečene načine kojim psiha čovjeka reagira na 
situacije koje uzrokuju zbrinutost, anksioznost, nesigurnost i krhkost vlastitog ja. 

Obrambeni mehani z mi su u funkciji zadržavanja ravnoteže u teškim situacijama za 
pojedinca. Služe i za obnoviti i zaštiti poštovanje samoga sebe koje je izloženo opasnosti zbog 
narušavanja idealnog Ja koji je čovjek usvojio. Isto tako služe za poništiti konfliktualne situacije 
kada izgleda pojedincu da ih ne može riješiti. Dakle ovi obrambeni mehanizmi su napori samo 
obrane psihe od svega što prijeti samo poštovanju. 

Svi ljudi koriste obrambene mehani z me jer nikome nije lako uvijek suočiti se mučnom i 
prijetećom stvarnošću. Obrambeni mehanizmi daju čovjeku osjećaj sigurnosti kako bi mogao proći 
kroz ove životne prilike i nedaće. Evo opisa dinamike nekih glavnih obrambenih mehanizama: 

- Kompenzacija - Zamjena ciljeva: teško ostvarljivi ciljevi se za mijenjaju za lakše ostvarive. 
Razlikujemo direktnu i indirektnu kompenzaciju. Direktna je ona kojom se nastoji postići uspjeha 
na istom području gdje je postignut neuspjeh. Indirektna nastoji postići uspjeha na drugom 
području. 

- Sublimacija - Motivi koji se ne mogu zadovoljiti ciljevima kojima prvobitno teže, 
zadovoljavaju se ostvarivanjem ciljeva koji su društveno cijenjeni. 

- Racionalizacija - Pronalaženje iskonstruiranih, u biti netočnih razloga umjesto pravih. U 
literaturi se razlikuju dvije vrste racionalizacije: tip "kiselo grožđe" javlja se kad netko ne uspije 
postići određeni cilj pa govori da on nije bio ni vrijedan napora; tip "slatki limun" javlja se ako je 
poduzeto ostvarenje važnog cilja, ah je postignut beznačajan rezultat, pa se vrijednost postignutog 
cilja uvećava. Racionalizacije u svakodnevnom životu i situacijama kod ljudi povezane su u sustav. 
Racionalizacija u blagom obliku ima pozitivne efekte, jer omogućava da se prijeđe kritična situacija 
i da se nastavi djelovanje. Ah ako racionalizacija postane dominantni način rješavanja frustracije, 
dolazi do adaptacije i čovjek gubi osjećaj za realnost. U psihologiji racionalizacija se ne smatra 
laganjem, laž je svjesno iskrivljavanje istine, a racionalizacija uglavnom nesvjesna reakcija. 

- Identifikacija - Općenito govoreći, za motive koje nismo mogli sami ostvariti tražimo i 
nalazimo zadovoljenje u ostvarenjima drugih. Proces identifikacije je proces nastojanja da se na 
neki način učini sebe što sličnijim nekom drugom. U djetinjstvu i mladosti ona je nonnalna 
razvojno pojava. U odrasloj dobi najčešći povod za identifikaciju su strahovi od neuspjeha. 
Zanimljiva je pojava identifikacije s agresorom: onaj koji je ugrožen nastoji se obraniti na toj način 
da poprima karakteristike agresora. 

- Projekcija - Mehanizam obrane u koji se drugim ljudima pripisuju impulsi i crte ličnosti 
koje posjeduje sama osoba, ah ih ne može prihvatiti. Projekcija je to jača što je čovjek manje 
svjestan svojih težnji. 

- Maštanje - Zadovoljavanje želja i motiva ne stvarnom aktivnošću, nego zamišljanjem 
ciljeva kao ostvarenih. Integritet ličnosti u mašti javlja se i onda kad on u stvarnosti ne postoji. Na 

taj način maštanje oslobađa osobu od osjećaja, nesigurnosti i ugroženosti. Ako je trajan oblik 
rješavanja frustracije, postaje opasna je udaljuje od stvarnosti. Umjerena mašta ima, međutim imaju 
pozitivan efekt na prilagođavanje jer čovjek može sam postaviti ciljeve koji će motivirati njegovo 
ponašanje. 

- Potiskivanje - Motivi, želje i doživljaji koji su ili neugodni ili u suprotnosti sa socijalnim 
normama, potiskuju se iz svijesti. Potiskivanje (represija) je više nego zaborav: materijali koji su 
bili potisnuti mogu se nanovo posvijestiti samo psihoterapijom ili hipnozom. 

- Regresija - vraćanje na načine reagiranja koji su bili karakteristični za neki raniji stadij 
razvoja. Pojam regresije jedan je od centralnih pojmova psihoanalize u vezi s dinamikom 
psihopatoloških procesa. Psihoanaliza nastoji prekinuti regresiju i vratiti bolesnika na njegovu dob i 
primjereni način ponašanja. 

- Povlačenje - napuštanje frustracijske situacije. To je najneadekvatniji obrambeni 
mehanizam, jer se povlačenjem ne rješava konflikt, već se produžuje. Može se generalizirati u 
neljubaznost kao osobinu reagiranja prema drugome, a u osobinu kod društvene plašljivosti kod 
neagresivne osobe. Poseban oblik povlačenja jest osamljenost. Javlja se kad je pojedinac izložen 
čestim i dubokim konfliktima i nikako ih ne može izbjeći. Drugi oblik izolacije je apatija. Javlja se 
nakon mnogih pokušaja da se riješi konflikt. Dijete koje roditelji prisiljavaju da ide u školu, može 
upasti u apatiju; u braku bez ljubavi dolazi do apatije. 

- Reakciona fonnacija Ponašanje koje je u direktnoj suprotnosti s onim kakvo bi se 
očekivalo da će potreba uzrokovati. Na primjer neprijateljstvo se pretvara u upadljivu simpatiju. 

- Inzulacija -Iskrivljivanje realnih činjenica; stanje u kojem postoji podijeljenost pojedinih 
mentalnih sadržaja, izolacija jednog dijela svijesti od drugog, na primjer spoznajnog od 
emocionalnog ili na primjer pojedinac se žestoko opire maltretiranju životinja, a istovremeno 
maltretira druge ljude. 

Svi obrambeni mehanizmi imaju nekoliko zajedničkih crta: karakteristični su za sve ljude; 
štetni su samo kad su pretjerani; javljaju se spontano, automatski smanjuju tjeskobu a povećavaju 
samopoštovanje. Dok se javljaju samo povremeno, pomažu prilagodbi ličnosti na taj način što 
sprečavaju depresiju i daju vremena da se pripremi na realističnije snalaženje u budućoj frustraciji. 

Razmisli! Od gore navedenih podataka koji mi se čini poticajnim u ovome trenutku u mom 
životu? Da li mi ova psihološka razmišljanja pomažu u spoznaji nekih karakteristika samoga sebe? 
Postavljam li svjesne blokade u nastojanju oko spoznavanja samoga sebe? 

4.7.1. Napor za ostvariti normalnu psihičku ličnost 

Što se tiče mentalnog zdravlja u normalne osobe spadaju one koje bez većih poteškoća 
dobro funkcioniraju u svom osobnom životu i u međuljudskim odnosima. Sretne se u svom radu i 
konstruktivno komuniciraju u društvu. Treba odmah nadodati daje i ovaj pojam, normalna osoba, je 
relativan, jer praktički, nema potpuno normalne osobe, koja ne bi nikada imala nikakvih poteškoća 
u svom osobnom ili društvenom životu. 

Zrela normalna osobnost - skladno integrira i ujedinjuje sve razine svoje osobnosti. To je 
osoba koja djeluje slobodno i odgovorno, ne ravna se po prisilama svojih nagona, nego ih drži pod 
kontrolom, ne potiskuje emocije, nego ih kontrolirano izražava, u odlučivanju i vladanju usmjerava 
je duhovna razina. 

Bolest zahvaća u trenutku kad je čovjek slab i ima manje otpornosti. Nepogodne osobine za 
pozitivno nutarnje ozračje duše su: svaka potresenost i rasklimanost cjeline, unutarnji rascjepi i 
preveliki raskorak između onoga što osoba želi i što može postići, plašljivost, kronični strah, opće 
neraspoloženje, premalo životne radosti i zadovoljstva, nutarnji dugotrajni konflikti, osamljenost, 
nutarnja izolacija, slaba komunikacija s drugima. 

Pogodne ili poželjne osobine za pozitivno nutarnje ozračje su: duhovna snaga, nutarnja 
čvrstoća, odlučna volja, spremnost na žrtvu, jaka vjera, spremnost na služenje iz ljubavi, mir, 

opuštenost. Mogu doći razne uznemirenosti, ali ako je u dubinama duše mir, osoba će brzo 
prevladati svoje probleme i osmisliti svoj život. 

Dobro duševno zdravije ima ona osoba koja dobro poznaje, prihvaća i voli sebe ispravno, a 
ne narcistički, ima primjerena društveno ponašanje: nije agresivna prema drugima i ne bježi od 
ljudi. Ne pati od većih tjeskoba, osjećaja krivnje i konflikata unutar vlastite psihe. Ne bježi od 
patnje i svakodnevnih križeva, nego svojom vjerom osmišljava patnju i raste kroz krize. Zna i hoće 
nesebično ljubiti druge, spremanje služiti drugima. Ima osjećaj samopouzdanja, samokontrole, 
disciplinirano radi i uživa u svome radu. Rad joj ne služi kao obramben mehanizam, nego kao 
sredstvo kojim izgrađuje sebe i svijet. Ima uzvišene ideale i razumne ciljeve koje može svojim 
radom i sposobnostima postići. Ne živi u iluzijama. Ima integriranu ličnost: sve dimenzije osobnosti 
djeluju skladno i dopuštaju da ih usmjerava duhovna razina osobnosti preko glasa savjesti. Zna i 
hoće učiti na vlastitim pogreškama i rado prima dobronamjerne savjete i kritike. Nije tvrdoglava u 
svojim stavovima, nego se zna zdravo prilagoditi novim uvjetima ne žrtvujući pritom svoje temeljne 
vrijednosti i ideale. Ima povjerenja u Boga i ljude te nikad ne gubi nadu u bolju budućnost. 

A što čovjeka čini duševno bolesnim? Otcijepljeni kompleksi u osobi: konfliktni doživljaji, 
nabijeni negativnim osjećajima i agresivnošću, većinom nesvjesni koji su potisnuti u podsvijest jer 
su izazivah previše tjeskobe. Šok, neočekivani stres izazvan snažnim doživljajima. Npr. 
neočekivana smrt drage osobe. 

Opća stagnacija ili posustalost: prestanak dinamike donosi bolest i smrt. Stanje stagnacije u 
kojoj se ništa ne događa ili se ima osjećaj da se ništa ne može promijeniti stvara po općem 
shvaćanju psihopatologije najplodnije tlo svakoj vrsti oboljenja. 

Frustracija koja prelazi stupanj podnosivosti: frustracija je sve ono što čovjeku smeta, što 
mu izaziva tjeskobu, a on to ne može promijeniti. To su često neispunjenje želje, sklonosti, 
očekivanja, interesi, razne potrebe koje se ne mogu ili ne smiju zadovoljiti. Do frustracija dovode 
konflikti, sukobi nepomirljivih tendencija. Mogu biti konflikt dvostrukog privlačenja; konflikt 
dvostrukog odbijanja; konflikt istovremenog privlačenja i odbijanja. 

Primjereno, zrelo ponašanje u takvim situacijama: pojačati napor da se pronađe pravo 
rješenje; promijeniti sredstva do cilja; redefinirati čitavu situaciju: zamijeniti ciljeve. 

Nutarnja napetost i strah: takva stanja koče, obeshrabruju i smanjuju snage i sposobnosti 
osobe u vršenju životnih dužnosti i uloga. Uzrok duševnih patnji može doći izvana, tzv. indukcijom: 
neke duševne smetnje mogu biti usvojene od osoba s kojima zajedno živimo na primjer depresija. 

Psihoterapeut i svećenik trebaju pomoći neurotiku da uvidi svoju zabludu, da izađe iz sebe, 
iz svog egoizma, da počne živjeti u istini i prihvaćanju stvarnosti, a ne da se ljuti na stvarnost stoje 
takva, a ne onakva kakvu bije on želio. Najbolja prevencija i terapija neuroza je živa vjera i 
nesebična ljubav. Psihoterapija ima za cilj duševno zdravlje, oslobađanje od psihičkih smetnji, 
zablude, prisile, histerije, depresije itd.). 

Religija ima za prvotni cilj duševno spasenje, tj. izmirenje s Bogom, sudjelovanje u 
božanskom životu, učvršćenje u vječnom. Međutim, u oba slučaja postoji isprepletana povezanost 
između religije i duševnog liječenja, kao i između psihoterapije i duševnog spasenja. Sekundarni 
učinak psihoterapije, ono što slijedi kao posljedica je produbljenje vjere i oslobađanje od nekih 
patoloških opterećenja. Sekundarni učinak religije je višestruko ozdravljenje bolesnika. 

Čovjekova je životna situacija u svijetu takva da je praktički nemoguće ostvariti savršenu 
ličnost. 168 Sam u sebi svijet je nesavršen i prepun raznih napetosti te svi rastemo u ne-idealnim 
uvjetima. Kao posljedica toga svi imamo neke poremećaje, nedovršene psihičke strukture, 
neostvarene mogućnosti i neiskorištene sposobnosti. Psihologija te poremećaje naziva 
psihopatologijom svagdanjega života. To su poremećaji koji su, doduše neugodni, ali ipak ne 
onemogućuju u potpunosti čovjekovu prilagodbu okolini i obavljanje staleških dužnosti. Ipak, ti su 
poremećaji zapreka na putu prema punijem životu prema potpunu ostvarenju sebe, osobito u 
duhovnom životu. A u svagdašnjemu životu, u obitelji, na radnom mjestu, u užoj zajednici ti 


168 Ovo poglavlje je parafrazirano od Sznetmatoni, nav.dj. 214, i Bezić 223. 

poremećaji uzrokuju mnoge nepotrebne konflikte. Vjerujemo da bi se mnogi problemi mogli 
spriječiti već poznavanjem tih poremećaja. 

Kad govorimo o ovim stvarima iskrsavaju tri poteškoće. Najprije nije uvijek očit prijelaz 
između nonnalnoga i abnormalnoga. Mnogo puta nismo ni za sebe ni za drugoga sigurni da se 
nalazimo u granicama normale. Kako ljudi sve više podliježu duševnim bolestima, i te granice sve 
više blijede, katkada i nestaju. Granični tipovi veoma su česti. Postoji tendencija da bolesno stanje 
postane nonnalno stanje. Zatim mnoge psihičke anomalije se međusobno isprepliću, nije ih lako 
razlučiti. 

Nastaju čudne komplikacije. Konačno, postoji i poteškoća znanstvene naravi. Do danas nam 
psiholozi i psihijatri još nisu dali jedinstvenu nauku i tenninologiju o duševnim anomalijama. 
Odatle nesigurnost kako dijagnoze tako i terapije. 

Sigurno znamo da sve duševne anomalije imaju samo naravne uzroke, koji se daju klinički 
ustanoviti. Kršćanska askeza niti je plod kakve anomalije niti rađa anomalijama. 

A može li vjernik koji ima psihičkih anomalija postati krepostan i svet čovjek? Može, 
ukoliko nije potpuno abnonnalan i ako je u stanju da se služi svojim razumom i voljom. 

Milost se ne gubi fizičkim nedostatkom, već samo moralnim. Pravednik ostaje u ljubavi 
Božjoj i nakon što je izgubio normalu. Ako je pogođen nekom posebnom anomalijom, u njezinoj 
domeni je duhovno paraliziran, ali izvan njena domašaja može se vladati nonnalno. Ako je pak 
pogođen nekom općom anomalijom koja dozvoljava trenutke prisebnosti u kojima je bolesnik 
sposoban da ljubi, može napredovati i postizati ćudorednu svetost. Ukratko: tko je sposoban, 

i ukoliko je sposoban, za razumne, voljne, slobodne, moralne i nadnaravno zaslužne čine, sposoban 
je i za duhovni život, to jest svetost. 

Za ljude koji imaju psihičke anomalije vrijede ista pravila i sredstva posvećenja - uz 
pametnu i razboritu primjenu, kao i za normalne. Kako tjelesne bolesti tako i duševne mogu biti križ 
i kušnja, sredstvo nadonkade i otkupljenja, prigoda za rast u zaslugama. Psiho patološke bolesti, 
makar imale imaginarne uzroke, nisu ništa manje subjektivno realne, dakle zaslužne. Bolesnik se 
može posvetiti ne samo usprkos njima nego čak i pomoću njih. 

Razmisli! Jesam li svjestan ograničenosti svoje osobe? Živim li to na evanđeoski način 
prikazujuče svoje slabosti Bogu ljubavi u povjerenju da me usprkos svega vodi putem duhovnoga 
rasta ? 


4.7.2. Psihičke anomalije, poremećaji i poteškoće 

Psihoze 

Psiholozi i psihijatri uglavnom dijele duševne anomalije na dvije velike grupe: psihoze i 
neuroze. Psihoze su duševne bolesti u pravom smislu riječi. 

Psihoza je opći naziv za najteža psihička oboljenja kod kojih je patološki proces zahvatio 
cijelu ličnost. Psihotičar nije u stanju da o svojim problemima kritički prosuđuje. Njegova je psiha 
jako oboljela i vrlo teško se oporavlja i, praktički, nikad vise ne uspijeva dostići najviše nivoe 
psihičkog života. Psihotičar gubi kontakt s realnošću, živi u svojim iluzijama, misleći da živi u 
stvarnosti. Psihotični poremećaji mogu biti izazvani organskim povredama mozga, a mogu biti i 
psihogenog porijekla, tzv. fu nk cionalne psihoze. Razlikuju se četiri vrste psihotičnih poremećaja: 1) 
shizofrenija, 2) afektivna psihoza (involutivna melankolija, manično-depresivna psihoza), 3) 
paranoidna stanja i 4) psihotična depresivna reakcija. 

Glavna oznaka psihoza je da zamračuju svijest, potpuno ili djelomično a nastaju obično 
uslijed organskih poremećaja ili naslijeđenih opterećenja. Psihozom se gubi ili deformira ispravan 
odnos između bolesne osobe i realnosti, okoline, svijeta. One također paraliziraju volju, a čuvstva 
rasplamsavaju do paroxizma ili sasvim gase. Psihoze mogu biti shizoidne, hipotimne, hipertimne, 
cikloidne, epileptoidne, i opsesivne naravi. Psihoze proizvode teške poremećaje u našem opažanju, 
predočavanju, pamćenju, mišljenju, rasuđivanju, zaključivanju, osjećanju, htijenju, govoru i radu. 

Najpoznatiji oblici psihoza su: idiotizam (somatogeno bezumlje), oligofrenija (moždana 
zakržljalost), shizofrenija (rascjep svijesti), ludilo (dementia precox et senilis), delirij (bunilo), 
manije (preuzbudljivost), depresije (apatija, melankolija), abulija (bolest volje), moralno ludilo 
("moral insanity", moralna bešćutnost, degenerici), paranoja (bolesna egzaltacija, umišljaj 
proganjanja), halucinacije (utvara-nja) i razne seksualne perverzije. 

Blaži oblik psihoze je psihastenija. Ona predstavlja lakše odstupanje od normale. Kod nje 
nema pravog pomračenja svijesti. Bolesnici zadržavaju svoju razumnost, svjesni su svoje bolesti, 
žele se izliječiti, ali im to ne uspijeva. Najviše je pogođena voljna i čuvstvena strana psihe. Uzroci 
su većinom psihogeni. Evo najobičnijih psihastenija: afazija (poteškoće govora), agnozija 
(zaboravljanje), hipohondrija (sjeta), megalomanija (umišljena veličina), mitomanija (izmišljanje), 
fiksne ideje (jedna jedina misao ovlada dušom), kompleksi (nutarnji neriješeni problemi), fanatizam 
(ideološka zagriženost), involucija (proces starenja) itd. Psihoze onemogućuju duhovni život, a 
psihastenije ga jako otežavaju. 

Naglasiti ćemo jednu od psihoza koja se može češće susresti u vjerskim krugovima. 
Halucinacija je psihoza priviđenja. Bolesnik vidi i čuje ono što postoji samo u njegovoj bolesnoj 
mašti. Njegova osjetila rade "naprazno". Imaju senzaciju osjeta, čiji predmet i uzročnik ne postoji. 
Uvjereni su da njihova priviđenja odgovaraju zbilji. Svoje iluzije, utvare i "viđenja" oduševljeno 
serviraju drugima. Nekada "vide i čuju" neki određeni "predmet" (lik, glas, slika), a nekada nešto 
nejasno (šum, obris, miris, dodir). Koji put "ono" zapažaju samo jednim sjetilom ili pak s više njih. 
Viđenje može trajati duže ili kraće vrijeme, ali vizionarstvo je trajna sklonost, bolesno stanje, 
psihoza. Koliko puta smo sretali osobe koje su "vidjele" Isusa i Gospu, "razgovarale" sa svecima i 
"čule tajne glasove"? I koliko puta su dobivene "poruke" bile "važne", čak i sudbonosne za Crkvu i 
čitavo čovječanstvo? I koju li smo svetu srdžbu izazvali kad im nismo vjerovali? Ovi dragi 
siromašni bolesnici nisu uvijek neuki i obični mali ljudi. To mogu biti i poznati velikani. 

Kad jako sugestivne osobe naiđu na sugestibilnu publiku, one joj mogu nametnuti svoje 
umišljene vizije, pa onda nastaju tzv. kolektivne halucinacije. Dobro su nam poznate iz povijesti. 
Veoma su pogibeljne za pravi religiozni osjećaj i duhovni život uopće. 

Neuroze 

Neuroza ili kako to suvremena psihijatrija naziva - neurotični poremećaji je najčešći oblik 
poremećaja ličnosti bez poznatog organskog uzroka ili disfunkcije, poznata i pod nazivom 
psihoneuroza. Neurotičar je osoba koja trpi od potisnutih nesvjesnih konflikata koji uzrokuju 
anksioznost i prisiljavaju osobu da upotrebljava obrambene mehanizme kojima umanjuje nutarnju 
tjeskobu, a cijena kojom to plaća jest više ili manje iskrivljavanje stvarnosti. Kod neurotičara ne 
dolazi do gubitka kontakta s realnošću, niti do većih odstupanja od društvenih normi. Inače sam 
neurotičar se osjeća neugodno, pun je straha, tjeskobe i nemira. Neurotičar je, načelno, svjestan 
patološke prirode svoga stanja, to znači daje neuroza ograničen poremećaj koji zahvaća samo dio 
psihe. 

U svakoj je neurozi neki nedostatak stvarnosti, do kojeg dolazi zbog potiskivanja važnih 
problema ili zbog jednostranosti u životu. Dio stvarnosti koji je trebalo proživjeti (često patnja) 
gurnut je u podsvijest. Duša ima moć da se zaštiti od patnje tako daje privremeno potisne u 
podsvijest. Osim toga, moguće je daje zbog nekih razloga preskočena jedna faza razvitka duševnih 
funkcija i tako biva nešto od realnosti odsječeno i potisnuto u podsvijest gdje ne umire, nego što 
više ojača i postaje prisilno. 

Tako dolazi do disocijacije svjesnog i podsvjesnog, koja radi prisilne kompenzacijske 
dinamike podsvjesnog vodi u duševnu razdvojenost, proturječne postupke i neshvatljive stavove i 
preokrete (brojni slučajevi zagonetnosti ljudske psihe opisani su u raznim crnim kronikama). 

Disocijaciju ličnosti ne treba miješati s plodnom širinom napona raznolikih i protivnih 
osjećaja i kreativnih sila u čovjeku. Neurotična disocijacija znači sad autonomiju jedne grupe 
psihičkih sila, a sad prodor i prisilu suprotnih. Kod religiozne neurotičnosti to često izgleda kao 

prisilni osjećaj mržnje na Boga iz podsvijesti, uz svjesno nastojanje oko ljubavi prema Bogu. Kao 
daje u samoj osobnoj Božjoj slici neka nespojiva dvoznačnost. 

Neurozom nazivamo abnormalnu reakciju na nonnalne podražaje. Svijest bolesnika ostaje 
zdrava, ali njegov odnos prema svijetu postaje nezdrav. Pravilna komunikacija na relaciji ja - svijet 
poremećena je. Procesom potiskivanja više je naglašen potsvijesni život. Neuroza je kao neko 
neprobavljeno iskustvo. Uzroci su joj više vanjski (neadaptacija okolini) nego nutarnji. Nekada seje 
krivilo jedino živce zbog loše veze subjekt-objekt. 

Najčešći uzroci što vode do neuroza jesu: sukobi u obitelji, društvu, školi, zvanju, odgojne 
pogreške, napeta atmosfera, traume, razočaranja, neuspjesi, neshvaćanja, strah od rada i 
odgovornosti, iscrpljenost, stambene i radne neprilike, ratna stradanja, šokovi, stresovi, frustracije i 
si. Najčešća oznaka svih vrsta neuroza jesu stanja tjeskobe i nelagodnosti. To je kao neko 
upozorenje, neki alarm da s našom psihom nešto nije u redu. Kad se bolesnik ne osjeća doraslim 
svojim zadacima, onda si traži spas bijegom u bolest . Neuroze obično počinju već u djetinjstvu, a 
najviše se očituju u mladenačkim i zrelijim godinama. 

Najraširenije neuroze su: skrupuloznost (o kojoj smo već govorili), fobije (tjeskobe, 
bezrazložni strah), opsesije (prisilne misli, slike i predodžbe), kompulzija (prisilni čini), pedantnost 
(sitničavost), histerija (mušičavost) i razne profesionalne neuroze. 

Neurastenija je blaži i neodređeni oblik neuroze. Nema nikakve organske promjene i obično 
je bolesnik nije ni svjestan. Očituje se najviše u stalnom zamoru i živčanoj iscrpljenosti. Simptomi 
su joj: nesanica (ukoliko pacijent spava, san mu ne donosi okrepe, ujutro se osjeća umornijim nego 
navečer), uporna glavobolja, rastresenost, zaboravnost, nesposobnost koncentracije, osjetljivost, 
razdražljivost, slab apetit, loša probava itd. 

Neurastenik ne voli društvo, rado samuje, osjeća neko nutarnje nezadovoljstvo. On iskreno 
teži savršenstvu kod sebe i drugoga. Neuroze su samo smetnje, ali nikako zapreke svetosti. Izrazito 
jake neuroze, osobito kad je bolesnik prepušten sam sebi ili živi u neprikladnoj okolini, mogu 
dovesti do teških psihopatija. Iako imaju poteškoća, neurastenici su podatni duhovnom 
usavršavanju, osim ako nisu stekli krivo uvjerenje da njihova "nervoza', opravdava sve ekscese i 
oslobađa ih od asketskih nastojanja. 

Histerija 

Histerija je dosta raširena neuroza. Glavni simptomi histerije su sumračna stanja, 
emocionalni ispadi praćeni plače i vrištanjem, ali uvijek uz prisustvo publike, poremećaji u funkciji 
osjetnih organa, kao sljepoća, gluhoća, oduzetost, poremećaji koordinacije. Histerične reakcije se 
svrstavaju u u disocij ativnu neurozu ili poremećaj. 

Osobe koje će kasnije razviti histerične reakcije, još u djetinjstvu su trpjele od usporenosti u 
razvoju, tj. dulje su se zadržavale na onim dječjim navikama koje su, prema uzrastu, već morale biti 
nadiđene, kao npr. produljeni dječji prkos i slično. U pubertetu, fizičko i psihičko odvajanje od 
roditelja je nepotpuno i zakasnjelo. Prva zaljubljivanja su jako dramatična i često zakasnjela. 

Histerični karakter "kao nosilac histerične neuroze izražava niz poznatih karakteristika koje 
rijetko kada nedostaju: ovakvi ljudi uvijek sebe postavljaju u centar zbivanja, nerealno procjenjuju 
svoje moći i sposobnosti, uvijek vise traže od drugih nego što mogu i treba da dobiju, pri tome sami 
malo daju od sebe, pa izražavaju izrazitu sebičnost; uvijek im je potrebno divljenje drugih, katkad 
se ponašaju i odijevaju luckasto, u stvari infantilno i pretenciozno. U osnovi ovakvog karaktera 
nalazi se osjećanje nesigurnosti, nevjerovanja sebi, kao i nesposobnost da se dublje dožive životne 
radosti i nevolje. 

Zbog svoje emotivne nezrelosti ovakvi neurotičari ne mogu da se vežu ni uz koga dublje i 
duže, ovo isto se odnosi na nemoć vezivanja uz neku ideju. Mogu postati neprijatno agresivni ili 
neosjetljivo hladni kad im se ne udovolji željama. Često su spremni da i tjelesno reagiraju 
histeričnim simptomima, u cilju ostvarivanja svojih želja. U nekim slučajevima i pokušaj 
samoubojstva je način da se ostvari željeni cilj. 

Histerija je egocentrična reakcija na emotivno-imaginamoj bazi. Inteligencija mu je 
netaknuta, ali smisao za realnost i istinu pokvarena. Mašta histerika je hipertro(irana. Volja je 
doduše željna dobra, ali preslaba za samoodricanje i ustrajnost. Htjela bi naime postizati uspjehe 
putem "kratkog spoja". Po svom temperamentu je histerik impulzivan, rob svoje čuvstvenosti, stoga 
i mušičav. Život mu je san, a snovi život. 

Uvijek misli na sebe i hoće da bude centar pažnje. Ako mu to ne uspijeva realnim vrlinama, 
utječe se svojoj i tuđoj imaginaciji, jer su mu voljno kritičke sposobnosti slabe. Počne sugestijom i 
varanjem drugoga, a svrši autosugestijom i varanjem sama sebe. Umišlja, izmišlja, glumi, pravi 
scene, pretjerava, hoće da frapira. Pod svaku cijenu traži sućut i pažnju, pa eksibicionira bolestima 
i napadajima. Histerik posjeduje sposobnost pretvaranja duševnih bolova u tjelesne simptome, (tzv. 
konverzioni simptomi). Tako on može doživljavati hipersensibilna i anestetična stanja, napadaje 
plača i smijeha, grčeve, vaskulame mrlje, izljeve i čireve, oštru glavobolju, drhtanje, kljenut, 
poremećaje vida, sluha i govora. No svi ti ispadi se događaju uvijek pred svjedocima, gledaocima, 
publikom. Histerik želi biti uvažen i priznat, hoće da bude netko ili nešto i stoga mu i treba maska 
ili kri nk a koju gradi. Ne smijenio zaključiti da su histerici neki varalice i simulanti, oni su bolesnici. 

Traume 

Trauma etimološki dolazi iz grčkog jezika i znači povreda. 169 Uzroci psiho traumatskih 
događaja jesu bolna i zastrašujuća iskustva koja nadmašuju sposobnost osobe da se s njima 
adekvatno bori i da ih nadvlada. Psiho trauma na razne načine opterećuje mnoge ljude i tako 
ugrožava mentalno zdravlje društva. 

Traumatski doživljaj označavaju se neki teški događaji koje je čovjek proživio kao što su 
ratna iskustva, progonstvo, mučenje, teške prometne nezgode i slično. Psiho trauma označava 
psihičku povredu ili ranu. Nakon proživljenih traumatskih doživljaja se većina ljudi osjeća tjelesno 
ili duševno povrijeđenim. 

Psihološka trauma odnosi se na ekstremni stres koji tijekom preživljavanja stresnog 
događaja preplavljuje sposobnosti pojedinca da se nosi s njima. U biti o trauma je vezana uz 
pojedinačnu sposobnost integriranja emocionalnog iskustava, osjećajem ugroženosti života, straha 
od gubitka kontrole, te se pojedinac osjeća emocionalno, spoznajno i tjelesno preplavljen. 

Psiho trauma je traumatski podražaj takve intenzivnosti da mu adaptacijski mehanizmi 
osobnosti nisu dorasli te uzrokuje bolesne simptome. Riječ je, dakle, o visoko stresnim događajima 
kojima se psihološki obrambeni mehani z mi nisu mogli uspješno suprotstavi i brzo ih nadvladati ili 
zrelo integrirati u cjelinu ličnosti. 170 

U većini slučajeva ti su zastrašujući događaji potisnuti u podsvijest i tamo, slikovito rečeno, 
zamrznuti, odakle poslije na različite načine ugrožavaju duševno, a i tjelesno zdravlje osobe. 
Slikovitu, ali stvarnu definiciju psiho traume kao "užasa koji je zamrznut u pamćenju", dao je jedan 
veteran vijetnamskog rata, 24 godine nakon što je preživio užasnu epizodu. "Nikako ne mogu iz 
misli izbrisati te uspomene! Slike me preplavljuju, žive i prepune pojedinosti, a pokreću ih i 
najbezazlenije sitnice, poput treska vrata..". 

Stanje pobuđenosti u psiho traumi je stanje stalnog iščekivanja opasnosti. Tu ubrajamo 
razdražljivost, reakcije trzanja čiji je intenzitet nesrazmjeran povodu, smetnje sna psihosomatske 
smetnje, eksplozivno i impulzivno ponašanje. Ovi simptomi kao da daju sliku osobe stalno spremne 
za borbu ili bijeg. 

Trajna pobuđenost simpatičkog nervnog sustava dovodi do neprilagođenosti osobe na 
situacije koje više ne sadrže opasnost. Pacijent pokazuje simptome generalizirane anksioznosti i 
specifičnih strahova. Simptomi nametanja predstavljaju stalno i ponavljano od slikavanje 
traumatske situacije. Traumatski događaj se stalno nameće u obliku noćnih mora u snu i nekih 
fenomena u budnom stanju, kao da se vrijeme zaustavilo u vrijeme traume. 


169 Brojni su priručnici u kojima možemo pronaći osnovne informacije o ovim danas tako raširenim i sudiranim 
temama, mi ukazujemo na R. W.Roukema, I disturbi mnetali, natura, sintomi e terapie, Edizione Plus, Piša, 2006. 

170 M.Nikić, Očima psihologa teologa, Zagreb 2011, str. 233-235. 

Prividno bezazleni povodi, koji su bili sastavni dio traumatskog događaja (zvuk, miris, 
predmet sa nekim karakterističnim detaljem, riječ...) imaju moć da potaknu „lanac sjećanja“ na 
traumatski događaj. Sjećanja su neobično živa i praćena intenzivnim emocijama. Ovi povodi se 
označavaju kao traumatski okidači. 

Na poseban način treba naglasiti negativan utjecaj psiho trauma nastalih u djetinjstvu. Velik 
broj psihičkih trauma ili rana događaju se u ranom djetinjstvu. Dijete u prve tri do četiri godine 
života u potpunosti ovisi o onima koji se brinu za njega. To bi trebali, prije svega, biti roditelji, 
odnosno najbliža rodbina. U tom razdoblju dijete sve doživljava afektivno, jer se njegova 
intelektualna sposobnost počinje aktivirati kasnije. Drugim riječima, dijete sve proživljava i 
prosuđuje na temelju svojega subjektivnog doživljaja i po kriteriju ugode i neugode. Ako se u 
nečijem društvu osjeća lijepo, dijete zaključuje da ga vole, ako mu je neugodno, zaključuje da ga ne 
vole i ne prihvaćaju. 

Najteže i najbolnije psiho traume jesu one što nam nanose oni koji bi nas trebali najviše 
voljeti. Najdublje psihičke povrede djeca mogu dobiti od vlastitih roditelja. Posebno su bolna 
iskustva ponavljajuće i namjerno izazivajuće traume i to od bliskih osoba od kojih se očekuje 
podrška, njega, ljubav i pružanje zaštite. Žrtve tada imaju iskustvo gubitka ljubavi, narušenost 
osjećaja kontrole, sigurnosti i povjerenja, a preplavljene su doživljajima žalosti, užasa, ljutnje, 
bijesa i gađenja. 

U manjoj mjeri psiho traume koje doživljavaju djeca u svojemu ranom djetinjstvu 
uzrokovane su hladnim i bezosjećajnim odnosom roditelja prema svojoj djeci. Otac, a napose majka 
koja ne zna ili ne želi pokazati afektivnu ljubav prema svojem djetetu, ostavlja na njegovoj psihi 
bolnu ranu koju će to dijete nositi čitav život. Roditelji mogu na razne načine nanositi psihičke 
povrede svojoj djeci. Neki to čine na pasivan način tako da zanemare svoju djecu, ne brinu se za 
njih, nemaju vremena za njih, prepuštaju ih ulici, televiziji, negativnom utjecaju vršnjaka i si. 

Roditelji mogu svoju djecu psihički povrijediti i ne samo verbalnim nego i neverbalnim 
porukama. To su razne geste nestrpljivosti i agresivnosti roditelja. Živčani sustav djeteta i njegova 
afektivna memorija registriraju svako zapostavljanje i uskraćivanje ljubavi i temeljnoga 
prihvaćanja. 

Afektivna hladnoća koju neki roditelji imaju prema svojoj djeci opasnija je od neke fizičke 
kazne jer više povređuje psihu i uvjerava to mlado psihički krhko biće kako ništa ne vrijedi kad ga 
ne vole oni koji bi ga trebali najviše voljeti. Drugi oblik nanošenja duševnih rana događa se 
prestrogim odgojem i rigoroznim kažnjavanjem za svaki prekršaj. Ima slučajeva kad majka svojom 
pretjeranom patološkom brigom "guši" dijete i ne da mu da psihički odraste i postane samostalna 
osoba. Duboku nutarnju pobunu koju dijete osjeća prema takvoj majci, najčešće ne smije izraziti 
prema vani, nego je potisne u podsvijest gdje se počnu stvarati bolesni psihički procesi. 

Izrazito teške psiho traume nanose oni roditelji koji svoju djecu nastoje seksualno 
zloupotrebljavati. Zbog straha i delikatnosti stvari, većina slučajeva seksualne zloporabe roditelja 
ostaje neotkrivena javnosti. No, psiho traume ostale u dušama zloupotrijebljene djece godinama 
iznutra nagrizaju njihovu psihu i ne daju im mira, tražeći često i patološka razjašnjenja tjeskobne 
napetosti koju su uzrokovale. 

Sve psiho traume se najčešće događaju protiv naše volje, a moguće je da ih katkad i sami 
izazovemo. Društvo u kojem živimo onoliko je zdravo koliko ima više zdravih ljudi, a manje 
traumatiziranih osoba. 

Psiho traumatiziranim osobama trebaju pomoći socijalne, zdravstvene, kulturne, ali također i 
vjerske strukture i organizacije. Svima je stalo do toga da imamo zdravo društvo i da se u njemu 
dobro osjećamo i razvijamo svoje kreativne sposobnosti. 

Stres 

Stres je način emocionalnih i fizičkih reakcija koje prati osobni osjećaj napetosti, 
preopterećenosti i ugroženosti koje nastaju kao reakcija na određene mučne ili bolne događaje kao 

što su neuspjeh, smrt bliskog člana obitelji, razvod, uhićenje, bolest, gubitak radnog mjesta, 
trudnoća, smanjenje prihoda, bračni spor, obiteljske svađe i tako dalje. 

Ovi događaji takvog su intenziteta da osjećamo kao da više ne možemo izdržati, događaji su 
takvi da ne možemo ili mislimo da ne možemo kontrolirati i izdržati sve zahtjevnosti koje stavljaju 
pred nas. Stresni događaj je iskustvo koje osoba procjenjuje kao ugrožavajuće ili potencijalno 
opasno za nešto što je njoj važno, odnosno kao događaj za koji smatra da može izmijeniti tok 
njenog života. Stres je nutarnje psihičko stanje koje predstavlja reakciju na stresni događaj. 

Određena razina stresa uvijek je prisutna. Gotovo gaje nemoguće potpuno izbjeći, pogotovo 
u današnjem načinu života. Ipak, ako trajanje i količina stresa izmaknu kontroli i postanu 
prekomjerni, to može ozbiljno ugroziti zdravlje i narušiti kvalitetu života. Primjera takvih situacija 
nabijenih stresom u današnjem životu ima mnogo, od zaposlenih roditelja koji rade puno radno 
vrijeme kako bi mogli podignuti djecu, a istovremeno brinu o starim i nemoćnim roditeljima, do 
preopterećenosti poslom i radnom satnicom koja nerijetko prelazi 10 ili 12 sati ili pak otkaza i 
frustrirajuće potrage za novim poslom. 

Govoreći o stresnim događajima, najčešće mislimo na one neugodne i bolne, no stres ne 
mora uvijek značiti nešto negativno: i neki pozitivni i sretni događaji i promjene nabolje u životu, 
poput vjenčanja, rođenja djeteta ili selidbe u novi dom, također mogu biti stres za organizam. 

Stres obično ima svoje stanje akutnog stresa za koje karakterističan je doživljaj emocionalne 
patnje. Osoba je svjesna svojih preopterećenosti, nervoza, uznemirenosti, žalosti, potištenosti, 
srdžbe prema situaciji sebi i drugima.. .i sve se to negativno odražava na kvalitetu njenog života. 

Redovito nakon što potencijalno akutna i uznemirujuća situacija prođe, sve se funkcije 
vraćaju u normalu ako stres ne prerasta u kronični. Kad je riječ o kroničnom stresu, organizam je 
neprekidno u takvom "izvanrednom" stanju, što s vremenom može vrlo ozbiljno narušiti zdravlje. 

Kada stanje akutnog stresa preraste u kronično stanje stresa karakteristično je za osobu 
odsustvo doživljaja emocionalne patnje. Ovo stanje nastaje tako što osoba vremenom razvija 
toleranciju na manifestacije akutnog stresa i navikava se na njih, ne obazire se na njih ili ih negira. 
Osoba se u sve većoj mjeri emocionalno distancira od drugih ljudi, izbjegava bliže društvene 
kontakte, sve teže pronalazi zadovoljstvo u svakodnevnim aktivnostima u sadašnjosti, fokusirajući 
se na ciljeve u budućnosti. 

Osoba u stanju kroničnog stresa prepoznaje se prije svega po tome što kompulzivno, 
prisilno radi, stalno mora biti aktivna, oko nečega zauzeta i ne može se opustiti. Uz to su često 
prisutni umor, nedostatak vremena, manjak motivacije, cinizam, negativizam, iritabilnost i 
pretjerana kritičnost prema drugima, impulzivno ponašanje, nesanica, prisilno bavljenje problemima 
sa posla izvan radnog vremena, duži oporavak od bolesti, čak i od bezazlenih kao što je prehlada. 
Takvo stanje može dovesti osobu do fizičkog i psihičkog kolapsa. 

Kako se boriti protiv stresa? Osim vjerske dimenzije koja podrazumijeva povjerenje u Boga 
i njegovu providnost, sigurnost da se Bog brine za mene, molitvu, ispovijed i duhovno razgovor 
gledano čisto ljudski za to je važno i društveno okruženje. Ako se okružite obitelji, prijateljima i 
ostalim dragim osobama, vjerojatno ćete naići na podršku za svoje probleme, a možda dobijete 
priliku da i vi pomognete drugima. 

Dobro je povjeriti se nekome. Ako vam se u bilo kojem trenutku vaši problemi počnu 
doimati neizdrživim, ili samo trebate nekoga tko će vas slušati, nemojte sve držati u sebi. Nađite 
osobu od povjerenja, bilo da je to netko iz obitelji, prijatelj ili stručna osoba i iznesite joj svoje 
probleme. 

Održavajte se u tjelesnoj fonni. Bez obzira na to bavite li se nekim sportom ili svakodnevno 
odlazite u šetnje, kretanje može imati povoljan učinak na vaše psihofizičko zdravlje. Uvedite zdrave 
prehrambene navike. Budući da stres predstavlja opterećenje za organizam, ojačajte ga dovoljnim 
unosom hranjivih tvari i tekućine. Jedite dovoljno i umjereno te ne preskačite doručak. 

Upravljajte stresom. Nastojte održavati ravnotežu između obaveza i privatnog života. Važno 
je da nađete dovoljno vremena i za različite hobije, druženje i sve ostalo što vas veseli. 

Izradite raspored svojih obaveza. Pokušajte na početku svakog tjedna predvidjeti koje biste 
sve obaveze mogli imati i onda, ako možete, rasporedite ih po danima tako da vam niti jedan dan ne 


322 



bude pretrpan i da imate dovoljno vremena za njihovo obavljanje. Sjetite se da je zdravlje na prvom 
mjestu. Ako primijetite da dugotrajan stres počinje narušavati vaše zdravlje, razmislite koji je izvor 
stresa i možete li ga ikako ukloniti ili ublažiti. 

Anksioznost - tjeskoba 

Anksioznost je stanje koje se očituje osjećajem tjeskobe, ustrašenosti, straha sve do panike, 
uz psihomotornu napetost i unutrašnji nemir, te postojanje osjećaja kao da će osoba "eksplodirati". 
Anksioznost može biti i nemotivirana i nije vezana za objekt ili osobu. Svako povremeno iskusi 
osjećaj tjeskobe. Živimo u svijetu rizika i tjeskoba je jedan od načina kojeg naše tijelo koristi da 
pomogne umu u prepoznavanju opasnosti. Anksioznost se može pojaviti kad se nalazite u vrlo 
stresnim okolnostima. Možda imate jedan veliki problem ili više manjih problema koji izazivaju 
stres. U oba slučaja, ako su okolnosti dovoljno stresne, osjećate se anksiozno. 

Anksioznost je vrlo uobičajen problem među ljudima. Otprilike jedna od deset osoba obraća 
se liječniku zbog osjećaja napetosti, anksioznosti ili tjeskobe. Mnogi drugi pate od problema koji 
mogu rezultirati anksioznošću. Anksiozni poremećaji su najčešći psihički poremećaji. 

Anksioznost (tjeskoba) je neugodna emocija straha i strepnje. Anksioznost je stanje koje 
djeluje i na misli i na tijelo. Utječe na osjećaje i misaona stanja, kao što su strah, zatvaranje u sebe, 
kad ste ’na rubu', 'zatočeni', kad osjećate paniku ili napetost i zabrinutost. Također utječe i na 
tjelesne osjećaje, tj. na simptome kao što su napetost mišića, znojenje, drhtanje, ubrzano disanje, 
proljev, glavobolja, bol u leđima, nepravilno ili ubrzano lupanje srca itd. 

Anksioznost u nižim stupnjevima je normalna i zdrava reakcija. Svatko je doživljava u 
opasnim ili zabrinjavajućim situacijama. Kad ste anksiozni, svi procesi u vašem tijelu se ubrzaju i 
upravo to izaziva promjene. Ovo ubrzavanje tjelesnih funkcija može biti korisno. To znači da ste 
spremni na akciju i omogućava vam da reagirate brzo ako je to potrebno. Umjerena količina 
anksioznosti u biti povećava ljudske mogućnosti da reagira u teškim situacijama. Nogometaš koji 
nije motiviran za utakmicu ili student koji ne osjeća tremu pred ispit ne može očekivati da će dati 
najbolje od sebe. 

Većina ljudi doživi osjećaje anksioznosti to jest strepnje, tjeskobe prije značajnih događaja 
kao što su važan ispit, događaj, poslovna prilika. Kada ljudi doživljavaju anksioznost, tipično 
osjećaju uznemirenost, neprijatnost i napetost. Osjećati se anksiozno u ovakvim situacijama je 
adekvatno i to stanje obično kratko traje. Ova osjećanja se ne svrstavaju u kliničku anksioznost, već 
su uobičajen dio svakodnevnog života, jer ljudi prirodno osjećaju anksioznost kada su suočeni sa 
prijetnjom, opasnošću ili kada su pod stresom. 

S druge strane, poremećaji anksioznosti su ozbiljni emocionalni poremećaji koji ispunjavaju 
život osobe preplavljujućom a nk sioznošću i strahom koji su kronični i intenzivni i mogu se 
progresivno pogoršavati ukoliko se ne tretiraju. Obuzeti napadima panike, opsesivnim mislima, 
noćnim morama ili neprestanim zastrašujućim fizičkim simptomima, neki ljudi sa poremećajem 
anksioznosti postaju zatvorenici u kućnom pritvoru. 

Anksioznost postaje problem kad se pojavi u vrijeme kad ne postoji stvarna opasnost ili kad 
se nastavlja dugo nakon što je stresna situacija prošla. Kad se ubrzavanje procesa u tijelu dogodi 
onda kad ne morate poduzeti nikakve akcije, osjećaj je neugodan. Tada ćete primijetiti samo loše 
strane anksioznosti. Tada anksioznost počinje utjecati na vaš svakodnevni život i postaje nužno da 
naučite kako ju kontrolirati. 

Anksioznost ne možete je potpuno izbrisati iz našega života, ali ju možemo naučiti 
kontrolirati. Postoje četiri metode za koje se smatra da pomažu. Treba naučite kako se opustiti, kako 
skrenuti misli s problema, kako kontrolirati uznemirujuće misli, kako kontrolirati osjećaj panike ili 
osjećaj da ste izmakli kontroli. Vjera potiče predanje života u ruke Božje koji se brine za nas te i u 
nesigurnostima života daje osjećaj sigurnosti koji pomaže u oslobađanju duše od a nk sioznosti. 

Depresija 


Depresija je stara koliko i čovječanstvo. Ubraja se ne samo u najranije opisane bolesti u 
povijesti medicine, nego i u najčešće psihičke poremećaje današnjice. Etimološki riječ depresija 
potječe je iz latinskoga jezika od deprimere, što znači potisnuti, pritisnuti, udubiti ili potlačiti. 
Depresija uzrokuje duboke patnje i većina se stručnjaka slaže daje to za čovjeka najbolnije životno 
iskustvo s kojim se može suočiti. 

Depresija je ozbiljan emocionalni poremećaj koji značajno utiče na razvoj problema u 
odnosima sa drugim ljudima, uzrokuje patnju pojedinca i obitelji a može dovesti i dovodi do 
gubitka radne sposobnosti. Svako povremeno osjeća tugu ili potištenost. Nonnalno je biti žalostan 
zbog neželjenih životnih događaja posebno mučnijih i težih. Kod većine ljudi, ovi osjećaji žalosti i 
tuge slabe tijekom vremena ali ako se oni produže u vremenu i intenziviraju onda se događa nešto 
ozbiljnije od doživljaja potištenosti. 

Depresija je više od obične tuge. Međutim, ako se tuga pojavi bez ikakva razloga ili je ona 
nesrazmjerna uzroku, ako ne prestaje ili se ponovno vrati, ako nam je teško raditi, družiti se, 
spavati, jednom riječju više se ne možemo veseliti životu, onda to više nije neraspoloženje, nije 
obična tuga, nego depresija. 

Najčešći simptomi depresije su: ustaljeno raspoloženje žalosti, gubitak zadovoljstva ih 
interesa za aktivnosti u kojima se prije uživalo, promjene u apetitu ili težini, teškoće u spavanju ili 
pretjerano spavanje, fizička usporenost ili nemir, gubitak energije, doživljaj manje vrijednosti, 
osjećanje krivice, teškoće u razmišljanju i koncentraciji, pa sve do razmišljanja o smrti i 
samoubojstvu. Depresivne osobe su sklone da se osjećaju bespomoćno i beznadno, okrivljuju sebe 
zato što se osjećaju na ovakav način. Ljudi koji su depresivni postaju preopterećeni i iscrpljeni, te se 
lako prestaju truditi se oko svojih uobičajenih aktivnosti i počinju se izolirati od obitelji i prijatelja. 

Depresija, ako je kronična, je ozbiljan duševni poremećaj, prava bolest koja se mora liječiti. 
Ona zahtijeva liječenje jer utječe na cjelokupni život bolesnika, a ako se ne liječi, sve se više 
pogoršava. Zbog neupućenosti depresiju često ne prepoznaju ni osobe koje od nje pate, kao ni 
njihova najbliža okolina, čak i kad depresija uzrokuje značajne bračne, obiteljske, profesionalne i 
socijalne poteškoće a može postati uzrokom i fizičkih bolesti 

Ne postoji jedinstven odgovor na pitanje o uzroku depresije. Neke depresije su znak da su 
određeni mentalni i emocionalni aspekti života osobe izbačeni iz ravnoteže. Na primjer, to mogu 
biti značajne životne prekretnice ili veći životni stresovi. U drugim slučajevima može se raditi o 
biološkim i genetskim faktorima koji dovode do kemijskih procesa u organizmu koji utiču na 
raspoloženje i proces razmišljanja. Ako se radi o stvarnoj depresiji to je bolest koju treba liječiti. 

Prvi korak pri liječenju znači donošenje odluke gdje će se liječenje provoditi, da li 
ambulantno ili u bolnici. Liječenje se može provoditi lijekovima, psihoterapijom, psihoedukacijom i 
metodama samopomoći. 

Bolesnika već na samom početku liječenja treba obavijestiti o tome daje njegov poremećaj 
vjerojatno nastao kao rezultat međudjelovanja različitih biokemijskih i psiholoških čimbenika te da 
će se u liječenju koristiti i lijekovi i različite psihološke metode liječenja. Također je neobično 
važno upozoriti bolesnika da to nije bolest koja se može vrlo brzo ukloniti i da lijekovi koje uzima 
ne djeluju poput onih koji se uzimaju kod glavobolje. 

Što se prije počne s liječenjem, bolji su izgledi za izlječenje. Kako napreduje liječenje, 
bolesnik treba obavještavati svog liječnika o tome kako se osjeća i surađivati u liječenju. To 
konkretno znači: pri uzimanju lijekova točno slijediti upute liječnika; napomenuti liječniku svaku 
neželjenu reakciju na lijek, kako bi se možda mogla promijeniti terapija; bolesnik koji nije 
zadovoljan tijekom liječenja treba o tome razgovarati s liječnikom, možda će pomoći promjena 
lijeka ili psihoterapija. Psiho terapija i metode samo pomoći za cilj imaju pomoći osobi da bolje 
shvati i prihvati samu sebe i pojačati zanimanje za pozitivne vrijednosti u kojima će osoba nalaziti 
zadovoljstvo i potaći svoje aktivnosti. 

4.7.3. Vjera i terapija psihičkih poremećaja i poteškoća 

Ne možemo ni na bilo koji način ulaziti u pojedinosti liječenja svake od navedenih duševne 
bolesti. Bezić 171 ovako sažima glavna psihoterapeutska načela i življenje vjere: 

Čim opazimo kod sebe ili nas na to drugi upozore na simptome i znakove psihičkih 
poremećaja i poteškoća moramo se odmah dati liječiti a ne sami sebe se liječiti. Ko vjernici 
trebamo porazgovarati sa ispovjednikom i duhovnikom, još bolje ako možemo doći do nekog 
svećenika koji je i psiholog. Kada se uvidi da nam je potrebna i liječnička pomoć, onda potražiti 
pomoć psihologa ako treba i kod psihijatra, bolje ako uz to što je stručnjak je i vjernik. U njega 
moramo imati puno povjerenje. On će stručno nastojati potražiti uzroke naših poteškoća i 
anomalija, pronaći dijagnozu i odrediti metode liječenja. 

Uz to treba se truditi biti odvažan, ne misliti: posve sam izgubljen, propao čovjek, ruševina. 
To nije istina, mnogi su s tim poteškoćama ozdravili ili prizdravili tako da mogu i dalje biti 
funkcionalni. Kompleks manje vrijednosti samo može škoditi u tim sitacijama Uostalom i nema 
mnogo sasvim normalnih ljudi. 

Treba poštivati pravila dobrog ljudskog i kršćanskog života: čestit i krepostan život, 
preventiva, san, odmor, zdrava ishrana, gibanje na svježem zraku, vježbe disanja, prijateljska 
okolina, smisao za stvarnost itd. Kad je moguće, treba promijeniti nezdravu okolinu. Ako to nije 
moguće, treba joj se prilagoditi, zavoljeti svoj posao. Stjecati dobre navike, jer će nam one dobro 
doći kad nastupe crni dani. Najvažnije pravilo duševnog zdravlja: čista duša, bez grijeha i osjećaja 
krivice! 

Truditi se biti uvijek zaposleni. Radimo neki plemenit, zanimljiv i koristan posao. Ako je 
naše zanimanje intelektualne naravi, odmorimo se fizičkim radom. Ne zaboravimo: besposlica je 
najbolji saveznik naše bolesti. 

Ne dajmo se uzrujavati protivnim mišljenjem. Koliko ljudi toliko ćudi. Drugačija shvaćanja, 
metode i način života obogaćuju i naš život. Naši protivnici nisu naši neprijatelji! 

Glavna misao našega života neka bude: Bog je moj Otac koji me ljubi a ja sam njegovo 
dijete! Onaj tko Boga iskreno ljubi ne može biti krivac, niti će Bog biti njegov sudac. S Očeve 
strane ljubav, s moje strane - djetinje povjerenje i pouzdanje. 

Normalno življena vjera, ćudoredan i krepostan život najbolji su saveznici duševnog 
zdravlja. Otkrivanje svrhe svijeta, uzroka opstanka i smisla život donosi radost i mir u dušu. Frankl 
smatra da življenje bez smisla stvara neuroze, a traženje i nalaženje smisla omogućuje zdrav i sretan 
život. Stoga je svoju glasovitu metodu liječenja duševnih bolesti nazvao logo terapija. 

Vjera može osloboditi ogromnu pozitivnu energiju koja igra važnu ulogu u liječenju, ali 
odmah da naglasimo da, ako je bilo koja bolest dijagnosticirana, vjera ni u kojem slučaju ne može 
biti opravdanje za ne uzimanje lijekova ili za odustajanje od bilo koje propisane terapije. Poznato je 
kako čovjek može nadvladati i najteže bolesti kada vjeruje u izlječenje i da njegova borba ima 
smisla 

Bolest ne dolazi od Boga i nije kazna Božja za grijehe. Bolest nastaje zbog psiho fizičkih 
uzroka često kada se udaljimo od Božjih zakona kao opomena i poticaj da nešto moramo mijenjati u 
svojemu odnosu prema životu, sebi, drugima, životu općenito. Bolest i patnju moguće je preobraziti 
u novi obrazac shvaćanja tako da čovjek ponajprije promotri što mu one otkrivaju o vlastitu stanju 
jer se u svakoj bolesti očituje božanska pedagogija. 

Bolest može postati prilika da se Bog proslavi u nama ako vjerujemo. U svakoj bolesti Bog 
progovara čovjeku o njegovu spasenju i iskazuje svoju volju da mu pomogne kako bi se dovinuo do 
njega. Stoga vjera dokida patološki strah od bolesti i upućuje na smisao bolesti i patnje. Vjera je 
jedina sila kojoj se strah ne može oduprijeti To je veličanstvena činjenica koju treba uvijek imati na 
umu. Ovladati vjerom znači automatski ovladati i strahom od bolesti. 

Življenje vjere svakodnevnim čitanjem Biblije i praktičnim uvježbavanjem vjerskih stavova 
ostvaruje se ideja vjere kao stvarnosti koja je jedna od najmoćnijih istina vezanih za uspješno 

171 Bezić nav.dj. str. 228-230. Osim Bezića oslanjamo se na prafraazirana predavanja M.Nikić 2000. G na FTI institutu 
u Zagrebu. 

življenje iskustva vlastite bolesti. Svete knjige jasno poručuju kako će onaj koji bude istinski 
vjerovao snagom svoje vjere moći prebroditi sve poteškoće, suočiti se sa svakom situacijom, 
izdignuti se iznad svakog gubitka i poraza i riješiti sve složene probleme u svojemu životu. Ono što 
se zahtjeva jest djelotvorna vjera, a postignuti rezultati razmjerni su vjeri koju netko posjeduje i 
ulaže. 

U bolesti se čovjek ponajviše molitvom može okrenuti Bogu i primiti od Njega, kad zauzme 
odgovarajući stav, pomoć koja mu je potrebna i duhovne darove koji će ga obogatiti. Molitvom se 
čovjek sjedinjuje s Bogom, otvara se milosti koju on trajno pruža, prima od Njega svu pomoć, svu 
snagu, svekoliko dobro. Može moliti za svoje ozdravljenje bilo osobno bilo tražeći molitve drugih 
vjernika pa i primanje sakramenta bolesničkog pomazanja. Molitve za zdravlje mogu biti 
individualne, grupne ili masovne na primjer u nekom svetištu. 

Za molitvu općenito a posebno kad je osoban bolesna svako je najvažnije učvršćivati 
temeljeno uvjerenje daje Bog ljubav i da mene uvijek voli i prihvaća. 

Biblijska tradicija tvrdi kako Bog jedini savršeno poznaje čovjeka. U psalmu 139 kaže: 
"Proničeš me svega, Boze, i poznaješ... iz daleka ti već misli moje poznaješ... jer ti si moje stvorio 
bubrege, satkao me u krilu majčinu". Bog dakle poznaje sve čovjekove rane duše i tijela, njegove 
svjesne i nesvjesne strahove, njegove tjeskobe i strepnje. Po molitvi Bog može od svega toga 
čovjeka izbaviti. Po molitvi Bog liječi čovjeka tjelesno, duševno i duhovno. Bog liječi i iscjeljuje 
čitavog čovjeka Osim toga, druženje s Bogom povećava čovjekovu nutarnju slobodu duže koja je 
najbolja pretpostavka za dobro duševno i duhovno zdravlje. Druženje s Bogom koji je Ljubav sama, 
obogaćuje dušu ljubavlju, povećava u njoj želju i sposobnost da više ljubi i da se kroz autentičnu 
ljubav savršeno ostvari. 

Poznato je da su mnoge tjelesne bolesti psihosomatskog podrijetla, tj. da su uzrokovane 
teškim psihičkim brigama i potisnutim i neriješenim emocionalnim konfliktima. Tako Nikić tvrdi 172 
da je neuroza u biti nedostatak ljubavi i temeljnog prihvaćanja, a vjera nas uvjerava da smo voljena 
bića da nas je Bog stvorio iz ljubavi. Tko nije bio dovoljno voljen od svojih roditelja neka povjeruje 
da ga Bog voli i prihvaća kao takvoga pa će mu se emocijalne rane postupno liječiti. 

Potisnuti bijes, mržnja i drugi oblici potisnute agresivnosti najprije razaraju psihu iznutra, a 
onda se počnu očitovati kroz razne tjelesne bolesti i promjene fiziološkog stanja organizma. Molitva 
kao psihoterapeutsko sredstvo pomaže u ovom slučaju tako što omogućava osobi da u atmosferi 
bezuvjetnog prihvaćanja s Božje strane izrekne Bogu svoju muku, sve ono što tišti dušu. I ovdje je 
važno što više aktivirati svoju vjeru da nas Bog stvarno sluša, čuje i da nam može pomoći. Psalmi 
kao najbolji oblici biblijske molitve upravo su tako strukturirani. 

Meditacija koja po naravi ove molitve bi trebala dublje voditi dušu u vlastitu nutrinu u 
ozračju Božje ljubavi je stanje smirenosti, psiho-fizičke relaksacije, dubinskog poniranja u sebe i 
susreta s Bogom koji mi daruje život. 

Prvi plod autentične molitve izražene kroz dubinsku meditaciju jest doživljaj Božje ljubavi 
koja nas bezuvjetno prihvaća takvima kakvi jesmo. Na temelju ovog doživljaja prihvaćenosti raste u 
osobi osjećaj vlastite vrijednosti i osobnog dostojanstva. 

Osjećaj manje vrijednosti, depresivne misli i tmurna raspoloženja nestaju kad čovjek doživi 
da je prihvaćen i voljen od Onoga koji je Ljubav sama. Sv. Ivan apostol je ovu istinu izrazio 
riječima: "Mi smo povjerovali u ljubav koju Bog ima prema nama". 

Slijedeći plod prave molitve je želja da izađemo iz sebe, iz svog malog i ograničenog svijeta 
i da se počnemo više u ljubavi zanimati za druge. Tko se u molitvi malo više približi Bogu, on ne 
može više ostati stari čovjek, on svuda oko sebe širi miris božanskog. On i sam postaje milosrdan, 
pun ljubavi i razumijevanja za one koje susreće na svom životnom putu. 

Plod molitve može biti i zdravlje duše i tijela. Radost duše se zatim prenosi na tijelo koje 
počne bolje i zdravije funkcionirati, ali postoje i bolesti od kojih usprkos svega nećemo biti 
ozdravljeni. 


172 M.Nikić, nav dj. str. 91-93. 

U svakoj istinskoj molitvi duša dobiva Duha Božjega koji čisti dušu i jača čovjekov duh i 
daje snagu nositi se i sa bolestima od kojih usprkos molitve i liječničke pomoći nećemo biti 
ozdravljeni. 

Razmisli! Osjećam Ii neke od poteškoća ovdje opisane? Kako se s njima nosim? Pomaže li 
mi vjera u tome? 

4.8. Đavolski utjecaji na putu vjere i oslobađanje od njih 

Đavolski utjecaji na putu življenja vjere su opće iskustvo. Glavna podjela ovih utjecaja je na 
redovite i vanredne. Ovdje ćemo kratko iznijeti tradicionalni katolički nauk o ovim temama koje 
kod mnogih bude radoznalost. 

4.8.1. Đavolske napasti - redoviti đavolski utjecaji 

Napastovanje je jedan redoviti ijedan on najčešćih načina, kako nas đavao napada i progoni 
u ovom životu. Ali treba kazati da za svaku napast koju neki čovjek doživljava nije izravno 
odgovoran đavao. Vlastita nepročišćenost, sklonost i grešna želja mogu biti razlogom napasti kao i 
duh svijeta protivan evanđelju kojemu se netko po grešnim prigodama izlaže. Ali sotona je 
napasnik od početka. Prvi ljudi su po njegovu napastovanju pali: "Po vražjoj zavisti je došla smrt 
na ovaj svijet (Mudr 2, 24) Nitko nije izuzet od njegova napastovanja, čak ni sam Isus. Đavao je i 
nadalje najvećim neprijateljem našega spasenja. "Vaš protivnik đavao obilazi kao ričući lav tražeći 
koga da proždre" kaže slikovito a vjerno sv. Petar. (Pt 5,8). Griješeći stavljamo se u službu vraga: 
„Tko griješi od đavla je“ (1 Iv 3,8). 

Postoje dvije krajnosti u odnosu na sotonu, pripisivati mu sva zla a druga je krajnost negirati 
i samo postojanje đavla. Đavli ne mogu izravno i neposredno pokretati ljudsku volju jer ona ostaje 
slobodna, no mogu ju pokrenuti indirektno i posredno i to na dva načina. Đavao nas napastuje 
indirektno, preko svijeta i naših požuda, ili direktno: poticanjem i nagovaranjem na zlo. Ponajprije 
probuđujući pokrete sjetilne težnje, koji volju potiču na pristanak na ono što nije dobro. Na drugi 
način mogu đavli indirektno i posredno djelovati na volju time, što predmet grijeha stavljaju ili pred 
vanjska sjetila pred oči, ili pred maštu mameći raznim priviđanjima i slikama volju da pristane na 
grijeh. Ako duša pristaje na napastovanja đavla onda te njegove sugestije postaju dio njene nutrine. 

Sv. Diadoko, biskup Foticeje zapisa: „Ljudsko srce samo od sebe rađa dvije vrste misli, 
dobe i loše i to zbog iskonske rane i prijevare. Srce kao neki trag sadrži u sebi ono što nije dobro. 
Ipak u većini slučajeva zle misli u srcu se javljaju na gorki poticaj đavla. Osjećamo da ove zle misli 
rastu u nama kao da dolaze iz srca. Razlog ovoga stanja je u razumu koji imajući finu moć spoznaje 
prima posredstvom tijela one misli koje sugeriraju zli duhovi. Naklonost tijela slijedi misli koje nisu 
dobre i pravedne ulazi na jedan način koji ne poznajemo u djelovanje duše koja je tako otvorena 
prema njima. Tko se naslađuje i nalazi zadovoljstvo u mislima koje sugerira zlobnost sotone i 
utiskuje, da tako kažemo te zle misli u svoje srce, sigurno će ih poslije ponovo imati kao plod svoje 
mentalne aktivnosti“. (Testi di ascetica i mistica, a cura di G.Valucci, Rim 1996. str 166.) 

Bog sam naime niti želi niti odobrava, niti dopušta napastovanje đavla, jer je ono poticanje 
na grijeh. On ga samo pripušta u smislu da ne sprječava silom slobodu, kao što i kod ljudi u istom 
smislu pripušta grijeh. Razlozi pak ovog pripuštanja treba tražiti u Božjoj prividnosti, koja pripušta 
napastovanja ili da se pokaže slava Božja kao što je to bilo kod Isusova napastovanja, ili da se 
nekoga kazni grijeh da se prekori grešnika, kao kod Davida, ili da se mi poučimo kao u slučaju 
Joba. 

Po đavolskim napastima jače se pokazuje Božja dobrostivost, koja na u napasti otvorenije 
pomaže i tako se upoznaje još dublje zloća đavla; jasnije se očituje snaga križa Kristova, po kojem 
đavli budi nadvladani a vjernici vjerom u Krista ojačani. Bog pripušta sotoni da nas napastuje zato 

što se svaki čovjek treba se slobodno opredijeli za Boga. Tek u napastima svatko pokazuje svoju 
pavu moralnu vrijednost. 

Tako da za vjernike đavolska napast je prigoda za vježbanje u krepostima, njome oni koji se 
prepuštaju zlu budu kažnjavani, oni koji imaju dobru volju se čiste, svi su kušani. Oni, koje muče 
kušnje, jače dožive vlastitu nemoć, te postaju ponizniji, jasnije uviđaju grešne prigode, izdaleka 
pred njima bježe, potiču se na krepost, utječu se k Bogu, i, ako uistinu žele, uz njegovu pomoć 
stječu nove zasluge palmu slave pred Bogom. 

Snaga đavolske napasti može biti veća ili manja. Različitost jakosti đavolskog napastovanja 
ne zavisi samo od djelovanju đavla, nego i o različitoj sklonosti i dispoziciji čovjeka, koji 
doživljava kušnju. Đavao nastoji da čovjeka zavede da padne u onu manu, na koju je više sklon. 
No ma koliko bila jaka napast, ljudska volja nikad nije prisiljena na pristanak. A ako se on dogodi 
duša pada u grijeh uglavnom zbog svoje nepročišćenosti i vlastite barem djelomične privrženosti 
grijehu. Po svjedočanstvu naime apostola Bog nikada ne dopušta takve napasti, kakvih mi, ojačani 
njegovom milošću, ne bismo mogli svladati, prema riječima sv. Pavla: »Ali je vjeran Bog, koji vas 
ne će pustiti, da budete kušani preko svojih snaga.« (1 Kor 10, 13). 

Na prvim stranicama Biblije imamo opis đavolske napast. Đavao rijetko nastupa otvoreno, 
on se redovito približava prikriva u sugestijama. Zmija reče Evi: Zar vam je Bog kazao da ne 
smijete jesti ni s jednoga stabla u vru? (Pos 3,1) Neprijatelj dalje nastupa prema našem reagiranju: 
ako smo jaki i odlučni, pušta nas na miru; kad opazi da smo meki, kolebljivi ona nastavlja još 
otvorenije s napašću. Eva se upušta u razgovor, a napast ide naprijed te zmija nastupa otvoreno, 
hvali i nudi "zabranjeno voće", koje golica naše strasti, a osobito oholost: Nećete umrijeti..., bit ćete 
kao bogovi. (Pos 3,5) 

Dakle napast je napast, ali još nije grijeh. Tek svjesna i svojevoljna privola čini nas moralno 
odgovornima za naša djela. Po njoj objektivno zlo postaje također i subjektivno, grijeh. Katkada se 
događa da nismo potpuno sigurni da li smo pristali uz napast i sagriješili. Kako ćemo postići 
izvjesnost savjesti? Sigurno smo sagriješili: ako smo priželjkivali grješnu prigodu i nismo joj se 
uklonili; ako se nismo odmah oduprli napasti već smo oklijevali; ako smo na nju pristali makar i 
napola (tada je svakako lagani grijeh); ako smo se u njoj svjesno naslađivali; i pogotovo ako smo 
izvršili ono što je napasnik želio. 

No, niti nakon grijeha sotona ne napušta svoju žrtvu. Drži je u zabludi i sljepilu, tako da ne 
spozna svoga grijeha. Na taj način postaje se okorjeli grješnik. Ako se ipak krivcu "otvore oči" kao 
Adamu i Evi koji se poslije grijeha sakrivaju, sotona ga nastoji pretjeranim stidom i strahom 
odvratiti od ispovijedi i obraćenja. 

Postavlja se pitanje kako se vladati u napasti? Još prije treba, dakle, izbjegavati napasti i 
grješne prigode. Napasti su najopasnije kad im se sami izlažemo te kad ih pripuštamo zbog svoje 
nemarnosti ili preuzetnosti. U napasti je najbolje odmah početi moliti se kratkim zazivima i 
oduprijeti se na početku, odlučno se boriti, ne neodlučno i napola, ne očijukati s napasnikom, 
bježati duhom, okrenuti pažnju na dobre stvari, i tijelom udaljiti se. Upraviti svoju pamet i srce 
Bogu, te ga zazivati u pomoć. Poslije napasti moguća su tri slučaja. Ako smo pobijedili napasnika, 
zaslugu nemojmo pripisivati sebi već Bogu. Pretjerano samopouzdanje i precjenjivanje sebe veoma 
je opasno za buduće napasti. 

Ako smo sagriješili, ne smije se očajavati, nego valja odmah se pokajati i čim prije 
ispovjediti. Ako smo ostali u sumnji jesmo li sagriješili, ne smije se obnavljati u pameti doživljaj 
napasti, nego je potrebno obratiti se za savjet ispovjedniku ili duhovnom vođi. Klasičan nauk 
katoličke tradicije se svodi na slijedeće, u sumnji je prosudba u korist duše, ako duša istinski traži 
Boga i bori se s napastima, ako je pristala na njih onda ima nutarnju sigurnost daje to učinila, a ako 
joj se javlja sumnja da lije pristala onda nije bilo pristanka ili barem potpunog pristanka. U težim 
napastima borba može biti duga i naporna. Dakle đavolske napasti se ne mogu izbjeći na putu 
življenja vjere ali ozbiljnim i odgovornim kršćanskim životom duša se može s njima nositi i ne 
podleći im. 

A općenito govoreći o borbi s đavolskim utjecajima možemo citirati zagrebačkog 
nadbiskupa i kardinala Josipa Bozanića koji je na Cvjetnicu 2000 godine, nakon pobožnosti 


328 



Križnoga puta na Ksaveru u Zagrebu, istaknuo je da valja svjesno, slobodno i odgovorno nastaviti 
životnu borbu, pa je iznio deset pravila za borbu protiv napasnika, đavla: 

- Nemoj zaboraviti da Đavao postoji On je lažac i otac laži’ (Iv 8,44). Prva laž kojom nas 
želi obmanuti jest da nas uvjeri da ne postoji. 

- Nemoj zaboraviti daje Đavao napasnik. On je napastovao Adama, Izraela i samog Isusa. 
On napastuje, stavlja na kušnju i potiče na zlo svakog čovjeka. Nemoj si umišljati da ćeš biti 
pošteđen ili da si neranjiv. 

- Nemoj zaboraviti da je Đavao veoma lukav i domišljat. On stalno vreba i postavlja 
zamamljive zamke, kao što je to učinio i prvom čovjeku, Adamu, kojemu je pokazao zavodljive 
strane zabranjenog voća koje je 'dobro za jelo, za oči zamamljivo, a za mudrost poželjno’ (Post 3,6). 

- Bdij: u očima i u srcu. I budi čvrst: u duhu i životu. Prvi papa, sveti Petar, potiče nas: 
'Otrijeznite se! Bdijte! Protivnik vaš, Đavao, kao ričuči lav obilazi tražeći koga da proždre' (1 Pt 
5,8). A apostol Pavao kaže: 'Jačajte se u Gospodinu i u silnoj snazi njegovoj. Obucite svu opremu 
Božju da se mognete oduprijeti lukavstvima Đavolovim. Jer nije nam se boriti protiv krvi i mesa, 
nego protiv Vrhovništva, protiv Vlasti, protiv upravljača ovoga mračnoga svijeta, protiv zlih 
duhova po nebesima. Zbog toga posegnite za svom opremom Božjom da uzmognete odoljeti u dan 
zli i održati se kada sve nadvladate' (Ef 6,10- 13). 

- Čvrsto vjeruj u Kristovu pobjedu nad napasnikom. Ta te vjera čini sigurnim i 
nepokolebljivim nasuprot svim napastima. Krist je najjači. On je rekao: 'Ako Ja po Duhu Božjem 
izgonim đavle, zbilja je došlo k vama Kraljevstvo Božje’ (Mt 12,28) 

- Imaj uvijek na pameti da te Krist čini dionikom svoje pobjede. Kao što je učio sv. Ćiril 
Jeruzalemski: 'Krv žrtvovanog jaganjca, Krist Isus je snaga koja tjera demone (Mistagoška 
kateheza,l). To je milost sakramenta, posebno Euharistije. To je milost koju nam pruža Crkva i u 
blagoslovinama, kao stoje to blagoslovljena ili sveta voda. 

- Slušaj Riječ Božju. Sveti Petar nasuprot Đavlu kao ’ričučem lavu' potiče nas: 'Oprite mu se 
stameni u vjeri’ (1 Pt 5,9). Vjera se rađa i hrani u slušanju Riječi Božje, koja je 'nozi mojoj svjetiljka 
i svjetlo mojoj stazi' (Ps 119,105). 

- Budi ponizan i svjestan svoje krhkosti S pouzdanjem se trebamo predavati Gospodinu koji 
je za nas molio ovako: 'Ne molim te da ih uzmeš sa svijeta, nego da ih očuvaš od Zloga’ (Iv 17,15) 

- Uvijek moli, bez prestanka moli. Borba i pobjeda u napasti moguća je samo pomoću 
molitve. Isus u molitvi pobjeđuje napasnika. On nam govori: 'Bdijete i molite da ne padnete u 
napast! Duh je, istina, voljan, no tijelo je slabo' (Mt 26,41). 

- Klanjaj se Gospodinu, Bogu svome, njega jedinoga časti i njemu jedinome služi tamo gdje 
raste dobro, slabi zlo; to je načelo i naravnog zakona. Sredina u kojoj je dobro u cijeni, u kojoj se o 
dobrim stvarima govori, u kojoj se dobra djela opaža i dobre vijesti prenose, slabi privlačnost zla. 
na taj stil života potiče nas Isus kada kaže: 'Gdje ti je blago, ondje će ti biti i srce’ (Mt 6,21). 173 

Razmisli! Kakva su moja iskustva u borbi s napastima? Razlučujem li utjecaj đavla u tima 
napastima? Kako se s njima borim? Što mi u tome najviše pomaže a koje su glavane poteškoće u 
ovome mome iskustvu ? 

4.8.2. Vanredni đavolski utjecaji 

U Gospodnjoj molitvi -Očenašu - koju je svoje učenike naučio Isus, nalaze se na kraju i 
riječi izbavi nas od zla ili od Zloga, a kako Crkva uči to Isus nije mislio na apstraktno zlo nego ovaj 
zaziv označava osobu palog anđela, Sotonu (KKC 2851). Upravo na temelju toga od najranijih 
kršćanskih vremena postoje u Crkvi pobožni zazivi kojima se vjernici obraćaju Bogu, moleći ga da 
ih oslobodi svih zala, napose đavolskih zasjeda i napasti. U molitvi Očenaša zlo nije neka 
apstrakcija ili samo princip zla, nego osoba Sotona koji se protivi Bogu i želi od njega odvratiti 

čovjeka. Kršćani od samih početaka kršćanstva mole da budu oslobođeni od svih zala - prošlih, 
sadašnjih i budućih - kojih je tvorac i poticatelj sam đavao. 

Crkveno učiteljstvo našeg vremena govori o đavolskom utjecaju na ljude i pčovijest. Papa 
Pavao VI. U svome poznatom govoru o đavolskom djelovanju ovako uči: «Đavao je izopačeni 
zasjednik čovječje moralne uravnoteženosti. On je zloban i lukav varalica koji se zna uvući u nas 
preko sjetila, mašte, požude, po utopističkoj logici, ili po neurednim društvenim kontaktima, koji 
ulaze u domenu našeg djelovanja, da unese skretanja jednako tako škodljiva koliko su naizgled u 
skladu s našim fizičkim ih psihičkim strukturama, ili s našim nagonskim i dubinskim težnjama. 

Ovo poglavlje o đavlu i o utjecaju koji on može vršiti na pojedine osobe, kao i na grupe, na 
čitave zajednice ili na događaje, bilo bi veoma važno poglavlje katoličke nauke koje bi trebalo 
ponovno proučiti, dok se danas malo proučava... Danas se radije želi pokazati jakima i bez skrupula, 
držati se pozitivistima, a da pri tom poklanjaju vjeru mnogim neutemeljenim magijskim ili pučkim 
izmišljotinama ili, još gore, otvaraju vlastitu dušu... razuzdanim iskustvima sjetila, onim 
uništavajućima droge, kao i ideološkim zavođenjima pomodarskih zabluda; ove pukotine kroz koje 
zloduh može lako ući i izmijeniti ljudsko duhovno ustrojstvo... 

Ima li znakova, i koji su, o đavolskoj prisutnosti? 

Možemo pretpostaviti njegovo zlo djelovanje 1.) tamo gdje je nijekanje Boga temeljito, suptilno i 
apsurdno; 2) gdje se laž licemjerno i snažno ističe protiv očigledne istine; 3.) gdje je ljubav ugašena 
hladnim i okrutnim sebeljubljem; 4.) gdje je ime Kristovo napadano svjesnom i pobunjeničkom 
mržnjom; 5.)gdje se duh Evanđelja krivotvori i niječe; 6.) gdje se očaj potvrđuje kao zadnja riječ, 
itd. 

Ali dijagnoza je odviše široka i teška, te se mi za sada ne usuđujemo produbiti je i ovjeriti. 
Nije pak bez dramatičnog interesa za sve, te joj je i modema literatura posvetila glasovite stranice... 
Čitav je svijet stavljen pod zloga» (Govor na generalnoj audijenciji u srijedu 15. studenog 1972.). 

U svojem govoru Papa je opširno skicirao čitavo paklensko djelovanje koje đavao trajno 
izvodi, bilo na pojedincima bilo u zajednici, na svim razinama. 

Papa sv. Ivan Pavao II. u govoru što gaje održao na Brdu Sant’Angelo (Foggia), u nedjelju, 
24. svibnja 1987. uči: «Zlo koje je u svijetu, nered koji se susreće u društvu, nedosljednost čovjeka, 
nutarnji lom čija je žrtva, nisu samo posljedice istočnog grijeha, nego su također učinak 
uništavajućeg i tamnog djelovanja Sotone, koji stoji u zasjedi prema moralnoj ravnoteži čovjeka... 
Ova borba protiv đavla, koja obilježava lik Arhanđela Mihovila, aktualna je također danas jer đavao 
je i sada živ i djelotvoran u svijetu... zna se uvući u igru našeg djelovanja da u njega unese 
zastranjenja toliko štetna, koliko god se čine izvana da su u skladu s našim spontanim čežnjama... 
Sotona uzrokuje mnoga zla duhovne naravi i neizravno također fizičke naravi, pojedincima i 
društvu» (Govor od 20/08/1986.). 

Kako čitatelj može utvrditi, uz šest točaka Pavla VI. koje opisuju zlo djelovanje đavla u 
ljudskom društvu, Ivan Pavao II. dodaje drugih šest: 1) ponajprije općenito zlo koje je u čovjeku; 2) 
nered u društvu; 3) nedosljednost čovjeka; 4) nutarnji lom; 5) devijacije našeg djelovanja; 6) 
duhovne i fizičke štete. 

4.8.2.1. Opis vanrednih đavolskih djelovanja i utjecaja 

Postoji čitav niz izvanrednih đavolskih djelovanja koja nose različita imena ovisno o težini 
na načinu utjecaja đavla. 

Ovisnost i podložnost đavlu 

Ovo je slučaj kad se neke osobe same predaju đavlu i time postaju štovatelji Sotone, 
sotonisti, te on postaje njihov gospodar. One sklapaju s đavlom savez, predaju se njemu i posvećuju 
neki puta koristeći se i vlastitom krvlju. Takve osobe neumoljivo padaju pod gospodstvo đavla i 
veoma teško se mogu iz njega osloboditi. Oni namjerno vrše magijske obrede, organiziraju se u 

sotonske sekte a ne rijetko čine i obrede crnih misa u kojima svetogrdno oskvmjuju Isusa u 
posvećenim hostijama koje su ukrali iz Crkvi. 

Našim čitateljima donosimo ovo potresno i tragično svjedočanstvo poznatog i priznatog 
talijanskog egzorciste don. Raula Salvuccia koji po nalogu svog biskupa već desetljećima djeluje u 
svojoj biskupiji. Na veliku žalost krađa ili potajno iznošenje posvećenih hostija je praksa koja se sve 
više javlja u svijetu pa i u Hrvatskoj redovito s nakanom profaniranja Euharistije. Don Raul piše: 

“Vidio sam i slušao, po žalosnoj privilegiji, jedan prikaz s dijapozitivima crne mise, prakse 
koja potiče toliku radoznalost. Okruženje: mračno s puno crnih zastora, na sredini nešto što nalikuje 
na crkveni oltar, na kojemu je bila ispružena gola mlada djevojka, djevica okrenuta prema gore. 
Djevojka je bila došla do oltara bosih nogu na kojima su bila iscrtana dva križa, tako je hodajući 
gazila križeve. Jedan čovjek iz sotonističke sekte se porezao na ruci. Muškarac koji je služio obred 
je krv koja je izlazila iz rane skupljao u neku posudu te tu i tamo njome mazao tijelo djevojke. Po 
zemlji, unaokolo oltara, je bilo nekoliko posvećenih hostija, po kojima su prvo gazili, a zatim su 
svaku hostiju boli vrhom nekog noža. 

Nakon ovog svetogrđa slijedilo je još jedno koje se ne usuđujem opisati. Na kraju muškarac 
koji je služio obred je imao odnos sa djevojkom oskvrnjujući tako njeno djevičanstvo. Voditelj 
prikaza na kraju ironično zaključi da danas ozbiljan problem za obred nije pribaviti posvećene 
hostije nego svaki puta pronaći djevojku koja je djevica za svaku novu cmu misu”. 174 

Vanjske smetnje 

To su napadi đavla, koji nisu izravno usmjereni prema čovjeku, nego prema njegovom 
imanju (usp. slučaj Joba): prema mjestima (sobe, stvari, polja...), predmetima (kola, jastuci, 
madraci...), životinjama. Ne bez razloga, mudrost Crkve, u njezinom Obredniku ima razne molitve 
upravo za ovakve slučajeve. To su slučajevi kad đavao djeluje na prostore i ambijente u kojima na 
primjer događaju stvari ne objašnjive naravnim sredstvima, šumovi i udarci bez ikakva 
obrazloženja, svijetla apsolutno izvan uobičajenoga električnog ili dnevnoga, zvukovi sa pjesmama 
posve stranima danju i noću, odnošenje predmeta, prevrtanje namještaja i sjedalica bez da to itko od 
ljudi učini, tanjurima i čašama koje se razbijaju na nezamisliv način a da ih nitko nije dirnuo, 
zastrašujući krikovi i strahovi i slični slučajevi. 

Đavolske infestacije -smetnje 

Radi se o đavolskim utjecajima koji se odnose na osobe, infestacije smetnje osoba. 
Nemojmo zaboraviti da đavao je biće duhovne naravi i može djelovati na naše nutarnje duševne 
moći, a da pri tome ne koristi naša vanjska sjetila i vanjske podražaje, i pri tome proizvodi kod 
raznih osoba raznoliku i nezamislivu fenomenologiju, pa i kod svetaca (kao što su Arški župnik, sv. 
Ivan Bosco, Otac Pij o...) 

Osoba koju Sotona infestira doslovno se osjeća obuzeta fantazijama dosadnim, trajnim 
zanovjetajućim i posesivnim sve do stanja ludovanja, a da to nije stvarno stanje ludosti, ideje koje 
osobu trajno muče; jedno trajno slušanje nekog nutarnjeg govorenja od neke druge osobe, ne 
dopušta osobi da se odmara i spava, s drhtanjem tjeskobama očaja i srdžbe, razdražljivosti 
apsolutno stranih od onoga kakav je njezin redoviti živčani sustav; nezaustavljiv poticaj antipatije i 
mržnje sve do čovjekoubojstva; trajni osjećaj smrada koji potiče na bljuvanje; prikazivanje opscenih 
i monstruo z nih viđenja koja se nameću i uzrokuju trajna strahovanja, do poludjelosti, trajna nutarnja 
buka koja traje mjesecima tako da poludiš, danju i noću, a nema nikakve veze s dobro poznatim 
kliničkim «slušnim fenomenima«; opscene i pjesme trajno napadaju osobnu a čuje ih samo onaj koji 
je infestiran, mu ne dozvoljavaju počivati ni danju ni noću; šibanje, udarci rukama i nogama, 
vidljivi i nevidljivi ali stvarni, koji ostavljaju prave modrice, otekline, rane koje puštaju gnoj, 


174 

Raul Salvucci, Le potenze malefiche, come operemo come combattono, Rim 1997. st. 43-44. 

175 Opis vanrednih đavolskih utjecaja doslovno preuzimamo iz P. Ernetti, Kateheze sotone. Iz višedesetljetnog iskustva 
jednog egzorciste. Jelsa2004., str. 127. 

klinički se ne mogu svrstati, niti im se može naći odgovarajuća mast ili lijek... i tolika druga 
očitovanja, neljudska i neprotumačiva. 

Egzorcista don Amorth ovako opisuje ove vrste utjecaja đavla: „Đavolska mučenja: to su 
više ili manje tjelesna oštećenja i bolesti koja ne dosežu međutim stupanj opsjednutosti da bi žrtva 
izgubila svijest ili činila stvari i govorila riječi za koje nije odgovorna.... Dakle nema sumnje daje 
uzrok toj bolesti bio demonski. Slučajevi prave opsjednutosti prilično su rijetki. Ali mi egzorcisti 
srećemo velik broj osoba u kojih je đavao nanio štetu njihovu zdravlju, imetku, radu, međuljudskim 
odnosima i drugom. Utvrđivanje jesu li ta zla demonskog porijekla ili ne, te njihovo liječenje, nisu 
dakako jednostavniji od dijagnosticiranja i liječenja prave opsjednutosti. Te se dvije vrste možda 
razlikuju po svojoj težini, ali ne po teškoćama da se razumiju i liječe. Tu treba nadodati i đavolske 
prisilne misli: tu se radi o mislima koje se nenadano javljaju, a katkad su i trajne, koje su često 
racionalno apsurdne, ali kojih se žrtva ne može sama osloboditi. Ona se osjeća potišteno, očajno i 
pomišlja na samoubojstvo. Time su gotovo uvijek zahvaćeni i snovi. Neki će čitatelji sada 
vjerojatno biti mišljenja da su to jasni slučajevi za psihijatra. Tako onda i za sve druge fenomene 
mogu postojati psihijatrijska, parapsihološka ili slična objašnjenja. Ali ima slučajeva koji se ne 
mogu objasniti sredstvima znanosti i koji jasno pokazuju simptome đavolskog porijekla ili đavolske 
nazočnosti. Razlikovati to uči se proučavanjem i praksom“. 176 

Đavolsko opsjednuće 

Opsjednuće je zapravo čitav niz trajnijih i žešćih đavolskih napast, nego što su redovite. Ono 
je vanjsko, kad se događa utjecaj na vanjska sjetila ukazivanjima. 177 Opsjednuće je nutarnje, kad je 
izazivlje nutarnje, duboke utiske. Vrlo je rijetko to opsjednuće čisto vanjsko, jer đavao djeluje na 
sjetila samo zato, da lakše smete dušu. Ipak ima svetaca, koji - iako su bili opsjednuti na izvanjski 
način utvarama, svih mogućih vrsta, sačuvaše u svojoj duši potpuni mir. 

Đavao može djelovati na sva vanjska osjetila. Na vid, prikazujući se čas u ogavnim 
oblicima, da zastraši osobe i da ih odvrati od vježbanja u krepostima, kao što je to bio slučaj kod 
časne Majke Agneze de Langeac i kod mnogih drugih. Drugi puta se opet pokazuje u zavodljivim 
oblicima, da navuče dušu na zlo, kao što je često se događalo svetom Alfonzu Rodriguezu. 

Na sluh, tako da osobe, koje opsjeda, čuju riječi ili pjesme, koje su sadržajem bogohulne ili 
bludne, kako to čitamo u životu, bi. Margarete Cortonske. Ili se katkada čuje kao neko tapanje, da 
zastraši, kako se to katkada dogodilo svetoj Magdaleni de Pazzi i sv. Župniku Arškom . 

Đavao može djelovati na opip i to na dva načina: zadavajući udarce i rane, kako čitamo u 
bulama za kanonizaciju sv. Katarine Sijenske, sv. Franje Ksaverskog i u životu sv. Terezije, katkada 
opet zagrljajima, koji imaju za cilj izazvati na zlo, kako to sveti Alfonz Rodriguez pripovijeda sam 
za sebe. 

Kako to opaža o. Schram ima slučajeva, kad su ta ukazivanja jednostavne halucinacije, koje 
nastaju uslijed živčanih uzbuđenja. I u tom slučaju su to sumnjive napasti. 

Đavao djeluje i na nutarnja sjetila, na maštu i pamćenje, i na strasti da ih uzbuni. Kad 
čovjeka unatoč njegove volje, salijeću nezgodne slike možemo u tom gledati posebno djelovanje 
đavla. Osim toga, isto tako, kad je čovjek bez ikakvog pametnog razloga sklon na srdžbu, u 
tjeskobama na očaj, na insti nk tivne pokrete antipatije ili naprotiv na opasne nježnosti. Bez sumnje, 
katkada je vrlo teško riješiti, radi li se o pravom opsjednuću. Što više, kad su te napasti iznenadne, 
žestoke, dugotrajne i teške za tumačenje naravnim uzrocima, možemo u tom vidjeti đavolsko 
djelovanje. U slučaju sumnje dobro je pitati za savjet katoličkog liječnika, koji bi morao ispitati, 
nisu li možda te pojave posljedica kakvog bolesnog stanja, koje bi se moglo ukloniti dobrom 
higijenom. 

Đavolsko opsjednuće (ili opsesija): ako se napastovanja, infestacije i đavolska posjednuća ne 
izliječe odmah i izravno po sredstvima koja nam je Gospodin dao, i nastavljaju se postojano i 
ustrajno, postaju prave i istinske đavolske opsesije, koje svode čovjeka na gotovo životinjsko stanje, 


176 G.Amorth, Izvješća rimskog egzorciste, UPT, Đakovo, str. 40, 

177 O posjednuću i posjednuću parafrazirano od Tanquerey, nav.dj. 937-945. 

razaraju njegov neurovegetativni sustav; san i apetit se gube, a osoba trajno sve više psihofizički 
propada. 

Bolesnik je dakle doista takav, jer trajno propada psihički i fiziološki, nikako ne može 
spavati i trpi od pomanjkanja apetita, gađenje pred jelom, s trajnim i veoma jakim bolovima glave, s 
neprestanim krvavim proljevima, sa smanjenjem moći gledanja i slušanja s izobličenim i 
iskrivljenim licem i s upaljenim očima; s voljom koja je postala bezvoljnost, a intelektivnost je 
gotovo nestala... Psihijatrija, neurologija, psihologija, parapsihologija ne mogu protumačiti te 
fenomene, jer elementi analize izmiču aparatima i kontroli. 

Postavlja se pitanje duhovnog vodstva onih koji dođu u ovakvo stanje. Treba zajedno spojiti 
najveću razboritost i očinsku dobrotu. Prije svega, ne vjerovati, bez ozbiljnih razloga, u pravo 
opsjednuće. Ali, radilo se o njem, ili ne, duhovnik mora imati mnogo ljubavi i smilovanja prema 
pokorniku, kojeg napadaju strašne i dugotrajne napasti i pomagati mu mudrim savjetima. 

Osobito će svoje pokornike podsjetiti na ono, što smo rekli o napastima, o načinu, kako 
ćemo im se opirati. Ako se - u žestokom naletu napasti - dogodila kakva, neurednost bez ikakva 
pristanka volje, onda će ih upozoriti da nema grijeha bez pristanka. U slučaju sumnje će prosuditi, 
kao da grijeha nije bilo, barem ne teškoga, kad se radi o osobi, koja je redovito dobro raspoložena. 

Kad se radi o gorljivim osobama, tada će se duhovni vođa pitati, nisu li te stalne napasti 
zapravo pasivne kušnje, o kojima smo govorili. I tada će, ako se u to uvjeri, dati tim osobama 
savjete, koji odgovaraju njihovom duhovnom stanju. 

Ako je đavolsko opsjednuće moralno sigurno ili vrlo vjerojatne, mogu se upotrijebiti, 
privatne molitve za oslobađanje. U tom slučaju je dobro, da se na to i ne upozori osobu, nad kojom 
se kani moliti, ako seje bojati, da ovakva izjava ne bi uznemirila i uzbunila njezinu maštu. Dostaje 
samo, daje upozorimo, da ćemo nad njom izmoliti jednu molitvu, odobrenu od Crkve. 

Đavolsko posjednuće 

Postavlja se pitanje o narav posjednuća. Dva dijela sačinjavaju posjednuće: prisutnost đavla 
u tijelu zaposjednute osobe i vlast, koju on vrši nad tim tijelom - i preko njega - i na njegovu dušu. 
To zadnje valja rastumačiti. Đavao nije sjedinjen s tijelom, kao što je duša sjedinjena s tijelom. On 
se odnosi prema duši kao vanjski pokretač i ako na nju djeluje, to biva posredstvom tijela u kojem 
boravi. On može izravno djelovati na tjelesne udove i vršiti na njih utjecaj, da izvode svakovrsne 
pokrete. Neizravno djeluje i na sposobnosti i to u onoj mjeri, u kojoj su one u svom djelovanju 
ovisne o tijelu. 

Možemo dakle kod posjednutoga, razlikovati dva različita stanja: stanje krize i stanje mira. 
Kriza je kao neka vrsta žestokoga napadaja, u kojem đavao pokazuje svoju tiransku moć, unoseći u 
tijelo neko grozničavo gibanje, koje se očituje u grčenju, nastupima bjesnoće, bezbožnim i 
bogohulnim riječima. Bolesnici - izgleda - gube tada svaki osjećaj za ono, što se s njima događa, i 
kad dođu k sebi ne sjećaju se više ničega, što su rekli ili radije što je govorio i činio đavao preko 
njih. Oni osjećaju đavolsku navalu samo na početku. Iza toga čini se gube svijest. 

Ima međutim od tog općenitog pravila iznimaka. O. Surrin, koji je i sam postao zaposjednut, 
egzorcizirajući Uršulinke iz Louduna, imao je svijest o svemu, što se događalo u njemu. On opisuje, 
kako je njegova duša bila razdijeljena, otvorena sjedne strane đavolskim utiscima, a s druge strane 
prepuštena djelovanju Božjem. Opisuje kako moli, dok mu se tijelo valja po zemlji. Nadodaje: 

"Moje je stanje tak\>o, da mi preostaje vrlo malo čina, gdje sam slobodan. Želim li govoriti, 
jezik me ne sluša. Za vrijeme Mise sam prisiljen, da se najednom zaustavim. Kod stola ne mogu 
prinositi zalogaje k ustima. Ako se ispovijedam, grijesi mi izmiču s pameti. Osjećam, da je đavao u 
meni, kao kod svoje kuće, i da ulazi i izlazi kako ga je volja". 

U časovima mira ništa ne odaje prisutnost zloga duha. Rekao bi čovjek, da se je povukao. 
Ipak se katkada ova prisutnost očituje nekom kroničnom slabošću, koja prelazi sva sredstva 
liječničke znanosti. Često se događa, da više demona, zaposjedne jednu te istu osobu: to pokazuje 

njihovu slabost. Općenito govoreći đavao zaposjeda samo grešnike. Ima međutim iznimnih 
slučajeva, kao stoje i slučaj o. Surina. 

Znakovi posjednuća. Budući da ima živčanih i umnih oboljenja, ili slučajeva ludila, koji su u 
svojem vanjskom izgledu vrlo slični posjednuću, vrlo je važno da iznesemo neke znakove, po 
kojima bi se moglo prepoznati i razlikovati đavolsko posjednuće od bolesnih pojava. 

Prema Rimskom Obredniku ima tri glavna znaka, po kojima se može prepoznati posjednuće: 
govoriti nepoznatim jezikom i to upotrebljavati više riječi, toga jezika ili razumjeti nekoga, koji ga 
govori; otkrivati daleke i tajne stvari; pokazivati snagu, koja nadmašuje dob ili stanje, i drugo 
slično. A što se više takvih pojava sastane, to je veći znak. 

U nekoliko ćemo riječi rastumačiti svaki taj znak. Upotreba nepoznatih jezika. Da bi se to 
utvrdilo, treba provesti ozbiljni ispit o odnosnoj osobi, vidjeti nije li možda u prošlosti imala prilike 
naučiti neke riječi tih jezika, nadalje, da li ona, mjesto da samo izgovara neke izraze, koje je naučila 
napamet, govori i razumije jezik, koji joj je doista nepoznat. 

Otkrivanje nepoznatih stvari, što se ne može na nikakav naravni način rastumačiti. I tu treba 
ozbiljno ispitati, stvar. Radi li se na primjer o dalekim stvarima treba ispitati i biti siguran, nije li ih 
dotična osoba saznala putem, pisma, telegram ili kakvog drugog naravnog sredstva. Ako se radi o 
budućim stvarima, treba čekati njihovo ostvarenje, da bismo vidjeli, jesu li se one ispunile upravo 
onako, kako je rečeno, i jesu li dovoljno točno izražene, da ne bi bilo nikakve jednoznačnosti. Ne 
treba dakle voditi nikakva računa o onim bespredmetnim proročanstvima, koja navješćuju velika 
zla, koja slijede iza sretnih uspjeha. Na taj bi način bilo vrlo lako steći glas proroka! Kad je 
činjenica dovoljno utvrđena, treba vidjeti i utvrditi, da li ta nadnaravna spoznaja dolazi od dobroga 
ili zlog daha, prema pravilima za razlikovanje duhova. I konačno, dolaze li od zlog duha, koji je 
upravo sada prisutan u zaposjednutome. 

Pokazivanje snage, koja vidno prelazi sile dotične osobe, vodeći računa o njezinoj dobi, o 
njezinoj izvježbanosti, o njezinom bolesnom stanju, itd. Ima doista slučajeva razdraženosti, gdje su 
sile dvostruko veće. Već smo rekli, da je pojava lebđenja kad je dovoljno dokazana, nadnaravna, 
odnosno mimo naravna. Ima slučajeva, u kojima se - vodeći računa o okolnostima - to ne može 
pripisati Bogu ni anđelima. Moramo dakle u tom gledati znak đavolskog utjecaja! 

Uz ove znakove možemo nadodati i one, koji se pokazuju iz učinaka, što ih je izazvala 
upotreba egzorcizama ili blagoslovljenih stvari, osobito, ako se to primjenjuje bez znanja osoba 
koje su navodno zaposjednute. Ima ih na primjer, koji prilikom dodira jednom svetom stvari, ili dok 
se nad njim mole liturgijske molitve, upadaju u strašni bijes i užasno psuju. Ali taj je znak siguran 
samo kod onih, kod kojih se to radi bez njihova znanja. Naime, ako oni to opaze, mogu se i sami 
razbjesniti bilo zbog svoga straha i bijesa na sve, što je religiozno, bilo da se samo pretvaraju. 

Prema novom obredniku za egzorcizam koji je papa sv.Ivan Pavao II. odobrio je 1. listopada 
1998. obnovljeni Obrednik egzorcizama (kao dio Rimskog obrednika), a objavljenje Dekretom 
Kongregacije za bogoslužje i disciplinu sakramenata od 22. studenog 1998. godine crkva poziva na 
oprez kada je riječ o egzorcizmu. Potrebno je da se učini solidna diferencijalna dijagnoza u kojoj će 
se točno razlučiti đavolsko opsjednuće od psihičke bolesti. Poznato je, naime, da neke psihičke 
bolesti kao što su paranoidna shizofrenija, disocijativni poremećaj osobnosti, teži histerični napadaji 
kao i neke epileptične manifestacije mogu imati sličnosti s pravim opsjednućem. Stoga je potrebno 
da se svaki egzorcist savjetuje s psihijatrom pri utvrđivanju stanja. 178 

Sažeto govoreći, razumno je zaključiti da se radi o đavolskom opsjednuću u ovim 
slučajevima: kad se radi o provali neke druge osobnosti koja se snažno protivi svemu što je sveto i 
povezano s Crkvom; kad se kod iste osobe očituju izvanredna fizička snaga i razne parapsihološke 
sposobnosti neprotumačive znanstvenim putem i kad psihofarmaci nemaju nikakvu djelotvornost u 
uklanjanju spomenutih simptoma. Kod pravog opsjednuća ne pomažu psihofarmaci, jer je 
opsjednuti imun na sve lijekove. 

Crkva takva stanja liječi blagoslovinom koja se zove egzorcizam, tj. obredom oslobođenja od 
zloduha. Ovdje treba naglasiti da davao neprekidno nastoji odvojiti svakog čovjeka od Boga, no to 


178 M. Steiner, O zlim dusima, uz novi obrednik egzorcizma, u Obnovljeni život, 1999 (4), str, 486-487. 

njegovo »redovito« djelovanje pri kojem navodi na grijeh i zlo ne zovemo opsjednuće. O 
opsjednuću je riječ u izvanrednim slučajevima koje ponekad i nije lako pre~poznati kao takve. 

Mogući detaljniji simptomi za eventualnu potrebu egzorcizma mogli bi biti i ovi (osim 
maloprije spomenutih i onih koje navodi novi Obrednik ): blokade na početku molitve, nesavladiva 
odbojnost prema crkvi i svetim mjestima, prema blagoslovljenoj vodi, posvećenim predmetima, 
euharistiji; zatim besramne misli u pristupu nadnaravnom, napastovanje da se psuje u trenutku 
pričešćivanja, silno ili neobjašnjivo očajanje, zlopamćenje i mržnja, neobična žestina; ponekad 
groteskni fenomeni: nastrane pohlepnosti (primjerice, pohlepa za hranom ili seksom) te druge 
bolesne pomame. Sve to mogu biti uobičajene napasti. No kad su simptomi konvergentni, jaki i 
teški, s oštrim početkom i završetkom ili s pogoršanjem u trenutku kad osoba pojačava vjerski život 
i svoje ćudoredno nastojanje, vjerojatnosti o nastupu zloga duha postaju veće. 

Đavolsko posjednuće je očitovanje Sotone jc medu najtežima i najstrašnijima. To je pravo 
gospodstvo koje on vrši izravno na tijelu, a neizravno na dušu: jadno ljudsko stvorenje postaje 
podatno sredstvo njegove despotske i perverzne moći. Iskustvo pokazuje da se đavao može kod tih 
osoba služiti njihovim tjelesnim moćima kako hoće: može dignuti tijelo osobe i držati ga dugo u 
zraku, prenijeti je na bilo koje mjesto posve lako i brzo; govoriti drevne i modeme jezike koje 
pacijent ne pozna, recitirati na pamet odlomke iz knjiga koje ta osoba nije nikada čitala, modificirati 
fizičke funkcije tijela (probavu, izlučivanja sekreta, krvotok, disanje...). 

Osoba zauzima najnestalnije pozicije, može lako učiniti pokrete najboljih akrobata, hodati i 
trčati zatvorenih očiju, zadivljujuće izbjegavajući svaku zapreku; može izvrsno svirati, slikati i vršiti 
druge aktivnosti nikad učene, davati veoma oštre glasove i s ljudsko životinjskim biljegom, 
poznavati stvari iz prošlosti, daleke, skrivene, čitati tuđe misli i vršiti druge veoma čudnovate čine. 

Nije dakle lako prepoznati pravo posjednuće i nikad ne možemo biti dovoljno oprezni, prije 
nego se izjasnimo. 

Razlika između posjednuća živčanih poremećaja. Iskustvo, što ga imamo od osoba, koje su 
bolovale od živčanih poremećaja je pokazalo, da postoji neka sličnost izmetu ovih bolesnih stanja i 
vanjskog vladanja zaposjednutih. Tome se ne moramo čuditi. Đavao može prouzročiti bilo živčane 
bolesti bilo vanjske pojave, koje su veoma slične ovim živčanim. I to je još jedan razlog više, da 
treba biti vrlo suzdržljiv u tim sudovima o navodnim slučajevima posjednuća. 

Ali ta se sličnost odnosi samo na vanjsko držanje, koje samo po sebi ne pruža nikakva 
dokaza za zaposjednute. Još se nije našlo živčano bolesnih, koji govore nepoznatim jezicima, 
otkrivaju tajne srca ili da proriču budućnost točno i sigurno. To su, dakle, rekli smo već, pravi 
znakovi posjednuća. Kad ih uopće nema, možemo vjerovati, da se radi o običnoj živčanoj stvari. 

Ako su se koji puta egzorcisti prevarili, to se dogodilo samo zato, što su se udaljili od 
pravila, koja je dao Obrednik. Da bi se izbjegle ovakve zablude, zgodno je i dobro je, da stvar ne 
ispita samo svećenik, nego i katolički liječnici. 

Posebno valja biti oprezan u slučajevima umišljenog posjednuća. Može se dogoditi, da takav 
stvarni slučaj posjednuća kod onih koji su bili svjedoci tog slučaja, izazov živčano stanje i 
rastrojenost koja je na vani sasvim slična posjednuću. Najbolji način, da se to izbjegne jest da se 
udalje osobe, koje su tome sklone i da se uklone iz sredine, u kojoj su došle do tog živčano 
rastrojenog stanja. 

Lijek protiv posjednuća. Ti su lijekovi, općenito govoreći, svi oni, koji mogu umanjiti 
djelovanje đavla na dušu, očistiti dušu i ojačati volju protiv đavolskih nasrtaja. A na posebni način, 
lijek protiv posjednuća su egzorcizmi (zaklinjanja). 

Općeniti lijekovi. Upotrijebit će se sve ono, što smo već spomenuli kad smo govorili o 
đavolskim napastima. Jedan od najuspješnijih lijekova i sredstava je čišćenje duše u dobroj 
ispovijedi, a posebno u općenitoj ispovijedi, koja udaljuje od nas oholog i nečistog duha, ponizuje 
nas i posvećuje. Obrednik savjetuje, da se uz to nadoda post, molitva i sv. Pričest. 

Što je čovjek čistiji i umrtvljeniji i đavao ima manje utjecaja na njega. A po sv. Pričesti 
dolazi u nas. Onaj, koji je svladao đavla. 

Sakramenti i blagoslovljeni predmeti su također vrlo moćno sredstvo radi molitava, što ih je 
Crkva molila, blagoslivajući te stvari. Sveta je Terezija imala posebno pouzdanje u blagoslovljenu 

vodu, a to pouzdanje nije bez temelja, jer Crkva uz nju veže moć udaljiti đavla. Ali se treba njome 
služiti velikom vjerom, ponizno i pouzdano. 

Raspelo, znak svetog Križa, a napose prave relikvije križa Isusova su đavlu strašne, jer je 
pobijeđen na Križu: "Da onaj, koji je na drvetu iznio pobjedu, na drvetu bude i svladan po...". Iz 
istog se razloga zli duh mnogo boji i zazivanja Imena Isusova, koje, prema obećanju samog 
Učitelja, ima čudesnu moć, da tjera u bijeg vragove. 


4.S.2.2. Razlozi i načini kako se pada pod vanredne đavolske utjecaje 

Već smo napomenuli da je đavolsko napastovanje redoviti i općeniti utjecaj đavla na sve 
ljude. Teolozi koji studiraju kršćansku demonologiju i egzorcisti svećenici teolozi koji se bave 
praksom oslobađanja ljudi od vanrednih utjecaja đavla govore o četiri glavan razloga, uzroka i 
načina kako se pada pod vannredne đavolske utjecaje. 

Po Božjem dopuštenju neki sveci su padali pod vanrdene đavolske utjecaje 

Brojna su svjedočanstva iz svetačke tradicije kada je Bog dopustio da njegovi veliki 
prijatelji, sveci padne pod vanredne đavolske utjecaje. Među najpoznatijima su svakako 
svjedočanstva osobna i onih s kojima su živjeli sv. Ivana Vinenneya, Arškog župnika, sv. patera 
Pija, sv. Ivana Bosca ali i tolikih drugih. Bog ova stanja i borbe svecima pripušta kao prigodu za 
veće trpljenje i nasljedovanje Krista u njegovu Križu te kao sredstvo za veće zasluge i tako veću 
duhovnu pomoć tih istih svetaca Crkvi kao zajednici vjernika u njihovom vremenu, a na poseban 
način onim vjernicima koji imaju svoje probleme i poteškoće s đavlom zbog drugih razloga. Đavao 
fizički i psihički tada po Božjem pripuštenju može mučiti svece na različite načine ah Bog im daje 
snagu svoje milosti da uza svu patnju sve mogu podnijeti u evanđeoskom duhu. 

Kod takvih iskustava sveci đavao može zaposjesti ljudsko tijelo, ali ne dušu te ti Božji 
prijatelji govore ili čine što nikad ne bi htjeli da nisu u tom stanju posjednuća. Na primjer bi. Ivan 
Calabria je stvarno psovao a ad toga nije bio svjestan niti je to htio. Kad bi ga pitah nakon što je 
stanje posjednuća prolazilo kako to da on koji toliko ljubi Isusa psuje upravo njega blaženik bi ostao 
krajnje iznenađen kao daje pao s neba ne sjećajući se ničega. 179 

Posljedica nemoralnog života u teškom grijehu duži vremenski period 

Čovjek koji živi u stanju teškog grijeha veća sami time pada pod utjecaj đavla kao napasnika 
i ako ustraje u ne pokori i ne moralnom grešnom životu dugi niz godina onda se u njemu javlja 
tendencija sve veće i dublje moralne dekadencije koja može dovesti takvog čovjeka do toga da 
padne i pod vanredne đavolske utjecaje. 

Teolog R. Laurentin navodi i neka ponašanja koja favoriziraju djelovanje Sotone, a donose 

svjetlo za njihovo prepoznavanje. Nemoralan život može biti znak sotonskog zahvata, primjerice, 

nastrana seksualna praksa (nastrani homoseksualni, incestuozni, sadistički ili preljubnički odnosi); 

također i pobačaj, kako tvrde mnogi egzorcisti. Zloduh, kojega je Isus nazvao »ubojicom od 

početka«, služi se svime što razara život i srce ljudi, napose majki. On želi banalizirati i opravdati 

navedena zastranjenja i ubojstva, te preko njih strovaliti u bezdan čestite osobe. Sve to skupa kao 

i mnoga druga moralna zastranjenja pod bilo kojim od sedam smrtnih grijeha može dovesti do 

vanrednih utjecaja đavla za koja je u ovom slučaju sam čovjek odgovoran. A Rovo Marin ovaj 

181 

uzrok pada pod vanredne đavolske utjecaje naziva kaznom za grijeh. 


179 Citirano prema P. Ernetti, nav.dj. str 176. 

IS0 R. Laurentin, II demonio mito o realta, Milano 1995, str. 251. 
181 Nav.dj. str. 405. 

Posljedica bavljenjem okultnih praksi 


Osoba pada pod vanredne đavolske utjecaje često po doticajima s mjestima ili osobama koje 
su povezane sa okultnima praksama. Pri tome mislimo na spiritističke seanse, na magiju, na 
sotonske kultove ili sastanke sotonskih sekti, koji dosežu svoj vrhunac u crnim misama, na okultne 
radnje, posjećivanje magičara i određenih gatara, bavljenjem raznih istočnjačkih praksi i obreda itd. 
Čovjek se u svim tim prigodama izlaže opasnosti od pada pod vanredne đavolske utjecaje. Prije 
svega ako se svjesno upusti u vezu s osobama i predmetima koje se posvećuju štovanju đavla. 

Razne vrste spiritizma, pa i onda kad se u prvi mah čini bezazlenim, mogu upućivati na 
đavolsko djelovanje. Kod ovakvih obreda stolovi koji se okreću, čaše koje se miču ili pločice koje 
se premještaju prema slovima abecede i tako odgovaraju na pitanja koja se postavljaju; zatim 
gatanje iz karata ili dlana, te spiritistički medij; transcendentalna meditacija s korištenjem rituala u 
kojima se često upućuju zazivi poganskim bogovima; ponekad se uočava njihov sotonistički 
karakter, te militantnost u određenim istočnjačkim obredima. Naravno da je utjecaj đavla najveći 
kod samog sotonizma. 

Posljedica uroka 

Neke osobe postaju žrtve čarobnjaka (vračara) koji tvrde da se mogu obraćati đavlu i izvršiti 
osvete koje traže njihovi klijenti. Pojedini teolozi dovode u sumnjaju da bi utjecaj predmeta koji se 
upotrebljavaju u vračarskim činima ili potječu iz sotonskih ili poganskih kultova bio uzrokom 
đavolskih opasnosti; drugi drže da je razborito takve predmete egzorcirati ili odstraniti. ~ Steiner 
osjeća potrebu da svojim promišljanjem precizira misao teologa Lauretnina te tvrdi: „Čarobnjaci i 
vračare mogu naškoditi samo onima koji vjeruju da im se može naškoditi, jer u tom slučaju sami 

1 R4. 

pripremaju podlogu da im se dogodi ono čega se boje“. 

Pater M. Szentmartoni pozivajući se na teologa M. Fiore ovako opisuje pastoralnu 
problematiku ovog uistinu kompleksnog problema: „U sadašnjem stanju stvari ne postoje liturgijsko 
sakramentalne odredbe za postupak ureknutih osoba. U prošlosti je postojala uska povezanost 
između uroka i egzorcizma. Mogućnost postojećeg odnosa između egzorcizma i uroka bila je uzeta 
u obzir u Normama koje treba opsluživati o egzorcizmu đavla starog Rimskog obrednika. U 
novom Obnovljenom obredniku egzorcizma iz 1998., naprotiv potiče se egzorciste da ispravno 
prosuđuju slučajeve đavolskih napadaja od nekog lakog vjerovanja kojim vjernici drže da su premet 
uroka ili prokletstva koje je nad njima učinjeno ili nad njihovom rodbinom ili nad njihovim 
dobrima. Egzorcisti ne trebaju odbiti ovoj trpećoj braći duhovnu pomoć ali ni na koji način ne 
trebaju nad njima moliti egzorcizme, radije neka mole s njima i za njih, da nađu mir u Bogu. 

Crkva nas uči da ne budemo bez jasnoća u stvarima uroka (mclificiuma). Danas uistinu 
postoji tendencija da se prenaglasi moć djelatnika okultnih praksi i da se u svemu vide njihova 
nesretna djelovanja u događajima osobne i društvene povijesti ljudi. Dobro je koristiti najveću 
moguću predostrožnost i da se sve čini kako bi se ispravile praznovjerne ideje koje na žalost 
uznemiruju duh i srca ne malog broja vjernika, sa redovitim sredstvima koja mudrost Crkve nama 
stavlja na raspolaganje: osobna molitva, opsluživanje Božjeg zakona, sakramentalna praksa, na 
poseban način ispovijed i Euharistija. 

Ipak teoretski je moguće da urok (maleficijum) može uzrokovati vanredni utjecaj đavla bilo 
u obliku đavolskog posjednuća ili osobne infestacije (zaraze) nutarnje ili vanjske, bilo u obliku 
infestacije mjesta. Ne treba isključiti mogućnost da je netko žrtva pravoga uroka i da se obrati 

egzorcisti kako bi bio oslobođen“. 


182 G.Amorth, Izvješća rimskog egzorciste, UPT, Đakovo, str. 35, 

183 O raznim mišljenjima vidi Laurentin, nav.dj.252. 

184 Steiner, nav.dj. fus nota broj 29. 

185 M. Szentmartoni, Psicopatologia e vita siprituale, ad uso degli studenti, Institut odi sipritualita, Pontifica universita 
Gregoriana, Rim, 2014, str. 56-57. A u izlaganju poglavlja o uroku uglavnom se oslanja na M. Fiore , II maleficio, 
nozione, fenomenologia, sindrome e terapia, Camillianm, 20 (2007) str. 233-244. 

Dakle uza sva ograđivanja i predostrožnosti, poziv na trezvenost i razboritost ostavlja se 
otvorena mogućnost povezivanja vanrendnih đavolskih utjecaja s urokom. 

A kakva su svjedočanstva o ovome pitanju svećenika koji imaju dugogodišnju praksu 
molitva egzorcizma. Što su uroci?! Pod pojmom čaranje, dugogodišnji predsjednik Svjetske udruge 
katoličkih egzorcista don Gabnele Amort podrazumijeva »škoditi drugima posredstvom đavla«. I tu 
nabraja prakse uroka koje je sam susreo u svojoj službi istjerivanja zloduha: 1) cma magija ih 
vračanje, koji vrhunac svojih obreda dosežu u crnim misama; 2) proklinjanje; 3) zlo oko; 4) uroci, 
fetiši. 

„To su različite forme, ah koje nisu strogo odvojene; česti su miješani oblici. 1. Cma magija 
ih vradžbine ih sotonski rituali koji imaju svoj vrhunac u crnim misama. Ti su postupci međusobno 
veoma slični; ja sam ih međutim nabrojio po stupnju opasnosti. Svi oni prenose zlo na određenu 
osobu čarobnim formulama ih ritualima koji mogu katkad biti i veoma složeni, zatim opetovanim 
zazivanjima đavla, ah bez uporabe nekih posebnih predmeta. Tko se preda takvim praksama, 
postaje vlastitom krivnjom slugom đavla“. 186 

Katekizam Katoličke crkve osuđuje svaki vid magije i čaranja: »Sva djela magije i čaranja, 
kojima bi se htjelo podložiti tajne moći i staviti ih u vlastitu službu, te steći nadnaravnu moć nad 
bližnjim - pa bilo i zato da mu se pribavi zdravlje - teška je povreda kreposti bogoštovlja. A ta djela 
treba još više osuditi kad ih prati namjera da se drugima škodi ih kad se njima traži zahvat 
zloduha.« (KKC 2117) 

Razni pisci i egzorcisti poznaju razne vrste uroka. Mi se oslanjamo na pisanje fra Josipa 
Blažević i preuzimamo don Amorthovu, podjelu koji na temelju vlastitog iskustva egzorciste uroke 
dijeli po načinu njihova djelovanja: 

1. Uroci koji djeluju izravno. Djeluju preko hrane i pića. Sastojci koji se obično umiješaju u 
hranu ih piće su oni nad kojima su vršeni đavolski obredi a mogu biti: menstrulna krv, mrtvačke 
kosti, srce neke životinje, razni prašci, posebne trave..., a uneseni u organizam uzrokuju 
karakterističnu bol u želucu. 

2. Uroci koji djeluju neizravno. Djeluju putem transfera (nekog posrednika ih prijenosnika), 
ih preko nekog predmeta koji pripada osobi kojoj se želi naškoditi (preko fotografije, odjeće, 
njezinih stvari...). Ih se učine likovi koji predstavljaju tu osobu (lutke, životinje...) i njima se čine 
zle stvari kojima se želi napakostiti određenoj osobi (npr. zabadanjem iglica u glavu lutke ih 
životinje za vrijeme sotonskih obreda). 

3. Uroci koji djeluju povezivanjem. Zaustavljaju razvoj pojedinih dijelova tijela ih mentalni 
razvoj (plod čega su smetnje u učenju, radu, ponašanju...). Drugi čini idu za uništenjem nečijeg 
braka, posla za izazivanjem bolesti, neki i za uništenjem osobe. Činima tzv. »crvene magije« želi se 
steći nečija ljubav. 

Koji način djeluje urok? Zavirimo li u djelo okultistitice D. Fortune, kako zapisa Blažević, u 
njemu ćemo naći jedan opis napada crnog maga: »Želi li izvesti psihičko ubojstvo, strast za 
uništenjem mora preplaviti njegov duh. Želi li izvršiti psihičko silovanje, mora svoj duh napuniti 
pohotom i okrutnošću. Hladna žudnja za okrutnošću je osnova za uspjeh operacije ovakve vrste. Što 
se događa kad napadač ovako postupi? Pokrenut će zvona koja se nalaze u paklu. Odgovor neće 
izostati. Sva bića u čijoj prirodi titra isti ton odgovorit će na ovaj poziv. Mračni Uriel i Azrael i 
Amon će doletjeti i pridružiti se ovoj operaciji. Ah oni ne djeluju direktno na žrtvu već preko 
operatora“. 

Spomenute magijske tehnike doista su opasne i mogu biti pogubne za onoga tko ih izvodi 
daleko više nego za samu žrtvu protiv koje su uperene. 

Čini se da bi objašnjenje djelovanja uroka trebalo tražiti na nekom od sljedeća tri načina, 
koji su i kombinirani: fizički - jakom koncentracijom negativnih misaonih energija (sudjeluju 
misao, riječ i energija); psihički - upotrebom raznih metoda izluđivanja žrtve i buđenja tzv. 


186 G. Amorth, nav dj. str.37. 

187 Tekst koji slijedi je parafraziran)e članka fra. Josip Blažević, a citati su doslovno preuzeti iz njega. Uroci, u Veritas 
1999 (12) str. 18-19. 

»magijske svijesti«, učinak čega prije svega je strah prije negoli od snage uroka, iako se kasnije sve 
pripisuje moći uroka; duhovni - pokretanjem lavine paklenih sila. 

Postavlja se pitanje na kome uroci mogu djelovati i tko su osobe potencijalno ugrožene? 
Don Amorth vidi dva uzroka ovog djelovanja koji se u naše doba na žalost sve više šire. Prvi je i 
osnovni uzrok uvijek pomanjkanje vjere. Sto više manjka vjera, to se više širi praznovjerje. To je 
tako reći matematička formula. Drugi je uzrok tvrdokorno ustrajavanje u stanju grijeha. 

Vjerniku koji živi u milosti Božjoj koji se ravna po Božjim zapovijedima ne može se ništa 
dogoditi, na njega uroci ne mogu djelovati, razmjerno koliko neki čovjek živi ili ne živi u milosti i 
koliko je pustio da tama ovoga svijeta zahvati njegovu dušu može imati potencijalne probleme 
povezane uz uroke. Uroci i magija najrasprostranjeniji su u onim predjelima gdje je vjera u Krista 
najslabija. Gdje postoji živa vjera tamo magija nema moći. Stoga je domet vračeva ograničen. 
Njihova se moć uroka, proklinjanja i zazivanja đavla prostire samo nad onima nad kojima se već 
nadvila sila tame jer oni žive u stanju teškog grijeha. I kada se nad njima izvrše magijski rituali, oni 
samo izvode na vidljivu razinu posljedice tame i grijeha kojima je čovjek već bio u nutrini zatočen, 
ali im nije pridavao nikakvu važnost i eventualno, ubrzavaju njihove učinke. 

Ako se žrtva uroka obrati za pomoć na pravo mjesto, Bogu ispovijedi se i obnovi svoj život 
vjere uroci će nakon vremena borbi i kušnji imati i pozitivan, suprotan, učinak od onoga koji su 
željeli djelatnici okultnoga! Ali, ako se ona za pomoć obrati na adresu vračeva prosvijetljenih gurua, 
učinak je stanje koje se samo pogoršava, prije ili kasnije postaje poguban! 

Žrtve uroka, ili oni koji misle da su žrtve uroka uzalud rasipaju svoje imanje na razne mage, 
vračeve koji »skidaju uroke« (i to skupo naplaćuju) ovom ili onom tehnikom, čije cijene u nekim 
slučajevima nadmašuju velike cifre novca iznad svake mogućnosti, a eventualni učinci su samo 
privremenog karaktera, nakon čega nesretnom čovjeku biva još gore. Žrtva upada u začarani 
labirint, koji je dovodi do gubitka veze sa stvarnošću, a nerijetko može završiti i na psihijatriji. 

A fra Blažević ovako uči o pružanje duhovne pomoći u slučaju da je netko istinu izložen 
napadajima uroka:“ 

- Odreknuće od svih zala, magije, okultizma, te s njima povezanih terapija i drugih izvora 
teškoga grijeha; 

- Dobra ispovijed i često najmanje nedjeljno pristupanje sv. misi, na kojoj je uvijek potrebno 
pričestiti se; 

- Od srca oprostiti osobi koja nam je nanijela zlo, ili se misli daje to učinila i moliti za nju; 

- Eventualne otkrivene magijske predmete poškropiti blagoslovljenom vodom i spaliti ih 
negdje na otvorenom, uz obveznu molitvu za vrijeme njihovog izgaranja. Predmete koji ne mogu 
sagorjeti, kao i pepeo sagorjelih predmeta, baciti u tekuću vodu, a ruke oprati u blagoslovljenoj 
vodi. Spomenute stvari nipošto ne bacati u kanalizaciju vlastite kuće; 

- U slučaju karakteristične boli u želucu prouzročene konzumiranjem hrane ili pića u kojima 
su bili pomiješani uroci, kao sredstvo zaštite neka osoba pije egzorciziranu vodu, egzorcizirano ulje 
ili egzorciziranu sol. Reakcija će biti izbacivanje istih, bilo fiziološkim putem, bilo povraćanjem. A 
ako se nastave veći problemi obratiti se za pomoć svećeniku radi dodatnih uputa ili egzorcistu u 
svrhu molitava oslobađanja!“ 

4.8.2.3. Oslobađanje od vanrednih đavolskih utjecaja 

Kao što nepoznavanje praktično ne življenje vlastite vjere na autentičan i vjerodostojan 
način vodi do duhovnih problema, često do života u teškom stanju grijeha što uzrokuje brojne 
obiteljske i osobne psihičke i duhovne probleme, a mogu dovesti i do pada pod vanredne đavolske 
utjecaje tako ti isti vjernici, ali i mnogi drugi imaju skroz krivo poimanje puta oslobađanja od 
vanrednih đavolskih utjecaja. Obično oni naivno misle da molitva jednog egzorcizma rješava sve te 
probleme. 

A egzorcisti koji imaju veliko iskustvo u ovom graničnim problemima ljudske egzistencije i 
praksi vjere ukazuju na neke druge važna stvari za biti oslobođen od vanrednih đavolskih utjecaja. 
Dostaje citirati don G. Amortha koji je dugi niz godina bio predsjednik svjetske katoličke udruge 

egzorcista: „Ja tvrdim da egzorcizam apsolutno nije najbolje sredstvo da bi se osoba oslobodila od 

utjecaja đavla i da bi se đavao držao daleko od osobe. Egzorcizam je samo na zadnjem sedmom 

mjestu. Treba živjeti u milosti, redovito se ispovijedati, ići na misu i pričešćivati se,ići na klanjanja, 

• 188 

moliti psalme i krunicu a onda dođe egzorcizam“. 

Dakle temeljni uvjet za oslobađanje od vanrednih utjecaja đavla je obraćenje, ili kako to 
egzorcisti vole reći nikada se nitko nije oslobodio da se nije i obratio na vjerodostojan i praktičan 
život po vjeri. 

Obraćenje kao temeljni uvjet za oslobađanje od đavolskih utjecaja 

Držimo da je ponovno najbolje dati prostor nauku don Amortha svećenika koji se dugi niz 
godina pastoralno bavi s ljudima koji su pali pod vanrdene đavolske utjecaje, a ukazujemo na 
njegovu tvrdnju da se može, ako se slijede savjeti koje daje osloboditi od đavolskih utjecaja i bez 
egzorcizma : 

„Običava se reći da je đavao zadovoljan ako se o njemu uopće ne govori, te tako može 
djelovati nesmetano; ili kada se o njemu mnogo govori, kao da ga se hoće učiniti protagonistom 
povijesti. Čini mi se da je o tome potrebno govoriti, jer postoji i u punoj je aktivnosti; ali treba 
govoriti s razboritošću, s jasnoćom ideja kako nas uči Biblija. Posve je neproduktivno govoriti o 
tome na krivi način, na primjer ismjehujući ga i strašeći njime, kako veoma često čine massmedia, 
posebno ovih posljednjih vremena, kada su zapazili da đavao privlači pažnju. 

Činjenica je, daje danas potražnja za egzorcistima i to daje prevelika te, ako se nije pažljiv i 
ako se ne vodi računa o crkvenim odredbama, i ta potražnja za egzorcistima može postati jedan 
oblik praznovjerja, kao obraćanje vračevima. U korijenu, neću se nikada umoriti opetovati: uvijek 
postoji pomanjkanje vjere povezano uz veliko religiozno neznanje... 

Također je istinito da temeljna pouka ne može i ne spada na egzorciste, nego na one koji 
katehiziraju, to jest na svećenike i laike. I možda je to pomanjkanje znanja razlog zbog kojega se 
mnogi obraćaju egzorcistima bezrazložno, kada nema nikakve potrebe. Često mi se događa da 
moram opetovati da, u različitim nevoljama života, egzorcist mora biti zadnja osoba na koju treba 
pomisliti. 

Kakvi su najobičniji i pogrješni slučajevi, u kojima osobe traže tjeskobno egzorcista, kao 
zadnju obalu da riješi njihove probleme? Napominjem glavne. 

Iz zdravstvenih razloga, kada sama osoba ili neka draga joj osoba ima bolest koja je 
neizlječiva medicinskim putem. Iz čuvstvenih razloga, kada supruga ili suprug napuste bračnog 
druga, da bi išli živjeti s drugom osobom: «Toliko smo se voljeli, zacijelo su nam nešto nabacili)). 
Ili kada se sin ili kćerka zaljube u neku osobu koja je, u očima roditelja, potpuno pogrješna. I ovdje 
je isti razlog: «Zacijelo su nabacili neki urok». 

Tim više ako im je netko drugi rekao (makar to bio neki vrač, ili neki kartomant, ili neki tzv. 
vidjelac), daje zaista nabačen neki urok; to su možda najčešći slučajevi. Dodajem slučajeve kada se 
izmijeni značaj nekog ukućanina (muž, žena, sin...): «Sigurno ima nekog đavla na leđima». Ili kada 
se ruši ekonomska situacija. Mogao bih i nastaviti. 

Što činiti u tim slučajevima? Što savjetovati? Svakako je pogrješno bezglavo tražiti nekog 
egzorcista. Prvi korak koji svakako treba učiniti jest baciti se u Božje ruke: molitvom, povjerenjem 
u Boga i u njegovu Providnost, raspoloživošću da se prihvati Božju volju, kako odgovara 
okolnostima. 

Ako je doista neka osoba uvjerena da je pogođena đavolskim zlom, prvi odgovor koji treba 
dati jest onaj Pavla VI.: «Sve ono što brani od grijeha, brani i od đavla». Obratiti se stoga redovitim 
sredstvima milosti, kako je spomenuto također u pismu koje je Kongregacija za nauk vjere uputila 
biskupima god. 1885.: «Pastiri se mogu služiti tom prigodom koja im se pruža, da podsjete na ono 
što tradicija Crkve uči obzirom na ulogu koja je vlastita sakramentima, posredovanju BI. Dj. Marije, 
anđela i svetaca, te na duhovnu borbu kršćana protiv zlih duhova». 


188 S. Radom - G. Gagliardi, L esorcismo, rito, psichiatria, e ministero, le ricerche pastorali, EDB, Bolonja, 1997, str 
184. 

Put obraćenja i molitve, potreban je u svakom slučaju. Put koji treba slijediti. I na ovom putu 
treba imati pratitelja. Barem svećenik ga treba pratiti. To može biti redoviti ispovjednik ili duhovni 
vođa. Ali je veoma korisno ako se ima pomoć jedne zajednice; držim da je neoprostivi nedostatak 
ako župna zajednica nije u stanju da pruži pomoć na tom području. Običavam reći da, po redu 
djelotvornosti i redoslijeda pružanja pomoći, egzorcizmi stoje na posljednjem mjestu. 

a. Prije svega nužno je živjeti u milosti i ukloniti zapreke milosti, zbog čega je prva stvar 
koju treba učiniti - dobra ispovijed. Ako netko živi u trajnom stanju grijeha, treba riješiti tu 
situaciju. Ako netko ima zapreke za milost, najčešće je slučaj da netko ne može od srca oprostiti, 
treba ukloniti zapreku. 

b. Živjeti euharistiju, od koje ističem tri vida: Misa (Žrtva), pričest (Gozba), euharistijsko 
klanjanje (Prisutnost). Trebamo jasno reći da ova četiri sredstva već nabrojena, i onaj koji slijedi, 
imaju mnogo veću snagu i veću vrijednost od egzorcizma. Narod je, nonnalno, lijen: želi da drugi 
djeluju, da oslobađaju od nevolja; ono čega najviše nedostaje, u većini slučajeva, jest osobno 
zalaganje. 

c. Molitva. Logično je da treba upotrijebiti sva ta sredstva; ne susljedno, nego po naravi 
svakog sredstva; zbog čega molitva treba biti svagdašnja, s vjerom, kroz neko određeno vrijeme. 
Sve molitve su dobre, pa i one koje netko sam spontano iznese. Posebnu i očitu djelotvornost imaju 
biblijske molitve, psalmi, hvalospjevi, i sv. krunica, koja doista ima jednu nevjerojatnu snagu. 

Može se osloboditi od đavolskih zala, pa i od samog posjednuća, također i samo po ovim 
trima sredstvima i bez egzorcizama. Nemoguće je pak osloboditi se po egzorcizmima, bez pomoći 
ovih triju sredstava. Može se napraviti iznimka jedino kada bi neka osoba željela upotrijebiti ta 
sredstva i trudi se da ih upotrijebi, ali je u tome spriječena od đavla. Tada je potrebno pomoći joj i 

tada su potrebna dva konačna sredstva. Molitve oslobađanja i egzorcizam". 

Molitve oslobađanja i ozdravljenje 

Na putu obraćenja i borbe za oslobođenje od vanrednih đavolskih utjecaja uz već spomenute 
prakse i načine življenja vjere preporučuje se moliti i molitve za oslobođenje i ozdravljenje. Ove 
molitve može svatko moliti za sebe ili za druge bez ikakvoga potrebnog dopuštenja, a ušle su i u 
novi obrednik za egzorcizam. Na poseban način osoba koja misli da ima nekih duhovnih problema 
se može tražiti od svećenika da za nju i nad njom mole ove molitve. 

O važnosti i učinku molitva za oslobođenje i ozdravljenje don Amorth uči: „Molitve 
oslobađanja. One imaju dvostruki učinak, te su katkada djelotvornije od egzorcizama: općenito se 
obavljaju molitve za ozdravljenje i oslobođenje; stoga, u slučajevima gdje je potrebno ozdravljenje, 
one su prikladnije. Zatim, upravo iz niza molitava za oslobođenje, prateći reakcije i rezultate, 
uočava se da li je potreban ili nije egzorcizam. Općenito, ako nema reakcija na molitve za 
oslobođenje, neće ih biti niti pri egzorcizmima; ili, ne radi se o đavolskim bolestima, nego o 
bolestima koje treba liječiti medicinskim putem. Spominjem nadalje da u takozvanim «manjim 
zlima», mogu biti dostatna ova sredstva za oslobođenje, rezervirajući egzorcizme samo za teže 
slučajeve". 1 0 

Glas koncila od 14. 2. 1999. donio je članak o javnom predstavljanju novog obrednika za 
Egzorcizam s imprimaturom pape Ivana Pavla II na kome je pročelnik zbora za bogoštovlje kardinal 
J.A.M. Estevez rekao da trebamo razlikovati dvije vrste djelovanja đavla: 

"Prvo je djelovanje spektakularnije, a to je opsjednutost, đavolsko posjedovanje. To se ne javlja 
baš često. No, s druge strane su svakodnevni đavolski utjecaji, preko laži, korupcije, nasilja, 
razuzdanog erotizma, itd... Da je đavolsko djelovanje uvijek prisutno nitko ne treba stavljati u 
sumnju. No, rekao bih da nije uvijek potrebno posegnuti za egzorcizmom, jer se egzorcizam obavlja 
pred izrazito posebnom i točnom pojavom, to jest opsjednutošću ili đavolskim posjedovanjem". 


189 G. Anmorth, Egzorcisti i psihijatri, Jela 2005, str. 117. 

190 Isto, str 118. 

Kardinal Estevez pojasnio je i to da je egzorcizam pridržan svećenicima koje biskup odredi za te 
zadaće. 

No, u obredniku postoje i "privatne molitve koje svatko može moliti, kako bi od Gospodina 
zatražio da udalji moć Zloga. No one ne mogu postati javnim i zajedničkim činima, jer su privatne 
molitve osobe koja od Gospodina, kao i od Majke Božje ili svetog Mihaela Arkanđela, traži zaštitu 
protiv zlih sila". Našim čitateljima donosimo prijevod tih molitava. Slijede molitve za oslobađanje 
od moći tame za privatnu upotrebu vjernika iz novog obreda za egzorcizam (Prevedene iz 
talijanskog izdanja, Vatikan 2001, st. 96-102) 

1. Bože moj smiluj mi se, smiluj se svome sluzi, mnoštvo zlih duhova postavlja mi zamke i 
ja sam kao razbijena posuda. Istrgni me iz ruku mojih neprijatelja, budi uza me, traži me ako se 
izgubim, nakon što si me našao vrati me sebi, i ne ostavi me nakon što si me sebi vratio tako da u 
svemu budem tebi po volji i spoznam da si me moćnom rukom otkupio. Po Kristu našem 
Gospodinu. Amen. 

2. Svemogući Bože, koji daješ prognanima dom, vodiš zarobljene do blagostanja pogledaj 
na moju žalost i dođi mi u pomoć. Porazi mog smrtnog neprijatelja da bih nakon što nestane 
njegove prisutnosti ja mogao ponovno pronaći slobodu u miru te ponovno u vedroj i mirnoj molitvi 
naviještao tvoju veličinu, jer Ti daruješ pobjedu svome narodu. Po Kristu našem Gospodinu. Amen. 

3. Bože Stvoritelju i zaštitniče ljudskog roda, koji si stvorio čovjeka na svoju sliku i na 
čudesan način ga obnovio milošću Krštenja, svrni svoj pogled na mene, tvoga slugu i poslušaj moje 
prošnje; neka u mom srcu zasja sjaj tvoje slave i neka me ona oslobodi od svakog straha i zebnje te 
mi povrati vedrinu razuma i duha tako da te mogu slaviti i blagoslivljati skupa sa svojom braćom i 
sestrama u tvojoj Crkvi. Po Kristu Gospodinu našem. Amen. 

4. Bože milosrđa i izvore svakog dobra, ti si htio da tvoj Sin podnese za nas muku križa 
kako bi nas oslobodio od moći našeg smrtnog neprijatelja. Pogledaj milostivo na moje poniženje i 
moju patnju, ti koji si u krsnom zdencu mene učinio novim stvorenjem, pomozi mi pobijediti 
napadaje Zloga i ispuni me milošću tvoga blagoslova. Po Kristu našem Gospodinu. Amen. 

5. Bože ti si htio učiniti me sinom svijetla po milosnom posvojenju, ne dopusti Zlome da me 
obavije svojom tamom, nego daj da mogu uvijek ostati u sjajnom svjetlu slobode koju si mi 
darovao. Po Kristu našem Gospodinu. Amen. 

Zazivi presvetom Trojstvu: Slava Ocu i Sinu i Duhu Svetomu... Samo Bogu neka je slava i 
čast... Blagoslivljajmo Oca, Sina i Duha Svetoga, hvalimo i uzvisujmo ga u vijeke... Mi te 
zazivamo, slavimo i klanjamo ti se, Presveto Trojstvo... O Preblaženo Trojstvo ti si naša nada, 
spasenje i naša čast... O Preblaženo Trojstvo oslobodi me, spasi me, obnovi moj život... Svet, svet, 
svet, svemogući Gospodin Bog, koji bijaše, koji jest i koji dolazi... Tebi čast i vlast Presveto 
Trojstvo, tebi slava i moć u vjekove, Tebi hvala, slava i čast u vijeke vjekova... Sveti Bože, sveti 
jaki Bože, sveti besmrtni Bože smiluj mi se. 

Zazivi Kristu Gospodinu: Isuse, Sine Boga živoga (smiluj mi se -ponavlja se iza svakog zaziva), 
Isuse, sliko Očeva... Isuse, vječna Mudrosti... Isuse, sjaju vječnog svjetla... Isuse riječi života... 
Isuse, sine Djevice Marije... Isuse, Bože i čovječe... Isuse, vrhovni i vječni svećeniče... Isuse, 
navjestitelju kraljevstva Božjega... Isuse, pute, istino i živote... Isuse, kruše života... Isuse, istinski 
trsu... Isuse, brate siromaha... Isuse, prijatelju grešnika... Isuse, liječniče duše i tijela... Isuse, 
spasenje potlačenih... Isuse, utjeho bijednika...Ti koji si došao na svijet, Ti koji si oslobodio one 
koje je tlačio đavao... Ti koji si visio na križu... Ti koji si prigrlio smrt za nas... Ti koji si htio ležati 
u grobu... Ti koji si sišao nad pakao... Ti koji si uskrsnuo od mrtvih... Ti koji si uzišao na Nebo... Ti 
koji si poslao Duha Svetoga na apostole... Ti koji sjediš s desna Ocu... Ti koji ćeš doći suditi žive i 
mrtve... 

Po otajstvu tvoga Utjelovljenja (oslobodi me Gospodine - ponavlja se iza svakog zaziva), Po 
tvome svetom rođenju... Po tvome svetom krštenju i postu... Po tvojoj Muci i Križu... Po tvojoj 

smrti i tvome ukopu... Po tvome svetom Uskrsnuću... Po tvome slavnom Uzašašću...Po izljevu 
Duha Svetoga... Po tvome dolasku u slavi... 

Pri slijedećoj molitvi svaki put kad se spomene križ valja se prekrižiti: Spasi me Kriste 
otkupitelju po snazi tvoga Križa +: Ti koji si spasio Petra na moru, smiluj mi se. Po znaku tvoga 
svetoga Križa + oslobodi nas Kriste od naših neprijatelja. Po tvome svetome Križu + spasi nas, 
Kriste otkupitelju, Ti koji si u tvojoj smrti poništio našu smrt i uskrsnućem obnovio život. Klanjamo 
se tvome Križu + Gospodine, častimo tvoju slavnu muku, Ti koji si za nas trpio smiluj nam se. 
Klanjamo ti se Kriste i slavimo te jer si svojim svetim Križem + svijet otkupio. 

Zazivi Blaženoj Djevici Mariji: Pod tvoju se obranu utječemo sveta Bogorodice. Ne odbij 
nam molbe u potrebama našim, nego nas od svih pogibelji uvijek izbavi, Djevice slavna i 
blagoslovljena...Utjeho žalosnih moli za nas, pomoćnice kršćana moli za nas... Daj da te mogu 
uvijek slaviti, Presveta Djevice i daj mi snage za borbu protiv tvojih neprijatelja... Majko moja, 
ufanje moje. Djevice Marijo Majko Božja moli Isusa za mene... Slavna Kraljice svijeta, Marijo 
uvijek Djevice, ti koja si rodila Krista, Gospodina i Spasitelja zagovaraju za naš mir i naše 
spasenje...Marijo, Majko milosti i Majko milosrđa, brani nas od neprijatelja i primi nas u času 
smrti... Dođi mi u pomoć Djevice Marijo u svim mojim mukama, progonstvima i potrebama, moli 
za mene svoga preljubijenoga Sina da me oslobodi od svakog zla i pogibelji duše i tijela... 

Spomeni se o predobrostiva Djevice Marijo kako se još nikada nije čulo da si ikoga zapustila 
koji se tebi u zaštitu utekao, tvoju pomoć zatražio i tvoj zagovor zaprosio. Tim pouzdanjem 
ohrabren, utječem se i ja k tebi, Djevice djevica. K tebi Majko, dolazim, pred tobom, eto stojim ja 
grešnik i uzdišem. Nemoj Majko Riječi Božje prezreti mojih riječi, nego ih milostivo poslušaj i 
usliši. Amen. 

„Sveti Mihaele Arkanđele brani nas u boju protiv pakostima i zasjedama đavolskim budi 
nam zaklon! Neka mu zapovijedi Bog, ponizno molimo, i ti vojvodo vojske nebeske, Sotonu i druge 
zlobne duhove, koji svijetom obilaze na propast duša, Božanskom jakošću u pakao protjeraj. Amen. 

Slijedeće molitve za ozdravljenje i oslobođenje su uzete iz knjige rimskog egzorciste don 
Gabriela Amorta “Liberaci dal male - Oslobodi nas od zla”. Iz autorova uvoda: „Cesto su me molili 
da napišem molitve za oslobođenje od zlih i đavolskih utjecaja koje bi bile na dohvat svima i mogle 
bi se moliti bez ikakvog naknadnog dopuštenja. Očigledno, tvrdim prije svega, da su sakramenti i 
Sveto Pismo učinkovitiji od naših privatnih zaziva. Podsjećamo isto tako da kada se obraćamo 
Gospodinu uvijek iznova najvažnije je imati vjeru. Iz moje prakse mogu tvrditi da je po važnosti 
slijedeći red u prakticiranju vjere da bi se prihvatila oslobađajuća Gospodinova prisutnost: 1. 
Ispovjed koja je sakramenat direktno usmjeren na oslobođenje duša od utjecaja đavla. Ona 
podrazumjeva praštanje od srca; 2. Sveta misa; 3. Pričest; 4. Klanjanje; 5. Biblijske i liturgijske 
molitve, psalmi, himni, vjerovanje, svet...; 6. Krunica. 

Samo u svjetlu ovih općih pojmova, molitve koje se sugeriraju mogu imati njihovo pravo 
vrednovanje i dajući im vrijednost da ne kažemo automatsku - magičnu, nego u vjeri onoga koji se 
ponizno obraća Ocu, Isusu, Mariji, anđelima, svetima“. 

„Sveti Mihaele, arkanđele, brani nas u boju protiv opakostima i zasjedama đavolskim budi 
nam zaklon! Neka mu zapovjedi Bog, ponizno molimo, i ti vojvodo vojske nebeske, Sotonu i druge 
zlobne duhove, koji svijetom obilaze na propast duša, božanskom jakošću u pakao protjeraj“. 
Amen. Papa Leon XIII 

„Uzvišena Kraljice neba i anđela koja si primila od Boga poslanje i moć da satreš glavu 
Sotoni, mi te ponizno molimo da pošalješ anđele s Neba da bi se po tvojoj zapovjedi borili protiv 
zlih duhova na svakom mjestu, te da potisnu njihove nasrtaje i da ih prognaju u vječni ponor. 
Amen“. Sv. Pio X, Papa 

„Isuse Spasitelju, Gospodine moj i Bože moj. Bože moj i sve moje koji si nas po žrtvi križa 
otkupio i slomio moć Sotone, ponizno te molim da me oslobodiš od svakoga zlog i đavolskog 
utjecaja. To te molim u tvoje sveto ime, zbog tvojih svetih rana, po tvojoj svetoj krvi, po tvome 
svetom križu i po zagovoru Bezgrešne i pod križem žalosne Majke Marije. Krv i voda koji izađoše 
iz tvoga svetoga srca neka siđu na mene da me očiste, oslobode i izliječe“. Amen. 

„Duše Božji, Duše ljubavi, Presveto Trojstvo, Oče, Sine i Duše Sveti, Bezgrešna Djevice, 
anđeli, arkanđeli, sveci Božji siđite na mene. Oblikuj me Gospodine, napuni me tobom. Udalji od 
mene sve zle sile, uništi ih, razori ih, tako da se ja mogu dobro osjećati i dobro činiti. Otjeraj od 
mene sve zle sile, čaranja, vračanja, crne mise, praznovjerja, magiju, uroke, prokletstva, svako 
đavolsko uznemiravanje, opsjednuće i posjednuće đavolsko, sve ono što je zlo, grijeh, oholost, blud, 
zavist, ljubomoru, zlobu, nevjernost...; fizičku, psihičku, moralnu, duhovnu, duševnu i đavolsku 
bolest. 

Sažeži sva ova zla u paklu da nikada više ne dodirnu mene ni bilo koje stvorenje Božje. 
Zapovjedam snagom Boga živoga, u ime Isusa Krista spasitelja, po zagovoru Bezgrešne Majke 
Marije, svim nečistim dusima i svakoj zloj prisutnosti koja me muči i uznemiruje da me odmah sada 
i zauvijek ostave te da odstupe u pakao, vječno prognani i vezani od sv. Mihaela Arkanđela, sv. 
Gabriela, sv. Rafaela, naših anđela čuvara, zgaženi pod petom Presvete i Bezgrešne Djevice Marije. 
Amen.“ 


„Pohodi Bože našu kuću (ovo mjesto, polje...) i udalji od nas sve đavolske zasjede, pošalji 
tvoje svete anđele da nas čuvaju u miru i tvoj blagoslov neka siđe na nas i uvijek ostane sa nama. Po 
Kristu Gospodinu našemu. Amen“ 

„Gospodine Isuse koji si zapovjedio svojim apostolima da zažele mir svima koji su živjeli u 
kućama u koje su zalazili, posveti molimo te i ovu kuću i sve koji u njoj prebivaju po ovoj našoj 
poniznoj molitvi punoj povjerenja. Izlij na ovu obitelj svoj blagoslov i mir. Neka joj dođe spasenje 
kako je došlo u Zakejevu kuću kada si ti u nju ušao. Zapovjedi svojim anđelima da bdiju nad njom, 
daje čuvaju i da odagnaju svaki đavolski utjecaj. Udijeli svima koji stanuju u ovoj kući milost da se 
tebi svide živeći kreposno tako da zasluže, u svoje vrijeme, da budu prihvaćeni od tebe u vječni 
dom na nebesima. To te molimo u ime našega Gospodina Isusa Krista. Amen.“ 

„Kirie eleison, Gospodine smiluj se. Gospodine Bože naš, Kralju vijekova, svemogući i 
svemoćni Ti koji si sve sazdao i sve preobražavaš jedino svojom svetom voljom; Ti koji si u 
Babilonu pretvorio u rosu sedam puta jače užarenu peć i spasio svoja tri mladića; Ti koji si učitelj i 
liječnik naših duša; Ti koji si spasenje onima koji se tebi obraćaju. Ponizno te molimo i zazivamo 
uništi, otjeraj i nagnaj u bijeg svaku đavolsku silu, svaku sotonsku prisutnost i zavođenje, svaki zli 
utjecaj, vraćanje, prokletstva i uroke koje su opake osobe predane zlu i đavlu učinile nad Tvojim 
slugom (ime osobe za koju se moli). 

Daj Gospodine da umjesto zavisti i vračanja dođe na njega obilje tvojih dobara, snaga, 
uspijeh i ljubav; Ti Gospodine koji ljubiš ljude, pruži svoju moćnu i uzvišenu mišicu te dođi u 
pomoć i pohodi tvoju sliku i pošalji joj snažnog Anđela mira zaštitnika duše i tijela, da udalji i 
otjera svaku zlu silu i svako prokletstvo i urok pokvarenih i zavidnih osoba tako da Ti pod tvojim 
okriljem i zaštitom sluga tvoj pjeva “ Gospodin mi je zaštita i snaga neću se bojati što mi može 
učiniti čovjek” i još “ Zla se ne bojim jer ti si samnom, Ti si moj Bog, moja snaga, moj moćni 
Gospodar, Gospodin mira, Otac budućega vijeka”. 

Da, Gospodine Bože naš, smiluj se svojoj slici i spasi slugu svojega (ime) i oslobodi od 
svake prijetnje, štete, posljedice i utjecaja nastalih zbog uroka, vračanja i prokletstva, zaštiti ga i 
postavi iznad svakoga zla, po zagovoru više nego blagoslovljene, slavne Gospe, Majke Božje i 
Vazda Djevice Marije, slavnih Arkanđela i svih tvojih svetih. Amen.“ 

„Gospodine ti si velik, ti si Bog, ti si Otac. Mi te molimo po zagovoru i uz pomoć sv. Mihaela, sv. 
Gabriela, sv. Rafaela da bi naša braća i sestre bile oslobođeni od zloga. 

Od muka, strahova, žalosti, opsjednuća... oslobodi nas Gospodine! 

Od mržnje, bluda, zavisti, ljubomore, bijesa... 

Od zatvorenosti pred tobom i životom... 

Od svake primisli na abortus, ubojstvo i samoubojstvo ... 

Od psovke, podijeljenosti u obitelji, loših prijateljstava... 

Od vraćanja, magije i svih zlih utjecaja... 

Pomolimo se: Gospodine koji si kazao “ Dajem vam svoj mir” po zagovoru Djevice Marije 
oslobodi nas od svakoga prokletstva i dopusti nam da uvijek možemo uživati tvoj mir. Po Kristu 
Gospodinu našemu. Amen. 

„Gospodine Isuse Kriste, ti si došao da ozdraviš srca ranjena i progonjena, molim te da 
ozdraviš traume i rane koje uznemiruju moje srce. Na poseban način te molim da ozdraviš one koje 
su u meni izvor grijeha i nepovjerenja. Molim te da uđeš u moj život, da me izliječiš od psihičkih 
rana koje sam zadobio u prvim godinama i od onih iz cijeloga mojeg života. 

Gospodine Isuse, ti poznaješ moje probleme, ja ih stavljam sve u tvoje srce dobroga pastira i molim 
te da po snazi velike rane otvorene na tvome srcu da izliječiš male rane koje nosim u svome srcu. 

Ozdravi rane mojih sjećanja da ništa od onoga što sam proživio ne ostavlja moju dušu u 
žalosti, brizi, muci i zabrinutosti. Izliječi Isuse sve one rane koje su u mome životu bile uzrokom 
grijeha. Ja hoću da oprostim svim osobama koje su me povrijedile, pogledaj na one unutarnje rane 
koje me sprečavaju da oprostim. 

Ti si došao da izliječiš srca skršena, izliječi moje srce. Izliječi one rane koje su uzrokom 
fizičkih bolesti. Ja ti predajem moje srce, primi ga Gospodine, očisti ga i daj mi osjećaje tvoga 
Božanskog Srca. Pomozi mi da budem blag i ponizan. 

Dopusti mi Gospodine da ozdravim od žalosti koja me pritišće zbog smrti dragih osoba, daj 
da ja mogu zadobiti mir i sigurnost da si ti Uskrsnuće i Život. Učini Isuse da ja budem svjedok 
tvoga uskrsnuća, tvoje pobjede nad grijehom i smrću i tvoje žive prisutnosti među nama. Amen.” 

Budući da se u Katoličkoj Crkvi u posljednje vrijeme šire različiti načini molitava za 
ozdravljenje, iscjeljenje i oslobađanje, posebno u grupnim molitvama, Kongregacija za nauk vjere i 
Kongregacija za bogoštovlje dala je jasne upute za ove prakse, čija objašnjenja za naše čitatelje 
donosimo iz Glasa Koncila br. 49, 3. prosinca 2000. 

„Kongregacija za nauk vjere, čiji je pročelnik kardinal Joseph Ratzinger, objavila je 23. 
studenoga "Naputak o molitvama za (dobivanje) ozdravljenja od Boga". U njemu se na 18 stranica 
teksta opširno iznose teološki aspekti toga pitanja, kojima se onda pridodaju i disciplinske norme 
koje se pri takvim bogoslužjima i molitvama moraju obdržavati. 

U uvodnome dijelu odmah ističe, da je prirodna čovjekova želja da bude sretan, da je u 
dubini njegova srca ukorijenjena težnja da bude slobodan i oslobođen od bolesti, ali i da uspije 
shvatiti njezin smisao kad ga ona pogodi. Crkva bolest shvaća kao "sredstvo sjedinjena s Kristom i 
duhovnog čišćenja", a za one koji pomažu bolesnoj osobi izvanredna je to prilika za "pokazivanje 
kršćanske ljubavi". 

Molitva za ozdravljenje je iskustvo prisutno u svako doba Crkve, pa tako i u ovo naše. No, 
ono što je danas novo jest sve veći broj molitvenih okupljanja, koja su ponekad povezana i s 
liturgijskim slavljima i kojima je cilj od Boga izmoliti ozdravljenje. U slučajevima koji i nisu tako 
rijetki izjavljuje se da su se ozdravljenja doista i dogodila, pa se isto to očekuje i u tijeku drugih 
takvih molitvenih susreta. "U tom se kontekstu ponekad poziva na navodnu karizmu ozdravljenja", 
ističe dokument Kongregacije za nauk vjere, koji se nadalje pita i o načinima i mogućnostima 
razlikovanja tih molitvenih okupljanja pod liturgijskim vidom, a za to osobito mora skrbiti crkvena 
vlast, koja je dužna "bdjeti i dati prikladne norme za ispravno ostvarenje liturgijskih slavlja". 
Upravo zato prikladnim se pokazalo, u skladu s kanonom 34. crkvenoga zakonika, objaviti ovaj 


345 





naputak koji će od pomoći osobito biti mjesnim biskupima da bi "bolje mogli voditi vjernike na 
tome području, potičući ono stoje dobro i ispravljajući ono što treba izbjeći". 

Bolest i ozdravljenje: pravi smisao i vrijednost ekonomije spasenja. Pojašnjavajući 
doktrinarne aspekte cijeloga pitanja u pet opširnih paragrafa prvog poglavlja, dokument ističe daje 
Bog pozvao svakoga čovjeka na radost, no naše nas svakodnevno iskustvo uči da postoje i toliki 
oblici patnje i bola. Zbog njih u svojim obećanjima otkupljenja Bog naviješta radost srca, koja je 
povezana s oslobođenjem od patnji. Bog je onaj koji oslobađa od svakoga zla. Puni odgovor na 
pitanje o smislu i razlogu bolesti daje Novi zavjet. Isus se u svom javnom djelovanju često susretao 
s bolesnima. Mnoge od njih na čudesan je način ozdravio, a ozdravljenja su znak njegova 
mesijanskog poslanja. 

Ona pokazuju pobjedu kraljevstva Božjeg nad svakom vrstom zla, te su spasenjski znakovi, 
jer su ujedno i oslobođenje, otpuštenje grijeha. I prva je evangelizacija u apostolsko doba popraćena 
brojnim čudesnim ozdravljenjima, koja su jačala snagu evanđeoskog navještaja. Crkva je uvijek 
prihvaćala bolesnike, ne samo kao predmet svoje skrbi, već je za njih osobito molila. Molili su za 
ozdravljenje, svoje ili drugih, pojedini kršćani, ali i cijela Crkva u Liturgiji, osobito u sakramentu 
bolesničkog pomazanja. No, molitvom se nikada nije namjeravalo isključiti potrebu da se bolesnik 
"utječe i upotrijebi naravna sredstva, koja mu koriste u očuvanju i stjecanju zdravlja", ističe 
dokument dodajući da su i crkveni oci "normalnim smatrali da vjernik od Boga moli ne samo 
zdravlje za dušu, već i za tijelo". 

"Karizma ozdravljenja" u aktualnom kontekstu. U dugoj povijesti Crkve "nije nedostajalo 
svetih taumaturga koji su čudesno ozdravljali". No, "karizma ozdravljenja" ne ulazi među te 
taumaturške fenomene, pojašnjava dokument, dodajući da su doktrinarna objašnjenja potrebna 
upravo zbog "molitvenih okupljanja koja se organiziraju sa svrhom dobivanja čudesnih ozdravljenja 
među bolesnim sudionicima, ili molitava ozdravljenja po završetku euharistijske pričesti s istim 
ciljem". 

O ozdravljenjima, koja su povezana s molitvenim mjestima - poput svetišta, pokraj relikvija 
mučenika ili drugih svetaca - u povijesti Crkve postoje brojna svjedočanstva. Među njima ističu se, 
primjerice, sv. Martin iz Toursa, katedrala sv. Jakova u Composteli ili pak najpoznatije marijansko 
svetište Lurd. "No, takva ozdravljenja ne impliciraju 'karizmu ozdravljenja'", ističe dokument i 
donosi svoj sud o molitvenim okupljanjima s ciljem ozdravljenja, ističući da se ona razlikuju od 
onih slavlja koja su predviđena u liturgijskim knjigama. Ako se ta liturgijska slavlja "ostvaruju u 
poštivanju liturgijskih normi, onda su dopuštena, a često i prikladna, kao što je slučaj mise za 
bolesnike (pro infirmis). 

Ako ne poštuju liturgijsku normativu, nedostaje im zakontosti! Dopuštene su i legitimne 
molitve koje spadaju u pučku pobožnost, "ako im se ne izokrene izvorni smisao. "Karizma 
ozdravljenja" - pojam koji se u dokumentu stavlja pod navodne znakove - "ne može se pripisati 
određenom sloju vjernika", upozorava dokument, jer se pri svakoj molitvi vjernik mora prepustiti i 
"povjeriti najslobodnijoj volji Duha Svetoga, koji nekima daruje posebnu karizmu ozdravljenja, 
kako bi se očitovala snaga milosti Uskrsloga". 

Disciplinske odredbe. Nakon iznošenja doktrinarnog nauka, dokument u deset članaka i više 
paragrafa iznosi "disciplinske odredbe , ističući već u prvom članku daje "svakome vjerniku 
dopušteno Bogu upućivati molitve za ozdravljenje. No, kada se one mole u crkvi ili na nekom 
drugom svetom mjestu, prikladno je da ih predvodi zaređeni služitelj. Te molitve za ozdravljenje 
mogu se smatrati liturgijskima, ako su uključene u liturgijske knjige, koje je odobrila mjerodavna 
crkvena vlast. "Inače nisu liturgijske", kaže se u drugome članku dok treći ističe da se liturgijske 
molitve za ozdravljenje slave prema propisanom obredu i u misnom ruhu, kako je određeno u Ordo 
benedictionis infirmorum Rimskoga misala. 

Eventualne prilagodbe obreda blagoslova bolesnika, ukoliko ih smatra prikladnima ih 
eventualno potrebnima, mogu izvršiti samo biskupske konferencije uz prethodnu reviziju Svete 
Stolice, ističe treći članak. Četvrti pak određuje da dijecezanski biskup ima pravo odrediti nonne za 
vlastitu partikularnu Crkvu glede liturgijskih slavlja za ozdravljenje, u skladu s kanonom 838. 
paragraf 4., a svi koji organiziraju takva slavlja moraju ih se i pridržavati. "Dopuštenje za 

održavanje takvih slavlja mora biti eksplicitno, pa i onda kada ih organiziraju ili na njima sudjeluju 
biskupi ili kardinali", određuje 3. paragraf te točke i dodaje da dijecezanski biskup može drugome 
biskupu zabraniti sudjelovanje ili organiziranje takvih molitava, dok peti članak određuje da se 
neliturgijske molitve za ozdravljenje moraju jasno razlikovati od onih liturgijskih, a oni koji ih 
predvode - ističe treći paragraf - moraju "brižno izbjegavati" sve oblike "histeriziranja, 
neprirodnosti (umjetnog držanja), teatralnosti ili senzacionalizma". 

Želi li se netko služiti društvenim sredstvima komunikacije - osobito televizijom - pri tim 
molitvama za ozdravljenje, bilo da su one liturgijske ili nisu, mora znati da je i to u nadležnosti 
dijecezanskoga biskupa, određuje šesti članak, dok sedmi članak nalaže da se u "slavlje presvete 
Euharistije, sakramenta i liturgije časova ne smiju uvoditi molitve ozdravljenja, liturgijske ili 
neliturgijske", a dopušteno je u molitvama vjernika dodati posebne intencije molitava za 
ozdravljenje bolesnika. 

"Služba egzorcizma mora se obavljati u strogoj podređenosti dijecezanskom biskupu", 
određuje osmi članak, ističući da se molitve egzorcizma - koje su sadržane u Rimskome obredniku - 
moraju razlikovati od slavlja ozdravljenja, bila ona liturgijska ili neliturgijska. "Apsolutno je 
zabranjeno uključivati takve molitve egzorcizama u slavljenje svete Mise, sakramenata i liturgije 
časova", ističe treći, zadnji paragraf osmoga članka. Pretposljednji, deveti članak sve voditelje 
slavlja za ozdravljenje upozorava i određuje im da moraju nastojati "očuvati ozračje vedre 
pobožnosti među okupljenima, te upotrijebiti nužnu mudrost, ako se dogode ozdravljenja među 
nazočnima; po završetku slavlja moći će prikupiti - s jednostavnošću i brižnošću - eventualna 
svjedočanstva, te tu činjenicu podastrijeti mjerodavnoj crkvenoj vlasti". 

"Upotreba vlasti dijecezanskog biskupa obvezatna je i nužna kada se verificiraju zloporabe u 
takvim slavljima za ozdravljenje, liturgijskima ili neliturgijskima, u slučaju očitog skandala za 
zajednicu vjernika, ili kada je riječ o teškim nepoštivanjima liturgijskih ili disciplinskih normi", 
određuje deseta točka, koja završava pojašnjenjem da je papa Ivan Pavao II, u audijenciji 
potpisanom prefektu, odobrio taj naputak o kojemu je odlučilo redovito zasjedanje Kongregacije za 
nauk vjere, te naložio njegovo objavljivanje. Na blagdan Uzvišenja sv. Križa, 14. rujna 2000 godine 
dokument je potpisao pročelnik Kongregacije za nauk vjere kardinal Joseph Ratzinger“. 

Egzorcizam 

Etimološki pojam egzorcizam dolazi od grčke riječi exorkizein koja znači zaklinjali ili 
otklinjati, u smislu nekoga usrdno zazivati i potaknuti ga da nešto učini. Taj zaziv može biti 
upravljen osobama, pa tako dobrim i zlim duhovima. U Evanđelju, primjerice, čitamo kako je 
prigodom Isusova ispitivanja veliki svećenik rekao Isusu: »Zaklinjem te Bogom živim: Kaži nam, 
jesi li ti Krist, Sin Božji?« (Mt 26,63). Ili kada đavo progovara iz opsjednutoga i govori Isusu kad 
mu je rekao da iziđe iz čovjeka: »Zaklinjem te Bogom, ne muči me! Jer Isus mu bijaše rekao: Iziđi, 
duše nečisti, iz ovoga čovjeka!« (Mk 5,7). 

U starokršćanskoj literaturi latinska riječ exorcizare gotovo je isključivo sužena na značenje 
izgoniti zle sile, zle duhove. I u hrvatskom jeziku riječ egzorcizam rabi se danas isključivo u smislu 
»izgon zlih duhova«. Razlikujemo dvije vrste egzorcizama: a) zapovjedni (imprekativni, 
imperativni) egzorcizam, kojim se zapovijeda zlom duhu da napusti neku osobu, drugo živo biće ili 
neku stvar, odnosno da ne vrši na njih nikakav štetan utjecaj; b) prosidbeni (deprekativni) 
egzorcizam, koji je zapravo molitva upravljena Bogu za oslobođenje od Zloga. 

U Katekizmu Katoličke crkve čitamo o egzorcizmu sljedeće: »Kad Crkva javno i 
mjerodavno u ime Isusa Krista, traži da neka osoba ili predmet budu zaštićeni od opsjednuća Zloga 
i oslobođeni njegove vlasti govori se o otklinjanju (egzorcizmu). Isus gaje vršio (usp. Mk 1,25); od 
njega Crkva ima i moć i zadaću otklinjanja (egzorcizma). U jednostavnom obliku egzorcizam se 
vrši u slavlju krštenja. Svečano otklinjanje, zvano velikim egzorcizmom, može vršiti svaki biskup i 
samo svećenik s biskupovim dopuštenjem. 

U tome treba postupati razborito, strogo poštujući odredbe koje je donijela Crkva. 
Egzorcizam smjera izgonu zloduha ili oslobađanju od utjecaja zloduha, i to duhovnom vlašću koju 

je Isus povjerio svojoj Crkvi. Nešto posve drugo je slučaj bolesti, osobito psihičkih, kojih liječenje 
spada u medicinsku znanost. Važno je, dakle, prije nego se slavi egzorcizam, osigurati se, da se radi 
o prisutnosti Zloga, a ne o bolesti.« (KKC 1673) 

Egzorcizam je, dakle, crkvena blagoslovina kojom se molitvenim i obrednim radnjama 
zaziva Božja pomoć za otklanjanje zla i oslobađanje od đavla. Pritom valja imati na umu da ni u 
jednom slučaju egzorcizam nije nadomjestak liječničkih napora. Kod pravog opsjednuća ne pomažu 
psihofannaci, jer je opsjednuti imun na sve lijekove u smislu d mu ne pomažu. Govoreći o 
egzorcizmu mislimo na obred svećenika u prisutnosti ljudi koji mu dolaze i mole ga da s njima moli 
i obavi bogoslužje izbavljenja od zla, odnosno Zloga. 

Dugogodišnji egzorcista don Amorth ovako govori kad uči kada se obratiti egzorcisti za 
pomoć: „Istina je da egzorcizam ne cilja samo da izbaci đavle, nego koristi također i protiv utjecaja 
Zloga; zbog čega ga treba koristiti u slučajevima posjednuća, ali također i u slučajevima đavolskih 
utjecaja. To su tvrdnje koje su jasno izražene u Katekizmu Katoličke Crkve (usp. br. 1673). Ali je 
također istina da se, za pristupanje egzorcizmu treba nalaziti pred teškim slučajem, s dovoljno 
takvih simptoma da se sumnja na đavolsku prisutnost ili djelovanje; također i onda kada će se do 
sigurnosti doći po samom egzorcizmu, jer on također ima i dijagnostički značaj: što rezultira iz 
reakcija za vrijeme samog egzorcizma, iz učinaka koji slijede, od razvoja koji se zapaža poslije niza 
egzorcizama. 

Budući da su danas, kako smo spomenuli na početku, pretjerani zahtjevi za egzorcizmom i 
često očito nepotrebni, svaki egzorcist ima svoju metodu selekcije prije nego li dogovori susret i još 
više prije početka egzorcizma. Sa svoje strane tražim da se vrši potrebni život molitve i pohađanja 
sakramenata i da mi osoba bude predstavljena od nekog svećenika, ili od neke molitvene grupe, 
poslije jednog niza molitve za oslobođenje. Katkada mi mogu biti dostatni simptomi koji su mi 
izjavljeni, makar vodim računa o sklonosti uveličavanju događaja, samo da se dođe do susreta. 

Ali često mi je dostatna preporuka jednog iskusnog svećenika. Smatram da bi svi svećenici 
trebali imati onaj minimum iskustva da bi znali proučiti neki slučaj i uvidjeti ima li pravih razloga 
da se sumnja na đavolski utjecaj. Poznam svećenike koji slijede osobe kroz neko vrijeme, 
blagoslivljaju ih, i poslije znaju dobro razlučiti ima li znakova sumnje; stoga kada mi oni upute 
neku osobu, imam sigurnost da slučaj zaslužuje razmišljanje. 

Đavao je lukav; istina je da ne trebamo biti naivni i da trebamo ići veoma polagano prije 
nego li povjerujemo u đavolsku prisutnost. Ali je također istinito da đavao čini sve da se skrije i da 
se može očitovati na veoma raznolike načine. Dosta je pomisliti na posjednute u evanđeljima: 
posjednuti iz Geraze je bijesan, ima herkulovsku snagu, napada osobe; mladić na podnožju Tabora 
ima očitovanja koja čine da se to zamjenjuje s epilepsijom, nije nasilan prema drugima, ali uništava 
samoga sebe; sagnuta žena i gluhonijem mogli su izgledati kao jednostavni bolesnici, a Isus je 
uvidio da je uzrok njihovih bolesti u đavolskoj prisutnosti. Poznavao sam također slučajeve 
posjedovanja koji nisu imali vanjskih znakova za vrijeme egzorcizma. 

Smatram da u ovoj točci nije teško odgovoriti na pitanje: kada se uteći egzorcistu? Kada 
nema ljudskih tumačenja za bolesti koje pogađaju pacijenta; kada put obraćenja, molitve, niz 
molitava oslobođenja nisu postigli željeni učinak, nego su otkrili nove reakcije koje se naravno ne 
mogu protumačiti; kada se zapaze razlozi sumnje, kako sam to iznio u poglavlju o dijalogu s 
psihijatrima, ili se općenito zapažaju strani i neprotumačivi fenomeni: tada se utječe egzorcistu. 

Ali uvijek, također i za vrijeme egzorcizama i nakon postignutog ozdravljenja ili 
oslobođenja, osoba mora živjeti u punini kršćanski život, mora biti veoma vjerna molitvi,misi, 
sakramentima, vjerskoj pouci. Kada toga nema, svi mi egzorcisti smo zapazili iskustva provizornih 
oslobođenja ih onih ponovnih padova“. 191 

O svome iskustvu egzorcite i ponašanju đavla don Amorth ovako piše:„Kako se ponaša 
demon? Da odmah kažem: Zao duh čini općenito sve da ne bude otkriven, škrtari na riječima i služi 
se svakim sredstvom, kako bi obeshrabrio pacijenta i egzorcista. Radi boljeg razumijevanja podijelit 


191 G. Amort, nav.dj. 118. 

ću to ponašanje u četiri faze: prije nego što je on otkriven, tijekom egzorcizma, kratko prije nego što 
napusti žrtvu i poslije oslobođenja. Ali nikad ne postoje dva jednaka slučaja. Vladanje đavla je 
uvijek različito i nije predvidivo. Dakle, ono što ću tu opisati samo su određeni načini ponašanja 
koji su česti. 

Prije nego što demon bude otkriven. Demon izaziva tjelesne i duševne poteškoće zbog kojih 
se oboljeli i liječi kod liječnika od kojih nijedan ne naslućuje pravi uzrok bolesti. Liječnici katkad 
dugo liječe i iskušavaju razne lijekove koji uvijek ostaju bez učinka. Zbog tog je razloga uobičajeno 
da pacijenti često mijenjaju liječnike i prigovaraju im da ne razumiju njihovu bolest. Mnogo je teže 
liječenje psihičkih bolesti. Stručnjaci često ne mogu ništa ustanoviti (što se često događa i pri 
fizičkim tegobama), tako da tada dotična osoba u očima svojih bližnjih važi kao "umišljeni 
bolesnik". 

Za te je bolesnike teško opterećenje to što ih drugi ne razumiju i ne vjeruju im. Nakon što su 
uzalud kucali na vrata službene medicine, gotovo uvijek potraže prije ili kasnije nekog liječitelja ili 
još gore magičara, vračara i fetišista. Onaj koji se obrati egzorcistu (po savjetu prijatelja, veoma 
rijetko svećenika), obično je već prije posjetio niz liječnika i tada bio razočaran; ali u mnogim je 
slučajevima već bio i kod magičara i sličnih. Pomanjkanje vjere povezano s velikom uzdržanošću 
Crkve na tom području -koja se ne može opravdati, čine razumljivim takvo vladanje. Često je sretna 
slučajnost ako se nekome preporuči odlazak egzorcistu. 

Moramo znati da demon ni u slučajevima potpune opsjednutosti (o kojima on sam govori i 
postupa posve na svoju ruku) ne djeluje bez prestanka, već mijenja svoje akcije (takve se promjene 
tada općenito nazivaju "krizama") s dužim ili kraćim stankama za odmor. Osoba koja je pod 
njegovim utjecajem može obavljati svoj posao ili studirati, osim u posve teškim slučajevima i 
prema vani izgladiti posve normalno, ali jedino ona sama zna koliko je napora zapravo to stoji. 

Tijekom egzorcizma. Demon čini u načelu sve da ne bude otkriven ili da barem prikrije 
težinu opsjednutosti, iako mu to uvijek ne uspijeva. Katkad biva prepoznat zahvaljujući snazi 
egzorcizma već pri prvoj molitvi. Ali ponekad je potrebno više egzorcizama. Sjećam se nekog 
mladića koji je pri prvom blagoslovu pokazao tek malo sumnjivih znakova. Mislio sam kako je to 
lak slučaj, kako ću ga uspješno riješiti ovim i još pokojim blagoslovom. Slijedeći je put počeo 
bjesnjeti, galamiti i udarati oko sebe i ja sam mogao započeti s pravim egzorcizmom tek nakon što 
su ga četvorica snažnih muškaraca uspjela čvrsto držati. U drugim se slučajevima mora pričekati 
Božji čas. 

Mislim na jednu osobu koja je bila kod više raznih egzorcista-, pa i kod mene-, a da oni nisu 
mogli ustanoviti nešto osobito. A tada se odjednom pokazao đavao u svom pravom obličju i otada 
se moglo učinkovito nastaviti s radom na tom slučaju sve do oslobođenja te osobe. U nekim 
slučajevima pokaže demon svu svoju snagu, već pri prvom ili dugom blagoslovu, a ta snaga varira 
od osobe do osobe. U drugim se slučajevima simptomi pojačavaju. Ima opsjednutih i onih pod 
đavloskim utjecajem koji svaki put navode nove tegobe. Stječe se dojam da čitavo zlo koje se krije 
u njima mora malo pomalo izići na vidjelo kako bi se moglo ukloniti. Demon reagira na veoma 
različit način na molitve i zaklinjanja. 

On često prisiljava sebe da se čini ravnodušnim, ali zapravo trpi i trpi sve više što se više 
bliži oslobođenje opsjednutog. Neki opsjednuti uporno ostaju nepomični i nijemi, a na podražaje 
reagiraju samo očima. Drugi se opiru i mora ih se čvrsto držati da ne bi sebe povrijedili. Neki opet 
jauču, osobito kad se stola pritisne na bolno mjesto - kako poučava obrednik - ili kad se iznad nje 
načini znak križa ili se ona poškropi blagoslovljenom vodom. Tek malo njih bjesni i viče i njih 
moraju rođaci ili pomagači čvrsto držati. Demoni su obično suzdrživi pri govoru. Obrednik stoga 
upozorava da se ne postavljaju pitanja iz radoznalosti, već da se pita samo ono što koristi liječenju. 
Najprije se pita za ime. Za demona koji se nerado očituje znači otkrivanje svoga imena svakako 
poraz. A ako gaje rekao, tada se pri svim sljedećim egzorcizmima protivi ponoviti ga. Zatim se pita 
đavao koliko je demona nazočno u tijelu. Može ih biti mnogo ili malo, ali uvijek postoji vođa koji 
ima ime navedeno na početku. 

Ima li demon ime iz Biblije ili sačuvano predajom (na primjer Sotona, Belzebul, Lucifer, 
Zabulon, Meridiano, Asmodai), tada se radi o važnom demonu koji se teško pobjeđuje. Ali ta težina 

ovisi i o snazi kojom je demon zadobio neku osobu pod svoju vlast. Ako je u tijelu više demona, 
tada je vođa uvijek taj koji odlazi posljednji. Težina opsejdnutosti pokazuje se i u reakciji demona 
na spominjanje svetih imena. Đavao obično ne izgovara takva imena, a ni ne može ih izgovoriti. On 
ih nadomješta drugim izrazima: "On" označava Boga ili Isusa, "Ona" Majku Božju. Katkad on kaže 
"tvoj vođa" ili "tvoja gospođa", da bi tako imenovao Isusa ili Mariju. Ako je opsjednutost veoma 
jaka i demon ima visok položaj (ponavljam da demoni zadržavaju položaj koji su imali kao anđeli), 
tada je moguće da on izgovori Božje i Bogorodičino ime, ali uvijek skupa sa strašnim kletvama. 

Mnogi vjeruju - iz meni nerazumljivih razloga da su zli duhovi brbljavi. To nije točno. 
Demoni ne vole govoriti, a ukoliko neki put i počnu brbljati, tada govore prljave stvari, kako bi 
zbunili egzorcista i izbjegli njegova pitanja. Ali postoje i iznimke. Jednom je egzorcita pater 
Candido pozvan da pribiva egzorcizmu nekog svećenika koji se hvalisao kako ne vjeruje u zle 
duhove. Svećenik se doduše odazvao pozivu, ali se ponašao na preziran način, skrstio ruke, nije 
molio s patrom Candidom (što nazočni uvijek moraju činiti) i ironično se smješkao. Odjednom mu 
se obratio demon: "Ti kažeš da ne vjeruješ u mene. Ali vjeruješ u žene, da, u njih vjeruješ. I te kako 
vjeruješ u njih!" 

Postiđen se svećenik posve tiho povukao i kad je stigao do vrata, žurno je nestao. Drugi put 
je demon izbrbljao grijehe, kako bi obeshrabrio egzorcista. Pater Candido je egzorcirao nekog 
mladića koji je u sebi imao zvijer. Demon gaje pokušao obeshrabriti: "Zar ne vidiš da s ovim ovdje 
gubiš vrijeme? On nikada ne moli, redovito svraća u... vara ..." A zatim je uslijedila druga lista 
grijeha. Na kraju egzorcizma predložio je pater Candido mladiću da se na uobičajeni način 
ispovijedi. Ali on nije želio ni čuti za to. Morao je biti gotovo nasilu uguran u ispovjedaonicu i tada 
je odmah rekao da nema što ispovjediti. Pater Candido ga je upozorio na grijehe što ih je odao 
demon i nesretnik je bio sve više zbunjen i morao priznati svu krivnju. Na kraju mu je pater 
Candido mogao dati oproštenje i mladić je pri odlasku rekao: "Ništa više ne razumijem. I ti 
svećenici sve znaju!" 

Obrednik preporučuje i da se pita od kada se zao duh nalazi u dotičnoj osobi, iz kojih 
razloga i da se postavljaju slična pitanja. U jednom ću drugom poglavlju govoriti o ispravnom 
vladanju pri urocima, te o još nekim pitanjima koja se trebaju postavljati. Ovdje bih želio sad 
odmah ustvrditi daje đavao kralj laži. On zna odlično okriviti ljude, kako bi izazvao sumnjičenja i 
neprijateljstva. Đavolski se odgovori moraju uzimati s mnogo opreza. Ispitivanje đavla općenito ne 
smatram osobito vrijednim. Tako se na primjer događa da on na pitanje kada će izaći iz dotične 
osobe, navede određeni dan, jer se osjeća stjeranim u škripac, ali tada ne ode taj dan. 

Egzorcist s iskustvom patra Candida, koji točno zna koji tip demona ima pred sobom i čak 
može pogoditi njegovo ime, postavlja malo pitanja. Jednom je na pitanje o imenu čuo odgovor: "Ta 
znaš ga!" A tako je i bilo. Demoni često posve spontano govore ako se radi o teškoj ospjednutosti i 
time pokušavaju egzorcista obeshrabriti ili prestrašiti. Često sam čuo rečenice poput ovih: "Protiv 
mene ne možeš ništa učiniti" ili "To je moj stan. Tu mi se sviđa i ostajem" ili "Samo gubiš vrijeme" 
ili prijetnje poput: "Požderat ću ti srce" ili "Ove noći nećeš oka sklopiti od straha" ili "Poput zmije 
ću se uvući u tvoju postelju" ili "Izbacit ću te iz kreveta". 

Ali tada šuti kad mu dajem odgovore poput: "Ja se nalazim pod Bogorodičinim zaštitnim 
ogrtačem, što mi ti možeš učiniti?" ili "Mene štiti arhanđeo Gabrijel, pokušaj se samo boriti protiv 
mene" ili "Za mene se anđeo čuvar brine da ne budem napadnut; tu ne možeš ništa učiniti". Uvijek 
se mogu naći i slabe točke zlih duhova. Neki se ne mogu oduprijeti znaku križa koji se načini iznad 
stole koja se položila na bolno mjesto. Drugi ne podnose dah u lice. Neki se svim snagama protive 
škropljenju blagoslovljenom vodom. Zatim ima rečenica ili molitava egzorcista, na koje đavao 
gnjevno reagira ili čak gubi svoju snagu. Takve se rečenice moraju ponavljati, kao što savjetuje i 
Obrednik. Egzorcizam može trajati dugo ili kratko; to ovisi o prosudbi egzorcista, već prema 
okolnostima. Često je korisna i nazočnost liječnika, ne samo za prvu dijagnozu, već i kao savjetnika 
tijekom egzorcizma; prije svega ako opsjednuti nije dobra zdravlja (na primjer pri srčanim 
tegobama), ali i onda ako se egzorcist ne osjeća dobro. Liječnik može tada preporučiti da se 
egzorcizam okonča. Ali egzorcist obično sam zna kad mora prekinuti. 

Prije nego što demon napusti žrtvu. To je razdoblje veoma teško, a može i dulje potrajati. 
Demon pokazuje s jedne strane da je izgubio snagu, a s druge strane pokušava pojačati posljednje 
napade. Protivno normalnoj bolesti pri kojoj je pacijentu sve bolje, sve dok ne bude posve izliječen, 
čini se daje opsjednutom sve gore. Kad više ne može, tada dolazi do oslobođenja. Nije baš uvijek 
tako, ali veoma često. Demon koji napušta čovjeka gotovo je uvijek osuđen da ode u pakao, da 
zauvijek umre, da izgubi svaku mogućnost uznemiravanja ljudi. On izražava to stanje očaja tijekom 
egzorcizma često opetovanim povicima: "Ja umirem, umirem", "Ne mogu više", "Dosta, ubit ćete 
me", ili "Vi ste ubojice, krvnici, svi su svećenici ubojice" i slično. 

On sada govori posve drukčije nego pri prvim egzorcizmima kad je govorio: "Ne možeš 
učiniti ništa protiv mene". Sada govori: "Ubit ćeš me, pobijedio si me". Dok je ispočetka govorio 
kako ne misli otići, jer mu je tu dobro, sada jadikuje kako mu je loše i kako želi otići. Svaki je 
egzorcizam doista poput tučnjave s demonom: on trpi, ali isto tako izaziva boli i slabost u 
opsjednute osobe. Čak dođe tako daleko da on priznaje kako mu je tijekom egzorcizma gore nego u 
paklu. Kad je pater Candido jednog dana egzorcirao neku osobu i bio kratko pred njezinim 
oslobođenjem, rekao je demon posve otvoreno: "Misliš li da bih otišao kad mi tu ne bi bilo gore?" 

Egzorcizmi su za njega postali doista nepodnosivima. Da bi se moglo pomoći osobama koje 
su na putu oslobođenja, mora se imati pred očima i drugi vid: demon pokušava prenijeti svoje 
vlastito stanje na opsjednutog. Ako on sam više ne može, tada daje žrtvi osjećaj nepodnosive 
slabosti; ako je očajan, tada pokušava prenijeti svoj očaj na opsjednutu osobu; ako misli daje na 
kraju, da nema više nade u daljnji život i ne može više pravo misliti, tada daje opsjednutom čovjeku 
dojam da je sve svršeno, da je njegov život na kraju i budi u njemu uvjerenje daje lud. Te osobe 
često pitaju egzorcista upravo to: "Kažite mi iskreno, jesam li lud?" 

Egzorcizmi postaju za opsjednutog sve mučnijima i zato se katkad ne drži dogovorena 
dolaska, ako ne dođe u pratnji ili nije prisiljen doći. I ja sam već imao slučajeva kad su osobe kratko 
prije oslobođenja prekinule s egzorcizmima. Kao što takvi "bolesnici" trebaju potporu da bi molili i 
odlazili u crkvu primati sakramente jer to sami ne bi činili, tako trebaju i pomoć da bi se podvrgnuli 
egzorcizmima, osobito u odlučujućoj završnoj fazi, i moraju se stalno hrabriti i poticati. Tim 
teškoćama pridonosi bez sumnje tjelesni umor i izvjesna demoralizacija, jer je opsjednuta osoba 
uvjerena daje njezina bolest već postala neizlječivom. 

Poslije oslobođenja. Važno je da oslobođena osoba ne zanemaruje svoj ritam molitve, 
učestalosti primanja sakramenata i obveza kršćanskog života. Ona bi se osim toga i poslije 
oslobođenja trebala uvijek iznova dati blagosloviti, jer dosta se često događa da đavao ponovno 
napadne i pokuša se vratiti. Ne smije mu se otvoriti nijedna vrata. Možda bi se umjesto o oporavku 
trebalo govoriti o vremenu jačanja koje ja potrebno da bi se sačuvala oslobođenost od đavolskog 
utjecaja. Ja sam doživio nekoliko slučajeva recidiva, ponovnih padova. To se nije uvijek moglo 
pripisati nemarnosti onih već jednom oslobođenih koji su u tim slučajevima nastavili svoj intenzivni 
duhovni život. Ah drugo je oslobođenje bilo relativno jednostavno. Ako je međutim recidiv bio 
pospješen zanemarivanjem molitava i ako je dotična osoba možda opet zapala u svoje stare grijehe, 
tada se stanje još više pogoršava, kao što se u Evanđelju po Mateju (12, 43-45) kaže: "Kad nečisti 
duh iziđe iz čovjeka, luta pustim mjestima tražeći pokoja. Ali ga ne nalazi. Tada veli: ’Povratit ću se 
u svoju kuću iz koje sam izišao.' Kad stigne, nađe kuću praznu, pometenu i uređenu. Tada ode i 
uzme sa sobom sedam drugih duhova, gorih od sebe, te uđe i tu se nastani." Očito je dakle, kao što 
sam rekao već više puta, da demon čini sve kako bi prikrio svoju nazočnost. A upravo nam to 
saznanje pomaže da razlikujemo opsjedutost od nekih oblika psihičkih bolesti pri kojima pacijent 

1 Q? 

čini sve da bi skrenuo pozornost na sebe. Zao duh se ponaša dakle upravo obrnuto“. 

Jedan od klasičnih priručnika katoličke duhovnosti ovako sažima praktične upute vezane uz 
egzorcizam i ulogu svećenika. ~ Budući daje Isus Krist svojoj Crkvi ostavio vlast izgoniti đavole, 
ona je odmah u početku ustanovila red egzorcista, kojima će povjeriti vlast, da stavljaju ruke nad 
zaposjednute, bilo krštene bilo katekumene. A kasnije je sastavila i molitvene obrasce, kojima su se 


192 G. Amorth, G.Amorth, Izvješća rimskog egzorciste, UPT, Đakovo, str. 50, 

193 Tekst koji slijedi je parafaziran od Tanquerey, nav.dj. str. 944. 

pri tom imali služiti. Ali kako se za vršenja teške egzorcističke službe traži mnogo znanja, kreposti, 
opreznog nastupanja, ta je vlast danas vezana i mogu je na svečani način izvršavati samo izabrani 
svećenici, koje je za to izabrao biskup. Ipak svećenici mogu obavljati privatne molitve oslobađanja, 
koristeći se crkvenim molitvama ili drugim obrascima. I laici mogu moliti te molitve, ali, jasno, ne 
u ime Crkve. 

Dakle obredn ik egzorcizma propisuje način, kako treba postupati i daje egzorcistima veoma 
mudre upute. Mi ovdje možemo iznijeti samo glavne. Kad je posjednuće jednom utvrđeno i kad je 
postignuto ovlaštenje za izvršenje egzorcizma, onda se može pristupiti samom obredu egzorcizma. 

Vrlo je zgodno, da se dotični svećenik uzorna duhovnoga života pripravi za tu važnu službu 
poniznom i iskrenom ispovijedi, da đavao ne uzmogne predbacivati egzorcistima njihove pogreške. 
A osim toga: postom i molitvom, jer se taj rod izgoni samo tim sredstvima. 

Općenito govoreći, egzorcizmi se imaju obavljati u crkvi ili kapeli, osim ako se iz vrlo 
važnih razloga razborito odluči, da ih se obavlja u kakvoj posebnoj prostoriji. U svakom slučaju 
neka egzorcista ne bude sam sa zaposjednutom osobom. U njegovoj se pratnji moraju nalaziti 
ozbiljni i pobožni svjedoci, dosta jaki, da drže bolesnika u njegovim napadima. Ako se radi o ženi 
treba da budu prisutne, - daje drže - žene, koje su prokušane u razboritosti i kreposti. I svećenik će 
kod toga pokazivati najveću suzdržljivost i čednost. 

Nakon što je izmolio propisane molitve, egzorcista, će nastaviti pitanjima. On mora 
postavljati pitanja, autoritativno i ograničili se samo ona pitanja, koja su potrebna, i koja savjetuje 
Obrednik: za broj i imena duhova koji zaposjedaju dotičnu osobu, vrijeme i molitve, što su u nju 
ušle. Onda ga se pozove, da se izjasni, kada će otići i koji će znak dati, po kojem će se poznati, daje 
izašao, prijeteći mu se - opre li se - da će se povećati njegove paklene muke razmjerno s njegovim 
opiranjem. 

U tu će se svrhu upotrebljavati upravo ona zaklinjanja, koja ga - čini se - više ljute, kao što 
je zazivanje Isusova Imena i Marijina, križanje i škropljenje blagoslovljenom vodom. Prisiliti ih 
treba, da se prostru pred presvetom Euharistijom ili pred Raspelom ili svetim moćima. Treba 
brižljivo izbjegavati svaku brbljavost, znatiželjna i radoznala pitanja. Ako nečisti duh daje 
zajedljive ili smiješne odgovore, ili ako skreće s pitanja, tada mu valja naložiti autoritativno i 
dostojanstveno da šuti. 

Ne smije se dopustiti svjedocima egzorcizma - kojih u ostalom mora biti samo malo da 
postavljaju pitanja. Oni neka budu tihi i neka šute i neka se mole zajedno s Onim, koji izgoni 
đavole. Egzorcista ne smije, unatoč vlasti koju ima, nastojati da otpravi đavla radije na ovo mjesto 
nego na koje drugo. On se ima ograničiti na to, da istjera zlog duha, prepuštajući njegovu sudbinu 
Božjoj pravdi. Egzorcizmom treba nastaviti više puta, što više i više dana, s razmacima odmora, sve 
dotle dok đavao ne izađe ili barem ne pokaže spremnost da to učini. 

Kad je oslobođenje od posjednuća utvrđeno, egzorcista moli Boga da zabrani đavlu, da se 
ikada vrati u tijelo, koje je morao napustiti. Zahvaljuje se Bogu i poziva oslobođenu osobu, da ga 
blagoslivlja da se brižno čuva svakog grijeha, da opet ne padne pod vlast zlog duha. 


4.9. Prakse i vjerovanja nespojiva sa autentičnim življenjem kršćanske vjere: 
praznovjerje, idolopoklonstvo, gatanje i magija, bezvjerje, bezboštvo, agnosticizam, 
istočnjačke ne kršćanske prakse, alternative i okultne prakse, new age... 

Praktično živjeti kršćansku vjeru znači prihvatiti objavljenu vjeru u Boga po Isusu Kristu, 
jedinom Spasitelju koji je htio i osnovao zajednicu vjernika, Crkvu ustanovio sakramente, umro i 
uskrsnuo, poslao Duha Svetoga i prati svoju Crkvu u povijesnom hodu na putu do eshatološkog 
ispunjenja i punini Božjeg Kraljevstva. Crkva tu vjeru koja se oslanja na Krista je od Njega dobila, 
nastoji je živjeti, ljubomorno je čuva, naviješta i prenosi budućim generacijama. Sve to 
podrazumijeva vjerovanje u istine vjere i ustaljene crkvene prakse koje vjernici žive u zajednici 
vjernika Crkvi. 

Od samih početka Crkva je ukazivala na mnoga vjerovanja i prakse koje nisu u skladu s 
baštinom kršćanske vjere. Ovdje pod jednim poglavljem i nazivnikom samo kratko ukazujemo na 

neke od najčešćih tih vjerovanja i praksi koje nisu u skladu sa življenjem katoličke vjere. Bez 
ikakvih pretenzija cjelovitosti o ovoj složenoj problematici ovdje donosimo samo neke osnove 
informacije o ovim danas raširenim vjerovanjima i praksama koje nisu u skladu sa življenjem 
kršćanske vjere a redovito su i duhovno pogubljene. Katekizam katoličke Crkve uči: 

„Prva zapovijed zabranjuje častiti druge bogove osim Jedinog Gospodina, koji se objavio 
svomu narodu. Zabranjuje praznovjerje i bezvjerje. Praznovjerje je, na neki način, izopačena 
pretjeranost religije, dok je bezvjerje mana koja je manjkom oprečna kreposti bogoštovlja. 

Praznovjerje je zastranjenje religioznog osjećaja i djela koja iz njega izviru. Može se također 
prikazati pod maskom štovanja pravog Boga, npr. kad se nekim djelima, inače ispravnim ili nužnim, 
pridaje gotovo magična važnost. Pripisivati djelotvornost molitvama i sakramentalnim znakovima 
samo u njihovoj tvamosti, a ne pazeći na nutarnje raspoloženje koje zahtijevaju - znači upasti u 
praznovjerje. 

Idolopoklonstvo. Prva zapovijed osuđuje mnogoboštvo. Od čovjeka traži da ne vjeruje u 
druge bogove osim u Boga, da ne časti druga božanstva, osim Jedinoga. Sveto pismo neprestance 
doziva u pamet odbacivanje kumira, koji su »srebro i zlato, ljudskih ruku (...) djelo«, koji »usta 
imaju, a ne govore, oči imaju, a ne vide«. Ti isprazni kumiri čovjeka čine praznim: »Takvi su i oni 
koji ih napraviše i svi koji se u njih uzdaju« (Ps 115,4-5.8). Bog, naprotiv, jest »Bog živi« (Jš 3,10; 
Ps 42,3; itd), koji oživljuje i zahvaća u povijest. 

Idolopoklonstvo se ne odnosi samo na krivo pogansko bogoštovlje. Ono ostaje stalna napast 
za vjere. Sastoji se u tom da se učini bogom ono što nije Bog. Idolopoklonstvo je kad čovjek časti i 
štuje neko stvorenje namjesto Boga, bilo daje riječ o bogovima ili zlodusima (npr. satanizam), ili o 
moči, užitku, rasi, precima, državi, novcu, itd. »Ne možete služiti Bogu i bogatstvu«, kaže Isus (Mt 
6,24). Mnoštvo je mučenika umrlo da se ne moraju klanjati »Zvijeri«, čak odbijajući hiniti daje 
štuju. Idolopoklonstvo ne priznaje jedino gospodstvo Božje; zato je nespojivo sa zajedništvom s 
Bogom 

Život se ljudski ujedinjuje klanjanjem Jedinomu. Zapovijed klanjati se samo Gospodinu 
pojednostavljuje čovjeka i spasava ga od rasipanja bez granica. Idolopoklonstvo je izopačenje 
religioznog osjećaja, koji je čovjeku prirođen. Idolopoklonik je onaj koji »svoje neuništivo 
poznavanje Boga primjenjuje na bilo što drugo a ne na Boga«. 

Gatanje i magija. Bog može objaviti budućnost svojim prorocima ili drugim svetima. No, 
ispravan je stav kršćanina u tom da se, u stvarima koje se tiču budućnosti, s povjerenjem preda u 
mke Providnosti i da u tom pogledu izbjegava svaku nezdravu radoznalost. Nesmotrenost može biti 
manjak odgovornosti. 

Treba odbaciti sve oblike gatanja: tražiti pomoć od Sotone ili zloduha, zazivati duše 
pokojnika, ili vršiti druge radnje za koje se krivo misli da mogu »otkriti« budućnost Traženje 
savjeta u horoskopima, astrologija, gatanje u dlan, tumačenje znamenja i kocki, pojave vidovitosti, 
utjecanje medijima - sve to prikriva volju gospodovanja nad vremenom, poviješću i konačno nad 
ljudima, a ujedno i želju da se umilostive skrite moći. To je sve u proturječju s čašću i štovanjem, 
združenim sa strahopočitanjem prožetim ljubavlju, koje dugujemo samo Bogu. 

Sva djela magije i čaranja, kojima bi se htjelo podložiti tajne moći i staviti ih u vlastitu 
službu te steći nadnaravnu moć nad bližnjim - pa bilo i zato da mu se pribavi zdravlje - teška je 
povreda kreposti bogoštovlja. A ta djela treba još više osuditi kad ih prati namjera da se drugima 
škodi ili kad se njima traži zahvat zloduha. Za osuđuje također nošenje amajlija. Spiritizam često 
uključuje djela gatanja i magije. Crkva upozorava vjernike da ga se čuvaju. Nezakonito traženje 
pomoći od tzv. tradicionalnih lijekova ne opravdava ni zazivanje zlih sila ni iskorištavanje 
lakovjernosti drugoga. 

Bezvjerje. Prva zapovijed Božja osuđuje glavne grijehe bezvjerja: iskušavanje Boga riječima 
ili djelima, svetogrđe i simoniju. Iskušavanje Boga jest u tome da se, riječima ili djelima, stavlja na 
kušnju njegova dobrota i svemoć. Tako je Sotona htio od Isusa postići da 394 se baci dolje s Hrama 
prisilivši tako Boga da intervenira. Isus mu suprotstavlja riječ Božju: »Ne iskušavaj Gospodina, 
Boga svojega!« (Pm, 6,16). Izazov koji se krije u iskušavanju Boga vrijeđa štovanje i pouzdanje 

koje dugujemo svome Stvoritelju i Gospodinu. U njemu je uvijek pritajena sumnja u njegovu 
ljubav, providnost i moć. 

Svetogrđe jest obeščašćivanje sakramenata i drugih bogoslužnih čina, kao i osoba, predmeta 
i mjesta Bogu posvećenih, ili nedostojno postupanje s tim stvarima i činima. Svetogrđe je težak 
grijeh osobito kad je počinjeno protiv Euharistije, jer je u tom sakramentu suštinski prisutno samo 
tijelo Kristovo. 

Simonija je kupovanje i prodavanje duhovnih stvari. Čarobnjaku Šimunu, koji je htio kupiti 
duhovnu moć što ju je vidio u djelovanju apostola, Petar odgovara: »Novac tvoj zajedno s tobom 
propao kad si mislio dar Božji novcima steći!« (Dj 8,20). To je u skladu s Isusovom riječju: 
»Besplatno primiste, besplatno dajte!« (Mt 10,8). Nemoguće je 157 prisvajati duhovna dobra i s 
njima postupati kao vlasnik ili gospodar, jer im je izvor u Bogu. Moguće ih je samo kao čist dar 
primiti od Boga. 

»Neka služitelj za podjeljivanje sakramenata ne traži ništa više od priloga što ih je odredila 
mjerodavna vlast, pazeći uvijek da potrebiti ne bi zbog siromaštva bili 

lišeni pomoći sakramenata«. Mjerodavna vlast određuje te »priloge« na temelju načela da kršćanski 
narod mora pridonositi uzdržavanju služitelja Crkve. »Vrijeđanje radnik hrane svoje« (Mt 10,10). 

Bezboštvo ili ateizam. »Mnogi naši suvremenici uopće ne uviđaju intimnu i živu povezanost 
s Bogom ili je izričito zabacuju, tako da ateizam treba ubrojiti među najteže pojave našega 
vremena«. Riječ bezboštvo (ateizam) označuje vrlo različite pojave. Jedan mu je čest oblik 
praktični materijalizam, koji svoje potrebe i težnje omeđuje unutar granica prostora i vremena. 
Ateistički humanizam krivo misli da je čovjek »sam sebi svrha, jedini graditelj i demijurg svoje 
vlastite povijesti«. Jedan drugi oblik suvremenog ateizma čovjekovo oslobođenje očekuje od 
njegova ekonomskog i socijalnog oslobađanja, kojemu bi navodno »religija po svojoj naravi bila 
zaprekom, ukoliko čovjekovu nadu usmjeruje prema (...) budućem životu, čime ga odvraća od 
izgradnje zemaljskog grada«. 

Time što odbacuje ili niječe Božje postojanje, ateizam je grijeh 1535 protiv kreposti 
bogoštovlja. Nakane i okolnosti mogu uračunljivost glede te krivnje mnogo umanjiti. Nastanku i 
širenju ateizma »mogu nemalo pridonijeti i sami vjernici, ukoliko zanemarivanjem vjerskog odgoja 
ili netočnim i pogrešnim izlaganjem nauke ili također nedostacima svoga vjerskog, moralnog i 
društvenog života, pravo lice Boga i religije prije sakrivaju nego otkrivaju«. Često se ateizam 
temelji na krivom poimanju ljudske autonomije koja ide čak do nijekanja svake ovisnosti o Bogu. 
Ustvari, »priznavanje Boga nipošto se ne protivi ljudskom dostojanstvu, jer je tom dostojanstvu 
temelj i savršenstvo u samom Bogu«. Crkva zna »da se njezina poruka slaže s najdubljim željama 
ljudskog srca«. 

Agnosticizam. Agnosticizam poprima više oblika. U nekim slučajevima agnostik odbija 
nijekati Boga; naprotiv, dopušta da postoji transcendentno biće ali koje se ne može objaviti i o 
kojem nitko nije u stanju ništa reći. U drugim pak slučajevima agnostik se ne izjašnjava o Božjem 
postojanju izjavljujući da je nemoguće to dokazati, dapače da nije moguće to ni ustvrditi niti 
zanijekati. Agnosticizam katkada može sadržavati izvjesno traženje Bog ali može također 
predstavljati stanovit indiferentizam, bježanje c temeljnog problema postojanja i tupost moralne 
savjesti. Vrlo se često agnosticizam izjednačuje s praktičnim ateizmom“. (KKC 2109 - 2128) 

Sad ćemo samo naglasiti i pojasniti neke od ovih problematika dodajući još neke sadržaje. 
Prvo o praznovjerju koje sobom nosi sa sobom teške pogibli 194 : 

Pogibao za zdravlje: jer lažna proricanja i varanja često zavode na to da se odbaci liječnička 
pomoć. Štete za dušu i pogibao neaktivnosti jer zašto se truditi ako je budućnost, na temelju krivih 
proricanja, već utvrđena ili ako se čarolijom može postići isto što i naporom. Ćudoredne štete: 
neodgovornost za grijeh i krivnju, jer se vraćanjem uništava vjera u čovjekovu slobodu. Osobito su 
astrološka proricanja (horoskopi), što ih donose mnogi mediji, upravo poticaju i na mutne poslove i 
odnose. 


194 Tekst koji slijedi je parafraziran]e predavanja Mije Nikića o parasihologiji na FTI 2000. Godine i preuzet od dr. 
Stjepan Bakšić, Bog sh’oritelj, I, Zagreb 1946, str. 533-545. 

Praznovjerje predstavlja uvijek opasnost za vjeru... U najmanju ruku, praznovjerje uvijek 
zbunjuje jasnu vjeru u Božju svemoć i opću providnost te u ljudsku slobodu. 

U praznovjerju se pokazuju dva temeljna oblika: vraćanje - gatanje, čaranje - magija. 

Vraćanje je pokušaj proricanja budućnosti, uključujući i događaje zavisne od slobodne 
čovjekove odluke, na temelju bilo kakvih znakova. Ali postoji bitna razlika između vraćanja u 
savezu s đavlom što je u biti sotonizam i običnog praznovjernog vraćanja, koje često uopće ne 
uključuje vjeru u đavla nego mnogo puta čak isključuje. 

Najčešće se radi o praznovjernoj prijevari, tj. o iluziji samog vrača ili, što je češće istina, o 
vračevoj lukavo sračunatoj prijevari kojom obmanjuje praznovjerna pitaoca. Vraćanje je 
svetogrdno oponašanje pravog proroštva i naviještanja vjere, kao što je, s druge strane, magija 
oponašanja pravog čuda i djelovanja sakramenata. 

Svako ozbiljno smišljeno vraćanje vrlo je težak grijeh protiv kreposti bogoštovlja, te je u 
cijeloj svojoj vrsti težak grijeh. Tim se grijehom kalja ne samo onaj koji vrača nego i svi koji iz 
praznovjerja, vraćanje traže. Vrač koji sam vjeruje ili ne vjeruje u svoje okultne vještine već samo 
iskorištava tuđe praznovjerje, teško grijesi - zbog sudjelovanja, odnosno zbog zavođenja - protiv 
bogoštovlja i protiv ljubavi prema bližnjemu. 

Sv Pismo osuđuje vraćanje i čaranje jednako oštro (usp. Pnz 18,9-14; Izl 22,17; Lev 19,31; 1 
Sam 28,3.7 si.; Iz 2,6; 44,25; Jer 27,9 si.; Zah 10,2; Mal 3,5; Dj 8,9.; Gal 5,20; Otk 21,8). 

Vraćanje ili gatanje se uzima u širem smislu, t. j. za spoznaju ne samo budućih, nego kakvih 
god tajnovitih stvari, koje se naravnim načinom ne mogu spoznati, niti su od Boga objavljene. 

Gatanje se zbiva ili izričitim ili neizravnim zazivanjem đavla. Izričito zazivanje đavla sastoji 
u tome, da vrača ili gatalac zaziva đavla izričitim riječima ili čovjek s njime učini izričitu pogodbu, 
da mu na određene znakove saopći željenu tajnu. Neizravno zazivanje se događa onda, kad se 
tkogod za spoznaju nekih stvari služi sredstvima, koja za to ne dostaju ni po svojoj naravi niti su za 
to određena od Boga ili Crkve. 

Navodimo najčešće načine vraćanje ili gatanja s izričitim zazivanjem đavla. 195 

1. Opsjena đavolska (praestigium) jest onda, kad se sam đavao pokaže u osjetnoj, vidljivoj 
slici, kao što se čita u evanđelju za napastovanje samog Krista i u životu svetaca. 

2. Oniromantija jest gatanje iz sna. Zbiva se onda, kad đavao pozvan od čovjeka, u mu snu 
objavlja tražene stvari. 

3. Nekromanija je gatanje, u kojem se đavao moli, da „probudi - oživi“ kojeg mrtvog, da 
otkrije tajne stvari. 

3. Pitonizam (Pythonismus) jest, kad đavao otkriva tajne stvari po ljudima, koje je opsjeo. 
Tako se čita o gatarskoj ženi u Endoru, koju je slušao Šaul. 

4. Geomantija jest gatanje, u kojem đavao uči po znakovima, koji se posebice pokazuju na 
kojem zemaljskom predmetu, kao u drvetu, željezu, kamenu itd. 

5. Hidromantija, ako vrag poučava nekog po znakovima u vodi. Njezina je vrsta 
kristalomantija, koja stoji u gledanju i zapažanju neobičnih figura u kristalu. 

6. Aeromantija, ako vrag uči po znakovima u zraku. 

7. Piromantija, ako vrag uči po znakovima u vatri. 

8. Hauruspicium, ako đavao uči po znakovima, koji se pojavljuju u utrobi životinja. 

Vraćanja ili gatanja s neizravnim zazivanjem đavla također ima više. Obično nabrajaju ove 

vrsti: 

1. Dublje znanje (gnosis), koje uče teozofija i antropozofija. Po njihovom naučavanju čovjek 
pomoću dubokog razmišljanja i usredotočen ja na jednu točku ili misao dolazi do spoznaje viših 
redova. Put i način, kako teozofija i antropozofija hoće da poluči svoj cilj, jest praznovjerje. Iako 
ovo praznovjerje ne mora biti u svojim vježbama nužno u vezi s đavlom, ipak za tu vezu 


195 Prikaz koji slijedi je preuzet od dr. Stjepan Bakšić, Bog stvoritelj, I, Zagreb 1946, str. 538-540. 

potencijalno postoji velika pogibelj. Što više katkada se neke teozofsko-antropozofske pojave ne 
mogu protumačiti bez utjecaja đavla. 

2. Hiromantija je čitanje sudbine iz crta ruku držeći, da su neke crte ruku pod utjecajem 
zvijezda. 

3. Proročište (oraculum) jest otkrivanje budućnosti po kojem idolu. Po srijedi je uvijek 
utjecaj vražji. 

4. Proroštvo (vaticinium) jest otkrivanje budućnosti po proroku medijumu ili vraču. 

5. Augurium jest proricanje budućnosti iz cvrkutanja, a auspijpium iz leta ptica. 

6. Fiziognomija jest gatanje iz crta lica. 

7. Sortilegium jest odgonetavanje budućnosti iz znakova, koji su samovoljno odabrani na pr. 
iz karata, iz bacanja kocki itd. 

Spominjemo samo još najčešće oblike vraćanja koji su prisutni u narodu a javljaju se sve 
više i novi potaknuti mas medijima: 

Dozivanje mrtvih. To je pokušaj magijom prisiliti duhove pokojnika da se njihovom pomoću 
dozna budućnost. Mojsijev je zakon u Starom Zavjetu predviđao smrtnu kaznu za dozivanje mrtvih, 
koje je bilo prošireno medu narodima oko Izraela. (Lev 19,31; 20,6; Pnz 18,11). 

Spiritističke sjednice (seanse) - na kojima spiritisti s pomoću za to prikladnih osoba, 
"medija" (starih dozivača duhova) tvrde da stupaju u vezu s duhovima pokojnika i da pri tom od 
njih doznaju i budućnost. To je praznovjerje, jer je neprihvatljivo da se duše pokojnika mogu 
prisiliti na javljanje od tako nedostojnih osoba kao što su mediji, i sam takav pokušaj već je po sebi 
bezbožan. 

Tumačenje spritizma pomoću đavla, koji bi bio po srijedi, nije posve isključeno, naprotiv s 
obzirom na velike štete po vjeri od spiritizma, ne treba ga vazda odbaciti. No većina se slučajeva 
dade promatrati kao prepredena prijevara medija. 

Astrologija kao praznovjerje je vjerovanje u zvijezde je prastaro, kod mnogih naroda 
prošireno i zamalo neiskorjenjivo praznovjerje, po kojemu se čovjekova sudbina može čitati u 
zvijezdama. Astrologija je neprihvatljiva jer zastupa determinizam i ugrožava ljudsku sudbinu. 
Nema predodređene sukladnosti čovjeka i zvijezda. Nemoguće je da zajedno teku: čovjekova 
sudbina koja se ravna i po čovjekovoj slobodnoj volji i Božjoj providnosti te položaj zvijezda koje 
se kreću po prirodnim zakonima nužde. Značajka je naime svakog praznovjerja da ne treba dokaza, 
već se rado prepušta iracionalnom. Astrologija u svojim pristalicama potkopava vjeru u Božju 
Providnost i u ljudsku slobodu ne samo svojim teoretskim stavovima nego još vise životnim 
osjećanjem i atmosferom koji oblikuje. 

Gatanje u karte koje je u Evropu prodrlo istom početkom novog vijeka predstavlja, pored 
gatanja iz taloga kave, jedan od najnezgrapnijih oblika vraćanja. Kod vračare to obično nije toliko 
praznovjerje koliko lukavo iskorištavanje i ujedno širenje praznovjerja. Astrolozi i gataoci kartama 
vrlo se prepredeno obavješćuju o tijeku života i o karakteru svojih klijenata. Osim toga rasplažu 
znatnom sposobnošću kombiniranja, tako iz slučajnih riječi lako mogu stvoriti sliku o klijentu. 
Njihovu uspjehu mnogo doprinosi i dvoznačnost njihovih izjava. 

Gatanje u dlan (hiromancja) je vrlo staro umijeće praznovjerja koje drži da se budućnosti, 
može iščitati se iz ruke i rukopisa pročitati više nego bi se moglo zaključiti iz samog karaktera i 
životnih odluka neke osobe. 

Čarobno (radiestezijsko) njihalo. Pobornici ovog praznovjerja tvrde da je njihalo 
dijagnostičko sredstvo za ustanovljenje bolesti i lijekova, razloga životnih poteškoća. Kao i sva 
druga praznovjerja Crkva je to odbacila i osudila ova vjerovanja i prakse. 

Tumačenje snova. Snovi mogu biti od Boga poslani, kako više puta svjedoči Sveto pismo. 
Pri tom je dotičnom čovjeku jasno da ta vrsta sna dolazi od Boga. Drugi snovi, na temelju zdrave 
podsvjesne slutnje, upućuju na skoru budućnost - nešto kao vidovitost. Osobito kod naroda koji su 
bliski prirodi mogu snovi izražavati neke istinite slutnje, osnovani strah ili nadu. 

Dubinska psihologija nastoji preko snova prodrijeti do skrivenih podsvjesnih dubina duše i 
otkriti razne komplekse i traume doživljene u prošlosti. Tumačenje snova mogu rasvijetliti neke 

zaboravljene događaje prošlosti, ali ne možemo na temelju njih praznovjerno tumačiti budućnost. 
Već Stari zavjet odvraća od vidjelaca i tumača snova jer se ovdje, kao i u drugim proricanjima 
budućnosti, udružuju praznovjerje i prijevara pa, ako je u njima i sadržano koje zrnce istine, 
pokvare je toliko daje religija ne može prihvatiti. (Jer 27,9; usp. Jer 23, 25- 32 ). 

Razna praznovjerja. Gledanje budućnosti u pučkom praznovjerju. Narod ima, u svom 
iskonskom praznovjerju najčešće su to ostaci starog poganstva vrlo jednostavne načine 
osvjetljavanja budućnosti. Ovamo spada znamenje - neki znakovi u prirodi ili životinje donose 
sreću ili nesreću. Zanimljivo je da jedna te ista životinja, npr. crna mačka ili vuk u jednom kraju 
obećava sreću, a u drugom nesreću. Ovamo spada i strah od brojeva 13 i od petka. Sve je to 
protivno dostojanstvu vjere u Boga. 

Čaranje - magija je još pogubnije i opasnije praznovjerje od vraćanja - gatanja. Čaranje - 
magija je zazivanje đavla, da se njegovom pomoću poluči kakav god učinak. Pri tom se može, kao i 
kod vraćanja - gatanja, đavla zazivati izričito ili neizravno, uključivo tako, da se upotrebljavaju 
sredstva, koja ni po naravi ni po Bogu nisu određena, da se po njima poluči neki učinak. Čaranje - 
magija se razlikuje od vraćanja -gatanja samo po tome, što je cilj gatanja spoznaja budućih ili 
skrivenih stvari, a čaranju je cilj postignuće drugih vanjskih učinaka. 

Ima više vrsta čaranja - magije. To su: umišljena vještina liječiti od bolesti sredstvima, koja 
za to po svojoj naravi nisu dovoljna; vještina stjecati znanje nekim sredstvima (na pr. izgovaranjem 
nekih neobičnih riječi); ravnanje po događajima stoji u tome, da se čovjek u svome djelovanju ravna 
prema različitim pojavama. 

Čaranje - magija jest moć proizvesti čudesne i neobične učinke preko tajnih sila. Može biti 
trostruko: naravno, umjetno i đavolsko. 

Naravno čaranje zove se ono vraćanje, koje čudesne učinke proizvodi naravnim silama, koje 
su doduše poznate vraču, ali su općenito skrivene drugima. 

Umjetno čaranje zove se ono, koje navedene učinke proizvodi osobito pomoću umijeća, 
vještine i okretnosti vrača. 

Đavolsko čaranje zove se ono, koje se za proizvođenje čudesnih i neobičnih učinaka služi 
posredstvom đavla. 

Ako je navedeno čaranje namijenjeno, da škodi drugomu, zove se to naziva urokom o čemu 
smo gore već pisah. Tri navedena načina, po kojima čovjek može doći u saobraćaj sa sotonom, 
možemo promatrati u trostrukom vidiku: 

Kao pokušaj proizvesti pomoću đavla neke čudesne učinke, bez obzira na to, da li učinak 
slijedi ili ne. Tko to kuša, već je učinio grijeh vraćanja. Čovjek naime, koji ne poštuje Boga, može 
bilo iz znatiželjnosti bilo iz kojeg drugog razloga doći do mišljenja, da svoje grešne želje, kojih ne 
može ostvariti svojim silama, ostvari pomoću đavla. 

Gatanje, čaranje i vraćanje može se uzeti i kao umijeće čarobnjaštva i vraćanja to jest kao 
sredstvo da se proizvoditi pomoću đavla kakve čudesne učinke i neke izvjesne znakove. Čini se, da 
takvo umijeće postoji i da na njega ukazuje Biblija. 

U Starom Zavjetu kada Mojsije čini čudesa pred faraonom: „ Zovne faraon mudrace i 
vračare. I zaista egipatski vračari svojim vračanjem učine isto, svaki bace svoj štap koji se pretvori 
u zmiju “... Mojsije i Aron učiniše kako im je Jahve zapovjedio, podiže Aron svoj štap i naočigled 
faraona i njegovih službenika mlatnu po vodi. Sva se voda u rijeci prometnu u krv... Ali egipatski 
vračari svojim vračanjem učine isto. (Iz 6,11; 20 i 22). 

U novom zavjetu sam Isus opominje učenike: Jer će nastupiti lažni kristi i lažni proroci te 
će činiti velika čudesna znamenja da tako zavedu, ako je moguće i same izabranike". (Mt 24, 24). 

Apostol Pavao govoreći o velikom otpadu od Boga i čovjeku grijeha izričito spominje 
činjenje tih znakova uz pomoć đavla: „ njega koji djelovanjem Sotone dolazi sa svom silom, lažnim 
znamenjima i čudesima i sa svim nepravednim zavaravanjem onih koji propadaju poradi toga što 
neprihvatiše ljubav prema istini da bi se spasili (2 Sol 2, 9-10) 

Vračarsko umijeće pretpostavlja neku đavolsku raširenu prisutnost, po kojoj bi mu bilo 
omogućeno, da vidi i spozna sve znakove, koje čine gatari i vračari. Nadalje ono pretpostavlja 
istinitost i vjernost u držanju obećanja, da će uistinu, kad neki znak bude učinjen, izvršiti, da dođe 
do željenog učinka. No ovo se pretpostavlja bez dostatnog razloga, jer su đavoli lažljivci i nevjerni. 
Stoga se može prečesto dogoditi, da đavao neće da izvrši učinak, koji se očekuje. 

Od davnine se razlikuje crna i bijela magija, razlikuju se po tome što po crnoj magiji se 
nekome želi postići neko zlo a bijela za cilj ima postizanje nekog dobra a obadvije su grijeh i pod 
utjecajem su đavla. 

Više nego cma magija proširenje lakovjerni i praznovjerni strah od đavolje čarolije. 

Đavao nikom ne može naškoditi bez Božjeg pripuštenja. Stoga je praznovjerno misliti da kletva i 
proklinjanje djeluje na druge samo po sebi, u neku ruku kao nepogrešiva čarolija (usp. Izr 26,2). 
Đavao može samo onda djelovati kad mu se koji čovjek stavi na raspolaganje, i može jedino 
naškoditi tamo gdje mu ili Bog dopusti, da se neki čovjek iskuša ali je tada pristuna i osobita Božja 
pomoć, a najčešće đavao djeluje gdje mu jesam čovjekov svojim grijehom otvorio vrata. Treba 
ponovno naglasiti da je praznovjerje, bavljenje čaranjem, vračanjem grijeh, ali je grijeh i tažiti 
usluge i pomoć od svih onih koji se bave bilo kakvih okultnim i alternativnim praksama. I bilo tko 
da se bavi ovim praksama ili traže usluge od onih koji se time bave sigurno griješi, a imati će 
psihičke i duhovne posljedice a izalež se i opasnosti da padne pod vanredne đavolske utjecaje. 

Histerični strah od vještica, uroka i procesi protiv vještica, s kraja srednjeg vijeka do 18. 
stoljeća, spadaju medu najsramotnije činjenice zapadne civilizacije i kršćanstva. Kršćanin koji živi 
u milosti Božjoj ima Boga samoga za zaštitu i nitko mu ne može naškoditi do li on sam sebi po 
grijehu, a jedni način u borbi protiv đavla i magije je evanđeoski to jest vjernom i pouzdanjem u 
Boga, ljubavlju, molitvom, praštanjem i pokorom. 

Treba napomenuti da je magija fenomen koji se pojavljuje u svim kulturama, na svim 
mjestima i u svim vremenima. Oni koji se bave magijom služe se stvarima i riječima kojima 
pridaju automatsku mehaničku učinkovitost. 

Magija je ritualno ponašanje koje manifestira čovjekovu moć da postigne određeni učinak 
mehaničkim religioznim radnjama, dok su molitva i žrtva izražaji ovisnosti čovjeka o Bogu. Magija 
želi dominirati nadnaravnim silama pa i Bogom, iskoristiti ga za postizavanje svojih ciljeva, dok 
prava religioznost i vjera želi u ljubavi služiti Bogu, njemu se pokoriti i vršiti Njegovu volju. U 
elemente magije spadaju objekti, stvari uzete za magijske radnje, riječi i magijske fonnule, magijski 
ritual, uvjeti kojima je podložan mag (vrač) u vršenju rituala. 

Čovjek kao osoba posjeduje tri razine psihičkog života. To su psiho-fiziološka ili tjelesna 
dimenzija, zatim psihosocijalna ili duševna (psihička) i konačno razumsko-duhovna dimenzija. 
Čitav čovjek je dakle: duh, duša i tijelo. Tako čovjeka vidi sv. Pavao kad u prvoj poslanici 
Solunjanima kaže: "A sam Bog, izvor mira, neka vas potpuno posveti! I neka se cijelo vaše biće - 
duh, duša i tijelo - sačuva besprijekorno za dolazak Gospodina našega Isusa Krista!" (1 Sol 5, 23). 

Čovjek je biće koje se razvija i usavršava. Čovjek kao osoba bit će potpuno ostvaren tek 
onda kad ostvari sve one mogućnosti koje su u njemu prisutne bilo da ih on poznaje ili su mu 
skrivene, a objektivno ih može ostvariti. Drugim riječima potpuno ostvarena osoba je ona koja 
aktivira svoje duhovne snage. Po tom duhu čovjek može postati istinski slobodan, može se otvoriti 
horizontu vrednota koje su veće od njega samoga i, konačno, može se odlučiti za te vrednote, 
žrtvujući, ako treba, i svoj život za više ideale kao što su npr. sloboda domovine, život prijatelja, 
ljubav prema Bogu i slično. To čovjek može učiniti jer je po naravi duhovno biće. Kao takav on je 
otvoren za apsolutno, transcendentno, vječno. Prema tome itekako je važno da čovjek ne zanemari 
svoju duhovnu dimenziju jer se po njoj najviše ostvaruje kao osoba. 

Bavljenje magijom izravno ugrožava psihički i duhovni život osobe, često dovodi i do 
fizičkih poteškoća jer se usredotočuje na krivi način isključivo na duševne ili psihičke sile, najčešće 
podsvjesne naravi koje stavlja na razinu božanstva, odnosno kojima želi manipulirati samim 
Bogom. Vršenjem magijskih djela čovjek blokira svoj duhovni razvoj. Magija pretpostavlja 
determinizam i slijepo ponavljanje sudbine, a duhovni razvoj zahtijeva slobodnu volju koja se 
odlučuje za dobro, koja se ne boji sudbine, nego svojim izborom, svojim djelima, uz Božju milost, 

stvara svoju sudbinu. Magija nam pruža sliku Čovjeka koji je žrtva svoje sudbine, a vjera potiče 
čovjeka da se odluči za dobro i tako bude gospodar svoje sudbine. 

Magija je protivna vjeri. Magijskim radnjama osoba želi manipulirati božanstvom, želi 
prisiliti Boga da sluzi čovjeku. Vjera je, uz ljubav, najveća sposobnost koju čovjek može razviti u 
sebi. U svima nama drijema ili spava veliki vjernik. Bavljenje magijom ta se sposobnost vjerovanja 
razara i potiskuje, jer se tako (magijskim radnjama) aktivira magijska svijest koja želi manipulirati, 
koja se straši i koja se predaje slijepoj sudbini. 

Kršćanska nada je snaga u čovjeku da uvijek počne ispočetka. Nada je sposobnost da se 
prkosi sudbini. Dokle god ima nade. Čovjek će preživjeti. Kad umre nada umro je i čovjek. Prema 
tome, ako imalo ima pameti čovjek će se truditi da sačuva i poveća svoju nadu. Slijepo vjerovanje 
raznim proročanstvima, histerični praznovjerni strah od nekih operatera okultnoga koja nam prijete 
ili otkrivaju ili određuju sudbinu izravno ugrožava našu i ljudski i kršćansku nadu, čovjeka čini 
pasivnim i umanjuje njegovu šansu da pomoću vjere i Božje milosti promijeni svoju sudbinu. I nadu 
treba čuvati. Ona je izražaj duhovne dimenzije čovjeka. Aktiviranje i jačanje magijske svijesti u 
čovjeku ugrožava se nada, dok je slobodni čini volje koja se odlučuje za dobro, jačaju. 

Potisnuta magijska svijest kod čovjeka posebno se lako aktivira u kriznim i stresnim 
situacijama života, odnosno onda kad su zahtjevi okoline za osobu preveliki, kad joj se život učini 
preteškim, tada na scenu stupa čovjekova podsvijest da mu na svoj način pomogne. A magijska 
svijest pomaže tako da motivira osobu da povjeruje u čarobni štapić koji rješava sve probleme. 
Drugim riječima osoba u takvom stanju regresije vrlo lako izgubi racionalnu kritičnost i počne 
vjerovati u magičnu moć stvari i nekih osoba koje mogu promijeniti njeno teško stanje, koje mogu 
čudesno ukloniti svaki problem, izliječiti svaku bolest, ostvariti svaku želju. Aktivirala se tako 
magijska svijest i primam proces razmišljanja iz prve godine života. U takvom stanju osoba vjeruje 
u sve ono sto joj se sviđa, olako prihvaća kao istinito sve ono što bi željela da joj se ostvari u životu. 
Međutim, kako u stvarnosti nema čarobnog štapića, osoba će se prije ili kasnije morati gorko 
razočarati. 

Danas se sve više šire vjerovanja, kultura i prakse new agea. Naziv ,,new age“ (hrvatski 
'novo doba') opisuje se kao prijelaz iz sazviježđa Riba u zviježđe Vodenjaka, čije se astrološko 
razdoblje tumači kao „Novo Doba“, tj. doba promjene svijesti, te uzdizanje iste na višu globalnu 
razinu. Mišljenja o kraju i početku pojedinog astrološkog razdoblja se razilaze, premda mnogi 
astrolozi tvrde daje početak Doba Vodenjaka nastupio u 20 stoljeću. 

Vjerovanja i ideje new agea inspiraciju najviše nalaze u budizmu, hinduizmu, teozofiji, 
gnosticizmu, kao i u učenjima raznih ezoterika. Obuhvaćaju reinkarnaciju, politeizam,animizam, 
panteizam i slična neopoganska vjerovanja. Učenje o reinkarnaciji u sklopu new agea potječe iz 
teozofskog pokreta. 

To je jedna vrsta sinkretizama to jest sastavljanje mnogih i međusobno suprotstavljenih 
elemenata (znanstvenih spoznaja, doktrinamih, kulturnih, mitoloških i religijskih vjerovanja) 
preuzetih iz različitih filozofskih, psiholoških, kozmoloških, znanstvenih, astroloških, gnostičkih, 
religijskih, ezoterijskih, okultnih i inih tradicija i izvora. New age je "religija" po ključu "napravi 
sam", duhovnost u kojemu su religije shvaćene kao one koje idu u istomu smjeru. Stoga je moguće 
prelaziti iz jedne religije u drugu, preuzimati elemente i vjerovanja iz svake od njih pomalo, već 
prema osobnim afinitetima. U navedenomu smislu naivna projekcija novovjekovnih problema 
(ekoloških i inih) u drevne istočnjačke svete spise producira anakronizam i svaki smisleni dijalog 
čini nemogućim. 

Dakle praktično i autentično življenje kršćanske katoličke vjere isključuje svaku mogućnost 
obraćanja vjernika pripadnicima i vjerskim službenicima (raznim prosvijetljenim guruima, 
hodžama...) za rješavanje duhovnih problema. 

Pretpostavka new agea vrlo je jednostavna: preobrazba svijesti, odnosno čovjekova uma, 
urodit će preobrazbom društva. Riječ je o radikalno novomu shvaćanju uma, o možda 
najrevolucionarnijem i najuzbudljivijem aspektu novo nastajuće teorije života, o koncepciji koja 
obuhvaća i konačno prevladavanje kartezijanskog raskola između uma i materije. Otuda 
prekobrojne tehnike za promjenu i proširenje svijesti, od literature i filmova preko psihodeličnih 

droga do istočnjačkih meditacija i joge. Iza Vodenjakove zavjere skriva se duhovna avantura, 
potraga za značenjem koje, na koncu, završava u sebi samome. 196 

New Age tumači karmu kao duhovnu lekciju koju pojedinac mora izvući iz određenih 
događaja koji ga zateknu u životu koje je na putu razvoja sam prouzrokovao kroz više života, ne 
nužno kao kaznu za nedjela iz prošlih života. Patnju i zlo ovaj pokret sagledava kao iluziju koju 
uzrokuje sam čovjek. Gledanje na kannu sastoji se i u tome da se ukupna karma ne nastoji smanjiti 
već se dobra karma nastoji uvećati kako bi se omogućili bolji i ugodniji kasniji životi. New Age 
negira postojanje pakla, odnosno smatra ga dijelom takozvanog astralnog ili duhovnog svijeta; 
pojedina tumačenja unutar pokreta shvaćaju pakao kao tvorevinu samih ljudskih misli i osjećaja. 

New age ne slijedi zajedničku istovjetnu doktrinu; ono nije organizirana religija, new age su 
razni pokreti koji uključuju skupine okupljene oko jednog vođe ili oko neke ideje koja je preostala 
kao učenje nadarenih pojedinaca. Odbacuje se hijerarhijski religijski ustroj, proučavaju se mističnih 
grane ortodoksnih vjerskih tradicija, a značajna je i orijentacija na ezoterične i okultne doktrine 
cijeloga svijeta te parcijalno usvajanje modernih znanstvenih i para znanstvenih paradigmi. Ovaj 
pokret karakteriziraju fokusiranost na unutarnji osobni duhovni razvoj i odmak od širega društvenog 
angažmana, naglasak na mističnom i duhovnom kao najvažnijoj dimenziji ljudskoga postojanja te 
naglasak na prirodnom zdravlju i duhovnom iscjeljivanju. New Age uvodi i popularizira mnoge 
prakse i metode alternativne medicine. Osobito se naglašava važnost holističkog svjetonazora što se 
tumači kao cjelovitost tijela duše i duha. 

Razmisli! Što mislim o ovom poglavlju o vanrednim đavloskim utjecajima? Trudim li se 
živjeti u Božjoj milosti? Jesam li pohađao neke alternative i okultne prakse i tražio od njih pomoć? 
Da li sam to ispovjedio? Molim li se da me Bog čuva od Zloga i vjerujem li u njenogu Očinsku 
zaštitu? 

PETI DIO: POZITIVNI VIDIK KRŠĆANSKOGA ŽIVOTA I OŽIVLJAVAJUĆE 

DJELOVANJE BOŽJE MILOSTI 

Duhovni rast nije linearan. On se događa u povijesnom kontekstu svake osobe koja je u 
nastajanju, na putu prema punini i ostvarenju ljudske i kršćanske zrelosti sve svetosti. Na tom putu 
događaju se usponi i padovi, nova podizanja i pokušaji. Vjernik iskustveno susreće mnoge 
poteškoće i zapreke u sebi i izvan sebe, suočava se sa vlastitim sklonostima na grijeh, pa i 
padovima, poteškoćama u okruženju, napastima đavla, borbom sa ne evanđeoskim, neautentičnim i 
nepročišćenim motivima, uvjerenjima, slikama o sebi i Bogu. 

Vjernik kuša oživljavajuće djelovanje Božje milosti u svome životu predaje se u ruke Božje 
providnost i milosrđe. Na tom putu uviđa djelovanje Duha Svetoga te postaje iskustveno svjestan 
važnosti odlučnost i savladavanje samoga sebe za duhovni rast. 

Na poseban način treba paziti na ljubav prema Bogu i bližnjemu te na evanđeosku ljubav 
prema samome sebi, paziti na zadovoljstvo, radost i spavanje, paziti na zdravlje i dobar odgoj 
ljudski i duhovni. Na takav način Bog ga vodi ostvarenju njega samoga, vlastitih talenata i 
sklonosti. A da bi mogao prolaziti ovaj zahtjevni put treba iskustveno učiti čuvati mir i nastojati se 
okoristiti svime pa i vlastitim pogreškama za duhovno rasti. Usprkos pokušaja i pogrešaka, padova i 
podizanja ne smije odustati ne samo od prakticiranja vjere nego i od uvjerenje da uz sva nutarnja i 
vanjska uvjetovanja i ograničenja je moguće duhovno rasti sve do postizanja svetosti 

Okolina, okruženje, čovjekova psihička struktura utječe na njegovu duhovnost i posebne 
naglaske življenja duhovnog života. Ali usprkos svega duhovni rast je moguć. Božja milost 
pretpostavlja našu ljudsku narav, vodi vjernika u dublju nutarnju samo spoznaju u kojoj duša 
prepoznaje brojne utjecaje na nju samu i njen duhovni put. U toj osobnoj povijesti uza sve 
uvjetovanja Bog vodi dušu, a na samo je duši da suradnjom s milošću otvara put svoga rasta sve do 
svetosti. O ovim temama govorimo u ovom poglavlju. 


196 Upućujemo na iscrpni enciklopedijski priručnik na ovu temu, J. Blažević, New age i kršćanstvo, Verbum, Split 2014. 

